
PREFACE 


VOL. II, OF THE COMMENTARIES. 


In this Volume are contained the concluding part of the 
Commentary on Samuel, the Questions on the Books of 
Kings, the treatise on the Building of Solomon’s Temple, 


and the Commentary on Ezra. 


In Regum libros triginta Questiones. 

These thirty questions on the Books of Kings, or, as 
our Bibles are now divided, of Samuel and Kings, were 
occasioned by an application from Nothelm, a priest of the 
church of London, to Bede, who requested to have certain 
difficulties explained. They are found in the folio editions. 
[Bas. iv. 441—462. Col. 383—347.] 

Locos, quos triginta Queestiones spectant, quippe in 


Editt. non indicatos, hic adponimus : 


1 Sam. I. 35. 2 Sam. MXTIT. LU: 
— yard Mee 1 Reg. Mle 
—— Nek: ee View. & 
— NEI Lat jf ee —— Vilaeo: 
—— >. ©. aE —— MALT convo 
MC Vc: —— VILInOos 
2 Sam. Pk: a XVI. 34. 
——— VIII. 2. _—- xx; 
ee EXE eeC- 2 Reg. x1. 5. 


VOL. VIII. a 


PREFACE. 


2 Reg. <ix1 2. 2 Reg. XX, =p. 


— > i ee he = Xx1I. 14. 
—— EV. 72 = METI ae 
oo XIV. 25. — XX 
—— xvii. 29, 30. —- xX Ui 
—--- XVIII. 32. xxiv. 14. 


[Gaehle, Dissert. de Beda, &c. | 


De edificatione Templi, allegorice expositionis. 


This treatise is found in the folio editions [Bas. 
viii. 1—73. Col. viii. 1—52]. It consists of twenty-five 
chapters in one, though Cave, Fabricius, Baronius, and 
all the editions mention two books. It forms a com- 
mentary on 1 Kings v.—vii. and 2 Chron. ii.—y. At the 
end of it, in the folio editions, is found an additional 
portion, called Questiones Quinque, &c., but this is not 
found in the MSS., and has no reference whatever to 
Bede. The text of this edition has been corrected by 
the aid of a MS. in the Bibliothéque Royale, [2165.] which 
has been collated throughout, and a partial examination 
of a MS. in the British Museum. 


In Ezram et Neemiam, libri 111. 


This work is found in the folio editions, [ Bas. iv. 462— 
588. Col. iv. 348—477.] and, like others of Bede’s writings, 
is inscribed to Bishop Acca, at whose instigation it was 
first written. The latter portion of it, which commences 


the book of Nehemiah, will be found in the next volume. 

IN SAMUELEM PROPHETAM, 


PY ————— 
VU Wwe 
YVVVY 


ID EST, LIBRUM PRIMUM, 


ALLEGORICA EXPOSITIO. 


LIBER SECUNDUS. 


QvoniAm in hoc libello, id est, secundo nostre allegoricz 
expositionis in beatum prophetam Samuelem, de fine duca- 
tus ejusdem Samuelis, et de initio regni Saul, auxiliante 
Domino, sumus pro modulo nostro dicturi; visum est loco 
procemii, de tempore quo quisque eorum Dei populo pre- 
fuerit, aliqua tractare; et quia scriptura sancta de hoc 
tacere videtur, quid verisimilius estimari possit, sollicita 
inquisitione scrutari. Kt quidem non defuere, qui ambos 
non amplius tredecim annis preesse dicerent; eo quod 
scriptum sit, Et factum est, ex qua die mansit arca in 
Cariathiarim, multiplicati sunt dies: erat quippe jam 
annus vicesimus. Putantes arcam viginti annis in Ca- 
riathiarim mansisse; et hos.a principio Samuelis, usque 
post septimum David annum, quando in Hierusalem reg- 
nare incipiens, eam illo adduxerit, esse computandos; cum 
scriptura manifestissime testetur, temporibus Saulis pug- 
nante Israel adversus Philistiim, eam fuisse cum populo in 
castris. Possitque verius multo videri, viginti annos qui 
dicti sunt, si tempus mansionis arcee in Cariathiarim desig- 
nant, ad hoc usque tempus potius, quam cum David eam 
inde duxerit, esse numerandos. Sunt qui suis Samuelem 
in Chronicis pratereundum penitus esse putarent. Sunt 
qui ei septuaginta annos, qui Sauli triginta adnotarent. 
Sunt qui, juncto amborum tempore, quadraginta eos annos 
VOL. VIII. B 

populum rexisse perhiberent. Sed unde aliquid horum 
affirmari debeat, invenire nequimus. Unde autem cassari 
omnia, et destrui possint, facillime patet. Dicit enim mani- 
feste scriptura: Factum est igitur quadringentesimo et 
octogesimo anno egressionis filiorum Israel de terra 
Agypti, in anno quarto, mense Zio, ipse est mensis secun- 
dus regis Salomonis super Israel, et eedificare coepit domum 
Domino. Replica ergo Judicum tempora, et invenies 
quia Othoniel quadraginta annis populum rexerit, Ahud 
octoginta, Debbora quadraginta, Gedeon quadraginta, 
Abimelech tribus, Thola viginti tribus, Jair viginti duobus, 
Jephte sex, Abessan septem, Hajalon decem, qui in Sep- 
tuaginta interpretibus non invenitur: Labdon octo, Sanson 
viginti, Heli quadraginta, qui simul faciunt annos tre- 
centos triginta novem: quibus adde quadraginta annos 
itineris ab Aigypto, totidem regni David, quatuor Salo- 
monis, fiunt quadringenti viginti tres: minus videlicet quin- 
quaginta et septem, a quadringentis octoginta, qui necesse 
est anni quinquaginta septem residui Josue, Samuelis, et 
Saulis temporibus expendantur; sed quomodo dividamus, 
scriptura non docet. Si chronicorum sequentes auctorita- 
tem, vigintiquatuor Josue damus, ceteri duo plus quam 
triginta non habent. $1 Sauli quadraginta, reliqui duo non 
amplius quam decem habent et septem. Ergo ut aliqua 
querendi via pateat, revolvamus scripta Josephi, qui 
doctior de talibus, preter divina eloquia, nemo facile repe- 
ritur. Et imveniemus in Antiquitatum ejus_ historia, 
Josue xxvi. annis, Samuel duodecim, Saul viginti populo 
prefuisse regendo; qui simul fiunt anni quinquaginta 
octo. Nec turbare nos debet unum quod quadringentis 
et octoginta superest. Sive enim scriptura more suo ple- - 
narlam summam ponens, unum quod supererat, minime 
curavit addere: sive quod magis credibile est, Josephi 
scriptura per incuriam longe etatis unum alicubi, ut fieri 
solet, adjecit. Neque enim putandum est, in scripture 
sancte literis errorem factum; que cum multis aliis in 
locis dissonet, in Judicum tamen catalogo per omnia inter 
Hebraicam veritatem, et Septuaginta interpretum edi- 

tionem concordat, preter unum duntaxat Hajalon, quem 
illi funditus omisere. Cujus omissio Greecorum chrono- 
graphos Hebraicz veritatis inscios coegit, neglectis Josephi 
scriptis, Samueli et Sauli quadraginta annos, Josuz viginti- 
Septem dare. Videbant enim se aliter ad quadringente- 
simum octogesimum numerum, quem annis Hajalon 
adimplere non noverant, pervenire non posse: quibus se 
novem annos Josepho, quem ignorare nullatenus pote- 
rant, ut scripture satisfieret, addere licuit. Cur non et 
nobis simili necessitate conclusis, liceat unum saltem com- 
puto illius annum subtrahere, ac Josue viginti quinque 
annos, Samueli et Sauli triginta duo annotare? ne plus 
justo historicis credendo, scripturam solvere videamur: 
que absolute quadringentesimum octogesimum egressionis 
ex Algypto annum, quartum esse Salomonis asseverat. 
Quod si ita seriptum esset: Factum est post ccoccLxxx. 
annos egressionis ex Augypto, quarto anno regni Salo- 
monis, nulla omnimode esset controversia; quia superfluus 
annus ipse esset quartus Salomonis. Et ne quis dicat fal- 
sam nos sequi regulam quadringentorum octoginta anno- 
rum, quasi CCCCCCLXxx. Sint potius Juxta quaedam exem- 
plaria computandi, ipse sacre interpres historiz, cum tem- 
porum librum transferret in Latinum, ubi ad quartum 
Salomonis annum perveniens, templum in eo edificari 
ceptum meminit: statim vel ex sua quam in scripturis 
sanctis collegerat eruditione, vel ex auctoritate Grzeca sub- 
junxit, et ait: Colligitur autem omne tempus a Moyse, et 
egressu Israel ex Algypto, usque ad presentem annum, 
anni 480. Sane ne quem turbet in computo temporis, 
quod scriptum, et supra memoravimus: quia ex qua die 
mansit arca in Cariathiarim, multiplicati sunt dies: erat 
quippe jam annus 20, et requievit omnis domus Israel post 
Dominum. Potest iste versiculus etiam sic accipi, ut non 
arcam in Cariathiarim viginti annis mansisse designet, sed 
ex qua die mansit arca ibidem, omnem domum Israel 
requievisse post Dominum 20 annis, ‘gaudentem nimirum 
de revertente ad se, quam ob peccata perdiderant, arca, 
postea vero communicantem peccatis Saul paulatim ab 
B2 

ejus deviasse vestigiis. Sed quia in longum prefatio pro- 
cessit, ipsum jam quem scrutamur ordinem scripture 
inchoemus. 


IN CAP, VIIL 


Cap. 1. Factum est autem cum senuisset Samuel, &c. usque 
ad Vadat unusquisque in civitatem suam, &c.| Hee lectio 
ad literam et typice intellecta, arguit eos qui neglecto quod 
didicere sancto mandato, suis potius concupiscentils ser- 
vire desiderant: quod et de omnibus falso fidelibus gene- 
raliter, et de Judzis specialiter accipi potest ; qui vel post 
incarnationem Salvatoris, terreni regni amore, preedicatores 
regni ccelestis abjecerint; vel quietissima olim regimina 
judicum fastidientes, contra Domini consultum regalis 
sceptri gestierint stemmate sublimari. Factum est autem, 
inquit, cum senuisset Samuel, posuit filios suos judices 
Israel. Nomen senectutis in scripturis cum mystice poni- 
tur, aliquando maturitatem sapientiz, et consilil gravi- 
tatem, aliquando torporem mentis ab inchoate virtutis 
novo fervore frigentem significat. Dictum est enim de 
justo judice, cujus fallere sapientiam nulla conscientia 
preevalet: Et Antiquus Dierum sedit. Dictum et de mem- 
bris illius, Gloria, senum canities, id est, sapientiz gra- 
vitas. Item in malam partem, qui se a virtutum studio 
tepescere senserat, ait: Inveteravi inter omnes inimicos 
meos. Utrique autem parti potest convenire quod dici- 
tur, Samuel senescens, filios suos posuisse judices Israel. 
Cum enim fides et dilectio Christi senuisset apud Judeos, 
quibusdam videlicet ab ea quasi grandzva senectute fri- 
gentibus ; quibusdam vero in ea quasi longa jam vivendi 
consuetudine maturis, posuit ipse Dominus Scribas et 
Phariszeos ejusdem populi judices, qui rectam vite viam 
discernere, et subditis ostendere deberent: qui filii Dei 
dicti sunt, juxta hoc quod ipse dixit in Exod., Filius meus 
primogenitus Israel. Quod zque ut dictum est, et ad in- 
carnationis Dominicz, et ad ea potest tempora referri, cum 
primum in eodem populo sunt judices a Domino positi. 
Nam et tunc, propheta attestante, justus ex fide vivebat. 

Haud dubium quin illa de qua Petrus ait: Sed per 
gratiam Domini Jesu credimus salvari, quemadmodum 
et illi. 

Fuitque nomen filit ejus primogeniti Joel, &c.] Joel inci- 
piens vel fuit Dei, Abia pater fuit, Bersabee puteus jura- 
menti dicitur. Est enim locus, sicut et nomine probat, ubi 
Abraham et Isaac foedus cum Abimelech pepigere jurantes ; 
significans fontem illum salutarem, qui circumcisionem et 
preputium unius ejusdemque fidei pacto sociatos abluit ; 
in quo preefati fratres sunt judices dati, ut vite videlicet 
fontem et propinarent et biberent. Verum illi juxta nomen 
suum incipientes quidem, sed non perseverantes usque in 
finem, ut salvi fierent, et quondam ad Deum pertinentes, 
patrumque populi vocabulo digni existentes, nunc in con- 
traria mutati, suas traditiones et scelera legi pariter et 
gratiz preetulere. Sed et quisque nostrum cum a spi- 
rituali quam inchoaverat ardore tepescens, infimos terrenos- 
que cogitatus suze menti preponit, quasi degeneres filios 
senescens Samuel Bersabee judices statuit; quia pravis 
sensibus baptismi mysterium subdit. 

Congregati ergo universt majores natu Israel, venerunt ad 
Samuelem, &c.| Congregati ergo post ascensionem Domini 
universi majores natu carnalis Israel, venerunt adversus 
eum, miseruntque regionem post eum, in Ramatha, id est, 
in altitudinem ccelorum, ubi omne quicquid terris agimus, 
dicto citius patet, dicentes: Noluimus hunc regnare super 
nos ; et quasi ad eum quem latere nil potest, verba facien- 
tes: Ecce, inquiunt, tua in nobis fides et caritas senuit, et 
filii quos enutristi et exaltasti, ipsi spreverunt te. Malui- 
mus ergo, instar gentium que te non noverunt, et regno- 
rum qu non invocaverunt nomen tuum, extranei a tuo 
ducatu manere, quam tuz gratiz fidei et regno et patriz 
privari. Si enim, relicta pugnandi solertia, omnes tue 
doctrinz simplicitatem sequimur, venient Romani, et tol- 
lent nostrum et locum et gentem. Hee quidem Judei, 
quamvis non voce, mente tamen reproba, et intentione 
adversus Dominum sunt, et adversus Christum ejus locuti. 

Displicuitque sermo in oculis Samuelis, &¢.] Displicuit. 

infidelitas Judeorum coram prudentibus in Christo, qui 
sunt oculi ecclesia, eo quod infima pro summis eligendo, 
nescientes licet Domino dixissent, Da nobis regnum ter- 
restre, quod nos perpetuo damnet. Nam de ccelesti, quod 
pauperibus spiritu promittis, nobis cura non est, pro quo- 
rum salute, vel per se ipse, dum esset in mundo, vel 
per sua membra, etiam post ascensionem Patrem Salvator 
oravit. Quod de Jacob fratre Domini specialiter ecclesias- 
tica narrat historia, quia tanta videlicet instantia et seduli- 
tate pro populo templum frequentans supplicaverit, ut 
camelorum duritiam traxisse ejus genua crederentur. 

Dixit autem Dominus ad Samuel: Audi vocem populi, &c.| 
Ne liberum eis tollas arbitrium, sed da potestatem filios 
Dei fieri, his qui credere noluerint, nec te doleas oppro- 
brium hominum ex abjectione plebis effectum. Non enim 
tuam doctrinam in homine loquentis, sed meam divinam 
per te operantis abjecerunt, ne regnum illis in te tribuam 
sempiternum. Cui simile est quod ipse dixit: Mea doc- 
trina non est mea, sed ejus qui misit me. 

Sicut dereliquerunt me, et servierunt diis alienis, &c.| Id 
est, sic derelinquent etiam gratiam evangelii, et servient 
alienis a Deo traditionibus suis. 

Nune ergo audi vocem eorum, &c.| Kt hee persone 
Patris ad Filium loquentis aptissime congruunt, Dimitte 
eos secundum desideria cordis eorum, et ibunt in volunta- 
tibus suis.. Verumtamen contestare eos per evangelium, 
et preedic eis quid temporalis miserize coram hominibus, 
quid zeterni tormenti apud inferos passuri sint, qui neglecto 
servitio, vel potius libertate spirituali, sibimet regnare ma- 
luerint, dicens: Quia venient dies in te, et circumdabunt 
te inimici tui vallo, et relinquetur domus vestra deserta, et 
ceetera talia, et ait: 

Hoc erit jus regis qui imperaturus est vobis.| Non qualis 
esse debeat moderatus ac justus imperator exponit, cujus 
et in plerisque scripture sanctze locis, et maxime in Deute- 
ronomio perfectio docetur; sed potius rector improbus, 
a quo austeritate subjectos sit oppressurus intimat, ut per 
heec populum a pertinaci illius petitione revocet. Figurate 

autem que de bono rege scriptura loquitur, Christum 
significant: de quo sub Salomonis specie canitur, Deus, 
judicium tuum regi da. Que autem de malo, diabolum: 
juxta illud Ecclesiastici, Rex insipiens perdet populum 
suum. Kt merito, quia ille diaboli, iste membrum est 
Christi. 

Filios vestros tollet, &¢.| Vos, inquit, in libertatem vocati 
estis, fratres, tantum ne libertatem in occasionem carnis 
detis. Qui ergo libertatem, in quam vocatus est, in occa- 
sionem carnis dederit, mox impii regis, hoc est diaboli, 
quem pro domino elegit, potestate depressus, cuncta hac 
quze Samuel populo dixit, in seipso servitia tolerabit. Nam 
quod de uno populo semel dictum specialiter, sed diutius, 
et veritate historica, et typica est ratione actitatum, omni- 
bus aque mortalibus, qui jugum Domini suave a se proje- 
cerint, est generaliter aptandum ; quorum filios tollit im- 
probus rex, et ponit in curribus suis, cum eorum gesta 
preclara, verbi gratia, modestiam, patientiam, benignita- 
tem, eleemosynam, et cztera hujusmodi, tollens antiquus 
hostis, hypocrisi, cenodoxia, superbia, vel alia qualibet 
vitiosa peste commaculans, infidelium nectit operibus, in 
quorum cordibus nequitize freno constrictis, ipse pessimus 
auriga quasi suis per omnia superbus et gaudens libere 
circumfertur in curribus. Et quia quos nunc falso fideles 
in fidelibus per opera sociat impius hostis, eosdem ipsis in 
fine per supplicia judex sociabit districtus ; recte de talibus 
scriptum est: Veniet dominus servi illius in die qua non 
sperat, et hora qua nescit, et dividet eum, partemque ejus 
cum infidelibus ponet. 

Facietque sibi equites, &c.| In tantum, inquit, sibi diabolus 
vestra etiam fortiora subjugavit studia, ut per hac et alios 
freno erroris corripere, edomare, et ad impietatis studeat cal- 
lem deflectere, virtutisque sobolem vitiorum satagat reddere 
preconem. Nam sicut in bono quadrigz virtutum minis- 
trat, qui prudentiam, fortitudinem, justitiam, et temperan- 
tiam proximorum cordibus infert ; ita e contrario quadrigam 
pessimi regis preecurrit, qui suis sequacibus adversa hisce 
virtutibus vitiorum exempla praemonstrat. 

Et constituet sibi tribunos, et centuriones, &c.] Et ex ves- 
tris magnis actibus, quasi bone conscientiz utero progeni- 
tis filiis, alios sibi corruptor antiquus, ut id officii delegabit, 
qui velut tribuni quidam adversum castra veritatis hostilem 
ducant exercitum ; alios qui in centuriones magnam vite 
eeterne perfectionem se sequentibus promittant; hos qui 
seminantes in carne, de carne metent corruptionem ; juxta 
quod Osez dicit, Arastis impietatem, messuistis iniquita- 
tem, comedistis frugem mendacii. Alios qui dialecticis 
insidiis fabricatores errorum, et cultores perversorum dog- 
matum contra veritatem confortent, fraudulentus ordinator 
distribuit. Possumus autem aratores agrorum diaboli etiam 
eos sentire, qui corda miserorum exercitio pravyi dogmatis 
excolant. Messores vero, qui velut perfectos in minoribus 
suorum fructus auditorum, ad secretiora sua contemplanda 
mysteria, quasi purgatiores ad horrea perducant; quod 
hereticorum proprium, et maxime Manicheorum solet 
esse commentum. Possunt namque filii populi contuma- 
cis, quos super diversis personz unius actibus interpretati 
sumus, etiam ad diversas referri personas, ab eodem uno 
adversario diverso errore foedatas. 

Filias quoque vestras faciet sibi unguentarias, &c.| Syn- 
agogas quoque vestras, vel animas deceptorum, vel certe 
cogitationes ingenua quondam castitate liberas, faciet suis 
pravitatibus nefaria adulatione faventes ; quod pessimum 
genus unguenti detestans propheta precatur: Oleum autem 
peccatoris non impinguet caput meum. Cui contraria est 
boni regis unguentaria, Maria videlicet Magdalene, que 
dicit: Dum esset rex in accubitu suo, nardus dedit odorem 
suum. Faciet et vitiorum foco famulantes: de quo pro- 
pheta testatur, Omnes adulterantes velut clibanus corda 
eorum. Cuicontrarius est focus dilectionis supernz, quem 
qui audito verbo veritatis percepere, dixerunt ad inyicem : 
Nonne cor nostrum ardens erat in nobis, dum loqueretur 
in via, et aperiret nobis scripturas? Faciet et panificas, 
quee vecordes quosque ad infanda heresium convivia vo- 
cantes aiunt, Panes occultos libenter edite: aquee furtive 
dulciores sunt, et panis absconditus suavior. De quo 

pane et alibi dicitur: Dulcis est homini panis mendacii, 
sed postea implebitur os ejus calculo. Cui contrarius est 
panis veritatis, qui cor hominis confirmat. Cujus cogni- 
tionem, quia caro et sanguis non revelabit, sed Pater qui in 
coelis est: recte sub mulieris specie fortis de ecclesia cani- 
tur, Facta est quasi navis institoris, de longe portans 
panem suum. 

Agros quoque vestros, et vineas, &c.] Amplissimas quoque 
copias virtutum spiritualium vestrarum, et fructus ferven- 
tissimee dilectionis, necnon et dona suavissima misericordize 
fulgentis auferens a vobis, immundorum potius spirituum 
voluptatibus subjiciet. 

Sed et segetes vestras, et vinearum redditus addecimabit, 
&c.| Sed et opera vestra quasi ad nature usque perfectio- 
nem jam perducta, spemque totius vite vestre ccelesti 
mercede, que denario numero signata est, corruptor anti- 
quus ex integro privabit, ut horum damno servientium 
sibi malignorum spirituum, quos angelica quondam virtute 
nudatos, humanam fecit esurire perniciem, desideria sem- 
per insaturabilia reficiat. 

Servos etiam vestros, et ancillas, &c.| Motus etiam animi 
vel carnis ineptos, verbi gratia, ram, emulationem, gulam, 
luxuriam, et cztera talia, quz sapientium necesse est 
disciplina coerceantur et refrenantur ; sed et catera rectz 
intentionis officia, suo potius juri seevus fraudator mancipa- 
bit, gregibusque virtutum opimis, in quibus diu frustra 
serviebatis, denaria perfectione carentibus, ipse in fine 
pasture palmam hostis accipiet. Sicque tandem vos sub 
adversario servos effectos gemetis, quos sub domino liberos 
pridem vivere tadebat. 

Et clamabitis in die illa a facie regis vestri, &c.| Patet 
hc prophetia, et usque hodie apud Judzos non cessat 
impleri; qui sicut in septimodecimo Psalmo scriptum est, 
Clamabunt (et non est qui salvet) ad Dominum, nec 
exaudivit eos. Ad quos dicit Dominus: Non exaudiam 
preces vestras. Manus enim vestre sanguine plenz sunt. 
Ilo videlicet quem in hujus electione regis nefandi sibi 
imprecabantur dicendo: Sanguis enim super nos, et super 

filios nostros. Hunc baptismatis aqua diluant, et clament 
ad Dominum de tribulatione sua, et de necessitatibus 
eorum liberabit eos. Alioquin audiunt ab apostolo Jacobo: 
Petitis, et non accipitis, eo quod male petatis. Sed et 
morali intellectu, difficile ac sero vincuntur vitia, qua diu 
libenter jacentes, seque sponte prosternentes oppresserant. 

Noluit autem populus audire vocem Samuel, &c.| Heee 
inobedientis populi pertinacia regem pro Domino postu- 
lans, non in solo predicate gratiz tempore, sed etiam 
ante Dominice incarnationis celebrata mysteria, synago- 
gam, immo totum pene genus humanum, ab ipso primo 
parente, quando serpentis verba Deo proposuit, occupavit. 
Semper enim contumaces quique liberum suz voluntatis 
arbitrium divine gratiz student anteferre regimini. At 
vero boni quique filii Patris spirituum supplicantes, non 
nostrum regnum, neque voluntas nostra; sed, Adveniat, 
inquiunt, regnum tuum; fiat voluntas tua, sicut in ccelo et 
in terra. 

Et ait Samuel : Vadat unusquisque in civitatem 
suam.| Docet et hodie sermo divinus, contumaces quosque 
ac rebelles contra Dominum a publico contentionis obsti- 
nate singulos ad curiam redire pectoris; quatenus suo 
secum quisque liberior in corde, quid contra voluntatem 
tuam superne dispositionis gesserit, quam a districto 
judice sententiam excepturus sit, sedulus exploret. 


LN CAL. Lx. 


Et erat vir de Benjamin nomine Cis, filius Abiel, &c.] In 
eo quidem Saul rex, quod pro Samuel electus a populo per- 
tinaci, quod David persecutus, qui cetera flagitia est 
operatus, quod eundem David reprobatus et mortuus 
regni successorem accepit : Judzeorum significat malitiam, 
qui et prophetas et Dominum spernentes ac persequentes, 
sibimetipsi regnare maluerunt; ideoque regnum Dei, de 
quo ejecti sunt, reliquerunt genti facienti fructus ejus. In 
eo vero quod oleo sancto unctus est, quod Israel ab hoste 
salvabat, Dominum Jesum Christum figurate denuntiat. 
Atque ideo presens lectio, que ejusdem Saulis unctionis 

historiam, nullam vero notam reprehensionis continet : 
Domini Salvatoris propter nos homines, et propter nostram 
salutem, descensionem de ccelo, baptismi a Joanne suscep- 
tionem, caeteraque dispensationis temporariz mysteria celsa 
designat. Et primo quidem sensum, qui est de Domino, 
juvat, quia Saul de Benjamin ortus, quod electus et bonus 
perhibetur ; sive quia Benjamin filius dexteree interpreta- 
tur, sive quia minima tribus est in Israel; semper enim in 
humilibus spiritu, quorum est regnum ccelorum, Christo 
solet gratia generari. 

Kt erat ei filius vocabulo Saul, &c.| Qui enim est de 
terra, de terra est, et de terra loquitur: qui de ceelo venit, 
super omnes est; qui peccatum non fecit, nec inventus 
est dolus in ore ejus. Sed et nomen Saul, quod dicitur 
expetitus, sive petitio, Christo aptissime congruit; qui 
magno sanctorum desiderio semper imploratur, et adesse 
rogatur. Necnon et Cis patris illius, id est, duri voca- 
bulum, mysteriis alludit ; sive Deum Patrem designet, seu 
David, vel Abraham, aut alium quemlibet patrum, ex qui- 
bus Christus secundum carnem. Nam et dura est natura 
illa, quee non solum vinci vel mutari, sed nec ab ulla potest 
condita natura comprehendi. Dura est per districtionem 
judicii reprobis, que per gratiam misericordiz suavis est 
bonis. Hic etenim de his dicitur: Quam bonus Deus 
Israel, his qui recto sunt corde! De illis autem: Omni- 
potens sermo tuus de ccelo a regalibus sedibus. Durus 
debellator in mediam exterminii terram prosilivit ; et dura 
in tentationibus sunt fidelia corda bonorum, quibus sub 
Ezechielis specie dicitur: Ecce dedi faciem tuam valen- 
tiorem faciebus eorum, et frontem tuam duriorem frontibus 
eorum, ut adamantem et silicem dedi eum. 

Perierant autem asine Cis patris Saul, &c.| Perierant 
anime etiam ad Deum Patrem Domini nostri Jesu Christi 
pertinentes ; quia etsi juste viverent, priusquam Dei Filius 
descenderet ad terras, primam stolam recipere non pote- 
rant. Et dixit Deus Pater ad unicum Filium suum: 
Junge tuo comitatui unanima sanctorum, qui tibi obtem- 
peranter adhereant, desideria preclara, et ipsis pro sua te 

virtute sequentibus, opus humanz salvationis ingredere. 
Quod si in Cis patre Saul coetum patrum antiquorum libet 
accipere, constat hunc curam animarum gessisse fidelium, 
et Christum sedulo rogasse, ut ad harum salvationem dig- 
naretur in carne venire, dicendo: Domine Deus virtutum, 
converte nos, et ostende faciem tuam, et salvi erimus, et 
ceetera hujusmodi. 

Cap. 11. Querens asinas Saul per quinque loca, non 
invenit, &c.| Que a progenitoribus ejusdem Saulis, et beati 
Samuelis cognomen traxisse videntur. Et DominusChristus 
perditas in protoplasto mortalium animas ad viam vite 
reduci desiderans, per quinque hujus seculi ztates coepta 
non explevit; quia ad tempus usque suz incarnationis 
neminem, quamvis perfecte viventem, in ccelestis regni 
gaudia reduxit. 

Cum autem venissent in terram Suph, divit Saul ad pue- 
rum suum, &c.| A quinto loco cassate questionis Saul 
quasi redire disponit. Et Dominus enormitate preevarica- 
tionis humane videbatur, quasi a curanda impiorum salute 
voluisse reverti, dum in quinta seculi zetate subtractis pro- 
phetarum oraculis, subtracta frequentia collocutionis ange- 
licee, sola pravorum hominum scelerata acta crebrescerent. 
Et revera tot ac tantis ante adventum Domini mundus 
sceleribus urgebatur, ut plus de justorum tuenda, quam de 
acquirenda impiorum salute, Conditor humani generis puta- 
retur esse sollicitus. Verum ille pro adversitatum molestiis 
suorum providus electorum, et patientiam probare invin- 
cibilem, et desideria volebat constantia differendo jam 
magis ac magis acuere; unde sequitur : 

Qui ait ec: Ecce est vir Dei in civitate hac, &c.| Hee est 
enim patientia et fides sanctorum, hic amor continuus, 
heec preestolatio diutina a longe aspiciens et salutans incar- 
nationis Dominic et humanz reparationis gaudium ; hee, 
inquam, illa frequens scripturis gratiz salvantis obsecratio : 
Excita potentiam tuam, et veni, ut salvos facias nos. 
Exsurge, quare obdormis, Domine? exsurge, et ne repellas 
usque in finem; quare faciem tuam avertis? et cetera 
talia. Ecce, inquiunt, est in civitate mundane conver- 

sationis, ccelesti gratia nobilissimus, et absque ulla dubie- 
tate veracissimus prophetarum chorus. Nunc ergo eamus 
illuc, et a contemplanda tuz gloria divinitatis, quze mundis 
solum cordibus patet, ad humanitatis etiam olim promisse, 
ac diu jam desideratz, mysteria cernendaveniamus. Beati 
namque oculi qui viderunt, et aures que hac audire me- 
ruerunt. Forte resonantibus ibi de te, ac viam nostrz 
devotionis attestando, juvantibus prophetarum preeconiis, 
credere incipiet mundus, et ipsi, reductis ad vitam qui 
perierant, a tanti temporis longo labore quiescemus. Ver- 
bum dubitationis ponitur, ad ostendendam erroris humani 
gravitatem, difficultatemque curandi, juxta illud Salvatoris: 
Putas inveniet fidem in terra? et: Si crederetis Moysi, 
crederetis forsan et mihi. Huic loco simile quid illa sapiens 
amatrix in amoris sui cantico loquitur Christo: Quis mihi 
det te fratrem meum, sugentem ubera matris mex, ut inve- 
niam te foris, et deosculer? Ac si aperte diceret, Quem 
invisibilem intus Deum credo, confiteor et adoro, hunc 
etiam foris mez substantize conformem videre et alloqui 
desidero. 

Dixit Saul ad puerum suum: Ecce ibimus, &c.| Saul 
quidem et puer ejus errabant, in eo quod hominem Dei 
munera prophetiz querere putabant, ideoque frustra tur- 
bati sunt, quod ne sportulam quidem, que ei dari potuerit, 
ad portandum secum viaticum acceperint, que ex palma- 
rum folis, pulchra varietate contexta, deficiente licet pane, 
qui inerat, inter salutandum pro munere solet tribui, si 
non vir sanctus omnibus ultro vere dicere consuesset. Sed 
allegorici sensus ordo non errat, quia Dominus electos suos 
famulos crebra compunctione sollicitat, ne ad audiendum 
verbum Dei, et querendam suam viam, quz Christus est, 
(nemo enim venit ad Patrem nisi per illum,) vacui mente 
vel actione conveniant, sed sedulo perquirant quid obe- 
dientiz congruentis, quid reliquarum virtutum suo doctori, 
quibus merito verbum committere debeat, ostendant. Sed 
et in veteri testamento, quicunque Christum ad complenda 
vaticinia prophetarum in mundum venire, qui Saulem in 
civitatem Samuelis intrare, et quz ipse doceret agere 

desiderabant, mox ab ipso Christo secreta inspiratione 
bonis docebantur operibus insistere, quo digni fierent 
videre et audire, que multi justi et reges antea cupientes 
non audierunt neque viderunt. Ecce, inquit, ibimus; 
quid feremus ad virum? panis defecit in sitarchiis nostris, 
et sportulam non habemus. Ecce instat tempus com- 
plendz in Christo prophetic, quid boni operis habemus, 
quo preedicatoribus illius temporis nos commendare, et de 
illo quo opus habemus mereamur ediscere? Legis quidem 
observatio per Phariszeorum traditiones corrupta, immo 
ipsa sua vetustate, et quasi longo usu consumpta, defecit in 
actibus nostris; et conversatione nove gratia, qua regnum 
celorum expectet, priusquam ille cui repositum est veniat 
et doceat, habere nequivimus. Nam palmarum que vin- 
centibus in premio dari solebant, plectze, ccelesti remune- 
ratione dignas actiones significant; palmarum foliis texta 
vascula, spe zternorum gaudiorum dilatata corda demon- 
strant. 

Ecce inventa est in manu mea quarta pars stateris argenti, 
&c.] Stateram argenti perfectionem humane salutis, qua 
ad laudandum Deum proficit, intellige; qua quatuor ni- 
mirum partium incrementis ad summam suze soliditatis 
attingit; quia in veteri videlicet testamento futura fide 
Dominic incarnationis erecta, in novo ejusdem susceptz 
incarnationis sacramentis imbuta, in absolutione carnis 
eeterni regni perceptionis sublimata, et in die judicii etiam 
carnis est resurrectione glorificanda. Dicit ergo Sauli 
puer ejus: Ecce inventa est in manu mea quarta pars 
stateris argenti; demus homini Dei, ut indicet nobis viam 
nostram. Dicit Christo ad bona se opera cohortanti vetus 
fidelium populus, nove gratize dulcedinem suspirans: Ecce 
inventa est apud me spes, fidesque venturi in carne Christi. 
Confiteamur hanc incarnati verbi ministris, ut plenius nos 
de via nostra, que Christus est, instruant. Nec frustra 
puer cum eodem Saule, qui Christum significat, hac se 
facturum promittit. Ipse est enim qui operatur in nobis 
et velle et perficere pro bona voluntate. 


Olim in Israel sic loquebatur unusquisque Venite 

eamus ad videntem, &c.| Idem secretorum scrutator et enar- 
rator, et propheta recte dicitur, quia profatur, id est, prae- 
loquitur futura. Et videns non immerito vocatur, quia 
mundatis cordis oculis, que minus perfectis nequeunt, 
arcana rimatur. Unde et eorum scripta non minus visiones 
quam prophetiz vocantur. Visio, inquit, Esaiz filii Amos. 
Liber visionis Nahum Elceszi. Verbum quod vidit Esaias 
fiius Amos. Quare nimirum redarguendi sunt, qui prophetas 
Dei juxta Cataphrygas in ecstasi locutos autumant, ut tot 
sapientiz verba promentes que dicerent, ipsi nescirent. 
Et juxta apostolicz sententize veritatem catholice sentien- 
dum, spiritus prophetarum prophetis fuisse subjectos, ut 
ex ratione vel loqui nossent, vel tacere. Denique Psal- 
mista, qui mandata Dei diligentius exquisierit, super 
seniores se intellexisse gloriatur. Et in alio loco: Psallam, 
inquit, et intelligam in via immaculata, quando venies ad 
me. Non ergo quasi arreptitius nesciens psallit, qui ea 
quze psallit, adveniente in se sapientiz spiritu intelligit ; 
sed et plerumque prophetz de quibusdam sibi divinitus 
ostensis, que pre sui magnitudine quasi homines capere 
non poterant, ab astantibus angelis quasi ratione utentes, 
et sapientium sitientes inquirebant. Sed queritur quo- 
modo Samuel, qui non de longe prioribus, sed de praesen- 
tibus, hoc est sui zvi temporibus sermonem facit, dicat : 
Qui enim propheta dicitur hodie, vocabatur olim videns. 
Voluntque hos et hujusmodi versiculos ab Ezra sacerdote 
et scriba, cum scripturam sanctam restauraret, quasi de 
olim transactis intersertos esse temporibus. Nam et longe 
post mortem Samuelis usque ad Ezra tempora, nomen 
videntium aque ut prophetarum scripturis inditum claret. 

Et ierunt in civitatem in qua erat vir Dei.] Et venit 
Dominus per incarnationem in mundum, ubi erat tunc 
temporis maximus prophetarum Baptista Joannes; vene- 
runt cum illo etiam sancti illius, non quidem iterum 
nascendo in mundo, quo jam vixerant et quo eum venire 
cupiebant; sed mentem suam ad eum etiam in carne 
diligendum retorquendo, quem semper in divinitate secre- 
tum spiritualiter amabant. | 

Cumque ascenderent clivum civitatis, iwenerunt puellas, 

&c.] Cum sequentibus se ministris incarnationis sue, 
primisque credentium Dominus sublimia nove vite pre- 
cepta inchoaret, apparuerunt animz humiles et caste, de 
suorum latebris peccatorum confitendo egressz, atque ad 
hauriendas aquas in gaudio de fontibus Salvatoris, ab ipso 
Joanne predoctz, quas ipse sollicitus sit, apud eas si videns 
interrogat, quia conscientias discutiens singulorum ad se 
venientium, an Joannem prophetam intellexerint veritatis, 
an ejus dicta cum amore susceperint, investigat. 

Que respondentes dixerunt illis: Hic est, ecce ante te, 
&c.| Respondentes anime simplices Christi, cui conscien- 
tie singulorum quicquid cogitant patet: Hic, inquiunt, 
Joannes, ccelestia videre doctus, przecursor tibi factus est, 
et tu festinus illum, quesumus, ad salvandum nos inse- 
quere ; adjutor enim et liberator noster es tu, Domine, 
ne tardaveris. Nam et ille hodie, hoc est ejusdem cujus 
et tu gratize fideique lucifluze preedicator, venit in mundum. 
Quia tempus est, ut populus omnis electorum in excelso 
nove conyversationis culmine sacrificium Deo spiritualiter 
consecretur; siquidem ipse qui medius nostrum, necdum 
agnitus consistis, postquam te mundo manifestare volu- 
erlm, statim invenies eum ad tui adventus obsequia para- 
tum. Neque enim vel ipse tante gratiz vir, antequam 
te videre meruerit, aut summa virtutum fastigia conscen- 
dere, aut perfectis gaudii spiritualis potest dapibus re- 
fici. 

Neque enim comesturus est populus, donec alle veniat, &c. | 
Neque enim vulgus imperitum, inquiunt, dulcedinem 
potest vite ccelestis, a qua diu jam exulabat, sperando 
degustare, donec ille veniat, qui pcenitentiam agentibus 
regnum ccelorum appropinquare testetur. Quia ipse primo 
eos, qui hostia Dei viva fieri desiderant, pristinis erroribus 
castigatis baptizando abluit, et deinceps spe zternze heere- 
ditatis gaudere suadet. | 

Cumque illi ambularent in medio urbis, apparuit Samuel, 
&c.| Et coepit fama Christi fideliumque ejus paulatim 
predicante Joanne crebrescere. Cumque baptizato omni 
populo, et ipse venisset ad Joannem, ut baptizaretur ab 
eo, occurrit ei idem Joannes devote servitutis obsequiis, 


IN LIB. I. SAM. CAP. IX. 17 


ut post praeconia venturi etiam presentem baptizaret, 
populisque Dei Agnum ostenderet; ac tale tantumque 
meritis proficientibus, et martyrii sanguine perfectis, vir- 
tutum cacumen ascenderet, cui in natis mulierum pro- 
pheta major nemo esset. 

Dominus autem revelaverat auriculam Samuelis, &c.] Et 
Deus Pater sui secreta mysterii revelaverat Joanni, 
manente adhuc statu Mosaice legis, dicens: Quia post- 
quam nove gratiz diem figuris legalibus per omnia quasi 
zequalibus horarum spatiis comparatam manifestaveris 
mundo, mittam ad te virum de terra filii dextra, id est 
qui carnem portet non virili semine conceptam, sed divino 
singulariter opere sacram, qui juxta nomen suum salvabit 
crediturum mihi populum, Deum videre cupientium, de 
potestate tenebrarum ; hunc baptizans, et Spiritu Sancto 
perunctum videns, ducem populi mei cunctis preedicare 
incipies. 

Cumque respexisset Samuel Saulem, Dominus ait ei, &c.] 
Cum videret Joannes Jesum venientem ad se, admonitus 
a Spiritu Sancto, intellexit ipsum esse Agnum Dei, ipsum 
qui tollit peccata mundi, ipsum de quo Micheas propheta 
loquitur: Et tu Bethleem Ephrata parvulus es in milli- 
bus Juda, ex te mihi egredietur qui sit dominator in 
Israel. 

Accessit Saul-ad- Samuelem in medio porte, &c.] Venit 
ad Joannem Dominus in confinio legis adimplende, et 
inchoate gratiz. Lex enim et prophetz usque ad Joan- 
nem; ex ¢o0 regenum Dei evangelizetur, et omnis in illud 
vim facit. Et interrogat eum in qua sit humilitate, cete- 
rarumque virtutum perfectione posita ei conscientia, qui 
tantum divine contemplationis pre cateris tunc morta- 
libus videre meruerit. Domus quippe singulorum, ipsa 
est conscientia, in qua per cogitationes semper inhabitant. 
Interrogat autem eum non verbis sciscitando, sed ei sua 
dona tribuendo. Respondens vero ille, ubi sit domus sua 
pandit; quia in cunctis se que gerebat virtutibus, in 
humilitatis mansione positum ostendit; Illum, inquiens, 

oportet crescere, me autem minui. Et cetera talia, quibus 
sequentia Samuelis aptissime conveniunt responsa. 

Et respondit Samuel Sauli, dicens: Ego sum videns, &c.| 
Respondit Joannes, Domino ceelestia sibi dona largiente, 
dicens: Ego amicus Sponsi; ego precursor tuus sum; 
ego a te debeo baptizari, qui pre me veniens, ante me 
factus es. Et quidem ipse nunc a me baptisma cum 
populo credentium accipies, pariter audientibus ambo 
dapes verbi ministrabimus, atque ipsi vicissim audientium 
fide reficimur. Verum tue ubi cunctis gratiz splendor 
illuxerit, finito mez precursionis officio, te pradicare 
dimittam, junctoque mihi choro przcedentium propheta- 
rum, omnia temporariz dispensationis tuze mysteria fide- 
lium turbis, membris utique tuis, indicare curabo. 

Kt de asinis quas perdidisti nudiustertius, ne sollicitus, 
&c.] Et de animabus, que tempore tertio seculi, id est 
mundi nascentis exordio, perire cceperunt, gaude, quia me 
preedicante jam resipiscere, et acta poenitentia regnum 
ceelorum sperare didicerunt. Tria tempora, ante legem, 
sub lege, sub gratia intellige. 

Et cujus erunt optima queque Israel? &c.| Et quis erit 
gratia quam preedico largitor atque auctor, nisi tu? cujus 
omnia esse queecunque habet Pater, rectissime confitentur, 
Optima enim Israel sunt dona ceelestium gaudiorum, que 
domui Patris sui qui in ccelis est ministrat. 

Nunquid non filius Jemini ego sum de minima tribu Israel, 
&c.] Et Dominus contenta superborum prosapia, pau- 
peres parentes, et humiles spiritu, de quibus nasceretur, 
elegit; et ipse de se loquitur: Ego non quero gloriam 
meam. Kt pulchre Saul filius Jemini, id est dexterz 
mez dicitur, quia ipse sibi Christus ex divinitatis suz 
potentia condidit hominis substantiam, quam ex virgine 
nasciturus susciperet ; juxta quod alibi legitur: Sapientia 
eedificavit sibidomum. Pulchre de cognatione novissima 
inter omnes familias tribus Benjamin, id est filii dexterae. 
Filus enim dexteree Christus Deus est, ad cujus tribum 
pertinent omnes electi; sed quanto quisque inter sanctos 

humilior, tanto illi est quasi vicina cognatione conjunctior ; 
quia et ipse homo Christus, ut celsior majestate, ita sanctis 
omnibus est humilitatis virtute preestantior. 

Assumens itaque Samuel Saulem et puerum ejus, intro- 
duxit eos in trichnium, &c.|] Triclinium Greece coenaculum. 
Triclinos dicitur ccenatio, a tribus lectulis discumben- 
tium ita vocatum. Klinin enim Grece lectum, sive accu- 
bitum dicunt. Siquidem apud veteres in loco ubi appa- 
ratus exponebatur convivil, tres lectuli strati erant, in 
quibus discumbentes epulabantur. Itaque Joannes multos 
ad epulas virtutum przedicando convocans, omnibus his 
Christum et Apostolos ejus, tametsi post venientes, pra- 
tulit ; et merito, quia non nisi per ejus baptisma, quod 
illorum ministerio dari incipiebat, potuit regni ccelestis 
aula reserari. Erant enim quos imbuebat, Decalogum 
legis per agnitionem sanctz Trinitatis fortiter et infatiga- 
bili mente completuri. 

Dizxitque Samuel coco: Da partem quam dedi tibi, &c.| 
Dixit Joannes suze ipsius linguee, que audientibus alimenta 
vite solebat adhibere: Przedica potentiz singularis vir- 
tutem, quam precepi tibi, ut nulli puro homini datam 
diceres. At illa mox prophetico cordi obtemperans, pro- 
tulit divine solum virtuti ac majestati verba congrua. 
Et hec Mediatori hominum, homini Jesu Christo con- 
venire perhibebat, dicens: Qui habet sponsam sponsus 
est; et quidesursum venit, super omnes est. Et iterum: 
Non enim ad mensuram dat Deus Spiritum. Pater diligit 
Filium, et omnia dedit in manu ejus. 

Dixitque Samuel: Ecce quod remansit pone ante te, &c.] 
Dixit Joannes Christo, magnalia divine virtutis ejus enun- 
tians: Omnes quidem quos ad fidem et poenitentiam con- 
vocare potui, virtuti operam dare suasi. Verum quia nos 
in iniquitate concepti, et in delictis editi, quamvis multum 
nitentes, peccato ad integrum carere, et virtutis arcem 
comprehendere nequimus; tu qui Verbum caro factus es, 
perfecti per omnia vincendi ac docendi, quas nostra fragi- 
litas non capit, dapibus vescere. De quibus profecto 
dapibus ipse Salvator aiebat: Meus cibus est, ut faciam 

voluntatem ejus qui misit me, ut perficiam opus ejus. 
Tune autem verba hujusmodi dicebat Domino Joannes, 
et cum ejus celsitudinem et humane conditionis fragili- 
tatem commemorans ait: Qui est de terra, de terra est, 
et de terra loquitur; qui autem de ccelo venit, supra 
omnes est. 

Et comedit Saul cum Samuel in die illa, &c.| Et preedi- 
cabat Dominus cum Joanne in oppido gratia fulgenti, 
usque dum, mitteretur in carcerem Joannes, dicens de 
credituris sibi populis: Ego cibum habeo manducare, 
quem vos non scitis. Et non solum perfectis alta virtu- 
tum ascendendo, sed infimis quibusque condescendendo, 
communia vivendi tradidere mandata, his dicentes: Ven- 
dite que possidetis, et date eleemosynam ; illis vero: Non 
homicidium facies, non adulterabis. 

Et locutus est cum Saul i solario, &c.| Locutus est 
Joannes cum Domino in lumine cognitz divinitatis illius. 
Solarium quippe (quod nomen trahit ex eo quod pre alti- 
tudine sui prius edificiis inferioribus orti solis jubar exci- 
piat) illorum nimirum corda significat, quibus a terrenis 
desideriis divino timore suspensis, familiarius oritur Sol Jus- 
titie. Cum enim uterque Dominus videlicet et Joannes 
suze propter quam missus est dispensationis inchoasset 
exordium, noveque lucis gratia jamjam mundo clarere 
ceepisset, confessus est idem Joannes Jesum Christum 
esse Filium Dei, se autem missum ante illum, tota illum 
mentis intentione desiderans, ad operandum divina in 
carne surgere, et se preecursionis officio congruo tempore 
quiescere. 

Et surrexit Saul, egressique sunt ambo, &c.| Et manifes- 
tavit Jesus gloriam suam, et crediderunt in eum discipuli 
ejus. Egressique ambo, ipse videlicet et Joannes, de oc- 
culta divine voluntatis contemplatione, ad ostendenda foras 
operum magnalia processerunt. 

Cumque descenderent in extrema parte ciitatis, Samuel 
dixit ad Saul: &c.] Cum sedens Dominus, humilitate 
ac paupertate pro nobis assumpta, despectum novissimum- 
que virorum, atque inter cives mundi extremum ostendens, 

SuOS quoque sequaces pauperes spiritu esse doceret, non 
tamen statim machinantibus licet sepe impiis, occasum 
mortis subiit; sed juxta vaticinia prophetarum, quorum et 
Joannes portio est, antecedere se obedientes sibi famulos, 
et de vitiis ad virtutes, de morte jussit transire ad vitam. 
Ipse autem eis decedentibus paulisper subsistit in mundo, 
donec indicatum fidelibus suis de se per prophetas verbum 
Patris expleret. 


IN CAP. X. 


Tulit autem Samuel lenticulam olet, &c.| Tulit Joannes 
preedicandam Spiritus Sancti gratiam, et totam ejus pleni- 
tudinem in Christo requiescere testatus est, dicens: Quia 
vidi Spiritum descendentem quasi columbam de ceelo, 
et mansit super eum. Et bene effudit, quia oleum, inquit, 
effusum nomen tuum. 

Et deosculatus est eum, &c.| Et prophetiz figuras evange- 
licee veritati fideique gratiz legis decreta diu desideratz 
pacis unione sociavit, et ait: Ecce unxit te Deus, Deus 
tuus, oleo exultationis pre participibus tuis, ut postules 
ab eo, et det tibi gentes hzreditatem tuam, et possessionem 
tuam terminos terre. 

Cum abieris hodie a me, invenies duos viros, &c.| Cum 
abiret Jesus plenus Spiritu Sancto de Jordane ab Joanne, 
invenit diu perditos perfidia populos, sed jam tunc fide 
et operatione confirmatos. Invenit autem eos, ad salutis 
utique viam revocando ; et hoc cessante paulatim et veluti 
moritura ac sepelienda synagoga carnalis observantia, de 
qua ipse carnem suscipere dignatus est. Rachel quippe 
fuit mater Benjamin, e tribu de qua Saul originem duxit. 
Invenit autem quos salvaret Dominus ; et quasi meridiano 
novee dilectionis, in fervore ac scientiz lumine fulgente de 
ceelestibus, in finibus gratiz et veritatis, qua ad compara- 
tionem legis per Moysem datz, quasi dextera est ad sinis- 
tram. Unde recte Benjamin filius dexterze interpretatur. 
Qui nimirum populi credentes inventi misericorditer a 
Christo confessi sunt, ejus beneficiis gratias agendo, quod 
anime ipsorum instar brutorum animalium quondam erro- 
nee, coelesti jam sint gratia redempte, per eum qui venit 

queerere et salvum facere quod perierat. Confessi sunt 
etiam fidei mysteria, que didicere, quod intermissa, hoc 
est ad horam dimissa, Pater omnipotens fatuorum hebetu- 
dine a pigritia, sollicitus fuerit pro Filio suo, et credentibus 
in eum, ne forte turbati passione illius, a fide desciscerent, 
donec completa passionis ejusdem dispensatione, et re- 
surrectionis gloria celebrata, opportunius vel Judzorum vel 
gentium immundas, que ad tempus intermiserat, animas 
queerere et salvari preciperet; ut que ex parte jam 
fuerant inventze, perfecte Domini sui congregarentur ad 
preesepe. 

Cumque abieris inde, et ultra transieris, &c.| Crescente 
cursu suze doctrinz Salvator pervenit usque ad insinuan- 
dum discipulis sue passionis arcanum, quod mundo esset 
excelsee lucis dona redditurus. Thabor quippe, qui est 
mons altissimus, et interpretatur veniens lumen, et nomine 
et situ vivificze crucis mysteriis arridet, cujus sacramenta 
pandentem Dominum queesierunt suppliciter, et invenerunt 
fortes quique Sancte Trinitatis confessores ascendentes 
pus profectibus ad Deum in ecclesia, que est Bethel, 
id est domus Dei; qui secundum datam sibi gratiam 
quidam pinguissima pcenitudinis remedia pro cogitatione, 
locutione, et operatione offerenda; alii confirmantia cor 
hominis scripture sanctz cibaria, que triplici ratione con- 
stat, divino sibi munere revelanda; alii ferventissima com- 
punctive dilectionis pocula in vasis cordium fictilibus Deo 
dicanda ferebant. Qui cum in suis singuli gradibus Chris- 
tum Salvatorem agnoscerent, ejusque incarnationem ad 
mundi optarent provenire salutem, dederunt ei geminam 
scripturarum interpretationem; ut post primam videlicet 
historize lectionem, que ante ejus incarnationem per legem 
completa est, ipse allegoricum quoque et anagogicum 
sensum, qui vel preesentis gratiz veritati, vel future vitae 
beatitudini congrueret, actu suscepte dispensationis aperi- 
ret. Quos nimirum quoque panes de manu offerentium 
accepit, quando discipulis dignam operationem pro meritis 
aperuit sensum, ut intelligerent scripturas. Cui, ni fallor, 
trilum panum interpretatio pulcherrima ratione concinit ; 

quod et in evangelio petitor improbus, instante inopie 
necessitate, tres aque panes ab amico fideli querit, et 
accepit. Et in Levitico, offerendi ad sacrificium panes 
trimodo jubentur cocturz genere preeparari, in clibano 
videlicet, in sartagine, et in craticula. In craticula nam- 
que assatis panibus alimur, cum ea que juxta literam 
aperte, et sine aliqua obtectione dicta vel acta sunt, ad 
tutandam animi salutem percipimus. In sartagine autem 
frixis, quando literze superficiem spe versando ac retrac- 
tando, quid in hac Christi mysteriis, quid ecclesiz catho- 
licze statui, quid castigandis singulorum moribus allegorice 
congruat inspicimus. Porro in clibano panem verbi que- 
rimus, quando etiam ea que nondum videre possumus, sed 
in futuro videnda speramus, in scriptura anagogica, id est 
sursum latura mentis intentione complectimur. 

Post hec venies in collem Domini, ubi est statio Philistino- 
rum, &c.| Collem Domini Gabatha civitatem, que inter- 
pretatur collis, intellige. Veniens ergo Dominus usque ad 
celsitudinem divinz suz majestatis exponendam mortali- 
bus, quam sibi immundi spiritus procaciter usurpabant, 
consortem adjutorem et testem suz predicationis gregem 
prophetarum accepit ; juxta quod et ipse, uno ex eis Ksaia 
lecto, perdocuit ; qui nimirum prophete vita et verbo 
quasi organo quod tangebant, et carmine quod dicebant, 
consoni, de occulta summe gloriz ad communia humanita- 
tis infirma solebant operando pariter et loquendo redire. 
Et pulchre grex prophetarum de excelso descendens et 
prophetans, non post se genera musicorum, sed ante se 
habuisse describitur. [lle enim doctor vere in excelso 
divinze contemplationis se fuisse demonstratur, qui ad 
loguendum humilibus infirmisque condescendens, cuncta 
que dicturus est pradicando, consona voci manu pre- 
monstrat operando, quomodo de Domino scriptum est: 
Que copit Jesus facere et docere. Occurrentibus ergo 
sibi prophetis, Saul accepto Spiritu Domini propheta- 
vit cum eis, aliumque est statim mutatus in virum. Et 
Dominus noster post patefacta de se prophetarum pre- 
sagia, manifeste quo plenus erat spiritus gratiz prophe- 

tandi, hoc est futura gaudia preedicandi, et ipse minis- 
terium suscepit ; nec mora proficiente credentium animo, 
de propheta est mutatus in Christum, non quidem esse 
incipiendo quod non erat, sed apparendo quod erat. 

Et descendens ante me in Galgala, &c.| Descendit ante 
Joannem Dominus in Galgala, id est volutabra, illa vide- 
licet de quibus in Psalmo loquitur Patri: Salvum me fac, 
Deus, quoniam intraverunt aqua usque ad animam meam. 
Infixus sum in limo profundi, et non est substantia. Non 
quia ante Joannem Dominus mortis subierit exitium, sed 
quia antequam Joannem occiderent, persequebantur Judzi - 
Jesum, et querebant eum interficere; quia non solum 
solvebat sabbatum, sed et Patrem suum dicebat Deum, 
eequalem se faciens Deo. Descenditque ad illum Joannes, 
quia ad exemplum humilitatis ac patientize illius, et carce- 
ris volutabrum suscepit et mortem. Obtulit autem Domi- 
nus semetipsum hostiam Patri, et pacificavit per suum 
sanguinem quz in ceelis et quz in terris sunt in ipso. 
Sed expectabit usque ad tempus sul preecursoris exemplum. 
Cujus universitas, juxta consuetudinem scripturarum, sep- 
tem dierum numero signatur, donec scilicet idem, morte ab 
impus suscepta, quid ipse Dominus esset passurus ostende- 
ret. 

Itaque cum avertisset humerum suum, &c.] Cum abiret 
Dominus a Joanne, mox paternz dispositionis executus 
imperium, nova est cogitatione mutatus, ut qui eatenus 
subditus erat parentibus suis czterorumque mortalium 
zestimabatur similis, exinde clarescentibus virtutum indiciis 
Deus quoque patesceret. Omnia autem que Joannes de 
illo, queeque prophetee alii preedixere, vera erant. 

Videntes autem omnes qui noverant eum heri et nudiuster- 
tius, &c.| Docente Jesu in patria sua, multi audientes admi- 
rabantur in doctrina ejus, dicentes: Unde huic hee omnia? 
et que est sapientia quee data est illi, et virtutes tales que 
per manus ejus efficiuntur? Nonne iste est faber, filius 
Mariw, frater Jacobi et Joseph, et Juda et Simonis? 
Nonne et sorores ejus hic nobiscum sunt? et scandaliza- 
bantur in illo, Et dicebat eis Jesus: Quia non est pro- 

pheta sine honore, nisi in patria sua, et in cognatione, et in 
domo sua. 

Cessavit autem prophetare, &c.] Cessavit autem Jesus 
propheta estimari, et ccepit Deus omnipotens credi, de quo 
Esaias persequentibus eum populis aiebat : Quiescite ergo 
ab homine, cujus spiritus in naribus ejus, quia excelsus 
reputatus est ipse. 

Divitque patruus Saul ad eum ; Indica mihi, &c.| Patruus 
Saul qui hec cum illo loquitur, Ner intelligitur, pater 
Abner, qui erat filius Abiel aut Saul. Quzrentibus ergo 
Domini cognatis ac fratribus, quale Joannes de illo testi- 
monium dixerit, sed necdum credentibus in eum, sicut 
Joannes evangelista testatur; respondens ipse Dominus, 
jam regni ccelestis introitum pcenitentibus a suo preecursore 
preedicatum, promissumque docuit; sed se ejusdem Deum 
ac Dominum ab eodem ipso predicatum, regemque cunctis 
gentibus preedicandum ingratis ac superbis dicere distulit. 
Hactenus unctionem Saul allegorica super Domino expo- 
sitione succincte transcurrimus. Sed et tropologice, id 
est, juxta moralis intelligentiz regulas, quisque nostrum 
simplices cogitationes et ad ferenda fraterne necessitatis 
onera Dei verbo refectas, intra sui pectoris septa custodit, 
quasi paratas ad opus quotidianum asinas pascit, que 
videlicet saluberrima cogitationum devotio sibi surripiente 
aliquo, ut assolet tentationis articulo a suimet custodia 
relapsa, ad exteriora queeque ac secularia sectanda, ruptis 
continentiz frenis effugerit, omni mox necesse est instantia 
mentis vagabundas recolligere, et intrinsecum ad pabuli 
coelestis reducere festinemus presepe. Et quia sufficientes 
non sumus agere aliquid ex nobis, quasi a nobis, sumptis 
obedientiz et humilitatis muneribus, ascendamus ad audi- 
endum Dei verbum, atque ejus modestis consolationibus 
erecti, quod nostra infirmitas nequiverat, acquiramus. Et 
veniet profecto, divina opitulante gratia, ut non solum 
intermissam mentis recuperemus observantiam, sed et per- 
fectioris doni foenore ditati, etiam regni ccelestis incipiamus 
gaudia sperare ; immo ipsi caritatis, gaudii, pacis, patientia, 
longanimitatis, bonitatis, benignitatis, fidei, modestia, con- 

tinentiza, ceterorumque fructuum spiritualium devotos 
Deo populos regentes, super hanc hereditatem Domini 
oleo gratiz ccelestis ungamur in principem; necnon et 
prophetico ore deosculari, id est, exhortatoria scripturee 
sanctee monita, quibus vel nostra vel proximorum corda 
consolentur, nostro mereamur more suscipere. 

Cap. 111. Et convocavit Samuel populum ad Dominum in 
Masphat, &c.| In hac lectione Saul et superborum proter- 
viam et humilitatem Domini ac fidelium ejus designat. 
In eo siquidem quod projecto Domino, qui de Aigypto 
Tsrael eduxit, qui de manu Atgyptiorum eruit, qui omnium 
regum, qui solus salvabit de universis malis, rex consti- 
tuitur, contumacem, sibique pro Deo regnare malentem, 
vel synagogz vel ecclesiz plebem demonstrat. Etenim 
hodie non pauci, neglectis Christi imperiis, qui se de tene- 
bris erroris ad fidem vocando eduxit, qui de potestate tene- 
brarum baptizando eruit, qui de omnium malorum incursu 
protegendo semper castigando salvavit, malunt suis im- 
probis servire corruptelis. _Dominum vero Salvatorem 
idem Saul indicat, in eo quod de tribu Benjamin, id est, 
filii dexterze descendit, quia caritas et fides illius in eis 
solum qui ad dexteram regni partem pertinent, perfecte 
generatur. Quod de cognatione Metri, id est, pluvize 
genus ducit, illius videlicet que ait: Audiat terra verba 
oris mei. Expectetur sicut pluvia eloquium meum. Unde 
et ardens regni illius appetitor aiebat: Anima mea sicut 
terra sine aqua tibi. Et de illo alibi: Et descendit sicut 
pluvia in vellus. Quod Saul, id est, petitio vel expetitus 
appellatur; quia nimirum semper ab eo regni ccelestis est 
appetendus, et omni intentione querendus introitus. Quod 
filius est Cis, id est, duri, vel quia Deus Pater non est 
Pater homo ut mutetur, nec Filius hominis ut agat poeni- 
tentiam ; vel quia populus fidelium ejus,in qua semper 
dilectione generatur, fortis inter adversa proclamat: Ideo 
posui faciem meam ut petram durissimam, et scio quoniam 
non confundar. Quod in regem ungendus absconditus 
est domi; vel quia cum venturi essent, ut raperent eum, et 
constituerent sibi regem, fugit; vel quia intus se queri 

debere, intus inveniri posse, intus esse que docet, intus 
qua ducit ostendit. Quod altior fuit universo populo; 
quis enim similis erit Deo inter filios Dei? Quod domum 
habuit Gabaath, id est, in colle, sive sublime; ipsa est 
enim civitas in monte posita, de qua scriptum est: Et 
homo factus est in ea, et ipse fundavit eam Altissimus. 
Quod abiit cum ea pars exercitus, quorum tetigerat Deus 
corda. Quod filii Belial, id est, diaboli, sive pestilentia, 
qui eum despexere, nuncupantur. Quod ille dissimulabat 
se contraria loquentes audire; ait enim: Et non quero 
gloriam meam, est qui querat et judicet. 

Locutus est autem Samuel ad populum legem regni, &c.] 
Locutus est Joannes Baptista, locuti sunt prophetz ceteri 
ad populum legem regni ccelestis, quod per Christum 
datur ; et scripserunt in suo singuli libro, et reposuerunt 
inter sacras scripturas, in quibus solis semper divina vo- 
luntas invenitur. Sane juxta literam dicendum, quod 
supra, ubi jus regis promulgatur, superba ejus praesumptio 
ad sedandum populi petentis pertinaciam preedicitur. Hic 
vero per legem regni dictam, scriptam, et memorize causa 
coram Domino repositam, qualis rector bonus, qualisque 
animo ad subditos esse debeat, juxta Deuteronomii jussa 
declaratur. 

Et dimisit Samuel omnem populum, &c.| Dimittit et 
hodie doctor finito sermone, dimittit et pagella finita lec- 
tione omnes auditores singulos in conscientiam suam; ut 
quze audierant, meditando retractent, et operando meditata 
perficiant. Quod si quem movet, quare reprobi regis acta 
super Christo, qui est rex regum, per allegoriam interpre- 
tari presumpserim; sciat hoc esse consuetudinis expo- 
sitorum, immo rationis scripturarum, ut vel de malo 
bona, vel de bono homine malam allegoriz formam, ubi 
sic ordo poposcerit, indifferenter assumant. Alioquin 
nunquam nigro atramento, sed lucido semper auro, vel 
qualibet alia decora specie scribi oporteret ; quoniam Deus 
lux est, et tenebrae in eo non sunt ullz. Non inordinate 
nigredo candorem significat. Denique beatus papa Gre- 
gorius ejusdem Saulis non solum unctionem ad Christi 

regnum, sed et ipsam ejus quze pro peccato evenit mortem, 
ad innoxiam Christi mortem allegorice significandam, non 
dubitavit transferre. Lege enim expositionem ejus in Job, 
ubi dixit, Pereat dies in qua natus sum. Item in Jechonia 
rege, qui pro suo scelere damnandus, de Judea transmi- 
grat ad Chaldzos, Dominum intelligit de Judzis non cre- 
dentibus ad gentes salvandas translatum. Salomonis, 
quamvis postmodum gravissime peccantis, sapientia dicta 
vel acta omnia ad Christi laudes figurandas ecclesia refert. 
Nec pauci ecclesize tractatores, dicente apostolo, Petra 
autem erat Christus; virgam qua percussa est petra, cru- 
cem Christi, Moysen autem et Aaron viros sanctos, qui 
percusserunt, crucifigentes Dominum, principes  sacer- 
dotum et legis doctores, id est, Phariszeos intelligunt. Et 
si hee petra quamvis salubria plebi pocula suggerens, 
petra tamen naturali mole dorso ruris inherens, ineffabilia 
Christi munera signat, vel lapis ille patriarcha chrismate 
sancto perfusus, Dei Filium oleo Sancti Spiritus unctum 
denuntiat; vel certe Cyrus ille Persa, quamvis homo 
rationabilis, a Christi tamen fide et sacramentis funditus 
extraneus, ob figurandi congruentiam Christi vel typo, vel 
nomine potuit recte consecrari; cur non homo Christi, cui 
in juventute mystica unctione dedicata sunt Christi, usque 
ad mortem nomine sacrosancto preclarus, futura Christi in 
carne gesta possit figurando pradicere? Notandumque 
attentius, quia nec ipsa scriptura cuncta que in exemplum 
assumit probat. Neque enim putandum est Marsorum, 
quze dzmonica non dubitatur, artem preedicasse vir sapiens, 
cum ait: Quis medebitur incantatoria serpente percusso? 
Cujus dicti sensus est, quis emendat doctorem a diabolo 
deceptum ? Quod si vel hoc cuiquam forte novum videtur, 
quod idem Saul uno eodemque tempore bonum pariter et 
malum significare dicatur, videat sanctum virum Isaac 
filio benedicentem, sed eundem filium minime cognoscen- 
tem, typum habere Judeorum, qui Christum Salvatorem, 
quem venturum benedictum in nomine Domini diu ceci- 
nerant, jam presentem in carne fide non viderint. Videat 
eundem filium benedictum ab angelo simul, et claudum 

effectum, gentem significare Judaicam, benedictam quidem 
in credentibus Christo, sed claudam in persequentibus 
Christum. Et per bonos ergo bona, et per malos mala, et 
per malos bona libere pro locis et temporibus figurantur. 
Nec tamen in premiorum receptione boni nisi bona, nec 
mali nisi sola que gessere, secum sua mala referunt. Quo- 
modo unis licet 1isdemque coloribus scripti niger Athiops, 
et Saxo candidus, cujus sit quisque coloris indigena, pos- 
sunt facile statim et sine ulla controversia discerni; at 
aliter in pictura, ubi nisi sui quisque coloris, sicut et habi- 
tus deformetur, mendacii prorsus impudentis tabula, qua 
imaginem promisit, arguitur. 

Cap.1v. Ascendit autem Naas Ammonites, et pugnare 
cepit, &c.| Heec lectio typice docet hereticorum contra 
ecclesiam bella graviter quidem szvitura, sed Domino 
semper opitulante devincenda. Uncto igitur in regem 
Saule, confestim ascendit Naas Ammonites, et pugnare 
coepit adversum Jabes Galaad.- Diffusa nuper in mundo 
gratia fideil, ascendit de abysso, id est, de cordibus im- 
piorum diabolus, et hzreticorum trahens agmina secum, 
pugnare coepit adversus ecclesiam Christi. (Quod de om- 
nibus generaliter hzereticis, et de his qui ipsis apostolorum 
temporibus pullulantes circumcisionem dogmatizavere, 
potest specialiter accipi. Naas quippe, qui interpretatur 
serpens, diabolus est. Ammon, qui in populum meeroris 
transfertur, hzreticorum conventus exprimit, non solum 
propter nomen, quo ecclesiam de suo casu meerentem 
significat, sed etiam qui nocte et de incesto conceptus est. 
Heresis namque solet in cecitate miserz cogitationis non 
recte presumpto a doctore verbi semine nasci. Jabes 
Galaad civitas est, quz abscondi non potest, in monte 
constituta, id est, ecclesia in Christi fide sublimata. Unde 
bene Jabes exsiccata vel siccitas interpretatur; significans 
ecclesiam, vel singulam quamque animam fidelem, et a 
fluxu vitiorum castigatam, ne sint vie ejus tenebre, et 
lubricum, et instar cervi ad fontes aquarum anhelantis, 

amore continuo Deum fontem vivum videre sitientem. 
Galaad, qui acervum testimonii sive transmigrationem 
testimonil sonat, Dominus est; quia congeriem nobis vi- 
vorum lapidum non exiguam sue in fide firmatam in tes- 
timonium recte conversandi preemonstrat ; vel qui de veteri 
ad novum, de literali testimonio ad spirituale, de terrestri 
ad ccelestia nos transmigrare desiderat. 

Dixeruntque omnes viri Jabes ad Naas, &c.| Consen- 
tiebant szpe nonnulli fideles ecclesiz viri foederati ger- 
mane diligendo, et servire humiliter obtemperando docto- 
ribus, quos ‘crebra scripturarum meditatione prudentes 
sicut serpentes zstimabant; sed ecclesiasticee pacis cus- 
todia, sicut columbas non esse nesciebant. Verum quia 
nihil opertum quod non revelabitur, continuo se prodebant 
fabricatores errorum, et cultores perversorum dogmatum, 
illuminatos sui cordis oculos non habere, nec eis dici posse, 
Oculi vestri sicut columbz; sed contrario cunctis suis 
auditoribus oculos dextros, id est, ccelestis et supernz 
contemplationis sensus auferre desiderare, et ad sola eos 
sinistra ac perversa contuenda deflectere, belloque quoti- 
diano, quod contra spiritualia nequitie in ccelestibus agi- 
mus, impotes efficere. Ob hoc namque Naas Jabitis oculos 
dextros volebat eruere, ut dum sinistram vultus partem in 
certamine scutis obtexissent, quid contra hostem, quid pro 
sua salute agere deberent, intueri non possent. Ob hoc 
antiquus hostis fideles ccelesti lumine privare conatur, ut 
eos per omnia spirituali pugne inutiles reddat. 

Et dixverunt ad eum seniores Jabes, &c.| Dixerunt pru- 
dentiores quique et in fide cautiores ad hereticos, in qui- 
bus loqui cognoscebant draconem, serpentem antiquum, 
qui est diabolus et Satanas, sicut e diverso in Paulo et simi- 
libus ejus locutus est Christus: Ne nos cogatis vestro 
novo dogmati credere, donec Spiritus Sancti, qui septi- 
formis ecclesiz datus est, lumen inquirentes, patrum 
scripta legendo transcurramus; et si non fuerit in eis qui 
nostram fidem defendat, egrediemur ad vos, et derelicta 
unitate catholica, que intus, vobis potius, qui de illa dudum 
egressi, nunc deforis eam impugnatis, sociabimur, audie- 

musque nobis in ea legi etiam contra nos. Ex nobis exie- 
runt, sed non erant ex nobis: si enim fuissent ex nobis, 
permansissent utique nobiscum. Hee autem dicebant, 
non ulla conditione assensum preebituri hereticis, sed de 
paterna fide certissimi, just rationis eos allegatione devic- 
turi. Cui simile est illud Psalmistz: Si reddidi retribu- 
entibus mihi mala, decidam merito ab inimicis meis inanis. 
Et quod apostolus ait: Nam si mortui non resurgunt, 
neque Christus resurrexit. Si autem Christus non resur- 
rexit, vana est fides vestra, inanis est et praedicatio nostra. 
Invenimur autem et falsi testes Dei, quia testimonium 
diximus adversus Deum, quod suscitaverit Christum ; 
quem non suscitavit, si mortui non resurgunt. Hee 
enim dicta sunt, non ut vel Christi resurrectio denegetur, 
vel propheta retribuentibus sibi mala reddidisse docere- 
tur; sed ut per ea que falsa convinci non poterant, etiam 
ea de quibus ambiebatur, astruerentur esse veracia. 

Venerunt ergo nunti in Gabaad Saulis, &c.| Venerunt 
pro fidei necessitate missi nunti in Hierosolymam, vel 
aliquam aliam nobilem fide civitatem, in qua Dominum 
regnare dubium non esset; et narrabant apud se turbatam 
heeresi ecclesiam. (Quod audiens omnis recte credentium 
populus, dolorem intimi pectoris etiam lachrymis et fletu 
testabatur ; ut seepius contigisse, qui historiam ecclesiasti- 
cam legerit, inveniet. 

Et ecce Saul veniebat, sequens boves de agro, &c.| Et 
ecce Dominus adjutor in opportunitatibus, in tribulatione 
veniebat, qui natus est homo in mundo post legisperitos 
et philosophiz doctores non paucos, quos tamen de agro 
forinsece libertatis ad subeundos ecclesiz muros ccelestia 
docendo agebat, sedulusque semper de ecclesiz lachrymis, 
ut has pius miserator abstergeret et consolaretur, inquire- 
bat. 

Et assumens utrumque bovem, concidit in frusta, &c.| Et 
assumens Dominus utrumque sapientem, et eum videlicet 
qui de carnali legis observantia, et eum qui de seculari phi- 
losophia gloriabatur, quicquid superbum sapiebant, evan- 
gelica simplicitate, veritate et humilitate destruxit; misit- 

que in omnes terminos ecclesiz per evangelistarum, qui 
bene nuntiando nomen accipiunt, opera illo cooperante 
firmata: Quicunque non exierit, inquiens, a paterna sua 
conversatione, que in mundo erat, secutusque professione 
et opere evangelii prophetizque monita, ad subeundum 
se spirituale certamen accinxerit, omne quod vel actionis 
incessu discretum, vel meditatum utiliter ruminatione verbi 
regere putaverit in exemplum eorum de quibus dicitur: 
Ubi sapiens? ubi scriba? inveniet in fine perdendum. 

Invasit ergo timor Domini populum, &c.| Audito per 
evangelium populus fidelium, quid heretici et schismatici, 
quid gentiles et Judi infideles pati habeant, salubri timore 
correptus, ab illecebris egrediens veteris hominis, in uni- 
tatem sese catholice recepit ecclesiz; contemptisque 
omnibus apocryphorum latebris, in luce coruscantis evan- 
gelii recensendus a Christo, ac suo nomine in ccelo daturus 
affuit. Unde merito Bezec fulgur interpretatur, illud nimi- 
rum veritatis et gratiz lumen celeste significans, de quo 
Dominus, cum hereticos vitandos doceret, dicens: Et 
dicent vobis, Ecce hic, ecce illic. Nolite ire, neque secte- 
mini; adjunxit, atque ait: Nam sicut fulgur coruscans 
sub cclo, in ea que sub celo sunt fulget, ita erit Filius 
hominis in die sua. Et de quo Psalmista, Fulgura, inquit, 
multiplicavit, et conturbavit eos. Nec frustra Bezec etiam 
egestatem sonare perhibetur. Beati pauperes spiritu, quo- 
niam ipsorum est regnum celorum. Et qui relictis omni- 
bus sequuntur Dominum, cur non a rege suo recenseri 
putentur in Bezec ? 

Fueruntque filiorum Israel trecenta millia, &c.| Fuerunt in 
populo gentium, fuerunt qui ad defensionem fidei promp- 
tissimi recte crederent, sperarent, et per dilectionem opera- 
rentur. ‘Ternarius numerus quippe propter confessionem 
sanctz Trinitatis ad fidem; denarius et centenarius propter 
dextre mercedis electionem, et denarium diurnum bonis 
vinitoribus dandum, referuntur ad spem. Porro millenarius 
propter solidam denarii, quod natura ad immobilem stabi- 
lemque perfectz dilectionis respicit operationem, quamvis 
recte potest in eadem ipsa vel Judz vel gentium ecclesia, 

per viros Juda primo Deum confitentium fortitudo; per 
filios autem Israel, sublimitas eorum qui perfectius eum 
speculari didicerunt, intelligi; juxta quod Psalmus ait : 
Notus in Judea Deus, in Israel magnum nomen ejus. 
Notandum, quod juxta literam multo ante tempora Ro- 
boam filii Salomonis, seorsum tribum Juda, seorsum autem 
ceeteras que vocabantur Israel, fuisse recensitas, quamvis 
nedum imperio vel religione discretas. 

Et diwerunt nuntiis, qui venerunt : Sic dicetis, &c.| Dixe- 
runt olim viva voce presentibus, dicunt et nobis hodie 
sua scripta consulentibus, ecclesiz propugnatores, jubent- 
que mandari periclitantibus ejusdem ecclesia membris, 
nunquam ad heereticos audiendos exeant, certi suz salutis, 
ubi veritas evangelici solis illuxerit. Dicitur et omnibus 
persecutionem patientibus propter justitiam ; quia patien- 
tia pauperum non peribit in finem. Sed ubi judicii dies 
inclinaverit, salus eterna dabitur. 

Venerunt ergo nuntu, et annuntiaverunt viris Jabes, &c.| 
Qui prius hereticorum versutias et argumentorum spineta 
formidabant, postmodum jam fortiorum doctorumque sola- 
tiis confirmati, promittunt se non jam in nocte dialectic 
deceptionis, sed in ostensione lucidissimz veritatis et vir- 
tutis exire ad eos, non jam cum ipsis ab ecclesia damnandi, 
sed contra ipsos arma cum ecclesia laturi. 

Et facietis nobis omne quod placuerit vobis.| Leeti hac 
nocte, licet conflictu ingruente dixerunt, qui sciebant cer- 
tissime mane fidei aspirante, mox placiturum hostibus, 
non adversa veritatis piacula prosyllogismorum, sed sola 
fugiendi, tenebrasque suas repetendi solatia queerere. 

Et factum est cum venisset dies crastinus, &c.| Factum 
est cum apparuisset gratia Dei Salvatoris in ecclesie peri- 
clitantis auxilium, constituit illam in tres fidelium partes, 
conjugatorum videlicet, continentium, et doctorum ; quos 
propheta sub Noe, Danielis, et Job appellatione designat, 
precipiens solerter, ut suos quique cuneos pro defendenda 
ecclesize pace acuerent. 

Et ingressus est media castra in vigilia matutina, &c.] 
Surgente inter heresium tenebras Lucifero sanz doctrine, 

mox perfidiz castra turbantur. Incalescente autem scrip- 
turas Sole Justitia, funditus anathematizata dispereunt. 
Lux enim lucet in tenebris, et tenebree eam non compre- 
henderunt. 

Reliqui autem dispersi sunt, &c.| Multitudinis creden- 
tium, quamvis late disperse, cor unum et anima est una. 
Heeretici autem, qui ad tempus ecclesiz judicium effugisse 
sibi videntur, et ab illa longius expulsi, et inter se sunt 
ipsi discordes. Juxta quod Esaias ait, Et concurrere 
faciam AXgyptios adversus Aigyptios. Sabellius enim 
contra Arium, contra Nestorium Euthices, Fotinus contra 
Manicheum, et ceeteri contra czteros impli impios arma 
iniquitatis commovent. 

Et ait populus ad Saul: Quis est iste qui dixit, &c. ? | 
Nolentibus Dominum recipere Samaritanis, dixerunt filii 
tonitrui: Domine, vis dicamus, ut ignis descendat de ccelo, 
et consumat illos? Et conversus Jesus increpavit illos: 
Nescitis cujus spiritus estis; Filus hominis non venit 
perdere, sed salvare. 

Dixit autem Samuel ad populum venientem: Eamus in 
Galgala, &c.| Victis damnatis, vel correctis hereticis, dicit 
perfectus quisque doctor ad subditam sibi ecclesiam : 
Venite revelata facie cordis, gloriam Domini speculemur. 
Galgala quippe revelatio dicitur. Et eo magis renovemur 
spiritu mentis nostrze in agnitionem ejus qui creavit nos, quo 
illorum victores pericula cernimus; quia in vetustate rema- 
nentes, noluerunt revelare ad Dominum viam suam et spe- 
rare in eum, nec obsecrare subnixi, ac dicere: Revela ocu- 
los nostros, ut consideremus mirabilia de lege tua. 

Kit perrexit omnis populus in Galgala, &c.| Audito magis- 
trorum spiritualium hortatu, crevit populus electorum in 
fide et agnitione veritatis, atque in revelatione cordis, sese 
illustrati humiliando ac despiciendo, Christi per omnia 
gloriam queesiere, et exaltavere nomen ejus ad invicem, 
proque pace ecclesize quicquid valuere devotionis obtulere 
coram Domino. 

Kit letatus est ibi Saul, &c.] Leetatus est Saul in Gal- 
gala, quod dicitur revelatio. Exultavit Spiritu Sancto 

Jesus, et dixit: Confiteor tibi, Pater, Domine cceli et terre, 
qui abscondisti hee a sapientibus et prudentibus, hoc est 
serpentina sapientia fidentibus, quasi sub Naas rege contra 
Israel dimicantibus ; et revelasti ea parvulis, hoc est, eis 
quos et in fulgore veritatis, et in paupertate spiritus quasi 
in civitate Bezec timor Domini collegit, confortavit, adjuvit. 
Iterum, inquiens, videbo vos, et gaudebit cor vestrum, et 
gaudium vestrum nemo tollet a vobis. 


IN CAP. XII. 


Cap. v. Dixit autem Samuel ad universum Israel: Ecce 
audivi vocem vestram, &c.] In hac lectione Samuel proprie 
statum Israelitici regni describit. Contestatus namque 
populum, quod et se innoxio et Domino semper Salvatore 
adjuncto regem sibi male petierint, sub ejusdem regis 
figura variantia totius eorum regni tempora comprehendit. 
Quod enim de uno dicit : 

St temueritis Dominum, et servieritis ei, &c.| De omnibus 
intelligendum signavit; quia videlicet eorum exigentibus 
meritis, sicut unius primi regis imperium, sic et totum 
illud quod contra Dei sibi voluntatem impetravere regnum, 
tempora esset habiturum posteriora pejora prioribus: et 
interim quamdiu timuerunt Deum, bonis regibus illu- 
strandi; quoties neglexerint, cum malis puniendi: et ulti- 
mum, ageravescente malitia, regnum ipsum pariter lber- 
tatem et patriam essent captivitate vel morte mutaturi. 
Signum quoque preevaricationis et duri cordis populi non 
minimum, et eo magis terribile, quo illis regionibus inusi- 
tatum exhibuit, voces scilicet et pluviam tempore messis 
triticeze, que toto zstatis tempore in terra promissionis, 
nisi magno miraculo venire non solent: ut hinc nimirum 
omnes qui neglecto post longam agnitionem divine volun- 
tatis imperio, sibimet ipsi regnare, suisque cupiditatibus 
servire desiderant, perverso se ordine gerere signaret: qui 
videlicet tempore quo postmodum percepti verbi riga- 
tionem, maturos jam boni operis fructus ferre debuerant, 
adhuc se moribus incompositis, voce supernz correptionis, 
vel exhortationis, qua doceantur que sint elementa exordii 

sermonum Dei, opus habere demonstrent. Quod si et 
hanc quis lectionem allegorice querat exponi, facile quidem 
occurrit, quid sit quod Samuel constituto super Israel rege 
gradiente ante eum, se jam tunc senuisse: ab adolescentia 
autem sua coram ipsis, testibus Domino et Christo ejus, 
innocenter vixisse pronuntiat: quia regnante nunc secun- 
dum presagia prophetica in ecclesia Domino Jesu 
Christo, ipsi legis et prophetarum libri quidem de illo tes- 
timonium dant: et hoc ubique affirmant, quia testante 
Patre et Filio, immo et Spiritu Sancto, lex sancta, et man- 
datum sanctum, et justum et bonum. Nec detur aliquis 
Manicheo sociisque illius locus, quo vel cetera instru- 
menti scripta, de quo unus apex preterire non potest, vel 
datorem ejusdem reprehendant: nec prophetarum figuras 
senuisse, ullus qui se novee lucis gratia redemptum novit, 
ambigit. Quid quod nec bovem se cujuspiam, nec asinum 
tulisse perhibet ? quia scilicet prophetica legalisque scrip- 
tura nemini vel triplicitatem recte conversandi ad prox- 
imum, vel gravitatem corripiendi, et instruendi proximum, 
sinistra suggerendo subtraxit. Asinus namque qui inge- 
nita mansuetudine et hominum necessaria, et ipsos ho- 
mines portare consuevit, amorem fraternze utilitati accom- 
modum designat. Bos autem, cui non solum imposita 
caro onera gestare, sed et arva vertendo sulcos seminibus 
preeparare moris est; eos nimirum, qui non modo fratrum 
infirma tolerare, verum eorundem quoque pigrescentia 
corda castigando evertere, et ad suscipiendum yerbi semen 
solent excolere, demonstrat: quibus solum personis dua- 
bus tota, ni fallor, operariorum ecclesiz solet caterva com- 
prehendi. Non ergo Samuel bovem cuiquam, non asinum 
tulit ; quia nec peritiam docendi eruditis, nec simplicioribus 
quibusque pie vivendi cum fratribus modestiam vetus sancta 
scriptura preripuit. Sed et illud in promptu est, quid sit 
quod ait: Si timueritis Dominum, eritis vos et rex qui 
imperat vobis consequentes Dominum: sin autem, erit 
manus Domini super vos. Et quod in conclusione sub- 
junxit: Quod si perseveraveritis in malitia, et vos et rex 
vester pariter peribitis. Qui enim percepta fidei sacra- 

menta recte servaverit, ejus Dei et Domini monita seque- 
tur, de quo solus verus rex Israel ait: Sicut et ego 
Patris mei precepta servavi, et maneo in ejus dilec- 
tione. Qui vero audiens non audierit vocem Domini, 
divinee super hunc manus est ultio, donec pcenitentiam 
egerit, intenta. At qui ad mortem usque impeenitens per- 
duraverit, talis profecto, quia ad Antichristum pessimum 
regem pertinet, eterna cum eo perditione damnabitur. 
Neque enim illi soli, qui in fine mundi Antichristo illi 
contra Deum se erigenti adheserint, ejus regno servire 
putandi sunt: sed et hodie quam plurimi fidei mysteriis 
initiati, cum diversis se facinoribus immerserint, regno 
ejusdem impie militare probantur: diciturque et eis e lec- 
tione prophetica: Si timueritis Dominum, et servieritis, et 
eritis vos et rex qui imperat vobis, id est, Dominus Jesus 
Christus, sequentes Dominum Deum Patrem ejusdem Dei 
et Domini nostri Jesu Christi; quod si perseveraveritis in 
malitia, et vos et rex vester Antichristus (tunc enim illum 
habebitis regem) pariter peribitis. Verum quod inter 
cetera dicit, et scietis et videbitis quia grande malum fece- 
ritis vobis in conspectu Domini, petentes super vos regem ; 
non facile videtur ad Christum regem posse referri, quem 
omnis qui super se humiliter regnare petit, non malum 
aliquod, sed grande bonum facit, adeo ut quisquis hoc 
unum facere neglexerit, nullum facere possit; nisi forte 
dicatur, quia, crescente hominum.: peccato, factum sit, ut 
Filius Dei in carne humana passurus veniret; qui si nun- 
quam homo peccasset, nunquam pro hoc contra hostem in 
homine pugnaret: atque ideo toties ad erudiendum genus 
humanum, angelis, patriarchis, prophetisque preemissis, in 
plenitudine temporum, quando gravius peccaturos homines 
preesciebat, suum ipse adventum reservaverit, ut ubi abun- 
davit peccatum, superabundaret gratia: meritoque intelli- 
gatur, quia grande malum fecerint, qui noluerunt audire 
Moysen et prophetas, sed enormitate scelerum ipsum Dei 
Filium in carne venire coegerunt. Neque huic sensui 
vinez evangelice parabola contradicere videtur, cujus pes- 
simi coloni fructus in tempore reddere nolentes, servosque 

Domini sui impie cedendo, lapidando, et conttimeliis suffi- 
ciendo, Filium ad se unicum mitti fecerunt. Potest autem 
hoc quod in die messis tritici voces et pluvize de coelo datz 
referuntur, etiam in bonam partem interpretari; ut intel- 
ligamus vocem evangelice preedicationis spiritualibus into- 
nuisse de ccelis, in tempore quo corda legi fructum ferentia 
ad horrea ecclesiz primitive oporteret aggregari. Potest 
et ita, quod lidem preedicantes apostoli messores fuerint in 
his qui legem jam noverant et fecerunt, ad evangelii gra- 
tiam vocandis: rigatores autem in his qui legis necdum 
verba cognoverant, et de his dictum, Levate oculos vestros 
et videte regiones, quia albz sunt jam ad messem. De 
illis autem, Ego plantavi, Apollo rigavit, Deus autem incre- 
mentum dedit: diligentius sane intelligendum, et ad imi- 
tationem virtutis est trahendum, quod beatus Samuel, sper- 
nente se populo, et de principatu ejiciente, nihilominus 
verbum sedule exhortationis et piz intercessionis opem 
ferre non omittit. Absit, inquit, a me hoc peccatum in 
Dominum, ut cessem orare pro vobis, et docebo vos viam 
bonam et rectam. O eximium fraterne dilectionis exem- 
plum, de ducatu innocens, immo etiam sanctissimus pro- 
pheta et sacerdos ejicitur, et peccatum ducit in Dominum, 
Si ipsos suos ejectores ad eterni gaudia sublevare orando 
pariter et admonendo non satagat. 


IN CAP. XIII. 


Cap. vi. Filius unius anni Saul, cum regnare cepisset, 
&¢c.] In hac lectione multifaria dispensante Domino, et 
contra ecclesiam bellorum, et pro ecclesia defensionum 
spiritualium genera panduntur. Sed primo caput lectionis, 
quod plerosque turbat imperitos, intueamur ad literam. 

Filius unius anni Saul, cum regnare cepisset, &c.| Et est 
sensus: postquam electus Saul, et a beato Samuele est 
oleo sancto perunctus in regem, toto anno primo humilis et 
privato similis mansit, nec regio habitu indui, caeteraque 
regni insignia sumere curavit: quod etiam supra belli 
Ammonitici tempore, ubi boves de agro quasi rusticus 
agebat, probatum est, cujus initium belli Josephus post 

mensem totius honoris ejus contigisse perhibet. Secundo 
autem et tertio anno regiam quidem mentem induit, regali 
cura populo prefuit. Sed necdum milites ex populo, qui 
suo lateri familiarius adhzrerent, usque ad quarti demum 
anni principium elegit. Allegorice autem filius est unius 
anni, populus fidelium, sive in synagoga, sive in ecclesia, 
cum regnare incipit; quia sic quisque ad regnum fidei 
pertinere, regisque zterni potest membris incorporari, cum 
primo didicerit, quia unus Dominus, una fides, unum bap- 
tisma, unus Deus et Pater omnium. Duobus autem annis 
regnat, et sic sibi de Israel tria millia militum elegit: 
quia dum unitati fidei sociandam spem et dilectione cog- 
noverit, mox sibi doctores, qui eandem fidem, spem, et 
caritatem diligentius se suosque doceant, atque ab hostis 
irruptione tutentur, eligit. Quod dupliciter intelligendum 
est ; quia videlicet et antiquos ecclesiz magistros, olimque 
cum Christo regnantes, nunc etiam nobis magistros, quo- 
rum scripta vel exempla sequamur, eligimus, et novos 
quotidie in locum przecedentium, quos dignos arbitramur, 
ut credentes, sperantes, amantesque ab hoste defendant, 
ordinamus. 

Et erant cum Saul duo millia in Machmas, &c.| For- 
tiores quosque et millenario numero dignos ecclesia sibi, 
quorum gladio verbi et fidei scuto muniatur, eligit: porro 
infirmiores in fide ad tuenda propriz conscientiz, in qui- 
bus peregrinantur a Domino, tabernacula remittit. Verum 
quia Saul et Jonathan ambo ad regnum pertinent, sed non 
idem est meritum amborum; quorum, ut cetera taceam, 
unus delictum Deo David persequitur, ut hostem, alter 
ut suam diligit animam, videtur in eis binus credentium 
vel pradicantium ordo signari. Unus eorum qui dicunt: 
Domine, Domine, nonne in tuo nomine prophetavimus ? 
Alius eorum qui audiunt: Vos autem estis qui perman- 
sistis mecum in tentationibus meis. Unde bene Saul ex- 
petitor dicitur, haud dubium quin ab illo de quo Dominus 
apostolis loquitur: Ecce Satanas expetiit vos, ut cribraret 
sicut triticum. Jonathan autem columbe donum, vel 
columbz dedit, vel Domini donum interpretatur: signifi- 

cans eos, qui omne quicquid habent virtutis, spiritui gratize 
tribuunt, atque ab eo se accepisse confitentur. Et Saul in 
Machmas et in monte Bethel, id est, in humilitate et in 
monte domus Dei: Jonathan autem in Gabaath Benjamin, 
hoc est in colle filii dexterze cum suis quoque militibus 
mansisse referunt. Quia et reprobi nonnunquam, quam- 
vis sinistra vel instabili mente virtutes spirituales exercere, 
vel etiam docere videntur, soli autem columbina simplici- 
tate preediti, ad regnum sublime Christi, qui est in dextera 
Dei, pertinere probantur. Sed et hoc quod duo millia 
cum Saul, mille autem cum Jonathan fuerunt, profecto 
docet, quia quantum perfectiores, tanto sunt quique pau- 
ciores. Vel certe duo millia sunt in humilitate et in monte 
domus Dei, puritate fidei devoti, et spei sublimitate pro- 
vecti: mille autem in colle Filii dextere caritatis, que 
nunquam excidit, perfectione gloriosi. 

Et percussit Jonathan stationem Philistim, &c.| Tet devin- 
cit humilis quisque doctor, et Spiritus Sancti juvante gratia 
decertans, aciem spirituum malignorum, patefactis eorum 
insidiis, quibus altitudinem vitze ccelestis hominibus eripere 
moliuntur. : 

Et erexit se Israel adversus Philistiim.| Instantibus verbi 
ministris, vel hostes virtutis suze conterere, vel excelsz 
preedicationis buccina proximos ad viam virtutis excitare, 
eriguntur animi audientium ad subeundum spirituale cer- 
tamen, indagandas cavendasque ac superandas aerearum 
yersutias potestatum. 

Clamavit ergo populus post Saul in Galgala, &c.| Cres- 
cente in bonis ardore virtutis agende, crescit et immundis 
spiritibus ardor eyusdem impediende ac refringende vir- 
tutis ; qui videntes fidelium contra se amicos erectos, hos 
colles insidiarum deceptionumque variarum copiis expug- 
nare contendunt: et quasi currus ascendunt Philistiim, 
cum plurimas simul cohortes gentilium, vel perfidorum 
synagogas, vel conventicula hereticorum, hoste nequis- 
simo contra militiam virtutis ascendunt: equis sedent, 
cum singulorum corda pravorum erroris freno constricta, 
fidelibus contraire compellunt: pedestres incedunt, cum 

sibi ipsis decipulas tendunt. De quibus apte subjun- 
gitur : 

Kit reliquum vulgus sicut arena, que est in littore maris 
plurima.| Ipsa est enim arena crebris vicinorum vitiorum 
fluctibus obnoxia, necnon et vento superbiz semper insta- 
bilis et fugax, supra quam domus sine fundamento petre 
fidei constructa, ingruente tentationum articulo corruit, et 
fit ruina ejus magna. Nec sine certo mysterio contrarius 
virtuti exercitus tricenario et senario numero, vel etiam 
millenario, qui fidei et operis solent perfectionem signifi- 
care, comprehenditur. Ipse enim Satanas transfigurat se 
in angelum lucis. Quid igitur mirum, si ministri ejus 
transfigurentur velut ministri justitiz ? Inter quas spe 
transfigurandi versutias, etiam fide vel operatione se per- 
fectos ostendunt. liter, senario numero includuntur, 
neque ad septenarium conscendere norunt, qui hanc solum- 
modo vitam, que sex diebus creata est, diligentes, ad 
futuram requiem tendere negligunt. Triginta quoque, 
quia malos figuraliter exprimant, intelligit, quia Dominum 
Salvatorem triginta argenteis non tantum a Juda semel, 
sed et a multis quotidie falsis fratribus venditum noyvit ; 
quicunque enim neglecta fidei, qua imbuti sunt, veritate, 
cunctos sui corporis sensus seculi hujus illecebris subdunt, 
quasi quinquies senis argenteis Dominum produnt. 

Et ascendentes castrametati sunt in Magmas, &c.| Mag- 
mas, ut diximus, humilitatem; Bethaven domum idoli, vel 
domum inutilem sonat. Ascendentes autem de occultis 
suis machinationibus immundi spiritus, vel per seipsos 
quasi vulgus pedestre latenter suadendo, vel quasi ascen- 
sores equorum et curruum per deceptos homines sedu- 
cendo, primo suis victoribus cuncta munimina humilitatis 
eripere tentant, ut per quam ipsi de ccelo corruere, cordi- 
bus humanis superbiz pestem inserant; pariter satagentes, 
ut quamcunque domum mentis inutilem, sibique dicatam 
repererint, quasi ad orientem Bethaven castrametantes, 
omnem illi veree lucis exortum suis tenebris mediatricibus 
obcludant. 

Quod cum audissent viri Israel, se in alto sitos, &c.| Cum 

viderint quique fideles antiqui hostis insidias ad debellanda, 
vel in semetipsis vel in proximis humilitatis, moenia paratas, 
vel fortasse etiam aliquos infirmiorum crebris eorum incur- 
sibus afflictos, preesidia mox necesse est lectionum spiri- 
tualium, jejuniorum, eleemosynarum, orationum, cztera- 
rumque virtutum, quibus defendantur, adeant, abscondan- 
turque in eis a contradictione linguarum; et Pater, qui 
videt in abscondito, misereatur et adjuvet. 

Hebrei autem transierunt Jordanem terram Gad et 
Galaad.| Perfectiores quique incumbentibus tentationum 
pressuris universa mundi negotia postponunt, in quibus 
reprobi descendere, et in seculum labi, quorumque laqueis 
vel tentantes apprehendere, vel tentati solent apprehend ; 
superbize quoque tumorem, ob quem Satanas de ccelo cum 
suis satellitibus descendit, salubriter inclinati transcen- 
dunt; hzc namque et hujusmodi vitiorum obstacula Jor- 
danis fluvius non solum nomine; quia descensio eorum, 
vel apprehensio eorum dicitur, videlicet immundorum, 
vel hominum vel demonum; sed etiam situ, quo in mare 
mortuum defluens, laudabiles aquas perdit, figuraliter 
ostendit. Quia nimirum cunctas seculares illecebras, flux- 
usque concupiscentiz carnalis ima obscuritate perpetuz 
mortis extinguit. Quem profecto Jordanem, id est, appre- 
hensionem descensionemque pravorum electi transcen- 
dentes, terram Gad et Galaad, id est, accincti et acervi 
testimonii, subeunt ; quia mentem jugi virtutum exercitio 
preditam, et bonorum semper operum, que de seipsa lau- 
dabile testimonium ferant, frugem foecundam conscendunt. 
Et pulchre qui vitiorum flumen adversum transire dicuntur, 
Hebrei, id est, transitores vocantur. Et quibus unus 
videns impium superexaltatum, et elevatum super cedros 
Libani, et transivit, inquit, et ecce non erat. Et alibi: Et 
in Deo meo transgrediar murum. 

Cap. vit. Cumque adhuc esset Saul in Galgal, &c.| Heee 
lectio sub Saulis et David, synagogz et ecclesiz speciem 
docet, cadentibus a fide quibusque, alios promissa illis 
regni cceelestis preemia accipere. Sed ut manifestior alle- 
goriz sensus eluceat, primo juxta historiam, in quo pecca- 

verit Saul, et regnum perdere meruit, inquiramus. Patet 
ergo, quod imminente belli discrimine, sicut etiam anti- 
quitatum historia prodit, mittens vocavit Samuelem, ut in 
tempore tantz necessitatis ejus precibus et consilio juva- 
retur, qui expectare eum ibi preecepit, et hostias preeparare, 
septima die venturus ad eum, ut tunc sacrificantes ita 
congrederentur ad bellum. At ille quidem septem diebus, 
ut mandaverat Samuel, sed nequaquam mandatum cum 
perfectione servavit. Cum enim videret ipsum quidem 
morari, se autem a militibus derelinqui, obtulit holocaus- 
tum; quod ubi Samuel adveniens comperit, stulte eum 
fecisse testatus est, eo quod orationes et sacrificia, que 
voluntate Dei erant facienda pro populo, ipse preeoccuparet 
offerre. Saul ergo, sicut seepe, doctores Judzorum, septem 
dies expectati Samuelis, tempus legis, quz sabbati myste- 
rium docebat ; Samuel prophetiam, vel ipsum qui loque- 
batur in prophetis Dominum significat. Saul in Galgalis, 
id est, in revelatione, Samuelem hostias oblaturum, et pro 
populo deprecaturum, septem diebus expectare jubetur. 
Kt Phariszei ac doctores Judzorum, prophetis eos contes- 
tantibus, in observatione revelatz et datz sibi legis sunt 
manere precepti, donec ipsius prophetia manifestior et 
apertior, qua ratione vivendum, quomodo malignis hos- 
tibus esset obviandum, ostenderet. Imo donec ipse Do- 
minus et caput prophetarum adveniens, ad debellandas 
aerias potestates selpsum pro mundo offerret hostiam Patri. 
Sed posito adhuc in Galgalis Saule, populus perterritus 
est,qui sequebatur eum. Positis in agnitione divine volun- 
tatis legisperitis, perterriti sunt legis auditores, qui eos 
sequebantur, et vel vitiorum tentantium incursibus, vel 
preeceptorum legalium asperitatibus, vel certe eorum ex- 
emplis magistrorum, ab agenda, quam audiebant, coeperunt 
lege lassescere. Recte namque in Galgal, id est, in reve- 
latione positi legisperiti dicuntur, ad comparationem vide- 
licet gentium, quze ne legis quidem verba perceperunt, a 
tenebris obscuratum non habentes intellectum; quamvis 
idem ipsi ad comparationem evangelicz claritatis velamen 
habent super cor suum; nec nisi ad Christum conversi, 


4A. ALLEGORICA EXPOSITIO 


possunt revelata facie gloriam verbi speculari. Neque hoc 
quod Galgal, in qua erat Saul, etiam volutabrum interpre- 
tari fertur, ab infirmi cordis, et necdum ad fontem aque 
vive pervenientis significatione discrepat; de qualibus 
dicitur: Et sus lota in volutabro luti. 

Et expectavit septem diebus juxta placitum Samuelis, &c.| 
Expectavit coetus legalium doctorum cum suis auditoribus 
toto tempore quo sabbatum celebratur in lege, Christi 
adventum in carne, quem in novissimis jam legalis obser- 
vantize temporibus didicerat adfuturum; sed tardante illo, 
ut in plenitudine temporum, quam preedestinaverit, ipse 
veniret, lapsa eorundem auditorum portio non minima, 
spiritualis exercitu castra reliquit. Et quidem de bene 
expectantibus propheta dicit: Justus autem meus ex fide 
vivit. De lapsis vero subjungit: Quod si subtraxerit se, 
non placebit sibi in illo anima mea. 

Ait ergo Saul: Afferte mihi holocaustum, &c.] Videns 
delapsum a se populum Saul, sed Samuel propinquantem 
non videns, obtulit holocaustum. Videntes legis doctores, 
qui tum temporis erant, longe a primorum perfectione 
degenerantes dilapsum a legis custodia populum, et incar- 
nationis Dominicze tempus instare nescientes, statuere 
suas traditiones servandas, quasi Domino per omnia pla- 
cituras. Cui sensui suffragatur, quod idem Saul redar- 
guenti se pro stulta temeritate Samueli cum respondisset, 
dicens : 

Quia vidi quod dilaberetur populus a me, &c.| Quorum 
verborum qui sit mysticus sensus, ex his que superius 
exposita sunt, facillime patet. Adjunxit protinus, et ait: 
Porro Philistiim congregati fuerant in Magmas, id est, 
humilitate; quia nisi humilitati privati, nequaquam sua 
Domino preferrent ; nec nisi obsidentibus claustra cordis 
superbie spiritibus eum qui in altis habitat, et humilia 
respicit, contumaces spernerent. 

Dixi, Nune descendent Philistiim ad me in Galgala, &c.| 
Timentes Phariszei et Scribze, ne a dzemonibus vel in volu- 
tabro vitiorum mergerentur, vel in datz legis revelatione 
redderentur inutiles, ceeperunt ezmulationem Dei habere, 

sed non secundum scientiam ; et sicut Psalmista testatur, 
Illic trepidaverunt timore, ubi non erat timor. 

Dixitque Samuel ad Saul: Stulte egisti, &c.] Et ipse 
Dominus in evangelio, et prophetz, suis quisque tempo- 
ribus corripiunt eos, qui quasi absque Samuele sacrifi- 
cantes, neglecto divini sermonis auxilio, sine causa Deum 
colunt, docentes doctrinas et mandata hominum. 

Quod si non fecisses, jam nunc preparasset Dominus reg- 
num tuum, &c.| Non sic accipiendum, quasi eternum Sauli 
regnum Deus statuerit, et hoc postea noluerit servare pec- 
canti, quem et peccaturum preescierat; sed praparaverat 
regnum ejus, in quo figura regni esset aterni. Sed et 
omnis scriba doctus in regno cclorum, proferens de the- 
sauro suo nova et vetera, regnat super Israel in sempiter- 
num. Illum videlicet Israel, quem erudiendo et regendo 
fecit esse spiritualem; qualibus dicit apostolus, Que est 
enim corona mea aut gaudium? nonne vos ante Dominum 
Jesum? Unde et intraturo in gaudium Domini sui bene 
negotianti, id est, multos per suam doctrinam acquirenti 
servo dicitur: Eris potestatem habens super decem civi- 
tates; id est, ex eorum quos de lege spiritualiter imbuisti 
meritis et scientia, gloriosior in regno fulgebis. At si 
doctor aliquis suum sensum scripture verbis preetulerit, et 
per ea que ipse sibi composuit dogmata suos auditores, 
quam ad spiritualia accenderit; quod est Saulem absque 
Samuele hostias offerentem, suam ad bellandum sancti- 
ficare militiam, perdet stultus imperium. Quod si non 
fecisset, habere potuisset super Israel zternum. De qua- 
libus Salvator in evangelio: Qui ergo solverit, inquit, 
unum de mandatis istis minimis, et docuerit sic homines, 
minimus vocabitur in regno ccelorum. Minimus namque est 
talis in presenti regno ecclesia, extraneus prorsus a futuro. 

Sed nequaquam regnum tuum ultra consurget.| Omnis 
enim, inquit, plantatio, quam non plantavit Pater meus 
ceelestis, eradicabitur. 

Quesivit sibi Dominus virum juxta cor suum, &¢.| Sub 
persona David Christum et Christiani populi duces signi- 
ficat ; unde signanter populum suum dicit, et non addit, 

Israel; ut etiam preputium ad hujus ducis imperium 
pertinere demonstret. Non autem quasi nesciens Dominus 
queesivit, sub humano more loquens hominibus, etiam sic 
loquendo nos querit. Venit enim Filius hominis querere 
et salvare quod perierat. Cui adeo jam eramus noti, ut 
in ipso essemus ante constitutionem mundi. Queesivit 
ergo sibi Dominus virum juxta cor suum, id est, qui con- 
silium voluntatis ejus et pura mente cognosceret, et pia 
devotione sequeretur. Quod et de David quidem recte 
intelligitur, qui super omnes docentes se intelligens, incerta 
et occulta sapientiz divine, et manifesta revelatione cog- 
novit, et mirabili suavitate decantavit. Sed melius multo 
ac perfectius de illo magni consilii angelo, qui solus pater- 
norum est conscius revelator arcanorum. Neque enim cor 
Dei, humani corporis membrum, juxta anthropomorphitas, 
sed consilii et sapientize divinz secretum interius signifi- 
care credendum est. Juxta quod et supra dictum est, cum 
novum Christi et ecclesiz szcerdotium, quomodo et hic 
regnum, abjecto vetere, prophetaretur futurum, dicente 
viro Dei ad Heli: Et suscitabo mihi sacerdotem fidelem, 
qui juxta cor meum et animam meam faciat. 

Surrexit autem Samuel, et ascendit de Galgalis, &c.| 
Eandem regni mutationem propheta quam verbo predixe- 
rat, etiam ipso locum mutando demonstrat. Et ipse enim 
Dominus, qui de incredulis ait: Surgite, eamus hinc; 
relicta synagoga collem filii dexterze, id est celsa illius 
populi preecordia ; qui non terrenze cujuslibet, sed ccelestis 
et eterne beatitudinis Filius esse voluerit ; et propheticus 
sermo per dispensationem Salvatoris illustratus, de revela- 
tione literali, qua rudz mentes imbuebantur ad _ altiora 
quzeque ac sacratiora Christi et ecclesia mysteria perfectos 
docendo subiit. Verum que de duobus populis dicta 
sunt, in singulis quotidie videmus gesta personis. Nam- 
que Saulis in Galgal constituti populus terretur, dum 
quemque fidelium vel in revelatione scientia, quam percepit 
minus fortem; vel in volutabro vitiorum, quo turpis incidit 
enerviter infixum, conscius suz fragilitatis animus turbat, 
et pro sua salute quaritanda utiliter compungit, ne 

forte spiritualis adversarius Machmas, id est humilita- 
tem, quam maxime cupit, expugnet; ne revelationem 
doctrine ceelestis auferat; ne caterarum moenia virtutum 
fraudulentus victor irrumpat. Expectat Saul septem die- 
bus, juxta placitum Samuelis, dum quis in tribulatione 
positus, fide et actione sollicita promissum Domini quzrit 
auxilium. Septem quippe tribus et quatuor constant; tria 
autem ad fidem pertinent propter confessionem Sanctz 
Trinitatis ; quatuor ad opera, propter prudentiam, fortitu- 
dinem, temperantiam, et justitiam; quibus quatuor quasi 
angulis tota virtutum spiritualium structura firmatur. Sed 
hos septem dies, id est septenariz devotionis lucem, dum 
quis perfecte consummaverit, juxta quod Psalmus admo- 
net: Expecta Dominun, et viriliter age, et confortetur cor 
tuum; adveniet Dominus in corde, et mansionem in eo 
faciens, cunctas statim hostilis exercitus insidias destruet 
illustratione adventus sui. At qui minus aliquid hujus 
perfectionis habuerit, minus videlicet patiens in adversis, 
minus de superni juvaminis respectu confidens, oblitus 
illud Ecclesiastici, Noli cunctari in tempore angustie; 
omnes confestim, in quibus sibi applauserat, virtutum 
cuneos desperando amittit; quomodo Saul, quia septima 
die necdum bene completa, de promisso Samuelis adventu 
desperat, a populo dilabente relinquitur; qui si tempus 
constitutum complesset, pollicito prophetz non fraudaretur 
auxilio: Prope est enim Dominus omnibus invocantibus 
eum in veritate. Auxit autem Saul peccatum, non solum 
de promissis prophetz titubando, sed etiam ipse holocaus- 
tum, quod sacerdotem decebat, offerendo. Auget blasphe- 
miam Pelagius, auget alius aliquis infideliter fidelis, dum de 
gratia superna minus sollicitus, sua se virtute salvari posse 
confidit ; et quod solius summi sacerdotis est donum, suz 
libertatis arbitrio conquirere stultus arbitratur. Ideoque 
juxta Apocalypsim Joannis: Venit alius, et promissum 
talibus regnum coronamque vite et benedictionis accipit. 
Quam mutationem non consiliorum supernorum, sed rerum 
humanarum significavit ipse Samuel, cum rejectione per- 
fidi, ac fidelissimi regis electione preedicta, surgens ascendit 

de Galgalis in Gabaa Benjamin. Quia missum in mundo 
Dei verbum, non revertetur ad eum vacuum, sed faciet 
queecunque ipse voluit, et prosperabitur in his ad quz 
misit illud. Relictisque simulatoribus et callidis, qui pro- 
vocant iram Dei, simplices ac fideles, quos ad regnum 
celeste provehat, querit auditores. 

Cap. viu. Et recensuit Saul populum, &c.usque ad id quod 
ait: Ht vir Israel sociatus sili est, &c.| In hac lectione rare- 
scentibus astu spirituum immundorum studiis scriptura- 
rum, universa per eos statim humani cordis itinera, que 
triplici divisione constant, misere vastanda produntur: sed 
non defutura periclitantibus superni miracula preesidii, 
quod per spiritualium doctorum auditorumque obedien- 
tium laborem, hostem quidem ad accelerandam fugam, 
suos vero milites ad sperandam obtinendamque victorize 
palmam concitet. Fugientibus ergo czeteris a timore Phi- 
listinorum, sexcenti tantum viri cum Saule remansere. 
Quia trepidantibus in spirituali certamine quibuslibet in- 
firmis in fide, et aliquando etiam lapsis, soli qui rectum 
opus sola superne retributionis intentione faciunt, cum 
suis doctoribus vigilare, stare in fide, viriliter agere con- 
fortari, et caritati per omnia studere non desistunt. Sena- 
rius etenim numerus, quo mundi est creatura perfecta, 
rectam operationem ; centenarius autem, qui decem deca- 
dibus quadratur, et de leva transit in dexteram, dextere, id 
est aternee mercedis perfectionem designat. 

Et Saul et Jonathan filius gus, populusque, &c.| Machmas 
humilitatem, ut szepe dictum est, Gabaa Benjamin collem 
filii dexterze sonat. Querendum ergo, quomodo spiritibus 
immundis humilitatis portas obsidentibus, perfecto in colle 
virtutum possint, vel magistri, vel auditores spiritualia sua 
castra metare; videndumque quod infra scriptum est, quia 
Saul cum sexcentis suis morabatur in extrema parte sub 
malo granato. Sub malo granato enim populus, qui potest 
dicere: Mihi autem absit gloriari, nisi in cruce Domini 
nostri Jesu Christi. Fructus namque crucis Dominico 
cruore rubicundus instar mali granati, multa credentium 
grana quasi uno caritatis et spel cortice circumvertit. Sed 

in extrema parte Gabaa, eandem sub qua requiescat vite 
arborem habet; qui necdum perfecte consummatus, queri- 
tur cum apostolo, dicens: Condelector legi Dei secundum 
interiorem hominem ; video autem aliam lezem in membris 
meis, repugnantem legi mentis mez, et captivantem me in 
lege peccati, quze est in membris meis; et cetera. 

Et egressi sunt ad predandum de castris Philistinorum 
tres cunei, &c.| Kt his tribus cuneis ecclesiam quotidie 
tentari, omnis qui in castris illius legitime militat, sentit. 
Tres etenim ad preedandum de castris Philistinorum egre- 
dientur cunei, cum immundi spiritus interioris nostri homi- 
nis custodiam tentantes, aut rationabilem ejus partem, aut 
irascibilem, aut concupiscibilem, vel in singulis singulas, 
vel in uno omnes, virtutum divitiis nudare conantur. Qui- 
bus profecto partibus etiam ipsorum locorum, atque pre- 
fati cunel, qui egressi sunt, nomina conveniunt. Via 
quippe Ephraim, id est crescentis, contra quam primus 
cuneus pergebat, concupiscibilis anime pars est; recte hoc 
nomine dicta, quia crementum quzrere nunquam desinit ; 
bonorum quidem, si ab Israel, id est recta et Dei visionem 
suspirante anima regitur; malorum vero, si contra legis jura 
statuens, vitiorum immundorumque spirituum improbitate 
vastatur. Et bene de primo cuneo cum diceret, Pergebat 
contra viam Ephraim; addidit, Ad terram Saul; quia 
prima nimirum maximaque. nequissimis spiritibus intentio 
est, ipsos sacri certaminis duces, concupiscentia vel animz 
vel carnis, a virtutum cceptis avertere; quo de privatis 
justitia principibus, liberius dira per incautum serpant 
contagia vulgus. Via Bethoron, id est domus ire, ad 
quam secundus cuneus ingrediebatur, ipsam quam signat 
passionem mentis etiam nomine demonstrat. Quam utique 
domum bene gubernabat Israeliticus possessor, cum vir 
ille mitissimus super omnes homines qui morabantur m 
terra, liberaturus Dei populum, exivit a Pharaone iratus 
nimis. Philisteus autem predabatur, cum fratris boni 
justitia, Cain, qui ex maligno erat offensus, tratus est 
vehementer; adeo ut per iram homicidii prima fraternitatis 

jura dissiparet. Vallis Seboim, id est caprearum sive 
damarum, ad quam tertius se verterat cuneus, rationabilem 
mentis intuitum figurate denuntiat. Namque hzc animalia 
oculorum acie perhibentur excellere ; unde et a Grecis ab 
acute cernendo Dorcades appellantur; nec frustra toties 
in Cantico Canticorum sub Christi et ecclesiz laude repe- 
tuntur. Recte autem non mons, sed vallis caprearum, 
recte contra desertum posita memoratur; quia cum semper 
humilitatis auxilio, tum maxime in discernendis bonis ac 
malis, ne census oberret, indigemus, et quanto quis humi- 
lior, ea que mundi sunt minus diligenda et quzrenda 
cognoscit. Iter ergo termini imminentis valli Dorcadum 
viam crescentis, viam quoque domus ire Israel in pace 
possidet, dum populus Dei vel unusquisque fidelis humili 
intentione que sint sequenda, quz spernenda dignoscit, 
atque in his que sequenda utiliter cognoverit, usque ad 
perfectum diem crescere ; pro his vero que ejus vel intui- 
tum spiritualem, vel cursum profectumque retardare tenta- 
verint, salubriter irasci et non peccare satagit ; ut quicun- 
que mala pro bonis stulte ratiocinando elegerit, et hac 
noxie electa noxius exequi concupierit, proque omnibus 
quee tali concupiscentiz obstrepunt irascendum putaverit, 
hujus omnes viz mentis ac termini, hostis invisibilis acer- 
bitate devastantur. 

Porro faber ferrarius non inveniebatur, &c.| Patet profecto 
causa, que maxime hostibus terram repromissionis popu- 
landi, id est, ecclesize virtutes vitandi spatium tribuat : vide- 
licet si desit ei doctor, et spiritualium fabricator armorum, 
quze apostolus adversum nequissimi tela ignea docet esse 
tenenda. Cavent enim, quantum valent, improbi tentato- 
res, ne induamur armatura Dei, ne gladii ancipites in 
manibus nostris ad faciendam in eis vindictam appareant. 

Descendebat ergo omnis Israel ad Philistiim, &c.| De- 
scendunt et hodie nonnulli, relicta altitudine verbi Dei, 
ad quod audiendum ascendere debuerant, auscultantque 
fabulis secularibus, ac doctrinis daemoniorum, et legendo 
dialecticos, rhetores, poetasque gentilium, ad exercendum 

ingenium terrestre, quasi ad fabros Philistiim pro ex- 
acuendis sylvestris sive ruralis culture ferramentis, in- 
ermes, hoc est spirituali scientia privati conveniunt. 

Cumque venisset dies prelii, non est inventus ensis et 
lancea, &c.| Cum quotidie instet dies prelii contra adver- 
sarias potestates, plurimis sua rusticitate contentis, pauci 
admodum idonea lectione vel auditione scripturarum ad 
hoc przelium rite armati procedunt; unde nostro torpore 
adjutus quotidie facit nobis spiritualis, quod tunc Israeli 
carnalis adversarius fecisse describitur. 

Egressa est autem statio Philistiim, ut transcenderet in 
Machmas.| Arma quippe non habendo Israel hostibus 
patriam prodidit ; et nos desidia vel legendi, vel magistros 
spirituales interrogandi, quasi incuria fabricandi arma, vel 
Israelitas fabros petendi, occasionem damus hostibus, quo 
post oppressam humilitatem, quam Magmas obsessa signi- 
ficat, etiam ceteris virtutibus, quasi terre sancte finibus, 
arma impietatis inferant. Sed ad hec teterrimi hostis 
arma repellenda, non artis humane peritia, sed, juvante 
Spiritus Sancti gratia, doctorum ccelestium est exhortatio 
flagitanda.. Unde sequitur : 

Et accidit quadam die, ut diceret Jonathan, §c.] Jona- 
than namque, qui interpretatur columbze donum, predi- 
tos Spiritus gratia doctores ; adolescens armiger ejus, dis- 
cipulos obedienter arma non carnalia, sed Deo potentia 
gestantes ; quorum renovatur sicut aquile juventus; quz- 
dam dies inchoati certaminis, eorum subitam contra hostium 
tentamenta superne lucis inspirationem designat. Horta- 
turque die quadam Jonathan armigerum, ut ad Philistiim 
transeant stationem, cum magister quisque perfectus a 
ceelesti subito gratia respectus, ad devincendos vitiorum 
incursus, piorum preecordia concitat adjutorum. 

Patri autem suo hoc ipsum non indicavit.| Transitum 
usque ad stationem Philistiim Jonathan patrem suum 
simul et populum quod disposuisset celavit; quia sicut 
spiritualium consilio semper uti aptissimum est, ita ali- 

quando carnales meditata, vel etiam inchoata virtutum 
majorum opera celari utile est; ne vel eorum trepidatio 
tenerum adhuc, ut ita dicam, nostra mentis desiderium 
terrendo refringat, vel etiam ipsi nos zmulando, quz nec- 
dum valent incipiant, vel certe favor imperfecte laudan- 
tium integritatem spiritualis nostri propositi corrumpat. 
Nam quia Saul hoc loco, et populus qui erat cum eo, 
necdum perfectos virtutibus exprimunt, sequentia verba 
produnt, cum dicitur: 

Porro Saul morabatur in extrema parte Gabaa, &c.| 
Namque ad indicium quidem virtutis pertinet, quod in 
Gabaa, id est colle morabatur, quod sub malo granato, 
quod sexcentos habebat comites. Ut enim et supra jam 
diximus, collis celsitudinem virtutum; mali granati teg- 
men, protectionem Dominice crucis; sex centenarius mili- 
tum numerus, perfectos spe et operatione demonstrat. 
Verum quod in extrema parte collis sedebat, quod arbor 
cujus umbraculo tegebatur, in Magron, id est in gutture 
sita erat, minus perfecte adhuc signa sunt mentis, hoc 
est, ejus que necdum plene desiderata potuit mcenia subire 
virtutum ; quz Dominice passionis mysterium ore tenet, 
sed imitari necdum valet. (Quod si juxta antiquos inter- 
pretes pro Magron legamus Mageddon, id est tentantem, 
ad eundem sensum respicit. Quia sunt qui recta fide pre- 
diti, rectze operationis desideriis accensi, dura tentantium 
vitiorum certamina pati non desistunt: atque ideo perfecti 
athletee Christi quaedam sua secretiora, que contra im- 
mundos spiritus disponunt bella, ab hujusmodi commili- 
tonibus de industria abscondunt. 

Erant autem inter ascensus eminentes petre, &c.] 
Sunt ascendere nitentibus adversus malignorum spirituum 
versutias doctoribus sanctis imminentes a dextris et sinis- 
tris, id est, in gloria et ignobilitate, in prosperis et in 
adversis insidiz frequentes; et sicut dentes mandere, et 
ventri mansa solent immittere, sic immundi spiritus olim 
beatorum compage prerupti, quomodo simplices seducant, 
corrumpant justos, castos vitient, inque perditum sue 
nequitiz corpus trajiciant, inquirunt. 

Nomen uni Boses, &c.| Boses, in ipso floruit: Sene, 
angustia dicitur. Quorum in promptu est interpretatio, 
quia non minus florente quam adversante, hoc est angus- 
tias adferente mundo, sanctorum ascensus impeditur, et 
ut vel corpore vel corde deficiat, ab infatigabili hoste 
pulsatur. 

Unus scopulus prominens ad aquilonem, &c.] Gabaa collem, 
id est, sublimitatem virtutum ; Magmas humilitatem men- 
tis, ex qua virtutes prodeant, indicat. Et recte Magmas 
ad aquilonem, Gabaa a meridie posita refertur ; quia in 
frigore tentationum, maxime humilitas et discitur et pro- 
batur ; in luce autem juvantis se gratie Spiritus prospe- 
rata perficitur. Sed quia antiquus hostis et prosperum 
iter datz virtutis impedire, et humilitatem queesite inter 
adversa virtutis magistris simul et discipulis auferre cona- 
tur, recte ascendentibus contra Philistiim Jonatha et armi- 
gero ejus ad aquilonem, ex adverso Magmas, et prominens 
a meridie contra Gabaa scopulus obstat ; attamen, faciente 
pro suis Domino, cuncta mox hostium molimina seva 
deficiunt. Quia sicut verba Jonathz non minus fidei 
quam virtutis plena testantur, non est Domino difficile 
salvare, vel in multitudine, vel in paucis. 

Apparuit uterque stationi Philistinorum, &c.| Quamvis 
irridendo Philistiim vera mystice loquuntur ; quia videlicet 
Hebrei spirituales, hoc est vitiorum transitores, in tutissi- 
mis scripturarum preesidiis ab hostium defenduntur incur- 
sibus; et harum consolatione recreati, ad superandos 
eosdem nequissimos adversarios, ubi tempus arriserit ; 
publica procedunt in opera virtutum. 

Et locuti sunt viri de statione ad Jonathan, &c.] Superba 
hostium irrisio et despectio, fidelibus fiduciam nanciscendze 
virtutis tribuit. Ante ruinam enim exaltatur spiritus, et 
ante gloriam humiliatur. 

Ascendit autem Jonathan, reptans manibus et pedibus, 
&c.| Manifestum quidem est, majora tentationum obsta- 
cula, majore virtutum nisu debere transcendi; quod tune 
rite perficitur, cum armatus contra hostem, humilis audi- 
tor spiritualis per omnia sequitur exempla preeceptoris. 

Sed de situ loci hujusce, quod lectori manifestior fiat, 
Josephi verba videamus. Erant, inquit, castra hostium 
super scopulum, habentem subtilissimam longitudinem 
tribus verticibus acutissimis prominentem scopulis per 
circuitum euntibus, et quasi propugnaculis invasiones 
pugnantium prohibentibus. Unde contingebat ut custo- 
des minorem haberent solitudinem castrorum; quia natura 
locus ille omnibus videbatur esse munitus, et ad capien- 
dum valde difficilis, eo quod non solum illic ascendere, 
sed etiam accedere difficile videretur. Cum ergo venisset 
ad castra Jonathas, armigerum confortabat. Et paulo 
post: Accedentes igitur ad exercitum hostium, apparente 
jam die, viderunt eos Palzstini. Item post aliquanta, cum 
insultantium Philistinorum verba narrasset, adjunxit: 
Quam vocem grate suscipiens Saul filius, tanquam ei vic- 
toriam designantem, tunc quidem ab illo loco, in quo hostes 
fuerant visi, recessit ; mutansque locum venit ad petram, 
que erat propter munitiones locorum desolata custodibus, 
et exinde quasi repentes et trahentes semetipsos cum multo 
labore, naturam loci vicerunt, ut ad inimicorum castra 
descenderent; irruentesque eis dormientibus, occiderunt 
quidem quasi viginti. Verum his locorum gratia comme- 
moratis, ad scrutanda sacre scripture mysteria redeamus. 

Et facta plaga prima, qua percussit Jonathas et 
armiger ejus, &c.| Denarius numerus, ut certum est, 
perfectionem bonz vel operationis solet significare, vel 
mercedis. At contra vicenarius, in quo Jacob servivit 
Laban Syro, et fratri Esau, quem Deus odio habuit, 
munera misit, duplicitatem pravorum dogmatum, que 
simplicibus et ecclesia membris, vel actionis devotionem, 
vel certitudinem superne retributionis satagunt auferre, 
demonstrat. Media pars jugeri arandi, ecclesia est, que 
in terris adhuc inter reprobos conversata, correptione 
preedicatorum gaudet ad gignendos vite fructus exerceri. 
Par boum in die arans, concordia doctorum est, de legis et 
evangelii disciplina sub eodem fidei jugo convenientium, 
in luce praceptz scientiz subditorum corda castigans 
et ad ferendum Deo fructum Spiritus excolens, de quo 

Salomon ait: Ubi autem multe segetes, ibi manifesta 
fortitudo bovis. Prima ergo plaga, quam Jonathan et 
armiger ejus percussere, viginti virorum est, in media 
parte jugeri; ac inde turbati, atque huc illucque diffugi- 
entes Philistiim, alterutrum se magna nimis cede proster- 
nunt. Primo suos hostes ecclesia, que peregrinatur a 
Domino, per spirituales magistros ac discipulos obedientes 
ab obsidenda turbandaque suorum fide vel operatione 
compescens, filios mortis ostendit; deinde se invicem 
ipsi variantium errorum quasi adverso mucrone configunt, 
ita ut, triumphante ecclesia, palam de his possit intelligi, 
quod dicitur: Quia versus fuerat gladius uniuscujusque 
ad proximum suum. 

Kt factum est miraculum in castris per agros, &c.| Mira- 
culo fit reprobis constantia virtusque justorum, quasi cas- 
trametantibus per agros, cor exercitatum, malitia pariter 
et deliciarum affluentia resolutum habentibus. Unde bea- 
tus apostolus Petrus, cum luxuriam describeret eorum qui 
velut in agro liberze voluptatis residentes, in desideriis, 
vinolentiis, comessationibus, potationibus, et illicitis idolo- 
rum cultibus vitam ducunt, adjunxit dicens: In quo admi- 
rantur non concurrentibus vobis in eandem luxuriz con- 
fusionem. Sed et spirituales adversarii, quamvis humanze 
salutis acerrimi pradones, et ipsi perfectorum virorum 
obstupescere facta, perfectarum precum ceterarumque 
virtutum solent cedere devotioni. 

Et conturbata est terra, &c.| Ut terrena sapientes ad 
coelestium virorum facta conturbentur; ut damones ab 
hominibus attentandis, fracta suarum virium malignitate, 
trementes gementesque resiliant, non humanz virtutis 
opus, sed miraculum est divine pietatis. Unde Paulus 
cum diceret, se plus illis omnibus laborasse, continuo 
subjunxit: Non autem ego, sed gratia Dei mecum. 

Et respexerunt speculatores Saul, &c.| Respiciunt pre 
ceteris hi qui scripture sancte speculam conscenderant, 
et sunt in colle fil dexterz, id est in sublimi ccelestium 
operum arce constituti, et scientia videlicet pura, et sim- 
plici actione preeclari, ac primi ruinam vident instantem, 

fugamque pravorum. Non enim omnium est catholico- 
rum, lectis hereticorum gentiliumye libellis, mox quid in 
eiS erroris contineatur agnoscere; auditis dialecticorum 
versutiis, illico ruinosos deceptionum laqueos acute men- 
tis sagacitate discernere ; sed eorum qui diutina vel medi- 
tatione scripturarum, vel virtutum gratia promerente exer- 
citatos habent sensus ad discretionem boni et mali; mul- 
torum pzne moti pedes, pene effusi sunt gressus; quia 
zelaverunt in peccatoribus, pacem peccatorum videntes. 
At speculator ille nobilissimus usque ad collem filii dex- 
teree mirabiliter ascendens, vidit impium superexaltatum 
et elevatum super cedros Libani. Et transivi, inquit, et 
ecce non erat; et quzesivi eum, et non est inventus locus 
ejus. Et hoc est speculatores in Gabaa positos multitu- 
dinem cernere prostratam, quam in inferioribus siti qui- 
libet, necdumque perfectum scientiz cacumen subeuntes, 
stare in prosperis, et sospitate degere putabant; sapientes 
quosque in pravitate viventium certissimum preevidere 
supplicium. 

Et ait Saul ad Achiam: Applica arcam Dei, &c.| Achias 
frater illius, sive frater ejus dicitur. Aiunt ergo boni 
duces ecclesiz, aiunt quique fideles quotidiana contra 
potestates aerias bella gerentes, fratribus suis scripture 
sacre lectione preditis, et majore virtutum exercitio 
seipsos quotidie per sacerdotium regale Deo hostiam vivam 
offerentibus: aiunt, inquam, talibus hi qui per semetipsos 
adhuc tentationibus agitari, vel ecclesiam generaliter hzere- 
sibus turbari conspiciunt, ut patefactis divinorum eloqui- 
orum arcanis, testimonia sibi manifestiora, quibus contra 
heresium fabricatores uti debeant, quibus cetera tenta- 
tionum luctamina devincere possint, aperta ratione diluci- 
dent. Sed spe contingit tot ac tantas inter se hostes 
ecclesiz (hostes heereticos dico, vel gentiles) habere pug- 
nas conflictusque verborum sive dogmatum, ut melius sua 
dispensatione altrinseca, quam assertione spiritualium pagi- 
narum convincantur esse falsa que docent, et que agunt 
immunda: faciendumque sit ccelestis militiz ductoribus, 
quod Saul fecisse describitur, qui exorto in castris Phi- 

listinorum tumultu, et in majus ac majus augescente, non 
amplius Deum per sacerdotem consulere, sed ipse arrepta 
militum manu, hostes quos invicem dissidere compererat, 
insequi, atque ad fugam urgere festinat. Potest autem 
Achias sacerdos, arcee Domini custos, etiam ipsos sacra 
scripture conditores non inconveninenter exprimere ; qui 
nobis, quoties pie petuntur, arcam quam servant divini 
proferunt oraculi: proferunt et exempla bonorum operum 
quze gessere; quod significatum est supra, ubi idem Achias 
ephod portasse perhibetur. Nec vacat, quod filius Achitob 
fratris Ichabod filii Phinees, qui exortus fuerat ex Heli 
sacerdote Domini, in Silo fuisse memoratur. Achitob 
quippe frater bonus interpretatur. Nam et ipsi sacrarum 
literarum conditores, ex sacerdotibus non pauci genus 
duxere: et a fratribus bonis eruditi, nonnullos etiam fra- 
tres, sicut ipsa scriptura testis est, habuere non bonos: et 
ejusdem hodie lectores zque a bonis instructi, malorum 
tamen quos Ichabod et ortu et nomine inglorius signat, 
nequeunt carere consortio. 

Conclamavit ergo Saul et omnis populus, &c.| Judei, 
gentiles, et hzretici, cum sint hostes ecclesia cuncti, alter- 
utrum se singuli verbo gladio feriunt. Ipsi Judzi per 
Phariszeos et Saduczeos invicem pugnant: item heeretici et 
pagani tanta variorum dogmatum sacrorumque disso- 
nantia, non minora sibimet quam ecclesiz bella inferunt. 
Una est autem, inquit, columba mea, perfecta mea: una 
est matri sue, electa genitrici sue, a qua Jonathan ductor 
ille fortissimus, ut columbz donum vocaretur, cognomen 
virtutis accepit; cujus paci perpetue etiam malorum dis- 
cordia servit. Unde sequitur: 

Sed et Hebrei qui fuerant cum Philistiim hert et nu- 
diustertius, &c.| Multi namque seducti ab hereticis, impug- 
nantesque cum eis ecclesiam, ubi dissonantiam dogmatis 
eorum cognovere, et catholica simplicitate quasi opere 
Jonathee dialecticas eorum cautes transcendi atque exsupe- 
rari viderunt, reversi sunt, ut, impositione manus sacer- 
dotalis, catholicz reconciliarentur ecclesia. 

Omnes quoque Israelite qui se absconderant in monte 

Ephraim, &c.| Recte discretionis est, ut qui potest, contra 
reprobos docendo vel arguendo pro ecclesia certet, cavens 
illud propheticum: Maledictus qui prohibet gladium 
suum a sanguine. At qui docendi efficax non est, in fru- 
giferee se mentis altitudine, ne virtutibus spoliandus ab 
hoste fraudulento reperiatur, abscondat. Sunt enim qui 
ad deprehendendam expugnandamque versutiam heereti- 
corum, ceterasque antiqui hostis insidias, idonei non sunt, 
sed has per alios expositas, juxta vires insequi, et odio 
habere non cessant: et hoc est, quod fugatos audientes 
Philisteos absconsi prius in monte Ephraim, id est, frugi- 
fero, Israelitae suis se confestim in acie jungunt: nec suo 
tamen nisu, sed divino semper ecclesia salvatur auxilio. 

Pugna autem pervenit usque Bethaven.| Bethaven domus 
idoli, vel domus inutilis dicitur: et usque ergo ecclesia 
persequitur hzreticos arguendo, donec eos in plerisque 
paganorum dementiz zqualia blasphemasse convincat: et 
usque verbi gladium protendit, donec impios quoque et 
infideles pietati fideique restituat. 

Et vir Israel sociatus sibi est in de ula.) Fugatis per 
diversa hostibus, ecclesia toto terrarum orbe divisa, uno 
eodemque semper fraternitatis amore leetatur. 

Cap. 1x. Adjuravit igitur Saul populum, dicens: Male- 
dictus vir, &c. usque ad id quod scriptum est: Porro Phi- 
listiim abierant in loca sua.| Heec lectio doctores veritatis 
instruit, sicut a ceteris mundi illecebris, sic etiam ab 
appetenda secularis eloquentiz dulcedine abstinere, necnon 
et eos quos imbuunt, in petra fidei ab omni prioris vite 
corruptione mactare. Adjuravit igitur Saul populum 
fugientes Philisteos persequentem, ne quisquam nisi com- 
pleta de hoste victoria comederet: qui timens juramentum, 
et pane sedulus, et melle quod fluens in saltu vidit, absti- 
nuit. Precepit magister egregius, ut quisquis in agone 
fidei contendit, ab omnibus se mundi abstineat illecebris: 
et suo ceeteros accendens exemplo, Castigo, inquit, corpus 
meum, et servituti subjicio; ne forte aliis pradicans, ipse 
reprobus efficiar. Sive enim caro adversus Spiritum, et 
Spiritus adversus carnem concupiscat, sive hereticus catho- 

lico, sive Judzeus aut gentilis Christiano contradicat, seu 
quilibet immundus spiritus obsistat, cuncta tentationum 
molimina melius continentiz superantur industria: cujus 
adeo late patet virtus, ut etiam a diligenda nimium, sequen- 
daque secularis eloquentiz suavitate, qua superbus incul- 
tusque philosophorum quasi saltus fluit, abstinere con- 
veniet. Favus enim distillans, labia meretricis. 

Porro Jonathan non audierat, cum adjuraret pater ejus 
populum, &c.| Illuminatos dicit oculos, recreatos et reno- 
vatos ad intuendum, qui longa, ut solet, inedia vel labore 
tabere jam cceperant. Jonathan igitur, qui prius scopu- 
lorum dentes et ictus devicerat ensium, qui hostis audacia 
compressa, suis victoriz causam salutisque przbuerat, 
improvisa subito blandientis gastrimargie culpa conster- 
nitur. Kt nobiles szpe magistri ecclesia, magnorumque 
victores certaminum, ardentiore quam decet oblectatione 
libros gentilium lectitantes, culpam quam non previdere. 
contrahebant: adeo ut quidam eorum se pro hoc ipso 
scribat in visione castigatum, objectumque sibi a Domino 
inter verbera ferientia, quod non Christianus, sed Cicero- 
nianus potius esset habendus. Sed et auditorum fidelium 
non pauci virtutum gratia pollentes, minoribus vitiis ten- 
tari non desinunt, quod divina geri dispensatione non 
latet: ut qui minora certamina per se superare nequeunt, 
in magnis que habent, non sibi aliquid tribuere, sed solo 
Patri luminum gratias agere discant. Intinxit autem 
Jonathan favo sylvestri virgam, qua vel ad equum, vel ad 
viandi presidium utebatur: et sic eam manu ad os con- 
vertit suum. Et magister quilibet nonnunquam auctoritate 
potentize vel subditos regere, vel seipsum sine offensione 
gerere curans, argumentis sive sententiis gentilium credit 
adjuvandum: mellitoque, ut ita dixerim, ex his ore illumi- 
nantur quidem, quasi favosa compositione verborum oculi 
mentis, ad enuntiandum que recte noverint acutius ; sed 
retardantur plerumque mentis ejusdem incessus, recordata 
sensuum vanitate a persequendis pravorum sive actuum 
sive dogmatum cultoribus. Quod canens Psalmista, Nar- 

raverunt mihi, inquit, iniqui fabulationes, sed non ita ut 
lex tua, Domine, omnia mandata tua veritas. 

Jurejurando constrinxit pater tuus populum, &c.| 'Tur- 
bavit, quia totum interdixit; quod siex parte interdixisset, 
et ex parte concessisset, commodius res videretur exacta. 
Verum quia in hujuscemodi rebus spiritualium patrum sit 
jussis obsequendum, Jonathan sorte deprehensus, et ora- 
culum Domini die illa consulenti Sauli subductum mani- 
festissime declarat. Si enim tanti apud Deum valuit ter- 
renl regis imperium, quanti putas valere magistri spi- 
ritualis? Sed et in typica parte turbat terrena przecordia, 
si quis heec sola ccelestia gerere precipiat, cum Dominus 
vinum novum in utres veteres mittendum non esse teste- 
tur. Turbat acumen legentium, et deficere cogit, qui eos 
a legendis secularibus literis omnimode estimat prohiben- 
dos, quibus ubilibet inventa utilia quasi sua sumere licet. 
Alioquin nec Moyses et Daniel sapientia vel literis A4gyp- 
tiorum Chaldezorumque paterentur erudiri; quorum tamen 
superstitiones, simul et delicias horrebant. Nec ipse 
magister gentium aliquot versus poetarum suis vel scriptis 
indidisset, vel dictis: sed multo cautius necesse est acutis 
rosa in spinis, quam mollibus lilium colligatur in foliis ; 
multo securius in apostolicis quam in Platonicis quzeritur 
consilium salubre pagellis. Nam et apes ips, quee hujus- 
modi mella faciunt, ore quidem pretendunt dulcia dicta 
quze mulceant, sed in posterioribus servant venenata gesta 
quee feriant. 

Vidistis ipsi, quia illuminati sunt oculi mei, &c.| Hee 
-ejus personze verba conveniunt, qui doctis in ecclesia, sive 
etiam doctoribus lectionem literarum gentilium non autu- 
mat esse nocivam. Videtis, inquit, quia efficacior sum 
factus, et acutior promptiorque ad peroranda que decent, 
eo quod gustaverim paululum de flore Tullianze lectionis ; 
quanto magis si didicisset populus Christianus sectas et 
dogmata gentilium, nonne multo confidentius et certius 
eorum derideret simul et convinceret errores, multo devo- 
tius de sua sana fide gauderet, Patrique luminum pro hac 

gratias redderet? Neque enim aliam ob causam putandum 
est Moysen vel Danielem sapientiam voluisse discere secu- 
larem, quam ut cognitam destruere melius, et devincere 
possent. 

Percusserunt ergo in die illa Philisteos, &c.| Magmas 
humilitatem, Ajalon campos significat. In omnibus autem 
que recte gerit ecclesia, Philisteos percutit; quia per bona 
que facit, malorum spirituum vires minuit; quia percu- 
tiendi sunt ab humilitate inchoate, usque ad latitudinem 
consummatze virtutis, ab initio fidei usque ad fructiferam 
caritatis amplitudinem. De qua dicitur: Latum manda- 
tum tuum nimis. Sed et ipse status universalis ecclesize 
ab humilitate incipiens unius Jude gentis, ad totius 
usque mundi fines crescendo pervenit. De quibus Psalm- 
ista Domino canit: Et campi tui replebuntur ubertate, 
pinguescent fines deserti. 

Defatigatus est autem populus nimis, &c.| Quod dicitur 
populus comedisse cum sanguine, non est putandum cru- 
entam eum carnem crudamque comedisse ; quod nequa- 
quam humane, sed est nature bestialis; sed occisis pecu- 
dibus, antequam sanguis bene dilueretur, nondum purgatas 
carnes coxisse vel assasse, et sic comedisse. Significat 
autem magistros inertes, qui sicut hodie cernimus, longo 
seepe catechizandi labore defatigati, nonnullos quos dzmo- 
niacis erroribus przedicando eruerant, a gentilibus quidem 
ritibus erudiendo mactant; imitari conati illum, cui desti- 
natis de ccelo cuncti generis animantibus dictum est: 
Macta et manduca. Sed quasi in terra mactant, et cum 
sanguine manducant, quos a terrenis sensibus, carnisque 
et sanguinis illecebris minus perfecte, vel docendo, vel ipsi 
vivendo non subtrahunt, assuetosque adhuc vitiis, nec- 
dumque agendis virtutibus institutos, accelerant ecclesiz 
membris incorporare; contra exemplum primi pastoris 
ecclesia, qui in ccenaculo, hoc est in summa vivendi vel 
docendi locatus, mactare oblata, et a Deo purgata manducare 
precipitur. Et notandum, quamvis perfecta et imbecillis 
est mentis humane perfectio, Jonathan tot tantorumque 
patrator operum, talis triumphi auctor, gule surreptionem 

nescius incurrit. Populus omnis post observatum sollicitz 
continentiz tempus statutum, post tot una die prostratos 
adversarios, et ipse gastrimargia victrice prosternitur. Ve- 
rum quia multiplex est gulz tentatio, hunc ante tempus 
concessum ad comedendum pertraxit, illum tempore con- 
cessoO minus concessa sumere persuasit. 

Nuntiaverunt autem Sauli, dicentes quod populus peccasset 
Domino, &c.| Cognita perfecti quique rectores desidia 
negligentium doctorum, quod peccent Domino, baptizantes 
eos quos a carnali cogitatione, necdum plena fidei institu- 
tione purgarint, continuo tales przevaricationis reos ar- 
guunt, et catholica auctoritate vite ccelestis regulam palam 
proponi jubent ; magistrisque inertibus, quos vulgaris 
eatenus imperitia vexaret, imperari, ut adductis usque ad 
eam quam ipsia patribus didicerant vite formulam, cunctis 
quos imbuendos susceperint, super firmissimum catholicze 
perfectionis exemplar eos catechizando, a pristina conver- 
satione paterne traditionis occidant, et baptizando ecclesia 
membris incorporent, neque ultra peccent Domino, fidei 
et vite ceelestis ignaros, unitati sui corporis, hoc est eccle- 
size Christi nectentes. Bovem et arietem Philisteis ereptos, 
atque a populo Dei super saxum intellectuale mactatos et 
comestos, stultum quemlibet et superbum intellige, a con- 
suetudine mortifera spiritualem renovatos in vitam ; sicut 
et supra oves et vituli cum bubus ab eisdem ablati, zque 
motibus animz vel carnis irrationabilibus et lascivie 
deditos, sed per Dominum salvatos, insinuant. 

Atdificavit autem Saul altare Domini.] AXdificavit altare, 
ut celebrato super illud holocausto, pro peccato quoque 
populi, quod temere commiserat, interveniret. Aidificat 
magister quisque perfectus in audientium corde fidem 
Dominicz passionis, ubi in altare vivificee crucis sanguis 
ille pretiosus in remissionem fusus est peccatorum, mani- 
festo cunctos informans exemplo; quia si et Domini exitus 
mors, multo magis servi mortificare debent membra sua 
que sunt super terram ; fornicationem, immunditiam, libi- 
dinem, concupiscentiam malam, et avaritiam, qu est 
simulachrorum servitus, et caetera talia, quae opera carnis et 

sanguinis esse, nec fructui Spiritus sociari posse, manifes- 
tissime claret. Sed et ipsi quotidie veterum patrum ple- 
biumque dicta vel acta replicantes, ac per hec inter luc- 
tandum cum hostibus spiritualiter refici desiderantes, 
quotquot ad literam solum tantz auctoritatis verba senti- 
mus, quasi in terra boves ovesque mactantes, cum sanguine 
comedimus ; quia ceelestia carnali et terreno intuitu summa 
contrectamus. At quicumque spiritualiter universa in 
Christo et ecclesia recapitulari dignoscimus, super saxum 
illud grande, quod preecisum de monte sine manibus cre- 
vit, destructo mundi imperio, et implevit omnem terram, 
occidentes absque noxa vescimur, gratumque jam Domino 
nostrze devotionis ac pili sensus altare construimus. 

kt dixit Saul: Irruamus super Philistiim nocte, &c.} 
Disponens Saul irruere super Philistiim nocte, et vastare 
eos usque ad internecionem, consulit oraculum Domini, 
nec meretur ; auctoremque peccati inquirens, sorte depre- 
hensum, et confitentem morti adjudicat Jonathan; quem 
tamen, quia salutem magnam fecit in Israel, populus a 
judicio mortis eruit. Volentes szepe boni rectores cunctos 
deemonum insidias expugnari, ac superseminata bono se- 
mini zizania funditus, si fieri possit, ab agro mundi hujus 
expurgari, responsum Domini per scripturas, quod hoc 
fieri valeat, non accipiunt; causam querentes, nullam 
magis quam humane fragilitatis atque ignorationis au- 
diunt; quia videlicet nec ipsi doctores eximii, ducesque 
credentium, in bonis que agunt, a peccati surreptione 
possint immunes existere, sed in multis offendunt omnes ; 
verum ne propter hzc mortem luant zternam, et bonorum 
que gessere meritis, et ecclesiarum, quas certando muniere, 
precibus adjuvantur. 

Recessitque Saul, ne persequeretur Philistum, &c.| Rece- 
dunt quidem doctores suz fragilitatis conscii, nec ad omnes 
demonum versutias indagandas vel evacuandas sufflicere 
sese posse deprehendunt; sed vz illis cordibus, ad que 
repulsi atque abjecti immundi spiritus quasi ad propria 
loca recurrunt. 

Cap. x. At Saul, confirmato regno super Israel, pugnabat, 

&c. ad id quod scriptum est: Nam quemcumque videret 
Saul virum fortem et aptum ad prelium, sociabat eum sibi.| 
In hac lectione sub figura crescentis regni vel domus Saul, 
Christi fides per orbem propalanda describitur, qui pug- 
nabat per circuitum adversus omnes inimicos suos; quia 
de Judzea, que in medio nationum est, missis pradicato- 
ribus Christus inimicas suo nomini gentes suo verbo sub- 
jugavit. Juxta quod Psalmista preedixit: Omnes qui in 
circuitu ejus sunt, offerent munera. 

Contra Moab et filios Ammon, et Edom, &c.| Moab et 
Ammon, qui juvante ebrietate, in qua est luxuria, nocte de 
incesto concepti sunt; hereticos intellige, inordinate ac- 
cepto paterne fidei semine degeneres. Edom, qui major 
natu minori fratri servire addictus est, Judzeorum populum 
exprimit ; qui nationibus gentium per orbem, et cecitate 
perfidiz mentis, et terrenze servitutis est conditione sub- 
missus. Reges Soba, Philistiim et Amalec, de quo con- 
sequenter dicitur : 

Congregatoque exercitu percussit Amalec, &c.| Exteras a 
patriarcharum sanguine fide et sacramento nationes signi- 
ficat, quos universos suze pacis inimicos duplici ratione 
Christus superat, ut Israel spiritualem de manu vastato- 
rum ejus eruat, vel sua videlicet fide salvando credentes, 
vel incredulos sua justa examinatione damnando. 

Fuerunt autem filii Saul, &c.] Tres filit Saul magnos 
fidei catholicze, quae unum in tribus personis Deum pre- 
ditat, duces exprimunt. Qui quoniam non sua virtute, 
sed Dei gratia sunt quod sunt, quoniam eterna sui Con- 
ditoris (cui dicitur, Tu autem idem ipse es) visione perfrui 
desiderant ; quoniam per Christum Jesum, verum videlicet 
Regem et Salvatorem, se perpetuo salvandos ac regnaturos 
confidunt. Recte primus filius Columbe donum, secundus 
Desideravi, tertius Rex meus salus interpretatur. Due 
filiz ejus, infirmiores fidelium plebes, sed corpore et 
mente Deo devotas indicant; vel certe primogenita filia 
synagoge, minor ecclesiz speciem tenet. Quibus etiam 
nominum etymologia congruit; nam quia synagoga elec- 
torum non de cunctis late nationibus, sed de multitudine 

solius est Israeliticee stirpis collecta: ecclesia autem om- 
nibus est ad fidem convocata de gentibus, recte primo- 
genita filia de multitudine, secunda ex omnibus interpretari 
perhibetur. Uxor Saulis Achinoem, que interpretatur 
fratris decor, totam catholice ecclesiz perfectionem figu- 
rate denuntiat, quee frequenter in amoris Cantico soror, et 
decora sui Conditoris, qui ei per incarnationis mysterium 
frater fieri dignatus est, appellatur. Abner princeps 
militize ejus, qui patris lucerna dicitur, vel Joannem Bap- 
tistam, qui erat lucerna ardens et lucens, vel omnium qui 
singulari pre ceteris ecclesize propugnatoribus altitudine 
preefulgent, viros virtutis imsimuat. Admonendum sane 
putavimus lectorem, non semper easdem personas unum 
eundemque typica in parte modum tenere figurarum, sed, 
mutatis rerum circumstantium causis, mutari etiam pro 
tempore et loco species ordinesque typorum. 

Erat autem bellum potens adversus Philisteos, &c.| Causa 
belli potentis adversus Philistaeos illa maxime extitit, quia 
Saul fortes quosque et aptos ad preelium viros sociabat 
sibi. Nam si rex ipse nulla fortioris militia manu stipa- 
retur, nequaquam vicinis hostibus terribilis, eos ad bellum 
potenter excitaret; sed sicut prioribus eousque temporibus 
Israel illis turpissime, sine aliqua spe libertatis serviret ; 
sic nimirum, sic in ecclesia quotquot dissoluti a bonis 
operibus, nec virtutum spiritualium sumus militia preediti ; 
quia desidiosi negligentesque peccamus, hostibus infestis 
enervi torpore tributa sinistree conversationis solvimus. 
At cum a peccati servitute resipiscimus, spem vincendi 
resumimus, insurgit hostis, et crebrioribus nos acrioribus- 
que tentationum stimulis appetit, ut vel ad flagitiorum nos, 
si possit, servitium revocet; vel si non possit, ipsam saltem 
sui contemptus injuriam gravius seeviendo vindicet. Verum 
ut de moralibus nostris ad allegorica majorum gesta con- 
tuenda subeamus; et in ipso ecclesiz nascentis exordio, 
quanto fortiores quosque aptioresque ad preelium spirituale 
viros sociabat sibi Christus, tanto plura id temporis ac 
frequentiora per eos immundis spiritibus animarum spolia 

tollebat; sed et majora ab eisdem martyrii certamina 
tolerabat. 


IN APSA Y, 


Cap. x1. Et dixit Samuel ad Saul: Me misit Dominus, 
ut ungerem te in regem, &c. usque ad id quod scriptum est, 
Quod constituisset regem Saul super Israel.| Heec lectio 
super Samuelis et David specie Judeorum regnum ob 
culpam perfidiz ad gentes transferendum, immo omnes qui 
peccata cum suis auctoribus perfecto odio non oderint, 
extirpandos docet a regno fidei; et hoc melioribus proximis 
dato, nithilominus eos qui operantur iniquitatem, cum suis 
operibus esse perdendos. 

Dixit Samuel ad Saul: Me misit Dominus, ut ungerem 
te in regem, &c.| Dicit sermo propheticus quotidie recto- 
ribus ecclesia, quod non proprie libertatis industria, sed 
ipsius ministerio per Dominum ad regendum sint populum 
ejus electi; ideoque vocem imperi illius intenta semper 
debeant aure percipere. Dicit et omnibus ecclesiz filiis, 
ut Domini jussis obtemperent ; quia nimirum omnis mundo 
corde, qui Dei visionem desideranter expectat, rex super 
populum ejus Israel unctus est; super ipsum scilicet bo- 
narum cogitationum actionumque ccetum, cujus se meritis 
sperat ad ejus visionem pertingere. Israel quippe, vir 
videns Deum interpretatur. Et beati mundo corde, quo- 
niam ipsi Deum videbunt. 

Hec dicit Dominus exercituum: Recensui, &c.| Apta 
prefatio ad bellum spirituale cohortanti, ut Deum qui hoc 
adire preciperet, Dominum exercituum cognominet; hoc 
est agminum angelicorum, quorum nos necesse est contra 
potestates aerias dimicantes, protegamur auxilio. Algyp- 
tus autem, que tenebras sonat, priora peccata, que nos 
usque ad mare baptismatis secuta, sed in eo sunt demersa, 
significat. Amalec vero, qui transito mari Rubro restitit 
in via solitudinis Israeli, et interpretatur populus brutus, 
ea nimirum peccata demonstrat, que nobis post undam 
baptismi quotidianis armis insistentes, ne ad promissa 

cecelestis patriz regna perveniamus obsistunt ; ne fructum 
nostri cordis in sanctificatione conservemus, lethifero hunc 
tentant quasi dente decerpere; quorum omnia demoliri, 
neque eis parcere jubemur; hoc est, deponere omnia 
propter quz venit ira Dei in filios incredulitatis, iram, 
indignationem, malitiam, blasphemiam, turpem sermonem 
de ore vestro, et czetera hujusmodi. 

Non parcas eis, sed interfice, &c.| A viro usque ad mulie- 
rem, ab opere perfecto peccati usque ad cogitationem 
carnalem dicit, genitricem videlicet nutricemque sobolis 
immunde. Parvulum et lactentem, ipsa initia proposi- 
tumque nefarize actionis, que sinistra cogitatio male nuper 
edita, pejus alere delectat; intellizge, bovem, ovem, came- 
lum, et asmum, hebetudinem stultitiz, dissolutionis iner- 
tiam, turpitudinem superbie, et luxurie petulantiam dicit. 

Precepit itaque Saul populo, et recensuit eos, &c.| Et 
nos, ut vitiorum bella vincere valeamus, mites necesse est, 
et innocuos in corde nostro sensus aggregemus ; imita- 
tores videlicet Agni illius immaculati, qui nos suo sanguine 
de mundi hujus Aigypto redimere dignatus est. Qui vide- 
licet sensus imperio modesti spiritus obsecundantes, quia 
tunc veraciter adversus hostem prevalent, cum gemina, 
id est Dei et proximi, dilectione muniti, veritatis viam in- 
cedunt; cum sola denarii ccelestis spe universas terrenx 
habitationis delicias, simul et miserias spernunt, recte 
pedites memorati duces ducentenario et denario numero 
comprehenduntur: nam quia millenarius numerus, ejus 
de quo agitur rei sive persone perfectionem signet, nulli 
dubium est. 

Cumque venisset Saul usque ad cwitatem Amalec, &c.| 
Civitas Amalec constipatam adversus fideles tentationum 
aciem exprimit, quee nunc a demonibus, nunc ab homi- 
nibus, nunc a nostra ipsorum concupiscentia contra nos 
excitata desevit. Cui nimirum civitati tentantium viti- 
orum proximus est torrens inundans, hoc est turbidus 
cogitationum fluctuantium impetus, qui de superbiz 
dzemoniace montibus cadens, tanto muros pravitatis gra- 
vius alluit, ac nobis inexpugnabiles reddit, quanto acrior 

annum Domini placabilem hyems persecutionis exasperat. 
In quo tamen torrente insidias contra Amalec tendimus, 
cum occultis animi virtutibus, et que solus pectoris nostri 
arbiter novit, devotionum studiis hostem praeoccupare et 
devincere satagimus. Nam quasi aperto ei certamine 
occurrimus, quoties eleemosynis, precibus, jejuniis, et 
ceteris talibus spiritualis armature generibus, auctoris 
nostri contra eum flagitamus auxilium ; at cum fide, spe, 
et dilectione, horumque similibus armis apostolicis, qu 
quantum in nobis abundent, solus qui donavit cognoscit ; 
homines autem alios, et ipsos spiritus nequissimos, quam- 
vis sedulo ac sollicite nobis insidiantes, latet. Cum, inquam, 
hujusmodi armis invisibilibus contra spiritualia nequitize 
in celestibus, vel inter ipsas tentationum procellas indui- 
mur, quasi insidias in torrente contra Amalec tendimus ; 
quia palam furentem adversarium, ubi non videt, sterni- 
mus. 

Dixitque Saul Cineo: Abite, recedite, &c.| Cinzeos cogna- 
tos fuisse Moysi, sacra refert historia, dicens : Abner autem 
Cinzeus recesserat quondam a ceteris Cinzis fratribus suis, 
filiis Obab cognati Moysi; et tetenderat tabernacula usque 
ad vallem, que vocatur Sennimi, et erat juxta Cades. Pre- 
cepit ergo Saul Cinzo recedere ab Amalec. Curat doctor 
egregius, ut si quid inter vitia que arguit, virtutum quas 
amplectatur repererit, servet incolumem. Plures enim 
etiam inter paganos invenies mansuetos, humiles, benig- 
nos, patientes, et in exemplum Cornelii centurionis elee- 
mosynis atque orationibus servientes. Que nimirum vir- 
tutes, quia legi Dei vicina quasi cognatione congruunt, 
et de imis mundi tenebris ascendentes, quo ad requiem 
lucemque promissam pervenire possint adjuvant, nequa- 
quam inter vitia perdendz, sed ut possessori suo prodesse 
queant, (Cinzeus namque possidens dicitur,) a vitiorum sunt 
omnium secernende catalogo. Recedit enim, jubente Saule, 
Cinzeus, qui salvandus est, ab Amalec perdendo, cum 
separantur examine districti doctoris virtutes catechizan- 
dorum qu juvant, a vitiis que gravant; ut nec propter 
vitia detestanda cujusquam mali detestentur etiam virtutes, 

quas inter vitia detestanda sedulus exercere probatur. Nec 
rursum bonorum cujuspiam vitia, quibus inter virtutes 
quasi homo carere nequit, propter viciniam virtutum am- 
plectenda judicentur; sed equo discrimine in omnibus 
corrigantur prava, que viam salutis impediunt; serventur 
recta, quae adjuvant. 

Percussitque Saul Amalec, &c.| Evila, que dolens sive 
parturiens dicitur, initium conversionis, que non sine 
dolore et molesta quadam quasi parturitione novi hominis 
inchoatur, insinuat. Sur, que in rectam transfertur, per- 
fectum correctionis finem designat. Quz bene e regione 
Aigypti sita solitudo describitur, quia sic quisque melius 
rectitudinem quam accepit conservat, si pressure tene- 
brarum, de qua ereptus est, semper meminit. In Evila 
positus gladio verbi qui dicit: Pcenitemini igitur, inquit, 
et convertimini, ut deleantur vestra peccata. Sed et apos- 
tolus Jacobus, cum ait: Miseri estote, et lugete, et plo- 
rate; risus vester in luctum convertatur, et gaudium in 
merorem. Humiliamini in conspectu Domini, et exal- 
tabit vos. Eosdem percutiendo venit Sur, quz e regione, 
sicut ut alibi scriptura dicit, contra faciem Aigypti; cum 
ait apostolus Paulus: Fuistis enim aliquando tenebre, 
nunc autem lux in Domino, ut filii lucis ambulate. Et 
ipse in Sur positus, Augyptum, de qua exierat, attendere 
non neglexit, dicens: Qui non sum dignus vocari apos- 
tolus, quia persecutus sum ecclesiam Dei, sed misericor- 
diam consecutus sum. Percussum se salubriter, ut melius 
post ceedem viveret, ostendit, cum ait: Vivo autem jam 
non ego, vivit vero in me Christus. Nec solum qui con- 
vertuntur, sed et hi qui, accepto verbo veritatis, converti 
a pravitate non curant, percutiunt ab Evila usque Sur: 
quia perpetuis addicti doloribus, justam divine districtionis 
sententiam sustinent, que est e regione Aigypti; quia 
secundum nequitiam studiorum ipsorum retribue illis. Et 
hos quoque jubente Samuele percutit Saul, cum idem 
ecclesiz magister juxta sanctz scripture monita, qui obe- 
dientes corrigit ad vitam, contemptores juste damnandos 
preenuntiat. 

Et apprehendit Agag regem Amalec vivum, &c.| Hac- 
tenus pugna Saulis optimum discretumque, vel snimet- 
ipsius, vel subjectz sibi plebis rectorem, ab hinc inertem 
designat et reprobum, qui recte quidem innocuis Moysi 
parcit cognatis. Recte vulgus omne, et vilia quaeque ac 
reproba demolitur; sed non recte greges ovium, cetera- 
que in terram prona animalia, vestes, et omnia pulchra 
simul cum ipso rege reservat. Et spiritualis militiz duces 
universos, qui Aigyptum intellectualem, hoc est tenebras 
mundi fugientibus Dei famulis obsistunt, vel homines vel 
actus reprobos gladio verbi et vite rectoris exterminare ; 
quicquid vero insons et Mosaicum inter eos invenerint, 
debent immune servare. At qui abominabilia solum et 
infanda, verbi gratia, fornicationem, idololatriam, perjurium, 
masculorum concubitum, furta, falsa testimonia, et caetera 
hujusmodi flagitia, vel in suis, vel in subditorum moribus 
eradicare satagunt ; comessationes vero et ebrietates, con- 
tentiones et zmulationes, avaritiam, odium, vane laudis 
vel honoris appetitum, quasi minus noxia, vel etiam salu- 
bria, necnon et ipsum regem vitiorum pinguissimum, hoc 
est superbiz tumorem, nolunt disperdere, reatum profecto 
eravissime przevaricationis incurrunt. Cujus ob meritum 
reatus, et Judzeorum populo quondam in exemplum Saulis, 
oblatum regnum Dei datum est genti facienti fructus ejus. 
Kt multi hodie Christianorum promissam sibi vite coro- 
nam aliis obtinendam relinquunt. Ubi etiam juxta literam 
saluberrime monemur, ut divini preecepti auctoritas, huma- 
num semper in nobis vincat affectum. Stulta enim mise- 
ratione parcit homo homini, cui Deus non parcendum 
preceperit; quasi melius noverit quid de homine fieri 
debeat homo, quam qui hominem fecit. Non autem sola 
auctoritate regni superbiam designat Agag, (quia initium 
omnis peccati superbia,) sed et ipso nomine, quod trans- 
fertur in tectum, quia contentus seepe a cognitione proxi- 
morum, fastus elationis tumet in corde pravorum. Appre- 
hendit autem Agag regem vivum, et vulgus interficit, qui 
yitia carnis eradicans, caput eorum superbiam disputando 
a virtutibus secernere, et quantum sit noxia novit definire ; 

sed hanc humiliter vivendo, in seipso non novit extinguere. 
Parcitque Saul Agag, parcit et populus, quando et dux 
ipse virtutum animus latenti in preecordiis superbiz mol- 
liter annuit ; et universa que hunc sequitur operum spiri- 
tualium turma, ejusdem nefandi tumoris assensione cor- 
rumpitur. 

Factum est autem verbum Domini ad Samuel, dicens, &c.] 
Poenitentia Dei, non perturbatio sensus, que in homines 
cadere solet, retractantes quid improvide mali commise- 
rint ; sed mutatio dicitur rerum transeuntium, immutabili 
prescientia manente divina; sicut enim non peenitere, 
mutare nolle quz statuit significat. Juravit Dominus et 
non poenitebit eum, Tu es sacerdos in eternum; hoc est, 
quod semel statuit, nunquam sacerdotium Christi mutavit. 
Peenituit autem Saul constituisse regem; quia et per- 
fidiam totius Jude gentis, et fidem falsorum Christiano- 
rum promissio regni munere privet. 

Contristatusque est Samuel, &c.| Non hec per allegoriam 
exponenda, sed ad imitationem potius sunt trahenda virtu- 
tis; ut pro fratrum erratis, que ipsi in se intelligere non- 
dum queunt, non solum contristemur in animo, sed et 
omni ad Dominum pro eis intentione clamemus; necnon 
et ipsos mox ut locus et tempus arriserit, ad agnitionem 
correptionemque admissorum revocare curemus. 

Cumque de nocte surrexisset Samuel, ut iret ad Saul 
mane, &c.| Carmelus, notitia circumcisionis; Galgala, 
revelatio dicitur. Multi ergo necdum plene vitiorum 
certamine devicto, certam jam sibi quasi perfecta purifi- 
cationis agnitione consummatis coronam justitize superesse 
promittunt ; quod est signum sibi triumphale fiducia jam 
consummati agonis erigere, et hoc in monte altissimo 
virtutum, qui notitia circumcisionis appellatur. Descen- 
duntque post hec in revelationem, cum se ipsi post virtu- 
tum culmen ascensum, post prelibatum supernz retribu- 
tionis gaudium, vera jam humilitate gloriosos autumant 
veraciter revelata cordis facie nosse arcana. De quibus 
Patri Dominus ait: Abscondisti hzec a sapientibus et pru- 
dentibus, et revelasti ea parvulis. 

Et dixit eit Saul: Benedictus tu Domino, &c.| Vocem 
gregum et armentorum, inconditos animi motus, dissonos- 
que cogitationum insolentium tumultus intellige; quos 
quicunque in se edomare ac reprimere dissimulat, frustra 
se verbum Domini, quo vitia cuncta demoliri precepit, 
jactat implevisse. 

Et ait Saul: De Amalec adduxerunt ea, &c.| Hee 
nolentes licet rea conscientia prophete confitetur; cum 
non solum Deo, cujus oculis nuda et aperta sunt omnia, 
sed et viris spiritualibus fraudulenta pravorum pectora 
patent. Nam et Heliseus longe posito Giezi, preesens 
erat corde. Et apostolus corpore absens, praesens autem 
spiritu arguit peccantem in Corintho. De exemplis, in- 
quit, reproborum adduxere multimodos brutorum lascivo- 
rumque affectuum clamores. Pepercit enim sensus im- 
prudens his vitiis, que minus nociva videbantur, neque ea 
delere curavit ; quin potius hec ipsa virtutes arbitratus, 
auctori suo grate offerenda putavit. Verbi gratia, stultitiam 
simplicitatem putando, iracundie procacitatem zelum Phi- 
nees et Heliz nuncupando, desidiam torporis, patientiam 
David zstimando, et angustiam tenacitatis parsimonie, 
discretionem vocando ; et notanda pariter ac vitanda pra- 
yorum consuetudo nequissima, qui excusando sua solent 
admissa cumulare. Ecce enim Saul ea que Domino 
jubente occisa sunt, se cum populo occidisse; his vero 
que contra interdictum ejus reservata sunt, non se, sed 
populum pepercisse testatur. Et multi negligentes ac 
desides, si qua vitia superaverint, vel se superasse putave- 
rint, non hee Auctoris gratiz, sed suo sudori tribuunt. 
Queecunque autem in se extinguere aut nolunt aut ne- 
queunt, heec indite sibi nature vitio prevaluisse causan- 
tur, ut ex obliquo et in ipsum nature Auctorem reatus 
humani causa refundantur. 3 

Dixit autem Samuel ad Saul: Sine me, et indicabo tibi, 
&c.] Supra legimus, quod in die sit unctus in regem Saul; 
in die quod ungi debeat praedictus, et nunc nocte reproba- 
tus ostenditur. Non hoc fortuitu et sine causa; sed quia 
dies aliquando justitia, nox peccatum dicitur, in die electus, 

et nocte rejectus est, qui propter humilitatis modestiam 
regnare, propter noxam inobedientiz meruit reprobari, non 
divino judicio, sed merito variante humano. Sed et hodie 
dicente Domino: Quia multi sunt vocati, pauci autem 
electi; quicunque vocati, per opera sunt tenebrarum ab 
electorum luce separati. 

Kit ait Samuel: Nonne cum parvulus esses in oculis tuis, 
&c.?2] Et hee beati Samuelis increpatio congruit cuilibet 
Christiano, fidem qua imbutus est preevaricanti; dicente ad 
eum aliquo spiritualium magistrorum, quorum idem Samuel 
speciem tenet: Nonne cum humiliatus in animo tuo pro 
vita preeterita, que erat sine Deo, ad ecclesiam venisses, 
accepta jam fidei et baptismi gratia, caput in exercendis 
Spiritus fructibus factus es? quibus ad visionem divine 
claritatis pervenire deberes. Israel namque vir videns 
Deum interpretatur. Unxitque te Dominus chrismate 
sui Spiritus, ut bonorum rector ac moderator actuum 
ad eterni regis imperium pertineres. Mittens quoque te 
in viam nove conversationis, expugnato vetere homine 
cum actibus ejus, omnia quze sunt super terram membratim 
mortificare preecepit. Quare ergo contempta evangelica et 
apostolica voce, aliam tibi vivendi regulam condere, ac 
vitiorum spolia congregare maluisti? in quibus nonnun- 
quam etsi oculos mortalium tibi fallere visus es, ante 
interni tamen arbitri examen malum grande fecisti. 

Et ait Saul ad Samulem: Imo audivi vocem Domini, &c.| 
Quantum hec responsio Saulis rebelli superborum pervi- 
caciee conveniat, ex his quze superius exposita sunt facillime 
patet. Sunt enim qui vel scripturz sacre lectione, vel 
magistrorum sermone convicti, ac pro suis redarguti com- 
missis, non humiliando remedium flagitare, sed insuper 
excusando malint augmentum conquirere peccatorum. 

Et ait Samuel: Numquid vult Dominus holocausta aut 
victimas, &c.?| Et hzc quidem proprie Judzis dicta conve- 
niunt, qui neglecto judicio, misericordia et fide, caeterisque 
talibus, per hostias se et holocausta Dominum placare 
posse rebantur. Sed et nunc in ecclesia sunt non pauci 
divitiis pariter et criminibus aggravati, qui peccata quibus 

adherere non desistunt, eleemosynis se quotidianis abluere 
confidant. Sunt alii qui jejuniis et orationibus, psalmodiz- 
que frequentia castigari se arbitrentur a sordibus vitiorum, 
quibus abstinere non curant, cum Dominus hujusmodi sibi 
hostias non peccatores quoslibet et impuros, sed a peccato 
continentes offerre preecipiat. Denique Psalmista non ait, 
Inter mala opera fac bonum ; sed, Declina, inquit, a malo, 
et fac bonum. Et leprosus in lege vel immundus, nequa- 
quam cum ipsa immunditia, sed ubi mundatus ab hac 
videretur, hostias Deo jubebatur offerre. Notandum autem, 
quod non victimas malas, sed obedientiam dicit esse melio- 
rem, ut illas quoque suo tempore bonas ostendat. Non 
vituperat legem, sed evangelium prefert. Laude dignum 
dicit populum legis, quia pia cordis devotione suis holo- 
causta de gregibus offerebat auctori; sed laudabiliorem 
multo designat eum qui ad consilium evangeli exhibet 
corpus suum hostiam viventem, sanctam, Deo placentem. 

Pro eo ergo quod aljecisti sermonem Domini, &c.| Sicut 
cetera hujusce lectionis, sic et hac reprobati Saulis ab- 
jectio, juxta allegoriam quidem synagogeze, juxta vero legis 
tropologiam cujuslibet falso Christiani, vel magistri vel 
discipuli primo fideli, ac postmodum damnabili possunt 
convenire statui, impleta prophetia Balaam, que dicit: 
Tolletur propter Agag rex ejus, et auferetur regnum illius ; 
quia videlicet propter contectam in pectore, nec deletam 
funditus superbiz pestem, et populus quondam Judaicus, 
et nunc Christianorum quam plurimi regni ccelestis sint 
sede privati. 

Et conversus est Samuel ut abiret, &c.| Conversa gratia 
prophetali, ut propter peccata discederet a Judzis, appre- 
hendere illi non totum prophetiz lectionis indumentum, 
quo animam calefacere fide, et ornare possent operibus ; 
sed extremam solummodo summitatem, que est in parte 
literee, quam et ipsam a soliditate sensus spiritualis abs- 
trahentes, quasi a prophetiz vestis integritate sciderunt. 
-Ideoque quoniam prophetas scindere non timuerunt, scindi 
a se regnum Dei, et gentibus tradi meruerunt. Sed et 
hodie quisque sacra eloquia, quibus eruditus est, et ad 

quzrendum regnum cceleste imbutus, improba mente con- 
tempserit ; quia vestem sacrosanctam ungentis se in reg- 
num, maculat, ablatam sibi regni beatitudinem proximo 
meliori relinquit. Neque a talium significanda miseria 
discrepat, quod Samuel, audita Saulis superbia, conversus 
ut abiret dicitur. Multi enim dum ea que norunt, bona 
operari contemnunt, ad extremum justo Dei judicio, que 
agenda sint, nescire merentur. Hinc hereticorum luxuria 
multimoda zizaniorum, messem seminis evangelici nefario 
germine polluit, dum repulsa szepius ab actione veritatis 
Scientia, conversa tandem sese auferebat et a mente. 

Porro triumphator in Israel non parcet, &c.] Qui te, 
inquit, solus, imo cunctum Israel, contra Amalec dimican- 
tem sua gratia triumphare fecit, ipse etiam tibi verbum 
ejus preevaricanti non parcet; qui quanto vincendi faculta- 
tem non tua fortitudine, sed ccelitus accepisti, tanto in 
servando anathema minus excusandus ostenderis. Quia 
sicut Moyses ait: Bellum solius Domini est contra Ama- 
lec; et: Delebo, inquit, memoriam Amalec sub ccelo. 
Quod idem et de spirituali est certamine sentiendum, 
ubi eo majore periculo parcimus hostibus, id est vitiis 
indulgemus, quo majus in remissis remittendisque quotidie 
peccatis, auctoris nostri munus accipimus. Timendumque 
ne et ipsi superne visionis minus solliciti, mereamur audire 
cum Saul, Quia triumphator in Israel non parcet ; hoc est, 
qui in plurimis victorize donum concessit, ut ad gratiarum 
vos actionem, vivendique industriam provocaret, idem vos 
ad ultimum sue sanctionis in curia severa examinatione 
damnabit. Quidam putant hoc quod dicitur, Porro trium- 
phator in Israel non parcet; non ad Dominum, sed ad 
illum esse referendum, de quo pramissum est, Kt dabit 
illud proximo tuo meliori te; quod videlicet David accepta 
regni potestate, vel domui Saul, vel exteris hostibus, Do- 
mini jussu trucidandis parcere noluerit. Quod ita morali- 
ter exponunt, quia meliores nobis proximi vitia, que nobis 
prevaluisse conspexerint, summo in se studio conentur ex- 
tinguere, ne et ipsi eandem prevaricationis foveam, qua 
alios misere dilapsos contemplantur, incidant. Porro quod 

sequitur, Et pcenitudine non flectetur; eternam quam 
minatus est, atque immutabilem Domini sententiam signi- 
ficat. Quod vero subjungitur, Neque enim homo est, ut 
agat peenitentiam ; manifeste innuit, quod supra, ubi peeni- 
tuisse Deus dicitur, non passibilitas divine substantia, 
apud quam non est transmutatio, nec vicissitudinis obum- 
bratio, sed humano more hominibus temperata Dei locutio 
signatur. Non ergo sicut hominem, ita Deum cujusquam 
pacti sui poenitet, cujus de omnibus omnino rebus tam fixa 
sententia, quam certa est preesentia. 

At ille ait, Peccavi, &c.| Et obstinata Saulis superbia, et 
beati Samuelis humilis semper modestia declaratur. Quid 
enim superbius, quam ut cognito quisque suo scelere, quo 
apud Dominum preevaricator, imo et anathema monstretur, 
adhuc tamen ab hominibus et coram hominibus honorari 
deposcat? Quid e contra benignius, quam ut agnita quis- 
que alterius nequitia, qua coram Domino reprobus osten- 
datur, adhuc tamen eum coram hominibus honorari non 
recusat? Unde quia nunc quoque non desunt, qui vel 
a magistris spiritualibus, vel a sacris paginis ob sua faci- 
nora redarguti, plus interdum nociva adhuc proximorum 
laudatione gravari, quam sua salubri gaudeant poenitudine 
curari. Nos quoque in exemplum beati Samuelis erga 
tales modeste agere, neque eos traducere oportet, quos 
incorrigibiles, et divino jam judicio non dubitamus esse 
damnandos; maxime si hos aliquo gradu ecclesiastico, 
quem ejusdem Saulis unctio non indecenter exprimit, 
agnoverimus insignitos. 

Dixitque Samuel: Adducite ad me Agag, &c.| Agag, ut 
supra dictum est, tectum; Amalec populus bruchus, sive 
populus lingens appellatur. Dicit ergo scriptura prophe- 
tica, dicunt ministri et dispensatores ejusdem scripturze 
suis auditoribus, ut tectum diu superbiz vulnus, ac male 
servatum in corde, producant in medium confitendo. Que 
videlicet superbia rex et caput est scelerum ceterorum, 
utpote ex sua radice prodeuntium; quz incautos ficte 
blandiendo, quasi lingendo decipere, atque universa vitalis 
gratie querunt erodere genimina. Pinguissimus autem 


IN LIB. I. SAM. CAP. xv. ard 


idem nefandus rex dicitur, hoc est crebrescentium supra 
modum criminum, male delectabili sagina pregravatus. De 
qua Psalmista loquitur: Prodiit quasi ex adipe iniquitas 
eorum. 

Et ait Samuel: Sicut fecit absque liberis mulieres gladius 
twus, &c.| Gladium Agag ipsum efficacissimum superbize 
furorem intellige; mulieres Hebrzeas liberis ab eo privatas, 
animas fideles, sed superbia victrice bonorum operum 
fructu spoliatas. Sed sicut tu, inquit, innumeros, o pre- 
sumptio superba, a via veritatis avertisti; sic tempore 
prefinito, cum venerit qui totum iniquitatis imperium 
juste judicando destruat, tua genitrix impietas intermi- 
norum facinorum captivata, omni illa vitiorum nequissima 
sobole carebit, nullos ultra habendo quos seducat. 

Et in frusta concidit Samuel Agag, &c.| Et spiritualis 
quisque ac propheticus doctor in frusta concidit regem 
populi lingentis; cum multiplices superbie deceptiones 
eventilans, diligentissimeque vitium eviscerans, quid contra 
singulas ejus versutias sibi suisque agendum sit, intuetur 
et explicat. Quod intra pinguissimum Agag, id est, tectum 
malitiz, putredinis et corruptele sint receptacula ceca, 
dilucidat et pandit; et hoc in Galgalis, id est, in revela- 
tione manifestatze veritatis et fidei, facit hoc doctor. Et 
aliter: Cum videlicet in revelatione novissimi examinis 
concidendum per omnia peccati corpus, cui nunc reprobi 
stulte parcunt, comminuendumque preedicit. 

Et non vidit Samuel ultra Saul, &c.| Imitandum potius 
quam allegorizandum, quem ob peccati meritum adeo de- 
testatur, ut nec videre aliquando dignetur. Huic ipsi fra- 
ternitatis intuitu tantum pietatis impendit, ut hanc etiam 
luctu lachrymisque testetur. Unde non indecenter talis 
animi viris, et illud Psalmiste, quod ait: Nonne qui 
oderunt te, Deus, oderam illos, et super inimicos tuos 
tabescebam? Et evangelica illa nihilominus congruit 
beatitudo, qua dicitur: Beati qui lugent nunc, quoniam 
ipsi consolabuntur. Si enim sine ulla dubietate beatus 
est, qui turbatis a timore ire venture oculis, proprium 
lectum, id est, opera virtutum, in quibus ipse requiescere 

debeat, laborans in gemitu suo singulas lavat lachrymando 
per noctes; quanto beatior ille qui de sua salute Deo pro- 
pitio jam factus securior, pro fraternis Domino supplicans 
plorat et lamentatur excessibus ? 


LIBER TERTIUS. 


PREFATIO. 

EXPLICATIS jam non pauco sudore duobus in Samuelem 
expositionis nostrz libellis; uno, qui ejusdem beatissimi 
prophet Samuel, et sacerdotis nativitatem, vitam et du- 
catum ; altero, qui Saulis primo electi a Domino, postmo- 
dum vero reprobati gesta contineret; nunc ad tertium a 
beati David auspiciis inchoandum mittimus manum; non 
nostro freti ingenio, sed superni adjutoris per omnia cum 
tuis sacrosanctis orationibus, dilectissime antistitum, con- 
fidentes auxilio, ac pro certo sperantes, quia qui inter tam 
dissonos historici callis anfractus, Saulis dico nunc pla- 
centia Deo, nunc acta perversa, nostrum sine offendiculo, 
ut credimus, allegoricum servavit incessum ; ipse in beati 
David, qui non erroneam coangustato, sed dilatato corde 
viam mandatorum Domini cucurrit, actis spiritualibus ad 
altiora mysterii spiritualis arcana typice transferendis, suze 
nos pietatis gratia comitari dignetur. Ubi breviter in 
procemio commemorandum, quia cum vetera transitura, et 
facienda essent omnia nova, ipsam quoque mutationem 
crebrius figuraliter oportebat intimari. Sicut enim supra 
Samuel sacerdotium reprobato Heli substituitur, ut sacer- 
dotium Christi, quod nunc in ecclesia geritur, indicetur 
legali sacerdotio successurum ; ita et hic pro Saule David 
unctus in regem, significat regnum Judzorum, quod per 
legem erat, Christi ecclesiz regno mutandum. Juxta quod 
eisdem Judzis Dominus protestatur, dicens: Ideo dico 
vobis, auferetur a vobis regnum Dei, et dabitur genti 
facienti fructus ejus. 


IN CAP. XVI. 


Cap. 1. Usquequo tu luges Saul? &c. usque ad id quod 
scriptum est: recedebat enim ab eo spiritus malus.| Heee 

lectio significat Dominum Salvatorem ad regnandum in 
ecclesia singulariter, oleo letitize perunctum, cujus imperio 
clarescente, remota legis umbra, Judai partim ad_perse- 
quendum instigati, partim sint Dominice incarnationis et 
passionis accepta fide salvati. Dixit ergo Dominus ad 
Samuel: Usquequo tu luges Saul? cum ego projecerim 
eum, ne regnet super Israel. Dixit Deus Pater ad pro- 
phetas et apostolos de Judzeorum, vel presenti, vel etiam 
futura reprobatione mcerentibus: Usquequo lugetis vos 
ruinam populi contumacis? cum ego culpis exigentibus 
projecerim eum, ne regnum sibi singulare fidei et veritatis, 
quasi ceteris gentibus excellentior, et Deo familiarior 
usurpet; sed gentium potius nationes Christi misericordia 
salvatas, se multo sublimiores agnoscat. Nam ut etiam 
antiquos prophetas de futura sue gentis excecatione, que 
nobis causa illuminationis fuit, contristatos, imo etiam 
lamentatos fuisse cognoscas, audi Esaiam, qui, cum de 
Dominici adventus gratia preemisisset, dicit: Habitantibus 
in regione umbre mortis, lux orta est eis. Mox ejusdem 
lucis adventui respondens subjunxit, et ait: Multiplicasti 
gentem, et non magnificasti letitiam. Et alibi de eyusdem 
populi adjectione commemorans, dicit inter cetera: Et 
angeli pacis amare flebunt; prophetas utique significans, 
divini verbi nuntios. Sed et Jonas propheta Ninivitis 
predicare jussus, maluit se periculo maris fugiendo, quam 
preedicando gentibus fidei verbum committere ; metuens 
nimirum ne fractis non credendo bone olive ramis, inser- 
tus per fidem oleaster, socius radicis et pinguedinis effice- 
retur olive. 

Imple cornu tuum oleo, et veni, &¢.| Relicta, inquit, cura 
regni carnalis, illud potius imperium, quod Spiritus Sancti 
lumine probatur esse pinguissimum, sperandum aman- 
dumque suscipite. Hoc non a vobisipsis venientes, sed a 
meo Spiritu missi, populo illi, qui a mundi illecebris secre- 
tus, eternz salutis gaudia suspirat, intimare curate. Pro- 
vidi enim in filiis ejusdem populi mihi regem. Isai quippe 
insulz holocaustum sive sacrificium, Bethlehem domus 
panis interpretatur. Insula autem unaqueque anima 

fidelis; insula omnis ecclesia sanctorum, qu ab hujus 
seculi fluctibus altiora petendo separata, totam jam se per 
Spiritus Sancti fervorem purificans, hostiam acceptabilem 
Deo reddit, et sui pectoris hospitium vivi panis domicilium 
facit. 

Et ait Samuel: Quomodo vadam ? &c.| Aiebant Domino 
prophetz, aiebant et apostoli: Quomodo regnum novi 
testamenti preedicare poterimus? audient enim legis zmu- 
latores Judzi, et interficient nos. (Quem enim propheta- 
rum non sunt persecuti? et occiderunt eos qui praenun- 
tiabant de adventu Christi. Quibus Dominus respondens, 
corpus suum de plebis conversatione segregatum, arctioris 
continentiz manu corripere, et ad mortem pro Domino 
suscipiendam paratum gestare precepit, necnon et suos 
auditores ad subeundam martyrii gloriam accendere, quasi 
ad victimam Isai vocare mandavit. Nunquam enim melius 
allator mortis superatur, quam cum superno amore tole- 
ratur. Et ego, inquit, vobis, o prophet mei, praeconesque 
futurorum, non ut aliis per homines, sed per infusionem 
mei Spiritus, quid dicatis aut faciatis, et quis, ubi, vel 
quando venturus sit Christus, ostendam. Possunt hec de 
Joanne Baptista specialiter intelligi, quem de Christo 
evangelizantem audierunt, et occiderunt Judzi; sed ille 
et corpore et mente paratus ad martyrium, auditores ad 
victimam, hoc est ad baptismum peenitentize vocabat. Cui 
non aliquis homo magister, sed Deus ipse quid faceret 
ostendit; datoque Sancti Spiritus signo, cui de omnibus 
quos baptizabat divinitatis testimonium daret, edocuit. 

Venitque in Bethlehem, &c.] Exortis in mundo prophe- 
tarum de Christo przeconiis, occurrentes eisdem prophetis 
devota mente quique prudentiores, jam digna miraculo 
eorum dicta ducebant, sollicitaque intentione perquirebant, 
si hac eadem prophetarum oracula pacem seculis adven- 
turam signarent ; an Mosaic legis instar jugum importa- 
bile super discipulorum essent. impositura cervices. Re- 
sponderuntque prophetz, ac suis singuli proclamabant in 
libris, ad hoc se in Dei missos civitatem, ut testimonium 
perhiberent ill, qui venturus esset ad pacificanda terrestria 

celestibus; et post longa inimicitiz discrimina, que hu- 
mana merebatur iniquitas, reconciliandum Deo mundum, 
perveneranda sui sanguinis mysteria. Quod eodem or- 
dine potest et de Joanne accipi, quia vitam et doctrinam 
ejus admirantes populi, putabant eum Christum, et de 
statu ejus sollicite querebant. At ille pacem se terris 
venturam annuntiare testatus. 

Ad immolandum, inquit, Domino veni, &c.| Id est, ad 
docendum et patiendum pro Domino veni; baptizamini et 
credite mecum, ut pariter in Christo vivamus. 

Sanctificavit ergo Isai et filios ejus, &c.| Omnes sanctifi- 
cavit, sed David solum oleo chrismatis unxit; quia multa 
ecclesize membra, sed unum est caput. Multos baptizavit 
Joannes, sed in unum columba descendit. 

Cumque ingressi essent, vidit Eliab, &c.| Inducit filios 
Isai, primum, secundum, et tertium. In his quisquam 
qui digne ungatur, non invenitur; quia protulit synagoga 
legis doctores, prophetas, et psalmistas ; sed omnes hi par- 
ticipes, nemo in eis auctor humane salutis invenitur. 

Adduxit itaque Isai septem filios suos coram Samuel, &c.] 
Septenarius numerus propter sabbatum legi, sicut octona- 
rius evangelio propter. resurrectionis mysterium congruit. 
Nullus igitur ex his qui secundum legem perfecti, sabba- 
tum tantummodo vel corporis in presenti, vel etiam Spi- 
ritus in futuro seculo sperant, predicant, percipiunt, 
tametsi celsus meritis, et viribus fortis existens, mundum 
salvare sufficit. 

Dixitque Samuel ad Isai: Numquid jam complete sunt filua ? 
&c.] Preemissis in mundo legis doctoribus, preemisso pro- 
phetize praeconio, przemissa dulcedine psalmodiz, praemissa 
denique longa devotione populi, per legem Moysi pro- 
phetis et psalmistis in divinis obsequis eruditis, supererat 
adhuc Christi incarnatio, in temporum plenitudine ven- 
tura. De quo recte intelligitur, quod ait Isai: Adhuc 
reliquus est parvulus, et pascit oves. Parvulus enim natus 
est nobis, Filius datus est nobis. Qui loquitur in evan- 
gelio: Ego sum Pastor bonus, et cognosco meas, et cog- 
noscunt me mee. Nec sine certi ratione mysteril idem 

parvulus, et antequam a propheta ungeretur, oves pavisse 
narratur ; quia Pastor ille bonus, qui venit ut vitam habe- 
ant, et abundantius habeant, nonaginta novem oves pascebat 
in ceelis, antequam centesimam quzreret atque inveniret in 
terris. Hic octavum numerum implevit ; quia et nostre 
spem resurrectionis et sue nobis tribuit exemplum. Si- 
quidem dies quo Dominus surrexit, a die quidem passionis 
ejus tertius, sed a die primz conditionis est octavus. Sic 
etiam post sex hujus seculi etates, et septimam, quz nunc 
illa in vita geritur, sabbati animarum, quasi octava etas 
nostre resurrectionis adventura speratur. 

Et ait Samuel ad Isai: Mitte, et adduc eum, &c.| Dice- 
bant prophete sanctis illius temporis: Mittite vestre 
devotam mentis intentionem, et crebris ad Deum fusis 
orationibus, Christi adventum impetrate, dicentes; Os- 
tende nobis, Domine, misericordiam tuam, et salutare tu- 
um da nobis; et catera hujusmodi. Nec enim completo 
presentium passionum vel operum bonorum sacrificio, 
discumbere possumus cum Abraham, et Isaac, et Jacob, 
in regno ceelorum, priusquam Dei Filius humilis et pau- 
per adveniens, contrito mortis laqueo, vite nobis januas 
sublimiter aperiat. Nam et ipse nos in evangelio non a 
nobis ipsis, sed per suam gratiam discumbere posse, hoc 
est in regno requiescere testatur: Amen, inquiens, dico 
vobis, quod precinget se, et faciet illos discumbere, et 
transiens ministrabit illis. 

Misit ergo, et adduxit eum, &c.| Desiderabat Simeon 
senex, desiderabant czeteri illius temporis sancti venisse 
Dominum in carne, et venit. Erat autem rufus ob cru- 
orem passionis ; quia pastor bonus animam suam posuit pro 
oribus suis. Erat et speciosus forma pre filis hominum ; 
quia peccatum non fecit, nec inventus dolus in ore ejus. Cui 
simillimum est, quod in ejus laude sponsa loquitur: Dilec- 
tus meus candidus et rubicundus; candidus scilicet actione, 
rubicundus sanguine. Et quod ibi sequitur, Electus ex 
millibus ; hoc est quod hic reprobatus fratribus solus ungi- 
tur David. 

Tulit igitur Samuel cornu olei, et unxit eum, &e.| Accepit 

propheta predicandam veri regis gloriam, et ait: Dilexisti 
Justitiam, et odisti iniquitatem, propterea unxit te Deus ; 
et cetera. Quide Spiritu Sancto conceptus, plenitudinem 
ejusdem Spiritus ab hora conceptionis illus nunquam 
habere cessavit. Accepit Joannes officium, Christo testi- 
monium perhibendi; et descendente in eum Spiritu Sancto 
in medio eorum, quos baptizavit, vidit, et testimonium 
perhibuit, quia hic est Filius Dei; et egressus est Jesus in 
virtute Spiritus in Galilaam. 

Surgensque Samuel abiit in Ramatha.| Impleto unctionis 
officio Samuel domum redit; quia jam veniente Domino, 
qui prenuntiabatur venturus, prophetarum preconia silu- 
erunt. Lex enim et prophetz usque ad Joannem, ex eo 
regnum Dei evangelizatur. Sed et ipse Joannes ex sux 
precursionis officio; Illum, inquit, oportet crescere, me 
autem minul. 

Spiritus autem Domini recessit a Saul, &c.| Crescente 
Christi praeconio, perfidorum mox corda Judzorum Spi- 
ritus gratia deseruit, atque ad persequendum nomen illius 
impia peste commoyit; et hoc Domino justo permittente 
judicio, ut et probati quique manifesti fierent in ecclesia, 
et exigentibus meritis improbi profundiorem suz malitiz 
mergerentur in foveam. 

Ecce spiritus Dei malus exagitat te, &c.| Dicebant apo- 
stoli Judezis, eorum per omnia cupientes servire saluti: 
Videte et cognoscite, quam malus est spiritus, qui vestris 
culpa exigente mentibus, a Domino immissus adversus 
nomen unigeniti Filii ejus vos convenire, et consilium fecit 
inire: et jam modo acta peenitentia de erratis, ad auxilium 
vivifici ligni, ubi innoxia ejusdem Agni immaculati Dei et 
Domini nostri Jesu Christi sunt membra extensa, con- 
fugite. Queremus enim, id est, acquiremus vobis, fidem 
planius exponendo, si vultis, hominem illum, nobis quidem 
notissimum, sed adhuc vobis ignotum, qui singulari pre 
hominibus scientia praditus, salutifero crucis suze ligno 
cuncta nocentis adversarii novit mortifera tela fugare: ut 
quandocumque vos diabolus ad zmulandum contra gra- 
tiam evangelii, legis umbram cceperit commovere, adsit 

memoria Dominice passionis, et vestra mox a furiosa 
intentione corda compescat. 

Providete mihi aliquem bene psallentem, &c.| Multos qui- 
dem, inquit, scientes psallere novi, sed bene psallentem 
aliquem mihi providete et adducite; quod est annuentes 
apostolorum orsis dicere Judzos, multos quidem cruci 
affixos pro peccatis novimus, sed eos nec sibi nec nobis 
profuturos agnovimus. Unde providete, ut ejus nos sacra- 
mentis imbuatis, ejus nostro in pectore fidem ac dilec- 
tionem catechizando adducatis, qui bene sua super ignum 
membra mortificando perpetua nos a morte redimeret. 

Ecce vidi filium Isai Bethlehemitem scientem psallere, &c. | 
Unus de pueris est unitas humilium Christi, uno videlicet 
eodemque corde animaque conveniens. Que sciscitantibus 
de fide Judzeis, et vivificze crucis pedetentim, ut ita dicam, 
signacula clausa pulsantibus, apertiora statim quesita fidei, 
et Dominic dispensationis arcana dilucidans: Ecce, in- 
quit, ipsa vel carnis vel fidei oculis vidi et cognovi natum 
de radice Jesse, in Bethlehem Juda, virum scientem ferre 
infirmitates, et mortis subire patibulum, potestates aerias 
debellare idoneum, fortitudine pariter et prudentia sub- 
limem, imo ipsum Dei virtutem, et Dei sapientiam, specio- 
sum forma pre filiis hominum, et innocentia vite et ope- 
rum exhibitione ccelestium: et ut ad summum veniam, 
Ipse est qui solus dicere potuit, Ego in Patre, et Pater in 
me est; et qui videt me, vidit et Patrem: cujus eximiis 
virtutibus etiam nominis concinit gloria. Dicitur enim 
David, id est, manu fortis, sive desiderabilis. Manu fortis 
est enim in virtute passionis, quia adversarios stravit. 
Desiderabilis in claritate resurrectionis, qua suos sublima- 
vit. De quo enim scriptum est: Dominus fortis et potens, 
Dominus potens in prelio: ipse est in quem desiderant 
angeli prospicere ; et qui, sicut propheta dicit, veniet Desi- 
deratus omnibus gentibus, et implebitur gloria domus 
Domini. 

Misit ergo Saul ad Isai, dicens : Mitte ad me David, &c.] 
Mittebant catechizati nuper Judei indices suze voluntatis 
sermones ad eos, qui precesserant in Christo, dicentes : 

Societatem nobis credite salvandi per baptisma in Christo, 
quem vestris semper in cordibus, fide, spe, et caritate pro- 
genitum, vite zternz pascua beatis quibusque et angelis 
et hominibus ministrare didicimus, qui justis fratrum peti- 
tionibus assensum prebentes, commodaverunt, eis Christi 
suscipienda mysteria. Neque hec fidetenus agebant, sed 
juxta eum qui cum discipulis suis dicens: Ite, docete 
omnes gentes, baptizantes eos in nomine Patris et Filii et 
Spiritus Sancti: continuo subjunxit et ait, Docentes eos 
servare omnia queecunque mandavi vobis. Inter sacra- 
menta fidei, quibus extrinsecus imbuerentur, mittebant 
etiam virtutum exempla, quibus alerentur interius: panes 
quippe et vinum, virtutes et doctrina spiritualis est. Panis 
enim cor hominis confirmat. Et poculum tuum, inquit, 
iebrians, quam preclarus est! Hoedus de capris, unus 
humilis poenitentium luctus est, de lascivo peccantium 
turbarum grege sequestratus hoc: hcedus namque in 
lege solebat pro peccatis offerri. Hzec asino vectore per 
David Saul mittit Isai, cum doctor quisque sapiens insti- 
tuendis Christo donante suis auditoribus, in simplicibus 
quibuslibet, et humano judicio despectis gratiam virtu- 
tum, quas imitentur, crebrius abundare commemorat. 
Nota et in Saulis unctione, qu et ipsa Christi regnum 
significat, asinas, panes, lagenam vini, necnon et hedos 
inveniri: de quibus suo loco tractatum est. 

Et venit David ad Saul, &c.| Venit Dominus ad corda 
credentium Judeorum per fidem, et stetit coram eis per 
indefatigabile desiderium agnitz et concupitz suavitatis 
illius. Quibus se diligentibus ipse contra cuncta maligni 
hostis certamina, fidei et veritatis arma copiosa, et heec invin- 
cibilia ministravit, loricam videlicet justitiz, scutum fidei, 
galeam salutis, et gladium Spiritus, quod est verbum Dei. 

Igitur quandocunque spiritus Det malus arripiebat Saul, 
&c.] Patet sensus ex superioribus, nec Judeis solum fide- 
libus, sed et nobis congruit. Oportet enim, ut quando- 
cumque mentem nostram aliqua tentatio maligni spiritus 
arripiens, a tranquillitate sui status averterit, quisquis 
adest fratrum spiritualium, Dominice nobis _passionis 
humilitatem ad memoriam revocet, sedula nos exhorta- 

tione contestans; quia qui innocens et justus sponte pro 
nobis sustinuit crucis supplicium, exemplum profecto reli- 
quit, ut sequentes vestigia ejus, innocenter in prosperis, 
patienter agamus in adversis. Ita enim fiet, ut allocutione 
fraterna quasi citharizantis David manu refocillati levius 
habeamus. David quippe semper Redemptorem nostrum, 
sed aliquando in se, aliquando in suis membris significat : ac 
recedente diri spiritus instinctu, mox Sancti Spiritus gratia 
nos illuminatura succedat. Quod si quem moyet, quare 
idem Spiritus et Dei appelletur, et malus ; sciat illum Dei 
quidem dictum propter justissimam ejus permissionem, 
malum vero propter ipsius spiritus nequissimam volun- 
tatem. Utitur enim Deus etiam malis spiritibus ad pro- 
bationem quorundam, vel damnationem, vel correctionem, 
vel etiam in bonis conservationem. Ad probationem qui- 
dem, sicut beatum Job Dominus per Satan tentando pro- 
bavit: ad damnationem vero, sicut Achab regem prece- 
dentium causa scelerum Domino permittente, spiritus 
mendax, ut bello periret, decepit : ad correctionem autem, 
sicut tradit apostolus peccantem in Corintho Satane, ut 
spiritus salvus sit in die Domini Jesu. Porro ad conser- 
vationem virtutum, sicut idem apostolus, ne magnitudine 
revelationum extolleretur, angelum Satanz, qui eum cola- 
phizaret, accepit. Josephus in Antiquitatum Historia, loci 
illius ita meminit: Saul vero quedam passiones et damo- 
nia repente comprehenderunt, suffocationes ei et angus- 
tias inferentes; et paulo post: Jusserunt, inquit, ut cum 
eum dzmonia invaderent et turbarent, super caput ejus 
stans psalleret, et hymnos ediceret. Neque enim putan- 
dum est, citharam illam, quamvis dulcissime resonantem, 
tantz potuisse virtutis existere, que spiritus pelleret im- 
mundos: sed figura sanctz crucis, et ipsa que canebatur 
passio Dominica, jam tune diaboli refringebat audaciam ; 
sicut et Aigypti vastator angelus, non propter sanguinis in 
foribus positi virtutem, sed quia idem sanguis typus fuit: 
locus quoque medi liminis superliminaris, et utriusque 
postis, qua inunctus erat, ipsam salutiferee crucis figuram 
exprimebat. Domus Hebrzorum, quas signatas vidit, 
illazesas transit, divino preemonstrante consilio, venturum 


IN LIB. I. SAM. CAP. XVII. 87 


eum in carne, qui suo nos sanguine per crucem eterna 
a morte liberaret. 


IN CAP. XVII. 


Cap. 11. Congregantes vero Philistiim agmina sua in pre- 
hum, &c. Omnis autem Israel diligebat David, &c.] 
Haec lectio mystice docet diutinas crebrasque antiqui hos- 
tis contra humanum genus insidias, sola Christi incarnati 
potentia simul et patientia devictas. Philistiim ergo con- 
trarias potestates, Israel autem populum fidelium, uno 
solum merito actionis, sed et nominis significatione denun- 
tiat. Israel namque est videre Deum, sive vir aut mens 
videns Deum dicitur: Et beati mundo corde, quoniam 
ipsi Deum videbunt. Philistiim ruina duplex interpre- 
tatur. Et angeli vel homines mali prius in peccata laben- 
tes, et post in ignis eterni poenam corruunt. Congre- 
gantes autem Philistiim agmina sua in prelium, conveniunt 
in Socho Jude, id est humilitate laudationis sive confes- 
sionis, cum maligni spiritus unanimiter contra ecclesiam 
venientes, diyersis eam tentamentis vitiorum quatiunt. 
Non enim unum, sed plura contra Israel agmina ducunt ; 
cum juxta dispertitam sue nequitiz qualitatem, alii spiri- 
tus ire, alii invidize, alii superbiz, alii cenodoxie, ali 
luxuriz, alii gastrimargiz, alii discordiz, alu phylargiriz 
telis electos sternere tentant. Quia hc universa laborant, 
ut humilitatem Deo devote confessionis et laudis, quam 
ipsi superbiendo amiserunt, etiam hominibus improbis 
tollant. Ipsa est enim fundamentum illud nobile, in quo 
domus virtutum fideique constructa, nullo tempestatis 
turbinis cadere novit impulsu. Metanturque castra inter 
Socho et Azeca in finibus Domim, hoc est inter humili- 
tatem et fortitudinem, in finibus sanguinum, cum tota 
nefandi certaminis intentione satagunt fidelibus, vel forti- 
tudinem operis, vel inter opera fortia custodiam humilitatis 
adimere. Neque enim ipsi, cum sint superbissimi et in- 
firmi, possunt humilitatis aut virtutis moenia celsa subire. 
Sed inter hee insidias tendentes Judz, ejus enim, id est 
piorum confessioni, destruentes ea moliuntur eripere. Ipsi 

potius in finibus sanguinum positi, id est electis quibusque 
vulnera prave suggestionis semper infligere querentes. 
At contra viri Israel in valle Therebinthi aciem ad pug- 
nandum contra Philistiim dirigunt, cum fortes quique in 
ecclesia demonum tentationibus lacessiti, praesidium verze 
humilitatis arripiunt. Que aptissime vallis Therebinthi 
vocatur. Therebinthus enim est arbor; lachrymam resin 
prestantissimam manans; que industria medici dissoluta, 
queeque conjungit, et scissa conglutinat. Talis est nimi- 
rum humilis ac lachrymosa conversatio sanctorum, que 
vitiorum fluxa restringens, dissoluta animz membra con- 
tinendo restaurat. De qua valle Psalmista: Beatus, in- 
quit, vir, cujus est auxilium abs te, Domine; ascensus 
in corde ejus disposuit in convalle lachrymarum, in loco 
quem disposuisti eis. Quia videlicet, auxiliante Domino, 
per lachrymas humilitatis ad locum usque regni celestis 
ascenditur. Potest therebinthus etiam ipsum vite lignum, 
quod est in paradiso, hoc est cozeterna Deo Patri sapientia 
non inconvenienter accipi; quod ut nos donorum suorum 
ramis obumbraret, immo et de convalle lachrymarum, 
in locum quem disposuit nobis, erigeret; atque odorem 
suz notitiz sublimius aperturum, ad videndum nos Deum 
deorum exaltaret in Sion, prius ipsam lachrymarum con- 
vallem, secundo de terra nasciturum adiit. Unde eadem 
ipsa sapientia, que lignum vite est amplectentibus eam, 
loquitur in Ecclesiastico: Ego quoque quasi terebinthus 
expandi ramos meos, et rami mei odoris et gratiz. 

Et Philistiim stabant super montem ex hac parte, &c.] 
Et usque hodie spiritus immundi adversus ecclesiam cer- 
tantes, stant superbo rumore elati, ad exemplum illius 
primi superbi; de quo in Apocalypsi Joannis scriptum 
est: Kt tanquam mons magnus igne ardens, missus est 
in mare. Stat et miles justitia, non suis fidens armis, sed 
ejus auxilio sublimis, qui dicit: Non potest civitas abs- 
condi super montem posita. Vallisque erat inter eos; 
locus utrisque certandi ipsa est vita temporalis, in qua 
bonis malisque inter se dimicantibus, arbor vite: media 
dignos juvat et reficit, improbos damnat et ejicit; quam 

et ipsam vitam mundi communem, et justi in Christum 
summum videlicet montem sperando, mente sedula trans- 
eunt, dicentes: Nostra autem conversatio in ccelis est. 
Kt reprobi per diabolum tumendo, despecta proximorum 
societate transcendunt. Contra quod fideles admonet 
apostolus, dicens: Non alta sapientes, sed humilibus con- 
sentientes. Philistiim namque perversos non minus homi- 
nes, quam angelos figurant, uno eidemque diaboli regno 
militantes. 

Kt egressus est vir superius, nomine Goliath, &c.| 
Vir iste notabilis, diabolus est, qui quotidie de castris 
Philistiim, id est de cordibus impiorum ad rebellandum 
Deo paratus egrediens, pios lacessere non desistit. Et 
recte Goliath, id revelatus sive transmigrans appellatur. 
Diutius enim mortalibus tectus quasi frustra Saulem et 
viros Israel terrebat; frustra pravorum mentibus quasi 
castris Philistiim se fortissimum jactabat; sed jam modo 
per pueri David industriam revelatus est eis, qui dicere 
possunt: Non enim ignoramus cogitationes ejus. Diu 
miserorum corda superbus inhabitans jam modo transmi- 
gratus est per eundem manu fortem, id est Dominum 
Salvatorem, qui ait: Nunc judicium est mundi, nunc prin- 
ceps mundi hujus ejicitur foras. Vel certe transmigrans 
non incongrue vocatur, quia de angelica beatitudine quon- 
dam superbiendo transmigravit ad inferos. (Quod si trans- 
migrantem activa significatione eum qui alios transmigret, 
id est, de loco ad locum transferat, intelligere voluerimus, 
illo nomen referendum est; quia cunctos suos sequaces 
de terra repromissionis ad terram perditionis, de vita 
transmigrare satagit in mortem. Qui bene sex cubitos 
et palmum altus scribitur, quia qui se Altissimo similem 
gloriatur, et perfecta se opera et finem beatum per philo- 
sophos suos predicare promittit. Sex namque diebus 
fecit Deus mundum, septimo requievit; et mortalibus 
per legem sex dies operationis, septimum quietis statuit. 
Denique Ezechiel in manu viri civitatem novam metientis, 
calamum vidit sex cubitorum et palmo; quia Dominus 
in electis suis perfectionem operis, quasi sex cubitos meti- 

tur; et spem quietis eterna, que in futuro perficietur, 
quasi partem septimi contemplatur. Quia ergo quod 
Dominus veraciter exhibet, hoc diabolus falso pollicetur. 
Casura Goliath altitudo, mensurze Dominice similis asse- 
veratur. Cujus etiam civitas Geth, que interpretatur 
torcular, aptissime pravorum multitudinem, diaboli videlicet 
civitatem, ad bonorum in seculo tormenta semper exerci- 
tatam, monstrat. Sane nesciis intimandum, quia spurius 
est, qui patre ignobili, sed nobili est matre generatus; 
sicut e contra nobili patre, sed matre procreatus ignobili, 
Nothus consuete vocatur. 

Et cassis erea super caput gus, &c.| Si lorica hamata 
que sit inquiris, lege in Virgilio, 


Loricam consertam hamis, auroque trilicem. 


Et ocreas ereas habebat in cruribus, &c.| Cassis, lorica, 
clypeus, et ocrez, diversa sunt argumentorum vel argu- 
mentantium genera, quibus contra Dominum rebellans 
diabolus, vel suimet ipsius capitis, videlicet iniquorum 
omnium, vel corporis sui miserrimi stultitiam defensare 
conatur. Tegit enim caput peccati, cum se etiam dam- ’ 
natus Deum dicere et credi non metuit. Tegit et corpus 
cum declinat cor pravorum in verbum malum, ad excu- 
sandas excusationes in peccatis. Tegit, cum latus omne 
mentis humane contra spicula veritatis obsepit. Que 
cunctz species defensionum ex ere facte perhibentur, 
metallo videlicet caeteris amplius canoro; quia sive opera 
nefanda, seu dogma perversum, non invicte veritatis agnita 
ratione, sed fabulosa dulcedine consuevit eloquentiz defen- 
dere secularis. Et bene pondus loricze ejus quinque millia 
siclorum eris dicitur; quia per suavitatem malesuadee 
locutionis, non ut ipse pollicetur, suorum sensus omnes 
militum ab hostis irruptione protegit; sed e contrario sen- 
sus eorum omnes, qui quinque sunt notissimi, ab accipi- 
endo verbo veritatis, quo salventur, obcludit. Hasta autem 
dexteram armat, cum etiam per quosdam cautioris ingenii 
viros ecclesiz fidem turbare, vel etiam expugnare satagit. 
Casside namque, lorica vel clypeo, et ceteris hujusmodi, 

nos a vulnere tutamur; hasta autem vel gladio etiam 
adversarium ferire solemus. Unde non inconvenienter 
ea que munimini sunt bellantibus arma, cum Philisteus 
gestat, illas nimirum personas vel loquelas indicant, quibus 
improbi quique sua scelera tegunt; ea vero quibus adver- 
sarius vulnerari consuevit, illos sermones vel homines 
signant, per quos etiam bonorum virtus lacerata turbetur. 
De quibus recte subjungitur : 

Hastile autem haste ejus, &c.| Namque opus quidem 
eorum quos adversus ecclesiam diabolus ad certamen 
profert, quasi ad texendum justitiz et sanctitatis indumen- 
tum, oculis insipientium videtur aptissimum. Ipsum au- 
tem acumen dicendi non aliquid ultra mundi hujus, qui 
sex ztatibus perstat, terminos intueri ac dicere novit. Qui 
cum tanti sint ingenii, ut possint estimare seculum, Crea- 
torem tamen ejus invenire nesciunt. Sed revera tele eorum 
non sunt in vestimento, que animam calefaciant; quia, 
sicut dixit Esaias, Telas aranez texuerunt. Et sicut in 
Psalmo centesimo quadragesimo tertio, qui proprie ad- 
versus Goliath scribitur, victor ejusdem Goliath Psalmista 
testatur: Quorum os locutum est vanitatem, et dextera 
eorum dextera iniquitatis. 

Et armiger ejus antecedebat eum.| Egredientem contra 
Israel Goliath armiger antecedit, cum decipere fideles niten- 
tem diabolum, etiam arma iniquitatis induta pracedunt 
et adjuvant exempla reproborum. 

Stansque clamabat adversum phalangas Israel, &c.| Su- 
perbia est hostis antiqui, quare usque ad incarnationem 
passionemque Domini Salvatoris a nullo mortalium supe- 
rari posse presumebat. Neque enim frustra beato Job 
dictum est: Quia non est potestas super terram, que 
comparetur ei, qui factus est ut nullum timeret; qui et 
usque ad terminum seculi presentis, cum per Judzos, 
gentiles, et hzreticos ecclesiam turbat, quasi armigero 
nequam preecedente, stans adversus Israelis agmina cla- 
mat. Nec mirandum, si hunc omnes Israelitz timentes 
fugiant. Quomodo enim, si non Dominus adsit, contra 
archangelum caro pugnet? Sed ut caro contra carentem 

carne spiritum prevaleat, primo Deus contra eundem 
latens in carne triumphet. De quo typice subjungitur: 

David autem erat filius viri Ephratei, &c.| David quippe, 
sicut semper, Christus Dominus est ; qui filius est viri Eph- 
ratei, id est, frugiferi; quia antiquo illo Hebrzorum populo, 
qui multas justitiz fruges credendo protulit, carnem sumere 
dignatus est, quamyis etiam semper in frugifero fidelium 
suorum pectore per dilectionem nasci simul et nutriri non 
desinit. Necnon solum nomina loci mystica, quorum no- 
tissima est interpretatio, sed et ipse locus Ephratz vel 
Bethlehem nascituro ibidem Christo testimonium perhi- 
bebat. Et bene vir ille grandevus, id est, maturus jam in 
legis scientia populus, octo filios habuisse memoratur, quia 
post sabbati veterisque testamenti praconium, evangelli 
quoque gratiam ac resurrectionis fidem, que per Christum 
esset ventura, prophetavit. 

Abierunt autem tres filii ejus majores, &c.| Doctores 
populi illius, quorum tres ordines supra exposuimus, vel 
contra suze carnis ac mentis illecebras accincti, vel pro 
erudiendis aliis solliciti, bellum semper spirituale gere- 
bant. 

David autem erat minimus.) Duplici ratione Dominus 
intelligendus minimus inter fratres, in quibus octonarium 
numerum suppleret, id est, eos quibus in lege perfectis 
evangelii sacramenta committeret, et tempore scilicet et 
humilitate. Quia et postquam venit plenitudo temporis 
misit Deus Filium suum factum ex muliere, factum sub 
lege, ut eos qui sub lege erant redimeret. Et Filius homi- 
nis non venit ministrari, sed ministrare, et dare animam 
suam redemptionem pro multis. Nam et granum illud 
evangelici sinapis, quod ipse in agro suo, credentium vide- 
licet cordibus sevit, minimum quidem est omnibus semini- 
bus, dogmatum humilitate disciplinz, sed spiritualis gratiz 
fervore prcipuum. 

Tribus ergo majoribus secutis Saulem, abiit David, &c.] 
Quia in multis offendimus omnes, solus qui de sanctifica- 
tione conceptus est, Anamartitos, id est sine peccato, in 
carne potuit vivere, Deus recte intelligitur; quia etiam 

doctoribus, quique in Judea certz legis latoribus, prophe- 
tis, et Psalmistis, sicut quidam interpretantur, Pontificibus, 
Scribis et Phariszis, contra legem peccati repugnantem 
legi mentis suz spirituali agone desudantibus, solus Condi- 
tor et Redemptor noster immunis ab omni culparum pul- 
santium conflictu redierit, qui insuper etiam gregem Patris 
sui fidelem, larga pietate divinitatis eternze, quamvis humilis 
in carne mortali, parvulusque refecit; quia enim mortali- 
bus veritate naturze concordabat, sed ab eisdem in peccandi 
virtute discrepabat, homines spiritualibus donis imbuens, 
sed inter eos vitia nulla committens. Recte David ad me- 
dendum Sauli Psalmista producitur, sed expugnandis Phi- 
listeis, quasi securus ab hoste revertitur. Insuper et quasi 
pastor bonus ceteris in procinctu belli positis, ipse liber 
a bello, Bethlehem suos mitissimos in pascua provocat 
agnos. 

Procedebat vero Philisteus mane et vespere, &c.| Quadra- 
genarius dierum numerus, quo Philisteus procedebat, et 
stabat contra Israel, omne tempus ecclesiz, quo in hac 
vita dimicat, et evangelii juvante gratia, decalogum legis, 
inter antiqui hostis insidias implere conatur, exprimit, qui 
mane et vespere quotidie tentaturus procedit; quia singu- 
lorum que gerimus operum lucis vel initia contendit depra- 
vare, vel finem. Mane et vespere terret infirmos, quos vel 
adversis vel prosperis debellare laborat ; quod idem labo- 
rantis ecclesiz tempus in ipso ejus capite, cum esset in 
deserto quadraginta diebus, et tentaretur a Satana, speci- 
aliter expressum est. Sed tentator astutus, qui primum 
Adam se vicisse diutius exultabat, a secundo se victum 
perpetuo dolet. 

Dixit autem Isai ad David filium suum, &¢.| Dicebat omnis 
fidelium Hebrzeorum populus ad Dominum Salvatorem de 
suo semine nasciturum, sedulo utique desiderio adventum 
illius suspirans: Accipe, obsecro, ad reficiendum juvandum- 
que in spirituali acie populum tuum Israel, qui sunt fratres 
tui; quia et ipse homo fieri, et ex eis secundum carnem 
nasci dignatus es; accipe, inquam, inter eorum castra quo- 
tidiano bello defessa corporalis apparens perfecte humilita- 

tis formam ; legisque custodiam, cui nihil debes, ultroneus 
subire dignare. Polenta namque spiritum contribulatum, 
corque contritum et humiliatum significat. phi mensura, 
que tres amphoras habet, vel ipsius Domini Salvatoris, vel 
uniuscujusque electi spiritum, animam et corpus digno 
humilitatis ritu perfecta atque adunata demonstrat. Que 
videlicet humilitatis polenta, in Domino propria potestate, 
quanta ipse voluit, ad nos instruendos apparuit. At vero 
in nobis omnibus non aliter quam inferiori et superiori, 
hoc est timoris et spei potest mola confici. Decem quoque 
per David panes allati, perficiendi decalogi pabulum, quod 
non a nobis ipsis, sed donantis munere habemus, aperta 
ratione demonstrant. Qui postquam ipse sub lege factus 
est, nobis quoque portabilia legis onera fecit ; sicut etiam 
sua humilitate indebita nos tantorum gratia debitorum, 
queze nequaquam reddere valebamus, humiles esse docebat. 
Sed ab ejusdem, inquit, decalogi lactea, ut ita dixerim, 
teneritudine, et quasi adhuc parvulis apta, ad spiritualis 
intelligentize robur, quo etiam magnos quosque et egregios 
celestis militia duces reficere ac confortare possit, con- 
verte. Tunc etenim manu fortis ac desiderabilis noster, 
post datos fratribus suis panes, et polentam, etiam formellas 
casei ad tribunum detulit, quando post ostensum Judzo- 
rum magistratibus patientiz et humilitatis exemplar, post 
legis et prophetarum non soluta, sed adimpleta mandata 
etiam discipulis suis, quos familiarius instituendo rectores 
ecclesiz preeficiebat, aperuit sensum, ut intelligerent scrip- 
turas. 

Et fratres tuos visitabis, &c.| Et per seipsum Dominus 
in carne diligenter suos, si recte agerent, intendit. Atque 
ubicunque vel cum quibuscunque reperit, eos visitare atque 
advocare curavit, et per sua nunc quoque membra sedulus 
idipsum agere non cessat, cum bonos a malis discernens, 
his sua munera partitur, illos dimittit inanes. Quod Isai, 
sicut cetera David facere mandavit, quando fideles quique 
in Israel vel suis vel propheticis sermonibus Dominum 
citius venire, ac mundum redimere flagitabant, dicentes: 
Domine Deus virtutum, converte nunc, respice de ceelo, 

et vide, et visita vineam istam, et dirige eam, et cetera 
talia. 

Surrexit itaqgue David mane, &c.| Inclinata legis umbra, 
veritas de terra orta est; id est, Dominus in carne, qui 
evangelii lumen mundo ministraret, apparuit; quo nona- 
ginta novem oves electas non deseruit divinitus in ccelo, 
etiam cum unam erroneam querere homo factus in mundo. 
Venit autem plenus gratia et veritate, et de plenitudine 
ejus nos omnes accepimus, gratiam pro gratia; qualem eum 
venturum omnium piorum vota sperabant, credebant, prze- 
dicabant, amabant. 

Et venit ad locum Magala, &c.| Apparens in carne 
Dominus, et sanctos quosque pro fide certantes, et im- 
mundos spiritus invenit fidei munimina destruere machi- 
nantes. ‘Talis nato Domino mundi status erat, talis usque 
ad hujus seculi terminum perdurat. 

Derelinquens ergo David vasa que attulerat, &c.| Dere- 
linquens Dominus apud memoriam fidelium suorum cceles- 
tia, sive terrenz generationis indicia, que mundo mox 
natus attulerat, ut et hac inter eorum bonas quasi sarcinas 
virtutum diligenti custodia servarentur; ipse ad preelian- 
dum mundi principem promptus festinare non differt, sed 
et de suorum salute sollicitus, opera justitiz faciendo et 
docendo, quasi de fratribus suis palam sciscitatur, si eorum 
sint recta opera, an adhuc corrigenda videantur. 

Cumque adhuc ille loqueretur eis, apparuit vir ille 
Goliath nomine, &c.| Loquente ad homines Domino Salva- 
tore, et per sua vel acta vel dicta justitize diligentius inqui- 
rentes, illorum ei opera quasi recte gesta placerent, appa- 
ruit hostis antiquus ex impiorum precordiis ascendens, 
et per actiones linguasque eorum nefarias malitiz suz 
superbz contra electos, quod et hodie facit, venena dira 
jaculans ; neque illum maligni ulla fraus latuit, sicut nec 
terruit virtus. Unde aperte subjungitur : 

Omnes autem Israelite cum vidissent virum, fugerunt, 
&c.| Omnes enim peccaverunt, et egent gloria Dei. Solus 
potuit dicere Christus: Venit enim princeps hujus mundi, 
et in me non invenit quicquam. Et ideo David solus con- 

temnit, et pro nihilo ducit superbiam Philistei, quem ceeteri 
cuncti declinant, fugiuntque paventes. 

Et dixit unusquispiam de Israel: Num vidisti, &c. ?} Unus- 
quispiam de Jsrael, qui David, an Philisteum viderit, inter- 
rogat; unitas eorum qui expectantes redemptionem Israel, 
clarescente jam miraculis nativitate Dominica, sollicita mente 
quzrebant, utrum idem Dominus hostis illius antiqui, qui 
cunctis fidelibus exprobrare consuescit, aliquibus fuerit in- 
sidiis, an inter mortuos liber; nil per omnia morti, nil ei 
qui habebat mortis imperium, debuerit hosti; neque enim 
facile mox omnibus patuit, quod Dei Filius, quod de sancti- 
ficatione conceptus, quod sine peccato natus fuerit, et in 
mundo victurus. 

Virum ergo qui percusserit eum, ditabit rex, &c.| Virum, 
inquiunt, illum, qui diaboli regnum dejecerit, confitetur 
omnis populus Israel, regali videlicet sicut et sacerdotali 
mysterio pre ceteris gentibus insignis, possessorem om- 
nium que in ceelis, et que in terra sunt divitiarum, id est, 
totius mundi Dominum. Sed et ecclesiam primitivam de 
sua nimirum carne progenitam, eidem viro pre ceteris 
eximilo sponse foedere conjungendum casto ac fideli con- 
gaudet amore, necnon et omnes electos ejus a servitute 
peccati solvendos, ac Spiritus Sancti libertate sublimandos, 
fide non ficta testatur; sive enim Patrem Christi Domini, 
seu populum sanctorum, ex quibus Christus secundum 
carnem, intelligere volueris, eandem expositio finem ratam 
habebit; quia et una est domus omnium fidelium, una 
eademque fide et spe et caritate viventium, et eadem ipsa 
domus est ejus cui canitur: Et letentur omnes qui sperant 
in te, in eternum exultabunt, et inhabitabis in eis. Talis 
enim erat de Christo in carne venturo fides antiquorum, 
talis et nostra de eo quem jam venisse gratulamur. 

Referebat autem et populus eundem sermonem, &c.| Do- 
cente palam Domino, et ejectionem ruinamque principis 
mundi predicente, populus quidem omnis, ut evangelista 
commemorat, suspensus erat, audiens illum ; sed invidentes 
legisperiti ac principes sacerdotum, quomodo ejus salutaria 
coepta restinguerent, immo et ipsum perderent, inquire- 

bant, superbiz furorisque notantes eum, quia auctor so- 
brietatis humilitatisque patebat. 

Quare (inquit) venisti, &c.?| Succenseant licet Christo 
Judzi, adventusque et incarnationis suz pietatem ei blas- 
phemantes exprobrent; nos debitas illi grates referamus, 
quod nos queens in terra, relinquere dignatus est in ccelo 
beatissimas illas angelorum cohortes ; que cum multiplici- 
bus spiritualium agminum sint choris innumerz, non tamen 
immerito paucule oves appellantur, donec reducta que 
erraverat ove centesima, plena nobis adjunctis sui numeri 
perfectione letentur. Gaudeamus quod inclinatis suis 
. ccelis, in quibus pax et justitia regnat, ut nostrum prelium 
videret, sua sponte descendit. Descendit enim, ut hosti 
congrediens enormi, suis in prelio vinceret; suos quibus 
vicerat, sibi congaudentes in regno coronaret. 

Audita sunt autem verba que locutus est David, &c.] 
Credita sunt verba que locutus est de regni venturi pre- 
sumenda gloria Christus, et ad ipsos usque Judaici imperii 
principes fama vulgante delata, Qui cum et ipsi ex parte 
non pauca ad audiendum verbum confluerent, locutus est 
eis; ne deceptoris antiqui virtute mox infirmanda, ne mox 
evacuanda fraude turbarentur, ne de generis humani, jam- 
que affutura salvatione diffiderent. Ego, inquit, qui ob 
hoc ipsum servilem indui formam, ad majora progrediens 
opera virtutum, expugnatorem mundi antiquum expugnabo 
diabolum. 

Et ait Saul ad David: Non vales resistere Philisteo iste, 
&c.] Trepidatio est infirmorum, vel etiam repugnantia 
superborum. Numquid valet iste diaboli virtutem depre- 
liari, quod divinitatis est solius ; cum sit humana, immo et 
humili carne vestitus ; adversarius autem ejus spirituali 
natura prepotens, insuper rebellio ex quo creatus est, 
contra Creatorem, contra quoque nostrum genus arma ferre 
didicerit ? ille enim homicida erat ab initio, et in veritate 
non stetit. Homicida videlicet primo sui superbiendo, 
deinde et hominis seducendo ; in quo geminato homicidio 
longius ab olim deserta veritate cecidit, immo et usque in 
finem seculi cadere peccata accumulando non omittit. 

VOL. VIII. H 

Dixitque David ad Saul: Pascebat servus tuus, &c.| 
Confortat Dominus infirmos in fide, convocat incredulos 
ad fidem, modestius exhortans, ut inter fragilia humanitatis 
sue, qua dolores nostros susceperit, etiam divinitatis, qua 
ipsos dolores sanare sufficiat, excelsa cognoscant. Ipse, 
inquit, nunc servi habitu deformis, vestre salutis gratia 
pascebam a seculo celestibus alimentis cunctorum corda 
fidelium, Patris videlicet mei gregem. Et veniebat aliquis 
immundorum spirituum, vel vi preepotens, vel astutus insi- 
diis. Leo namque et ursus, quamvis uterque simul et 
virtute premineat, plus tamen fraudis ursus, plus habet 
leo fortitudinis ; atque ideo hic fraudulentiam, violentiam 
ille, uterque nequitiam dzmoniorum figuraliter exprimit. 
Qui veniebant, inquit, tollebantque decipiendo aliquem 
fortium ecclesiz ducum, abstrahentes eum peccando de 
medio fraterne societatis. At ego vel per angelos aut 
homines palam contestando, vel per meipsum invisibiliter 
compungendo, tales, devictis nequam spiritibus, ad salutis 
iter revocabam; contra ipsi spiritus graviter ferentes, 
animas fidelium a suis tenebris ereptas, ad lacerandum 
improbi, blasphemandumque mei nominis cultum, suze 
statim vesaniz convertere furorem; quorum ego blasphe- 
miam in lucem traducendo, ac manifestando per prophetas 
meos, totum penitus idololatriz ritum redigebam ad nihi- 
lum; apprehendensque sapientes in astutia eorum, suffo- 
cabam ora nefande professionis, dicens: Quoniam omnes 
dii gentium dzmonia: Dominus autem ccelos fecit. Et: 
Idola gentium argentum et aurum, opera manuum homi- 
num. Os habent, et non loquuntur, et cetera. Sed et 
per alium prophetam: Di qui non fecerunt ceelos et ter- 
ram, pereant de terra, et de his que sub celo sunt; nam 
et virtutem omnem, et prudentiam prophanorum, que per 
Ipsos, seu per deceptos ab eis homines solet ostentari, 
potenter evacuabam ipse, qui semper in divinitate Dei 
virtus et sapientia permanens, in humanitate ad tempus 
hominum saluti serviturus apparui. Erit igitur et iste 
totius mali repertor et origo, quasi unus ex satellitibus suis, 
hoc est suis capietur in laqueis ; qui ausus est et quondam 

angelos in ccelo, et post in terra homines ad maledicendum 
provocare Conditori; sed et illos qui in fide sui persistere 
Conditoris, injuste semper maledictionis exacerbare jaculis, 
quasi non vero Deo serviant adoratores cultoresque illius, 
de quo dicitur: Sicut enim Pater habet vitam in semetipso, 
sic dedit et Filio vitam habere in semetipso. Quod per 
gentiles, Judzeos, et hereticos nunquam eis dicere ces- 
sabit. 

Dixit autem Saul ad David: Et Dominus tecum sit.] 
Annuit tandem Domini ceeptis Judzorum populus in his 
qui ad fidem venire potuerunt, agnitisque veraciter ejus 
duabus in una persona naturis, optarunt ut hominis humi- 
litate superbis diaboli telis occurrens, auxiliatrice divinitate, 
victorize palmam obtineret. 

Et induit Saul David vestimentis suis, &c.| Adhibuit 
Domino incarnato populus Judzorum figuras observatio- 
num legalium, octavo eum die circumcidendo, tricesimo- 
tertio dehinc ad templum ferendo, hostiam pro eo dando, 
sabbatum carnale docendo, et per singulos annos immo- 
landi Agni paschalis exempla przebendo, czteraque hujus- 
modi, que suo tempore saluberrima, et spirituales in lege 
Judaici populi przceptores quasi caput, et ipsum populum 
quasi corpus Saulis contra omnia tela nequissimi ignea 
multum utiliter armabant. 

Accinctus ergo David gladio ejus, &¢.| Gladius Saulis est 
lex, que per Moysen data est: vestis David, opus gratize et 
veritatis, que per Jesum Christum facta est. Accinctus 
ergo David gladio Saulis super veste sua, ccepit tentare 
si armatus posset incedere. Non enim, inquit, habebat 
consuetudinem. Observans ad tempus Salvator imperium 
legis carnale, latente interim intrinsecus, nec adhuc in 
populos divulgato munere gratis spiritualis, coepit pau- 
latim ostendere ; quia non posset corpus ejus, quod est 
ecclesia, legis oneratum cerimoniis ad certamen spirituale 
sufficere, maxime in his qui de gentibus ad fidem vocandi, 
nullam prorsus habebant consuetudinem graviora legis 
edicta sufferendi. Denique apostolus Petrus, eos qui 
membra David adversus agonem processura giganteum, 

Saulis arma volebant aggravare, contestatur et arguit, 
dicens: Nune ergo quid tentatis Deum, imponere jugum 
super cervices discipulorum, quod neque patres nostri, 
neque nos portare potuimus? sed per gratiam Domini 
Jesu credimus salvari, quemadmodum et illi. 

Et posuit ea, et tulit baculum suum, &c.| Disposuit Do- 
minus legis sacramenta, que ut suo tempore bona proba- 
ret, ad modicum suscipere dignatus, et potestatem judicii 
sui, qua cuncta semper regebat, libere etiam circa dispo- 
sitionem legis exercebat. Deposuit arma Saulis, cum ait: 
Dominus est enim Filius hominis etiam sabbati. Tulit 
baculum suum semper in manibus habitum, quando erat 
docens eos, sicut potestatem habens, et non sicut Scribe 
eorum, et Pharisai. Induit arma Saulis, ad’ przlium sin- 
gulare venturus, cum, appropinquante sue certamine pas- 
sionis, discipulis ait: Desiderio desideravi, &c. Deposuit 
eadem, cum subjunxit: Dico enim vobis, quia ex hoc non 
manducabo illud,donec impleatur in regno Dei, &c. Quibus 
pari modo calicem quoque Paschz legalis non amplius 
carnaliter observandum preedixit. Tulit baculum, quem 
semper habebat in manibus, cum crucis suze mysterio ad 
salvationem mundi profuturo (nam et ipsum potest baculi 
figuree non inconvenienter aptari, cujus semper in potes- 
tate tempus modumque habebat) discipulos imbuens: 
Accepto pane gratias egit, et fregit, et dedit eis, dicens: 
Hoc est corpus, &c. 

Et elegit siht quinque lapides limpidissimos de torrente, 
&c.] Ostensa reprobatione praecedentis mandati, propter 
infirmitatem enim et inutilitatem, magis se Dominus eli- 
gere docuit ipsam legem, que quinque libris scripta est, 
spiritualiter observari, extrahendo eam de turbidis sensibus 
eorum, qui velamen habentes super cor, non poterant 
intendere in faciem Moysi, atque in liberas evangelice 
lucis auras elevando. Quamobrem et eandem sublimitate 
legis intelligentiz spiritualem, spiritualium pastorum, quos 
secum familiaribus habebat, preecordiis committere curavit. 
Cui etiam allegorici, moralis, et anagogici sensus quasi 
triplici parte contexte funda juvamen adjunxit. Ac 

talibus competenter armis indutus, debellandum mundi 
principem victor futurus aggressus est. 

Cumque inspexisset Philisteus, et vidisset David, &c.] 
Cumque inspexisset solertissime diabolus, et vidisset Dei 
Filium in mundo contraria sibi facientem et docentem, 
quasi adversus se procedentem, quia humilem deprehendit, 
ipse nihil nisi superbum sapiens, despexit eum. Erat 
enim plenus nove virtutis et gratia, passionum sanguine 
rubens, et pulcher actione magnalium. 

kt dixit Philisteus ad David: Numquid ego canis sum, 
&c.?] Sive potentiam Salvatoris, seu crucis intelligas lig- 
num, ad eundem sensum respicit. Negat se enim super- 
bissimus hostis similem cani, id est, immundum opere, et 
infirmitate contemptibile. Insuper et omnes qui in mundi 
hujus vitam transeunt, diris, insanis, furiosis et latratibus 
persequentem, et lacerantem morsibus, negat patientia 
Salvatoris, negat superandum potentia. At vero manu 
fortis ipse cum crucis baculo veniens, videamus quid de 
occurrente adversario sentiat. Dicit enim Patri: Erue a 
framea animam meam, et de manu canis unicam meam. 
Sed et alibi membra ejusdem adversariu canibus compa- 
randa signavit, cum ait: Non est bonum sumere panem 
filiorum, et mittere canibus. Quorum tamen non paucos 
panem filiorum ministrando, de canibus impudentissimis 
vel rabidis castissimas ac mitissimas convertit in oves. — 

Et maledixit Philisteus David in diis suis, &c.| Maledicit 
Deo vivo et vero diabolus, cum deceptos a se spiritus, et 
ob hoc eterno igni damnatos atque damnandos, mortalibus 
deos dare non timet; insuper et spirituales ecclesiz viros 
vite carnalis arguens, a suis posse devinci in suorum jactat 
doctorum, qui partim angelica natura ccelestes, partim sunt 
terrestri carne mortales, debere membra transferri. Male- 
dicit et per hereticos corpori veri David in diis suis, cum 
fictos de corde suo ac pessimo igni conflatos sensus, evan- 
gelicee veritati preeponere docet ; qui etiam carnalia do- 
centes, spiritualium dicta vel acta preesumant se posse 
convincere. alia magis gentilium superbis philosophis, 
vel barbaris quibusdam (his enim volucres cceli, ac bestize 

terree, possunt decentissima significatione conferri) quam 
ecclesiasticze eruditioni et humilitati congruere. 

Dixit autem ad Philisteum David: Tu venis ad me cum 
gladio, &c.| Ostendit apte Dominus, et omnibus quos adju- 
vabat, et potestatibus quas debellabat, aeris diabolum su- 
perbiz solum ac fallaciz armis, quibus vel sua parva 
defendat ac tuetur, vel veritatis sensa perfringat, indutum ; 
se autem ipsum esse, de quo Psalmista precinuit : Bene- 
dictus qui venit in nomine Domini. Denique non cre- 
dentibus quibusdam exprobrans, ait: Ego veni in nomine 
Patris mei, et non suscepistis me. 

Et dabit te Dominus in manu mea, &c.| Et divinitatis, 
inquit, mez virtute superaberis, qui conspecta in me carnis 
vilitate superbus extolleris, et auferam te, qui caput es 
omnium malorum, a conjunctis tibi injuste membris mor- 
talibus; et dabo cadentia membra tua tuorumque satelli- 
tum, hoc est separatos a vobis, et humiliatos mea virtute 
vel gratia homines, qui vestris misere decepti culturis 
adheeserant : Dabo, inquam, eos a meis instruendos, meis- 
que sociandos ministris, qui partim angelica natura co- 
lestes, partim sunt terrestri carne mortales, ut praedicato 
per totum orbem evangelio, sciat omnis homo, quia unus 
et verus est Deus, qui nunc notus in Judea, et in Israel 
magnum nomen ejus. Tunc catholica, id est, universali 
laude celebrabitur, a finibus terre ad eum clamantium ac 
dicentium: Domine Deus noster, quam admirabile est 
nomen tuum in universa terra! Nec cuiquam videatur 
absurdum, quod carnis ima cceli volatilia ac bestias terre 
avidos, ac capiendos per fidem prius carnales animas, 
dixerimus significare doctores. Nam et ipse Dominus 
apertissime leo de tribu Juda, et ecclesia typice leaena 
vocatur: nec solum propter fortitudinem, sed et propter 
insinuandum solers sancte rapacitatis studium.  Dicit 
enim patriarcha Jacob de Domino, Catulus leonis Juda, ad 
predam, fili mi, ascendisti. Dicit et ipse Dominus de 
ecclesia ad Job, Numquid capies leeenz praedam, et ani- 
mam catulorum ejus implebis? Sed et per quatuor ani- 
malia designatur Salvator. Sicut per hominem et vitulum 

incarnationis et immolationis humilitatem, ita etiam per 
leonem et aquilam fortitudinem voluit, ac sublimitatem 
Suz resurrectionis, atque in ccelos ascensionis indicare. 
Qui etiam ad beatum Job ipse de ecclesia loquitur, dicens : 
Numquid ad praeceptum tuum elevabitur aquila, et in 
arduis ponet nidum suum? Cujus ne altitudinem solum 
nidificandi vel volandi, vel etiam perspicax intuendi solis 
acumen, et non vorandi quoque unitatem typice commen- 
datam putares, ad ultimum subjunxit: Et ubi fuerit 
cadaver, statim adest. Ubicunque aliquem a congruo vite 
statu decidisse conspexerit, hunc continuo dictis corri- 
piendo mordacibus, in vita sui corporis membra trajicere, 
et quasi a morte suscitatum catholicam restituere festinus 
curat in vitam. De duobus exemplum dandum putavi- 
mus, ut per hee qui legerit, etiam de ceteris volatilibus vel 
bestiis, quid absque scrupulo fidei sentire possit, noverit. 

Et manum suam misit in peram, &c.| Peram pastoralem 
diximus supra corda esse pastorum, Christi nimirum lateri 
familiarius adhzrentium. Cur non ergo magis ipsius 
summi ac singulariter boni pastoris conscientia, vel anima, 
pastoralis pera vocitetur ? que quinque lapides limpidissi- 
mos, sed ad hostem prosternendum fortissimos continet : 
quia purissimam divine legis scientiam, qua omnis error 
debelletur: cujus et in lapide expressa plenitudo, et in 
quinque libris est latitudo diffusa, solus perfecte nosse et 
implere potuit Christus. In quam profecto peram manum 
mittens, unum de quinque quos ibi miserat lapidibus tulit, 
cum opus loquendi de arca sacri pectoris, armans unum 
de quinque libris Moysi, quorum omnium auctor atque 
adimpletor existebat, hoc est Deuteronomium, in testimo- 
nium sibi ad repellenda hostis antiqui tentamenta suscepit. 
Sed et nos sacris literis instructos, ejusdem hostis msidias 
unitate fidei et caritatis vincere docuit. Et bene funda 
jecit; quia spirituali sensu scripturarum, quem triplicem 
supra ostendimus, hostis superbiam fregit, spiritualis etiam 
nobis intellectus contra eundem arma donavit. Kt bene 
in fronte percussit Philisteum, quia et ipsa sue prasump- 
tionis audacia diabolum stravit: ex ipso sue. profes- 

sionis ostentatu, perversorum dogmatum cultores stultos 
esse patefecit. Sicut enim manus fortitudinem opera- 
tionis, ita frons agnitionem professionis indicat. Quisquis 
igitur in fronte feriri timet, signo salutiferze crucis ipsum 
frontem armet, dicens cum apostolo: Mihi autem absit 
gloriari, nisi in cruce Domini nostri Jesu Christi. Deni- 
que David ipse, quia dicere noverat: Signatum est super 
nos lumen vultus tui, Domine: opertam quidem casside 
jactantize loquacis, sed superne gratiz lumine minime sig- 
natam Philistei frontem dejecit. Et apte infixus lapis in 
fronte ejus asseritur: quia divini verbi sententiam dia- 
bolus, quam vel in se vel in suis sequacibus a Christo 
Salvatore ejusve membris excipit, nnnquam omnino libe- 
randus excutiet, sed et execrabilem luet damnatus sine 
fine gehennam. Cui simile est quod Esaias irrevocabilem 
ejus damnationem testatur, dicens: Et erit transitus 
virgee fundatus, quam requiescere faciet Dominus Deus 
super eum: hoc est, neque in eternum salvandus exime- 
tur tormentis, neque per tempora variantia inter poenas 
discurret: et requiem nostro verberantize more, qui vir- 
gam vel scuticam dorso vapulantis creberime ad punctum 
sublevando tollimus, ut iterum ferire queamus, sed absque 
ullius intercapedine quietis, perpetua subactus ultione 
gemet. Hoc contra eos, qui propter Esaiz testimonium, 
quo de impiis scribens, ait: Et claudentur ibi in carcerem, 
et post dies multos visitabuntur: diabolo et angelis ejus, 
omnibusque reprobis, quamvis post longa et innumera 
seculorum volumina remissionem tantorum criminum, et 
vitam cum Domino promittunt eternam, contra ipsius 
Domini et judicis sententiam, qui se in examinis ultimi 
discrimine dicturum esse predixit: Discedite a me, male- 
dicti, in ignem zternum. Percussus autem lapide cecidit 
in terram gigas; quia pulsatus Dei verbo diabolicus error, 
nequaquam celsus, ut multo ante tempore jactabat, et 
coelestis sed terrenus fuisse innotuit, et infimus. 

Cumque gladium non haberet in manu David, &c.| Cum 
neminem haberet et Dominus sui verbi ministrum, per 
quem diaboli superbiam docendo perfringeret, nisi quem 

prius ipse diabolo victor eripuisset; omnes enim natura 
filii iree, omnes in iniquitatibus concepti, et in delictis sunt 
a matre generati; supervenit inopinatus, et adversarium 
male diu fortem, quasi fortior exsuperans, universa arma 
ejus, in quibus confidebat, abstulit, ut per quos hostis 
ante quasi per arma sua miserorum animas trucidabat, per 
eos postmodum Salvator in arma justitize commutatos, 
caput iniquitatis suo preecidat a corpore, hoc est conversos 
ad fidem peccatores anathematizare Satanam, et operibus 
ejus, ac pompis omnibus abrenuntiare compellat. Et 
recte gladium quo Philisteum interficeret, primo manu 
tulisse David, ac de vagina sua eduxisse narratur; quia 
magnum quemque imperii diabolici strenuum, quem pro- 
pugnatorem primo Dominus sue visitatione pietatis sus- 
cipiens, de obscuris errorum latebris in lucem gratiz libe- 
rantis extrahit ; ac sic per eum etiam ceteros corripi pari- 
ter concedit, et corrigi. Sed et nos cum hereticorum 
vesaniz disputando occurrentes, non aliis quam his quee 
ipsi ad nos reducendos proposuerant, vel argumenta- 
‘tionum probamentis, vel testimoniis scripturarum convin- 
cimus, eos fabricatores mendacii, et cultores esse perverso- 
rum dogmatum; gigantis profecto proterviam suo ense 
dejicimus. 

Videntes autem Philistiim, quod mortuus esset fortissimus 
eorum, &c.| WVidentes immundi spiritus, quod incarnatione 
et passione Dominica victus et prostratus esset fortis- 
simus eorum, fugerunt a cordibus credentium. Et con- 
surgentes fortes quique in ecclesia de circumcisione et 
preputio congregati, levaverunt terribilem malignis vocem 
divine preedicationis et laudis, persecutique sunt eos usque 
dum se humiliandos a Christo, et quasi in valle dejectione 
submergendos agnoscerent, qui prius in monte superbie 
contra illum se castra posuisse jactabant; repeterentque 
profugi corda, que pridem male inhabitando omni prorsus 
spoliabant fruge pietatis et fidei. Portas namque Accaron, 
id est, sterilitatis, Philistiim fugientes adeunt, cum maligni 
spiritus a fidelium mente repulsi, ad doctores se denuo 
referunt. Vanitatis et mendacii ipsius civitatis moenia 

subintrant, cum etiam vulgus imperitum ad augmentum 
operis infructuosi et incendio digni coarctant. Sed et 
Geth usque, id est, torcular perveniunt, cum ad bonos 
quosque iniqua persecutione torquendos, deceptorum corda 
protrahunt. Quz cuncta eodem ordine etiam de perversis 
possunt hominibus accipi. 

Et revertentes filit Israel, &c.| Recti ordinis est, ut doc- 
tores veritatis prius ab auditorum przcordiis omnem spi- 
ritum immundum exsufflando et catechizando abigant, et 
sic eos qui fuerant castra dzemonum, sed facti jam pos- 
sessio spiritualis Israel, societati forti sanctorum mysteriis 
salutaribus imbuendo aggregent. 

Assumens autem David caput Philistei, &c.| Juxta lite- 
ram quidem puto sentiendum, quod caput tam fortis 
adversarii detruncatum, non aliam ob causam David in 
Hierusalem urbem rebellem, et Jebuseis adhuc civibus 
inhabitatam afferre curaverit, quam ad terrendos eos qui 
inexpugnabili murorum firmitate vel altitudine fidentes, a 
nullos se superandos preesumebant. Denique in ejus expug- 
natione, que per ipsum David facta est, legimus in tan- 
tam eos conscendisse superbiam, ut dicerent: Et si non 
alios quam cecos et claudos, qui in civitate forte reperire 
possent, in propugnaculis sisterent, ipsi ad conservandam 
eam et numero et virtute sufficerent. Suspendit ergo con- 
tra civitatem adversariam caput gigantis victi puer tri- 
umphator, ut se quoque cives licet immanes, ab eodem 
vincl posse non discrederent. Juxta vero allegoriz leges, 
dicendum quod victoriam de antiquo hoste susceptam per 
apostolos przedicantes, et miracula facientes, perfidis adhuc 
gentibus Dominus festinarit ostendere, ut hujus eas signo 
victoriz ad perficienda vita et veritatis sacramenta pariter 
et dogmata converteret, cujus etiam arma in suo taber- 
naculo posuit; quia sanctz ecclesiz et homines diabolo 
ereptos sociavit, et ejus insidias (nam et ipse possunt in 
armis intelligi) patefecit. - Nulli enim dubium, quin taber- 
naculum David, Christi domum, que est fidelium ecclesia, 
monstret. 

Cap. 11. Ho autem tempore quo viderat Saul David 

egredientem, &c.| Heec lectio figurate designat victoriam 
Christi, qua diabolum superavit, devotos quosque et hu- 
miles debite servitutis honorasse servitiis; at vero con- 
tumaces ac superbos gloriosis eyusdem invidisse triumphis ; 
nec tamen raptis licet ad rebellandum impietatis armis, 
superne gratiz, quin per mundum clarescat, potuisse resis- 
tere. Queritur autem, quomodo Saul ignorans stirpem 
David requiret, sui tanto tempore ministri, pariter exor- 
-_cistee et armigeri. Et volunt quidam mentem ejus a malo, 
quo agitabatur, spiritu, ab agnoscendo interdum, quamvis 
noto homine, prepeditam; non intuentes, quia nec ipse 
Abner tantz severitatis et prudentie vir, ejus se proge- 
niem nosse testetur: sequitur enim; Dixitque Abner, 
Vivit anima tua, rex, si novi. Unde videtur credibilius 
eum non solos illos dies quadraginta, quibus in valle 
Therebinthi est, contra Philisteos pugnatum, abfuisse a 
latere Saulis, verum tanto ante temporis spatio ad pas- 
cendas sui patris oves fuisse reversum, quando sicut 
pubescentium etas solet, contingere posse, ut mutato 
inter crementa czterorum artuum etiam ipso frontispicio, 
non facile et cito cognosceretur ab eis, quibus pridem 
notus existeret. Sed quicquid causz illud erat, nos, trans- 
missa historiz radice, ad carpenda allegoriz spiritualis 
odorifera poma scandamus. Egrediente contra Philisteum 
David, querit de genere ejus Saul: sed quia ab ipso non 
queerit, quod quzerit, discere nequit. Percusso Philisteo, 
quezerit ab ipso, et audit. 

Filius servi tui Isai Bethlehemite ego sum.| Preedicante 
ante passionem Domino, et sanante omnes oppressos a 
diabolo, quod est contra Philisteum egredi, crucis baculo et 
scripturarum, que de eo erant adimpletione sternendum ; 
querebant inter se nonnulli ex Judeis, quis ipse esset, 
Helias, an Hieremias, an Baptista, an alius quis propheta- 
rum eximius. Sed quod necessarium querebant, scire ne- 
quiverant, eo quod ad fidem veniendo, ab ipso querere 
nescirent. At post passionis, resurrectionis, ascensionisque 
ejus triumphum predicantibus apostolis, multi credentes ex 
eis veraciter eum Christum cognoverunt, de Bethlehem 


108 ALLEGORICA EXPOSITIO 


Juda, et radice Jesse, juxta vaticinia prophetarum egres- 
sum, principis mundi regnum invicta virtute vicisse; quod 
est manu fortem juvenem gigantis occisi caput habuisse in 
manu, 

Et factum est cum complesset loqui ad David Saul, &c.) 
Cum per apostolos Salvator Judeeam munera praedicando 
sue incarnationis implesset, multi quidem audito verbo 
crediderunt. Sed perfectiores quique in his spirituali 
gratia redundantes, quod, ut sepe dictum est, Jonathan 
vocabulo designatur, tanta ei dilectione colligati sunt, ut 
etiam animam suam pro eo dare non dubitarent. Porro 
alii non pauci, et maxime qui terreni principatus sive 
abjecto seu desiderato culmine gaudebant, minore quidem 
fervore amoris, sed eadem fidei agnitione praditi suscepe- 
runt; ejus et ipsi sacramento pro certo credentes et con- 
fitentes nequaquam eum patrum, ex quibus carnem susce- 
pit meritis, quamvis multum sublimibus, zequandum, sed 
sequendum apostoli sententiam qua dicit, Quorum patres, 
et ex quibus Christus secundum carnem, qui est super 
omnia benedictus in secula. 

Inerunt autem Jonathan et David fedus, &c.| Inierunt 
Christus et ecclesia foedus mutuz caritatis et pacis. Dili- 
gebat enim eum ecclesia in membris suis perfectioribus, 
ita ut mori esset parata pro illo; justum rata pro eo corpus 
se simul, et animam dare, qui pro sua redemptione, cum 
esset Deus verus ex Deo vero, humanam carnem induere 
sit dignatus et animam. Nam et Verbum caro factum est, 
et Dominus susceptor est anime mez. Denique exspolia- 
vit se in martyribus carne, qua erat vestitus, et dedit eam 
Christi obsequiis ; necnon et aliud, quicquid habebat in- 
genu, virtutis et operum, ejus voluntati devota impendit, 
usque ad acumen peritiamque dicendi, et usque ad indus- 
triam, argumenta fide et ratione veracia, contra male sapi- 
entium versutias emittendi, et usque ad gloriam castitatis 
et immaculati pudoris pro ejus amore servandum. 

Egrediebatur quoque David ad omnia, &c.| Sive credere 

Christo populus Judzorum, seu contradicere mallet, sive 
eum regem facere, seu cruci affigere, prudenter se coaterna 
Pairis sapientia semper agebat, et pios potenter munerando, 
et patienter impios tolerando. Posuitque eum populus 
idem super viros belli spiritualis, in quibusdam videlicet 
credendo et confitendo, quia ipse sit solus, qui pro salute 
animze dimicantes, ut vincere possint, adjuvet. In aliis 
vero, quia reus sit mortis exclamando, qua tandem morte 
ad votum impiorum suscepta, cum mortis auctorem supe- 
rasset, nobis quoque belligerandi cum eo pariter et trium- 
phandi condonat exemplum. 

Et acceptus erat in oculis universi populi, &c.| Acceptus 
erat Dominus universis, illos oculos habentibus, de quibus 
ipse loquitur, Beati oculi, qui vident quz vos videtis. 
Maximeque in corde mundo apostolorum, qui speciali pro- 
videntia Judzorum saluti jussi sunt przedicando famulari. 
Quibuscunque enim acceptus non erat Dominus, non esti- 
mandi sunt tales oculos habuisse apertos; sed esse de 
quibus dicitur, Sinite illos, czeci sunt, et duces ceecorum. 

Porro cum reverteretur percusso Philisteo David, &c.| 
Cum reverteretur victo per suam passionem antiquo hoste 
Dominus, et in gloria resurrectionis suis appareret electis, 
diffamata per Judzeam hujus triumphi gloria, egressz sunt 
anime queque humiles, et propriz fragilitatis consciz de 
universis urbibus Israel, gaudentes in Christo, quem auc- 
torem vite, et mortis cognovere victorem, ac per multas 
ecclesias, que unam catholicam faciunt, eum concordi 
laudatione celebrantes, in diversis ab uno eodemque spiritu 
datis virtutum charismatibus, que congruis devote humi- 
litatis obsequiis Domino suo membra mancipantes, alacri 
ante omnia fide, quasi triumphali carmine declarant; quia 
legis quidem institutio opera justitiz jubendo, non parvam 
de hostili exercitu stragem dederit, non paucas eidem ani- 
marum preedas eripuerit ; sed incomparabili virtute Christi 
gratia, vite coelestis denarium tribuendo, ipsas etiam portas 
mortis victor diruerit; ita ut suos percepta vite aternitate 
morti insultaturos, ac dicturos asseveret: Ubi est, mors, 
contentio tua? ubi est, mors, stimulus tuus? Et notandum, 

quod non universe mulieres Israel, sed de universis urbi- 
bus Israel egressee sunt mulieres. Non enim omnium est 
fides, sed de omnibus tamen personis, conditionibus, locis, 
et etatibus, qui fidem suscipiunt, eliguntur ab eo qui 
dixit: Si exaltatus fuero a terra, omnia traham ad me. 
Neque ibi dixit, omnes, sed omnia; ut significaret, ex 
omni genere hominum futuros esse credentes. Notandum 
etiam, quod Sauli quidem occurrisse mulieres, sed in 
laudes David vocem extulisse dicuntur; quia pie creden- 
tium Christo anime palam legis emulatori populo, quid de 
umbra legis ipsius, quid de evangelica luce esset sentien- 
dum, dicebant; quatenus hunc quoque predicando ad 
viam gratiz et veritatis accirent. Possumus et hoc dicere, 
quod reverso ad ccelos cum carne immortali Domino 
Christo, egresse obviam angelicee cohortes de universis, 
quzecunque et qualescunque ille sunt, supernorum agmi- 
num sedibus, et victorem hostis, ac vite nobis largitorem 
socia debita laudis exultatione susceperint. 

Tratus est autem Saul nimis, &c.| Iratus autem populus, 
qui in lege gloriabatur adversus gratiz preecones, et dis- 
plicuit ei sermo, qui, evangelio coruscante, finem legalibus 
umbris imponebat; dixitque fremens adversus Dominum, 
et adversus Christum ejus: En hujus doctrinz sequaces 
asseverant, me quidem Mosaic legis jussa facientem, 
umbris figurisque servire: Jesum vero suum veritatis et 
vitae mundo lumen attulisse: mihi per legem bona terre, 
quee diuturna esse nequeant, promissa; illum per evangelii 
sui gratiam, eterna suis fidelibus ccelestis regni gaudia 
donare. Omnibus ergo certatim, neglecto altaris et hostia- 
rium ritu, ad dogmatis hujus audientiam confluentibus, 
quid ei superest, nisi solum quod non etiam mihi regni 
culmen ademit? eo quod Christiani, etsi numero nos supe- 
rantes, nova sint omnes, et incognita nobis humilitate ac 
paupertate dejecti. 

Non rectis ergo oculis Saul aspiciebat David, §c.| Non 
recto sensu accipiebat populus Judzorum verba evangelii, 
ex eo tempore quo invidiz facibus accensus, ejus doctores 
vel auditores ccepit odio habere, timendo videlicet, ne gloria 

sue legis subtracta, illus magis per orbem fama fidesque 
regnaret. 

Post diem autem alteram invasit spiritus Dei malus Saul, 
&c.] Crescente paulatim luce fidelium, Judzorum crevit, 
et insania czecitasque perfidorum, qui medio synagogz suze 
adversus Dominum spiritu immundo commoti, prophetiz 
verba, que non intellexere, vesano ore decantarent. Do- 
minus autem ad sedandam eorum mitigandamque malitiam, 
patientize passionisque suze per apostolos quotidiana in- 
stantia replicabat exemplum. Psallebat enim eis manu 
sua, cum per eximium sul corporis operarium dicebat: 
Certissime ergo sciat omnis domus Israel, quia et Domi- 
num eum et Christum Deus fecit hunc Jesum, quem vos 
crucifixistis. 

Tenebatque Saul lanceam, &c.| Tenebat populus Judeo- 
rum regni potestatem, et exercuit eam contra Dominum 
Salvatorem; putans quod fidem ejus et gloriam posset 
persequendo extinguere, instar mortalium czeterorum quo- 
rum sepe laus et memoria, amor sive odium cum ipsa solet 
vita deficere. Contra quos ipse Patrem precatur in Psalmis: 
Ne efficiatur similis descendentibus in lacum. (Quantum 
enim David parietem, homo lapidem vivens, sentiens et 
discernens, natura, vita, sensu et ratione carentem ante- 
cellit ; tantum Mediator Dei et hominum, homo Christus 
Jesus, puris hominibus, quamvis sanctissimis, differt. Qui 
quidem et ipse locis congruis, lapidis vocabulo figuratur, 
non tamen cujuslibet in pariete, juxta eos quibus dicitur: 
Et vos tamquam lapides vivi supereedificamini. Sed lapidis 
summi, angularis, electi, pretiosi, in fundamento fundati, 
qui totum ecclesiz surgentis edificium portans, simul et 
protegens, circumcisioni preeputium unanimi pace conjun- 
gat. Nam et ita potest non incompetenter intelligi, putasse 
Saul quod configere posset David cum pariete; putasse 
Judzos, Christi se nomen et memoriam tollere posse, et 
eradere de terra viventium, si predicatores resurrectionis 
ejus apostolos, qui sunt proxima illi portio domus ejus, id 
est ecclesia, vel occidendo a se, vel fugando repellerent. 
Sed non David configi cum pariete, non Christi gloria 

minui, non ipsis quamvis multum nitentibus, impiis potuit 
assimilari descendentibus in lacum; hoc est sepulchro con- 
ditis, neque ante diem judicii resuscitandis. 

Et declinavit David a facie ejus secundo.| Et fugit 
Christus a corde impiorum, qui nunquam pia pectora, 
quin in eis requiescat, deserit. Sed non frustra additur 
secundo. Primo enim David abiit, et reversus ad Saul, 
venturo in prelium contra Philistiim, quo tamen post- 
modum adveniens, quem cuncti diu nequivere, solus cito 
prostravit inimicum ; et nunc secundo declinavit a facie 
ejus se interficere nitentis, congruit mysticus sensus. 
Primo namque, sicut et supra expositum est, certantibus 
contra vitia cunctis mortalibus, apparens in carne Domi- 
nus, liberam ab hoc conflictu vitam gerebat in mundo; 
sed et diu frustra laborantes eosdem mortales mira super- 
veniens sue gratize visitatione adjuvit. Verum quod non 
sine dolore commemorandum est, non sine gemitu casti- 
gandum, multi suum a se vivificatorem ac protectorem, 
dicta ejus aspernando, et przvaricando repellunt; et quod 
fecisse Judeos non credendo arguimus, ipsi credentes 
male vivendo facere non timemus. Declinat autem David 
invitus a facie ejus secundo, ut non eum citharizans ab 
hoste liberet, a quo prius sponte rediit, ut non cum eo 
contra hostem pugnaret ; cum exigentibus nostris meritis 
Salvator omnipotens, lucem nobis sue cognitionis abscon- 
dit, suze defensionis gratiam tollit, ut non nos quotidiano 
sue crucis auxilio ab hostium tutetur insidiis, qui pro 
nostra salute carnem suscipere dignatus est, ut nobis con- 
fligere posset fragilem, ut nobis vincere sanctam. Deus 
igitur cum hominibus conversatus, primo in hoe ab eorum 
consortio recessit, ut non cum eis adversus legem peccati, 
que ei in nullo repugnabat, certaret. Secundo, et in hoc 
non omnium, sed superbientium consortia declinavit, ut 
non eis sua munera crederet; superbis enim resistit, hu- 
milibus autem dat gratiam. 

Et timuit Saul David, &c.| Timuit populus Judeorum 
ecclesiam Christi, eo quod se derelicto gratiam in ea 
divine virtutis aspiceret. Scriptum est enim: Multa 

quoque prodigia et signa per apostolos fiebant in Hieru- 
salem, et metus erat magnus in universis. Omnes enim 
qui credebant, erant pariter, et habebant omnia communia; 
quee et ipsa societas mutuee dilectionis, indicium est pre- 
sentis gratiz coelestis. Et alibi: Per manus autem apo- 
stolorum fiebant signa, et prodigia multa in plebe, et erant 
unanimiter omnes in porticu Salomonis; caterorum autem 
nemo audebat se conjungere illis, sed magnificat eos 
populus. 

Amovit ergo eum Saul a se, &c.| Quomodo quinquage- 
narii vocantur, qui quinquaginta militibus preesunt, et cen- 
turiones qui centum; sic appellantur Grace chiliarchi, 
qui in capite sunt mille militum, quos Latina consuetudo 
ab eo quod preesint tribui, magis tribunos quam millena- 
rios dicere gaudet. Amoverunt ergo Christum a se, spreta 
ejus fide, Judzi, et fecerunt eum credentibus amplius spi- 
ritualis militia ducatum prebere. I[lorum enim delicto 
salus gentibus. Maxime autem regnat super eos Domi- 
nus, qui stabiles et immobiles, abundantes in opere Domini 
semper sciunt, quod labor eorum non est inanis Domino. 
Quorum quadratam quandam, ut ita dicam, conversatio- 
nem, et nulli obnoxiam lapsui, millenarius numerus, qui 
est denarius quadratus solidus, ostendit. Denario quippe 
perfectio vel operis solet indicari, vel preemil. Sed ut hee 
eadem perfectio latitudinem fraternze dilectionis augescat, 
decem decies ducito; ut ad centum valeas pervenire. Que 
videlicet summa juxta arithmeticam rationem aqualibus 
est quadra lateribus, sed adhuc plana, et ideo proximorum 
dilectioni, quos in terra videmus, per figuram accommoda. 
Ut autem ipsa fraterni amoris quadratura, divini etiam 
amoris altitudine solidetur, singulas centenarii numeri 
particulas per decem accumula, ut ad millenarium ascen- 
dere queas ; sicque fit, ut denarium non solum quadriformi 
firmitate aqualem, sed et solidum complendo perfecto 
intelligas ; quia talis numerus eorum quibus Christus 
praesit, et altitudini stabilissime, et altissimz stabilitati 
conveniat. Quocumque enim verteris quadratum, solidum 

stabit; quicquid justis occurrit, stabiles eos prorsus et 
immobiles probat. 

Omnis autem Israel et Juda diligebat David, &c.| Omnes 
qui credidere de Judeis ac gentibus, diligebant et diligunt, 
et dilecturi sunt Christum. Ipse enim egrediebatur in 
carne apparendo, ingrediebatur ad Patrem revertendo ; 
ante eos autem, ut et recte conversandi foris adhuc rema- 
nentibus, et beate regnandi intrantibus spem formamque 
tribueret. Egredietur et hodie ante nos, cum pugnantes 
in terris auxiliando protegit. Ingreditur autem, cum finito 
certamine coronandos zternam perducit ad vitam, Admo- 
nendum sane putavimus lectorem, non eundem semper 
allegoricee completionis, quem historica preefigurationis 
ordinem posse servarl. Verbi gratia, primo tunica nuda- 
tur, atque in cisternam missus Joseph, ac postea Juda 
docente venditur; primo Juda agente venditum, ac post 
indumento corporis spoliatum sepultumque  significat 
Christum. Quod propheticis non solum in factis, sed in 
dictis fierl consuevit. Primo enim dixit Esaias: In die 
illa radix Jesse, qui stat in signum populorum, ipsum 
gentes deprecabuntur. Ac deinde subjunxit: Et erit 
sepulchrum ejus gloriosum. Cum cunctis fidelibus pateat 
prius Domino a mortuis resurgente sepulchrum ejus glo- 
rificatum, ac postmodum apostolis signum crucis ejus 
exaltantibus in populos factum, ut ipsum gentes depreca- 
rentur. Quod scripturarum periti anacephaleosin Grece, 
id est, recapitulationem vocare consueverunt. Admonen- 
dum et hoc, quod non una eademque persona, unam sem- 
per eamdemque portionem personz sive rei, quam demon- 
strat, insinuet. Verbi gratia, David Christum significat, 
sed aliquando in seipso, aliquando in sanctis ejus predica- 
toribus, aliquando in czeteris fidelibus, aliquando in septies 
cadentibus justis, sed poenitendo resurgentibus ; quos uni- 
versos quasi multa ejusdem corporis membra uniformi 
capiti constat adherere Christo. Item Saul populum 
Judorum figurate denuntians, aliquando regnantem, 
aliquando recte docentem, aliquando Christo credentem, 

aliquando Christi jussa negligentem, aliquando Christo 
invidentem atque eum persequentem, aliquando fidelibus 
suis minas, insidias, caedes, et mortes inferentem, ejusdem 
partem premonstrat. Item Goliath, qui diaboli typum 
gestat, modo hunc in ipso omnium impiorum capite, modo 
in membris ejus, paganis videlicet, perfidis Judzis, hzereti- 
cis, et falsis fratribus exprimit. Ex -quibus tamen membris 
Salvator pessimo capiti excisa salubriter nonnulla sua 
membra facere dignatus est. Que cuncta exemplis pro- 
bare majoris est operis, quam huic loco conveniat. 

Cap.tv. Dixit autem Saul ad David: Ecce filia mea 
major Merob, &c. usque ad id quod scriptum est: Fac- 
tusque est Saul inimicus David cunctis diebus.| Heec lectio 
figurate designat, majore licet parte synagogze Phariszos, 
minore Christum diligente, commotos invidia proceres, 
regni illius quzesisse causam, qua traderent illum princi- 
patui et potestati presidis. At ipsum multis, et ex eorun- 
dem gentilium numero ad fidem vocatis, nolentibus, licet 
Judeorum primatibus, ecclesiam sibi de Judea nuptiis 
copulare ccelestibus. . 

Dixit ergo Saul ad David: Ecce fia mea Merobd, &c.| 
Supra ubi Saul per unctionem sancti chrismatis, et regni 
gubernaculum, Christi typum tenet, duas filias Saulis 
intelleximus plebes, quee Christi fide et dilectione ad 
salutem progenitz gemina, id est, corporis et mentis sint 
castigatione perfectae; vel certe majorem synagogam, mi- 
norem designare ecclesiam. Hoc autem loco, quia mutato 
rerum circumstantium ordine, David quidem Christum 
Dominum, Saul autem invidentem ei, et populum designat 
Judzorum. Recte major filia, que David promissa, non 
autem reddita est, illam populi ejusdem partem significat, 
qua numero et potentia major, quasi jungenda manu forti, 
et desiderabili sponso promissa est, cum ipsius partis pra- 
cessores, id est, Scribee, Sacerdotes, Phariszei, et seniores 
plebis ad ejus audientiam confluerent, eum magistrum 
bonum vocarent, nec solum, sed et quasi magistrum sin- 
gulariter doctum, sive discendi, seu tentandi gratia, fre- 
quenti queestione pulsarent. Non autem illi, sed alteri 

data est, cum iidem doctores Rabbi ab hominibus vocari 
quzrentes, ad se audiendos potius quos potuere cogebant. 
Minor autem filia, que diligendo David dari promeruit, 
illa est nimirum Judaice portio plebis, quze et paucitate et 
contemptu abjectior, Dominum Salvatorem, quam Scribas 
et legisperitos sequi, diligere et audire maluit, audiens ab 
illo: Noli timere, pusillus grex, quia complacuit Patri 
vestro dare vobis regnum. Dixerunt igitur Phariszi et 
ceteri principes Judzorum Christo: Ecce majorem sub- 
ditze nobis synagogz partem tibi ad docendum credimus, 
tantummodo vide, ut fortis animo existens, prelieris verbo 
pro libertate populi, cui legem Dei servare, et illi soli ser- 
vire preeceptum est. Scimus enim, quia verax es, et non 
curas quenquam; nec enim vides personam hominis, sed 
in veritate viam Domini doces. Licet dari tributum 
Ceesari, an non dabimus? Hee autem dicebant presen- 
tibus Herodis ministris, ut si tributum dari vetaret, illis 
eum punientibus, ipsi a morte ejus viderentur immunes. 
Ait autem David ad Saul: Quis ego sum, &c.?| Non se 
fatetur indignum qui fiat gener regis, sed eidem regi cog- 
noscendum recordandumque proponit, quis ipse sit, que 
vita ejus, quze cognatio patris ejus in Israel; atque hine 
conjiciendum, si ejus sit dignus accipere filiam.  Ipse 
autem est manu fortis actu, et desiderabilis aspectu vita 
illius, oves patris sui pascere, et pro harum cura leonibus 
ursisque perimendis occurrere, sed et pro gentis suz salute 
contra armatum ere et ferro gigantem egrediendo animam 
suam periculo dare. Cognatio patris ejus in Israel illa, 
cul idem Israel benedicens ait inter cetera: Non deficiet 
princeps ex Juda, neque dux de femoribus ejus, donec 
veniat qui mittendus est. Quod eodem ordine potest de 
Domino interpretari, quia non se dignum negaverit, qui 
plebem regali per legis eruditionem prosapia generatam, 
unanimez sibi pacis et caritatis foedere conjungeret, de quo 
suus praco personaret: Qui habet sponsam, sponsus est. 
Sed et ad ejus fidem venturis querendum signaverit, quis 
ipse sit, qua vita ejus, qua cognatio patris ejus in Israel ; 
atque hinec cognoscendum, quia ipse, immo solus ipse dig- 

nus sit, qui ecclesiam sibi fidelium jure sponsi copulet. Ipse 
autem est, de quo scribit Joannes: In principio erat Verbum, 
et Verbum erat apud Deum, et Deus erat Verbum, et cetera, 
usque ad id quod ait: Et Verbum caro factum est, et habi- 
tavit in nobis, et vidimus gloriam ejus, gloriam quasi 
unigeniti a Patre, plenum gratiz et veritatis. Vita ejus 
est de qua ipse loquitur: Sicut enim Pater habet vitam 
in semetipso, sic et dedit Filio vitam habere in semetipso. 
Vita ejus est, ad cujus imitationem suos auditores pro- 
vocans apostolus Petrus ait: Qui peceatum non fecit, nec 
dolus inventus est in ore ejus. Qui cum malediceretur, 
non maledicebat; cum pateretur, non comminabatur, et 
cetera. Cognatio Patris ejus in Israel, ipsa est de qua: 
Juravit Dominus David veritatem, et non frustrabitur 
eam, De fructu ventris tui ponam super sedem meam. 
Cognatio Patris ejus, de qua ipse testatur: Quicunque 
enim fecerit voluntatem Patris mei qui in ccelis est, ipse 
meus frater, et soror et mater est. Non se ergo Dominus 
sponsum ecclesiz, id est, Christum esse renuit; sed que- 
rendum intelligendumque, quia ipse est. Docet denique 
Phariszeos, proposito Psalmi testimonio, quomodo Christus 
sit filius stmul et Dominus David, interrogans non Chris- 
tum se esse negat, sed illos ad petendam, quzerendam, pul- 
sandam que agnitionem veritatis excitat. Et alibi Scribe 
bonum se magistrum vocanti, ac de bono faciendo que- 
renti, respondit: Quid me dicis bonum ? nemo bonus nisi 
solus Deus; neque ibi se bonum non esse, sed Deum cre- 
dendum esse significans. 

Factum est autem tempus, ut cum deberet dari Merobd, &c. | 
Factum est, cum deberet Christo in carne docenti credere 
major pars J udaice plebis, credidit potius et adhesit Scribis 
et Phariszeis. Dilexit autem pars altera ejusdem populi, 
et ipsa regaliter educata per legem Domini, Salvatoris 
adventum. Congruit autem legis doctoribus significandis 
etiam nomen ipsum. Hadriel Molathite. Hadriel nam- 
que grex Dei, Molathitz a parturiente me dicitur. Et 
legalium ccetus magistrorum, qui a vulgari actione et rus- 
ticitate selectus, divinis rebus vacare, divina meditare, 

agere, et pradicare jussus est, non immerito gregis Dei 
singularis quasi cognomine fulget. Nec pastoris boni 
culpa est, si qua portio gregis ab ejus custodia resiliens, 
denti lupino malit, quam virge pastorali subjici. Qui 
nimirum cceetus doctorum, quoniam per literam nova gratia 
gravidam recte vivendi primordia nactus est, pulchre civitas 
Hadriel a parturiente me dicitur. Quem videlicet alium 
parturientem, nisi eum cujus figurandis mysterlis omnis 
vetus scriptura deseruit? quem tota legis et prophetz 
scientia diu tenebat occultum, sed post longam quasi 
parturitionem tempore congruo nobis intuendum protulit. 

Et nuntiatum est Saul, et placuit ei, &c.| Cognoscentes 
invidi principes Judeorum, dilexisse Dominum turbam, 
atque ad eum audiendum sedula intentione confluxisse, 
quod in ceteris execrabantur, in una hac parte placitum 
habere coeperunt, quod putarent se illum doctrine fre- 
quentis gratia posse reprehendere in verbo, et capere ali- 
quid ex ore ejus, ut accusarent eum, et traderent gentibus 
occidendum ; estimantes etiam Dei sapientiam illi senten- 
tiz subditam, qua dicitur: In multiloquio non effugies 
peccatum. Dixeruntque, Permittamus eum docere, ut sit 
ei in scandalum, et nobis a sanguine ejus innoxiis: sit 
super illum manus Romanorum, accusantibus nobis quod 
eum invenerimus subvertentem gentem nostram, et pro- 
hibentem tributa dari Ceesari, et dicentem se Christum 
esse. 

Dixit ergo Saul ad David: In duabus rebus gener meus 
eris hodie, &c.| Neglectis sermonibus Saulis, que dolo et 
fradulentia sui manifeste Scribarum et Phariseeorum hypo- 
crisim, qua Dominum circumvenire moliebantur, signifi- 
cant, ad perscrutanda magis fortissima beati David gesta 
veniamus, quia in duabus rebus gener factus est Saulis, 
in occidendo videlicet gigantem, et in afferendo preputia 
percussorum Philistiim. [lum nimirum significans, qui 
ut ecclesiam sibi de Judzeis adoptaret, prius insidias vires- 
que antiqui hostis evacuavit, et traduxit in lucem; ac 
postmodum converse ad fidem gentilitatis exempla eidem 
imitanda proposuit. De gentibus namque erat, cujus fidem 

Judzis sequendam Dominus ostendit, ubi ait: Amen 
dico vobis, non inveni tantam fidem in Israel. De genti- 
bus illa quae audire a Christo meruit: O mulier, magna est 
fides tua; fiat tibi sicut vis. De gentibus illi qui ascen- 
dentes inter alios, ut adorarent in die festo, dixerunt ad 
Philippum : Domine, volumus Jesum videre. De gentibus 
et ille centurio, qui tradente Spiritum Domino solus cum 
sua centuria, tacentibus cunctis qui aderant Judzis, timuit 
et glorificavit Deum, dicens: Vere Filius Dei erat iste. 
Sane quod dolum nectens ait Saul: 

Sic logumint ad David: Non necesse habet rex sponsalia, 
&c.] Ita possumus veraciter figuratum intelligere de su- 
perbis, quod non se putaverint munera Christi necesse 
habere; sed hoc tantum indigere, ut traderetur in manus 
gentium, et occideretur. 

Kit post dies paucos surgens David abit, &c.| Post dies 
paucos, ex quo Judzorum proceres decreverunt tradere 
occidendum gentibus Christum, surgens ipse Dominus 
cum apostolis, qui cum eo erant ad operandam mundi 
salutem, in tantum virtutibus et doctrine gratia fulgebat, 
ut contra impiorum studia, etiam gentilium non paucos, 
sicut et supra docuimus, ad fidei gratiam vocaret. Per- 
cussit enim David viros Philistiim, cum Dominus superbam 
gentilitatis immunditiam verbo vel exemplo humilitatis et 
castimoniz confregit. Attulit praeeputia eorum et annume- 
ravit regi, ut esset gener ejus; cum Judzorum populo 
emortua membra peccati, converse ad Deum gentilitatis 
ostendit, ut ita demum etiam de eis qui conversionem 
gentium sequerentur susciperet. Nec frustra David Sauli 
centum preputia postulanti, ducenta attulit; quia pre- 
sumentibus Judzis quod Dominus, ne carnalis quidem 
castimonie professionem gentibus imponere posset, ipse 
mundavit eos ab omni inquinamento carnis et spiritus, 
perficiens sanctificationem in timore Dei. Centenarius 
quippe numerus, ut semper ad indictum magne perfectionis 
attinet, quod ante passionis triumphum per se inchoans, 
post assumptionis suz clarificationem im eis etiam sacra- 
mentorum suorum confirmatione per apostolos implevit. 

Dedit itaque ei Saul Michol filiam suam uxorem, &c.| 
Non potuit prohibere populus infidelis, quin de sua gente 
preedestinati ad vitam crederent. Vidit namque et intel- 
lexit, quod Dominus erat in Christo, mundum reconcilians 
sibi, quantumcunque crevit ejus in credentibus amor, 
tantum in perfidis timor. Quidam ablata percussis Philis- 
teis preputia per David, presentis evi statui, quoniam 
Christi gratia operatur in gentibus, aptant ; dilatas autem 
aliquandiu,sed tandem aliquando celebratas nuptias Michol, 
ad eos qui in fine mundi credituri sunt, de Judzis refe- 
runt: cum intrante plenitudine gentium, sic omnes Israel 
salvus erit. 

Cap. v. Et egressi sunt principes Philistinorum, &c. 
usque ad id quod ait: Introduxit Jonathan David ad Saul, 
&c.] Heec lectio figuraliter ostendit, motis in Judzea perse- 
cutionibus, quasi ad tollendum de terra nomen Christianum, 
plerosque et ex ipsis persecutoribus per apostolorum 
instantiam non solum redactos a persequendo, sed etiam 
ad credendum Christo perductos. Egressi sunt ergo con- 
tra spiritualem Israel, id est ecclesiam, non semel im- 
mundi spiritus, rectores videlicet tenebrarum, id est, prin- 
cipes hominum perversorum. A principio autem egres- 
sionis eorum prudentius se regebat Christus in membris 
suis, quam omnes emulatores legis; et celebris facta est 
fama Christianismi et ecclesia nimis, a Deo ut fideles 
ecclesiz cognominarentur per orbem Christiani. 

Locutus est autem Saul ad Jonathan filium suum, &c.] 
Locuti sunt principes Judzorum et seniores et scribe ad 
apostolos, et praecipiendo przeceperunt eis ne omnino 
loquerentur, neque docerent in nomine Jesu. 

Porro Jonathan filius Saul diligebat David valde, &c.| Porro 
apostoli diligebant Christum valde, rogabantque enume- 
ratis perfidorum oblocutionibus, ut ipse defenderet eccle- 
siam suam, ipse fidem nominis sui servaret in ecclesia; 
manens clam in corde credentium, absconditus vero a 
conturbatione hominum. Nos autem, inquiunt, te inha- 

tante florifera in mente piorum. Hic est enim ager plenus 
odoris et gratiz, cui benedixit Dominus; Loquemur et 
docebimus populum hunc in nomine tuo: et qui ex illo 
credere quam discredere maluerint, nuntiabimus ecclesize 
tuze sanctze, ut cognito statu singulorum sociare se fideli- 
bus, ab infidelibus servare noverit. 

Locutus est ergo Jonathan de David bona ad Saul patrem 
suum, &c.| Locuti sunt apostoli de Christo bona ad 
Judzeos, commemorantes eum virum approbatum a Deo 
in eis virtutibus et signis et prodigiis, quee fecisset per illum 
Deus in medio eorum; qui non solum non posset argui 
de peccato, sed et virtutibus instans circuiret civitates 
omnes et castella, docens in synagogis eorum, et praedicans 
evangelium regni, et curans omnem languorem et omnem 
infirmitatem. 

Et posuit animam suam in manu sua, &c.| Commendavit, 
inquiunt, Dominus in vobis caritatem suam, qua majorem 
nemo habet, animam suam ponendo pro vobis; ut per 
mortem destrueret eum qui habebat mortis imperium, id 
est diabolum ; et liberaret eos qui per totam vitam obnoxi 
erant servituti. Viderunt multi ex nostro numero resur- 
rectionis ejus gloriam, et ascensionis in ccelos, et letati 
sunt. 

Quare ergo peccas in sanguine innoxit, &c. ?| Quare peccas, 
ejus fidem extinguere, ejus moliens amorem de ecclesia 
tollere, qui solus mortalium vivere potuit absque culpa ? 

Quod cum audisset Saul, placatus voce Jonathe, &c.| 
Cum audisset populus Judzorum vocem predicantium 
apostolorum, placatus est ab ira prisci furoris; et vera fidet 
affirmatione testatus, quia nunquam exterminari potest 
ecclesia Christi de medio, nunquam ejus perire memoria, 
qui est ante secula, et manet in zternum. Hec dicebat 
populus idem in his qui spiritualium, quos Jonathan et 
meritis signat, vocem audiere doctorum. In quibuscum- 
que enim hec non dicebat, illi sunt de quibus scriptum 
est: Et auribus graviter audierunt. Et alibi: Et quis 
surdus, nisi ad quem nuntios meos misi ? 

Et introduxit Jonathan David ad Saul, &c.] Loquitur 


122 ALLEGORICA EXPOSITIO 


Jonathan bona de David ad Saul, et auditur, cum evangeli- 
zantes de Christo apostoli catechizant Judzos, sibi fidem 
accommodantes. Introducit autem eundem, cum etiam 
baptizantes eosdem Christi carne et sanguine reficiunt, 
Christi preceptis instituunt, Christi amore roborant. Fit 
vero ante eum sicut fuerat heri et nudiustertius cum eadem 
illum fide, et spe, et caritate susceperint hujus zvi audito- 
res, qua susceperant et illi qui ex ipso populo eum in 
carne videntes, Deum cognoverunt, vel qui eum in carne 
venturum a seculo sperabant. 

Cap. vi. Motum est autem rursus bellum, &c. usque ad 
id quod scriptum est: Hxivit proverbium, Num et Saul inter 
prophetas ?| In hac lectione recapitulatis ab exordio Christi 
incarnati mysteriis, nativitas ejus, virtutes, doctrina, passio, 
resurrectio, et ascensio in ccelos, necnon et fides sequentium 
eum, simul et perfidia dementiaque atque interitus perse- 
quentium, typico sermone describitur. Moto namque ab 
immundis spiritibus bello tentationum, egressus est de 
sinu Patris ad publicum nostrum manufortis propugnator 
humani generis, ille videlicet, qui ait: Exivi a Patre, et 
veni in mundum; iterum relinqguo mundum, et vado ad 
Patrem. Et de quo Psalmista sub figura solis hoc ipsum 
aliis verbis edisserens, dicit: A summo ccelo egressio ejus, 
et occursus ejus usque ad summum ejus. Qui omnem 
temporariz suze actionis aciem contra nefandorum ten- 
tamenta dirigens, a seducendis eos statim, vexandisque 
mortalibus magna ex parte cohibuit; fugiebantque, et us- 
que hodie fugiunt a facie ejus; quia ubicunque agnoscitur 
juvantis gratia Christi, pellitur inde continuo diaboli nequi- 
tia fallentis. 

Et factus est spiritus Domini malus in Saul, &c.| Corus- 
cante miraculis Filio Dei in carne, accensus est contra eum 
invidiz spiritus in animo Judeorum, dimittente eos Do- 
mino secundum desideria cordis eorum, ob merita pre- 
cedentium delictorum. Sedebant autem adhuc in regno 
suo et patria quieti, atque ejusdem regni fidentes infulis, 
Salvatori suo necem parare non timuerunt. Porro ipse 
contradicentes sibi, immo etiam blasphemando, in furorem 

versos, exemplo mansuetudinis et patientiz sue quasi dul- 
cedinem cithara ad modestiam spiritus, ac sobrietatem 
revocare studebat. 

Nisusque Saul configere lancea David, &c.| Nisi sunt 
Judzei occisa in carne Christi totum occidere, qui est 
Deus anima et caro. At ille commendans in manus Patris 
spiritum suum, inclinato capite tradidit illum. Porro plaga 
mortis corpus solum tetigit; fugit autem corpore, et 
salvata est a framea anima ejus, et de manu canis unica ejus, 
carnificibus sola suze perfidize nocte depressis. 

Misit ergo satellites suos Saul in domum David, &c.] 
Miserunt principes Sacerdotum et Phariszi satellites suos 
ad monumentum Domini, ut custodirent eum, et negata 
resurrectionis veritate, memoria nominis ejus deleretur in 
posterum. Quod cum annuntiasset ili frequens ecclesiz 
gemitus, (desiderium enim pauperum exaudit Dominus,) et 
tremens de conjuratione perfidorum quodammodo dixisset, 
Nisi resurrexeris a morte, non poterit in te credentium 
fides et confessio firma persistere; nisi vigilantiam custo- 
dum mortem superando evacuaveris, cuncta fides mundo 
futuree resurrectionis tolletur ; tandem didicit eum, ne suis 
custodibus tumuli sedem reliquisse. Abiit autem, et aufu- 
git a carnificibus suis, custodibusque mendacibus ; et dilec- 
tioribus suis post resurrectionem apparendo, salvam illorum 
per omnia spem, fidemque restituit. Potest specialiter 
cithara David crucem Domini, lancea Saul in pariete clavos 
crucis, vel ipsam militis lanceam, qua latus ejus apertum 
est, ficuraliter ostendere. Domus autem David, ut diximus, 
sepulchrum Domini est. Saltus per fenestram, occulta ac 
subita est resurgendi pernicitas. Conjux cujus orsis aufu- 
git, ecclesia est credentium Judzorum, que Dominum 
Salvatorem et surgere cupiebat, et resurrexisse docebat. 

Tulit autem Michol statuam, et posuit eam super lectum, 
&c.| De pelle pilosa, pelle caprarum patet historia; quia 
pulvillus erat de caprarum pelle consutus, qui intonsis pilis 
caput involuti in lectulo hominis mentiretur. Statua autem 
est imitatio veri et viventis; mortua pellis caprarum, 
mortui animantis exuvie. Tulit igitur Michol statuam, et 

posuit super lectum David per fenestram dimissi, et oc- 
culte salvati. Didicit ecclesia Judxos zstimare Dominum, 
qui in sepulchro positus sit, non Christum esse, vitam 
et veritatem, sed quasi simulationem veritatis et vite, 
dicentem, se Christum regem esse. Quem tamen ipsa 
veraci resurrectionis, eo enim more loquendi dicitur eccle- 
sia facere, quze ab impiis facienda vel facta testatur, quo in 
Leyvitico scriptum est, Ecce contaminabit eam sacerdos : 
non quia ipse lepram mundis afferre potuerit, sed eam que 
immundis inerat ostendere. Posuit et pellem caprarum 
pilosam ad caput statues Michol. Comperit in exordio sui 
ecclesia etiam illorum perfidiam, qui Dominum Salvatorem 
non solum Christum negant, sed et peccatis gravatum, ne- 
que a mortuis resuscitatum autumant. Capram enim spe 
peccatoris, sicut et justi typum ovem tenere certum est. 
Pili quoque qui fragiles et externi corpori superfluunt, 
opera mortua, ac pre suz densitate frequentize cunctis jam 
jamque manifesta significant. Et pellem pilosam caprarum 
ad caput statue pro David in lecto substitute collocant, 
qui carnem Salvatoris capitalibus peccatis quasi hispidam 
asseverantes, et impuram dilato resurrectionis tempore 
dicunt hactenus lectulum sepulchri, in quem mortua de- 
scendit, tenere. (Quam tamen statuam Michol vestimentis 
operit, cum hujusmodi perfidiam ecclesia, postquam cogno- 
verit, reprobat ; postquam fidelibus suis ostendit, confestim 
preecipuis operibus, quee nemo alius facere potuit, damna- 
tam per omnia demonstrat, et victam. 

Misit autem Saul apparitores, qui raperent David, &c.) 
Miserunt Judeei infideles statim celebrata resurrectione 
Dominica cogitatus insidiatores, qui explorantes corda fide- 
lium, Christi amorem eisdem vel blandiendo vel minando 
eriperent. At illi carnali adhuc timore silentes, et occulti 
usque ad diem Pentecosten, quasi hoc solum responsi 
reddere queerentibus, quod zgrotaret in eis fides, et necdum 
bene floreret, Sancti Spiritus igne firmata. 

Rursumque Saul misit nuntios, ut viderent David, &c.] 
Prezedicante ab adventu Sancti Spiritus ecclesia Christum, 
miserunt principes Judorum, qui diligentius viderent, 

quid crederetur de Jesu, Christus esset, an propheta, re- 
surrexisse, an adhuc in sepulchro quievisse, dicentes, Pro- 
nuntiate nobis preesentibus ; quia non surrexit a mortuis, 
sed adhuc in terrz lecto jacens, diem universalis resur- 
rectionis expectaret, ut sic fides, que in eo est, extirpetur 
radicitus, et eliminetur e mundo. Cumque pedem per- 
secutores cum ecclesia conferre ccepissent, fidelibus de 
Christi triumpho gaudentibus, nihil impiis occurrit aliud 
quam lapis offensionis, et petra scandali his qui offende-_ 
runt verbo, nec crediderunt ; putantibus eum quasi lepro- 
sum, et percussum a Deo, et humiliatum. Ipse autem, 
sicut propheta consequenter adjunxit, Vulneratus est prop- 
ter iniquitates nostras, attritus est propter scelera nostra. 

Dixitque Saul ad Michol, Quare sic illusisti mihi, &c. 2] 
Dixerunt Judzi non credentes ad ecclesiam primitivam : 
Quare, neglectis traditionibus nostris, credere maluisti in 
Jesum, et confiteri quod nostros custodes resurgendo fuge- 
rit? Cui illa: Quia ipse, inquit, mihi, immo omnibus qui 
in eum credere, et hec confiteri nolunt, mortem minatur 
eeternam. | 

David autem fugiens salvatus est, &c.]| Ramatha excelsa, 
Naioth interpretatur pulchritudo, qui est locus in Ramatha. 
Nuntiis ergo Saul solum in lecto David cernentibus simu- 
lachrum, ac pellem caprarum, ipse David fugiens salvatur ; 
et Judzis tempore mortis Dominicz conferentibus invicem 
simulatorem fuisse, nec vere innocentem et justum, sed 
sui sceleris merito crucifixum Dominum, qui clausus tene- 
tur in sepulchro, Dominus ipse potenter a morte resurgens 
in excelsa vitae, immortali gloria discipulis apparet, dicens : 
Quia sic scriptum est, et sic oportebat Christum pati, 
et resurgere a mortuis; abiitque, et moratur in pulchritu- 
dine regni perennis, quae est in ceelo. Abit post illum et 
ecclesia spe anima et carne, et sic semper cum Domino erit. 

Nuntiatum est autem Saul a dicentibus, Ecce David in 
Naioth in Ramatha, &c.| Quze de secundis quoque nuntiis, 
necnon et tertiis pari ordine referuntur. Nuntiatum est 
Judzis ab apostolis, apostolorumque discipulis, quia Domi- 
nus Jesus Christus post passionem, resurrectionem, et 

ascensionem suam, sedens ad dexteram Patris regnet excel- 
sus in ceelis. At illi continuo ternos suze quondam fidei et 
religionis, nunc autem impietatis et perfidize nuntios, sacer- 
dotes videlicet, Scribas et Phariszeos destinaverunt, ut ejus 
confessionem fidelibus persequentibus auferrent ; qui uni- 
versi persequentium licet et infidelium gerentes animum, 
mox tamen ubi disputando usque ad prophetarum dicta, 
quibus apostoli Christi spiritualis intelligentize revelatione 
preesunt, ventum est, hc et ipsi divino Spiritu conscripta 
protestantes, simul et amando cum fidelibus, et credendo, 
quamvis non etiam intelligendo decantabant. 

Abit etiam ipse in Ramatha, &c.| Postquam doctrina 
Judaica adversus Christum non valuit, addita sunt verbis 
et arma, que sedentem ad dexteram Dei Patris Filium 
hominis persequerentur in terra. Sed et ipse terrenus 
eorum principatus, ubi abdita scripturarum de Jesu et 
discipulis ejus quesiturus adiit, nihil aliud in eis potuit 
invenire responsi, quam quod ipse cum suis in Naioth 
in Rama, i.e. in pulchritudine paterni regni, in excelso cce- 
lorum habitet. Ac per hoc certissime sciendum sit omni 
domui Israel, quia et Dominum eum et Christum Deus 
fecit. Et bene cisterna, quz propter altitudinem sive 
latitudinem aquarum scripturarum abysso congruit, in 
Socho, id est, in humilitate sita memoratur; quia nimirum 
sancta scriptura contra morem secularium doctrinarum, 
humilitatis magistra existens, per humiles edita scriptores, 
humilibus solum auditoribus vel lectoribus patet. At su- 
perbi audita per eas Christi gloria ccelesti, quem non valere 
eressu corporis sequi, nec gressu dilectionis voluerunt asse- 
qui, hunc gressu nefandz factionis ccepere insequi, ita ut 
ipse cuidam a talibus salvando, atque a sua perfidia refre- 
nando, de Naioth, que est in Rama, hoc est, de pulcherrima 
supernee sedis altitudine protestetur, et dicat: Saule, Saule, 
quid me persequeris ? 

Et factus est etiam super eum Spiritus Domini, &c.| Cog- 
novit quidem persecutor ecclesia Judzeus, quia Spiritu 
Sancto inspirati, locuti sunt sancti Dei homines; sed 
eorum ipse dicta ore promere sciens, recte autem sentire 

nesciens, contra eum a quo vel de quo dicta sunt, furiosus 
ingredi non timuit. Prophetabat autem insanus, immo 
usque hodie prophetat, id est, veracia prophetarum verba 
non intelligens canit, legit, diligit, et eousque talis vaticinii 
protrahit officium, donec ad narranda ipsius pulchritudinis 
Supernz, quam in ccelis speramus, dans sine mente sonum, 
mysteria celsa perveniat. 

Exspoliavit se etiam ipse vestimentis suis, &c.] Hee 
manifeste furiosi sunt et amentis, exspoliare se hominem, 
vexatumque cadere, ac tota die et nocte nudum in terra 
jacere. Nec tamen divine potenti non subest etiam 
per talium iram mysticum quid, propter eos qui audiant et 
discernant dicere. Qui enim per Balaam mente sibi con- 
trarium, tot et ante mysteria preedixit, per Caipham per- 
secutorem impium salutiferee sue passionis dedit arcana 
prophetari, per subjugale mutum in hominis voce loquens 
prohibuit, prophet insipientiam; ipse per Saul arrep- 
titium, presente Samuel et ceteris prophetis, quaeque vo- 
luit mystica pandit, ut sic David innocens salutis aditum 
capesseret ; sic persequentis eum Saulis insania cunctis 
ubique patesceret ; sic denique daretur intelligi, quantum 
presentia perfectorum conferat votis humilium, que etiam 
superbum potuit prophetiz virtute sustollere; sic etiam 
futurus persecutoris populi natus signaretur informis, qui 
odiis insequendo Christum exspoliare meruerit ornamento 
regni singularis, cadere a statu prisce rectitudinis inter 
prospera et adversa proficientis ecclesiz, ccelesti simul et 
terrestri gloria nudus, solis desideriis miser adhzrere mun- 
danis, et inter heec prophetiae, quze ecclesiz fidem firma- 
ret verbo tenus, scripta tenere. Et bene dicitur, quia pro- 
phetavit cum ceteris coram Samuel; wque enim adhuc 
synagoga infidelis cum ecclesia legis et prophetarum dicta 
meditatur et lectitat ; sed hec spirituali intelligentia carens, 
illa de Domino cuncta intelligenda cognoscens. 

Unde exivit proverbium, Num et Saul inter prophetas ?| 
In proverbium facti sunt ecclesia Judai, qui mente sinis- 
tra inter fideles sacris lectionibus intentos etiam ipsi fide 
et sensu vacui scripturis utantur. In proverbium et illi, 

quiin die novissima dicent: Domine, Domine, nonne in 
nomine tuo prophetavimus? etc. Sed et cum videris 
indoctos quosque in ecclesia docendi sibi cathedram pree- 
sumere, et sub persona fidelis magistri perversos non 
mandata Dei, sed suas traditiones servandas, sua dogmata 
sectanda auditoribus imponere deceptis, dicito: Num et 
Saul inter prophetas ? 

Cap. vit. Fugit autem David de Naioth, &c. usque ad id 
quod dicit, Sed et Jonathan ingressus est civitatem.| In 
hac lectione Dominus persecutionem passus a Judeis, 
amplius collectam ex eis ecclesiam sua gratia confirmat ; 
significans quid de eisdem Judzis, quid de gentibus ad 
fidem vocandis oporteat fieri. Sed et eidem reprobi Ju- 
dzorum scripturarum epulis sine Christi fide celebratis, 
ipsum pariter cum eximlis membris ejus, id est, apostolis 
perdere disponunt; atque a se fugatum, ad salvandas gen- 
tes properare compellunt. Diximus autem, Naioth que 
erat in Rama, id est, pulchritudinem que erat in excelso, 
regni ccelestis gaudia, que Dominus corporaliter ascen- 
dendo nobis promittere et aperire dignatus est, typice 
designare. Diximus scripture sanctz verba, quibus idem 
regnum prasagitum est, indicare. Sed in hac utraque 
pulchritudine excelsa Dominus fidelibus suis et manet 
semper et apparet ; ab infidelibus vero ac superbis sese 
avertit et aufert, quia neque audientes a doctore, quod 
regnet in ccelis, credunt ; neque ipsi legentes in propheta, 
quia ascendens in altum captivam duxit captivitatem, dedit 
dona hominibus. Et, Dixit Dominus Domino meo, Sede 
a dextris meis, donec ponam inimicos tuos scabellum 
pedum tuorum; vel cetera hujusmodi de illo dicta intel- 
ligunt. Et hoc est, David ob Saulis insidias fugere. De 
pulchritudine posita in excelso, Dominum Salvatorem, qui 
est in dextra Dei, a superbis audientibus ad ccelum ascen- 
disse non credi, cujus sacramentis tota prophetiz scriptura 
redundat, ipsum querentibus impiis, in prophetica lectione 
nullatenus posse reperiri, qui semper manens ubique totus, 

cum abest iniquis, et recedit, videamus quo veniat et 
adsit. 

Veniensque locutus est coram Jonathan, Quid feci? &c.] 
Expulsus namque non credendo Dominus a reprobis, dul- 
clus amantium se solet corda revisere, eosque incarnationis 
suz, ac vite innoxiz, necnon et persecutionis injustz 
crebrius admonere, ut leetantes in illo confiteantur memorize 
sanctitatis ejus. 

Quinimmo vivit Dominus, et vivit anima tua, &c.] Uno 
tantum gradu a morte divisus est; hoc est, ipsius in qua 
manebat domus pariete, quando (sicut etiam quinquage- 
simi octavi Psalmi titulus continet) misit Saul, et custo- 
divit illum, ut eum interficeret. Sed mox eidem morti 
per fenestram lapsus ereptus est, atque aufugiens ad inte- 
erum salvatus est, ut miserante Domino fieret, quod in 
eodem titulo preemissum est, in finem ne disperdas David, 
in tituli inscriptione. Quod pari ordine etiam de Domino 
Salvatore debet intelligi, quia videlicet uno tantum,quan- 
tum ad hominum temeritatem, gradu sit a morte divisus, 
quando miserunt principes sacerdotum, et custodierunt 
monumentum ejus, ut ei quasi aditum resurgendi preclu- 
derent, negato resurrectionis aditu, coherentes ei disci- 
pulos a fide detraherent, retractis a fide discipulis cunctam 
nominis ejus de medio memoriam eraderent. Sed juxta 
memoratz inscriptionis testimonium, sicut non titulus, qui 
a Pilato scriptus est, Hic est rex Judzorum ; sic nec regis 
ejusdem imperium potuit aliquando corrumpi. 

Et ait Jonathan ad David, Veni, egrediamur im agrum, 
&c.| Mirus ordo dicendi, quasi ad Deum ceepit, quod 
tamen ad hominem loquendo complevit ; sed hoc pro in- 
comparabiliter ardente affectu juvenum, virtute mutua sibi 
invicem commendatorum; hoc ad indicium fidei, Deo 
teste, semper et ubique servande; quam grammatici 
figuram Greece paraprosdociam, id est, inopinatum exitum 
vocant. Prius igitur in urbe secreti, deinde et in agrum 
egressi Jonathan et David, foedus Domini feriunt, ut non 
Jonathan a David, si quid de eo pater ejus boni cogitet, 
abscondat ; non illum ad patrem, nisi forte ad pietatem 

conversum, introducat; sed et Jonathan ipse, si vixerit, 
misericordiam accipiat a David; si vero mortuus sit, mise- 
reatur David domus ejus usque in sempiternum. Quia 
primitiva ecclesia in exordio sui non parva ex parte judai- 
zans, sed mox in fructiferam Christiane libertatis latitu- 
dinem egrediens, pactum cum Domino perpetue dilec- 
tionis iniit; placuitque, ut si qui de Judzis persecutoribus 
Christi bonitatem agnoscere, atque ad eum converti voluis- 
sent, mox fidelibus ejus membris, hoc est ips ecclesiz 
eorum fides et conversio panderetur, quatenus ejus con- 
sortio plenam possent obtinere salutem, et non porcis 
margaritas, non ejus sacramenta profananda incredulis, 
sed potius his quicunque in pace vivere gauderent, pie sus- 
cipienda crederentur. Et si quidem apud Judeos integer 
ecclesiz status et vita maneret, non tamen suo merito cre- 
dentes, sed miseratione et misericordia sui coronarentur 
Auctoris. Si vero illis spernentibus ad se via vite conver- 
teret, nihilominus tamen et viritim usque in finem seculi 
de illa gente credentibus, et cunctis simul conversis in fine 
reliquiis, misericordiz non negaretur introitus. 

Dixitque ad eum Jonathan: Cras calende sunt, &e.| 
Calendas scriptura sancta non disparia illa mensium initia, 
qua annua duodecim habent Romani, sed novilunia, que 
a Greecis Neomenia vocantur, significat; que solenniter 
Hebrei juxta institutionem legis, hostiis, epulis et otio 
sabbathi, id est, requiei celebrabant. Hoc significante 
Spiritu Sancto, quoties Christus ecclesiam, quoties animam 
quamque fidelem quasi sol lunam novo sue gratize lumine 
resperserit, mox spiritualis vite hostias Deo solennius 
offerendas, mox divinorum eloquiorum dapibus dulcius 
indulgendum, mox a cunctis exterioris cure tumultibus 
felici otio esse feriandum. Unde nunc Jonathan venturus 
in crastinum, calendis loquitur ad David. 

Descendes ergo festinus, &c.| Ut videlicet die qua operari 
usque ad calendas licebat, iret; quo per calendas, in qui- 
bus cunctos silere dicebat, quietus sederet. Dicit ergo 
Jonathan ad David, futuras in crastinum calendas, et 
requirendum eum a Saule usque perendie. Dicit ad Chris- 

tum ecclesia primitiva, per ipsum jam docta quid dicat ad 
ipsum; instare tempus quo Soli Justitiz credentes sive 
credituros ex Judzeis, luce veritatis innovet; quzesituros- 
que illum incredulos, et in ipso nove lucis exortu, qui fit 
per auditum verbi, et incremento lucis eyusdem, quod 
agitur per operationem verbi auditi. Et audientibus enim 
in ecclesia, et operantibus mandata evangelii, concinnabant 
dolos illi, de quibus loquitur Dominus: Confundantur et 
revereantur inimici mei, qui querunt animam meam. 
Monebat Jonathan David, ut descenderet festinus, veni- 
retque in locum ubi celandus esset, et hoc in die qua 
operari liceret; sederetque juxta lapidem Ezel, quod inter- 
pretatur abiens, sive pergens. Rogabant majores natu 
ecclesize primitive Dominum, ut per inspirationis suze 
gratiam festine descenderet in corda fidelium, locum vide- 
licet sui semper amoris receptorum, de quo canitur in 
Psalmis, Et factus est in pace locus ejus. Ubi celandus 
esset per fidem ab eis qui Christiane paci diseredendo 
resisterent, ac solis exterioribus dediti, interna sui Condi- 
toris mysteriis non mererentur intueri. Precabantur quo- 
que devoti, ut veniens mansionem facere dignaretur apud 
fortes fide, qui prompti essent animo, vel ad virtutem 
semper alta proficere, vel virtutibus consummatis ad_ vi- 
senda gaudia vite ccelestis abire. Hzec autem cupiebant 
in luce gratiz presentibus, tempore videlicet operandi 
bonum ad omnes, currendique in via lucis, ne quis a tene- 
bris exterioribus comprehendatur improvidus. Hec et 
hodie sicut et tunc, et donec hodie cognominatur, sanc- 
torum desideria Dominum Salvatorem facere votis insatia- 
bilibus optant. 

Et ego tres sagittas mittam juxta eum, &c.| Et ego, 
inquit ecclesia Domino, te habitante in cordibus perfec- 
torum, praedicatores sanctz et individue Trinitatis mittam, 
qui pennis virtutum volatiles, acumine dicendi penetra- 
biles, arcu sedule lectionis exciti, fragiliores quosque 
adhue, et quasi terrestres, in vicinia tamen fortium socia 
dilectione manentes, fidei verbo feriant, quatenus saluti- 

fero vulnere caritatis attacti, visibilia quaque graviter 
ferre, in sola sui Auctoris memoria quiescere, solam ejus 
visionem pro dulci habere cogantur. Mittam autem eos, 
non quasi in incertum verbi cursum finituros, sed quasi 
exercens me ad signum vere et unice salutis, quasi ad 
solum divinze voluntatis intuitum, cunctos mez doctrine 
dirigens ictus ad destinatum persequar, ad bravium su- 
perne vocationis Dei in Christo Jesu. Mittam quoque et 
auditores ad obediendum fidei alacres; qui universa spi- 
ritualium dicta sive gesta doctorum solicite perquirentes, 
ad mei status gloriam pie sequendo referant. Quibus 
videlicet auditoribus, si proximos eosdem magistros, atque 
intra eos positos bene vivendo capiant, ostendero, si tu me 
visitare digneris, solitam de Judzis benedictionem augen- 
dam; quia pax tibi est, quiescentibus interim odientium 
armis. Sin autem ipsis meis humilibus doctores ultra se 
excussos, et a Judza persequendo repulsos intimavero, 
vade et intende ad visitandas omnes gentes; quia hec est 
zterni voluntas et providentia Patris, ut, contingente in 
Israel czecitate, plenitudo nationum vite januas intret. 
De verbo autem unico Patris, quod locuti fuerimus, ego 
confitendo, et tu docendo, sit ipse Deus Pater omnipo- 
tens solus testis wternus inter me et te; et recteé, quia 
solus arcana Filii novit Pater, et soli quibus revelare 
dignatus fuerit Pater. De quibus loquitur idem Filius 
Patri: Et revelasti ea parvulis. Qui hunc Deum ante 
secula generatum, in fine seculorum incarnari, et illos dis- 
posuit eadem incarnatione salvari. Non autem hee 
loquens Ecclesia, Dominum que agere debeat, quasi 
nescium instruit, sicut nec quasi nescium que ipsa fac- 
tura sit docet; sed quz ab ipso misericorditer facienda 
per ipsum didicerit. Heec ut citius faciat, devotis precibus 
optat; que ase recta facienda per ipsum acceperit, hec 
sibi gratias agendo confiteri laudabunda non cessat. 
Absconditus est ergo David in agro, &c.| Absconditus 
est Christus in Christianis per fidem ne videretur ab 
eis, qui non nisi terrena et temporalia scire, credere et 

amare didicerunt; et venerunt tempora quibus ecclesiz 
splendor novo Solis Justitiz jam magis ac magis auges- 
ceret attactu: seditque populus Judzorum in his qui de 
terreno potius regno superbiri, quam pro ccelesti humi- 
liari gaudebant, ad libandas epulas lectionum sacrarum. 

Vacuusque apparuit locus David, &c.] Legentibus incre- 
dulis vacuus apparet locus Christi in scripturis; quia 
totam licet testamenti veteris seriem recensentes, nus- 
quam reperiri merentur eum quem scriba doctus in regno 
ccelorum in omnibus prope divinis novit reperire pagellis. 
Denique Saul in typum Judzorum ad comedendum scrip- 
turee panem residens, Christum, quem odiendo a sua mensa 
pepulerat, nequit habere prasentem. At Cleopas hunc 
cum socio non quidem adhuc plene agnitum, sed jam 
tamen amatum ad mensam vocavit ; ideoque confestim in 
panis fractione cognovit. Quod et nos utrumque facimus 
hodie legentes, cum alii apertas etiam de Christo senten- 
tias ad aliud perversi vertere conamur:; alii allatis divino- 
rum apicum ferculis, Christum inibi, quamvis non statim 
cognitum, pie tamen et sobrie querendo, presentem 
habere incipimus, donec ipso paulatim sua pridem clausa 
mysteria nobis pulsantibus reserante, quasi eum in panis, 
quem ipse nobis fregerit, oblatione cognoscamus. Nec 
tamen omnis qui in scripturis quas legit, Christum intelli- 
gere non potest, mox etiam quezestiones vel persecutiones 
movere contra Christum potest; quia paulatim deficere ad 
vitia, sicut et ad virtutes proficere solet animus humanus. 
Potest autem et ita intelligi, epulante Saul vacuum appa- 
ruisse locum David: Dominum sua membra, videlicet 
ecclesiam, a celebrandis legis carnalibus sacramentis ad 
spiritualia magis agenda vocasse. Utrique autem sensul 
concinit quod sequitur: 

Cogitabat enim, quod forte evenisset ei, &c.] Cogitabant 
enim Judzi, quod non esset Jesus mundus, nec purificatus 
a peccatis, qui sabbatum violasset, et caetera contra legis 
vel potius suarum traditionum decreta faceret simul et 
doceret. Atque ideo merito nil in scripturis de illo sig- 
natum posset inveniri. Cogitabant quod non essent mundi 

Christi discipuli, quod justitiam fidei operibus ac purifica- 
tionibus legis anteponere cernebant, ideoque nec magni 
pendebant eos secum ad sacrificia non venisse, quos ob 
vivendi discrepantiam toto detestabantur ex animo, vel 
etiam extra synagogam fecerant. 

Cumque illuxisset dies secunda post calendas, &c.| Cum 
in corde fidelium nove gratiz jubar augescendo feliciter 
post silentium audiendi sermonis ad tempus usque veniret 
operandi que docebantur, nihilominus infidelium proca- 
citas vacuas sine Christo et scripturarum alimonias, et 
ritus carnalium celebrabat czca sacrorum, quzerebantque 
perfidi parentes ab electis Christo filiis, de quibus dici- 
tur: Filii vestri in quo ejiciunt? Cur non Christiani ad 
carnalia legis opera, circumcisionem dico, victimas, et 
solennia multimoda vel audienda cum ceteris, vel agenda 
confluerent? Cur non ipse Jesus, quem de radice Jesse 
incarnatum, mortuum, ac resurrexisse, Christum Deum 
crederent, in prophetica lectione posset uspiam reperiri ? 

Kit respondit Jonathan Sauli: Rogavit me obnixe, ut iret 
in Bethlehem, &c.| Mirum quidem videtur juxta literam, 
cur hoc modo de David vel Saul cogitare et interrogare, 
vel Jonathan respondere voluerit, cum manifestissima pree- 
cesserit causa regii livoris, qua non frustra David suze 
saluti, immo etiam vite consulere debuerit: nisi forte 
putandus est Saul crebro se invadente demonio multa 
fecisse vel dixisse, quae more energumenorum, nec preeme- 
ditarl prius, nec post reminisci valuerit: inter que hac 
quoque in David furentis potius quam audientis animo 
gesta credi debere. Cui etiam sensui videtur astipulari 
scriptura, quee, absente a mensa Saulis David, non preemis- 
sam injuriam retractasse Saulem, sed tantum cogitasse 
dicit, ne forte esset pollutus, vel nocturno videlicet somno, 
vel coitu, vel aliquo rei funebris aut sordidantis attactu, 
quo a mundorum juxta legis edictum arceretur convictu. 
Astipulari et illud quod in capite totius hujusce lectionis 
scribitur: Et factus est spiritus Domini malus in Saul. 
Verum hac utcumque se habeant, mysticus sensus in 
promptu est. Respondit enim columbina simplicitas elec- 

torum Christi, principatui synagogze persecutrici: Jesus 
Christus, de quo interrogas, Deus et Dominus meus roga- 
vit me obnixe, ut, missis in hoc ipsum et circumquaque 
doctoribus, venire facerem eum in cor novi testamenti 
eratia gaudentium, ubi non cruor victimarum, non manna 
Mosaicum, sed secundum ordinem Melchisedech acto 
sacerdotio, ipse panis vivus, qui de ccelo descendit, in 
mysterio celebratur. Unde rectissime talium conventus 
sacrosancto nomine Bethlehem, id est, domus panis voca- 
tur. Dimitte me, inquit, venire ad tales, baptismatis ejus- 
dem mysterium, simul et catholice tuz pacis credendo 
consortium. Sed et quod primum atque ultimum decet, 
verbi quo catechizentur, et perpetuo confirmentur, eis 
committendum presidium; quoniam sacrificium solenne 
est ipsa vita conversorum in civitate Dei nostri, in monte 
sancto ejus. Unitas electorum meorum, qui sunt fratres 
mei et coheredes facti per gratiam, me crebris precibus, 
ut eorum semper numerum novo credentium foetu multi- 
plicare digner, obsecrat. Nune ergo si diligis me ex toto 
corde, etiam alios per te futuros meos fratres visitando 
lucrifaciam ob hance causam. Neque typicam legis men- 
sam cum suis ultra querere curavit ;. neque in scriptura, 
quam carnaliter legendo non intelligis, eum qui spiritu- 
aliter est quzerendus, invenis. 

Iratus autem Saul adversus Jonathan, &c.| ITrati syn- 
agogze majores adversus spiritualium coetum, matrem ejus 
ecclesiam adulterze vocabulo notant, quia pro Moyse Chris- 
tum, pro amico sponsi sponsum, pro servo dominium nobi- 
lius regenda susceperit. Numquid ignoramus, inquiunt, 
quia diligis Jesum in confusionem tuam, et in confusionem 
doctrine Christiane? Que merito ignominiosa vocatur, 
quia legis sacra deferens, etiam augustissimam et longe 
lateque glorificam templi frequentiam ultro deserere, atque 
in abditis potius suos conventus despecta cogere gaudet. 
Quamdiu enim fides in Jesum terris adfuerit, non stabilis 
eris tu, neque regnum tuum. Itaque jam nunc mitte doc- 
tores, et adduc eos qui Jesum Christum et Deum credunt 
et confitentur, ad nos potius audiendos, nostra sequenda 

dogmata; quia Filius mortis est, huic nomini servientium 
ceetus. Hzec quidem dicebant perfidi; quod tamen longe 
aliter quam querebantur, evenit; quia qui propter regni 
terrestris amorem peregrinantes in terra cceli cives perse- 
quebantur, et terrae regnum simul perdiderunt et cceli: 
quod utrumque potuissent habere, si unum utriusque 
Dominum non impie persequendo repellere, sed pie 
sequendo suscipere mallent. 

Respondens autem Jonathan Sauli patri suo, ait, &c.| 
Respondens infidelibus ccetus fidelium Christi, ait: Quare 
moritur Christiana religio? Cur ipse Christus a vobis 
rapido dente laceratur, quem przeses ipse, qui morti dedit, 
prius innocentem confessus est et justum? quem latro, 
qui pariter et mortis sententiam accepit, nihil mali fecisse 
testatus est? Verum persistentibus in fidei defensione 
coheredibus Christi, concurrerunt ad arma perfidi, quibus 
eos debellarent; et quia ad Christum post resurrectionis 
gloriam pertingere, quia secundo in eum manus mittere 
nequiverant, ipsius pro eo membra percuterent. 

Surrexit ergo Jonathan a mensa im ira furoris, &¢.] 
Mota persecutione propter verbum, retrahebant se paulatim 
apostoli, ac primi ecclesia magistri, etiam ab ipsa judaizandi 
consuetudine, quam ob devitandum persequentium scan- 
dalum aliquamdiu tenuerant, sicut et in epistola ad Gala- 
tas, et Apostolorum plenius Acta testantur. Et quibus in 
audiendo carnaliter sonantia legis verba interesse non 
abnuerant (quod est, ut supra exposuimus, novilunii intel- 
lectualis initium) eis in observando hee carnaliter nequa- 
quam annuere vel abesse volebant. Erat enim tristitia 
illis magna, et continuus dolor super Christo cordi eorum, 
eo quod docentes eos non audissent fratres et contribules 
sul, ut crederent in eum; qui cum esset super omnia Deus 
benedictus in secula, ex eis secundum carnem inter omnia 
nasci, et ut nos a maledicto legis eriperet, fieri dignatus 
est maledictum pro bonis. 

Cumque illuxisset mane, venit Jonathan in agrum, &c.] 
Cum post doctrinam operationemque gloriosam, etiam vir- 
tutum exhibitio quasi tertia dies calendarum in ecclesia 

coepisset oriri, venit spiritualium concors societas docto- 
rum, relicta literalis observantize mensa, in fructiferam 
gratize libertatem, juxta dispositionem Domini Salvatoris ; 
secutus est et auditorum chorus humilium, cui ipsa pre- 
cipiens ait: Vide ut crescas bonorum passibus actuum; 
et cunctos quos ego prope vel procul dispergo verbi minis- 
tros, in mea catholica pace conservandos intelligas, nec de 
cujusquam quasi duro ad przesens eventu turberis, quam- 
vis mors immatura preripiat, quamvis Indus ater, quam- 
vis Scytha immanis barbarusque rapiens ab invicem diri- 
mat, omnes mei status integritas uno corde et anima 
conjungit, uno eodemque in ccelis vite premio donavit. 
Vel certe ita dicentem colligere puerum, et afferre Jonathe 
sagittas quas jecit, cognoscere discipulos bonos cuncta 
diligentius suorum dicta simul et facta magistrorum, atque 
hee ad confirmationem universalis ecclesiz pie et sobrie 
retractanda referri. Cumque auditores seduli dicendo 
pariter et operando verbo institissent, misit ipsa columbina 
unitas sanctorum, que consuete vocatur ecclesia, et alios 
doctores, qui ultra primos auditores progressi, etiam ex- 
teris, id est, gentium civitatibus verbum committerent. 
Venit itaque humilitas discentium, et ad intuenda gesta vel 
preedicamenta eorum quos misera ecclesia, quia et ab ipsa 
missione repente fide ferventis ecclesiz nova vox insonuit, 
quam previdere minorum nescivit humilitas; ostendens 
eos qui instar sagittarum verbi acumine corda salubriter 
vulnerarent, porro in gentibus esse destinandos; quarum 
prima et eximia sagitta Cornelii centurionis precordia 
petens, excussa sanie lethifera, recipiendam melius novam 
vulneravit ad vitam. Clamavitque ecclesia suis auditori- 
bus superne adhuc dispositionis ignaris; quod est post 
tergum pueri, ne quis tardaret crescentis gratiz tempore 
iter peragere virtutis. 

Collegit autem puer Jonathe sagittas, &c.| Didicit humi- 
lis piorum discipulatus suorum ex ordine gesta, didicit et 
dicta preeceptorum, atque ad ecclesiz cunctam retulit lau- 
dem; sive juxta quod supra exposuimus, vidit vel vita 
adhuc vegetos, vel jam morte prereptos Christi discipulos 

ab Hierosolymis, unde verbum Domini exivit, longe late- 
que dispersos, et cunctos in una ccelesti Hierusalem recol- 
ligendos agnovit; nec tamen divine voluntatis arcanum, 
quod poenitentia gentibus ad salutem danda esset, scire 
potuit. Tantummodo enim majores quique in Domino, 
qualibus dicitur: Vos autem dixi amicos, quia omnia qua- 
cunque audivia Patre meo, nota feci vobis ; et ipse manu for- 
tis, ac desideratus cunctis gentibus, rem novere secretam. 

Dedit igitur Jonathan arma sua puero, &c.| Dedit exem- 
pla doctorum, dedit suze bone conversationis imitanda 
moderamina suis ecclesia discipulis, et dixit eis: Ite pro- 
ficientes de virtute in virtutem, conferte hec legis et pro- 
phetarum testimoniis, et videte; quia non alia Christo 
docente gerimus, quam quz Moyses et prophetz sunt 
futura loquuti. 

Cumque abiisset puer, surrexit David de loco, &§c.| Cum 
abussent discipuli obtemperantes imperio majorum, ad 
comparanda veterum scriptis suorum gesta temporum, 
apparuit gratia Christi copiosior de virtutibus sanctorum 
emicans, eorum nimirum qui ad accipienda dona ferven- 
tissimee caritatis, que per Sanctum Spiritum dantur, humili 
semper subjectione sui noverunt cordis pandere sinus. 
Heec est enim splendidissima illa proficientis ecclesiz 
varietas, quam quadragesimus quartus Psalmus canit; ut 
alii miraculis coruscande, Christi in se preesentiam mani- 
festent ; alii adhuc literis sacris intenti, qualiter iInvicem 
vetera et nova concordent, inspiciant; alii alia atque alia 
unius ejusdemque fidei obsequium gerant; in aliis deni- 
que geratur, quod verba sequentia signant, ut cadens 
quodammods, id est repentinus adveniens in terrena quon- 
dam precordia divini respectus amoris, ad adorandam 
hee ardentius sanctz Trinitatis gloriam sedula compunc- 
tione provocarit; quod ipse manu fortis et desiderabilis 
noster agere dicitur, cum sanctos suos, ut agant, intus 
accendit ; juxta quod et de Spiritu Sancto dicitur: Spiritus 
autem adjuvat infirmitatem nostram, (nam quid oremus, 
sicut oportet, nescimus,) sed et ipse postulat pro nobis 

tionis scripturis sanctis usitatissima, Greece a grammaticis 
metonymia, id est, transnominatio dicitur, dum per effici- 
entem id quod efficitur, constat intelligendum. Sicut et 
illud legislatoris: Tentat vos Dominus Deus vester, ut 
sciat si diligitis eum an non; id est, ut sciri faciat. Et 
osculantes, inquit, se alterutrum fleverunt. Nec frus- 
tra; quia quanto mutua dilectio, quam virtus altrinseca 
nutrierat, juvenes sanctissimos dulcius ad complexus et 
oscula concitavit, tanto divortium perenne, quod jam- 
jamque sibi imminere cernebant, acrius ad lachrymas et 
lamenta provocavit. Sed et in typica parte dicendum, 
quia Dominus noster credentibus sibi de Judeis sacro- 
sancta sui munera contulerit oris; pro non credentibus 
vero, et se persequendo ejicientibus, flere non recusaverit, 
dicens: Quia si cognovisses et tu. QOsculari etenim se 
alterutrum David et Jonathan est, et Dominum ecclesiz 
salutaria sui verbi dona conferre, et Domino ecclesiam 
devota verbi ejusdem vel confessions vel doctrina res- 
pondere. Flere pariter eosdem est, et Dominum in carne 
nostra, vel pro excitandis ad vitam electis, vel pro 
manentibus in morte eterna reprobis, pietatis lachry- 
mas fundere; quorum in Lazari resuscitatione unum, 
aliud in viso et defleto Hierosolymorum excidio probatum 
est; et sanctos ejus etiam nunc ipso inspirante lugere 
multos ex his qui peccare, nec ad salutem per pceniten- 
tiam curavere reverti. Neque enim potuerunt credentes 
sine dolore et luctu videre Dominum Christum, relictis 
in incredulitate suis contribulibus, ad salvationem gentium 
converti. Fleverunt, inquit, pariter, David autem amplius ; 
quia quicquid ecclesia pro suo vel cremento quo gaudeat, 
vel detrimento quo contristatur, laborat, parum est omnino 
ad comparationem eorum que pro ea Deus in carne facere 
potuit. 

Dixit ergo Jonathan ad David: Vade in pace, &e.| 
Surrexit autem Dominus de medio synagogze non creden- 
tis, dicens: Huerusalem, Hierusalem, que occidis pro- 
phetas, et lapidas eos qui ad te missi sunt; quoties volut 
congregare filios tuos, quemadmodum gallina congregat 

pullos suos sub alas, et noluisti? Ecce relinquetur vobis 
domus vestra deserta; et abiit ad ecclesiam sibi de genti- 
bus requirendam. Sed et perfectiores quique ad doctores 
in ecclesia primitiva, reversi sunt a consideratu preefate 
immutationis dexterze excelsi, ad perficienda nove descen- 
dentis a Deo de ccelo ccepta culmina civitatis. Quod si 
civitas, ut supra visum est, lectionis propheticze munitio 
placet intelligi; unde dictum est, Et habemus firmiorem 
propheticum sermonem, cui benefacitis attendentes, quasi 
lucerne lucenti in caliginoso loco, donee dies elucescat, 
et lucifer oriatur in cordibus vestris; et hanc afflictos 
moerentesque ingredi non parum placet, quatenus in ejus 
tutela secretus quisque vel dulcius lachrymis vacet, vel 
doctius lachrymas tergat. 


INUCARA XAT. 


Cap. vit. Venit autem David in Nobe ad Achimelech 
&c., usque ad id quod scriptum est: Non est huic alter 
similis, da mihi eum.| Principaliter quidem in hac lectione 
David ostendit Dominum Salvatorem de sua stirpe Regem 
pariter et Sacerdotem esse nasciturum, dum panem sanc- 
tificatum, solisque comestilem sacerdotibus, sibi suisque 
manducandum accipit, regali jure devicturus, gladio czete- 
ris dissimili sese fortiter armat. Sed non aliquid vetat, 
etiam per panem, verbi pabulum; per gladium vero eos 
qui verbo veritatis improbos feriant, intelligi. Ideoque 
in hac lectione Dominum precepisse apostolis, ut con- 
tinentibus se a vitiorum sorde gentibus evangelium crede- 
rent; et eos qui fuerant arma fortis iniqui, facerent arma 
justitize, manu forti et desiderabili, non tantum ad consen- 
tiendum veris, sed etiam resistendum falsis dogmatibus 
apta. Neque indecenter bifario fulget argumento; cujus 
ipse Dominus in evangeliis mentionem facere dignatus 
est. Venit ergo David, insidias Saulis fugiens, in Nobe 
civitatem, que vertitur in latratum, ad Achimelech sacer- 
dotem, qui interpretatur frater meus. Rex venit, insidias 
Judeorum declinat Salvator in conventum doctorum fide- 
lium, qui diuturnis noctibus vigiliis intenti, magnos quos- 

dam pro Domino, ut ita dixerim, latratus przedicationis 
dare, ac domum fidei sagaciter ob memoriam intern 
refectionis, ab improborum consuerunt incursu defendere ; 
qui et ipsi recte vocabulo Achimelech sacerdotis indican- 
tur: quia videlicet novi in Christo sacerdotii sunt ministri, 
qui audire merentur: Et ego dispono vobis, sicut dispo- 
suit mihi Pater meus regnum, ut edatis et bibatis super 
mensam meam in regno meo, et sedeatis super thronos, 
judicantes duodecim tribus Israel. Quos alibi Dominus, 
quia declinatis persecutoribus querere voluerit, Patri sup- 
plicans ostendit, dicens: Tu autem, Domine, ne elongaveris 
auxilium tuum a me, ad defensionem meam conspice. 
Erue a framea, Deus, animam meam, et de manu canis 
unicam meam. Libera me de ore leonis, et a cornibus uni- 
cornium humilitatem meam. Narrabo nomen tuum fra- 
tribus meis, in medio ecclesiz laudabo te. 

Et obstupuit Achimelech, &c.] Obstupuerunt antiqui 
electi, obstupescunt et moderni, quoties mente simplici 
excipiunt Dominice visitationis adventum, non solum 
majestate visionis ejus attoniti, sed et raritate eorum 
turbati, qui tantz pietatis gratiam sequi concupiscant. 
Sic enim dictum est: Quare tu solus, et nullus tecum? 
Quomodo alibi dicit: Periit fuga a me, et non est qui 
requirat animam meam. Cum certum sit, tempore pas- 
sionis multos sanctorum, quamvis ad comparatonem turbee 
persecutricis, paucissimos diligendo quesisse animam 
Christi. Sed sicut ubi non erat in eis, de quibus pre- 
missum est: Absconderunt laqueos mihi, qui queerunt 
animam Christi; sic et hic non erat de eis qui expulerunt 
Christum ullus qui sequeretur fidem Christi. Et alibi 
cum diceret: Omnes declinaverunt, simul inutiles facti 
sunt, non est qui faciat bonum, non est usque ad unum. 
Ut non omnes prorsus homines, sed omnes de quibus 
loquendum susceperat, se significasse monstraret, sub- 
junxit infra, et ait: Qui devorant plebem meam sicut 
escam panis: Dominum non invocaverunt, illic trepida- 
verunt timore, ubi non erat timor, et quoniam Deus in 
generatione justa est. Et in Evangelio Dominus: Nisi 


142 ALLEGORICA EXPOSITIO 


granum frumenti, inquit, cadens in terram, mortuum fue- 
rit, ipsum solum manet; si autem mortuum fuerit, multum 
fructum adfert. Cum constet, eidem grano etiam ante 
mortificationem passionis suze multos obsequiis adheesisse 
fideles. Sed ipsum solum dicitur sine societate illorum, 
qui prius increduli per eandem passionem erant ad fidem 
vocandi. Quare ergo, inquit, tu solus, et nullus tecum? 
Quare tu solus, id est, cum membris tuis fidelibus, et 
nullus extra prefinitum a Patre numerum potuit de tanta 
multitudine salvari? Quod obstupescendo potius dictum 
est, quam ut contra superbum consilium ratiocinando 
loquantur electi. 

Et at David ad Achimelech sacerdotem: Rex precepit 
mihi sermonem, &c.| Ait Dominus ad apostolos, regni 
utique perennis simul et sacerdotil heeredes: Precepit 
mihi quantum valuit populus persecutorum et incredulus, 
ne eum docendo ad fidem vocarem. Et dixit quodammodo 
in auribus meis: Nemo sciat causam invidiz et insidia- 
rum, propter quam me relicto ad gentes saluti dandas 
missus es, et cujusmodi te preeceptis odio iniquo redundan- 
tibus, a finibus meis eliminare sategerim. Cui simile est 
illud Psalmistz : Disputaverunt, ut absconderent laqueos: 
dixerunt, Quis videbit eos? Cum ille videret, qui etiam 
heec disputantium renes et corda scrutatus est Deus. Nam 
' et credituros, inquit, obediturosque mihi populos nationum 
discrevi variis in partibus orbis; quibus obsecro, si quid 
habetis ad manum perfecti operis, in exemplum conver- 
sionis adhibete, vel alimenta sacre legis, qua quinque 
Mosaicis prefulget scripta libris, aut quicquid ex vobis- 
ipsis superinvenire poteritis, ad salutem eorum offerre 
curate. Jactant quidam vel impunitatem mendacii sui, 
vel scripture vituperationem aucupantes, quod David 
mentiendo suam suorumque non dubitarit quzerere salu- 
tem. Quibus respondendum est, et David ipsum alibi, et 
multos seepe sanctorum peccando Deum offendisse, immo 
non justificare in conspectu ejus omnem viventem, dicente 
tanto apostolo, qui pre amore eximio in Conditoris et 
Domini sui pectore recumbere meruerit: Si dixerimus, 

quia peccatum non habemus, nos ipsos seducimus, et veritas 
in nobis non est. Non autem scripture sanctz nobis ob 
hoc eloquio ministrata, ut per exempla bonorum peccare 
disceremus ; sed ideo bonorum etiam peccata scripturis 
sanctis indita, ut eis delinquentibus de nostra justitia non 
presumere, eis poenitentibus doceremur de nostri reatus 
venia, per pcenitentiam acquirenda, confidere. Hoc tamen 
loco facile reor posse defendi beatum David non menda- 
cium dixisse, sed necessitate instante cautioribus veritatem 
occultasse sermonibus. Denique non ait, amicum sibi 
regem, non se regis fugisse negavit insidias; sed Rex, 
inquit, preecepit mihi sermonem, et dixit, Nemo sciat rem, 
propter quam a me emissus es. Cui dicto talis sine men- 
dacii fuco potest sensus non inconvenienter aptari: Idcirco 
solus et caeterorum comitatu desertus advenio, quia tale 
mihi rex preeceptum citius fugiendi dedit, quod nullus 
inimicorum, ne me hic fuisse prodat, scire debeat. Sed si 
qui de mendacio, an justi viri constantia ejus aliquando 
debeat quasi necessarium flagitare przesidium, scire velit, 
legat sancti Augustini librum de Mendacii generibus octo, 
mirifica salubrique discretione moderatum; sed et colla- 
tiones patrum, ubi Joseph non ignobilis inter patres, de 
nil definiendo eximie disputans, etiam hujus questiuncule 
partem plenissime assumpsit. Proposui solum, ut hoc 
tantum in presentiarum breviter dicere sufficiat. Cum 
absque ulla dubietate perferenda sit semper mendacio 
veritas, aliquando tamen propter rerum circumstantiam 
hoc utiliter ad tempus usurpandum, et illa contra sit occu- 
lenda salubriter. Denique Raab meretrix, nonne ex ope- 
ribus justificata est, suscipiens nuntios, et alia via ejiciens ? 
quod absque mendacii ad tempus assumpto adminiculo, jus- 
tificationis meritum implere non potuit. At Doech Idu- 
meus, cujus presens lectio explorationem, sequens pro- 
ditionem continet, ob manifestam veri cognitionem in 
typum Judz Scariothis destrui in finem, evelli, emigrari 
et eradicari meruit de terra viventium. 

Et respondens sacerdos David, ait et, &c.| Quia laos 
Grece populus dicitur, panes laicos populares significat, id 

est, non oblatione sacratos, sed viles, et communem pre- 
paratos ad usum. Respondens igitur Christo sacer ordo 
ducum spiritualium; Non, inquit, habeo quicquam sa- 
pientiz secularis in opera justitiae, sed tantum verbum 
evangelii, quod mundis committam auditoribus. Sed 
neque hoc gentibus credendum zstimo, nisi forte a diver- 
sis errorum illecebris, ad unius ecclesiz virginis castitatem 
pietatemque conversis. Non est enim bonum sumere 
panem filiorum, et mittere canibus. 

Kt respondit David sacerdoti, et dixit ei: Equidem si de 
mulieribus agitur, &c.| Respondit mittendis ad docendas 
gentes apostolis: Quz Deus purificavit, vos commune ne 
dixeritis. Continuit enim se ecclesia meo presente auxilio 
ab idololatria ceterisque flagitiis, ex eo tempore, quo 
egressa per confessionem a priscz latebra cecitatis, usque 
dum ad lucem cognoscendz sanctz, qua Deus est, Trini- 
tatis accessit ; et fuerunt corda humilium sancta per abre- 
nuntiationem Satanz. Porro conversatio hzec, qua vivitur 
inter gentes, polluta est, necdum his qui catechizantur, 
regenerationis fonte et gratia Spiritus ablutis, sanctificatis 
et justificatis ; sed et ipsa prasentis luce reconciliationis 
sanctificabitur in eis, qui baptisma devoto corde suscipiunt. 
Notandum sane juxta literam, quam cauta solertia vel 
sacerdos David interrogaret, vel ipse sacerdoti de sua suo- 
rumque puritate responderit. Non enim solum, ut panem 
sanctum accipere possint pueri, si mundi sint a muliere, 
perquirit; sed ab omni pollutione, que mortalibus accidere 
solet, si sint mundi, scrutatur, specialiter de muliebris con- 
tagio copula, quasi ceteris majora perquirens. Revera 
enim maximum est hoc eorum duntaxat, que non quidem 
per culpam reos faciant, sed tamen per immunditiz cujus- 
libet, verbi gratia, morticini, vel reptilis attactum, a sanc- 
torum tactu deterrent. Sed et David non sine discretione 
se suosque discutiens, ab uxoris quidem complexu conti- 
nuisse asserit, tempus ejusdem continentiz solicitus expo- 
nit. Vasa puerorum sancta omnia, id est, arma, vestimenta, 
et ipsa que ob mittendum forte viaticum gestabant vascula, 
munda a totius sordis attaminatione testatur. Et quia 

non sine maxima discretione, que divinis erant sacrata 
ministeriis, in communem transferenda noverat usum; ne 
dispensatorem horum sacerdotem quicquam sui aianis 
celaret, viam tantum qua venerant dicit esse pollutam, 
jacente videlicet in ea re qualibet funebri, vel per selpsam 
immundam. Sed et ipsa, inquit, hodie sanctificabitur in 
vasis; id est, non tamen crediderim ‘commaculari nos 
potuisse per hoc quod iter ipsum, cui quid immundum 
Inesse, Incederemus, qui nostra soliciti omnia et vasa et 
corpora ab ejusdem coinquinationis servavimus attactu. 

Dedit ergo et sacerdos sanctificatum panem.| Quia mun- 
dos qui acciperent audivit, sanctificatum eis dare consensit ; 
quod nullatenus facere auderet, si non eos per omnia mun- 
dos agnovisset. Si autem tam solerter munditia quereba- 
tur ejus, qui sanctificatum Moysi manibus panem typicum 
gustaret; quantam necesse est munditiz curam gerat, qui 
in sanctas ac venerabiles Christi manus acceptum panem, 
in sacramentum corporis ejus consecratum, in memoriam 
mortis ejus mortalibus creditum, ad vite perennis est 
auxilia sumpturus? Nempe illud apostoli necesse est 
semper animo retineat: Quia quicunque manducaverit 
panem, vel biberit calicem Domini indigne, reus erit cor- 
poris et sanguinis Domini. Probet autem seipsum homo, 
et sic de pane illo edat, et de calice bibat. Dedit ergo ei 
sacerdos sanctificatum panem. 

Neque enim erat ibi panis, nisi, &c.| Dabant apostoli his 
qui credebant, et baptizabantur ex gentibus, verbum legis 
et prophetarum, evangelii gratia sanctificatum. Neque 
enim erat in apostolis apostolorumque discipulis scientia 
literalis, nisi tantum libri prophetici, qui antiquo illo 
populo palam ad legendum propositi, nuper fuerant per 
incarnationem Domini, ne ultra dicere servarentur, adim- 
pleti; ut scriberentur libri novi testamenti, ad reficiendas 
sacerdotales animas, id est, sacerdotis eterni membris 
adunatas, Sancti Spiritus igne calefacti. Et notandum, 
quod ait panes petisse David, non autem quinque vel 
duodecim, (tot enim fuere panes propositionis,) sed singulari 
numero panem sanctificatum accepisse perhibetur ; quo- 

modo et supra quinque lapides in peram misisse, sed uno 
Goliath stravisse memoratur. Quinque sunt libri, quibus 
doctrine legalis elementa continentur. Sed sicut apo- 
stolus ait, Omnis lex in uno sermone impletur: Diliges 
proximum tuum sicut teipsum. Quamvis etiam recte 
potest intelligi, panem sanctificatum singulariter quidem 
dictum, vel propter unitatem fidei et dilectionis ; pluraliter 
vero intelligendum propter vel opera virtutum multifaria, 
vel divinarum scripturarum, quibus ad virtutes instruimur 
multiplicem copiam ; quomodo quod singulariter in Psalmis 
scriptum est, Immisit in eos muscam caninam, et comedit 
eos; ranam, et exterminavit eos, nulli dubium quin plu- 
raliter accipiendum sit, praesertim cum Dominus in Kvan- 
geliis hujus exemplo lectionis misericordiam sacrificio pree- 
ferendam affirmans, plurali numero panes ei datos asseveret. 
Non legistis, inquit, quid fecerit David, quando esurut, et 
qui cum eo erant, quomodo intrayit in domum Del, et 
panes propositionis comedit, quos non licebat ei edere, 
neque his qui cum eo erant, nisi solis sacerdotibus? Ubi 
secundum interpretationem, qua Dominum Salvatorem 
nostrum in lectione hac sacerdotem pariter et regem dixi- 
mus figuraliter ostensum, oportet prasignatum intelligi, 
sacerdotales cibos, adveniente Domino, non ultra tribui 
Levi, vel uni populo filiorum Israel, sed omnibus ad fidem 
vocandis gentibus esse partiendos. Omnibus enim qui- 
cunque esurire justitiam, quicunque ad veri David comi- 
tatum pertinere voluerint, dictum est: Vos autem genus 
electum, regale sacerdotium, gens sancta, populus acqui- 
sitionis. Et quia de mysterio pro viribus diximus, refert 
etiam ad literee sensum planius dilucidandum, Josephi 
dicta parumper de panibus propositionis que posuit in- 
tueri, quze in beati quoque Luce expositione, ubi ad hujus 
loci commemorationem ventum est, nostro ad utilitatem 
legentium putavimus inserenda tractatui. Stante enim 
adhuc suis temporibus religione et statu Hierosolymorum 
ac templi, facillime poterat ea que avita successione gere- 
bantur a sacerdotibus, utpote et ipse sacerdos, nosse ac 
manifestare legentibus. Dicit ergo, eos ex simila absque 

fermento assariorum viginti et quatuor fieri solitos, Et 
adjungit: Coquuntur enim duo, et duo divisi ante sabba- 
tum, et sabbato mane oblati super sacram mensam po- 
nuntur, sibi ad alterutrum conversi, duabus pateris aureis 
superpositis thure plenis, qui permanent usque ad aliud 
sabbatum, et tunc pro illis alii deportantur. Illi vero 
sacerdotibus exhibentur, et thure incenso in igne sacro, 
in quo omnia holocausta fiunt, aliud thus super alios panes 
adjicitur. 

Erat autem ibi vir de servis Saul, et nomen ejus 
Doech, &c.| Erant inter preedicantes apostolos falsi fratres, 
princeps est Judas; intus quidem in ecclesia constituti per 
mysterium fidei, sed moti a firmitate suz stabilitatis, san- 
guinei ad prodendam pacem fraternitatis, (Doech namque 
Idumzeus, motus sanguineus dicitur,) potentissimi persecu- 
torum Judaicorum, quia proxime recepit. Nec preter- 
eundum arbitror, quod Doech iste apud septuaginta inter- 
pretes, non quilibet pastor, sed mulio, gregis videlicet 
sterilis et infructuosi pastor extitisse perhibetur. Multum 
namque scimus, quia ex equa et asino promiscuum genus 
ducit, sicut e contra ex equo et asina burdo, voluptatem 
solere coeundi sine fructu appetere generandi. Cui similia 
sunt opera infructuosa tenebrarum, de immundo quodam 
quasi semine luxuriosze vel dolosz cogitationis edita. 
Utrumque enim animal zeque luxuriosum. Unde dicitur 
de quibusdam: Quorum carnes sunt ut carnes asinorum, 
et sicut fluxus equorum fluxus eorum. Sed asininum 
genus insuper acutiore sensu dolis est insidiisque semper 
intentum. Quibus nimirum operibus nequissimis in majus 
accumulandis, cum quilibet motus ipse a Justitia, justis 
autem fraudes nectere promptus, impia sedulitate preeficitur, 
quasi pascendo Doech Idumzus mulorum gregi antefertur. 

Dixit autem David ad Achimelech: Si habes hic ad 
manum hastam aut gladium, &c.| Hortatur apostolos Salva- 
tor, ut auditores suos non solum ad discendum, sed etiam 
ad docendum vit verbum, in quibus ipse mundum vincere 
possit, instituant; quia virtutes angelicas, per quas est 

ordinata lex in manu Mediatoris, queeque vigiles semper 
pro ecclesia contra aerias potestates decertarent, evangelii 
preecones per orbem mittere distulerit. Sermo enim, in- 
quit, regis urgebat, id est, humane pravitatis, que sibi 
neglecto Deo regnare malebat, immensitas cogebat, ut non 
angelos, quorum gloriam spiritualem ob consuetudinem 
vite carnalis videre nequiverant, mortales ad instruendos 
eos, sed mortales zque similes eis homines destinarem, 
qui annuntiarent eis a vanitate converti ad Deum vivum ; 
qui, si nunquam peccassent, domestica nunc angelice lucis 
societate gauderent. , 

Et dixit sacerdos: Ecce gladius Goliath Philistei, &c.| 
Dixerunt apostoli Christo, doctores adversus mundi reg- 
num querenti: Ecce homines pravis diu dogmatibus pro 
diabolo certare soliti, quem superasti in humilitate crucis, 
sunt involucris prime prevaricationis irretiti, longe post 
indumenta vel ornamenta sacerdotalia, id est, opera divinis 
conspectibus digna; si istos vis eisdem involucris absol- 
vere, atque usque ad predicande veritatis gradum pro- 
movere, tuz hoc virtutis, non nostre vel pietatis esse 
nos latet. Neque enim est in terris quisquam mortalium, 
qui non hujus regni mox natus fuerit addictus servitio ; 
quia non alios vitiata radix semel, quam vitiose valuit 
proferre sobolis ramos. Et ait Dominus: Non est qui 
melius sciat dogmata vanitatis expugnare, quam qui his 
aliquando imbuti, hac contra ecclesiam defendere con- 
sueverant: ex horum mihi numero, quos diaboli manibus 
excussisse jam novi, docendo et baptizando etiam doctores 
presulesque ecclesiz futuros. Apte meminithujus elec- 
tionis et titulus Psalmi xxx1it. qui ita se habet: Psalmus 
David, cum mutavit vultum suum coram Abimelech, et 
dimisit eum, et abiit. Mutavit enim vultum, causam sui 
itineris dicendo que non erat, et celando que erat. Quod 
ita potest de Domino interpretari; quia mutaverit vultum 
suum coram apostolis, vel post resurrectionis gloriam im- 
mortalis apparendo, mortalem se ante passionis agonem 
videre solitis; vel imperando, ut euntes docerent et bapti- 

zarent omnes gentes, quibus paulo ante preceperat, ut 
soli Jude prezedicantes, a viis gentium intrandis, Samari- 
tanorumque civitatibus abstinerent; dimiserit autem eos 
profecturos, et pradicaturos ubique, ipso cooperante, et 
sermonem confirmante sequentibus signis, et abierit idem 
ipse per ascensionis sue triumphum, rediturus in ce- 
lum. Sed et in Psalmo eodem loquens ipse Dominus, 
in prima parte se Patrem semper benedicere testatur; 
admonens suos mansuetos, videlicet apostolos, ut secum in 
ejus laude praedicanda perseverent, qui se de tribulatione 
passionis et mortis eruerit. In secunda ad conversionem 
fidelium, que sint bene meritorum premia declarat ; 
maxime provocans ad epulas suavissimi panis illius, quem 
cum suis in regno Patris edendum, in presenti lectione 
sanctificatum percipit. In tertia suos pueros quasi filios 
admonet, a quibus se, ad hunc panem accessuri, debeant 
abstinere contagiis. In quarta justos dicit ex omnibus 
' tribulationibus eruendos, et impios debitas poenas esse 
passuros. Héeec per excessum breviter dicta sunt, ut quam 
sibi pulcherrime scriptura semper et ubique congruat, 
lector quisque dignoscat. Quod si quis objicere voluerit, 
sacerdotem, ad quem venit David, Achimelech, non Abi- 
melech fuisse vocatum ; respondemus, eum fuisse binomi- 
num non nostra opinione, sed inscriptione Psalmi alterius 
affirmantis, ubi scriptum est: Quia venit Doech Idumeus, 
et nuntiavit Saul, et dixit ei, Ecce David in domo Abime- 
lech. Quo et ipso nomine sanctorum gloria non indecenter 
ostenditur. Interpretatur enim Patris mei regnum. Et 
ipsi sunt, de quibus Dominus regni parabolam dixit: 
Homo quidam nobilis abiit in regionem longinquam ac- 
cipere sibi regnum, et reverti. Id est, homo Christus de 
sinu Patris exiens, abiit ad homines, qui longe a sua 
gratia peccando recesserant, facere eos dignos in quibus 
ipse regnet, et reverti cum eis ad gaudia perpetuz quietis. 
Et de quibus apostolus cum resurrectionis gloriam pre- 
dicans dixisset, Primitiee Christus, deinde hi qui sunt 
Christi, qui in adventum ejus crediderunt, deinde finis ; 
adjunxit, et ait, Cum tradiderit regnum Deo et Patri, 

id est, cum sanctos quos redemit, ad Patris visionem glorifi- 
candos perduxerit. 

Cap. 1x. Surrexit itaque David, et fugit in die illa a 
facie Saul, &c. usque ad id quod scriptum est: Profectus 
David venit in saltum Hareth.| In hac lectione Dominus 
persequentibus se et invidentibus, despicientibusque ea 
quee coepit facere et docere primatibus Judzorum, abut 
inde, et venit in corda humilium; collectisque ad se non 
paucis credentium turbis, factus est eorum princeps. Nec 
mora etiam gentibus salvandis adfuit, mansionem faciens 
apud eos, Deo Patri simul et ecclesiz matri omnium 
nostrum rediturus quandoque, juxta vaticinia propheta- 
rum, etiam reliquias Israel in fine mundi salvandas. Crebris 
enim scripture sanctz paginis, crebris sanctorum actibus 
una eademque nostri Salvatoris incarnati dispensatio, figura 
variante repetitur; et recte: quia quod semper desideraba- 
tur et sperabatur a sanctis, decebat ut semper ab eisdem 
prophetaretur, signareturque futurum. Fugiens ergo David 
a facie Saul, venit ad Achis regem Geth. Fugiens Domi- 
nus a contemptoribus sui sermonis, ne intelligatur ab 
indignis, venit docendo ad alios, si forte vel ipsi audiant, 
et si forte quiescant. Neque ab hoc agendo cessat, donec 
eos qui se humiliter recipere velint, inveniat. Achis frater 
meus, aut frater mi: Geth interpretatur torcular. Et 
quia Christus homo, quia ex populo Judaico incarnari 
dignatus est, eundem populum fratrem habuit, quem per- 
secutorem sustinuit. Unde loquitur in Psalmo: Extra- 
neus factus sum fratribus meis, et hospes filiis matris 
mez, id est, synagogze vel nature mortalis. Qui nimirum 
populus rex torcularis non immerito vocatur; quia tribu- 
lationes et pressuras Christi et ecclesiz gentibus ceteris 
prior excogitavit, et Dominum videlicet ipsum infantem 
occidere moliendo, juvenem occidendo, et ecclesiam post- 
modum persequendo, ac suis eliminando de finibus. Hoc 
autem mystice inter Achis et Saul distare arbitror, quod 
Saul imbutos scientia legis, Achis idiotas in eadem plebe 
significet ; qui erudiendo licet dispares, pari adversus 
Dominum malignitate convenerunt; propter quod in or- 

dine preepostero legisperiti, quo majus scientize munus 
perceperunt, eo majore muneris ipsius largitorem perseque- 
bantur insania. 

Numquid non iste est David rex terre? &c.) Dixerunt 
Scribze et Phariszei Judaici regni, nequitiz male servien- 
tes: Videtis quia nihil proficimus: ecce mundus totus 
post eum abiit, cui cantabant per choros, dicentes ; Osanna 
benedictus qui venit in nomine Domini! Benedictum quod 
venit regnum patris nostri David, Osanna in excelsis. 
Quem concinna exultatione fideles sui glorificant, sublime 
ferentes, quia plures per ejus doctrinam ad promerendum 
vite coelestis denarium, quam per nostram sint ad legis 
servanda jussa vocati. 

Posuit autem David sermones istos in corde suo, &c.| 
Vidit in sapientia sua Dominus incredula simul et dolosa 
quorumdam Judzorum precordia; et sicut humano more 
loqui de Deo scriptura solet, in tantum extimuit a facie 
populi, qui frater ei erat humanz communione fragilitatis ; 
persecutorum vero auctor impietate Dominicz conjuratio- 
nis, ut eidem sua sacramenta vel monita per parabolas 
magis et enigmata quam aperta luce dixerit, ne videlicet 
sanctum canibus, et porcis margaritas committeret. Sicut 
enim David, qui sobrium se suis semper ostendere consue- 
verat, os suum coram Getheis immutavit ; ita et Dominus 
loquens in parabolis coram superbis, et ad se suosque 
torquendos corda prompta gestantibus, seorsum suis omnia 
manifesta expositione differebat ; quin et apparuit illis 
sensum, ut intelligerent scripturas. Volunt quidam im- 
mutasse os Dominum, cum dicebat, Audistis, quia dictum 
est antiquis, ego autem dico vobis; vel cum translato 
sacerdotio, legis quoque et czrimoniarum translationem 
fieri voluit. Sed intueri debent, quod non hoc specialiter 
hostibus, sed suze potius fidei mysteria suscipientibus mu- 
tationis genus ostendit; atque ideo mutationem oris, quam 
in typum illius beatus David, ne ab inimicis agnosceretur, 
exhibuit, ad eorum potius sensum referendam, qui signa et 
doctrina Salvatoris videntes non videbant, et audientes non 
intelligebant. 

Et collabebatur inter manus eorum, &c.| Manus Getheo- 
rum, opera Judeorum; ostia porte initia revelate gratiz 
ceelestis ; saliva, infirmitatem; barba, virtutem designat. 
Collabebatur David inter manus Getheorum ; labi in pec- 
catum czecis videbatur Dominus, comparatus operibus Ju- 
deeorum, qui non solum solvebat sabbatum, sed et Patrem 
suum dicebat Deum, zequalem se faciens Deo. Impingebat 
David in ostia porte ; casum mortis invenit Dominus inter 
initia predicate novee salutis, que vice ostiorum nunc 
dignis aperire, nunc claudere malebat indignis; imo ipsa 
sibi ostia vitze mortis occasione habuit, vel quia persequen- 
tes eum Judzi, evangelice gratia preedicationis occidere ; 
vel quia ipse, ut paradisi nobis limina panderet, gladium 
qui obsistebat flammeum, atque versatilem, sanguine et aqua, 
quem de latere suo produceret, extinguere dignatus est. 
Unde bene Psalmista videns eum, ut nos in portis filize 
Sion laudem suam annuntiaturos induceret, prius impin- 
gentem in ejusdem ostia porte, cum de nostre spe salva- 
tionis preemisisset, dicens: Prosperum iter faciet nobis 
Deus salutaris noster. Deus noster, Deus salvos faciendi, et 
Domini Domini, inquit, exitus mortis. Defluebant salive 
David in barbam, et Dominus in cruce despectus ac blas- 
phematus inter latrones ab impiis, omnia tolerando patienter 
objectu fragilitatis humanz ad tempus divinitatis suze fortia 
preetexebat. Unde Habacuc propheta trophzum glorificee 
crucis commendans: Splendor, inquit, ejus ut lux erit, 
cornua in manibus ejus, ubi abscondita est fortitudo ejus, 
Neque enim frustra in Canticis Canticorum, ubi tanta 
solertia, tam sedula repetitione mystica Christi, sicut et 
ecclesiz membra omnia describuntur, de sola, que maxime 
virum decet, barba nihil dictum invenimus; quia nimirum 
quasi saliva barbam virtutem verbi perpetuam induta, ex 
tempore carnis celabat infirmitas. Immutavit igitur os 
suum, mysteria regni Dei, que fidelibus patefaciebat, abs- 
condendo eis qui foris esse malebant. Collabebatur inter 
manus illorum, peccator apparendo eis qui de legis operi- 
bus et justitia gloriabantur. Impingebat in ostia porte, 
inter auspicia revelati ccelestis introitus, passionis abjecta 

subeundo salivas dimittebat in barbam, absconsa ad tempus 
divine potentia majestatis, inter vitia et irrisiones inimico- 
rum, ignominiosa tunc temporis, id est, crucis morte mo- 
riendo. : | 

Et ait Achis Vidistis hominem insanum, &c.?] David 
quidem suspectus ob famam virtutum Getheis, industriose 
furentis actus imitabatur, quatenus energumenus creditus, 
miserantibus his qui eum viderant, dimitteretur illeesus. 
Sed eorum rex dispensatoriz transfigurationis ejus inscius, 
ut vere furiosum eum a se repellit, suze domus ingressu 
privat ut insanum. Nec porro ab umbra historie graditur 
allegoriz veritas. Dominus enim ad sanandos oculos cor- 
dis eorum, qui gloriam divinitatis suze videre nequiverant, 
protulit humanz collyrium humilitatis; sed impiorum 
nonnulli et in passionibus eum quasi hominem fragilitatis 
arguebant, et in virtutibus quasi demoniosum, et contraria 
Deo potestate miracula facientem abominationi habebant. 
Denique narrante evangelio, didicimus non solum quid ab 
adversariis, sed quid a suis etiam, necdum plena fide robo- 
ratis sentiretur, dicereturque de illo: Et venerunt, inquit, 
ad domum et convenit iterum turba, ita ut non possent 
neque panem manducare. Et cum audissent sui, exierunt. 
tenere eum; dicebant enim, Quoniam in furorem versus 
est. Hzec quidem sui carnales adhuc ob inzstimabilem 
crebrescentium virtutum ejus quantitatem simul et quali- 
tatem egerunt; sed alieni vide quid etiam illi: Et scribe, 
inquit, qui ab Hierosolymis descenderunt, dicebant, Quo- 
niam Beelzebub habet, et quia in principe demoniorum 
ejicit demonia. Sed et post resurrectionem ascensionem- 
que ejus in ceelos, praedicantibus apostolis veritatem evan- 
gelii, dementes nonnulli quasi fabulosam derisere et ab- 
jecere vesaniam. Unde est, quod ille sapientibus et insipi- 
entibus debitor, Christo testimonium perhibens, audivit : 
Insanis, Paule, multz literee ad insaniam te convertunt. 
Quotquot ergo Christum furoris arguunt, et maniz, non 
mirum si hunc a domo sue mentis furiose contemnendo 

IN CAP. AXIT. 


Abit ergo David inde, et fugit in speluncam Odollam.| 
Odollam interpretatur testimonium eorum; et Dominus 
superborum corda fugiens, in humilium spiritu pectora, 
quze de terreno culmine vel decore nihil habent, gratus 
mansor ingreditur; quorum ipsa humilitas testimonium 
est fidele, quoniam digni sunt, ut qui Christum suscipere 
debeant. Vel certe testimonium eorum, a quibus super- 
bientibus Deus fugit, appellantur humiles; quo videlicet 
testimonio convincantur, quia et ipsi Deo placere, Deum 
potuissent suscipere, si vellent. 

Quod cum audissent fratres ejus, descenderunt, &c.| Ma- 
nente inter humiles Christo, descendunt ad eum humiliando 
seipsos omnes electi; vel homines, qui sunt fratres ejus, 
propter quod ipse homo factus est; vel angeli, qui sunt 
maxime domus Patris ejus, et locus habitationis gloriz 
ejus. Conveniunt et omnes qui peccatorum suorum 
conscientia depressi, amaris pcenitentiz lachrymis desi- 
derant ablui, liberarique ab ere alieno, id est fcenore 
peccati, quod diabolus contulit: Christo duce ac principe 
sperant ad regni gaudia provehi. 

Fueruntque cum eo quasi quadringenti viri.| Adherent 
Domino stantes quique in fide, viriliter agentes, et confor- 
tati corda per doctrinam evangelii, que quatuor librorum 
pulcherrima unitate signata est, ad speranda, querenda, 
et obtinenda ceelestia regna vocati. Centenarius namque 
numerus, qui post tot in leva currentes numeros primus 
dexteram petere solet, sicut saepe dictum est, finitis labo- 
ribus infimis superni regni pandit introitum. Sane no- 
tandum, quod hec que in spelunca Odollam gesta, pro 
viribus explanavimus, sic ad primitivam ecclesiam referri 
possunt, ut etiam totius ecclesia non indecenter statui 
aptentur. Nam que sequuntur, specialiter ad nostram, 
id est, gentium spectant ecclesiam. 

Et profectus est inde David in Maspha, &c.| De Sion 
exivit lex, et verbum Domini de Hierusalem, pervenitque 
crescendo ad ecclesiam gentium, in altissima fidei et virtu- 

tum specula constitutam. Maspha namque transfertur 
in speluncam. Pervenit et ad oratores dialecticos, philo- 
sophos, et ipsos rerum dominos sibi reconciliandos abiit ; 
sed et his Christus usque ad complenda tempora natio- 
num, fidem Dei Patris, et ecclesiz pietatem religiosa sedu- 
litate tutandam commendavit. 

Dixitque Gad propheta ad David: Noli manere in presi- 
dio, &c.| Dicit Christo prophetia, que nihil sacramento- 
rum ejus canere pretermisit, ut ingressa plenitudine 
gentium, non ultra suam fidem ab insidiis Judeorum 
infirmissimo credentis ecclesiz studeat munimine tutari; 
sed reliquias potius Israeliticaee gentis secundum electio- 
nem gratiz salvas facere dignaretur ; qui vaticinia exequens 
prophetarum, tempore preefinito veniet ad inculta diu, sed 
per se jam extollenda superbe pectora plebis, cui nomen 
Hareth, id est, more, non immerito congruit. Ipsa est 
igitur, cul suus auctor, quasi desponsate sibi virgini 
sponsus, sed a nuptialibus gaudiis multo tempore dilatz 
loquitur per prophetam: Dies multos expectabis me, non 
fornicaberis, et non eris viro, sed ego expectabo te. Quod 
quomodo diceret idem propheta, consequenter exposuit : 
Quia dies multos, inquit, sedebunt filii Israel sine rege, 
et sine principe, et sine sacrificio, et sine altari, et sine 
ephod, et sine theraphim. Et post hec revertentur filii 
Israel, et queerent Dominum Deum suum, et David regem 
suum, et pavebunt ad Dominum, et ad bonum ejus in 
novissimo dierum. 

Cap. x. Et audivit Saul quod apparuisset David, &c. 
usque ad id quod ait David ad Abiathar: Mane mecum, 
ne timeas, &c.| Hec lectio typice signat reversa in fine 
seculi ad finem Judzea, quid pressurarum sit a suis pas- 
sura contribulibus, quid pro ejusdem fidei etiam inter 
Antichristi tribulationes constantia sit a Domino, immo 
etiam cum Domino perpetue nactura mercedis; quod 
geque primordiis quoque nascentis ecclesiz, ipsisque apos- 
tolorum potest convenire temporibus. Audivit ergo Saul, 
quod apparuisset David, et viri qui erant cum eo; audituri 
sunt circa finem mundi infideles et impu Judzi, post 

longam negationem predicari credi et confiteri Jesum 
Christum inter se nec dubium, quin ubi predicantibus 
Enoch et Helia, caeterisque qui tune futuri sunt verbi 
ministris, Salvator apparuerit cordi Judzorum, non mora 
etiam Antichristi sit persecutio secutura. 

Saul autem cum maneret in Gabaa, &c.| Populus perse- 
cutor ex Judezis, cum manserit id témporis in Gabaa, id 
est in colle propheticz, non videlicet intelligentia, sed 
lectionis solummodo; et fuerit in umbroso legis et pro- 
phetarum oblectatus eloquio, quod est in Rama, id est, in 
excelso sensus spiritualis czeteris incomparabile scripturis, 
elatus de terreni regni gloria, quod in eo temporibus 
Antichristi non dubitatur esse futurum, cunctique socii 
persecutionis ejusdem vallaverint eum vigilantes, stantes 
in perfidia, fortiter agentes, ut omnia fidei et caritatis 
munimina subvertant. Hujusmodi dictis suos exhortans, 
ad depreliandam concitabit fidem, constantiamque bono- 
rum: Audite, fili1 Jemini, id est, dextera mez, mecum 
videlicet vita et gaudio meliore beandi. Sinistra namque 
nomine censeo notandos eos, si quidem vestro numero 
cum Nazarenis damnari, quam cum Christo, qui nobis 
apparuit, regnare et vivere malunt. Numaquid omnibus 
vobis Jesus, qui de radice Jesse venisse non ambigitur, 
et hoc in seculo fructus dare potest operum perfectorum 
vinumque sapientiz salutaris, quod leetificat cor hominis, 
et in futuro vos facere universos sedere super sedes ad 
judicandos, sicut crebro promisit, duodecim tribus Israel, 
subaudi, ut ego? qui et perfectam cum bonis operibus 
sapientiam docere, et beata recte operantes et sapientes 
possum mercede donare, quoniam conjurastis omnes in — 
fidem nominis ejus; nec est qui mihi cultores fidei ejus, 
qui merito puniantur, ostendat ubi sint absconsi, maxime 
cum et per me eruditus in lege non modice, majus foedus 
junxerit cum Jesu Nazareno, credens et confitens illum 
esse Filium Dei, qui, servili habitu deformis, multo me 
vilior apparuit, docueritque eum in meam injuriam Deum 
esse colendum, qui nisus est statuta legalia sua per evan- 
gelium suum insidiando corrumpere, quod ipsum per suos 

usque hodie ministros agere nullatenus cessat. Heec et 
hujusmodi innumera ministros Antichristi ad evitanda 
pectora fortium Christi blasphemare non latet; ad quorum 
orsa nefanda piis in fide persistentibus, mox impiorum 
caterva, quid intus habuerit, prodet. Nam sequitur: 
Respondens autem Doech Idumeus, &c.| Doech, ut supra 
diximus, motus sive solicitus; Idumzeus, sanguineus ; Nobe, 
latratus; Achimelech, fratris mei regnum; Achitob, frater 
meus bonus interpretatur. Respondebit ergo persequenti- 
bus Christum Judzis motum ad effundendum sanguinem 
innoxium, pravorum ccetus sociorum ; qui aliis aperte fidem 
impugnantibus, ipse interius insidiari solet ad exploranda 
solicitius, et prodenda tempore persecutionis conventicula 
fideltum Christi, quem merito primus servorum Saul in- 
sinuat ; quia quanto perversior quisque bonisque est insen- 
sior, tanto majorem apud impios locum tenet. Sine ulla 
autem dubietate plus gravant ecclesiam falsi fratres, qui 
intus, quam manifeste hostes, qui hanc deforis impugnant. 
Respondebit, inquam, tempus novissimz contra Christum 
conjurationis hostis, sicut de Juda scriptum est: Et nox 
nocti indicat scientiam. Que sobria, justa, et pia cognovit, 
impie prodet, vidisse se dicens fidem Domini Jesu in doc- 
trina eorum, qui contra impiorum quasi furum latronum- 
que nequitiam, more acutissimi ac vigilantissimi canis obla- 
trent; et juxta exemplum bonorum qui precessere fratrum, 
etiam ipsi possessionem regni preestolentur zterni. Sed et 
Patrem supplices pro Christi regno deprecentur, eumque in 
membris suis spirituali semper pane reficiant ; atque omnes 
quos possunt diaboli manibus eripientes, pro ereptoris sui 
pace potius certamen agere suadeant, jubeant, adjuvent. 
_ Misit ergo rex ad accersendum Achimelech, &c.| Accer- 
sitis ad rem Domini sacerdotibus, Saul amicitiam et sus- 
ceptionem David, crimen conceptz adversum se conjura- 
tionis appellat. Comprehensis impii Judi Christiana 
pietate consecratis, quicquid pro fide veritatis actum vide- 
rint, contra se hoc actum rati, mox ulcisci parabunt, et 
merito ; abominatio est enim peccatori religio. 
Respondensque Abimelech regi, ait: Et quis, &c.?] Respon- 

debit Judzorum populo, Christi fidem et dilectionem 
pro crimine ducenti, sacer ordo praeceptorum pro Christi 
regno militantium: Et quis in omnibus prophetis ac 
sanctis, quos dictis, precibus, exemplisque suis constat 
tuis quamplurimum servisse commodis, zquiparare potuit 
apostolum et pontificem confessionis nostree Jesum, qui 
fidelis est ei qui fecit illum, sicut et Moyses in omni domo 
illus? ampliore enim gloria iste pree Moyse dignus habi- 
tus est, quanto ampliorem honorem habet domo, qui fabri- 
cavit illam ; qui ecclesiam sibi gentium ex antiqua patrum 
vestrorum fide progenitam, sponsze foedere copulavit. Ne- 
que alia apparens in carne fecisse vel docuisse probatur, 
quam que vos ipsi secundum eloquia prophetarum didi- 
ceratis, immo semper optaveratis Christum, cum venisset, 
esse facturum. Num hodie fidem hance in eum habere, et 
pro ejus ecclesiz statu divini querere coepimus oracula 
verbi, et non magis avita patriarcharum prophetarumque 
traditione datam eam nobis commendatamque suscepimus, 
veneramur et colimus? 

Non enim scivit servus tuus, &c.| Ad hoc respondit, quod 
insimulabatur a Saule juvasse David, sciens eum sibi 
fraudes insidiasque nectentem; quia nihil id temporis 
hujusce negotii cognoverit. Sed et’ Christiana fides negat 
se nosse, Si Dominus Jesus statuta legalia ullis unquam 
fraudulentis insidiis corruperit: quod est aperte confiteri 
se Christum Jesum non insidiatorem, cupidumque laudis 
alienee, sed verum paterne voluntatis nuntium didicisse ; 
qui et ideo recte magni consilii angelus a propheta vocetur. 
Quale est illud apostoli: Nesciebam, fratres, quia princeps 
est sacerdotum pro eo ut diceret: sciebam, quia princeps 
non est sacerdotum, apparente jam et clarificato pontifi- 
catu illius, qui cum suis filiis electis est sacerdos in eter- 
num secundum ordinem Melchisedech. 

Et ait rex emissarvis, &c.| Disparem malorum semper, 
disparem et bonorum cernimus statum. Alii namque ad 
summum nequitiz verticem conscendentes, persecutionis 
fiunt auctores ; quos Saul ipse David persequendo designat. 
Alii nefandz auctoritati palam in exequenda ejusdem per- 

secutionis rabie male astipulando subduntur; quorum 
Doech Idumezus typum tenet. Alii quasi mitioris ingenii, 
a docenda quidem proximos, vel peenis extorquenda, quam- 
vis non etiam ab agenda impietate manus servare videntur 
innoxias; quibus servi Saul a sacerdotum Domini injuria 
continentes, non indecenter aptantur. Item inter fideles 
malorum tentationibus probandos, alii sunt qui usque ad 
sanguinem pro veritate decertant ; qui sacerdotum Nobe 
cum suis perditorum premonstrantur exemplo, qui pari 
fide ac dilectione, sed minori adhuc perferendz tribula- 
tionis fortitudine preediti, fugee potius presidia subeunt ; 
scientes, quia montes quidem excelsi cervis, sed petra 
refugium erinaciis et leporibus; quibus unus, qui manus 
Saul ferientis evasit sacerdos, figuraliter equatur. Quam 
meritorum morumque distantiam, quia in preteritis vidi- 
mus, etiam in ultima, quamvis ceteris majore persecutione 
futuram credimus; videlicet ut szvientibus licet, et in- 
fanda mandantibus impietatis auctoribus, inter mutos ad 
mala obtemperantes non desint, qui a lesione se bonorum 
servent immunes; nec talium tamen quantulamcumque 
modestiam immanissime tribulationis fervorem posse re- 
movere. Nam sequitur: 

Et ait rex Doech Idumeo: Convertere tu, &c.| Quod 
persecutores impii ministris dixere nequissimis, motis 
videlicet ab omni statu rectitudinis, insuper et innoxio 
stabilium sanguine coinquinatis: Convertimini ad malum, 
et post proditionis scelus etiam suppliciorum acerbitates 
fidelibus Christi, quibus vel mori vel negare compellantur, 
augete. 

Et trucidavit, &c.] Octoginta quinque viri trucidati in 
die illa, significant eos qui veniunt de tribulatione magna, et 
laverunt stolas suas in sanguine Agni; fortes nimirum 
operibus, et evangelii pariter et legis spirituali observa- 
tione perfectos. Quinquies enim deni et septem, octoginta 
quinque faciunt; et quinque quidem, ad totidem notissi- 
mos nostri corporis sensus; decem vero et septem, ad 
legem et evangelium, propter Decalogum legis, et Sancti 
Spiritus gratiam abundantius super omnem carnem tem- 
poribus evangelii clarescentis effusam, pertinere, rarus 

qui dubitet; et ideo quicumque forti animo quicquid vi- 
dendo, quicquid audiendo, quicquid gustando, quicquid 
olfaciendo, quicquid tangendo valent, ad legis et gratiz 
perficienda jussa, et promissa nanciscenda conferunt, quast 
decem et septem per quinque multiplicantes, octogena- 
riam et quinariam virorum summam perficiunt. Qui recte 
etiam vestiti ephod, id est, superhumerali lineo narrantur, 
ut cuncta sua opera (humeri enim solent pro operibus 
accipi) et ante gloriam martyrii mortificatione carnis com- 
mendata, et perfectius adornata demonstrent. 

Nobe autem civitatem sacerdotum percussit in ore gladii, 
&c.] Trucidatis Antichristus doctoribus Christi, famam 
quoque doctrine illorum, qua contra impia dogmata quasi 
latrando certare, et in qua suam ipsi vitam semper operi- 
bus inhabitando munire consueverant, ore pestiferee locu- 
tionis infamare, ac funditus extirpare contendit: sed et 
fortes quosque in opere, foecundos in generandis nutrien- 
disque Christo filiis, parvulos quosque in Christo, et 
adhuc pia castz matris ubera lambentes, necnon et jugum 
ejus suave atque onus leve portantes, vocem quoque illius 
innocenter audientes, eumque ad eterna superne beati- 
tudinis pascua sequentes, vel ad negandam ejus fidem, vel 
ad subeundam pro eo mortem, tormentis implis cogere 
non omittit. 

Evadens autem unus filius Achimelech ——- Abiathar, &c.] 
Sicut Doech Idumzus unus qui sacerdotes percussit, 
omnem carnificum manum ; ita Abiathar unus qui per- 
cutientis gladium evasit, omnes qui persecutioni illi seevis- 
simz superesse potuerint, Christi confessores exprimit. 
Unde recte Abiathar pater superfluus interpretatur, utpote 
illos significans, qui paterno in ecclesia vocabulo gloriosi, 
tanto turbini superfuerint. Fugit autem ad David, et 
annuntiavit ei occisos a Saule sacerdotes Domini: cum 
pia remanentium, expleta cede, devotio conversa ad Domi- 
num, ardentius occisorum sub testamento ejus fratrum 
memoriam ei orando, vel sacras hostias offerendo commen- 
dat; cui ipse super suum respondet evangelium, prescisse 
se et praedestinasse jam olim, omnes volentes pie vivere in 
eo, persecutionem pro ejus nomine passuros; ideoque se 


IN LIB. I. SAM. CAP. XXII. 161 


quasi certi fcenoris debitorem, universas animas hujusce- 
modi morte solutas, ad vite eterne gaudia perducturum. 
Sciebam, inquit, quod cum in ecclesia numquam defuturi 
essent falsi fratres, proculdubio per scandala intestina 
juvarent hostes externos. Sciebam, quod cum in hoc toto 
seculo numquam defuturi essent mali, quibus bonorum 
vel sapientia disputantium, vel certantium patientia exer- 
ceretur, simul et probaretur ; proculdubio semper hic pere- 
grinantem ecclesiam tribulationes et tentamenta manerent. 
Sed ego sum, qui singulas electorum animas post desu- 
datos in terris agones, ccelesti in perpetuum corona do- 
nabo. 

Mane mecum, ne timeas, &c.| Manete, inquit, in dilec- 
tione mea; ne timeatis eos qui occidunt corpus: si me 
persecuti sunt, et vos persequentur ; sed ubi sum ego, illic 
et minister meus erit; si quis mihi ministraverit, honori- 
ficabit eum Pater meus. Hec proditio simul et percussio 
Doech Idumei, et ipsis Domini apostolorumque tempori- 
bus in Juda Iscariote ceterisque falsis fratribus, et in fine 
mundi in ipso majore ceteris Antichristo potest intelligi, 
quo modo Psalmus quinquagesimus primus, qui in ejus 
mentionem canitur, utrique illi hosti non inconvenienter 
aptatur, dicente titulo, In finem intellectus ipsi David, 
cum venit Doech Idumezus, et annuntiavit Sauli, et dixit: 
Ecce David in domo Abimelech; ubi non ob aliud intel- 
lectus ipsi David in capite ponitur, quam ut significetur 
intellexisse David inter erumnas quas patiebatur imno- 
cens, quid contra verum David de suo semine nasciturum 
esset nequitia machinatura pravorum. Venit enim glorians 
in malitia, potens iniquitate, tota die injustitiam cogitans ; 
et ceetera, que in Psalmo subjunxit. Qui hee futura per 
Spiritum intellexit, peccatorum et ponderibus gravatus, et 
penis gravandus Judas, annuntiavit Judzis, et dixit: 
Ecce Jesus in hortum montis Oliveti solet frequenter cum 
discipulis suis. Nam de ultima tribulatione quomodo 
titulus hic accipi debeat, ex his, que supra disputata sunt, 
apertissime lucet. Verum quia sermonem in longum 
duximus, tertiumque in expositionem beati Samuelis 

secundo et primo prolixiorem dictavyimus librum, et huic 
cum triumphatorum martyrio sacerdotum finem imponen- 
dum, aliquantumque censuimus ob reparandas silentio 
vires, a labore cessandum. 


LIBER QUARTUS. 


PROGMIUM. 


TERTIO in beatum Samuelem completo volumine, putabam 
me aliquandiu reparata per quietem meditandi vel scri- 
bendi voluptate, sic demum ad inchoationem quarti manum 
esse missurum. Verum hec eadem mihi quies, si tamen 
quies dicenda est inopinata mentis anxietas, prolixior multo 
quam decreveram, nova circumstantium rerum mutatione 
provenit, maxime discessu abbatis mei reverendissimi, qui 
post longam monasterialis cure observantiam, subitus 
Romam adire, atque inter loca beatorum apostolorum ac 
martyrum Christi corporibus sacra, extremum senex hali- 
tum reddere disponendo, non parva commissorum sibi 
animos, et eo majore, quo Improvisa conturbatione stupe- 
fecit. Sed qui Moysi longzvo ab humanis rebus tollendo 
Jesum Nave in ducatum, qui Eleazarum in sacerdotium 
Aaron patri substituit, ipse provecto atate Ceolfrido, ad 
beatorum apostolorum limina sancta properanti, Huet- 
bertum juvenem, cui amor studiumque pietatis jam olim 
Kusebii cognomen indidit, ad regendas sacerdotio duca- 
tuque spirituali fidelium animas abbatis vice substituit. 
Kjusdemque substitutionis gradum post electionem fra- 
ternam, sua per tuum, dilectissime Antistes, officium be- 
nedictione confirmavi. Redeunte temporum statu tran- 
quilliore, redit et mihi otium pariter ac delectatio mirabilia 
scripture: sancte tota anima, solerti intentione scrutandi. 
Igitur quartum in Samuelem allegoricze expositionis libel. 
lum, a victoria beati David, qua salvavit habitatores Ceilz, 
atque ab oppugnantium Philistinorum irruptione defendit, 
cum tuis, amantissime pontificum, orationibus incipiens, 

quicquid, illo reserante qui habet clavem David, potuero, 
mysticum legentibus communicare curabo. 


IN CAP. XXIII. 


Cap. 1. Et nuntiaverunt David dicentes: Ecce Philistiim 
oppugnant Ceila, &c. usque ad id quod scriptum est: Que- 
rebat tamen eum Saul cunctis diebus, &c.| Heec lectio sub 
typo virorum Ceilz, per David quidem ab hoste salvato- 
rum, sed eundem David mox hosti tradere paratorum, 
notat eorum levitatem, qui verbum audiunt, et continuo 
cum gaudio accipiunt illud; non habent autem in se radicem, 
sed sunt temporales; facta autem tribulatione et persecu- 
tione propter verbum, continuo scandalizantur. Nuntia- 
verunt igitur David, qui noverant Philisteos oppugnare 
Ceilam ; fugatisque intra muros incolis omnibus, areas 
que foris forte reperiri poterant, eorum vastatione diripi. 
Nuntiant electi Christo veraciter manu forti, non eum 
quasi nescium rerum humanarum loquendo instruentes, 
sed ad eum quasi misericordem miserorum pericula sup- 
plicando referentes; cum viderint vel unam quamlibet 
animam, vel multarum simul turbam animarum, sive vitio- 
rum fascibus aggravatam, seu certe gentilibus adhuc ritibus 
mancipatam, ab immundis spiritibus occupari; et si quid 
naturaliter insitz virtutis, ac velut salutiferi germinis 
habet, totum hoc nimirum, quia foris inventum, hoc est 
pro solis mundialibus est commodis actitatum, eorum 
improbitate depreedari. Nuntiant enim hee intellectuali 
David, qui, communi humanitatis miseria contemplata, 
contra regnum immundorum spirituum queruntur et exo- 
rant, dicentes: Facti sumus in opprobrium vicinis nostris, 
derisui et contemptui his qui in circuitu nostro sunt. 
Usquequo, Domine, irasceris in finem, accendetur velut 
ignis zelus tuus? Effunde iram tuam in gentes, que te 
non noverunt ; et in regna, que nomen tuum non invoca- 
verunt. Quia comederunt Jacob, et cetera, usque ad 
finem Psalmi. 

Num vadam et percutiam Philisteos istos? §c.] Quia 
David pzene semper in scripturis, dum mystice accipitur, 

Dominum Christum, sed modo in suis membris, modo in 
selpso significat ; recte intelligitur hoc loco, ubi Dominum 
an aggredi et vincere hostes debeat, consuluit, ad membro- 
rum, id est, fidelium ejus personam referendus, qui do- 
lentes nonnunquam super cognito a proximis interitu per- 
fidorum, consultis scripture divine oraculis, quid super 
his fieri debeat inquirunt. Nam et supra, ubi eidem 
David Ceilam a Philisteis oppugnari nuntiatur, potest non 
immerito signari fideles quosque szpissime perfectioribus 
zeque Christi fidelibus ea tentationum pericula in mundo, 
quibus ipsi devincendis sufficere se non posse perspiciunt, 
ostendere. Qui nimirum perfectiores ac manu fortiores 
ecclesiarum magistri, perscrutatis mox scripturarum tes- 
timoniis, miserendum subveniendumque oppressis, et re- 
fracto malignorum spirituum conatu, catervam diutina 
tentatione laborantium, inveniunt esse salvandam; sed 
infirmioribus szepe pro imminente persecutione paventi- 
bus, rursus divinorum eloquiorum lectio consulta, non 
timendos eos qui occidunt corpus, sed surgendum a tor- 
pore recta operando, eundum ad oppressos utilia praedi- 
cando, expugnandos oppressores exorcizando, cito respon- 
sione manifestat. Sunt enim qui persecutionum turbine 
incumbente, vix ipsi fidem, qua imbuti sunt, palam pro- 
fiteri audent ; quanto minus et alios ad fidem vocando, vel 
in fide solidando, adversus agmina spirituum malignorum 
bellum subire preesumunt? Et quid est typice, viros David 
ad eum dicere: Ecce nos hic in Judea consistentes time- 
mus, quanto magis si ierimus in Ceila adversum agmina 
Philistinorum? nisi infirmos quosque auditores, prepa- 
rantibus se ad opus verbi, magistris spiritualibus paventes 
aperta voce respondere: Ecce nos intra domesticos ecclesiz 
parietes confessionem paternz fidei, quam Judza signifi- 
cat, libere defendere timemus; quanto magis, si euntes ad 
eos qui viam veritatis vel nunquam cognovere, vel cogni- 
tam deseruere, verbo salutis instruendos, potestates aerias 
bello lacessere coeperimus, gravioribus periculis nos patere 
non ambigimus? Sed horum infirmitatem ac timorem 
Dominus crebris evangelti sui vocibus erigere, atque ad 

deprecandi fiduciam confortare non omittit. Et hoc est 
quod sequitur: Ego enim tradam Philisteos in manu tua. 
In mundo pressuram habebitis, sed confidite, ego vici 
mundum. 

Abit David et viri ejus in Ceila, &c.| Abiit Dominus in 
preedicatoribus suis ad sanandos contritos corde, et pug- 
navit adversus spiritus mendacii et perfidie, patefacta luce 
veritatis et fidei, et abegit ab eis justa segregatione animas 
redemptorum, in quibus ipsi pridem erroris freno con- 
strictis quasi superequitantes, suoque has juri ac ditioni 
mancipantes, aliis efficacius potentiusque diripere, ac sibi 
subjugare consueverant, et anathematizare faciens eos exe- 
cratione magna. Sic nimirum salvavit eos, qui nuper 
horum tentamenta vitantes, suum solliciti flagitavere pree- 
sidium. Hec et ab initio nascentis ecclesiz szepe facta, 
et quotidie per loca fieri, nemo fere est qui dubitet. 

Porro eo tempore quo fugiebat Abiathar, &c.| Kphod est, 
ut supra meminimus, sacerdotale indumentum, quatuor 
Insignissimis auro interlucente coloribus, duobus in utro- 
que humero lapidibus pretiosis, et duodecim patriarcharum 
nominibus sacrosanctum, quod significandis sublimium 
virorum sensibus decentissime convenit. Confugientes 
namque ad Christi gloriam magis magisque predicandam, 
hi qui multas pro illo martyrium passis carnificum perse- 
cutorumque manus evaserint, sensus et preecordia secum 
quatuor excellentioribus caritate imterfulgente virtutibus 
sublimia, in adversis et prosperis pretioso discrimine tem- 
perata, et preecedentium patrum verbo exemploque docta 
simul ac munita deferunt. Et bene fugiens ad David 
ephod secum habito sacerdos non ascendisse, sed descen- 
disse memoratur, juxta illud quod scriptum est: Quanto 
magnus es, humilia te in omnibus. Verum quia crescente 
fidei devotione, crescit et odium perfidorum, superno vide- 
licet agente judicio, ut et integros in fide tentatio exami- 
nans clariores reddat, et eadem simulatores suz levitatis 
arguat, recte subjungitur : 

Et precepit Saul omni populo, &c.]| Augescente enim 
statu ecclesiz, non defuere suis quique temporibus adver- 

sarii; qui patientiam sapientiamque ejus Domino permit- 
tente probaturi, gravissimo eam certamine pulsarent ; ip- 
sum pariter Dominum in ea et viros ejus, id est, fortes 
quosque propugnatores evangelii ejus impia_ obsidione 
capere, ac de medio tollere queerentes ; nec tamen unquam 
ad perfida suze malitiz vota pervenientes. 

Quod cum rescisset David, quia prepararet et Saul clam 
malum, &c.| Applicato per Abiathar ephod, David con- 
suluit Dominum, si venturus sit ad eversionem Ceilze Saul, 
et si tradituri se cives ejus. Unde datur conjici, quo or- 
dine supra Domimum consuluerit, id est, applicata ad se 
sacerdotali veste, et sic ex ore sacerdotis Domini respon- 
sione queesita, et hunc fuisse morem consulentium Deum 
id temporis, eorum duntaxat qui arcam Domini accedere 
nequirent. De hac namque scriptum est: Inde loquar ad 
te, de medio scilicet propitiatorii et duorum Cherubim. 
At ubi comperit David et superventurum hostem, et in- 
fidum sibi hospitz urbis suffugium, egressus cum viris 
suls quasi sexcentis applicatis ad se, huc illucque vagatur 
incertus. Sancti quippe, summi videlicet membra regis, 
per viros egregiz virtutis et doctrinz sanctarum scriptu- 
rarum queerunt, quomodo se habeat status ecclesiz novis- 
simis temporibus; discuntque per scripturas venturum ad 
subversionem ejus Judzze gentis imperium; virosque 
Ceilee, id est, mentis inquietz, et sibimet, non Creatori 
vivere volentes, fidem, qua initiati sunt, ocius esse prodi- 
turos. Egredietur Christus a talibus, nec mansionem 
apud eos facit. Kgrediuntur et doctores spe atque opere 
perfecti. Sex quippe opera, centum spem eternorum, 
virl perfectionem designant. Deserunt namque tepidos, 
ne non servaturis loqguendo amplius ledant, in exemplum 
historiz quee David facta describens adjungit : 

Surrexit ergo David, &c.| Vee autem anime illi, vee civi- 
tati, quam sermo Dei relinquens, huc illucque vagatur, 
incertus ubi, in cujusve pectore sedem requiemque capes- 
sat. Vulpes, inquiens, habent foveas, et volucres cceli 
nidos ; Filius autem hominis non habet ubi caput reclinet ; 
et hoe est quod alibi dicit: Verumtamen Filius hominis 

veniens, putas inveniet fidem in terra? Sane notandum, 
quod hc generaliter ad omne tempus ecclesia, cui nun- 
quam falsi fratres desunt, sed specialiter ad novissima 
tempora, quibus amplius abundabunt, possunt typice re- 
ferri, quorum levitati ac perfidie ipsum etiam nomen 
Ceilz convenit. Dicitur enim ad fundam jacta, sive sus- 
citans eam, aut tollens sibimet. Et quidem quare anima 
falsi Christiani instabilis nimirum et erronea ad fundam 
jacta vocetur, exponit mulier sapiens, que in typo ecclesiz 
manu forti ac desiderabili suo loquitur dicens: Porro 
anima inimicorum tuorum rotabitur in impetu et circulo 
fundee. Cur autem infideliter fidelis suscitans eam, haud 
dubium quin persecutionem, recte nuncupetur, probat ille 
traditor, qui de numero discipulorum Christi, numero 
additus persequentium, hactenus in ecclesia sue pravitatis 
heeredes habere non desistit. Porro tollens sibimet, qua 
ratione dicatur, manifestant qui scientiam fidei sibi spe- 
cialiter usurpantes, ab unitate catholica se segregare non 
timent. 

Nuntiatum est Sauli, quod fugisset David de Ceila, &c.| 
Dissimulant hostes fidei eos persecutionibus onerare, quos 
sponte fidem deserere cernunt. Sed et ipse adversarius 
antiquus acrioribus tentationum flagris fatigat eos, quos 
sibi fortes fide et actione repugnare contuetur; aut quos 
vel inertes in fide, vel prorsus infideles sive apostatas videt, 
hos quasi proprios, et sibi per omnia subjectos, quieto 
jure possidere contentius, nullis szepe, vel certe rarioribus 
Ire, superbiee, fornicationis, et nvidia, ceeterarumque talium 
passionum tentamentis infestat. 

Morabatur autem David in deserto, ‘&e.] Dimissis Chris- 
tus his qui fidem verbo tenus suscipiunt, moratur potius in 
eorum pectoribus firmissimis, qui in ariditate seculi pre- 
sentis sitiunt ad Deum fontem vivum, quando veniant 
et appareant ante faciem Domini. Manet libenter in eis, 
quorum cor excelsum illecebris mundi remotum, et felici 
solitudine secretum, in defectivo gaudet germine ac flore 
virtutum. Ziph namque flos sive germen interpretatur. 

Querebat tamen eum Saul cunctis diebus, &c.| Ab initio 

nascentis usque in finem, et impii Christum piorum cordi- 
bus auferre satagunt, et ipse pios ne unquam ab impiis ex- 
pugnentur, defendit ; cum quibus se mansurum promisit 
omnibus diebus usque ad consummationem seculi. Et 
alibi: Cum transieris, inquit, per aquas, tecum ero, et 
flumina non operient te. 

Cap. u1. Ht vidit David, quod egressus esset Saul, &c. 
usque ad id quod scriptum est: Propter hoc vocaverunt 
locum illum petram dividentem.| Hee lectio mystice signat, 
persequentibus ecclesiam perfidis, quanta devotione socios 
Christi fideles, quanta sub Deo fratres impietate fidei adver- 
sarios adjuvent, quo denique miraculo suos Christus ab 
ipso nonnunquam mortis articulo pius redemptor eripiat. 
Et vidit, inquit, David, quod egressus esset Saul, ut 
quzereret animam ejus. 

Porro David erat in deserio Ziph in sylva.| Vidit Do- 
minus, cujus oculis nuda et aperta sunt omnia, quod 
egressus esset ab interna sui custodia coetus perfidorum, ut 
quzereret persequens ecclesiam fidelium ejus, quorum est 
cor et anima una. In deserto porro ipse manebat, in 
ecclesia de gentibus assumpta, que pectora virtutum va- 
riantium germine gravida quasi ligna solet generare fructi- 
fera; de quibus Psalmista zedificandam post captivitatem 
domum remissionis et vita decantans: Tunc, inquit, ex- 
ultabunt omnia ligna sylvarum ante faciem Domini, quo- 
niam venit. Que nimirum ligna late fructificantis eccle- 
siz, tanto altius bonorum operum flore sive germine (utrum- 
que enim Ziph interpretari dicitur) spiritualiter foecundata 
preeminent, quanto hujus mundi studiosius gaudia cuncta 
deserunt. 

Et surrexit Jonathan filius Saul, et abiit ad David, &c.| 
Et proficiens inter adversa persecutionum columbinus et 
simplex electorum animus, de ipso sepe persequentium 
numero ad fidei gratiam vocatus, virtutum crescentium 
passibus appropiavit ad Christum, et confortavit operarios, 
id est, doctores verbi ejus, in divino semper in opportunita- 
tibus adfuturo presidio. 

Diaitque ei: Ne timeas, &c.| Etsi falsam Jonathas sen- 

tentiam de se ipso sub David regnaturo protulit nescius, 
utpote homo, fati sortisque future; verumtamen juxta 
mysticos sensus Christi et ecclesiz gaudia pandit. Verum 
regno illi inviolabili, ad quod et ipse pertinet, testimonium 
perhibuit, asserendo hostes non esse timendos, qui ad 
extinguendum fidei et veritatis imperium nequaquam per- 
tingere possint, immo et ipsum, cujus multiplicabatur im- 
perium, pacisque non erit finis, super electos angelos atque 
homines perpetuo regnaturum ; et eos qui fideliter illum 
totoque ex corde dilexerint, proximos illi per omnia in 
ejusdem regni arce futuros. Prostratis et devictis eorum 
inimicis Christi quoque pedibus, et ejus imperio prorsus 
subjectis, dicente Paulo:.Oportet illum regnare, donec 
ponat inimicos sub pedibus ejus ; novissimis autem inimica 
destruetur mors. Omnia enim subjecit sub pedibus ejus: 
cum autem dicat, Omnia subjecta sunt ei; sine dubio 
preter eum qui subjecit sibi omnia, hinc perspicuum est, 
quze ab ipso desciverunt potestates, inanes et vacuas Chris- 
tum redditurum, preefixurumque tropheea in victore signum 
contra salutis nostre zmulos, quos longe ante jam sua 
morte devixerat; sicut scriptum est, Quia ergo pueri com- 
municaverunt carni et sanguini, et ipse participavit eisdem, 
ut per mortem suam ipse destrueret eum qui habebat 
mortis imperium, id est, diabolum. Textus: Sic percussit ; 
et cetera. 

Percussit igitur uterque fedus coram Domino, &c.| Per- 
cutiunt invicem foedus Dominus et fideles, ut 1psi videlicet 
sequantur eum, et ille vitam zternam det eis; et hoc coram 
ipso divinitatis conspectu, in cujus fide nos vivere jubet, 
et ad quam videndam nos suspirare suadet, adjuvat. Ma- 
netque Dominus in ecclesia multiplici populorum nemore 
condensa, omnibus diebus ad consummationem seculi. Sin- 
guli autem fidelium, peracto orationis vel exhortationis, 
vel alterius cujuslibet oblatae Domino devotionis officio, 
revertuntur ad conscientiam suam, quatenus ab exteriori 
actione vacantes, licentius se ad tempus in cunctis que 
acta a se vel agenda sunt pensent, liberius ab his que 
male acta sunt purgent, perfectius ad ea que bene agenda 

sunt accingant; tales siquidem scientes dicere cum pro- 
pheta: Quis dabit mihi pennas sicut columbe, et volabo, 
et requiescam? merito etiam cum Jonathan columbe do- 
num yocarl, immo et cum apostolo Petro filii columbz 
possunt cognominari. 

Ascenderunt autem Ziphei ad Saul in Gabaa, &c.| Ascen- 
dunt szepe falsi fratres, dimisso suarum germine ac flore 
virtutum, ad superbos fidei hostes contra ecclesiam juvan- 
dos, et detestantes simplicitatem fidelium, quodammodo 
persecutoribus dicunt: Nonne Christus habitat apud nos 
per fidem in cordibus gentium tutissimis? Nec vacat 
quod dicitur in colle Hachile, id est, suscipientis eam. 
Ubi enim putandum est gratius manere spiritum Christi, 
quam in celsitudine mentis firmiter suam fidem suscipien- 
tis ? quae est ad dexteram deserti; quia propter dexteriora, 
id est, eeternz vite gaudia, mundi pompam deserit. Nam 
qui temporalis et terrene mercedis intuitu seculares de- 
clinat illecebras, non ad dexteram deserti, sed ad levam 
potius divertisse dicendus est, ubi non desiderabilis rex 
noster, sed hostis consuevit habitare detestabilis. Et heec 
omnia Sauli dicunt Ziphei, cum vel mysteria fidei, vel 
ipsos ejus cultores aliqui falso fideles apertis persecutoribus 
produnt, animoque perverso, a quibus fidei agnitione dis- 
tant, ejusdem fidei odio concordant; et quo interius arcana 
Christi, quasi David latibula cognoverunt, eo nequius 
illos qui deforis ecclesiam expugnare moliuntur, adjuvant. 

Dixitque Saul: Benedicti vos a Domino, &c.| Benedictio- 
nem sibi Judzis suisque fautoribus promittunt a Domino 
futuram, cum emulationem Dei habentes, sed non secun- 
dum scientiam, nomen Jesu Christi Filii Dei, vel odiis 
insequuntur vel armis. Et sicut alibi de eis eorumque 
complicibus, ait Dominus: Quia venit hora, ut omnis 
qui interficit vos, arbitretur se obsequium prestare Deo. 
Sed ve benedictionibus eorum, qui insidias explorantes 
contra ecclesiam, vel saltem contra unumquodlibet ecclesize 
membrum, ut scandalizent aliquem de pusillis Christi, 
vicem persequentium dolere probantur. Ve his qui ad 
florem illum de radice Jesse ascendentem nomine tenus 

pertingentes, tota jam mentis intentione arescentia, citoque 
pereuntia prasentis vitae commoda querunt; illius bene- 
dictionis obliti, qui ab omnibus spectanda et speranda est ; 
de qua scriptum est, Dominus memor fuit nostri, et bene- 
dixit nobis. Benedixit domui Israel, benedixit domui Aaron. 
Utrosque autem benedicens, benedixit omnes timentes 
Dominum. Quezris, Quos utrosque? Respondetur, pusillos 
cum magis, hoc est, domum Israel cum domo Aaron; eos 
utique qui ex ipsa gente crediderunt in Salvatorem Jesum, 
quia non in omnibus illis bene placuit Deo ; sed si quidem 
illorum non crediderunt, numquid incredulitas ilorum 
fidem Dei evacuavit ? absit. Neque enim omnes qui sunt 
ex Israel, hi sunt Israelitze ; neque qui semen sunt Abra- 
ham, omnes filii; sed sicut scriptum est, Reliquize salveene 
factee sunt. Quo Esaiz oraculo Judzorum nonnulli sic 
hance ccelestem benedictionem consecuturi preedicuntur, ut 
eorum major pars sit exczecata; quorum typum et figuram 
preetulit Saul a Deo reprobatus, et in eorum locum suffecti 
fuere gentiles : accesserunt enim oves, quz non erant de hoc 
ovili, ut fieret unus grex et unus pastor; accessit fides 
omnium gentium, et crevit numerus non solum sapientum 
antistitum, sed etiam obedientium populorum ; quibus Dei 
benedictiones non pauce sunt repromissz, sicut dictum 
est: Benedictus Deus et Pater Domini nostri Jesu Christi, 
qui benedixit nos in omni benedictione spirituali in cceles- 
tibus in Christo; benedixit autem nos Deus, non in una 
benedictione, sed in cunctis. Non quo omnes omnia con- 
sequamur, sed dum singuli vel singulas vel plures habemus 
ex omnibus, omnes per singulas possideamus. Et non in 
terrenis benedictionibus, Judzorum instar, de quibus dixit 
Esaias: Si audieritis me, bona terre comedetis; sed in 
spiritualibus. Sunt quippe terrenz benedictiones, habere 
quempiam liberos; affluere opibusy honore et sanitate 
gaudere; que terreant benedictio usque ad irrationabilia 
jumenta descendit, dictum est quippe de illis: Benedixit 
eis Dominus, et dixit: Crescite et multiplicamini, et replete 
terram. Spirituales vero benedictiones in ccelestibus sunt, 
quia terra benedictionem non capit spiritualem. Siquidem 

et benedictiones illee que in Levitico, Dei precepta ser- 
vantibus promittuntur; verbi causa, externis gentibus 
foenerare, plena esse horrea frumentis, benedictos esse in 
urbibus, benedictos in agris; et his similia, non videmus 
expleta in prophetis; qui in milotis et in pellibus caprinis 
erraverunt, egentes, angustiati, adflicti; quibus dignus non 
erat mundus, in solitudinibus errantes, in montibus et 
speluncis, et cavernis terre. Spiritualiter ergo accipienda 
sunt omnia; et spiritualia non in terrenis locis, sed in 
ceelestibus expectanda. 

Quod si etiam in terra se abstruserit, &c.| 'Terra est fruc- 
tifera fidei operibus, mens electorum; quam visitante et 
inebriante Deo, ac multiplicante, perscrutari eam jactat 
superbissimus perscrutator ; quia non solum in publico 
operis sive confessionis, sed et in ipso fidei et dilectionis 
intime secreto suis cultoribus Christum tollere possit. 
Quod si etiam, inquit, in terra se abstruserit, perscrutabor 
eum in millibus Juda. Ac si patenter dicat: Quod si ad 
tantam paucitatem sive paupertatem Christianorum popu- 
lus per nos minoratus devenerit, ut subtracta fiducia pra- 
dicandi, sua solennia celebrandi, palam conventicula co- 
gendi, saltem quod Christiani sint profitendi, vix in ipsis 
pectorum latebris Christum quasi abditum colere pre- 
sumpserint ; et illinc eum paulatim abundante persequen- 
tium simul et explorantium copia, exterminare satagam. 
Sunt mihi namque innumera Juda, id est divine lauda- 
tionis sive confessionis agmina, quibus universa eorum 
qui aliter sapuerint, temere ccepta facile restinguam. Quod 
etiam simpliciter accipi potest, quia nonnunquam Christiani 
et de cryptis ac latebris extracti, ad mortem sint pro 
Christo suscipiendam protracti. 

At illi surgentes abierunt in Ziph ante Saul.| Recte insi- 
diantes David Ziphei ante Saul dicuntur abiisse in Ziph, 
quia nimirum schismatici vel hzretici, quo vicinius Judzis 
aut paganis, utpote intus admissi, eo nequius, et quasi 
priores ecclesiz fructum deflorant. Quod et temporibus 
Antichristi Judzis majorem czteris persecutionem moven- 
tibus, in ecclesia maxime futurum, et quotidie factum 

utinam nesciremus. Denique Judas quo interius susceptus 
est, quo dux et notus Domini effectus, simul cum illo 
dulces capiebat cibos, eo potentius contra eum levavit 
calcaneum suum. 

David autem et viri eus erant in deserto Maon, &c. | 
Maon interpretatur habitaculum, Jesimuth adducens 
mortem. Plerumque autem fideles Christo duce potiti 
eeternam gaudent patriam sitire, quod inaquosa deserti 
loca significant, supernz beatitudinis ardent habitatione 
suspirare, quod vocabulum Maon, id est Hab insinuat, 
eternam norunt vitam de illata pro Deo morte sperare, 
quod dextra Jesimuth figuraliter exprimit. Sed necdum 
vastos terrenarum cogitationum perfecte campos transcen- 
dere possunt. At ubi turbo persecutionis ingruerit, mox 
totam se mens abjectis mundi hujus omnibus ad muni- 
tissimam fidei petram humiliata recolligit, statutisque super 
hanc petram pedibus, ac directis gressibus dulcius jam in 
celestibus animo spatiari, et canticum nove spei ac leti- 
tize ardentius dicere flagrat, quod est post arreptum petree 
preesidium David et socios ejus versari in deserto Maon. 
Idem quippe desertum Maon, idem habitaculi, non solum 
desiderium perpetuz mansionis propter exusta calore 
ardua designat; sed et propter hoc quod desertum, a dese- 
rendo nomen accepit, ipsam supernz quietis habitationem, 
quam dudum homo deserunt, indicat. Denique in evan- 
gelii parabola, Pastor bonus, relictis in deserto nonaginta 
novem ovibus, vadit querere unam que erraverat. In quo 
nimirum deserto David duce versatur, qui Christi gratia 
preediti dicere possunt: Nostra autem conversatio in ccelis 
est. 

Quod cum audisset Saul, persecutus est David, &c.| Heec 
ad Judeeum persecutorem specialiter respiciunt, qui, audita 
fide et devotione credentium, persequitur eos in terris, 
qui tota mentis intentione ccelos aspectent, credens ipse 
Christum in carne venturum, quem illi jam venisse didi- 
cerant. Hoc est enim Saulum ad latus montis ex parte 
una incedere, David autem et viros ejus in latere montis 
ex parte altera mansisse; hos a Christo vacuos, quasi ad 

Christum adhuec incarnandum spe perversa properare ; 
illos auctore Christi gratia jamdudum sacramenta fidei 
Christianz, quibus salvarentur, accepisse. Ipse est enim 
mons domus Domini, preparatus in vertice montium, 
super quem civitas posita non potest abscondi. Nec 
mirum, si desperent se carnaliter hostes evadere posse, 
quibus non est dictum: Nolite timere, quia non occide- 
mini ab inimicis; sed, Nolite, inquit, timere eos qui occi- 
dunt corpus, animam autem non possunt occidere. Qui 
tamen nonnunquam desperati, et ad prasens eruuntur 
ab inimicis, sicut pueri tres de fornace, Daniel de lacu 
leonum, sicut Paulus et Silas, et ipse apostolorum prin- 
ceps; sed et alibi, omnes simul apostoli de carcere ; sicut 
denique multi deinceps martyrum magne in Christo et 
ecclesia laudis et gloriz. Unde recte subjungitur : 

Itaque Saul et viri ejus in modum corone cingebant David, 
&¢c.] Protegente namque suos fideles Domino Salvatore, 
seepissime qui propter timorem Dei noluerant, humane 
tamen pacis aut commodi alicujus intuitu compulsi sunt 
ab eorum laceratione quiescere. Propter hoc rectissime 
fides Christi, super quam -zdificata ejus ecclesia, portis 
inferi preevalet, petra dividens appellatur, quia et suos 
plerumque desperatos in presenti mirifice defendit, et in 
futuro sperantes a conturbatione hominum perpetua remu- 
neratione discernit. Verum hee sive modernis tempori- 
bus acta, seu futuris sub Antichristo crediderimus agenda, 
videat lector, nec sine lachrymis rem lachrymis dignam 
contempletur, quantum ecclesiz status ad pejora quotidie, 
vel, ut mitius dicam, ad infirmioragerenda devolvatur. Nobe 
civitas propter susceptum David cum suis omnibus marty- 
rium passa est, quod est terram bonam fructum per pa- 
tientiam reddere. Ceila cum suis civibus per David ab 
hoste salvata, imminente persecutionis articulo, salvatorem 
suum, quia prodere non timuit, amisit; et hoc est audi- 
tum verbi semen cum gaudio suscipere ; facta autem tribu- 
latione propter verbum, continuo scandalizari. Ziphei 
morantem prope David comperientes, non solum non ad 
se invitare, sed et sponte prodere ; nec quidem propter peri- 

culum vitandum, verum propter amicitiam Saulis nancis- 
cendam, vias ejus explorare, et gressus evertere ac sup- 
plantare meditantur; et hi sunt, qui juxta memoratam 
Domini parabolam audiunt quidem verbum, sed sollici- 
tudo seculi istius et fallacia divitiarum suffocat verbum, 
et sine fructu efficitur. Neque hec ita prosequutus sum, 
quasi non et hodie multos existere, multos semper exti- 
turos perfectos in fide et veritate crediderim; sed quod 
maxima in parte viderim jamjamque instare tempora 
quze olim preedicta sunt, in quibus, abundante iniquitate, 
refrigescat caritas multorum. Hujus lectionis et Zipheo- 
rum proditionis meminit quinquagesimi tertii Psalmi titulus, 
ita se habens: In finem, in carminibus, intellectus David, 
cum venerunt Ziphei, et dixerunt ad Saul: Nonne ecce 
David absconditus est apud nos? Quem ut breviter expo- 
nam, In finem, in Christi personam Psalmum dictum 
significat. Finis enim legis Christus, ad justitiam omni 
credenti. In carminibus, in magna angustia, licet Psal- 
mistz leetitia eundem canticum declarat juxta eum qui 
dixit: Sed et gloriamur in tribulationibus. Semper enim, 
ni fallor, Psalmi qui in carminibus inscribuntur, exulta- 
tionem canentis inter adversa denuntiant.. Intellectus 
David, ostendit illum David angoribus obsessum, sed et 
inopinate liberatum, intellexisse quod corpus veri David, 
cujus et ipse membrum erat, esset ab iniquis passurum, 
quanta sui gratia Redemptoris, et ad praesens sepe liberan- 
dum, et semper coronandum in futuro. Quod autem in 
ejusdem Psalmi capite dicitur: Deus, in nomine tuo salvum 
me fac, et in virtute tua libera me; hoc est, quod in hac 
lectione David refugium petre petit. Et hec propter 
auspicium ereptionis petra dividens appellatur. Bibebant 
enim patres de spirituali consequenti eos petra. Petra 
autem erat Christus. 

Cap. 111. Ascendit ergo David inde, &c., usque ad id quod 
scriptum est: Consurgens autem David descendit in deser- 
tum Pharan.| In hac lectione Dominus absconsa a sapi- 


176 ALLEGORICA EXPOSITIO 


entibus et prudentibus sua dona parvulis revelat; mortis 
claustra subiens, mox eadem resurgendo destruit ; Judzeos, 
adempto ex parte regno carnali, per discipulos ad pceni- 
tentiam vocat. Nec mora deficiente legis umbra, deser- 
tis diu ferisque gentium cordibus in veritate evangelii colen- 
dus infertur. Fugiens namque David insidias Saulis, et 
infirma Zipheorum preesidia deserens, ascendit et habitat 
in locis tutissimis Engaddi, que interpretatur, Fons heedi. 
Fugiens Dominus superba non credentium Judeorum 
precordia, dimittens et ea que cceptos virtutum flores 
ultro relinquere non dubitant, ascendit ad quasi superiora, 
et inhabitat corda humilium spiritu; que confessa jam 
sue scelera foeditatis vivifico fonte Salvatoris abluerant, 
ut sic de hcedis in agnos felici mutatione transirent. 
Meminit hujus loci ecclesia, in Canticis Canticorum 
loguens: Botrus Cypri dilectus meus mihi in vineis 
Engaddi. Videlicet aperte dicens: Quia sicut botrus 
insule Cypri ceteris esse preestantior, ita gratie mei 
Redemptoris incomparabili studiorum spiritualium ardore 
mentem solet debriare quam cceperit. Et hoc in illis 
solum populis, qui in remissionem peccatorum fonte bap- 
tismatis innovati, fructifera bonz actionis norunt gaudia 
propagare. Vineas autem Engaddi, balsami, cujus locus 
ille ferax est, arbores nuncupat. Quarum cortice inciso 
destillans humor ille, lachrymis pulcher rorantibus, et 
chrismati conficiendo aptissimus, quam virtutibus signifi- 
candis sit accommodus, manifestissime liquet. 

Cumque reversus esset Saul, &c.| A persequendo Philis- 
teos Saul repente ad investigandum David, occidendumque 
sinistra mente revocatur; a justo, quo hostibus obviabat, 
ad injustum, quo et civem feriat, certamen arma conyertit. 
Sic nimirum Judei increduli, dum verbo scripture sancte 
prediti, nonnulla sepe contra idola, variosque gentium 
disputando certant errores, repente miseri contra Christum 
Christianamque religionem verborum infidelium jacula re- 
torquent. Dumque eum cognoverint publicanos et pecca- 
tores per undz salutaris ablutionem purgatos, atque ab 
illecebris seculi jam secretos ad se admisisse, quod est 

typice David in deserto Engaddi manere; abscondunt 
statim tendiculas contra insontem frustra, deglutire que- 
rentes eum, sicut infernus viventem, et integrum quasi 
-descendentem in lacum. Unde apte subjungitur: 
Assumens autem Saul tria millia electorum virorum, &c.| 
Sicut in bono ternarius numerus certi mysterii gratia poni 
consuevit, eos nimirum designans, qui vel Sancte Trini- 
tatis confessione gloriosi, vel fide, spe, et caritate devoti, 
vel cogitatione, locutione, et actione sunt perfecti, vel ali- 
quid hujusmodi; ita et in malo exercitu cum ponitur, illos 
non immerito denuntiat, qui his per omnia probantur 
agere contraria. Ideoque in hoc loco tria millia arma- 
torum, cum quibus Saul ad persequendum David et viros 
ejus egreditur; illi sunt mystice accipiendi, qui triformi 
acie adversus Dominum et adversus Christum ejus, inania 
meditantes, id est, abeuntes in consilio impiorum, et in via 
peccatorum stantes, et in cathedra pestilentiz sedentes, 
cuncta beato viro gessere contraria; illi videlicet, cujus in 
lege Domini voluntas, et in lege ejus meditabitur die ac 
nocte. Pergit autem ad investigandum David Saul, etiam 
super abruptissimas petras, que solis ibicibus pervize sunt, 
cum deceptionis insidiarumque laqueos tendit Judzorum 
regnum Domino; in summis etiam dictis ejus, que per- 
fectis solum auditoribus vix capacia restant. Ibices nam- 
que, quee sunt parva quadrupedia, nec nisi in petris manere 
ac parere norunt, et si quando etiam de altis saxorum 
cacuminibus ruunt, in suis se cornibus illesa suscipiunt, 
humiles verbi Dei signant auditores, qui quanto minoris 
se meriti, sapientic, et virtutis conspiciunt, tanto magis 
fortia sanctarum scripturarum presidia, in quibus mente 
habitare, ac boni operis foetus ponere debeant, quasi petra- 
rum ibices refugia querunt, et quicquid eis ruine tempo- 
ralis accesserit, in testamentis eloquiorum ccelestium se 
sustentantes, quasi cornuum suorum exceptione salvantur. 
Meminit hujus animantis Dominus, et quam non contem- 
nenda sit ejus figura, signavit ad beatum Job mystice 
loquens : Numquid nosti tempus partus ibicum in petris ? 
Et venit ad caulas quoque ovium, &c.] Inter persequendum 
VOL. VIII. N 

Judea pastorem magnum ovium Dominum nostrum Jesum 
Christum, ad conventicula quoque fidelium ejus discipu- 
lorum, qui se sevientibus quasi lupis oves offerebant, 
impetum nefandze quzstionis protelavit, si forte vel in 
ipsis aliquid unde magistrum reprehendere posset, inve- 
niret. Unde illud: Ecce discipuli tui faciunt quod non 
licet in sabbatis, et ceetera. 

Eratque tbi spelunca, &c.| Spelunca heee Dominici est 
figura monumenti, cujus ostium ingressus est Saul, ut 
purgaret ventrem, cum proceres regni Judeorum abeuntes 
a Pilato, munierunt sepulchrum, signantes lapidem cum 
custodibus, ut auctori vite quasi resurrectionis iter occlu- 
dere nitendo, diu conceptum intrinsecus decoctumque jam 
sue perfidiz mentis foetorem foras cunctis ostenderent. 
Porro Dominus in interiore parte sepulchri conditus late- 
bat, latebant et viri ejus, id est, fortes eo tempore, fortio- 
res futuri discipuli ejus, qui ubicunque Hierosolymitanz 
civitatis tunc temporis erant corpore; constat prorsus, 
quia tota mentis intentione ac desiderio sedem tenebant 
monumenti, ubi solum quem diligebant, sepultum jacere 
dolebant. Et quidem latebant in spelunca, quia quid 
devotionis et amoris erga injuste occisum haberent, eos 
qui occiderant, omnimode scire nolebant. Vel certe viros 
David cum eo latuisse in spelunca, immo etiam cum eo 
resurrexisse ac processisse de spelunca, juxta illud intelli- 
gendum apostoli: Quia vetus homo noster simul confixus 
est cruci cum illo, ut destruatur corpus peccati, ut ultra 
non serviamus peccato. Et sicut preemisit, dicens: Quia 
quicunque baptizati sumus in Christo Jesu, in morte ip- 
sius baptizati sumus. Consepulti enim sumus cum illo 
per baptismum in mortem, ut quomodo surrexit Christus 
a mortuis per gloriam Patris, ita et nos in novitate vite 
ambulemus. 

Et diverunt servi David ad eum: Ecce dies, &c.| Dixe- 
runt Christo discipuli sui carnales, adhuc et animi servilis, 
cum crucifixi potentiam, et crucifigentium vaesaniam cer- 
nerent: Ecce adest tempus, de quo locutus est Deus 
Pater ad te, per os sanctorum suorum a seculo prophe- 

tarum, positurum se omnes inimicos tuos, scabellum pedum 
tuorum. Hec autem animo toto, tametsi non verbo, dice- 
bant, quicunque illorum perire cupiebant eos, qui, latrone 
-dimisso, Salvatorem morte damnarent ; quia probatum est 
in eo qui auriculam servo principis sacerdotum abscidit, 
nolens Dominum calicem, quem Pater dedit, bibere. Pro- 
batum in eis qui ignem de ccelo super impios descendere 
querebant, nescientes cujus spiritus essent; quia Filius 
hominis non venit animas perdere, sed salvare. At ille 
congruo suz pietatis moderamine non occidit funditus 
improbos, sed regni illis habitum, haud parva ex parte 
subtraxit ; ut vel sic confusi, ad agnitionem suze dementia, 
correctionemque venirent. ? 

Post hec percussit David cor suum, &c.| Dolebat Domi- 
nus humanam gentem, de qua carnem suscepit, misera- 
tionis affectu, quod exigentibus illius meritis demere coge- 
retur ei regalis quidpiam ornatus, malens hance servata 
lege divina regnum hic, et in futuro seculo semper habere 
perpetuum. Denique videns civitatem peccatricem, flevit 
super illam dicens: Quia si cognovisses et tu, et cetera. 
Quibus abscisionem regni detestabilis, quam divina dis- 
trictione justus futuram decernebat, humana pius misera- 
tione deflebat. 

Dixitque ad viros suos: Propitius sit mihi Dominus, &c.| 
Duas maxime ob causas David manum ab occidendo Saul, 
quamvis se inimicissime persequente, continuisse decla- 
ratur; quia videlicet eum et Dominum suum, et regali 
meminit chrismate perunctum. Ubi primo regnum vel 
unguentum, quod et ipsum Dominici semper videlicet 
inviolabilis regni ac spiritualis unguenti noverat praten- 
dere figuram, digno veneratur honore. Deinde etiam nos 
moralibus instituit disciplinis, ne prapositos nobis, eos 
maxime qui sacris ordinibus insigniti sunt, quamvis nos 
injuste persequentes, verbi austerioris ense foedare, et vel 
ultimz superflue actionis eorum quasi fimbriam vitupe- 
rando decerpere presumamus. Sed et si forte nos tale 
aliquid incautius egisse contigerit, mox dolendo cor percu- 
tere, et temerarium admissum studeamus peenitendo corri- 

gere. Verum juxta cepte explanationis ordinem, qua 
Saul Judaicum populum sive regnum, David vero Chris- 
tum significare diximus, possumus intelligere, quod eun- 
dem populum sive imperium Dominum suum vocaverit 
Christus, eo quod ex illo formam servi sumere dignatus 
sit: Christum vero Domini, quod ei prez ceteris gentibus 
antiquitus gratiz spiritualis unctionem contulerit. Ideoque 
noluerit in eum mittere manum, qua funditus perderet 
iniquos ; sed quasi chlamyde detruncata regali dispartitus 
sit eos a terra, et supplantaverit eos in vita ipsorum. Et 
sicut alius Psalmus ait: Ne occideris eos, nequando obli- 
viscantur legis tue. Disperge illos in virtute tua, et 
destrue eos, protector meus, Domine. 

Et confregit David viros suos sermonibus, &c.| Et con- 
fregit Dominus discipulorum suorum austeritatem, qua 
impios perire desiderabant, dicendo: Nolite judicare, et non 
judicabimini. Nolite condemnare, et non condemnabimini. 
Et alibi: Non enim misit Deus Filtum suum in mundum, 
ut judicet mundum, sed ut salvetur mundus per ipsum; 
ceeteraque hujusmodi, et non permisit eos, ut vindictam mox 
delinquentium, sed vitam potius amarent correctorum. 

Porro Saul exsurgens de spelunca, &c.| Surgentes Do- 
minici monumenti custodes, qui advenientis angeli timore 
prostrati, et facti fuerant velut mortui, ac fugientes a mo- 
numento, nihilominus coepta contra Dominum prave con- 
jurationis itinera peragebant, dicendo venisse discipulos 
ejus nocte, et furatos esse eum, illis dormientibus. Quod 
etiam de illis qui custodes monumento adhibuere, potest 
recte intelligi; qui etsi servando monumento Domini 
gementes confusique discesserint, non tamen a_perse- 
quendo fidem illius gressum propositi sevientis averte- 
runt. Quibus utrisque a monumenti observantia detur- 
batis, et ipse Dominus sue resurrectionis, quam occulte 
induerat, gloriam suis paulatim revelare non tardavit. 
Atque hujus jam confirmata ac preedocta veritate, mox per 
eosdem clamore liber pradicationis intonans, aversos a 
se suos persecutores, benigne ad pcenitendi remedium, 
suique revocabat amorem. Quos dum primis humanitatis 

ac piletatis sibi reconciliaret alloquiis, nonnullos eorum 
post se respicere, id est, commissi in Deum sceleris pceni- 
tere perdocuit. 

Et inclinans se David pronus in terram adoravit, &c.| Et 
pronum pietatis suze pectus Salvator ad compatiendum 
subveniendumque terrenis infirmisque cordibus, per mi- 
nistros sui sermonis ostendens, primus ipse exempla ado- 
randi et reconciliandi Deo his qui illum jamdudum offen- 
derant, exhibuit. Dixitque ad populum Judeorum per 
evangelii praccones: Quare audis sermones humana sapi- 
entium, Scribarum, et Phariseorum loquentium: Jesus 
queerit malum adversum te; si dimittimus eum sic, omnes 
credent in eum, et venient Romani, et tollent nostrum et 
locum et gentem. Ecce in tempore mez passionis tot 
miraculis apparentibus, viderunt quicunque vera videre 
potuerunt in te, quod tradiderit te Dominus in potestate 
mea, cum ad unam mansuetissimam mez responsionis 
vocem qua dixi, Ego sum; tanta armatorum manus tre- 
mefacta corruit, cum me crucifixo insolita colum totum 
meridie caligo tenebrarum obtexit ; me spiritum exhalante, 
terra tota commota, petre conscisse, monumenta aperta, 
et innumera mortuorum sunt excitata cadavera. Mee 
denique resurrectionis teste angelo apparente, eque et 
terreemotus factus immensus, et tui sunt exterritis ac mor- 
tuis assimilati custodes. Et quidem cogitavi, ut si non 
peeniteres, occiderem te; sed pepercit tibi patienter agendo 
mez miserationis respectus, malens te acta pcenitentia 
veniam salutemque mereri. Dixi enim: Non percutiam 
funditus, auferamque de medio gentem, quamvis pecca- 
tricem, et inimicam mihi, ex qua habitum servi, in quo 
totum mundum lucrifacerem, suscepi; quamque in patri- 
bus olim divina largitio singularis gratiz benedictione 
perfudit. 

Quin potius, pater mi, vide, &c.| Quin potius, inquit 
Dominus, popule mi, ex quo ad confirmandas promis- 
siones patrum ut Filius hominis vocarer, et essem, ne me 
incarnari non piguit. Vide et cognosce terminum regalis 
habitus tui in potestate mea; quoniam cum preciderem 

summitatem regni tui terrestris, multos ab ejus defensione, 
que per arma, lites, et bella geritur, ad fidei et religionis 
mez simplicitatem yocando, multos ob reatum perfidiz 
in manus hostium dando, nolui manum in te apertz ultio- 
nis extendere. Animadyerte et vide, quoniam non est in 
opere meo quicquam mali vel iniquitatis, meque illum 
esse cognosce, de quo propheta testatur: Qui peccatum, 
inquit, non fecit, nec inventus est dolus in ore ejus. Quis 
enim ex yobis arguet me de peccato, qui mei nominis 
memoriam de terra viventium eradere insidiando cona- 
mini ? 

Quem persequeris, rex Israel? quem persequeris ? &c.| 
Israel, vir videns Deum, interpretatur. Quem ergo per- 
sequeris, inquit, popule, qui ad videndam divine claritatis 
gloriam prior ceteris nationibus electus es? Quem per- 
sequeris? IJllumne magnum ac vigilantissimum ovium 
sanctarum custodem, quem morti tradere non dubitasti, 
etiam post mortem sequi odiendo non desistis? Eum qui 
humanitatis habitu modicus, sed resurrectionis saltu velo- 
cissimus, tuis Inter captandum manibus elapsus est, jam 
de coelo intonantem denuo te apprehendere posse stultus 
arbitraris? Ht quidem ego non quero gloriam meam, est 
qui quzrat et judicet. Non absurdum videatur cuiquam, 
canem mortuum vel pulicem Domini gestare figuram ; 
cum et ipse alibi propter fragilitatem carnis, quam sine 
semine virili, virginea carne suscepit, dicat de se: Ego 
autem sum vermis, et non homo. Et propter resurrec- 
tionis gloriam, quam subito et citissime de morte ad vitam 
quasi saltu peregit: Et excussus sum, inquit, sicut locusta. 

Kit levavit Saul vocem suam, et flevit, &c.] Et docente 
per apostolos Domino, levavit populus Judzeorum in eis 
qui erant preedestinati ad vitam zternam, vocem suam in 
confessionem fidei, quam dudum negando in infima de- 
presserat, et prisci contagia reatus dignis pcenitentiz fleti- 
bus affluendo detersit, confitens Domini justitiam. pariter 
et bonitatem ; necnon et sue commemorans errata malitiz, 
quod ipse quidem totius auctorem bonitatis morti ferox 
tradiderit: ille autem morti datus injuste, cum sit omni- 

potens, mortificatores ad vitam reservare, quam perdere 
maluerit. 
_ Kit nune quia scio quod certissime regnaturus sis, &c.| Vox 
heec peenitentis est populi Judeorum, et a Christo quem 
recognovit salutis aditum quzrentis. Et nunc quia scio 
certissime, quod tu sis ille de quo dictum est: Multiplica- 
bitur ejus imperium, et pacis non erit finis, habens in 
ditione tua regnum illud, in quo mundi corde Deum sine 
ullo beatitudinis fine videbunt; confirma queso fidem 
quam donasti tuorum largitione sacramentorum, tuisque 
donis ceelestibus ipsam in me fidem augmenta, quatenus, 
accepto pignore Spiritus, fiduciam habere queam, quod 
progenitam ex meo corde stirpem operum post absolutio- 
nem corporis, ab zterno salves interitu. Neque auferas 
nomen meum de domo superne habitationis, quam patri- 
bus meis, qui te per legem fideliter et amanter expectavere 
venturum, donare digneris. Hzec autem et hujusmodi 
confessionis verba fundentibus nonnullis Judzorum, annuit 
Dominus juste illorum petitioni, et imbutos evangelii 
sacramentis, de catechumenis eos et competentibus fecit 
esse fideles. 

Abiit ergo Saul in domum suam, &c.| Abit populus 
Judzorum in eis quiapostolis docentibus resipiscere a perfi- 
dia potuerunt, ad curam suz intrinsece salutis operandam. 
Porro ipse Dominus et preedicatores ejus, scientes ex eodem 
populo plures contra fidem bella moturos, relictis 1mis 
et terrestribus, ad tutiora mox et celsiora loca, id est recte 
creditura, fortiter perseveratura, Samaritanorum gentium- 
que proximarum corda illustrando conscenderunt. Memi- 
nit hujus lectionis, quodque ad Christum spiritualiter 
referenda sit edocet, quinquagesimi sexti Psalmi titulus, 
qui ita inscribitur: In finem, ne disperdas David, in tituli 
inscriptione, cum fugeret a facie Saul in speluncam. Qui 
quidem duobus verbis, quasi de David scriptus videtur ; 
sed duobus aliis, quia veraciter totus Christum signet, 
aperit. Quod enim dicit, Ne disperdas David; videtur 
prohibere ab inimico insidiante disperdi eum qui fuerat 
a Domino promissum preparatus ad regnum. Et quod 

in clausula subjungit, Cum fugeret a facie Saul in spelun- 
cam, ipsi temporis articulo, quo disperdi posse putabatur, 
arridet. Verum quod in principio ponitur, im finem, ad 
illum cuncta referenda premonet, qui nobis omnium restat 
perfectio bonorum; quia cum ad ipsum venerimus, nil 
ultra querere opus habemus. Quodque in sequentibus 
inseritur, in tituli inscriptione, ipsum Dominic passionis 
titulum, quem Hebraice, Greece, et Latine Pilatus scripsit, 
exprimit; qui et ipse in figuram regni inviolabilis, nulla 
vel ab eo qui scripsit, potuit ratione disperdi. Sensus 
ergo totius tituli iste, pracipientis Judzis, ne se Christi 
vel etiam occisi ac sepulti gloriam tollere posse suspi- 
centur: In finem ne disperdas David, in tituli inscriptione, 
cum fugeret a facie Saul in speluncam, in eum qui finis 
legis est ad justitiam omni credenti; Psalmum cantatum 
intellige, ne disperdere queeras Christum in auferendo vel 
Imminuendo regnum ipsius, quod tituli veracis inscriptione 
signatum est, etiam cum videas eum insistentibus impiis 
per mortem monumenti claustra subiisse; atque nimirum 
claustra a facie fugit persequentium, ne eum ultra perse- 
quendi, vel saltem videndi haberent potestatem. Sed et 
ipse Psalmus juxta tenorem hujusce lectionis, passionem, 
sepulturam, resurrectionemque Dominicam, necnon et 
fidem gentium, que et ipsa presentis in fine lectionis 
mystice continetur, aperta simul et idonea testificatione 
decantat, ubi inter cetera de passione triumphali, Dedit, 
inquit, in opprobrium conculcantes me. De sepultura et 
resurrectione : Animam meam eripuit de medio catulorum 
leonum, dormivi conturbatus. Que tamen conturbatio 
melius in membris ejus intelligitur, necdum plene resur- 
rectionem ejus in sepulchro dormientis credentibus. Item 
de resurrectione: Exsurgam diluculo. At de gentibus illo 
inspirante et cooperante credituris: Confitebor tibi in 
populis, Domine, psalmum dicam tibi inter gentes. Sed 
et damnationem gentis Judaicze, quam abscisio chlamydis 
Saul in hac lectione signat, memoratus Psalmus ita descri- 
bit: Foderunt ante faciem meam foveam, ect ipsi incide- 
runt in eam. 

Mortuus est Samuel, &c.| Defecit evangelio coruscante 
futuree preedicatrix umbra veritatis, nec sine dolore sub- 
trahi potuit populus a consuetarum ritibus cerimoniarum 
quos divine legis institutione non dubitabat fuisse collatos. 
Unde Jacobus ad apostolum Paulum loquens: Vides, in- 
quit, frater, quot millia sunt in Judeis, qui crediderunt, 
et omnes hi emulatores sunt legis. Attamen paulatim 
cessante in ecclesia Judaizandi consuetudine, quasi friges- 
centia prophetee membra humanis abstracta conspectibus, 
in domo sua in Rama, id est, in excelso conduntur; quia 
dum exterius celebrari legis sacramenta desierant, cuncta 
interius in Christo et ecclesia coeperunt querenda intelli- 
genda probari. Domus quippe prophets, ecclesia creden- 
tium est, et hec in illo sita excelso, de quo scriptum est: 
Kt ipse fundavit eam Altissimus. Lt alibi: Quia excelsus 
reputatus est ipse. 

Consurgens autem David descendit in desertum Pharan. | 
Pharan interpretatur onager, sive frugifer, aut ferocitas 
eorum. Cessante ergo prophetiz typo, et in Rama, id 
est in Christo, ut dictum est, et ecclesia consummato, 
relicta Judea, fidei veritas gentes diu feras, et indomabilis 
animi, sed jam nunc justitie fruge foecundandas adire 
dignata est. Nec solum propter nomen agreste vel ferum, 
sed et propter incolas diros ac feroces Pharan gentibus 
significandis aptissime congruit. Narrat enim scriptura 
Ismaelem, a quo genus duxere Sarraceni, in deserto Pha- 
ran habitasse, illum videlicet de quo dictum est, Kjice 
ancillam et filium ejus; non enim heres erit filius ancille 
cum filio liberee. Cujus vicinitatem turbulentam horres- 
cens filius liberze, id est, populus spirituali gratia renova- 
tus, queritur dicens: Heu me, quod incolatus meus pro- 
longatus est, habitavi cum habitantibus Cedar ; et cetera, 
usque ad finem Psalmi; quze Sarracenos specialiter adver- 
sarios ecclesiz cunctos generaliter describunt. Sed ut 
etiam de ancillz filiis, id est, de huic seculo servientibus 
populis Christus ad libertatem vocaret, hosque secundum 

Isaac promissionis efficeret filios, fugatos a superbis Judzis, 
descendit in desertum Pharan, hoc est, humiliata gentilium 
corda, eisque suz gratiam pietatis infudit. 

Cap. iv. Erat autem vir quispiam in solitudine Maon, 
&c., usque ad id quod scriptum est: Saul autem dedit 
Michol filiam suam uxorem David, &c.| Heec lectio typice 
docet synagogam damnatam principum doctorumque ejus 
malitia, a Domino salvatam, sed et ipsam post modum 
vocatis ad fidem gentibus, non parva ex parte rejectam; 
alii quidem personis humilium salvationem, aliis autem 
rejectionem notans superborum. Lrat igitur vir quispiam 
in solitudine Maon, id est, habitaculi. Erat ccetus Scriba- 
rum et Phariszeorum in sancte scripture studiis conver- 
satus; que singulari pre ceteris scripture virtute pre- 
dita, insuper omnes suos lectores mundo solitarios effici, 
hoc est, a concupiscentiis pompisque ejus separari, et seip- 
sos dignum Deo habitaculum facere docet. Kt possessio, 
inquit, ejus in Carmelo, id est, in agnitione circumcisionis ; 
quia sermo legis, quam predicabat, veram castigationem 
intelligi, non autem dedit perfici. Nam quod litera jubens 
ostendit, non ipsa, sed gratia juvans perfecit. Non ergo 
in perfectione, sed in agnitione consummatz castigationis 
Phariseeus et Scriba legalis habebat possessionem: Quia 
lex per Moysem data est, gratia autem et veritas per Jesum 
Christum facta est. Magnus autem nimis homo ille voca- 
tus est; quia doctor memoratus, quamvis ex parte non 
parva terrenum sapiens, multum tamen antecellit omnes 
secularis philosophiz preceptores, qui ex toto divine 
legis ignari, seipsis solum magistris in his que docerent 
utebantur. 

Erantque ei oves tria millia, &c.| Krant commissz ad 
docendum Scribis et Phariszis innocentes simul et peeni- 
tentes anime: he fide, spe, et caritate perfecte; illew 
prima fidei adhuc que a timore inchoat, rudimenta sec- 
tantes. 

Et accidit, ut tonderetur grex ejus in Carmelo.| Accidit 
ut perfectiores quique auditores scribarum in agnitione 
castimoniz legales exterioris hominis actus deponerent, ut 

interior renovaretur de die in diem. Accidit ut populus 
omnis eisdem subditus, primitiarum decimarumque suarum 
quasi superflua sibi, et que sine dolore amitti poterant, 
Domino vellera traderet. 

Nomen autem viri illius erat Nabal, &c.| Nabal stul- 
tus, Abigail dicitur patris exultatio: et stultus erat 
legisperitus, qui habens clavem scientiz, ipse non in- 
troibat, et eos qui volebant intrare, prohibebat. Patris 
autem exultatio recte vocata est synagoga in eis, quibus 
dicit: Gaudete autem, quia nomina vestra scripta sunt in 
ceelo. Erat namque in talibus prudentissima, ad intelli- 
gendum verbum fidei; et speciosa, ad agendum que intel- 
ligere poterat. Porro magistri ejus duri non credendo, 
pessimi male vivendo, et malitiosi erant contra Dominum 
insidias machinando. 

Erat autem de genere Chaleb.| KErant magistri synagogze 
de discipulatu legislatoris. Super cathedram enim Moysi 
sederunt Scribe et Phariszi: qui quoniam ceteros tunc 
mortales, et humanz simul et divine: sapientiz gratia 
preibant, non immerito Chaleb, id est, omne cor potest 
appellari; vel quia Chaleb patriarcham fide ac virtute 
potentem legimus, possumus dicere quod augmentum 
damnationis sit infidelibus vita fidelium, a qua degene- 
ravere, parentum. 

Cum ergo audisset David in deserto, yuod tonderet Nabal 
gregem suum, &c.| Cum audisset Dominus in homine con- 
versatus in mundo, quod periti legis auditores suos vel ad 
exonerandos se vitiis, vel ad sua pro Domino tribuenda, 
exercitationis congrue quasi forfice praepararent, misit dis- 
cipulos suos fortissimos, videlicet denarii ccelestis adi- 
piscendi praecones, quorum in baptismate renovata fuerat, 
sicut aquile juventus, et dixit eis: Ascendite in agnitionem 
circumcisionis, apertis virtutum et doctrine profectibus, 
arcem vos castimonie spiritualis veraciter nosse et con- 
scendisse monstrate: et hzec agendo venietis ad ipsos legis 
doctores, et illis quoque salutem ex meo nomine, qui Sal- 
vator appeller et sim, evangelizantibus superna in pace 
futuram, dicentes: Sit omnibus pax, quicumque in nomine 
Dei Patris credendo fratres Christi esse voluerint, sit 

etiam vobis pax in eandem fidem pia societate conversis ; 
immo et omnibus quos erudistis, et universis que agitis pax. 
Illa videlicet pax, que fecit utraque unum, et medium > 
parietem maceriz solvit, inimicitias in carne sua, 

Audivi quod tonderent pastores tui, &c.| Et hee per 
apostolos suos Judzorum primatibus loquutus est Domi- 
nus, Audivi quod docerent discipuli vestri populum, qui 
iisdem nobiscum scripture sacree pascuis utebantur. Num- 
quam eis molesti fuimus, sed quiete conyersati ad omnes, 
insuper etiam jugum suave humilitatis, atque onus leve 
predicavimus: nec aliquando periit aliquid de doctrina 
vel actibus eorum: omni tempore nobiscum fuerunt in 
agnitione circumcisionis, id est, quo spiritualem circum- 
cisionem, sicut et nos, in altissimis eloquiorum divinorum 
verbis agnoverunt. Ubi subintelligendum est, perire po- 
tuisse aliquid de substantiis eorum qui sine David fuissent 
in Carmelo; id est, supervacuam in multis, neque ad 
salutem anime proficuam lectionem eorum, qui scripturas 
legentes, Christum in scripturis intelligere nescissent. 
Interrogate, inquit, innocentes quosque, ac veraciter et 
scienter humiles de vestra gente qualium est regnum ccelo- 
rum; et indicabunt vobis, quod evangelii gratia non est 
literze legis adversaria, sed in utroque testamento justus ex 
fide vivit. 

Nune ergo inveniant puert gratiam in oculis tuis, &c.] 
Quia, inquiunt, vos populum docetis, quod est intellec- 
tualem tondere gregem, curate ut etiam Christi discipuli 
predicantes, in vobis gratiam fidei et bonze actionis in- 
veniant. In luce enim gratiz singulariter bona predi- 
caturi venimus, adeo nimirum bona, ut et regnum ccelorum 
inauditum mortalibus predicet; et ad hoc universum 
genus conyocet hominum, a qua etiam bonitate praecipua 
evangelium Greece nomen accepit. Quodcumque obe- 
dientiz fidelis invenerit vestra virtus, doctoribus saluti 
vestree servire gaudentibus, et de vestra stirpe progenito, 
veraciter manu forti ac desiderabili Jesu Christo libenter 
impendite. 

Respondens autem Nabal pueris David, &c.| Respon- 
dentes stulti principes Judeorum preedicantibus _ sibi 

Christi discipulis, aiebant: Nos Moysi discipuli sumus, 
hunc autem nescimus unde sit. Et increverunt discipuli 
Jesu ad presumptionem docendi, ita ut a nullo valeant 
superari, qui fugerant contemnendo legisperitos, multo se 
in scientia majores. Tollemus ergo nos sanctz dicta scrip- 
ture, nobis specialiter ad docendum commissa, que par- 
tim simpliciter legi et intelligi possunt ; quod est, aquam 
bibi: partim diligentius tractari, ut sic intelligi valeant, 
debent; quod est panem frangendo ac mandendo comedi. 
Tollemus et facta patrum preecedentium, que in auxilium 
vitze ac virtutis nostris auditoribus docendo preeparavimus, 
et dabimus doctoribus, a nostra prorsus religione ac fide 
separatis, qui ad sui dogmatis sensus sancta verba perversi 
transfugerent. 

Tune David ait viris suis, Accingatur unusquisque gladio 
suo, &c.] Potest quidem intelligi gladius Spiritus, quod 
est verbum Dei; quo Mediator Dei et hominum, homo 
Christus Jesus, ad debellandos infideles accinctus sit, quo- 
ties verbum Patris per evangelium suum mundo patefe- 
cerit. Accincti et discipuli ejus, cum et ipsi idem preedi- 
caverunt. Sed quia legitur in sequentibus: Abigail inter- 
cedente, prohibitus David ne feriret impios. Numquam 
autem rogat ecclesia Christum, ne incredulis salubre sui 
verbi vulnus infligat. Melius intelligitur hoe in loco gla- 
dius vindicta excidil, que Judzis post Domini passionem 
imminebat; quo nimirum gladio Dominus ipse, accincti et 
ministri verbi illus, non ipsi utique poenam peccatoribus 
irrogando, sed hance peccatoribus, nisi poeniterent, futu- 
ram predicendo. Cujus metu gladii occurrens ecclesia 
Domino ultra annorum Lx. tempus ejus ictum interce- 
dendo suspendit. 

Et secuti sunt David quasi quadringenti viri, &c.| Secuti 
sunt Dominum ad officium preedicandi quicumque pru- 
dentia, fortitudine, temperantia, et justitia perfecti pote- 
rant inveniri. Porro alii caritatis gemine perfectione con- 
tenti, magis elegerunt cum acquisitis Christo proximis 
quiete vivere, quam pro acquirendis aliis ad spiritualia 
bella przecingi. 

Abigail autem uxori Nabal nuntiavit unus de pueris, &c.| 
Spernentibus verbum fidei primatibus Judzorum, nuntia- 
vit unitas Christi discipulorum subjectz illis synagoge, et 
dixit: Ecce misit Jesus Christus apostolos, nuntios vide- 
licet veritatis, divinis scripturis instructos, ut benedic- 
tionem mandarent zternam majoribus nostris, et aversati 
sunt eos. Homines isti, id est, Christi apostoli, boni apo- 
stoli, boni satis fuerunt nobis, regnum cceleste preedicando; 
et non molesti, onera legis cervicibus nostris ultra impo- 
nendo. Nec quicquam aliquando periit eorum que gessi- 
mus omni tempore quo in eorum quam docent sumus fide 
conversati, in deserta a mundi illecebris, et quasi solitaria 
vita degentes. Omni, inquam, tempore, hoc est, sive legis 
adhuc ritibus observatis, seu revelate et predicate jam 
eratiz celebratis mysterlis, quicumque se fidei Christi 
conjunxere, ab omni prorsus sunt perditione salvati. In 
auxilium docendi erant nobis, tam in obscuris scriptura- 
rum investigandis, quam in apertis palam proferendis, 
omnibus diebus, quibus juxta eorum sensum vere evange- 
licum nostros instituimus auditores. 

Quamobrem considera et recogita quid facias, quoniam, 
&c.| Exposui, inquit, quid utilitatis et gratize fides Christi 
habeat, et quanta duritia eidem principes nostri restite- 
rint. Quamobrem considera et recogita, quo ordine decli- 
nata et vitata superborum malitia, qui noluere benedic- 
tionem, et prolongabitur ab eis, ipsa non solum iram ejus 
effugere, sed et benedictionem hereditatis accipere merue- 
ris; quoniam completa est militia vindictz adversus prin- 
cipes gentis tue, et adversus ipsam gentem tuam; qui 
occisis olim lapidatisque prophetis, ad complendam sui 
peccati malitiam, in ipsum etiam singulariter manu fortem 
prophetarum Dominum manus mittere non timuerunt, et 
ipsi sunt filii diaboli, Barrabbam pro Christo Salvatore 
sibi eligentes latronem; ita obdurati sensibus, ut nullius 
doctorum spiritualium dicta capere possint. 

Festinavit igitur Abigail, et tulit ducentos panes, &c.| 
Compuncta ad predicationem apostolorum, festinavit 
synagoga reconciliari Christo, quem a principibus suis cog- 

novit offensum, tulitque suos auditores per legis jam lite- 
ram imbutos; et imposuit super humiles simplicesque 
verbi evangelici dispensatores, quorum ministerio vel inter- 
cessione perveherentur ad Christum: super eos videlicet 
qui dicere possent, Ut jumentum facti sumus apud te in 
terra, et nos semper tecum; et: Nos stulti propter Chris- 
tum. Ducenti etenim panes sunt hi qui per ejusdem fidei 
et actionis consortium, ita sibi sunt mutuo foedere con- 
nexi, in tantum supernz devotionis igne confortati, ut 
nullatenus ab invicem valeant separari. Duo utres vini, 
qui gemine dilectionis virtute debriati, mortificari carne, 
vivificari autem Spiritu desiderant, et interius renovari de 
die in diem, ad percipiendum continendumque spiritualis 
gratie mustum. Quinque arietes cocti, quicquid in suis 
sensibus superbum, et contra infirmiores proximos, quasi 
male cornutum deprehenderint, totum devota Deo morti- 
ficatione compressum, congruz compunctionis solent flam- 
ma decoquere. Quinque sata polentz, qui memoratos 
corporis sensus spiritui subjugare, et humilitatis neces- 
sarlz quasi mola norunt edomare; que videlicet humi- 
liatio vel contritio carnis, quia moderate, et nec minus nec 
plus justo debet exerceri, bene polenta hc sato, que apud 
Hebrzos certa mensura est, unum et dimidium habens 
modium, comprehensa describitur. Centum ligaturis uve 
passe signantur, qui continentia virginali gaudentes, in- 
super individue caritatis ad invicem vinculis astrmguntur, 
perfectissimamque angelicz castitatis pulchritudinem etiam 
in carne positi degustant. Passa quippe uva a vite, quae 
genuit excisa, cum suo quo plena est vino, ad majoris 
gratiz munus solet non contrita servari; et virginalis caro 
a communis ecclesiz convictu arctiori continentiz ferro 
secreta, dulcorem in se mature jam castitatis, quasi ad 
totius ecclesiz gratiam Domino dilecta complectitur. Cen- 
tum sane, quia ccelestis et angelice perfectionis mysterium 
signet, late omnibus claret. Ducentz caricarum masse, 
sunt anime, que suavitatem sue spiritualis et perfectz 
societatis etiam proximis docendo impertiunt, ut duplicata 
virtute duplicem mereantur et palmam. Que cuncta per 

Abigail in David epulas missa sunt, cum diversis per 
legis doctrinam imbutos viros virtutibus, synagoga bap- 
tizandos, et evangelii sacramentis instituendos misit ad 
Christum. 

Dixitque pueris suis: Precedite me, &c.| Preecesserant 
multi de Judea viritim venientes ad fidem, secuta est post 
eos synagoga. Prius namque dictum est, Dominus autem 
augebat qui salvi fierent quotidie in id ipsum; ac post- 
modum ecclesia quidem per totam Judzeam et Galilazam, 
et Samariam, habebat pacem, et edificabatur ambulans in 
timore Domini, et consolatione Sancti Spiritus replebatur. 
Stultis autem principibus suis synagoga credentium, ne 
eos ad pejora provocaret, mysterium suz credulitatis indi- 
care detrectavit. 

Cum ergo ascendisset asinum, &c.| Cum se synagoga 
cunctis fateretur stulto eatenus sensul servisse, atque ad 
initia fidei Christiane descenderet, que ab infirmitate 
Dominice incarnationis incipiens, ad divinitatis agnos- 
cendez solet celsa perducere. Christus et discipuli ejus 
descendebant in occursum ejus, ut conatus ejus predi- 
cando juvantes, ab ipsis humanitatis ejus, quibus imbue- 
retur, mysteris, ad divinitatis eam culmina summa sub- 
veherent. 

Et ait David: Vere frustra servavi, &c.| Ait Dominus, 
longam superbientium Judzorum stultitiam detestans : 
Vere frustra tanto tempore dementibus mez gratiz mu- 
nera ceteris pre gentibus obtuli, et reddidere malum per- 
fidize, persecutionis, et crucis, pro bono gratiz quam dedi. 
Tollam ergo nefandos de terra, ut usque in mane univer- 
salis judici, nullus de progenie perversa dimittatur immu- 
nis. Quod ita dictum est, non ut Judzi omnes increduli 
ante diem judicii monstrentur esse morituri, sed ut digni 
per omnia morte et damnatione doceantur. Cui simile est 
quod Core seditionem movente in deserto, Dominus Moysi 
loquitur et Aaron, Separamini de medio congregationis 
hujus, ut eos repente disperdam; et tamen illis interce- 
dentibus ac dicentibus, Fortissime Deus spirituum omnis 
carnis, num uno peccante contra omnes tua ira deszeviet ? 

ira suspensa, et gratia est pietatis impensa. Sed et se- 
quenti die, murmurante omni multitudine contra eos, Re- 
cedite, inquit, de medio ejus multitudinis, etiam nunc 
delebo eos. Sed quod per justum judicium impios me- 
ruisse monstravit, pus intervenientibus misericordia muta- 
vit. Ita ergo et hoc loco Dominus sub typo David, per- 
fidi quid meruerint eos judicare detrectat, sicut sequentia 
lectionis hujusce spiritualiter intellecta monstrabunt. Nam 
sequitur : 

Cum autem vidisset Abigail David, festinavit et descendit 
de asino, &c.| Cum cognovisset synagoga Christum, immo 
ipsa cognita esset a Christo, festinavit renuntiare prisce 
sue conversationi, que habebat Dei zemulationem, sed non 
secundum scientiam; et humiliatione devotissima terram 
se cineremque testata, Dominice incarnationis ccepit sup- 
pliciter adorare vestigia, vel pro se pcenitente, ut susci- 
piatur a Domino; vel pro sua gente ac principibus incre- 
dulis, ne corporaliter feriantur exorans, aperta jam confes- 
sione, et impios ad pcenam servatos zternam, et Christi 
regnum perpetua in pace mansurum contestans, seque ad 
hoc potius pertinere posse cunctis anime votis obsecrans. 

Ne ponat, oro, Dominus meus rex cor suum super virum 
istum iniquum Nabal, &c.| Pia humilitate commota syn- 
agoga credentium, rogat Dominum, ne impios suos magis- 
tratus ac proceres ante punitionem extremi judicii usque ad 
internecionem deleat, ut quos pro sue stultitia perfidiz 
perennis expectat interitus, his saltem ad modicum tem- 
porali gaudio liceat hac voluptate perfrui; seipsam simul 
humiliter excusans, sive potius flebiliter accusans, quod et 
ipsa tam tarde cognoverit tanti boni pracones, hoc est 
apostolos quos misit. 

Quapropter suscipe benedictionem hanc, &c.| Quoniam, 
inquit, impios justo judicio perituros esse non latet, obsecro, 
eos quos pie conversos tibi mancipandos, a te consecrandos, 
per te benedicendos obtuli, benigne suscipias, et tuis qui 
precessere famulis ecclesiastica societate committas. 

Aufer iniquitatem famule tue, &c.| Amplius, inquit, lava 
me ab injustitia mea, et a delicto meo munda me. Absque 

ulla enim dubietate credo et confiteor, quia compressis ac 
devictis persequentium machinis, plebem tua fide conse- 
cratam Deus Pater longe lateque multiplicet, qui solus 
mundum a maligno principe salvare ac defendere sufficis. 

Et cum benefecerit Dominus Domino meo, &c.| Cum po- 
suerit Deus Pater omnes inimicos tuos scabellum pedum 
tuorum, perpetuumque cum tuis electis intraveris in reg- 
num; obsecro, me ad dexteram tui throni statuens, ejus- 
dem regni participem facere digneris. 

Et ait David ad Abigail: Benedictus Dominus Deus Israel, 
&c.] Credenti synagogze gratiam Dominus ad Patris glo- 
riam refert, benedicendum nobis eundem semper, laudan- 
dumque significans; ipsam quoque credentem, et in parte 
perfectionum etiam pro incredulis orantem, merita bene- 
dictione remunerat. Pariter ostendens, quam gratam ducat 
orationem, que pro adversariis benevola mente fundatur. 

Suscepit ergo David de manu ejus omnia que attulerat et, 
&c.| Suscepit Dominus devotionem omnium credentium, 
quam manus, id est, operatio synagogze predicantis de 
suis ei filiis attulerat; monuitque benignus, ut post ac- 
ceptam ab eo pacis superne gratiam, ad conscientiam 
rediret, et qualiter sibi vivendum esset, sedula mente 
dignosceret. 

Vent autem Abigail ad Nabal, et ecce erat et convivium 
in domo ejus, &c.| Post ostensum Domino sue devotionis 
affectum, synagoga credentium venit videre vitam mentem- 
que non credentium, si forte posset et eos ad fidem vocare ; 
quos ubi legalium victimarum epulas saturos, genus se 
regale pre ceteris gentibus esse gaudentes; et quod est 
gravius, contra verbum evangelii insana quasi ebrietate 
vidit inflatos, tacuit aliquamdiu sceleris admissi periculum, 
donec et ipsa Spiritus Sancti luce magis magisque con- 
firmata, liberior ad arguendum procederet, et ipsi corus- 
cante palam Christi gloria evidentius ex tempore piaculum, 
quod in eum commiserant, agnoscerent, agnoscentes do- 
lerent, dolentes abluerent. Verum illi agnoscentes reatum 
suum, non hoc pcenitendo abluere, sed superbiendo ma- 
luerunt augere. Nam et ipsi apostoli, et quotquot resi- 

piscebant a laqueis diaboli, ad Abigail, id est, Patris exulta- 
tionis personam, vel comites, vel dona pertinere non dubi- 
tantur. 

Cumque pertransissent decem dies, &c.| Mortem Nabal 
non aliud melius quam exterminium regni Judeorum 
superbissimi, eversionem templi, et cessationem observa- 
tionum legalium possumus intelligere. Denique pertrans- 
itis decem diebus factum est, quod ad consummationem 
legis, que in decalogo data est, pertinere nemo est qui 
dubitet. 

Misit ergo David et locutus est ad Abigail, &c.| Misit 
Dominus predicatores, ut perditis Romanorum gladio 
cum suis sequacibus perfidis synagoge primatibus, ipsam 
in his qui remansere reliquiis, ad spirituales ejus nuptias 
invitarent. 

Que consurgens adoravit prona in terram, &c.| Consur- 
gens ad exercitium boni operis synagoga tunc temporis 
credentium, primum dat sue credulitatis indictum, Chris- 
tum adorare ut Deum; dehinc promittit se humillim o fa- 
mulatu opera servorum ejus terrena sorde polluta, et primo 
baptismatis unda, et post intercessionis exhortationisque 
sue gratissimo fonte diluere. Juxta quod ipse lotis ejus 
vestigiis insinuat: Quanto magis, inquiens, vos debetis 
alter alterius lavare pedes! 

Et ascendit super asinum, &c.| Secuta nuntios verbi 
Dominici synagoga fidelis, quo plus appropiat donis ei 
percipiendis, eo certius suam stultitiam, tarditatem, et im- 
munditiam cognoscit. Quod etiam de unaquaque anima 
fideli recte potest intelligi, quae ascenso asino etiam quin- 
que puellas secum ducat ad David; cum cognita sua na- 
turali pigritia et hebetudine, quicquid videndo, audiendo, 
gustando, olfaciendo, tangendo agere valet, totum hoc in 
implendis auctoribus sui praeceptis impendere gaudet. 
Aliter, veniens ad David Abigail, quinque puellas habet 
comites ; quia copulanda Christi mysteriis synagoga, non 
alias quam legis, que quinque libris scripta est, ritibus 
imbutas secum animas ducit. Quod si quis dubitat post 
illatam a Vespasiano et Tito Judes necem, ecclesiam ex 

eorum numero fuisse collectam, legat historiam ecclesias- 
ticam, et inveniet, completo Hierosolymorum excidio, 
Christianos illo accolas, maxime de circumcisione, qui 
Romanorum ensem Domino revelante fugerant, continuo 
redisse; ibique per annos amplius sexaginta usque ad 
supremam, que sub Adriano facta est, ejusdem gentis 
eversionem, non defuisse de Judeeis, qui fideliter in eccle- 
sia Domino servirent, ita ut illo omni tempore non aliunde 
Hierosolymis episcopi, quam de circumcisione sint electi. 
Igitur Abigail synagogee fidelis typum tenens, non unius- 
cujuslibet temporis solum personas signat, sed aliquando 
eos qui Domino in carne constituto credere cceperunt; 
aliquando eos qui post ejus ascensionem ad preedicationem 
apostolorum pcenitentiam egerunt; aliquando eos qui de 
horum numero etiam, usque ad offictum predicandi per- 
venire potuerunt; aliquando eos qui post occisos, venditos, 
dispersos Christi et ecclesiz persecutores ad fidem vene- 
runt. Qui quoniam omnes unum Dominum, unam fidem, 
unum baptisma, unum Deum et Patrem habere didicerunt, 
recte omnes eadem Abigail significat, mulier prudentissima 
et speciosa, cujus vocabulum in Patris exultationem trans- 
fertur. Illam nimirum significans, quam assistentem a 
dextris suis in vestitu deaurato, id est, in operibus cari- 
tatis gloria preefulgidis, idem Pater exultans affatur: Audi, 
inquiens, filia, et vide, et inclina aurem tuam, et oblivis- 
cere populum tuum, et domum patris tui, quoniam con- 
cupivit Rex speciem tuam. 

Sed et Achinoem accepit David de Jezrahel, &c.| Achi- 
noem fratris decor, Jezrahel interpretatur semen Dei. Non 
solum ergo de synagoga Judzeorum Dominus, quos sibi in- 
terno amore conjungeret, elegit, sed et de gentibus populum 
suis sacramentis imbuendum, sua dilectione confirmandum 
propitiatus assumpsit. Qui fratris decor recte vocatur, 
in quantum sui redemptionis gloriam, non autem suam 
quzerere delectatur. Ipse enim frater noster fieri dignatus 
est, vel propter humanitatem nature nostra similem quam 
adsumpsit ; vel quia, quotquot receperunt eum, dedit eis 
potestatem filios Dei fieri. Denique in Canticis Cantico- 

rum, et ipse Dominus frater ecclesiz propter unius ejus- 
demque nature consortium, et ipsa soror appellatur illius; 
unde est illud: Vulnerasti cor meum, soror mea sponsa, 
vulnerasti cor meum. Kt illa in antiquis fidelibus incarna- 
tionem ejus desideranter expectans, Quis mihi det te, 
inquit, fratrem meum sugentem ubera matris mez, ut 
inveniam te foris, et deosculer? id est, in hominis habitu 
te videre merear et alloqui, quem invisibili natura Deitatis 
semper credere, diligere, adorare consuevi. Qui fratris 
decor pulcherrime de Jezrahel, id est, de semine Dei origi- 
nem duxisse perhibetur, illo nimirum semine, quod exiit 
seminare, qui seminat, hoc est verbo fidei; quod postquam 
per seipsum Judzis commisit, etiam exteris gentibus per 
apostolos suos Dominus evangelizare curavit; ut, juxta 
evangeli parabolam, fieret unum ovile et unus pastor. 

Saul autem dedit Michol fikam suam uxorem David, &c.| 
Phalti salvator meus, Lais leo, vel sibi metuit, Gallim 
transmigrantes dicuntur. Principes et magistri Judeorum 
postquam gentiles Christo credere viderunt, subtraxerunt 
subditam sibi synagoge plebem ab eo, docueruntque credere 
potius Antichristo, quem suum quasi salvatorem prasto- 
lantur in fine futurum, filium utique diaboli, qui factus est 
ut nullum timeret, et circumiit tamquam leo rugiens 
ecclesiam, queerens quem devoret; et est de numero im- 
mundorum spirituum, qui et olim ipsi de ccelis trans- 
migraverunt ad tartara, et suos quotidie sequaces de vir- 
tutibus ad vitia, de malis ad pejora transmigrare non 
cessant. 

IN CAP. XXVI. 

Cap. v. Et venerunt Ziphei ad Saul in Gabaa, &c. usque 
ad id quod scriptum est: Saul reversus est in domum suam.| 
Hee lectio docet Judzam pro culpa perfidia, quam erga 
Dominum exercuerat, regnum quod vel in ccelis ab eo 
accipiendum sperare, vel in terris ab eo acceptum servare 
debebat, amisisse ; sed et in totum observantiam czerimo- 
niarum perdidisse legalium, qua, si credere Christo volu- 
isset, in spiritualem mutata intellectum, et ipsa spiritualis 
spiritualiter custodire valet; attamen ipsa, si vel sero con- 

verti, et poenitentiam agere consenserit, promissum a Do- 
mino regnum cceleste concedi. Ziphei, qui interpretantur 
florentes, Judzeorum doctores exprimunt, de flore et quidem 
odorifero, id est, rudimentis legalis scientiz gloriantes, sed 
fructum justitiee fidei prorsus ignorantes. Saul, qui dicitur 
expetitus, regnum eorum, quod sibi a Domino petierunt, 
typice denuntiat. Gabaa civitas ejus, que transfertur in 
collem, superbam regni ejusdem extollentiam demonstrat. 
Achila, que interpretatur suscipiens eam, constantiam 
eorum que fidem Christi in Judea, pia mente suscepere, 
designat. Venerunt igitur David habitante in deserto 
Ziphei ad Saul in Gabaa, dicentes: Ecce David absconditus 
est in colle Achilz, quae est ex adverso solitudinis: de 
hac infra scribitur, quia fuerit ex adverso solitudinis in 
via. Veniebant Domino preedicante in Judea Scribe et 
Phariszi hypocritz, dicentes suze regize potestati superbia 
tumidee, ut hance ad invidiam excitarent, absconditam Jesu 
dilectionem in corde turbz, que fidem ejus susceperit, 
Christum regem eum venisse credens in mundo; de qua 
benedicitur, Quze est ex adverso solitudinis in via. Civitas 
quippe, in cujus colle David absconditur, ex adverso soli- 
tudinis sit posita, cum caterva justorum Christo hospite 
beata, terrenorum desideriorum vitare tumultus, et ab 
illecebris secularibus solitariam se reddere curat. Et hee 
est unica via ad percipiendam hanc perfectissimam mentis 
solitudinem, in altitudine, quasi colle mentis ejusdem ad- 
ventum Christi suscipi, illum videlicet de quo ipse dicit : 
Si quis diligit me, sermonem meum servabit, et Pater 
meus diliget eum, et ad eum veniemus, et mansionem apud 
eum faciemus. 

Et surrexit Saul, et descendit in desertum Ziph, &c.| 
Gabaa Achilz, non Gabaa civitatem Saulis, sed collem 
Achile, qui Hebraice Gabaa vocatur, intellige. Incitanti- 
bus ergo doctoribus perversis, commotum est regnum 
Judzorum ad persequendum Dominum, habens in exercitu 
impietatis eos qui contra fidem, spem, et caritatem dimica- 
turi, quasi triplici acie, infidelitatis, desperationis, et odii 
procederent ad bellum. Quo armatum milite castra ini- 


IN LIB. I. SAM. CAP. XXVI. 199 


quitatis in medio turba, que Christum corde susceperat, 
metari festinabat, si forte posset eum vel corporaliter in- 
ventum extinguere, vel spiritualiter a fidelium ejus amore 
repellere. David ergo habitante in deserto, Saul post eum 
venit in desertum; quia suscepto habitatore Christo in 
corde illorum, qui mundum deserere studebant, statim 
aderat persecutio, quee probaret credentes, et illato agone 
occasionem promerende tribueret palma. Quod ipsum et 
hodie et cunctis ecclesia temporibus fieri non desinit. 
Sed veniente post se Saul, David quid fecerit videamus. 

Et surrexit David, et venit ad locum ubi erat Saul.] 
Persequentibus se Judeis Dominus non reliquit provin- 
ciam, non abstulit beneficia disposita, sed semper docebat 
in synagoga et in templo, quo omnes convenerant, et 
curabat languidos eorum. 

Et ait David ad Achimelech Hettheum, &c.| Multi pree- 
dicante in carne Domino de gentibus, multi de Judzis 
confluebant ad fidem, sed ipse primos sui verbi ministros, 
quibus castra regni persecutoris deturbaret ac devinceret, 
de Judzeis, qui ei arctiori dilectione simul et sacramento- 
rum perceptione adherebant, elegit. Achimelech quippe 
Hettheus, qui interpretatur, Frater meus rex abscisus, 
natione quidem populum gentium, nomine autem et fide 
eundem ab idololatriz ritibus abscisum, et Christi regno 
conjunctum atque adunatum demonstrat. Porro Abisai 
filius Sarviee frater Joab, id est, patris mei incensum, filius 
angustia, frater inimici, electos de Judzeis discipulos Christi 
dilectione ferventes, filios pcenitentie, fratres secundum 
naturam populi persecutoris figurate designat. 

Venerunt ergo David et Abisai ad populum nocte, &c.] 
Venit Dominus et discipuli ejus ad visitandum populum, 
qui sedebat in tenebris et in umbra mortis, et invenit 
regnum ejus cognatione tota in imis deprimi, et czco 
sopore torpens, omnia virtutum munimina, quibus contra 
hostes spirituales armari debuerat, in desideriis vixisse 
terrenis, sed et doctores simul omnes et auditores eadem 
cum principibus desidize peste languescere. 

Dixitque Abisai ad David: Conclusit Deus hodie inimicum 

tuum, &c.| Intellexerunt discipuli spirituali jam fide pre- 
diti, omnia a Patre tradita in manus Salvatoris; sed carnali 
adhuc ignorantia preepediti, putabant ab eo querendum 
superbos et contemptores verbi illius igne ccelitus misso 
devorari. Quos ille confestim’ ab hac intentione revocans, 
patientiam potius habendam esse decrevit, dicens: Quia 
Filius hominis non venit animas perdere, sed salvare. Sane 
quod David adjungit ; 

Quis enim extendit manum suamin Christum Domini, &c. ? | 
Juxta coeptam quidem expositionem demonstrat, neminem 
sacrilegii scelere immunem, qui Judaici populi regnum 
specialiter ei a Domino datum, et oleo sancto consecratum, 
irrumpere, civitatemque ac templum diyino cultui dedi- 
catum, abjecto Dei timore profanare tentaret. Verum 
juxta supplicem dicentis sensum, docet quanta reverentia 
sit divinis adhibenda sacramentis, quamvis per malorum 
manum dispensatis ; quantus personis sacri altaris officio 
mancipatis honor impendendus, quantum ab harum leesione 
quamlibet male viventium, propter insigne gradus sit cujus- 
libet temperanda preesumptio, cum ipse exul innocens ab 
interfectione se injustissime persequentis, propter solum 
sanctz unctionis oleum, quod in figuram Christi vel nomi- 
nis vel regni non servaturus acceperat, et militem suum 
preecepto, et seipsum divino timore compescuerit. Caven- 
dum ergo, ne episcoporum, presbyterorum, diaconorum, 
famam passim lacerare et attaminare praesumamus. 

Nune igitur tolle hastam que est ad caput ejus, &c.| 
Hasta vel ipsam regni potentiam, vel arma virtutum spiri- 
tualium, quibus regnum juvari poterat, insinuat. Potest 
autem et de terreno quod habebant, et de ccelesti regno 
quod sperabant, quicumque de illis hoc sperare noverant, 
accipi. Quod utrumque perfidis merito constat ablatum. 
Scyphus autem aque, carnalium observatio typorum; que 
ad comparationem evangelicz perfectionis, quasi scyphus 
aquee ad calicem vini est, non inconvenienter accipitur ; 
unde et supra Nabal poscenti David aquas, dare contemp- 
sit. Abigail etiam vinum dedit, quia populus infidelium 
legis vel literam Christo ascribere tenuit; fidelis autem 

quisque et ad ipsum cuncta referenda, et hec spirituali 
sapore plena fervere cognoscit. Hasta igitur et scyphus 
aquee Saulis aufertur, cum Judzis ob reatum perfidize 
regnum omne simul, et literalis custodia legis adimitur. 
Quod quidem per Abisai David jubente fit, cum jubente 
Domino apostolorum quisque evangelii jura predicans, 
vetera omnia docet esse transitura. Quod autem sublata 
hasta et scypho David adjunxit, dicens, Et abeamus; 
significat, abiturum a Judeis Christum, et ad gentes sal- 
vandas cum preedicatoribus suis fuisse transiturum. Quod 
et ipse venturus ad passionem eodem pene verbo pro- 
nuntians ait: Surgite, eamus hinc. 

Et non erat quisquam qui videret et intelligeret, &c.| Non 
erat quisquam in parte reproborum qui Domino vel apos- 
tolis ejus, preedicantibus futuram Jude desolationem, 
et statum ejus antiquum eradendum de terra, vel pre- 
terita sua facinora, vel futuram intelligens damnationem, 
evigilaret ad poenitendum ; sed omni in impietate perdura- 
runt, quia Dominus, exigentibus meritis preecedentibus, 
exceecavit sensus eorum. Aliter,sopor Domini irruit super 
eos, id est, gravior solito, quem Dominus eis specialiter ob 
adventum David immisit, non sinens eos expergefieri, donec 
ipse rediens abiisset. 

Cumque transisset David ex adverso, &c.| Cum transisset 
Jesus de hoc mundo ad Patrem, et in altitudine regni 
paterni imperturbabilis maneret, longe nimirum segregatus 
ab aspectu mortalium, essetque grandis distantia inter eum 
qui immortalis victor mortis, in carne Deus ad dexteram 
Patris sederet, et eos qui in hoc mundo mortales miseri 
et impii contra ipsum certare laborarent; clamabat per 
apostolos suos preedicando ad populum Israel, et ad legis- 
peritos ejus, eosque de somno sui noxii torporis exsurgere, 
et sibi credendo respondere cogebat. Abner quippe, qui 
interpretatur Patris lucerna, eos qui populo veritatis lucem 
tunc temporis ministrare debuerant, ostendit. Pater ejus 
Ner, qui lucernam vertitur, horum magistros qui in luce 
legalis scientiz spiritualiter accendenda, et illis ac populo 
pandenda preecesserunt, typice designat. 


202 ALLEGORICA EXPOSITIO 


Et respondens Abner, ait: Quis es tu qui clamas, &c. ?) 
Responderunt Phariszei et Scribze, non se nosse discipulos 
Jesu, qui clamarent docendo populum, et inquietarent 
regnum Judeorum, quasi fuso Christi sanguine reum. 
Et vultis, inquiunt, inducere super nos sanguinem hominis 
istius ? 

Et ait David ad Abner, Numquid non vir tu es? &e.] 
Dicunt apostoli, Numquid non vos scribe estis legis periti, 
principes sacerdotum et Phariszi, gradu pariter et scientia 
populo przecellentes? quare non custodistis immutilatum 
vestre gentis imperium, perfecti operis simul et doctrinz 
insistendo vigiliis ? 

Ingressus est enim unus de turba, ut interficeret regem 
dominum tuum.| Juxta literam de Abisai dicitur, qui ea 
mente castra intravit, ut si quomodo posset regem inter- 
ficere. Juxta allegoriam de apostolis intelligitur, qui per- 
ditionem regni nefandi propter peccata futuram, sedula 
contestatione preedicebant. 

Nunc ergo vide uli sit hasta regis, &c.| Videte, inquiunt, 
nunc ubi sit imperili vestri sceptrum, quod et in terris 
amisistis, et in ccelis sperare desivistis; ubi umbratica 
legis observatio, quam toto ex animo sitistis, in qua ves- 
trorum manus actuum ab omni peccatorum sorde lavari 
potuisse jactastis. Omnia pariter quia Christum perdidisti 
et ipsum templum abit. Quz quidem omnia, etsi apo- 
stolorum temporibus necdum completa, maxima tamen ex 
parte coepta, et ante ipsorum tempora, et ipsis adhuc 
superstitibus, qui historiam veterum legerit, inveniet. 
Denique Herodes major, et filii ejus, inter innumeras quas 
Judzis intulere calamitates, etiam sacerdotibus vestem 
sanctam eripuere, neque eis unquam in hac ministrandi 
concessere licentiam; vicem pontificatus, rescisso ordine 
legali, ad libitum suum mutaverunt. Pilatus templum 
secreto noctis imagines Cesaris introducendo polluit, secu- 
tus impietatem Herodis, qui hoc prius aquilam auream in 
eo statuendo profanavit ; et juvenes qui hance causa reli- 
gionis ejicere tentabant, flammis exuri mandavit. Caius 
et ipsum templum et omnes eorum synagogas profanari 

sacrificiis gentilium, ac repleri statuis simulachrisque im- 
peravit, seque ibi ut Deum coli precepit. Hee quidem 
de religionis, czterum de regni deterioratione, donec peni- 
tus periret, dicere nullus est finis. 

Cognovit autem Saul vocem David, &c.| Cognita Saul 
voce David, et ejus humilitate, innocentia, et justitia 
permotus, peccasse se, neque ultra in eum peccaturum 
esse confitetur, et promittit, eumque jam reverti precipit. 
Cognita multi ex principibus Judeorum per apostolorum 
exhortationem voce Christi, pcenitentiam agentes se pec- 
casse confessi sunt, et eum per gratiam venize ad sua 
corda, que ob perfidiam deseruerat, reverti multis lachry- 
mis ac magnis precibus implorant. 

Si Dominus incitat te adversum me, &c.| Si Dei, inquit, 
Spiritu ductus me persequeris, necesse est, ut divinam 
mihi pietatem sacrificiis et precibus placem; sin autem 
non Domini nutu, sed contra voluntatem ejus, hominum 
nequam deceptione depravatus, tantisper adversus inson- 
tem seeviendum putasti; certum est eos maledictione dig- 
nos in divino examine teneri, qui me malis suasionibus ab 
ejus tabernaculo et terra sancta repulsum, inter idololatras, 
quos maxime detestor, vitam ducere cogunt. Et si hec 
ex hominibus, ut dixi, flamma persecutionis exarsit, jus- 
tum est per omnia, ut non meus ab impiis effundatur 
sanguis, quem manus persequentium hactenus injuste 
quzerere non cessavit. Juxta intellectum vero mysticum, 
membrorum Christi, id est fidelium ejus vox est, qui pra- 
vorum persecutione correpti, diligenter sua corda discutere 
solent. Et si pro peccatis suis sibi a Domino per tales 
poenam castigationis irrogari cognoscunt, confestim ipsi 
heee compunctionis debitz sacrificiis expurgare conten- 
dunt. Si autem se injuste pati injurias aut mortes ab 
impiis, ut a via veritatis avocentur, aspiciunt, illos quidem 
qui hzc agunt, zterna a Domino maledictione plectendos 
intelligunt; quia fideles Christi ab hereditate catholice 
fidei usque ad idololatriam gentilitatis vel hereseos cujus- 
libet deflectere voluerint. Si autem qui hee innoxii pa- 
tiuntur, ab omni morte et corruptione salvandos a Do- 

mino, immo etiam patientiz suz palmam percepturos esse 
letantur. Possumus et ex apostolorum persona ad Judzos 
persecutores ita dictum accipere: Si Dominus incitat vos 
ad persequendum nos, placetur ira ejus orationibus nostris ; 
si autem, quod magis verum est, filii hominum maledicti 
sunt apud Dominum, qui nos divina preedicantes ejecerunt, 
ut non habitemus in Judea et in Hierosolymis; dixerunt- 
que, Recedite; et quia Jesum Deum creditis, huic potius 
inter gentes, que deos alienos colere solent, servite. 

Et ait Saul: Peccavi, &c.| Duas sui exultatus causas 
proponenti David, et que sit vera inquirenti a Saule, Saul 
ipse sui conscius animi respondit, non se Domini incita- 
mento, sed sua dictante stultitia eum fuisse persecutum ; 
sed jam nunc eum domum reverti precatur, nil a se mali 
ultra passurum. Et Judzorum multi confessis suis scele- 
ribus, Dominum, quem infidelitate pepulerant, fide ad se 
revocare curarunt. 

Kt respondens David ait: Ecce hasta regis transeat unus 
de pueris, &c.| Respondens Dominus per doctores suos 
peenitentibus Judeeis, et a persequendi facinore conversis : 
Ecce, inquit, penes me est vestri regni potestas; transeat 
unitas fidelium in infidelia corda superborum, et promissi 
vobis olim regni ccelestis spiritualia velox arma reportet. 
Quod et apostolorum temporibus non parva ex parte 
completum, et Heliz pradicantis ac reducentis cor patrum 
in filios, plenius complendum restare temporibus. Tacet 
et de scypho aque tollendo; quia legis umbram Dominus 
non docet ultra servandam. Meminit proditionis Zipheo- 
rum titulus Psalmi Litz. qui tamen ad superiorem magis 
proditionem respicere videtur, eo quod ibi juxta modum 
tituli dicatur: Nonne David absconditus est apud nos ? Hic 
autem aliter: Ecce David absconditus est in colle Achile. 

Cap. vi. Et ait David in corde suo: Aliquando incidam 
uno die in manus Saul, &c. usque ad id quod ait Achis de 
David: Multa mala operatus est contra populum suum 
Israel, &c.| Hee lectio preesentem ecclesiz statum, quo 

post longa martyrum certamina, pace in gentibus, quan- 
_tum mter homines continua gaudet, insinuat. Ait David 
in corde suo: Aliquando incidam uno die in manus Saul; 
nonne melius est ut fugiam, et salver in terra Philisti- 
norum ? et cetera. Ait Dominus in sapientia sua, in qua 
omnia facit et disponit: Ecce ecclesiam sanctorum, mem- 
bra videlicet mea, persequuntur Judi, neque semel accen- 
sam seviendi unquam mitigare rabiem norunt; ne ergo 
repentino incursu subvertant ejus statum, tollantque de 
medio, melius est ut me semper duce potita ad gentes 
salvandas secedat; quarum latitudine in ejus fidem et 
amorem conversa desperent insani posse se ejus delere 
constantiam; cessentque etiam in Judza minis cedibus- 
que persequi, quam in gentibus viderint gratia ccelesti 
coruscam. 

Et surrexit David, et abiit ipse, &c.| Relinquit Dominus 
sedem, quam in corde Judzorum antiquitus habere sole- 
bat, et abiit ad gentes sue fidel acquirendas ipse et minis- 
tri sermonis illius, senario et centenario numero insignes, 
id est, perfectze operationi impreesentiarum intenti, et cceles- 
tium spe indubia, in futura mente suspensi. 

Et habitavit David cum Achis in Geth, &c.| Geth, que 
in torcular vertitur, pressuras et tribulationes, quibus in 
hac vita fides ecclesiz probatur, insmuat; quod etiam 
Psalmi, qui pro torcularibus intitulantur, declarant. Achis, 
qui dicitur Frater vir, populum gentium qui in Christum 
credendo frater ejus esse per gratiam, et viriliter agere 
gaudet, significat. Pater enim Maoch, qui in eviratum 
transfertur, hoc est, virili actione, mente et virtute priva- 
tum, priorum temporum gentiles, qui idolis servientes, 
a virtutis opere simul et mercede vacui permansere, demon- 
strat. Habitavit ergo Dominus inter gentes primo in 
persecutionibus pressurisque quam maximis, donec et ipse 
fidem ejus suscipere nossent, ipse et apostoli ejus; pastor 
quisque cum subjecta sibi quam gubernat et erudiebat, 
ecclesia Christus ipse geminarum unus pastor ovium, et 
earum videlicet quas de gentibus adduxit, et earum quas 

de Judzis in die caliginis nubisque dispersas ipse inter 
gentes servare et pascere non cessat. Possunt etiam duz 
uxores David, anime fidelium caste, que in duarum 
conversatione vitarum, active scilicet et contemplative, 
Christo adherent, intelligi. Achinoem Jezrahelites, id est 
fratris mei decor, a semine Dei originem ducens, ipsa sit 
cujus illuminati mentis oculi Regem in decore suo videre 
totis viribus ardeant. Abigail vero, id est, Patris mei exul- 
tatio; uxor Nabal Carmeli, id est, Stulti, mollis, ea intelli- 
gatur, super quam nuper a doctoris stulti blanditiis per 
penitentiam salvata, gaudium ita cum angelis habeat Pater 
in ceelis, quam super nonaginta novem justis qui non indi- 
gent poenitentia. 

Et non addidit Saul ultra ut quereret eum.) Przesens 
ecclesize tempus significat ; cum hanc Judezi glorificatam 
in gentibus, et regum quoque secularium favore tutam, 
quamvis odisse non cessant, spem tamen omnem et inten- 
tionem eam superandi funditus amiserunt. 

Dixit autem David ad Achis: Si invent gratiam in oculis 
tuis, &c.| Dixit Dominus per discipulos suos ad populum 
gentium: Si tibi doctrina veritatis, quam predico, et vita 
quam promitto, placet, detur meis sermonibus humile cor 
audientium in unitate firma fidelium, ubi habitem per gra- 
tiam Spiritus Sancti. 

Dedit itaque ei Achis in die illa Sicelech, &c.| Sicelech 
interpretatur defeecatio vocis adduct; defeecare autem 
vocem, est vocem ad se usque perductam, sollicita discre- 
tione, qui sermo veritatem, qui fallaciam redoleat, inqui- 
rere. Dederunt ergo credentes ex gentibus ad dedican- 
dam Christo mansionem suam, que intelligitur ecclesia, 
illarum catervas animarum, que venientes ad se praedican- 
tium voces ex ratione discernere, et puritatem apostolicz 
vocis a feece philosophicz vel paganze vocis noverant secer- 
nere. Propter quam causam talium ccetus animarum gen- 
tilium czremoniis ereptus, factus est in perpetuum aposto- 
lorum juri subjectus. Quem sensum, ni fallor, et Antiqui- 
tatum Josephi juvat Historia, que dicit: Cui dedit rex 

quendam vicum Sicelech nuncupatum. Quem vicum ita 
dilexit, ut cum regnasset David, eum ipse et ejus pueri 
tanquam possessionem propriam honorarent. 

Fuit autem numerus dierum quibus habitavit David in 
regione Philistinorum, &c.| Fuit, est, et erit tempus man- 
sionis Christi in ecclesia gentium, donec quatuor mundi 
plagas omnimoda ccelestis suz gratiz luce perfundat, 
donec evangelii fulgur, quod quatuor librorum unanima 
varietate continetur, credulis gentium cordibus infundat. 
Et nota, quod David veniens ad Philisteos, in Geth incipit 
habitare; sed citius permittente Achis in Sicelech divertit : 
quia veniens ad gentes in discipulis Christus, prius torcu- 
lari pressurarum, calcatus ab infidelibus, tandem post 
plures expressas martyrum uvas, imbuendos eos qui inter 
feecem vinumque cauponum intellectualium, id est, docen- 
tium sensus diversos dijudicare nossent, adiit. 

Kit ascendit David et viri ejus, &c.| Sur saxum, Aigyptus 
sonat tenebras. Proficiebat ergo instantibus Christi dis- 
cipulis ecclesia, et eripiebat animas a paganis ritibus, quae 
non novi, sed antiqui hominis exempla sectantes, terrenis 
desideriis inheserant, euntibus cunctis ad duritiam cordis, 
et pervenientibus usque ad terram tenebrosam, et opertam 
mortis caligine, terram miseriz tenebrarum, ubi umbra 
mortis, et nullus ordo, et sempiternus horror inhabitat. 

Et percutiebat David omnem terram, &c.| Percutit Do- 
minus gladio verbi sui quicquid incredulis infimum terre- 
numque repererit; nec quemquam eorum qui fidem vere 
percipiunt, vel spiritu vel carne ulterius in pristina conver- 
satione vivere permittit, sed omnes veridica confessione 
facit cum apostolo dicere: Vivo autem jam non ego, vivit 
vero in me Christus. 

Tollensque oves et boves, &c.| Tollens sibi de gentibus. 
*Christus diversorum morum animas, ad unitatem omnes 
preecedentis in ipso ecclesiz congregare festinat. 

Dicebat autem ei Achis: In quem irruisti hodie? &c.| 
Quamvis fallere videatur ad literam, qui contra Palzestinos 
insurgens, eorumque provinciam non longe positam devas- 

tans, suscitanti eorum regi contra suam gentem se irruisse 
dicebat: non tamen fallit figura sermonis, quia dum gentes 
ad fidem protrahit, contra manifestam ferventemque Ju- 
dzorum blasphemiam Christus irruit. Ipsius enim justo 
judicio ceecitas ex parte contigit in Israel, donec plenitudo 
gentium intraret, et sic omnis Israel salvus fieret; dum 
ergo gentes adducit, contra Judzeam irruit; qui non 
paucos bonz olive ramos propter superbiam fregit, ut 
oleastrum inserens, participem bone radicis et pinguedinis 
efficeret olive. Et bene irruere dicitur: Quia qui ceci- 
derit, inquit, super lapidem istum, confringetur; super 
quem vero ceciderit, conteret eum. 

Virum et mulierem non vivificabat David, &c.| Conversos 
quosque ad se Christus peccatis vivere vetat. Juxta quod 
primo ecclesiz suz magistro ostendens, immundorum cor- 
dium catervis imperat, dicens: Surge, Petre, occide et 
manduca. Et Paulus docet, mortuos quidem nos esse 
peccato, viventes autem Deo in Christo Jesu. Sed neque 
hoc tempore credentes martyria pro suo nomine ab impiis, 
mortesque subire precipit. 

Dicens, Ne forte loquantur, &c.| Idcirco non vivificabat, 
ne loquerentur adversum se. Adversus doctorem namque 
suum testimonium dat auditor, qui minus perfecte se vel 
credendo vel operando eruditum, minus ab improba sive 
actione seu cogitatione probat extinctum. 

Credidit ergo Achis David, &c.| Credit Christo universa 
fraternitas gentium, dicens; quia populum, in quo natus 
est, infidelitatis causa deseruit: totque bone olive ramos 
ob infidelitatem, ut ipsa credendo inserer dejecit, et igni 
comburendos injecit. Erit utique mihi jam credenti, spe- 
ranti, amanti, vite eternz debitor; ut sine quo nihil pos- 
sum facere, et in preesenti pignus Spiritus, et in futuro 
mihi sempiternam protectionis sue gratiam ministret. De® 
qua servitute perpetua fidelibus servis a Deo Domino 
impensa, dicit ipse Dominus: Amen dico vobis, pra- 
cinget se, et faciet illos discumbere, et transiens ministrabit 
illis. 

Cap. vir. Factum est in diebus illis, &c. usque ad id 
quod scriptum est: Qué cum comedissent, &c.| Heec lectio 
significat, Judzos propter completum in Christo prophetiz 
totius ministerium, post confirmatam gentium fidem, con- 
traque eorum pariter et hereticorum perfidiam spiritualiter 
erectam, non jam nunc ecclesiam Domini salvandos, sed 
perituros synagogam frequentare Satane; nec factam 
Christi in carne dispensationem, sed futurum Antichristi 
sperare et credere regnum. In qua primo notandum, non 
easdem res vel personas eandem semper tenere significan- 
tiam ; sed et aliquando per bonos mala, sicut etiam per 
malos bona posse figurari. Philistiim namque, qui pzne 
semper in malo poni consueverunt, hoc loco, quia David 
secum habent, credentes ex gentibus signant. At contra, 
Israel populus Dei, quia hunc a se persequendo expulerat, 
vel Judzorum przesentis evi perfidiam vel hzreticorum 
nequitiam figurate denuntiat. Et e contra Israel Philistiim 
congregatis agminibus preparantur ad bellum, cum con- 
gregatis doctorum conciliis, credentes ex gentibus, vel 
hzreticorum versutiam, vel perfidiam Judzorum, ut aut 
ex toto corrigantur, aut minus contra bonos valeant dispu- 
tando, superare proponunt. Quod si cui videtur absurdum 
per Philisteos infideles, fideles debere figurari, tantumque 
gentillum eos putat pretendere typum; sciat et ipsos 
gentiles multorum cultores deorum, contra Judzos pariter 
et hereticos, quia et hi unius veri Dei cultu, et illi Christi 
nomine glorientur, solere preliari; certissime tamen intel- 
ligens, quod Achis, qui interpretatur frater vir, qui David 
exulantem benigne suscipit, qui locum ad manendum tri- 
buit, qui tantum ejus virtuti et amicitiz fidit, ut eum 
secum ad certamen postulet, egredi fideles ex gentibus 
signet. Denique sequitur : 

Dixitque Achis ad David: Sciens nunc scito, &c.] Quod 
est aperte catholicos quosque cum errantes increpando, vel 
ratiocinando, vel scripture verba memorando expugnare 
proponunt, Domino dicere: Deus, tu scis insipientiam 

nostram et infirmitatem, quia sine te nihil possumus 
facere, tu nobis certantibus auxilium prebe, tui nobis 
sancti opem suz intercessionis impendant; et quicunque 
de eis sanctas te auctore condidere scripturas, spiritualis sci- 
entize nobis arcana, quibus carnales devincamus, adhibeant. 

Dizxitque David ad Achis: Nune scies, &c.| Patet juxta 
literam, quia promittente David auxilium regi, promittit 
et ipse custodem capitis sui, sive in belli certamine, seu 
post victoriam, se eum esse facturum. Verum juxta sen- 
sum spiritualem, caput fratrum fortium, et viriliter agen- 
tium, Christus est. Quibus, ipso dicente, Et ecce ego 
vobiscum sum omnibus diebus usque ad consummationem 
seculi; respondent illi: Et nos custodem regentis nos 
gratiz tuze, qua permaneas in nobis, nullum preter te 
ipsum habendum esse didicimus, non solum cunctis hujus 
seculi diebus, sed et in futuro, ubi melior est dies unus jn 
atriis tuis super millia. 

Samuel autem mortuus est, &c.| Hoc biennio ante occi- 
sionem Saulis Josephus factum narrat, ita scribens: Reg- 
navit itaque Saul, Samuel quidem vivente annis decem et 
octo, moriente autem alios duos. Et quidem superius in 
ordine historic isdem pene verbis mors Samuel et sepul- 
tura describitur; sed hic ideo recapitulatur, ut qua in- 
stante necessitate Saul pythonissam quzrendam putarit, 
legentibus ad memoriam revocetur. Verum mystice mors 
Samuel cessationem passo Domino legalium figurarum, 
simul et prophetarum, quz ejus incarnationem futuram 
preecinerent, indicat. Planctus Israel, quia non absque 
dolore permaximo, carnales a veteribus Domini institutis 
possent avelli, denuntiat. Credo omnis Israel, qui videre 
potuit desolationem templi Hierosolymorum, et terre 
repromissionis, qua et psa in typum ceelestis gratiz patri- 
bus data sunt, nullatenus planctum et lachrymas tenere 
valuerit. Sepultura, que post mortem et planctum facta 
est, illud tempus significat, quo funditus ab umbrarum 
observatione legalium fideles cessavere Judi. Nam tem- 
pore non pauco primitivam Judaizasse constat ecclesiam, 
donee evangelica paulatim prevalente doctrina, et ipsa 

radicitus a legali se observatione contineret. Et bene 
Samuel in Rama urbe sua, qua natus est, que interpre- 
tatur excelsa, sepelitur ; quia eadem ecclesia Christi, que 
olim prophetiz inchoantis exordia profudit, ipsa consum- 
matas prophetic figuras, quasi mortui membra Samuelis, 
honorifica devotione conclusit. 

Et Saul abstulit omnes magos, &c.] Magi et arioli, quo- 
rum primi, qui vulgo malefici vocantur, sanguine utuntur 
ac victimis, et szpe contingunt corpora mortuorum, se- 
quentes (quos aliz translationes incantatores appellant) 
verbis rem peragunt, omnes gentilium vates et idololatrias 
mystice designant, quos a se funditus hoe tempore Jude- 
orum populus, et si terrena plus quam ceelestia sapiens, 
abstulit. Neque enim quisquam Baalim nunc, vel Asta- 
roth, vel quelibet alia gentilium audet colere portenta, 
quamvis nec Domino perfecta fide subdatur. 

Congregatique sunt Philistiim, &c.| Philistiim hoe loco 
in quantum David auxilium et virorum ejus desiderant, 
fideles ex gentibus; in quantum vero spernunt et abji- 
ciunt, infideles, qui Christo repugnant, ostendunt. Utri- 
que enim et Judzis infidelibus, et hzereticis male fidelibus, 
et catholici videlicet Christiani et pagani, utrisque illi 
repugnant. Unde bene Philistiim in Sunam, que inter- 
pretatur coccinea, castrametati esse dicuntur. Coccus 
quippe ignis speciem tenet. Et fideles autem Christi 
amore ferventes, et pagani persecutionis igne szvientes, 
suos quique adversarios impugnare non dubitant. Pug- 
nant enim inter se boni et mali; pugnant inter se mali et 
mali; pugnare autem inter se boni et boni nullatenus pos- 
sunt: porro Israel, quia Saul morituro et impio, non autem 
David justo et regnaturo duce in prelium convenit, vel 
modernam, ut supra dictum est, ejusdem sui populi ceci- 
tatem, vel pravitatem designat heereticam; et ideo recte 
propter superba suze fidei detrimenta ad montem decursus, 
quod nomen Gelboe significat, convenisse, ibique cecidisse 
describitur. 

Dixitque Saul servis suis : Querite mihi mulierem habentem 
pythonem, &c.| Negato sibi Domini responso, Saul mulie- 

rem habentem spiritum immundum, per quam sciscita- 
retur, quesivit; et cessantibus post Domini passionem 
prophetarum veterumque czrimoniarum figuris, populus 
Judzorum consulit et frequentat synagogam Satan, qua- 
lis est hodie synagoga eorum, habens pythonem, qui illo- 
rum lingua significat os abyssi. Neque aliud in melius 
quam ingressus perennium intelligitur peenarum. Sed et 
ipsum nomen usitatum a perfide factionis significatione 
non discrepat. Namque ab Apolline Pythio, qui harum 
artium cultor sedulus extiterit, ductum fertur, qui et ipse 
hujusmodi vocabulum inde mutuasse perhibetur, quia 
serpentem Pythonem in ultionem sui filii ab eo necati 
percusserit. 

Et dixerunt servi ejus ad eum, &c.| Recte pythonissa, 
quam quidam ventriloquam appellant, in Endor, hoc est 
in fonte sive oculo generationis habitasse narratur, ut et 
ipse locus mansionis ejus perdite jam synagogze testimo- 
nium reddat, que, serpentino decepta colloquio, lumen ac 
poculum sapientiz suis auditoribus se dare mentitur. 

Mutavit ergo habitum suum, &c.| Mutato populus Jude- 
orum in pejus vel sui regni terreni, vel fidei et operum, 
quibus spiritualiter ornari simul et amari debuerat, habitu, 
venit ad auditionem talis synagogee, quam pythonissa sig- 
nificet, in czecitate cordis obscuri; cum his qui unitatem 
recte fidei vel caritatis transgredientes, nequaquam ad 
agnitionem Sancte Trinitatis pervenire noverant. Dualem 
namque numerum in malo nonnunquam poni solere novit, 
qui cur in mundi creatione sola secundi diei opere bene- 
dictionem divine visionis non meruerint, et immunda in 
arca animalia sub hoc numero intrant, ceeteraque hujus- 
modi in scripturis innumera recte intelligere novit. 

Dixitque eit mulier : Quem suscitabo tit? &c.|) Et populus 
Judzorum synagogam suam ingressus, per prophetias 
olim in Christo recapitulatas et completas quasi a mortuis 
sibi suscitari desiderat, agendo videlicet, ut  sacrificiis, 
sabbato, neomeniis, leprae domorum et vestium, ceeterisque 
literalibus denuo serviat umbris. 

Et ait mulier ad Saul, &c.] Unum videns pluraliter ap- 

_pellat, more scripturis usitatissimo, quo et plures singu- 
lari, et singuli saepe solent plurali numero designari. De- 
nique uno facto vitulo dixit populus: Hi sunt dii tui, 
Israel. Et non una super impios immissa rana vel musca, 
dictum est: Immisit in eis muscam caninam, et comedit 
eos ; ranam, et exterminavit eos ; et alia innumera hujus- 
modi. 

Dixit autem Samuel ad Saul: Quare inquietasti me, &c. ?| 
Et ipsi veteris testamenti libri prophetiz gratia plenissimi, 
palam testantur legentibus, non se debere post Domini 
passionem ad figuratam literee custodiam resuscitari, immo 
ipsos prophetiz ministros inquietari, cum ea que scripse- 
runt, aliter quam ipsi senserunt, viderint intelligi. 

Kt ait Saul: Coarctor nimis, &c.| Judeia Deo derelicti, 
prophetiz donum habere non meriti, a cunctis gentibus 
impugnari, emortuam, ut ita dicam, legis et prophetiz 
umbram czeca sub nocte sequuntur. Hanc erumnis ob- 
sessi quid sibi agendum sit, quasi consulendam existimant. 
Verum ipse quoque cerimoniz legales idipsum nunc 
frustra et in angulis celebrate significant, quod olim Deo 
jubente, et gratanter accipiente, in publico exhibite mon- 
strabant, vetera scilicet transitura, et facienda omnia nova, 
delendum funditus Judzorum et Christianorum toto orbe 
regnum esse dilatandum, quomodo Samuel mortuus, sed 
impia arte suscitatus, idipsum per omnia de regni muta- 
tione, quod et vivus antea predicebat. Si quem vero 
movet, quomodo mulier arte dzmonica prophetam post 
mortem inquietare et suscitare potuerit, sciat pro certo aut 
falsam tunc umbram querentibus ostendisse diabolum, 
aut si vere Samuel extitit, tantum in his agendis licere 
diabolo, quantum Dominus permiserit. Nec mirum pro 
quibusdam secretioribus causis talia maligno spiritui per- 
mitti, cum et Salvatorem constituerit in pinnam templi, et 
Job petierit, acceperitque tentandum. Quod si fantasiam 
potius immundi spiritus fuisse quod apparuit, credimus ; 
neque hoc turbare debet, quomodo talis vera et prophetica 
narrare potuerit. Novimus enim diabolum multa spe 
futura, que ab angelis sanctis didicerit, preescire vel pra- 

dicare posse; sed eo minus illius dictis auscultandum, 
quo cuncta que loquitur, agitve apud homines, seducendi 
studio facit. Quod autem dictum est inter cetera : 

Cras autem tu et filit tui mecum eritis.| Sive Samuel 
dixerit, seu spiritus nequam, non aliter melius quam sine 
corpore, id est, in alia vita intelligitur. Quia nequaquam 
Saul malus ibi post mortem, ubi Jonathan bonus potuit 
recipi, immo chaos magnum inter eos confirmatum est, 
quorum unus in sinu est Abrahe cum Samuele receptus, 
alter cum diabolo in inferni flamma sepultus. Ambo sunt 
tamen de hujus vite conversatione, qua diabolus semper 
carebat, ablati. Neque aliquid vetat intelligere, si hee a 
diabolo fantastice dicta et ostensa crediderimus, voluisse 
malignum inter vera, quz diceret, permiscere fallacia ; 
dicentemque sub persona Samuelis ad impium, Tu et filii 
tul mecum eritis, latenter persuadere peccantibus, quia 
sopitis dimissisque post mortem etiam majoribus peccatis, 
et ipsi cum eis qui bene ante mortem vixerant, beate tunc 
vivere possint. 

Statimque Saul cecidit porrectus in terram, &c.| Legens 
prophetarum dicta, celebrans irrita sacrificia populus Ju- 
deeorum, terrorem quidem patitur miser; sed robur fidei 
quo beatificetur, non habet, quia coruscante per orbem 
tanto tempore gratia preedicationis evangelice, panem 
vivum qui descendit de ccelo, comedere nescivit. 

Ingressa est igitur mulier illa ad Saul, &c.| Et populus 
ille perfidus, tantis hodie calamitatibus inter gentes op- 
pressus, undique conturbatur, ut nec ipsa eum sacre lec- 
tionis verba, que tamen in tenebris ignorantiz percipit, 
quamvis sua synagoga cogente, legendo vel audiendo per- 
cipere delectet. 

Mulier autem illa habebat vitulum pascualem in domo, &c.} 
Vitulus tenerrimus atque optimus, et panes similaginei, 
quos Abraham et Sara ad reficiendum Dominum fervente 
diei mediz sole preeparant, fidem Dominice incarnationis, 
et perfectionem devote humiliationis, quibus sancta eccle- 
sia cum suis magistris spiritualibus dilectionis et sapientia 
luce flagrans, Dominum placate, insinuat. At contra 

vitulus iste pascualis, et farina que: mulier dzemoniosa mori- 
turo Sauli, servis ejus intempesta nocte coxit, et comedenda 
apposuit, nativitatem regnumque Antichristi, et contritio- 
nem cordis eorum, qui ei stulta humilitate famulantur, 
exprimit: qua synagoga Satanz, a tenebris impietatis 
involuta, miseris, et eterna morte damnandis suis audito- 
ribus credenda et speranda suggerens, quasi dulcibus eos 
epulis a circumstantium zrumnarum pavore reficit ; quo 
corda pasti edulio proficientes in pejus, vadunt obscuri 
sola sub nocte per umbram. 

Cap. vill. Congregata sunt ergo Philistuim universa ag- 
mina in Aphec, &c. usque ad id quo dictum est: Philistiim 
autem ascenderunt in Jezrahel.| Heec lectio, in qua prin- 
cipes Philistiim David suis castris ejiciunt, illud nimirum 
tempus signat, de quo Dominus ait: Et quoniam abun- 
dabit iniquitas, refrigescet caritas multorum. Congre- 
gantur ergo Philisteorum agmina in Aphec, que interpre- 
tatur furor novus; furit gentium perfidia contra Judzos, 
furit contra hzreticos. Utrosque enim hoc in loco Israel 
significat, novisque semper insidiis veteres augmentare 
non cessat; contra hos quidem, quia unum solum Deum ; 
contra illos autem, quia Christum preedicant ; contra utros- 
que, quia idola derident, certamina dira gerens. 

Sed et Israel castrametatus est super fontem, &c.| Fons 
qui erat in Jezrahel, id est, in semine Dei, lavacrum bap- 
tismatis, quo ecclesiz filii per gratiam Spiritus Sancti 
regenerantur, insinuat. Si ergo Judzos infideles, seu 
deteriores infidelibus hereticos, in nomine Israel figuratos 
intelligas, ambo super fontem gratiz renascentis castra 
perfida ponunt; unus per superbiam despiciendo, alius 
per heresim violando. 

Et satrape quidem Philistiim incedebant in centurionibus, 
&c.| Novissimum agmen, vel humilitatis merito, vel ordine 
temporis intellige. Nationibus quippe gentium omni tem- 
pore seculi contra Judzos, ex quo gens illa condita est, in 
acie constitutis, et eos manu vel ore debellare certantibus ; 

sed et contra hereticos, quia portio sunt ecclesia, propter 
invidiam nominis Christi, simili mente furentibus, Dominus 
in electis suis humilis et despectus secularibus adest ; quia 
filii seculi hujus prudentiores sunt in sua generatione 
filiis lucis. Qui etiam suo tempore incarnatus, et in ple- 
nitudine temporum, et humilis mundo apparuit, humili- 
tatis, abjectionis, et paupertatis exempla suis sequacibus 
foris ostendit, quos tamen intus quam manu fortis in de- 
bellando superbos, quam in beatificando subjectos sit desi- 
derabilis edocuit. 

Dizerunt principes Philistiim: Quid sibi volunt Hebrei 
isti?| Despiciunt pagani vitam, societatem, doctrinam 
fidelium Christi, qui merito Hebrei, id est, transitores 
appellantur ; quia nune de vitiis ad virtutes transire in 
futurum, de morte ad vitam transitum sperare, ima car- 
nalium desideria, simul et adversa mundi omnia supine 
mentis culmina transcendere norunt. 

Et ait Achis ad principes Philistiim, &c.| Laudante Achis 
amicitiam David, irati principes Philistiim ejus contuber- 
nium in preelio vitant, cujus virtutem preeliantis fama vul- 
gante pavescunt. Denique inter alia dicunt: 

Nonne iste est David, &c.?| Laudante gentium ecclesia 
fidem Christi, per quam vita mereatur eterna; irati phi- 
losophi et pontifices idolorum, ei se credere timent, cujus 
verbo suam culturam simul et sapientiam dolent esse 
destructam; cujus triumphum de antiquo hoste talem, 
qualem nemo alius promereri potuit, in unanimo sanctz 
ecclesiz choro celebrari conspiciunt, ejus se membris ad- 
unare, ejus regimini subdi fidem percipiendo refugiunt. 

Vocavit autem Achis David, et ait ei, &c.| Achis quidem 
ipse rectum David, innocentem et bonum, sicut angelum 
Dei confitetur; sed ne offendat oculos satraparum Phi- 
listiim, e preelio descendere, in pace ire precipit. Fidelium 
turba de gentibus Christi justitiam, misericordiam, et sanc- 
titatem, tanquam ejus qui ad salutem gentium a Deo fuerit 
missus, laudat, amat, praedicat, sed blasphemis superbisque 
idololatriz ducibus verbum committi non debere precatur, 
ne forte audiendo et non credendo majus judicium sumant ; 

et quasi hortatur Dominum, ut magis pacato serenoque in 
corde credentium requiescere contentus sit, quam non 
credituris predicando oblatus, occasionem tribuat, per- 
secutionum scandalis excitandis. 

Scio quia bonus es tu in oculis meis, &c.| Et ecclesia 
in Domini laudibus przstans, etiam ista perorat: Scio 
quidem ipsa, et apertis fidei oculis intelligo bonitatem tuz 
gratize ccelestis, teque ipsum esse de quo propheta pre- 
dixit, Et vocabitur nomen ejus magni consilii angelus ; hoc 
est, paternee voluntatis nuntius. Sed principes dogmatum 
culturarumque gentilium, spreto tue protectionis auxilio, 
sua se virtute et industria salvari debere confidunt. 

Philistiim autem ascenderunt in Jezrahel.| Abeunte cum 
suis David, Philistiim in Jezrahel, id est, in semen Dei 
preliaturi ascenderunt, quo secum prius demorante in 
Aphec, id est, in furore novo convenerant. Et reprobi 
seepe, pulsis a sua vicinitate fortioribus ecclesiz doctoribus, 
tota se virtute in fragiliores quosque depravandos exerunt, 
quos ob majorum reverentiam vel timorem prius, quamvis 
animo furibundi tangere et inquietare minime preesumpse- 
rant. Non solum autem qui arma certantes, vel argumenta 
disputantes contra bonos ferunt, sed etiam qui exempla 
pravitatis sub fratrum nomine preeferentes piorum aspecti- 
bus ostentant, in Jezrahel, id est, semen Dei ascendentes, 
zizaniis hoc diabolici seminis inficere tentant. Hujus mys- 
teria lectionis, et hodie multis Dominum de suo corde 
fugantibus, electosque ejus prementibus, innumera per 
loca compleri videmus et audimus; sed appropinquante 
mundi termino, crescentibus malorum cumulis, magis ma- 
gisque complenda, quia non ambigimus, tremula expecta- 
tione formidamus. 

Cap. 1x. Cumque venisset David et viri ejus in Sicelech, 
&e. usque ad id qnod scribitur: David misit de preda his 
qui erant in illis locis, in quibus commoratus fuerat David 
ipse et viri ejus.] In hac lectione typice ostenditur, seductos 
ab hereticis, quamdiu dilectionem unitatis non perdiderint, 

facile Christi gratia per doctores veritatis, ad fidem posse 
recipi; et sive doctores ipsos, seu simpliciores quosque et 
propria salute contentos, uno omnes eodemque vite eterne 
remunerandos esse denario; sed et ipsos heresiarchas, 
partim corrigendos a Domino, partim perpetua ultione 
plectendos. Amalech dicitur populus bruchus, sive populus 
lingens; et Amalechitz impetum faciunt ex parte australi, 
in Sicelech, cum heretici, qui per blandos sermones et 
benedictiones seducere solent corda innocentium, et omnes 
spiritualis scientiz fructus maledica erodere lingua, ex ipsis 
sancte scripture verbis, que Spiritu Sancto inspirati, 
locuti sunt, et composuere sancti Dei homines, simplicibus 
quibusque insidias tendunt. 

Et percusserunt Sicelech, &c.| Sicelech interpretatur de- 
feecatio vocis adductz, quam percutiunt et succendunt, qui 
discretionem auditz przedicationis argumentationum sua- 
rum ariete confundunt, ecclesiasticeeque fidei tranquillita- 
tem maligno sui erroris igne dejiciunt. Cui nimirum igni 
simillimus ille est, quo Hieremiz prophetz libros rex 
superbus incendit ; contrarius autem ille, quem Dominus 
misit in terram, et voluit vehementer accendi. 

Et non interfecerant quemquam, &c.| Captivant et non 
interficiunt heeretici; qui etsi fidei simplicitatem minus 
eruditis, non tamen fervorem caritatis, quee vita virtutum 
est, eripere valent. 

Cum ergo venisset David et viri ejus ad civitatem, &c.| 
Adveniens Dominus in electis suis catholicisque doctoribus, 
et videns ecclesiz turres ac tecta quondam fulgentia, ser- 
monis heeretici terree complanata, primo ut decet, pro 
ea restauranda Patrem fletibus pulsat et precibus, ac deinde 
confestim etiam restaurandi ccepta molitur. Plangunt 
doctores commissas sibi ecclesias animasque, quas Deo 
genuerant et nutriebant, dilato ad tempus Christi auxilio, 
a fidei simplicitate corruptas ; quod est, dilato ad tempus 
David adventu, virorum ejus uxores ac liberos ductos 
esse captivos; si enim ejus gratia juvans adesset, corrumpi 
omnino non poterant. 

Siquidem et due uxores David captive ducte fuerant, &c.| 

Quod uxores David utramque sanctz ecclesiz vitam, qua 
In presenti vero regi servire gaudet, activam scilicet et 
speculativam significent, supra jam dictum est. Tanta 
autem szpe hereticis a gentibus, quod Ariana maxima 
seditione claruit, ecclesiam tempestas involvit, ut non solum 
speculativee vitz decor, quem juxta nomen Jezrahel, auctor 
ipse gratiarum Deus in cordibus quietorum et humilium 
spiritu seminavit ; sed et active constantia, quam hi potius, 
qui nuper antiqui hostis manus evaserunt, exercere solent, 
propulsante persecutoris ira videatur interire. 

Et applicavit Abiathar ephod ad David, &c.| Que Do- 
mino inspirante sancti ejus faciunt, more scripturarum ipse 
facere dicitur, qui juvat ut faciant; sicut etiam de Spiritu 
Sancto, cui est una cum Patre et Filio virtus atque operatio, 
dictum est: Ipse enim postulat pro nobis gemitibus in- 
enarrabilibus. Quia quos repleverit, gemitibus vacare, et 
pro salute sua Dominum facit postulare. David igitur, 
applicata ad se stola pontificali, an latrunculos prosequi 
debeat, Dominum consulit; cum pastores ecclesiz gratia 
sui auctoris intus edocti, per scripturz sacre lectionem, 
qua doctores in ministerio verbi semper oportet indui, 
qualiter erga errantes quosque agere debeant, consilium 
superne voluntatis inquirunt. Respondet Dominus perse- 
quendos ab David latrunculos, et comprehensis excutien- 
dam preedam; cum in eadem lectione docuerit, a doctoribus 
ecclesiz magistris persequendos disputando heereticos, com- 
prehendendos superando, excutiendam eis pradam revo- 
cando ad ecclesiam animas eorum, prius sui vel fraude 
seductas. 

Abut ergo David ipse, et sexcentt viri qui erant cum eo, 
&c.| Torrens Besor, qui interpretatur annuntiatio, sive 
caro, vel carnalem hereticorum sensum perdifficilem ad 
corrigendum, vel redundantiam significat eloquentiz secu- 
laris, et ipsam zeque violento fluxu rapidam, nec facile nisi 
perfectis quibusque doctoribus superabilem, Abiit ergo 
desiderabilis noster rex, veraciter manu fortis, ad bellandam 
verbo veritatis errantium pervicaciam, ipse et electi ejus 
operis integritate, simul et spei certitudine probati, quod 

senarius numerus, quo sua Dominus opera complevit ; 
et centenarius, qui in computo auricularis primus dexteram 
petit, manifeste denuntiant. Denique in centesimo Psalmo 
extremi judicii discrimen, quo spes omnium recte speran- 
tium ardet, aperte describitur, ubi misericordia et judicio 
cantato, fideles quidem terrae, et ambulantes in via imma- 
culata, per misericordiam ad sedem perpetuz beatitudinis 
ac sul Redemptoris ministerium provehendi; omnes autem 
peccatores terre per judicium justum in matutino declaratz 
suze, quee diu latuerat, actionis interficiendi, ac de civitate 
superne pacis memorantur esse disperdendi. Comitanti- 
bus autem in via veritatis Dominum sanctis ejus, ubi 
ad articulum disputandi, et heereticos revincendi ventum 
fuerit, nonnulli seepe etiam magni viri, non quidem a 
credendi puritate, sed tamen a peritia dicendi lassati sub- 
sistunt. Non enim omnes qui recte credere norunt, etiam 
eos qui contraria rectz fidei sapiunt, ratiocinando devincere 
norunt. Obsistit enim szepe quasi torrens annuntiationis, 
sive carnis, vel carnalis eorum sensus, qui spiritualia capere 
nesciunt, vel impetus pronuntiandi carnalia que sentiunt ; 
quem superare, et instar Heliz vel Heliszei sue discretionis 
potentia perrumpere ac dissipare minus periti nesciant. 
Quod in Niczna maxime synodo patuit, ubi tot ac tantis 
de toto orbe collectis doctoribus, non facile quisquam 
primitus, prater Athanasium Alexandrine ecclesiz dia- 
conum, poterat inveniri, qui cum Ario confligere, et ejus 
tergiversationes ac dolos statim deprehendere, traducere, ac 
devincere nosset. Ubi gentilis quidam philosophus, Ari- 
stotelicis permultum armatus argumentis, Christianos cre- 
berrime provocans, a nullo penitus doctorum etiam dialec- 
tica arte illustrium quibat superari, donec exsurgens unus 
mire sanctitatis episcopus, sophisticee quidem locutionis 
funditus ignarus, sed divine fidei sapientia praclarus, 
multifidas ejus versutias simplici per omnia, sed veraci 
prosecutione cassaret. Non ergo torrentem hujusmodi 
transire docendo sufficiunt, nisi qui vel eximia Spiritus 
gratia in fide roborati, vel majore disputandi sint, industria 
predocti. Qui quoniam prudentia, fortitudine, temperantia, 

et justitia sublimiter eminent, quoniam pro evangelio con- 
fligere gaudent, recte quadringenti fuisse memorantur, qui 
latrunculos insequuntur; recte ducenti qui lassi subsis- 
tunt; quia sunt qui fidem et actionem, quam defendere 
disputando nesciunt, ipsi vivendo exercere non nesciunt. 

Et invenerunt virum Atgyptium in agro, &c.| Properantes 
catholici doctores ad certamen cum hereticis agendum, 
inveniunt szepe relictos ab eis viros, tenebrosa peccatorum 
suorum nigredine notabiles, nec pre ingenii teneritudine 
magistros erroris ad ecclesiam vastandam sequi valentes; 
adducuntque eos ad audiendam fidem catholicam, panem 
aquamque verbi tribuunt ; sed et dicta magistrorum pre- 
cedentium addunt, qui olim de pulcherrima presentis 
ecclesize quasi ficu, vel vitz mortis articulo succisi, per 
totum seculi hujus qui nunc agitur annum, maturam suze 
doctrinz memoriam ad reficiendas fidelium mentes con- 
servare non cessant. Et bene fragmen massz dant, quia 
non integra opuscula talibus, sed dicta patrum quotquot 
sufficere putant suggerunt. Bene duas ligaturas uve tri- 
buunt; quia gemine dilectionis eos vinculis Christo et 
ecclesize copulandos ostendunt. 

Qui cum comedisset, &c.] Cum accepisset rectz fidei 
alimoniam, accepit et fiduciam mentis, qua se misericordiz 
eratiam speraret adepturum. 

Dixit itaque et David: Cujus es tu, vel unde, &c. ?| Regula 
est ecclesiz, transfugientes ad se ab hereticis per doctores 
suos inquirere ; qui priusquam fugerint, quid de fide sen- 
serint, quo in futurum mente tendant. Et cum eos tota 
intensione heeresibus contradicere, et catholice fidei favere 
cognoverint, tunc demum eis ejusdem fidei sacramenta 
reconciliandis adhibere, ne sanctum canibus, et porcis 
margaritas passim mittere videantur. Cujus, inquit, audi- 
tores, et de qua, vel ad quam modo venire sectam disponis ? 
Respondeat necesse est, qui vel hzreticorum laqueos eva- 
dere querit: Peccatis fateor obscuratus ego sum, hactenus 
audiendis mancipatus heereticis; reliquit autem me magis- 
ter, qui erroribus imbuit; quia ubi contra ecclesiam bella 
gerebantur, minus me idoneum lingua vel ingenio ad hoc 

certamen esse perspexit; neque ultra ad talem voluit 
secum ducere conflictum. Siquidem nos erumpentes ab 
austro, id est, luce, perfectum et Spiritus Sancti flatu vivifi- 
cum dogma nostrum promittentes, et gentillum non pau- 
cos ad nostram adduximus sectam, et ipsam ecclesize fidem 
non parva ex parte turbavimus. 

Dixitque ei David: Potes me ducere ad istum cuneum ? 
&c.] Dux David ad inveniendos debellandosque preedones 
esse suadetur, qui ab Amalechitis relinquebatur xgrotus ; 
quia sunt qui inter hereticos conversati, ob pigritiam 
ingenii, vires nocendi bonis non habent, et iidem subito 
gratia superna respecti et attacti, sufficientem ex Deo 
sumunt virtutem resistendi perversis; immo commodius 
multo et certius per eos qui hereticorum arcana norunt, 
conversos ad catholicam, errantia eorum dicta confundun- 
tur. Quod autem jurari sibi rogat, ne occidatur, et ne in 
manus domini sui tradatur, ita demum persequenti cune- 
um proditurus hostilem; hoe nimirum querit a magistris 
spiritualibus, ut ea solum conditione illis hereticorum 
pandat arcana, si ipsi sibi absque dubietate fidem, qua 
mortem vitare perpetuam possit, ostendant; neque eum 
rursum doctrinis subdi patiantur inanibus. 

Qui cum duxisset eum, ecce illi discumbebant, &c.| Super 
faciem terree discumbunt heretici, comedentes et bibentes ; 
qui sive obscura scripturarum, seu legant aperta, (hoc enim 
inter comedere et bibere distat,) nequaquam per hee cceles- 
tia, sed terrena semper inquirunt, nec dicere cum apostolo 
valent: Nostra autem conversatio in ccelis est. Et quasi 
festum celebrant diem pro spoliis, que de terra Philistiim 
et Juda rapuerant, cum ad inventa sua, quibus vel paga- 
norum aliquos sub preztextu nominis Christi pejus errare 
docuerant, vel fideles quosque a via veritatis averterant, 
quasi optimum scientiz lumen arbitrantur, aiuntque gau- 
dentes : Heaec dies quam fecit Dominus, exultemus et lete- 
mur in ea. 

Et percussit eos David, &c.| Duobus modis percutit 
heereticos Christus, vel castigando videlicet ad recipiendam 
fidem, vel anathematizando ad subeundam perpetuam 

ponam. Que utraque percussio a vespere usque in ves- 
peram producitur, quia ab agnitione obscurantis corda 
erroris, usque ad ejusdem erroris vel pcenitentiam ad 
tempus amaricantem, vel supplicium pertingit sternum. 
Quadringenti sane virl, qui ascensis camelis gladium 
David, totidemque ejus militum fugiendo evaserunt, illi 
sunt profecto, qui catholicorum despecta voce doctorum, 
nec corrigi ab his consentiunt, nec metuunt damnari; sed 
virtutum suarum, immo tumoris et jactantiz celsitudine 
quasi camelorum gibbo confisi, non minus se perfectionis 
evangelicee nomen et numerum tenere, ac dexteriora, id est 
vitee coelestis gaudia, sperare et adepturos esse gloriantur. 

Eruit ergo David omnia, &c.| Devictis vel correctione 
vel ultione, vel detectione nefandi dogmatis heresium 
conditoribus, eruit Dominus animas quas deceperant, et 
ad catholice pacis reducit unitatem. 

Venit autem David ad ducentos viros, &c.| Perfecta a 
preedonibus victoria, David zeque eos qui lassi substiterant, 
cum his qui pugnaverunt, spoliorum parte ditavit. Non 
glorietur sapiens in sapientia sua. Non omnia possumus 
omnes. Numquid omnes apostoli? Numquid omnes pro- 
phetz ? Numquid omnes doctores ? Numquid omnes vir- 
tutes? Numquid omnes gratias habent curationum? At- 
tamen omnes in ejusdem Dominic vinee cultura diverso 
tempore laborantes, unum eundemque sunt vitze denarium 
in contemplanda summi regis imagine percepturi. 

Et misit dona de preda senioribus Juda, &c.| Amat 
monetque Dominus cuncta in diversis personis, conditio- 
nibus, et ztatibus ecclesia suze membra, de sua semper 
victoria, sui regni perennis augmentatione letari, et quoties 
animas diabolica pridem seditione corruptas viderint eccle- 
siz restitui, glorificare ac benedicere Patrem qui in ccelis 
est. Quod eos maxime facere gaudet, quos dilectionem 
suam in corde puro, et jam inter acervas persequentium 
discipulas servasse, quos sanctorum dicta vel exempla in 
sedula caste conscientize memoria tenuisse perspexerit. 
Hoc est enim verum David exultantem, et viros ejus vel 
hospitio donasse, vel defendisse latibulo. Sed et doctor 

quisque catholicus, cum hereticorum spineta nuper inyes- 
tigat, prodit, expugnat, necesse est hee et als fratribus 
propter scientiam cavendi et superandi talia, sive collo- 
quendo, sive etiam scribendo revelare non tardet. Et 
nota, non solum in credendo Deum, sed et in diligendo 
proximos, multum heereticos a catholica, multum a Chris- 
tiana perfectione distare gentiles. Amalechitz lassescen- 
tem moriturumque sui itineris socium relinquentes abeunt, 
et quasi feris avibusque lacerandum exponunt. At suos 
David comites lassos, et tuto in loco ad certamen ipse 
preeparans statuit, et opima re dux pace et benedictione 
locupletat. Meminit hujus lectionis et titulus Psalmi quin- 
quagesimi secundi, qui ita se habet, In finem pro Amalech, 
intellectus David; quo significat in Christum, qui finis 
est legis ad justitiam omni credenti, pro adversariis eccle- 
sia sive corrigendis sive damnandis, intellectus figurativi 
David, qui in tolerando, in persequendo, depreeliando 
Amalechitas, quid civitas ver! David a perfidis passura, 
quid eisdem ipse sit retributurus, intellexit. Sed et Psalmi 
textus intellectu facillimus, lectionis hujusce per totum 
mysteriis adgaudet; quia perfidis miquorum cceptis in- 
choat, Dixit insipiens in corde suo, Non est Deus; vel 
nullum videlicet Deum esse, qui res humanas curet, vel 
aliquam in sancta Trinitate personam Deum verum non 
esse, insipienti pectore tractans ; et in veri David a trium- 
pho finem facit, Dum avertit Dominus captivitatem plebis 
sue, exultavit Jacob, et letabitur Israel. 

Cap. x. Philistiim autem pugnabant adversus Israel, &c. 
usque ad id quod scriptum est: “Ht tulerunt ossa eorum, 
&c.| In hac lectione figurate monstratur, optimatibus 
Judzorum per gentium exempla vel dicta corruptis, et 
sue scientiz spiritualis arma, quibus contra hostem muniri 
debuerat, ad necem propriam negligendo vertentibus, 
minores quoque bone actionis castra succedentibus suo 
loco reliquisse gentibus. De quorum casu malis exultan- 
tibus boni potius, si quid in eis exempli utilis, si quos 

inter eos invenerint electos, horum memoriam proferant ; 
porro exitum reproborum superni judicis examini relin- 
quant. Que et de hereticis zque omnia, et de falsis 
catholicis eodem ordine possunt intelligi. Imminente 
igitur tempore Davidici regni, Philistiim sicut semper 
pugnabant adversus Israel. Appropinquante nove gratize 
tempore, gentiles, sicut et ante consueverant, castitatem 
Israeliticze fidei per exempla pravitatis oppugnabant, nunc 
Opera perversa perituris, nunc idololatriz cultura osten- 
dendo, juxta exemplum Balaam, qui docebat Balach 
mittere scandalum coram filiis Israel, edere et fornicari. 

Et fugerunt viri Israel ante faciem Philistiim, &c.] Et 
decepti sunt, qui fortes videbantur in contemplanda Dei 
voluntate, quod nomen Israel significat, cum opera gen- 
tilium incautius, doctrinamque sequerentur, et perierunt 
depravati in superbia luxuriosa, quam vocabulum montis 
Gelboe, id est, lubrici designat. Sed et hzreticorum per- 
ditionem non parum secularis sapientia juvit. Unde pul- 
chre quidam nostrorum ait, Philosophi patriarche hereti- 
corum ecclesiz puritatem perversa maculavere doctrina. 

Irrueruntque Philistiim in Saul, et in filios ejus, &c.] 
Irruerunt tota intentione gentes circumposite in regnum 
Judzee destruendum, et filios eyusdem regni tollendos de 
medio, et depravarunt sua corruptione sacerdotes, Scribas, 
et Phariszos, filios scilicet doctoresque regni illius. Sed 
et hereticos, ne Spiritus Sancti gratiam simplici corde 
preedicarent aut colerent, vetarunt; quod est Jonathan 
percutere, id est columbe donum; ne Patrem, qui nos sibi 
non natura, sed adoptione filios fecit, digna confessione 
laudarent, interdixerunt ; quod interfectio significat Abina- 
dab, id est, Patris mei spontanei; ne in Christi regno 
salutem mundo affuturum crederent, obstiterunt; quod 
occisus indicat Melchisue, qui dicitur, Rex meus salus, 
credo. Qui Arium seduxit philosophus, quasi Melchisue 
peremit; qui Macedonium, Jonathan; qui Manichzeum, 
Abinadab ; quia videlicet hunc veri regis Christi omnipo- 
tentiam negare, illum Spiritus Sancti donis derogare, istum 

summi Patris bonitatem blasphemare magister corruptionis 
edocuit. 

Totumque pondus prelii versum est in Saul, &c.] Totis 
viribus agebant gentiles, ut regnum Jude tollerent. Et 
appropiabant ei viri dolis deceptionum instructissimi, et 
seducti ac depravati sunt proceres regni illius vehementer 
ab eis qui cordi illorum abrepta simplicitate veritatis, 
multifidum fraudulentiz et astutiarum vulnus inflixere. 
Sicut enim gladius hostilis apertam idololatriz graviorum- 
que flagitiorum suasionem, ita subtiliora deceptionum 
argumenta sagitta demonstrat. Non autem gladio Philis- 
tiim, sed sagittis Saul interiit ; quia non apertis sceleribus, 
quze mortifera esse nemo dubitaret, Judaici regni duces 
extremi ipso periere cum regno, sed his potius que sub 
velamine pietatis acta, impiissimum mortis virus inferrent. 
Verbi gratia, dicente Deo: Honora patrem tuum et ma- 
trem. Ipsi contra docebant suos auditores dicere parenti- 
bus: Munus quodcunque est ex me, tibi proderit. Et sic ab 
eorum penitus honoratione cessare. Item dicebant: Qui 
jurat in templo, nihil est; qui jurat in auro templi, debet. 
Et cetera hujusmodi, que Dominus in evangelio multi- 
plici illis increpatione depromit; maxime illud, quod ipsum 
legis et evangelii Dominum quasi transgressorem legis in- 
terficiunt. Que omnia scelerum argumenta ad imitationem 
faciunt astutiz gentiles, cum philosophie studiis exerci- 
tatum ingenium ad nefarias artes inflectunt, sagittariis 
nimirum Philistiim vulnerantibus cadunt. Nihil autem 
prohibet, sagittarios, immundos spiritus accipere, quorum 
dolis imbuti perierunt. 

Diaxitque Saul ad armigerum suum: Evagina gladium 
tuum, &c.| Armiger Saul legis doctores significat; quia 
sicut arma et sagittee Philistiim, pravorum deceptiones, 
sic e contra Israelitarum arma non aliud sunt mystice 
intelligenda, quam spiritualis verba doctrine, quibus se 
Dei populus a cunctis debuerat munire periculis. Sed 
vulneratus usque ad desperationem a sagittarius Saul, 
maluit armigeri sui quam incircumcisorum gladio perire ; 

quia principes regni Judeorum sumpto semel proposito 
in peccatis suis moriendi, maluere doctoribus suis mandata 
legis solventibus, et sic se docentibus, quam gentilium, 
‘quos communes et immundos vocabant, consortio se pol- 
luente perimi. Denique timebant introire preetorium gen- 
tilis, ut non contaminarentur, sed manducarent pascha. 
Quod tamen pascha, versa in suam perniciem lege, quam 
acceperant, insontis sanguine contaminare non timebant. 

it noluit armiger ejus, &c.| Non est ambigendun, inter 
reprobos legis doctores extitisse aliquos, qui verbi acumen 
ad occidendos suos auditores sinistra interpretatione per- 
vertere nollent, et nihilominus ipsos auditores ea que recte 
dicta a magistris acceperant, vel despiciendo, vel, quod 
pejus est, blasphemando in suam vertisse perniciem ; quo- 
rum visa morte spirituali, id est, obstinatione peccandi, et 
ipsos verbi ministros per tempora deterioratos, testimonia 
legis, que male interpretari timuerant, male contempta sibi 
occasionem fecisseruine. Hec et hodie nobiscum sepius 
agi, utinam nesciremus. Sed et heretici peccatorum suo- 
rum et ipsi jaculis cruentati, cum verba divinorum elo- 
quiorum in argumenta sui erroris immutant, sua nimirum 
arma morituri contra suum pectus invertunt; et frater 
quilibet etiam in catholica permanens unitate, cum artem 
quamcumque pro communi ecclesiz, eorumque inter quos 
vivit, utilitate didicit, in superbiz, cenodoxiz, philargyrie, 
alteriusve cujuslibet vitii contagione polluit, suo se miser 
gladio confodit; quia quod defendi ab hoste debuerat, 
hostem potius juvit. 

Videntes autem viri Israelite, &c.| Videntes indocti qui- 
que, et humilitatis veree medicamina, lavacrumque bap- 
tismi salutaris ignorantes, in Judzea doctos quosque, ma- 
gistrosque suos in certamine spirituali peccato triumphante 
devictos, sed et vulgus non paucum, eorum prius auditui 
proximum persequente adversario a prisca suze constantie 
sede fugatum, et ipsi confestim majorum ruina turbati, 
opera virtutum omnia ac munimina scientie spiritualis, 
que habuerant, amiserunt; veneruntque peccata gent- 
lium, et cuncta in Judais incredulis studia virtutum, per- 

versa inhabitatione corruperunt; venerunt immundi spi- 
ritus, et corda que fidei constantia deseruit, et occuparunt ; 
vel certe venerunt gentes, et optima quondam Judeorum 
studia credendo sua fecerunt. Nam et olim divina eloquia, 
que illi non parva ex parte jam tunc reliquere, ipsa sibi 
interpretari fecerunt ; et nunc projectam ab eis cum ipsis 
eloquiis divine scripture fidem Christi susceperunt, ac 
velut in habitando possident. Sane quod dictum est, trans 
vallem, et trans Jordanem, ut apertius mystice pateat, situs 
ipse loci paucis intimandus est. Vallis est circa Jordanem 
grandis, et ipsa campestris, in immensam longitudinem se 
extendens, Hebraice Elon sive Aulon vocata, que circum- 
datur ex utraque parte montibus sibi invicem succeden- 
tibus et coherentibus, qui incipientes a Libano, et ultra 
eum usque ad desertum Pharan perveniunt; suntque in 
ipso Aulone, id est, in valle campestri urbes nobiles, Scy- 
thopolis, Tyberias, stagnumque prope eam, sed et Jericho, 
Mare Mortuum, et regiones in circuitu; per quas medius, 
ut diximus, Jordanis fluit, oriens de fontibus Paneadis, et 
in Mari Mortuo interiens. Quia ergo vallem dejectionem 
humilitatis, Jordanem in qua Dominus baptizari dignatus 
est, undam baptismatis significare non latet, merito Jor- 
danis valle cingitur, ut nos humiliter salutiferi fontis in- 
gressum quzrere, humiliter egresso eo conversari et ipse 
loci situs admoneat. Quicumque ergo non in valle Jor- 
danis, sed trans vallem et trans Jordanem erant, fugiunt ; 
quia qui humilitatis et baptismi remedium vel suscipere, 
vel susceptum servare neglexerint, contra malignos spi- 
ritus valere nullatenus possunt. Quod de Judeis et pa- 
ganis, de hereticis et malis catholicis potest generaliter 
accipl. : 

Et preciderunt caput Saul, &c.| Usque adeo corruptores 
vel demones Judzam impietatis armis persecuti sunt, 
donec ipsum ei regni principale radicitus adimerent, mu- 
nimina legis sacra, quibus contra omnia adversa preevale- 
bant, eriperent. Cujus mox dejectionem, quasi propril 
signum triumphi, propriz causam leetitiz suis longe lateque 
complicibus fama vulgante spargere festinarunt; et aug- 

mentum sceleris armaturam Dei, quam beatus apostolus 
Paulus, et nos adversus spiritualia nequitize in ccelestibus 
militaturos induere precipit; et ipse prior indutus, bonum 
certamen certavit, cursum consummavit, fidem servavit, 
accipiens a Domino coronam Justitia. Hanc, inquam, 
militize coelestis armaturam, Judzis ereptam, impii decepti, 
et decipientes inferis inducere laribus, hoc est, divina 
eloquia dzemoniorum doctrinis zquiparare contenderunt. 
Quod duobus modis eos egisse et agere constat; cum vel 
dicta spiritualia carnaliter interpretando perverse intelli- 
gunt, vel easdem literas divinas, quasi communes et nulla 
superna auctoritate suffultas, prout volunt ventilant. Gen- 
tem vero ipsam Jude regni arce privatam, quasi ad 
nihili redactam, et inimicorum potestati concessam, in 
derisum sibi palam deceptores, publicumque proposuere 
proverbium; quod est figurate corpus Saulis truncum in 
muro Bethsan, id est, domus inimici habendum ostentui, 
manibus suspendisse nefandis. Sed et hereticos pecca- 
torum precedentium sagittis stratos, cum preesidio cari- 
tatis, que arx est virtutum omnium, fraudant. Quasi 
caput Saul immundi spiritus preecidunt, cum suum magis 
quam scripture sensum sequi persuadent. Armis exspo- 
liant, cum divina eloquia ad suum, id est, daemonicum 
sensum pervertunt. Arma Saul in templo Astaroth po- 
nunt. Astaroth quippe non solum, quia idolum est, sed 
etiam quia factura exploratorum interpretatur, doctrinam 
significat spirituum malignorum, qui caulas fidelium cir- 
cumeuntes quotidie, si quem devorare possint, explorant. 
Cum opera ipsa, quibus Deo servierant, ad suz maligni- 
tatis obsequia dira permutant, membra nimirum lucis et 
vitze expertia in muro domus inimici suspendunt. 

Quod cum audissent habitatores Jabes Galaad, &c.| Jabes, 
que interpretatur exsiccata, ecclesiam designat, quam ab 
omni carnalis concupiscentiz fluxu, ab omni inquinamento 
carnis ac spiritus fervor Justitize Solis, hoc est aspiratio 
divini temperat amoris. Unde recte talis in monte sita 
describitur. Et ipse Galaad, id est, acervus testimonil 
vocatur, ut significet subtilissimam sanctorum vitam, ne 

ad errorem deflecti possit, idoneis scripturarum testimoniis, 
esse firmatam. Ipsa autem est civitas, quam in auspiciis 
sui regni Saul, cum adhue humili pietate Domino serviret, 
ab hostium obsidione liberavit. Cum ergo audissent habi- 
tatores Jabes Galaad queecunque fecerunt Philistiim Saul, 
surrexerunt omnes viri fortissimi. 

Et ambulaverunt tota nocte, &c.] Cum audissent habita- 
tores civitatis Christi super montem posite, Judzam, ex 
qua sibi in patriarchis, prophetis, et apostolis, preecones et 
ministros salutis advenisse meminerunt, agentibus con- 
temptam habitamque derisui, surrexerunt in opus verbi 
omnes yiriliter agere gaudentes; et inter medias errantium 
tenebras ipsi virtutum iter ambulantes, prohibuerunt de 
illorum casu, quorum delicto salus gentibus quasi ad dia- 
boli domum pertinentium, publica insultatione leetari. 
Quod si delibatio, inquiunt, sancta est, et massa; et si 
radix sancta, et rami. Quod si aliqui ex ramis fracti sunt, 
tu autem, cum oleaster esses, insertus es in illis, et socius 
radicis et pinguedinis olive factus es, noli gloriari adversus 
ramos, &c. quze apostolus ad Romanos miro ac multiplici 
sermone digessit. 

Venerunt Jabes, et combusserunt ea ibi, &c.| Cadavera, 
carnales sive carnalia ossa, fortiores quosque et virtutum 
opera designant. Combusserunt ergo cadavera Saul et 
filiorum ejus, qui infirma casus Judzorum superno reli- 
quere judicio, ut heec altitudinem divitiarum sapientiz et 
scientiz Dei, juxta incomprehensibile suze voluntatis con- 
silium fecisse vel permisisse cognoscerent. Combustionem 
quippe hoc in loco juxta illud intelligere debemus, quod 
de percipiendis scrutandisque Dominicz passionis sacra- 
mentis sub Agni edendi typo precipitur: Si quid residui 
fuerit, igni comburetis. Ossa in nemore Jabes sepelierunt, 
cum si quid in infirmis virtutis et firmitatis invenerunt, 
non hoc quasi nihil despicere, sed fructuosis sanctorum 
operibus maluerunt adjungere ; si quos inter carnales ac 
fragiles virtutibus animz studere cognoverunt, hos sanc- 
torum consortio annumerare curarunt. Per nemus quippe 
bonorum operum fructus novit exprimi, qui in Genesi 

legens, quod vel quale nemus Abraham in Bersabee plan- 
taverit, recte intelligere novit. Aliter Saul pro peccatis 
suis mortuus et derisus, a viris Jabes, quos salvavit, pub- 
lico eripitur opprobrio. Cadaver comburitur, et ossa con- 
duntur in nemore; quia dignum profecto est, ut si quis 
fidelium magnorumque virorum peccato victore spiritualem 
mortem incurrerit, ab his maxime quibus in bono profuit, 
ut reviviscere possit, adjuvetur, horumque et ferventissimis 
in compunctione precibus ejus carnalia detegantur, et spi- 
ritualia que gessit, suo digna pietate commendantur 
auctori. 

Kt jejunaverunt septem diebus.| Recte et ad literam pro 
mortuis, ut ad requiem pervenire valeant, septem diebus 
jejunatur, qui post sex hujus seculi etates, in quibus in 
carne laboramus, septima est in illo seculo etas requietionis 
animarum carne exutarum, in qua beat tempus illud 
glorificum, quando resurgere mereantur, expectant. Cujus 
figuram quietis et resurrectionis, et septima dies in lege, 
et septimus sive quinquagesimus annus, in quibus requies 
operum dabatur, typice pretendebant. Ipsum vero ex- 
emplum nostra spei et fidei dispensatione Dominus osten- 
dit, qui sexta sabbati crucifixus, septima requiescens cor- 
pore in monumento, octava et que una sabbati est, resur- 
rexit a mortuis. Sed in parte allegoriz, cum de cecitate 
Judeorum sabbatum hactenus carnaliter observantium, 
cives contribulesque sui fideles merito tristitiam et con- 
tinuum in corde retinent dolorem, quasi septem diebus 
jejunant ; quia constitutis adhuc in errore fratribus cogna- 
tisque suis, nullatenus plenam possunt habere leetitiam. 
Cum autem et ipsi octave diei, id est, Dominicze simul et 
sue resurrectionis mysterium perfecte cognoverint, utrique 
pariter juvante gratia Christi, perpetua festivitate gaude- 
bunt. 

[Libros Samuelis et Regum sub uno titulo in Bibl. Vulg. 
comprehensos esse, lectoribus non est ignotum. | 


EPISTOLA AD NOTHELMUM PRESBYTERUM DE 
XXX. QUASTIONIBUS, 


Dixvectissimo fratri Nothelmo Beda, Salutem ! 

Que de libro Regum dilucidanda, frater dilectissime, 
misisti, statim, prout potui, Domino juvante, explicare 
curavi, ea duntaxat distinctione, ut xxx. ex his proposi- 
tiones, quz graviores forte videbantur, brevibus distinctas 
capitulis, quo facilius possent inveniri, hoc volumine com- 
prehenderem. Cetera vero quae commixtim annotasti 
nomina vel verba, que facilius ac brevius solvi poterant, 
in aliis schedulis seorsum collecta, simul tue fraternitati 
transmiseram. Quamvis ipse noveram, plurima in eodem 
libro multo obscuriora, quam ea esse que a me querenda 
judicasti. Sed et hoc non ignorabam, szpius fieri solere, 
ut is qui obscuriora forte nonnulla jam bene intellexerat, 
quia videlicet hee in tractatibus magnorum auctorum 
sufficienter explanata repererat, ipse adhuc in quibusdam 
facilioribus sensu incertus perseveret, ac dubius; que illi 
fortasse qui profundiora tractabant, quesitu digna non 
ducebant. Fit etiam, ut non omnia que a patribus scripta 
sunt, ab omnibus possint haberi, et ignorentur queestiones 

scripturarum a legentibus; non quiaa doctoribus expositz 
non sint, sed quia ipsee earum quzstiones vel non habean- 
tur, vel habitz non intelligantur a querentibus; sicut in 
plurimis eorum, quorum a me responsa et petisti et acce- 
pisti, constat esse factitatum. In quibus videlicet re- 
sponsis, qui a tuis petitionibus vestigia patrum sequens, 
satisfacere studui, precor ut vicem debitam nostrz devo- 
tioni reddens, pro sospitate nostri et cordis et corporis, 
una cum fratribus qui illis in locis vobiscum Domino de- 
serviunt, intercedere memineris. Sed et si quid de his 
quze scripsi aptius forte alicubi, quod facillime contingere 
poterit, expositum inveneris, nobis quoque ocius hoc 
destinare non graveris. Bene vale, semper dilectissime in 
Christo frater. 

1. (1 Sam. 11. 35.) Ht suscitabo mihi sacerdotem fidelem, 
gui guxta cor meum, &c.| Quod ait propheta, ad Heli 
loquens ex persona Dei: Et suscitabo mihi sacerdotem 
fidelem, qui juxta cor meum et animam meam faciat: et 
zedificabo ei domum fidelem, et ambulabit coram Christo 
meo cunctis diebus. Sub figura Samuelis de Domino 
Salvatore, summo videlicet ac vero pontifice, debet intel- 
ligi, quod nimirum sicut Samuel defuncto Heli successit 
in sacerdotium, non de stirpe Aaron, sed de alia Levi 
‘familia electus: fuit enim filius Elcana, fil Jeroham, fili 
Eliel, filii Thou, filii Suph, filii Elcana, filii Maath, fili 
Amasai, filii Elcana, filu Joel, fil Azariz, fill Sophonie, 
filii Thaath, filii Asir, filii Abiasaph, filii Core, fili Isaar, 
filii Caath, filii Levi, filii Israel, ut verba dierum narrant: 
ita Mediator Dei et hominum, ut esset nobis pontifex, non 
de Levi, sed de alia utique tribu, id est, Juda, carnis ori- 
ginem sumpsit; aliam quam legalem hostiam, id est, 
ipsam suam carnem obtulit Patri pro nobis; alios quam de 
genere Aaron pontificatus sui reliquit heredes, filios vide- 
licet gratize novi testamenti, de universa gentium natione 
collectos. Quod vero quasi humano more loquens Deus 
dicit, Qui juxta cor meum et animam meam faciat; de 
Samuele quidem recte potest accipi, quod in omnibus ejus 
voluntati sicut homo Deo paruerit; de Domino autem Sal- 

vatore, quod sicut Filius unigenitus paternorum fit in om- 
nibus conscius arcanorum, juxta quod de se ipse manifeste 
testatur, dicens: Et a meipso facio nihil, sed sicut docuit 
me Pater, hec loquor. Et qui me misit, mecum est; et 
non relinquit me solum, quia ego que placita sunt el, 
facio semper. Cui domum fidelem edificat Pater, que 
domus sumus nos, si fiduciam et gloriam spei usque in 
finem firmam retineamus. Et hec domus ambulabit 
coram Christo ejus, ipso videlicet summo pontifice, cunctis 
diebus ; quod nimirum usque ad finem seculi suorum aug- 
mentatione membrorum ecclesia sancta proficere nunguam 
cessabit. Alioquin quo modo de Samuele potest accipi, 
quod eedificata sit ei domus fidelis, que coram Christo 
Domini, id est, ipso Samuele cunctis diebus incederet ; 
cum legamus in sequentibus, quod fil illius aversi de viis 
ejus post avaritiam declinaverint, et perverterint judicium ? 
Nisi forte domum ejus hoc loco plebem Israeliticam intel- 
ligamus, quee cunctis diebus sacerdotii ejus Domino ser- 
vierit. De qua scriptum est: Et requievit omnis domus 
Israel post Dominum. Et paulo post: Abstulerunt ergo 
filii Israel Baalim et Astaroth, et servierunt Domino soli. 
Quod vero subditur, Futurum est autem, ut quicunque 
remanserit in domo tua, veniat ut oret pro eo, et offerat 
nummum argenteum, et tortam panis; et in presenti 
tempore aliquantulum solet impleri, et in fine mundi per- 
fecte complebitur. Nam etsi pauci, tamen aliqui quotidie 
ex Judzorum, non tantum plebeia, sed et sacerdotali 
stirpe ad ecclesiam confugiunt; et cum intraverit pleni- 
tudo gentium, tunc omnis Israel salvus fiet. Quicunque 
autem ex his salvandus est, is etenim est qui remansurus 
esse dicitur in domo. Pereunte sacerdotio Heli, necesse 
est ad ecclesiam offerat pro se sacerdoti Christiano num- 
mum confessionis Deo devote, que in symbolo continetur ; 
brevem quidem verbo, sed virtute pracipuam. Constat 
argento claritatem verbi ccelestis, sicut fulgorem sapientiz 
spiritualis auro szpe designari. Offerat et panem sacri- 
ficii salutaris, abjectis carnibus legalium victimarum, dicat- 
que: Dimitte me, obsecro, ad unam partem sacerdotalem, 

id est, ad ipsam plebem Christo sacerdote praclaram, cui 
Petrus ait: Vos autem genus electum, regale sacerdotium. 
Quod autem addit, Ut comedam buccellam panis; etiam 
ipsum sacrificil genus eleganter expressit, de quo dixit 
sacerdos ipse: Panis quem ego dabo, caro mea est pro 
mundi vita. Quod enim dixerat superius, dedisse se cibos 
domui Aaron, de victimis veteris testamenti, que fuerant 
sacrificia Judeeorum ; ideo hic dixit, postulandum ad come- 
dendum buccellam panis, quod est in novo testamento 
sacrificium Christianorum. 

11. (1 Sam. i. 19.) Ht non cecidit ex omnibus verbis ejus 
in terram.| Quod dictum est de Samuele, postquam verba 
divini oraculi, que noctu acceperat, mane Heli retulit, 
Et non cecidit ex omnibus verbis ejus in terram; signi- 
ficat, quod nihil ex his que locutus est, irritum fuit, sed 
omnia sunt rebus completa que dixit. Cadunt namque 
in terram verba supervacua, que pro nihilo habenda, et 
universorum sunt calcanda despectu; sicut et beatus Job 
dixit: Et lux vultus mei non cadebat in terram: quia 
nimirum in tanta gravitate vultum tenere consueverat, ut 
nunquam contemptibili letitia resolveretur; sed quoties- 
cunque hilariorem se presentibus exhiberet, certa semper 
hoc causa utilitatis eorum faceret. 

111. (1 Sam. vi. 19.) Ht percussit de populo Lxx. viros, 
et u. millia plebis.| Quod dictum est de eis qui videre 
arcam Domini reversam de terra Philistinorum ausi sunt, 
cum non essent de stirpe Levitica: Et percussit de populo 
septuaginta viros, et quinquaginta millia plebis. Populus 
et plebs pro una eademque re indifferenter accipitur. Nam 
et ex uno Greco, quod est laos, solet utrumque transferri. 
Sed in hoc videtur esse distantia, quod in priore commate 
versiculi additum est viros. Nam quod tuus codex habet, 
septuaginta binos, omnino mendosum est: viros enim 
majores natu significat ; ut sit sensus, quia de optimatibus 
populi septuaginta sunt percussi, de ipsa autem turba vul- 
gari hominum quinquaginta millia: quod ne pateretur in 
Exodo, populus a longe stabat, et orabat, solus Moyses 
ascendit ad Dominum. 

iv. (1 Sam. vii. 2.) Ex qua die mansit arca Domini in 
Cariathiarim, multiplicati sunt dies, &c.| Quod dictum est, 
Quod ex qua die mansit arca in Cariathiarim, multiplicati 
sunt dies, erat quippe jam annus vicesimus, et requievit 
omnis domus Israel post Dominum; non ita intelligen- 
dum est, quasi viginti anni, quibus arca maneret in Caria- 
thiarim, ad octavum usque annum regni David, quando 
eam congregata populi frequentia in Hierusalem adduxit, 
sint computandi. Invenitur namque in sequentibus, quod 
temporibus Saulis fuerit elata de hac civitate, et allata in 
castra, pugnante eo adversum Philisteos. Sic etenim 
scriptum est: Et ait Saul ad Achiam, Applica arcam 
Domini, erat enim ibi arca Dei in die illa cum filiis Israel. 
Et quia constat, quod David eam in Hierusalem adduxerit, 
tulitque eam de domo Abinadab, in quam illatam esse per- 
hibetur ; restat intelligi, quod in diebus Saulis relata de 
castris, et in prefatam sit illata civitatem, unde denuo, 
regnante David, affertur in Hierusalem. Est ergo sensus 
memorate sententiz, quia ex quo mansit arca in Caria- 
thiarim, erat annus vicesimus, cum eam inde transferri 
temporibus Saul causa belli contingeret. Vel certe vicesi- 
mus erat annus, cum adhuc omnis domus Israel requievit 
post Dominum, abjectis videlicet idolis illi soli serviens. 
Quod eam fecisse toto tempore presulatus Samuelis, qui 
Josepho teste duodecim annis completus est; et primo 
tempore regni Saul, quod eodem historiographo affirmante, 
viginti annis tenuit, nullus sanctz historia curiosus igno- 
rat. Namque postmodum cum recessisset a Saule spiri- 
tus Domini, et agitaret eum spiritus nequam, maxime ad 
persequendum David innoxium et justum, necesse erat 
partem militiz vel plebis ejus, nonnullam malitize illius 
extitisse complicem. 

v. (1 Sam. xx. 14.) Si vivero, facies mihi misericordiam 
Domini, &c.| Quod dicente Jonatha ad David, quem in- 
secutionibus patris sui non justis dolebat fatigari: Si vixero, 
facies mihi misericordiam Domini; si vero mortuus fuero, 
non auferes misericordiam tuam a domo mea usque in 
sempiternum ; quando eradicayerit Dominus inimicos Da- 

vid, unumquemque de terra. Cum adjungeret scriptura, Pe- 
pigit autem foedus Jonathan cum domo David ; continuo 
subintulit, dicens: Et requisivit Dominus de manu inimico- 
rum David. Per anticipationem utique fecit, prius historize 
interserendo, quod multo post tempore factum est, cum 
interfecto Saule regnum ad domum David translatum est ; 
et qui innocentem eum injuste persequebantur, justa sunt 
divinitus ultione multati. Tunc enim requisivit Dominus 
de manu inimicorum, quare virum sanctum afflixerint. 
Tunc cogebantur rationem reddere odiorum, quibus contra 
illum tanto tempore szvierant. Quod et de Absalon, et de 
Seba filio Bochri, et de ceteris hostibus David potest 
intelligi. Aliter, si scire vis quid de manu inimicorum 
David requisierit Dominus, potest, ni fallor, a superiore 
sententia, qua dictum est, quod foedus pepigerit Jonathan 
cum domo David, aperte intelligi; quod hoc de manu 
inimicorum David requisierit, id est, quare non et ipsi 
foedus cum eo pacis inire voluerint, cum quo esse Dominum 
viderant. Idcirco autem scriptura hee sententiam hanc 
przeoccupando interponere videtur, ut testimonium Jona- 
the, quod dixerat, Quando eradicaverit inimicos David, 
unumquemque de terra; verum esse comprobaret, quia 
videlicet eradicati sint inimici David de terra, non ipso 
David sede adversariis ulciscente, sed judicante Domino pro 
illo. Bene autem subjungitur: Et addidit Jonathan deje- 
rare David, eo quod diligeret illum; sicut enim animam 
suam, ita diligebat eum: ut ille nimirum, qui tam perfecto 
juxta legem Dei amore complectebatur David, a perditione 
inimicorum ejus ostenderetur immunis. Qui etsiita morte 
prereptus, regnum cum eo, ut sperabat, terrenum habere 
nequivit commune, absque ulla tamen contradictione regni 
coelestis consortium cum eo, quem pro gloria virtutum 
tantisper dilexit, cum esset et ipse virtutum plenus, ac- 
cepit. 

vi. (1 Sam. xxv. 29.) Si enim surrexerit homo aliquando 
persequens te, &c.| Quod Abigail interpellans pro se et pro 
domo sua ait ad David, quem vir ejus stultitia et ebrietate 
sopitus offenderat, Si enim surrexerit aliquando homo per- 

sequens te, et querens animam tuam, erit anima domini 
mei custodita, quasi in fasciculo viventium apud Dominum 
Deum tuum. Porro anima inimicorum tuorum rotabitur, 
quasi in impetu et circulo funde; pulcherrima compa- 
ratione statum justorum a reproborum sorte discernit. 
Horum quippe animas appellat viventes, ut illorum e 
contrario spirituali morte preoccupatas insinuet, juxta 
illud prophetz: Anima quz peccaverit, ipsa morietur. 
Hos fasciculo, illos lapidi fundee assimilat; fasciculus enim 
constringitur, ut integer maneat et conservetur; lapis in 
funda expeditus ponitur, ut abjiciatur. Sic etenim in hoc 
seculo electi pressuris tribulationum coangustantur, ut his 
admoniti arctius se ad invicem mutua caritate connectant, 
et coadunati ad invicem manu sui Redemptoris in per- 
petuum conserventur. At vero reprobi quanto licentius 
in hac vita voluptatibus propriis velut liberi dimittuntur, 
tanto longius in futuro a divine visionis gloria proji- 
ciuntur; ut de eis merito dicatur, Et quidem ipsi de manu 
tua expulsi sunt. Mire autem omnipotentem providentiam 
describit superni protectoris, cum dicit animam viri sancti, 
quasi fasciculo viventium apud eum necesse custoditam. 
Sicut enim facillimum est cuilibet fasciculum herbe vel 
foeni, sua manu retentum conservare ; ita virtus Domini et 
Salvatoris nostri omnes per orbem electos ab initio usque 
ad finem seculi, ne quis ex eis ulla ratione pereat, sine 
labore tuetur. Juxta quod ipse in evangelio sub figura 
ovium de eis loguens: Et sequuntur me, inquit, et ego 
vitam eternam do eis, et non peribunt in zternum, et non 
rapiet eos quisquam de manu mea. Sicut fasciculus unus 
quibuslibet vinculis alligatur, ita omnis sanctorum ccetus 
una eademque fide, spe, et caritate ad invicem constringitur, 
uno divine protectionis munimine circumdatus. Patet 
sane literee sensus, quia anima David, persequentibus licet 
hostibus, custodita semper fuit in sorte viventium. Porro 
inimici ejus, insistentibus sibi adversitatibus, sicut lapis 
funda circumactus, sic instabili motu perturbandi, et suis 
essent expellendi de finibus, vel etiam humanis rebus 
auferendi. 

vil. (2 Sam. 1. 18.) Ht precepit, ut docerent filios Juda 
arcum, &c.| Quod scriptum est de David, quando plange- 
bat interfectos Saul et Jonathan, Et precepit ut docerent 
-filios Juda arcum; hoc ideo fecit, ut quia Philisteos sagitta- 
ris abundare jam noverat, unde et Saul maxime horum 
ictibus perierat, eandem bellandi artem et sui milites ad 
revincendos eos discerent. (@uod vero sequitur, Sicut 
scriptum est in libro justorum; ipsum librum hodie nus- 
quam, neque apud ipsos Hebreeos inveniri posse asseverant, 
sicut nec librum bellorum Domini, cujus in libro Numero- 
rum mentio est; neque carmina Salomonis, neque dis- 
putationes ejus sapientissimas de lignorum natura, herba- 
rumque omnium, itemque jumentorum, volucrum,reptilium, 
et -piscium; vel quod in libro verborum dierum dicitur: 
Reliqua vero operum Salomonis priorum et novissimorum 
scripta sunt in verbis Nathan prophet, et in libris Ahize 
Silonitis. In visione quoque Addo videntis contra Hiero- 
boam filium Nabat, et multa hujusmodi volumina, que 
scriptura quidem fuisse probat, sed hodie constat non esse. 
Vastata namque a Chaldzis Judza, etiam bibliotheca anti- 
quitus congregata, inter alias provinciarum opes hostili 
igne consumpta est. Ex qua pauci qui nunc in sancta 
scriptura continentur libri, postmodum Ezre pontificis et 
prophetz sunt industria restaurati. Unde scriptum est de 
eo: Ascendit Ezras de Babylone, et ipse scriba velox in 
lege Moysi. Velox videlicet, quod promptiores litera- 
rum figuras quam eatenus Hebrei habebant, repererit. 
Et in epistola regis Persarum: Artaxerxes rex regum, 
Ezre sacerdoti, scribe legis Dei cceli doctissimo, salu- 
tem. 

vit. (2 Sam. vii. 2.) Ht percussit Moab, et mensus est 
eos funiculo coequans terre, &c.| Quod scriptum est de 
David, Et percussit Moab, et mensus est eos funiculo 
cozequans terrze ; hyperbolice debet accipi. Non enim fieri 
poterat, ut homines in terra viventes, in tantum humilia- 
rentur, donec ipsius terre dorso funiculo super extenso 
comprobante apparerent equales ; sed immensam humilia- 
tionem captz et oppressz gentis voluit scriptura hoc verbo 

accumulare, ut diceret cozequatos eos terre, quasi a Deo 
essent evirati atque contempti, ut in nullo amplius homines 
in terra degentes, quam terra ea que nullos haberet homi- 
nes, possent valere. Cujusmodi locutionis plura habes 
exempla in scripturis, quale est illud evangelii: Sunt 
autem et alia multa que fecit Jesus, que si scribantur per 
singula, nec ipsum arbitror mundum capere eos qui scri- 
bendi sunt libros. Quomodo enim non caperet mundus 
libros qui scribi potuissent in mundo? Sed ad insinuan- 
dam magnitudinem ac multitudinem operum Domini, tali 
verbo voluit uti scriptura. Et in planctu David, aquilis 
velociores, leonibus fortiores. Cui simillimum est illud 
etiam secularium literarum : 


Qui candore nives anteirent, cursibus auras. 


Quod autem mensus eos funiculo dixit, funiculum alle- 
gorice pro sorte posuit, eo quod funiculo solent agrorum 
spatia metiri. Unde scriptum est: Kt sorte divisit eis 
terram in funiculo distributionis. Significat autem, quod 
tam libera dispositione David regiones Moabitarum heeredi- 
bus, quibus vellet, divideret, quam si possessor quilibet 
agros proprios ad nutum suum ducto hinc inde funiculo 
dirimeret. Mensus est autem duos funiculos, unum ad 
occidendum, et unum ad vivificandum. Et hoc allegorice 
dictum significans quod in sua David potestate habuerit, 
nullo utique contradicente, quos eorum neci daret con- 
tumaces, quibus parceret subjectis. 

1x. (2 Sam. xxi. 8.) Ipse est quasi tenerrimus ligni ver- 
miculus.| Quod dicitur de sapientissimo principe fortium 
David, cujus quidem nomen in Regum libro tacetur; at 
vero in libro Paralipomenon Jesbaam nominatur, et fuisse 
filius Hachamoni commemoratur. Ipse est quasi tenerri- 
mus ligni vermiculus. Virtus simul bellica et modesta 
viri designatur civilitas; quod videlicet sicut vermiculus 
ligni tener quidem et fragilis toto suo corpore, necnon 
et permodicus apparet, nihilominus tamen fortissimum 
ligni robur exedens consumit, et cariosum reddit. Unde 
et a terendo ligna, teredinis nomen habet. Sic ille affa- 

bilis omnibus domi, et quietus atque humilis videbatur: 
at in certamine publico robustum se atque intolerabilem 
hostibus exhibebat leonem. 

X. (2 Sam. xxii. 20.) Ipse descendit, et percussit leonem 
in media cisterna.| Quod dicitur de Banaia: Et ipse de- 
scendit, et percussit leonem in media cisterna diebus nivis. 
Quomodo sit factum, Josephus narrat apertius ; quia vide- 
licet cisterna fuerit nimium profunda, que tempore hyemis, 
cum essent omnia nivibus plena, ipsa quoque nimio nivium. 
aggestu fuerit cozequata. Quam cum leo superveniens, 
periculi nescius, incidisset, ibidemque conclusus grandi 
rugitu clamaret, adcurrebant homines videre quid esset- 
Kt dum cum aliis ad tale spectaculum advenisset et 
Banaias, desilivit statim in cisternam, et aggressum mediis 
in nivibus percussit et interfecit leonem. 

x1. Quare in lib. Regum (2 Sam. vi.) dicatur, quod 
templum habebat xxx cubitos in altitudine, cum in lib. (i1.) 
Paralip. (vi.) habeatur cxx.| Quod in constructione templi 
dicitur in libro Regum, quod habebat triginta cubitos 
in altitudine, cum in libris Paralipomenon scriptum sit: 
Porro altitudo centum viginti cubitorum erat; nequaquam 
discrepare, sed utrumque verum esse noscendum est. Nam 
ut Josephi narrat Historia: Triginta erant cubiti a pavi- 
mento usque ad medium ccenaculum, triginta rursus a 
medio usque ad tertium, quousque porticuum, que templo 
ab Australi, et Occidentali, et Septentrionali latere cohzere- 
bant, altitudo pertingebat, id est, simul sexaginta; deinde 
alii sexaginta usque ad supremum domus tectum: itaque 
tota ejus altitudo centum viginti cubitis adimpletur. 

xu. (1 Reg. vi. 8.) Ostiwm lateris medit in parte erat 
domus dextre.| Quod dicitur, Ostium lateris medi in 
parte erat domus dextree; non, ut quidam putant, hoc 
indicat, quod ostium quo intraretur in templum ab Aus- 
trali parte, hoc est, in latere medio parietis meridiani fuerit 
factum. Alioquin simpliciter diceret scriptura: Ostium 
dorus erat positum contra austrum. Nunc vero ostium 
quidem, quo ad quotidiana templi ministeria ingrediebatur, 
erat ad Orientem, ut Josephus refert; et porticus ante 

faciem illius, et ipsa patens ad Orientem, ita ut exoriens 
sol equinoctialis sine ullo obstaculo radios suos per ostia 
templi et oraculi in ipsam arcam, que erat in sanctis 
sanctorum, mitteret. Porro ascensus qui in domum supe- 
riorem, et a superiore ducebat in tertiam, in Australi erat 
templi latere (hoc est enim dextra pars domus) abscondite 
factus, habens ostium permodicum inferius ab Oriente in 
ipso angulo dextri parietis. Unde consequenter adjungi- 
tur: Et per cochleam ascendebant in medium ccenaculum, 
et a medio in tertium. Cujus dispositio ascensus mys- 
terium nobis multum memorabile commendat ; claret nam- 
que quod templum hoc quod Salomon fecit, corpus pacifici 
regis Christi, non solum illud quod est ejus ecclesia tota, 
verum etiam ipsum quod sacrosanctum de virgine, ut esset 
caput ecclesiz, suscepit, ‘figurate insinuat. Erat autem 
ostium lateris medii in parte domus dextrae, de quo occulte 
ab inferioribus in medium ccenaculum, et a medio ascende- 
retur intertium. Quod, passo in cruce Domino,unus militum 
lancea latus eyus dextrum aperuit, et continuo exivit san- 
guis et aqua, qui est sanguis nostre redemptionis, et aqua 
nostre ablutionis, quibus emundati et consecrati mysteriis, 
de hac quam in terris agimus vita, ad requiem spiritus in 
futuro, quasi ad superiorem domum tendimus. Et ubi 
carne soluti ad requiem spiritus ascenderimus, carnis etiam 
nostree receptione in die resurrectionis, quasi supremi 
coenaculi expectamus ascensum. 

xr. (1 Reg. vi. 9.) Tewxit quoque domum laquearibus 
cedrinis.| Quod dicitur, Texit quoque domum laquearibus 
cedrinis ; laquearia sunt tabulata, que supposita trabibus, 
affiguntur clavis, decoremque picture suze solent expec- 
tantibus premonstrare mirandum. Terna autem erant in 
templo laquearia. Prima videlicet habebant triginta cu- 
bitos a pavimento; secunda habebant cubitos sexaginta, 
contra summitatem porticuum ; tertia habebant cubitos 
centum et viginti, in summitate totius domus. Non enim 
in Palestina, sicut nec in Aigypto, culmina in tectis ha- 
bentur, sed plana potius tecta domorum, ad sedendum 
videlicet vel deambulandum apta construuntur. Unde 

dicit in evangelio Dominus: Et quod in aure audistis, 
preedicabitur in tectis. Talis namque locus aptissimus est, 
de quo verbum preedicatur, vel assidentibus sibi, vel infe- 
rlus positis auditoribus proferat. De quo et in Proverbiis 
Salomon: Melius est, inquit, habitare in angulo domatis, 
quam cum muliere litigiosa in domo communi; quod enim 
Latine tectum, Greece dicitur doma. Sed et porticus ipsz 
circa templum terna habebant laquearia. Prima habebant 
-cubitos a terra viginti, secunda habebant quadraginta, 
tertia habebant sexaginta. Plana enim et ipsorum facta 
erant tecta. Krant autem porticus triginta inferius, tri- 
ginta in medio, triginta desuper, non muris ab invicem, 
sed tabulatis discreta, ita ut singule earum que erant 
numero nonaginta, quinos cubitos in latitudine et longi- 
tudine, vicenos autem in altitudine haberent. De quibus 
videlicet porticibus frequens in libro verborum dierum 
mentio est. Sed quo sint ordine dispositz, plenius explicat 
Josephus. Quod autem sequitur, Et adificavit tabulatum 
super omnem domum quinque cubitis altitudinis ; hoc est, 
quod in Deuteronomio precepit Moyses: Cum edificaveris 
domum novam, facies murum tecti per circuitum, ne effun- 
datur sanguis in domo tua, et sis reus labente alio, et in 
preeceps ruente. Hoc etenim tabulatum in extrema sum- 
mitate murorum templi vice cancellorum erat erectum, ne 
quis ad superiora conscendens, dum ad terminum tecti 
perveniret, incaute progrediendo dilaberetur ad ima. Quod 
esse passum regem Ochoziam, in sequentibus invenitur ; 
qui per cancellos coenaculi decidens, lethiferum incidit in 
languorem. Quibus videlicet tabulatis, vel muris, vel can- 
cellis, cum ad tutelam viz ponuntur, vulgus luricularum 
nomen indidit. (Quodque subditur, Et operuit domum 
lignis cedrinis ; supremum totius instructure tegumentum 
designat, hoc est tabulatum quod illis trabibus desuper 
appositum erat, quibus suprema que preediximus laquearia 
subter erant affixa. 

xiv. (1 Reg. vii. 8.) Cumque vectes eminerent, et appa- 
rerent summitates eorum, &c.| Quod illata arca in sancta 
sanctorum dicitur, Cumque eminerent vectes, et appare- 

rent summitates eorum foris sanctuarium, non apparebant 
ultra extrinsecus; hoc manifestius in Paralipomenon vo- 
lumine scribitur. Vectium, inquit, quibus portabant arcam, 
quod paululum longiores erant, capita parebant ante ora- 
culum. Si vero quis paululum fuisset extrinsecus, eos 
videre non poterat. Ubi notandum, quia etsi capita vec- 
tium accedentibus propius, ac diligentius intuentibus, pare- 
bant ante oraculum; non tamen fieri poterat, ut ipsa 
eorum capita ante oraculum eminerent; quia nimirum 
necesse erat, ut clauso oraculo, et appenso ante ostia velo, 
ipsi quoque vectes toti cum arca et cherubin abderentur 
interius. Quod fieri non poterat, si prominentes ulterius 
vectes producendis ad claudendum ostiis locum non darent. 
Quorum positionem vectium scriptura non sine causa, sed 
magni intuitu sacramenti tam diligenter expedire curavit. 
Constat enim, quod domus templi exterior peregrinantem 
in terris ecclesiam, sancta autem sanctorum internam 
superne patriz felicitatem designat. Item illata in sancta 
sanctorum arca, assumptam Christi humanitatem, et intra 
velum regiz ccelestis inductam; vectes vero quibus eadem 
arca portabatur, preedicatores verbi, per quos ipse mundo 
innotuit, typice denuntiant. Erat autem in arca urna 
aurea habens manna, quod in homine Christo habitat 
omnis plenitudo divinitatis corporaliter. Erat virga Aaron, 
que excisa denuo floruerat ; quod potestas omnis judicandi 
penes eum est, cujus judicium in humilitate passionis 
videbatur esse sublatum. LErant et tabule testamenti, 
quia in illo sunt omnes thesauri sapientiz et scientiz 
absconditi. Adherebant ei vectes, quibus portabantur; 
quia doctores qui quondam laborabant in verbo Christi, 
nunc presenti visione gaudent gloriz Christi. Quod enim 
unus eorum de se dixit, Cupio dissolvi, et esse cum 
Christo; de omnibus utique sui operis consortibus intelli- 
gendum reliquit. Apparebant summitates vectium foris 
ante oraculum non semper, sed cum ostia ejusdem oraculi 
aperiri contingeret ; neque hoc omnibus, sed his solum- 
modo, qui propius accedentes, attentius ea quee intus erant 
satagebant intueri. Ipsa autem arca qualis et quomodo 

esset posita, solis eis qui oraculum intrassent, videre lice- 
bat; quod nullus sanctorum in hac adhuc vita positus, 
tametsi multum in altitudine se mentis attollens, sed soli 
illius patriz cives gloriam inibi sui Redemptoris plene con- 
tuentur. Sunt et vectes cum arca in oraculo reconditi, 
quod absconditi sunt etiam nunc perfecti, quique electi, 
qui nos preecesserunt, de mundo, in abdito vultus Dei, 
a conturbatione hominum. Quorum tamen summitates 
vectium nonnunquam aperto oraculo, his qui appropiant 
visuntur, cum perfectioribus quibusque, atque oculum sui 
cordis tota intentione purificantibus, divina gratia aliquid 
extremum de supernorum civium gaudio contemplandum 
donaverit ; que nimirum contemplatio his, qui paulo lon- 
gius recesserint, minime conceditur, quod quanto exterius 
mente vacua manent, tanto minus que sint interna gaudia 
vident. 

xv. (1 Reg. vii. 65.) Fecit Salomon festivitatem cele- 
brem, &c.| Quod dicitur, Quia fecit Salomon festivitatem 
celebrem, et omnis Israel cum eo; multitudo magna ab 
introitu Emath usque ad rivum Aigypti coram Domino. 
Per introitum Emath, Septentrionalem terre repromis- 
sionis plagam ; per rivum sive torrentem Aigypti, ut verba 
dierum nominant, designat Australem. De quibus aliqua 
latius ex verbis sancti Hieronymi ponere, gratum puto esse 
lectori. Scriptum est in libro Numerorum, in quo omnis 
terra repromissionis per quatuor plagas brevi sermone 
dividitur: Pars meridiana incipiet a solitudine Sin, que 
est juxta Edom, et habebit terminos contra Orientem 
mare Salsissimum, qui circuibunt Australem plagam per 
ascensum scorpionis, ita ut transeant Senna, et perveniant 
in Meridiem usque ad Cades-barne, unde egredientur con- 
finia ad villam nomine Adar, et tendent usque ad Asemona, 
ibitque per gyrum terminus ab Asemona usque ad tor- 
rentem Agypti, et maris Magni littore finietur. Pro quo 
in ultima visione prophetz Kzechielis ita dicitur: Plaga 
autem Australis Meridiana a Thamar usque ad aquas Mari- 
both, id est, contradictionis. Cades quoque et torrens 
usque ad mare Magnum, que significat latissimam solitu- 

dinem Sin, quee est juxta Edom, et in Mari Rubro termi- 
num circumire, et per ascensum scorpionis, et per Senna, 
et Cades-barne, et atrium sive villam Adar, et ab Asemona 
pervenire usque ad torrentem Aigypti, qui juxta urbem 
Rhinocoruram mari influit. Hic vero terminus plage 
Australis incipit a Thamar, quz urbs in solitudine est, 
quam et Salomon miris operibus exstruxit, et hodie Pal- 
myra nuncupatur, Hebraicoque sermone Thamar dicitur, 
quze in lingua nostra palmam sonat; usque ad aquas con- 
tradictionis Cades, quam in deserto esse non dubium est. 
Et torrens ingrediens mare Magnum, hoc quod A%gypti 
Palestinzeque praetendit littoribus. Sequitur in libro Nu- 
merorum: Plaga autem Occidentalis a mari Magno inci- 
piet, et ipso fine claudetur: hoc est, a mari usque ad mare, 
a torrente videlicet Rhinocorure, qui in mare influit, usque 
ad eum locum ubi est Hemath urbs Syriz. Cujus in hac 
plaga et nomen ponit Ezechiel: Et plaga, inquiens, maris 
mare Magnum a confinio per directum, donec venias He- 
math, que nune Epiphania nominatur, ab Antiocho cru- 
delissimo tyrannorum nomine commutato; nam cogno- 
mentum habuit Epiphanes. Porro ad Septentrionalem, 
inquit, partem a mari Magno termini incipient, perveni- 
entes usque ad montem altissimum, a quo venient in 
Hemath usque ad terminos Sedada, ibuntque confinia 
usque Zephrona et villam Enan. Hi erunt termini in 
parte Aquilonis. Dicunt Hebreei Septentrionalem plagam 
incipere a mari Magno, quod Palestine, Phoenicis, et Syriz, 
que appellatur Cele, Cilicizeque, praetenditur littoribus, et 
per Aigyptum tendit ad Libyam. Quod autem dicit, per- 
venientes terminos usque ad montem altissimum, iidem 
Hebraei autumant, vel Amanum montem significare, vel 
Taurum, quod nobis videtur verius. Ibuntque confinia, 
inquit, usque Zephrona, quam urbem hodie Zephyrium 
oppidum Ciliciz vocant. Quod autem sequitur, et villam 
Enan, pro quo in Hebrezo scriptum est Haser Enan, quod 
interpretatur atrium fontis, terminus est Damasci. Unde 
dicit Ezechiel: Et erit terminus a mari usque ad atrium 
Enan, sive Haser Enan, terminus Damasci, et ab Aquilone 

ad Aquilonem plaga Septentrionalis. Inde metabuntur, 
inquit, fines contra Orientalem plagam de villa Enan usque 
Sephama, et de Sephama descendent termini in Rebla 
contra fontem. Inde pervenient contra Orientem ad mare 
Chenereth, et tendent usque ad Jordanem, et ad ultimum 
Salsissimo claudentur mari. A fine igitur Septentrionalis 
plagze, hoc est, atrio Enan, tendunt fines usque ad Sephama, 
quam Hebrzi Apamiam nominant. Et de Apamia descen- 
dunt termini in Rebla, que nunc Syrice vocatur Antiochia. 
Kt ut scias Reblam hance significare urbem, que nunc in 
Syria Coele nobilissima est ; sequitur, contra fontem, quem 
perspicuum est significare Daphnim, de quo fonte supra- 
dicta urbs aquis abundantissimis fruitur. Inde, inquit, 
pervenient termini contra Orientem ad mare Chenereth, id 
est, ad stagnum Tyberiadis. Mare autem dicitur, cum 
habeat dulces aquas, juxta idioma scripturarum, quo con- 
eregationes aquarum appellantur maria. Lt tendent, in- 
quit, termini usque ad Jordanem, et ad ultimum claudentur 
mari vel Mortuo, vel (ut alii putant) lingua maris Rubri, in 
cujus littore Ahila posita est. 

xvi. (1 Reg. xvi. 34.) In diebus ejus edificavit Ahiel de 
Bethel Jericho.| Quod scriptum est de temporibus regni 
Achab: In diebus ejus eedificavit Ahiel de Bethel Jericho ; 
in Abiram primogenito suo fundavit eam, et in Segub 
novissimo suo posuit portas ejus. Patet sensus, quod cum 
preefatee Conditor urbis fundamenta illius ponere inciperet, 
primogenitus ejus, qui vocabatur Abiram, mortuus est. 
Et cum urbe edificata portas munire tentaret, novissimum 
filiorum suorum cognomento Segub amisit. Quod ita 
futurum Josue, cum eam destructam anathemati traderet, 
imprecando predixit: Maledictus, mquiens, vir coram 
Domino, qui suscitaverit et sedificaverit civitatem Jericho, 
In primogenito suo fundamenta illius jaciat, et in novis- 
simo liberorum ponat portas ejus. Quod vero Ahiel vivens 
Deo, Bethel interpretatur domus Dei: Ahiel de Bethel 
destructa a Josue, atque anathematizata Jericho moenia 
restaurat, cum quis eorum qui in ecclesia habitum religionis 
assumpserat, ad agenda scelera, quae ei Dominus Jesus in 
die baptismatis donaverat, redit, quasque ipse anathemati- 

zaverat, diaboli pompas luxuriose vivendo repetit, cum 
hzereticorum dogmata, vel gentilium fabulas veritati pra- 
ponit ecclesiasticee, qua imbutus est, quasi de Bethel egre- 
diens, ruinas Jericho resuscitat. Meritoque talis coram 
Domino maledictus, et primum filiorum in fundatione 
nefariz civitatis, et novissimum in portarum positione 
amittit. Quia et fundamenta fidei, a quibus bona eedificia 
inchoare, et domum bone actionis, quibus perficere debue- 
rat, perdit. Hee et allegorico sensu sic exposui, ut remi- 
niscaris quam sit verus apostoli sermo, qui dicit, quod 
omnia in figura contingebant illis, scripta sunt autem 
propter nos. 

xvi. (1 Reg. xx. 10.) Hee faciant mihi di, et hec 
addant, &c.| Quod Benadab rex Syriz, obsidens, et im- 
pugnare incipiens Samariam, ait: Heec faciant mihi di, 
et heec addant, Si suffecerit pulvis Samariz pugillis omnis 
populi mei qui sequitur me; hunc habet sensum, Samaria, 
juxta morem civitatum, habebat terram interius prope 
muros, peneque muris e«qualem, ne videlicet eos sine 
subsidio terrz adjacentis erectos creber insistente manu 
hostili dejiceret ictus arietis. Extrinsecus autem muro- 
rum altitudo longe super faciem terre transcenderat, 
maxime cum in montis vertice, ut scriptura refert, fuerit 
urbs eadem posita. Ait ergo rex superbus, obsessam 
terrens civitatem, quod tantam haberet secum exercitus 
multitudinem, ut etiam si quisque militum ejus unum 
solummodo lapidem, vel cespitem, vel stipitem ad constru- 
endum contra urbem aggerem adportasset, tam sublimis 
ex eo posset agger exsurgere, qui superficiel civitatis ipsius, 
quze erat intra muros, esse videretur zequalis, ita ut ex 
equo pugnantes contra civitatem tela vel faces mittere 
possent. Cujus temeritatem arrogantiz modesto sermone 
compescens rex Israel, ait: Dicite ei, Ne glorietur accinc- 
tus, aque ut discinctus. Aliud est autem accinctus, 
aliud discinctus, aliud non accinctus. Accinctus nam- 
que est, qui cingulo circumdatus incedit; discinctus, qui 
cingulum nuper deposuit. Verbi gratia: Balneum intra- 
turus, vel lectum ascensurus, vel alteram forte tunicam 
induturus. Non accinctus, qui nuper tunicam induturus 

necdum se addita zonz circumpositione munivit. Sic 
ergo et in expeditione castrensi qui positus est, recte 
accinctus nominatur, id est, armis indutus. Qui pugna 
confecta victor domum rediit, jure discinctus vocatur, quia 
nimirum depositis armis optatz pacis otium gerit. Qui 
vero necdum pugnare, neque se ad certamen parare jam 
cceperat, merito non accinctus esse dicitur. Ait ergo rex 
Israel regi Syria, glorianti quod jam cepisset Samariam, 
quam obsidere coeperat: Ne glorietur accinctus zque ut 
discinctus. Ac si aperte dicat: Noli gloriari, quasi jam 
victor bellici discriminis, qui adhuc in acie positus, quem 
victoria sequatur, ignoras. Et verum profecto dicebat. 
Nam mox inito certamine Benadab non victis adver- 
saris triumphans, sed czso suo exercitu fugiens domum 
rediit. 

xvii. (2 Reg. xi. 6.) Tertia pars vestrum introeat sab- 
bato, &c.| Quod ait Joiada pontifex sacerdotibus et Levitis : 
Kt proferens Joas filium Azariz, quem sex annis, quibus 
regnavit Athalia, clam nutriebat in templo. Tertia pars ves- 
trum introeat sabbato, et observet excubitum domus regis. 
Tertia autem pars sit ad portam Seir, et tertia pars ad 
portam, que est post habitaculum scutariorum. Custo- 
dietis excubitum domus Messe. Duz vero partes e vobis 
omnes egredientes, sabbato custodiant excubias domus 
Domini circum regem, et vallabitis eum, habentes arma 
in manibus vestris; et cztera, quee ibidem dicta vel facta 
commemorantur, melius intelliguntur, si de locis templi, 
in quibus actum est, latius aliqua replicentur. Templum 
quidem ipsum, exceptis porticibus, quibus omni ex parte 
sibi adherentibus circumdabatur, habebat intra parietes 
(heec est enim mensura prima, quam verba dierum nomi- 
nant) sexaginta cubitos longitudinis, viginti autem latitu- 
dinis. Cujus omnis ambitus atrii tres cubitos alto erat 
circumdatus, habens introitum a parte orientis, cujus in 
libro Regum ita meminit scriptura: Et eedificavit atrium 
interius tribus ordinibus lapidum politorum, et uno ordine 
lignorum cedri. Interius videlicet hoc appellans atrium, 
eo quod alia circa hoc exteriora sint facta. Porro in verbis 

dierum ita: Fecit etiam atrium sacerdotum, et basilicam 
erandem, et ostia in basilica, que texit ere. Atrium vide- 
licet sacerdotum hoc nominans, quia nimirum ad hoc erat 
factum, ut ab ingressu templi czeteros arcerat, solisque hoc 
ingredi sacerdotibus licere designaret. Erat autem hoc 
idem atrium ab Australi, Occidentali, et Septentrionali 
parte vicinius muro templi. Porro ad ortum solis, unde 
et introitum per gradus habebat, in magnam se prolixi- 
tatem a templo protendebat; utpote quod in illa sui parte 
altare holocausti, in illa luteres bis quinos, in quibus hos- 
tie lavarentur; in illa mare e2neum, in quo intraturi ad 
ministerium sacerdotes lavarentur, in illa sacerdotum 
immolantium et psallentium habebat choros Levitarum. 
Circumdabatur autem hoc atrium undique versum a longe 
ede permaxima in quadrum. Cujus interior paries, id 
est qui templum a quatuor mundi partibus respiciebat, 
inferius erat per totum in arcubus constructus, ulterior 
vero firma soliditate fundatus. Et januas habens ereas, 
ut supra dictum, commemoravimus. Et ostia in basilica, 
que texit zre ; que etiam porticibus communita maximis, 
et opportunis erat discreta ccenaculis. Et rursus extra 
hanc edem in gyro altera simili schemate facta. Sed et 
tertia nihilominus circa illa eodem ordine facta per gyrum, 
interiora omnia longe lateque circuibat; in hoc tantum 
a prioribus distans edibus, quod Orientalis, et Septentrio- 
nalis ejus paries ostia minime habebat, eo quod uterque 
eorum ad muros pertineret civitatis. Hee autem sunt 
atria, de quibus canitur in Psalmis, Qui statis in domo 
Domini, in atriis domus Dei nostri, Et quoniam ipsa 
domus Domini in editiore loco constructa erat, fiebat 
ut atria quanto exteriora fierent, tanto altiores haberent 
parietes, utpote inferius fundamenta habentes; adeo ut 
ultima quadringentos in altitudine cubitos haberent, nec 
tamen aquandz templi altitudini aliquantulum propinqua- 
rent. Quorum omnium in libro Paralipomenon ita gene- 
ralis fit mentio: Dedit autem David Salomoni filio suo 
descriptionem porticus et templi, et cellariorum, et coena- 
culi, et cubiculorum in adytis, et domus propitiationis, 

necnon et omnium que cogitaverat atriorum et exedrarum 
per circuitum in thesauris domus Domini, et in thesauris 
sanctorum. Sed Josephi scriptura vel pictura ab antiquis 
formata, plenius quo sint hec ordine facta distinguit. 
His vero ita compositis, in sancta sanctorum summi 
tantum sacerdotis erat, semel in anno cum sanguine hos- 
tiarum ingredi, in sanctuario ante oraculum sacerdotes 
tantum purificati introibant, in atrio interiore sacerdotes 
omnes et Levitz. Circa hoc atrium sub dio, vel, si tem- 
pestas arcebat, in edibus circumpositis viri Israelite ad 
orandum sive audiendum verbum convenire solebant. In 
tertio ordine atriorum stabant ad orandum mulieres Israe- 
liticee sub dio, vel, si tempestas non sinebat, proxima cir- 
cumpositarum edium tecta subibant. Porro in ultimum 
ordinem atriorum gentiles, qui ad orandum forte convene- 
rant, intrabant. Ubi etiam post tempora dispersionis, hi 
qui de gentibus nuper advenerant Israelite, diebus septem 
purificati sic tandem interiora sanctorum petebant. Que 
autem inter atria vel in atriis erant pavimenta, lapide vario 
sunt omnia strata. Ita vero ostia in edibus contra invicem 
posita erant, ut et hi etiam, qui in ultimis consistebant, 
templum possent intuerl. Hrant autem sortes vigintiqua- 
tuor et sacerdotum et Levitarum et janitorum, qui per 
totidem septimanas sibi ex ordine succederent, sabbato nova 
turma intrante ad officium, et post sabbatum ea quez prox- 
ima septimana ministraverat, domum redeunte. Sed hic 
pontifex propter necessitatem augendi circa novum regem 
exercitus, et eos qui intrandi septimanam ordinem habe- 
bant, suscepit; et illos qui jam suam septimanam minis- 
trando impleverant, ne abirent retinuit. Qui alios quoque 
Levitas de cunctis urbibus Juda, simul et principes fami- 
liarum Israel, missis in hoc centurionibus Hierosolymam 
congregaverat, ut verba dierum narrant. Quos educturus, 
filium regis tali ratione distinxit, ut omnes qui impleverant 
sabbatum, et egressuri erant, m duas divisi partes, rezem 
in interioribus atru locis armati circumstarent. Reliqua 
vero multitudo, id est, hi qui non erant de stirpe Levi, 
exteriores atriorum jJanuas contra furorem regina, si quid 

forte adversi moliretur, custodirent. Porro hi qui nuper 
ad sabbatum venerant sacerdotes, Levite, et janitores, in 
tres divisi partes, domum regis, id est, palatium observa- 
rent; ne vel hoc regina collecto exercitu contra regem 
defenderet. Servarent et portam habitaculi scutariorum, 
per quam de templo ad palatium descendebatur, sicut infra 
dicitur: Duxeruntque regem de domo Domini, et vene- 
runt per viam porte scutariorum in palatium, et sedit 
super thronum regum. Ubi etiam porta Seir, et domus 
Messa, quee cum porta scutariorum nominatur, esse viden- 
tur. Scutarios autem tutores regis appellat, testante libro 
Paralipomenon ; qui cum Roboam scuta zrea pro aureis 
fecisse commemorasset, adjecit: Et tradidit illos principi- 
bus scutariorum, qui custodiebant vestibulum palati. In 
quo videlicet libro distinctius hee cuncta_ replicantur. 
Tertia pars vestrum, qui veniunt ad sabbatum, sacerdotum, 
et Levitarum, et janitorum, erit in portis. Tertia vero 
pars ad domum regis, et tertia in porta, que appellatur 
fundamenti. Omne vero reliquum vulgus sit in atriis 
domus Domini. Nec quisquam alius ingrediatur domum 
Domini, nisi sacerdotes et qui ministrant de Levitis: ipsi 
tantummodo ingrediantur, qui sanctificati sunt; et omne 
reliquum vulgus observet custodias Domini. Levitz autem 
circumdent regem, habentes singuli arma sua; et cetera. 

xix. (2 Reg. xi. 12.) Produaitque filium regis, et posuit 
super eum diadema et testimonium.| Quod sequitur de 
eodem: Produxit fillum regis, et posuit super eum dia- 
dema et testimonium. In diademate insigne capitis regium, 
in testimonio designat decreta legis Dei; quibus quid agere 
rex debeat, qualiter vivere, preecipitur. Denique in libro 
verborum dierum apertius: Et imposuerunt, inquit, ei 
diadema, dederuntque in manu ejus tenendam legem ; 
et magne utique erat salutarisque prudentiz, ut post 
tyrannice impieque necem regine, succedenti in regnum 
filio regis legitimi, cum ipso regni habitu simul disciplina 
legis Dei servanda committeretur; ut qui se prelatum 
populo regendo videret, ipse se regendum divinis legibus 
subdi debere meminisset. 

xx. (2 Reg. xu. 15.) Ht non fiebat ratio his hominibus, 
qui accipiebant pecuniam, &c.| Quod instaurante templum 
Domini prefato rege Joas, dicitur, Kt non fiebat ratio his 
hominibus qui accipiebant pecuniam, ut distribuerent eam 
artificibus, sed in fide tractabant eam; devotionem osten- 
dit eorum, de quibus sermo est, quia tantum studii in 
religione habuerint, ut nullus dubitaverit, quin pecuniam 
Domini sine alicujus fraudis suspicione tractarent, et hanc 
de zerario sublatam fideliter artificibus ad muniendam do- 
mum, prout singulis opus esset, offerrent. 

xxi. (2 Reg. xiv. 7.) Ipse percussit Edom in valle Sali- 
narum decem milla, &c.] Quod dicitur de Amasia rege 
Judze: Ipse percussit Edom in valle Salinarum decem 
millia, et apprehendit Petram in prelio, vocavitque nomen 
ejus Jecethel. Vallis Salinarum erat ubi salem faciebant, 
vel fons videlicet salsuginis, ut multis in locis deciso, exsic- 
cato, et incenso, vel aquis puteorum salsis fervefactis, et 
usque ad salis firmitatem coquendo perductis, vel alio 
quolibet ordine quo sal fierl consuevit. In quo etiam loco 
Joab duodecim millia Idumeorum percussisse legitur. Nec 
pretereundum, quod pro valle Salinarum vetus editio 
quasi nomen regionis Gemelach posuit. Petra autem civi- 
tas est Arabiz nobilis. In eadem terra Edom, que in libro 
Numerorum Recem dicitur, et a Syriis hodie usque sic 
appellatur. Jecethel vero, quod Amasias victor ei nomen 
imposuit, interpretatur coetus Dei, vel auxilium Dei, agente 
eo fideliter, ut perenni inderetur memorize, quia hanc vel 
coetus populi Dei, vel Deo adjuvante cceperit. 

xxi. (2 Reg. xiv. 25.) Ipse restituit terminos Israel ab 
introitu. Hemath, &c.| Quod dicitur de Hieroboam rege 
Israel: Ipse restituit terminos Israel ab introitu Hemath, 
usque ad mare Solitudinis. Hemath, que nunc Epiphania 
dicittr, septentrionalis erat terminus Israel. Mare autem 
Solitudinis, quod Hebraice dicitur Araba, mare Mortuum 
designat, quod in longitudine per stadia 580 usque ad 
Zoaras Arabize, in latitudine 150 usque ad vicina Sodo- 
morum progreditur. . 

xxi. (2 Reg. xvii. 29.) Ht unaqueque gens fabricata est 

deum.| Quod dicitur de his que in Samariam a rege 
Assyriorum adduct sunt nationibus: Et unaqueque gens 
fabricata est deum suum, posueruntque eos in fanis ex- 
celsis, quee fecerant Samaritz, gens et gens in urbibus suis, 
in quibus habitabant. Viri enim Babylonii fecerunt Socoth 
Benoth, viri autem Cutheni fecerunt Nergel, et viri de 
Hematha et Hama fecerunt Asima. Porro Evei fecerunt 
Nebaaz et Thartha. In libro quidem Locorum legitur, 
quod Benoth et Nergel fuerint civitates, quas construxerint 
in regione Jude Samaritani, qui de Babylonia transierant. 
Asima quoque oppidum, quod eedificaverint, qui eodem 
venerant de Hemath. Nebaaz enim et Thartha civitates, 
quas Evei in eadem Jude terra condiderint. Videtur 
autem juxta consequentiam sermonis, etiam idolorum, qui- 
bus hz gentes prius in terra sua servierant, hic posse 
vocabula intelligi, Quod cum dictum esset, Et unaque- 
que gens fabricata est deum suum; quasi ad expletionem 
sententiz subjunctum sit, Viri enim Babylonii fecerunt 
Socoth Benoth, id est, tabernacula Benoth. Et melius, ni 
fallor, faceret interpres, si Socoth Latine in tabernacula 
verteret, et nomen idoli Benoth absolute poneret ; et sicut 
in sequentibus manifeste dicitur: Hi autem qui erant 
de Sepharvaim, comburebant filios suos igni Adramelech et 
Anamelech diis Sepharvaim ; ubi ostenditur Adramelech et 
Anamelech idola fuisse urbis Sepharvaim. Ita videtur 
consequens, ut etiam Nergel Cuthenorum, Asima Hema- 
theorum, Nebaaz et Thartha, idola fuerint Eveorum. 
xxiv. (2 Reg. xvii. 34.) Ubi est deus Hemath et Arphat ? 
ubt est deus Sepharvaim ?| Quod ait Rapsaces inter alia 
quibus Deum blasphemabat, clamans contra Jerusalem: 
Ubi est deus Hemath et Arphat? ubi est deus Sephar- 
vaim, Ana et Ava? Numquid liberaverunt Samariam 
de manu mea? Ostendit harum omnium civitatum’ sive 
gentium diis servisse Samaritas, et quod non erant dii, sed 
idola, merito cultores vanitatis, ut decebat, esse subversos. 
Est autem Hemath urbs Ceelesyriz, quae nune Epiphania 
dicitur, juxta Emesam, ut supra monuimus Arphad urbs 
Damasci, quam expugnatam a rege Assyriorum etiam Hie- 

ronymus scribit. Sepharvaim, quod numero plurali libros 
vel literas sonat, nomen est locorum, de quibus Assyrii 
transmigrantes habitaverunt in Samaria, ut in Locorum 
libris invenimus. Verum in Hsaia hoc quoque vocabulum 
esse Civitatis apparet, ubi aperte dicitur: Ubiest deus urbis 
Sepharvaim? tametsi pluraliter dictum, ut Thebarum, 
Athenarum. Pro Ana et Ava, vetus editio quasi unius 
urbis nomen Aneugava posuit, et quidem in Hebreo ita 
scriptum est; verum quia syllaba u, que in medio nominis 
posita est, conjunctionem Emr apud eos significat; potest 
etiam ita distingui, ut dicatur Ane et Gava, ut Aquila 
transtulit; sive Ana et Ava, ut noster vertit inter- 
pres. 

xxv. (2 Reg. xx. 9.) Vis ut ascendat umbra decem lineis, 
an ut revertatur totidem, &c.| Quod ait Ezechie regi 
propheta Esaias, Vis ut ascendat umbra decem lineis, an 
ut revertatur totidem gradibus? Idem nomine graduum 
quod et linearum significat, id est, distinctionem horarum, 
quas 12 per diem in horologio notare solemus; sive, ut 
Hieronymus dicit, ita erant exstructi gradus arte mechanica, 
ut per singulos umbra descendens horarum spatia termina- 
ret. Hrat autem hora diei decima, quando hoc regi pro- 
pheta loquebatur: Vis ergo, inquit, ut ascendat umbra 
decem lineis, procedente sole supra terram per boreales 
plagas usque ad orientem, que subtus terram quotidiana 
consuetudine sui cursus erat facturus: an ut revertatur 
umbra totidem gradibus, conversa retrorsum facie solis, 
ipsoque per australem plagam ad orientem regresso? At 
rex, Facile est, inquit, umbram crescere decem lineis; nec 
hoc volo ut fiat, sed ut revertatur retrorsum decem gradi- 
bus. Vidit namque quod majoris miraculi esse poterat, si 
sol contrarium suo mori cursum ageret, quam si consueto 
processu incedens ; tametsi multo altius, id est, supra 
terras elatus ad orientem, quasi secundi diei mane nulla 
interveniente nocte, facturus advolaret. Nam et hoc qui 
in insula Thyle, quz ultra Britanniam est, vel in ultimis 
Scytharum finibus degunt, omni zestate diebus aliquot fieri 
vident ; quia sol czetero orbi in occasu et sub terra positus, 
ipsis nihilominus tota nocte supra terram appareat; et 

quomodo a parte occidentis ad orientem humilis redeat, 
manifeste videatur, donec tempore opportuno denuo toto 
orbi communi exortu reddatur, sicut et veterum historie, 
et nostri homines evi, qui illis de partibus adveniunt, 
abundantissime produnt. Nunquam autem hi qui inte- 
riora austri incolunt, videre solem per meridianas plagas 
ad orientem ab occasu redire. 

xxvi. (2 Reg. xxu. 14.) Que habitat in Hierusalem in 
secunda.| Quod dicitur de Holda prophetissa: Que habi- 
tat in Hierusalem in secunda; quid significet, in libro 
Paralipomenon declaratur, ubiscriptum est de preefato rege 
Ezechia: Addificavit quoque, agens industrie, omnem 
murum, qui fuerat dissipatus, et exstruxit turres desuper, 
et forinsecus alterum murum. Meminit hujus loci Sopho- 
nias, dicens : Vox clamoris a porta piscium, et ululatus a 
secunda. Pro quo vetus editio, quasi proprium nomen loci 
transtulit, in Masena. Masena quippe interpretatur se- 
cunda. Quod ergo dicitur prophetissam habitasse in se- 
cunda, in secundi muri parte intellige. 

xxvul. (2 Reg. xxiii. 10.) Contaminavit quoque Tophet, 
&c.] Quod dicitur de Josia rege: Contaminavit quoque 
Tophet, quod est in convyalle filii Ennon, ut nemo consecra- 
ret filium suum, aut filiam per ignem Moloch. Frequens 
est in scripturis horum mentio locorum, maxime in libro 
Regum, et Hieremiz prophetz. Est autem vallis Ennon, 
sive fil Knnon, juxta murum Hierusalem, contra orientem, 
in qua nemus pulcherrimum Siloe fontibus irrigatur. To- 
phet autem, sive Taphet, (utrumque enim scribitur) erat 
locus in eadem convalle, juxta piscinam fullonis, cujus 
meminit scriptura, et juxta agrum Acheldema, qui usque 
hodie monstratur ad australem plagam montis Sion. Sole- 
bant autem in Tophet, qui locus erat amcenissimus, unde 
hodie usque hortorum prebet delicias, posita ara sacrificare 
dzemonibus, nefandoque igni suos consecrare liberos, sive 
holocaustum offerre, sicut in libro verborum dierum de 
Achaz rege scriptum est: Ipse est qui adolevit incensum in 
valle Benennon, et lustravit filios suos in igne. Benennon 
siquidem filiuni Ennon significat. Vallis autem Ennon 
dicitur Hebraice Gehennon, cujus nomine in novo tes- 

tamento poena inferorum, gehenna cognominatur ; quia 
nimirum sicut in convalle Ennon, qui idolis servierunt, 
in ea prophetis attestantibus perierunt, ita peccatores ex 
his que peccaverunt, eterna damnatione punientur. De- 
nique Hieremias cum refert preecepisse sibi Dominum, 
et dixisse, Egredere ad vallem filii Ennon, que est juxta 
introitum portze Fictilis; paulo post dicit, Et non vocabitur 
locus iste amplius Tophet, et vallis filii Ennon, sed vallis 
Occisionis ; et dissipabo consilium Judee et Hierusalem 
in loco isto, et subvertam eos gladio. Esaias quoque 
manifestissime Tophet infernum appellat; qui cum per- 
petuum diabolo interitum sub nomine Assur describeret, 
dicens: A voce enim Domini pavebit Assur virga per- 
cussus, et erit transitus virge fundatus, quam requiescere 
faciet Dominus super eum; statim quomodo et ubi esset 
periturus, subdidit dicens: Przeparata est enim ab heri 
Tophet a rege preeparata, profunda, et dilatata. Pulchre 
ait, Kt dilatata; quia Tophet dicitur latitudo. Nutrimenta, 
inquit, ejus ignis, et ligna multa; flatus Domini sicut 
torrens sulphuris, succendens eam. Contaminavit autem 
Josias Tophet, vel ossa mortuorum ibi, sicut in sequentibus 
de alts idolorum locis fecisse legitur, vel alia queelibet 
immunda dispergens, quatenus abominationi potius quam 
delectationi aptus omnibus qui aspicerent locus appareret. 

xxvi. (2 Reg. xxii. 11.) <Abstulit quogue equos quos 
dederant reges Jude, &c.| Quod sequitur de eodem rege 
Josia, abstulit quoque equos, quos dederant reges Jude 
soli in introitu templi Domini; et paulo post, Currus autem 
solis combussit igni; ostendit omni generi idololatriz et 
superstitionis Judzeos omni tempore fuisse mancipatos ; ita 
ut in venerationem solis, quem more gentilium Deum esse 
credebant, simulachro ejus quod fecerant, currus equosque 
subdiderint, et hoc in atriis templi Domini. Sic enim 
solent gentiles pingere vel facere simulachrum solis, ut 
puerum juvenem in curru ponentes, equos eidem quasi 
cursu coelum petentes subjungant. Cui propterea pueri 
aptant imaginem, quia sol, velut quotidie novo ortu natus, 
nullum per secula senium incidit. Ut autem eidem currus 

et equos tribuant, de miraculo sumptum esse Heliz pro- 
phetze, qui curru igneo et equis igneis est raptus ad coelum, 
Joannes Constantinopolitanus episcopus zstimat. Quod 
enim Greece Helios dicitur sol (sicut etiam Sedulius, cum de 
Helize ascensu caneret, ostendit, dicens : 


Quam bene fulminei prelucens semita ceeli, 
Convenit Heliz, merito qui et nomine fulgent. 
Hac ope dignus erat: nam si sermonis Achivi 
Una per accentum mutetur litera, sol est) 


audientes Grzeci ab Israelitis, quos divinas habere literas 
fama prodebat, predicari, quod Helias curru igneo et equis 
sit igneis ad ccelestia translatus, vel certe hoc ipsum inter 
alia depictum in pariete videntes, crediderunt, vicinia de- 
cepti nominis, solis hic transitum per ccelos esse designatum ; 
et miraculum divinitus factum commutaverunt in argumen- 
tum erroris, humana stultitia commentatum ; quos imitati 
ipsi Judzi, satagerunt ne in aliquo gentilium stultissimis 
minus stulti parerent. 

xxix. (2 Reg. xxui. 13.) EHxcelsa quoque que erant in 
Hierusalem, &c.| Quod paulo post de eodem rege dicitur: 
Excelsa quoque quz erant in Hierusalem, ad dextram 
partem montis Offensionis, et czetera, usque, Polluit rex, et 
contrivit statuas ; luce clarius est, quod excelsa nominare 
solet scriptura, loca collibus posita frondentibus, in quibus 
vel demonibus immolabant, vel etiam Domino, locorum 
amoenitate allecti, contra interdictum relicto altari quod 
erat in templo hostias offerebant. Unde szpius in hoc 
libro de regibus qui minus perfecte justi fuere, dicitur : 
Verumtamen excelsa non abstulit. Montem autem offen- 
sionis, montem idoli dicit; quia nimirum consuetudinis est 
scripturarum, offensionem idola nuncupare, quia vel in illis 
offenditur Deus, vel offensionem et ruinam suis afferunt 
cultoribus, sicut in hac ipsa sententia subsequenti intima- 
tur, dum dicitur: Que eedificaverat Salomon rex in Israel 
Astaroth idolo Sidoniorum, et Chamos offensioni Moab, et 
Melchon abomination fillorum Ammon. Ubi hoc quoque, 
ni fallor, palam ostenditur, quod utinam non ostenderetur ; 

quia videlicet Salomon de admissz idololatriz scelere nun- 
quam perfecte peenituit. Nam si fructus poenitentiz dignos 
faceret, satageret ante omnia, ut idola que edificaverat, de 
civitate sancta tollerentur ; et non in scandalum stultorum, 
quze ipse, cum fuisset sapientissimus, erronea fecerat, quasi 
sapienter ac recte facta relinqueret. Meminit supra et 
hujus loci scriptura, dicens: Tunc eedificavit Salomon. 
fanum Chamos idolo Moab, in monte qui est contra Hie- 
rusalem, et Moloch idolo filiorum Ammon. Nec videri 
contrarium debet, quod ibi mons, in quo facta sunt hec 
idola contra Hierusalem, hic in Hierusalem esse positus 
asseritur ; quia nimirum in tanta erat urbis vicinia positus, 
ut ad ipsam pertinere, et ipsam quoque sordibus, que 
in eo congregabantur, attaminare videretur. 

xxx. (2 Reg. xxiv. 14.) Ht transtulit omnem Hierusalem, 
&c.| Quod referens de Nabuchodonosor, qui transtulerit 
omnem Hierusalem, et universos principes, et omnes fortes 
exercitus, decem millia, in captivitatem ; addidit scriptura, 
dicens: Et omnem artificem et conclusorem. Hoc est 
quod supra eidem populo Israeli Philistiim regnantes 
fecisse narrantur, cum dicitur: Porro faber ferrarius non 
inveniebatur in Hierusalem et in omni terra Israel. Cave- 
rant enim Philistiim, ne forte facerent Hebrei gladium 
aut lanceam. Sicut enim tunc illi caverant, ne habentes 
fabros ferrarios Hebrei, arma ad repugnandum facerent ; 
ita nunc Chaldzi, destructa Hierusalem et vastata omni 
terra repromissionis, satagunt ut nullus in ea remaneat 
artifex, nullus inclusor, qui vel foedata urbis moenia com- 
ponere, vel possit resarcire dirupta; quin potius quicquid 
apud gentem exterminatam artis invenerant, totum in 
Babyloniam transferunt; ut vel ad nihilum valeat ultra, 
vel illius civitatis utilitatibus proficiat. Cujus tam de- 
flendze historize, quia multum negligentiz nostri temporis 
congruit, non opinor allegoriam esse reticendam. Constat 
namque, quod Hierusalem et terra Israel civitatem Christi, 
id est, ecclesiam sanctam ; Babylon autem et Chaldzi sive 
Philistei, civitatem diaboli, id est, omne malignorum sive 
hominum seu angelorum multitudinem designant; ser- 

vitque Israel Philisteis sive Chaldzeis, cum fideles quique 
nomine tenus in ecclesia consistentes, ceeterum ab immun- 
dis vel spiritibus vel hominibus decepti, aut avaritiz, aut 
luxurie, aut alteri cuilibet peccato mentis colla submittunt. 
Abducit autem Nabuchodonosor Israel, et universos prin- 
cipes, fortesque exercitus, decem millia, in captivitatem, 
cum aut magistros populorum, et eos qui invincibili animo 
Domino servire, ac decalogum legis fideliter in Dei ac 
proximi videbantur amore conservare, subito sive illecebris 
mundi, seu adversitatibus subacti, aut majoribus se facino- 
ribus polluunt; aut certe in heresim declinando, aperte 
apostasie notam incidunt. Arma vero, quibus contra 
diabolum repugnantes, libertatem a Deo nobis donatam 
defendamus, quze sunt alia, nisi eloquia scripturarum? In 
quibus et ipsius Domini, et sanctorum ejus exemplis, quo 
ordine bella vitiorum superari debeant, luce clarius dis- 
cimus. Sed Philistei filios Israel fabris armorum privant, 
cum maligni spiritus animas fidelium a meditatione sacrz 
lectionis, secularia illis negotia inserendo retardant, ne vel 
ipsi per hujus exercitium resistendi fiduciam sumant, vel 
alios forte qui legere nesciunt, ad resistendum vitiis ex- 
hortando aut corripiendo accedant. Tollunt fabros armo- 
rum, cum eos qui sacra eloquia norunt, in tantum scele- 
ribus obruunt, ut dicere bona que didicerant, prorsus 
erubescant. ‘Transferunt omnem artificem et inclusorem 
in Babyloniam de Hierusalem, cum eos qui multifaria vir- 
tutum operatione pluribus prodesse, et civitatem Dei contra 
irruptiones tentationum munire solebant, a proposito 
deflectunt ; atque ingenium quod tuitioni sanctz ecclesiz 
impendere debuerant, ad voluntatem potius regis vitiorum 
dispensare compellunt. Quod si inclusorem hoc loco non 
ostiorum sive murorum, sed auri potius gemmarumque 
intelligere voluerimus, ad unum profecto, eundemque spi- 
ritualis expositio finem respicit. Dictum quippe est de 
sapientia, quia aurum est et multitudo gemmarum; atque 
ideo inclusores horum non alios aptius quam doctores 
intelligere valemus, qui quamdiu recte vivunt ac docent, in 
ornatum sanctz civitatis industriam suz artis impendunt. 

At si forte erraverint, quid nisi a gente Chaldzeorum cap- 
tivi Babyloniam transferuntur? Et quoniam artificem et 
inclusorem ab Hierosolymis Babyloniam transmigrare, hoc 
est talentum verbi ccelitus acceptum in terram defodi, id 
est, scientiam spiritualem ad peccatorum opera converti. 

Obsecro, lector, ut si quid tibi in his explanatiunculis 
gratum dixi, ad laudem donantis Dei referas. Sin autem 
alias, ita imperitize vel preesumptioni mez veniam tribuas, 
ut ipse cum omnibus quibuscunque potes crebree medi- 
tationi, continue observationi, opportune preedicationi 
divinarum insistas scripturarum ; communique labore sata- 
gamus, ut nos negotiatores Dominice pecunie fideles, nos 
artifices et inclusores spiritualium gemmarum sive mcenio- 
rum, nos propugnatores sanctz civitatis, nos coelestium 
inveniamur fabri armorum; nobis reversus a nuptiis sum- 
mus Paterfamilias dicere dignetur: Quia super pauca 
fuistis fideles, super multa vos constituam, intrate in gau- 
dium Domini vestri. Amen. 


DE TEMPLO SALOMONIS, 


LIBER. 


EPISTOLA AD EUNDEM ACCAM, DE TEMPLO 
SALOMONIS. 


Horratur nos vas electionis, et magister gentium, ad 
lectionem divinorum eloquiorum, veridica voce contestans, 
quia quzecumque scripta sunt, ad nostram doctrinam 
scripta sunt, ut per patientiam et consolationem scriptu- 
rarum, spem habeamus. Ubi optime ad obtinendam spem 
ceelestium bonorum, patientiam nobis habendam, et con- 
solationem scripturarum inspiciendam esse declarat. Pa- 
tientiam videlicet, ut ea que occurrerint adversa, mente 
humili ac submissa, quasi a justo judice et pio patre irro- 
gata flagella toleremus ; sive ad virtutum gloriam, augmen- 
tumque meritorum, si justi et imnocentes ferimur; seu ad 
correctionem morum, si vitiis implicamur. Consolationem 
vero scripturarum, ut harum crebra meditatione ad me- 
moriam revocemus, quantum illi summi patres, et praeclara 
ecclesiz lumina tenebrosz affictionis seepe in vita prae- 
senti pertulerint, quantum in futura vita gloriz cum Do- 
mino merito pietatis et patientiz perceperint, quantum 
etiam in hac vita apud fideles omnes indefectivz laudis et 
claritatis reliquerint, dicente scriptura (Proy. x.): Me- 
moria justi cum laudibus. Et iterum (Eccl. xliv.): Cor- 
pora sanctorum in pace sepulta sunt; et nomina eorum 
vivent in generationes et generationes. Et apostolus Ja- 
cobus (Jacob. v.): Kece beatificamus, inquit, eos qui sus- 

tinuerunt. Sufferentiam Job audistis, et finem Domini 
vidistis. Non autem frustra commemoratis justorum pres- 
suris addidit, Et finem Domini vidistis; quia neque ille 
hinc sine flagello exit, qui hic sine vitio vixit; quique ad 
sanandos infirmos, mortuosque suscitandos apparuit in 
mundo, ipse ad preemonstrandum nobis exemplum patien- 
tia, per infirmitatem mortis voluit redire de mundo. Unde 
Psalmista cum dixisset, (Psalm. Ixvii.) Deus noster, Deus 
salvos faciendi; mox admirando vel potius obstupescendo 
subjunxit, Et Domini Domini exitus mortis. Itaque per 
patientiam et consolationem scripturarum spem habeamus, 
etiam nos consolandi post nostrarum afflictiones pressura- 
rum, cum et ipsi in tribulatione patientes extiterimus, et 
eorum actus ad mentem reduxerimus, qui nos et merito 
justitize longe preecesserunt, et longe majora nobis adver- 
sitatum certamina tolerarunt. Illi etenim propter justi- 
tiam qua excellenter eminebant, persecutiones szepe patie- 
bantur injustorum, quatenus cum operatione justitiz coro- 
nam insuperabilis patientiz perciperent, et insuper cunctis 
se sequentibus, gloriosa perseverantia sua vestigia przefixa 
relinquerent. Nos autem szpius misericordia et provi- 
sione Conditoris nostri pro nostris castigamur erratibus, 
ut salubri compunctione ad conscientiam nostram rede- 
untes, puniamus sollicite lachrymis diluentibus, quod ille- 
cebris fallentibus ac negligentiis admisimus ; sicque Juvante 
Domino correcti ad spem vitz, ad illorum, qui innocentes 
afflicti sunt, mereamur pertinere consortium. Nam et hoc 
in consolatione scripturarum invenimus, quia benedixit 
Dominus omnes timentes se, pusillos cum majoribus, mul- 
tasque nobis in domo Patris sui mansiones esse declaravit. 
Quarum nunc consolatione et te, dilectissime antistitum, 
preesentes rerum temporalium angores quotidie alleviare, 
atque ad videnda bona Domini in terra viventium, tran- 
scensis malis hominum que regnant in terra morientium, 
sublimiter animari non ambigo, utpote abundantem non 
tantum divinarum paginis literarum, sed et piis earum 
expositionibus, quas veneranda patrum nobis scriptura 
reliquit. Verum quia nova queeque nonnunquam amplius 

delectant, visum mihi est, opusculum quod de factura 
templi Dei sequens magnorum vestigia tractatorum nuper 
allegorice condideram, tuz sanctitati percurrendum mit- 
tere. Cujus lectioni intentus, quanto plura Christi et 
ecclesiz sacramenta antiquis indita paginis inveneris, 
quanto ampliora ibi Dei dona, sive in presenti nobis data, 
seu in futuro promissa perspexeris, tanto leviora credo, et 
minus curanda omnium labentium rerum, et adversa judi- 
cabis et prospera; juxta exemplum beati Joannis, qui ab 
imperatore nefando intra angustias unius parvissime rele- 
gatus insulz, confestim a pio Conditore, per Spiritum est, 
ad contemplanda infinita illa coelestium mansionum arcana, 
introductus; et ubi putatus est a deceptis hostibus ami- 
ccorum hominum auxilio ac societate destitui, ibi amicorum 
angelorum meruit aspectu atque colloquio perfrui. A 
quibus edoctus, eo magis magisque illecebras seculi et 
amaritudines didicit esse spernendas, quo sublimius illa 
speculabatur, quz pro magnitudine atque zternitate sui 
longe amplius vel metuenda constat esse, vel amanda. 
Bene vale semper, dilectissime, et pro nobis intercede. 
Cap.1. Domus Dei quam edificavit rex Salomon in 
Hierusalem, in figuram facta est sanctz universalis eccle- 
sia, quee a primo electo usque ad ultimum, qui in fine 
mundi nasciturus est, quotidie per gratiam regis pacifici, 
sui videlicet Redemptoris, zdificatur. Que partim pere- 
grinatur adhuc ab illo in terris, partim evasis peregrinandi 
zerumnis cum illa jam regnat in ceelis, ubi, peracto ultimo 
judicio, tota est regnatura cum ipso. Ad hance domum 
pertinent electi angeli, quorum nobis similitudo in futura 
vita promittitur, dicente Domino: lh autem qui digni 
habebuntur seculo illo, et resurrectione ex mortuis, neque 
nubunt, neque ducunt uxores; neque enim ultra mori 
poterunt. A¢quales enim angelis sunt, et filii sunt Dei, 
cum sint filii resurrectionis. Ad hanc pertinet 1pse Me- 
diator Dei et hominum homo Christus Jesus, ipso attes- 
tante cum ait: Solvite templum hoc, et in tribus diebus 
excitabo illud. Quod exponens evangelista, subjunxit: 
Hoc autem dicebat de templo corporis sui. Dicit autem 

apostolus de nobis: Nescitis quia templum Dei estis, et 
Spiritus Dei habitat in vobis. Si ergo ille templum Dei 
per assumptam humanitatem factus est, et nos templum 
Dei per inhabitantem Spiritum ejus in nobis efficimur, con- 
stat utique quia figuram omnium nostrum et ipsius, Do- 
mini videlicet et membrorum ejus que nos sumus, templum 
illud materiale tenuit. Sed ipsius, tanquam lapidis angu- 
laris singulariter electi, et pretiosi, in fundamento fundati, 
nostri autem tanquam lapidum vivorum, supereedificatorum 
super fundamentum apostolorum et prophetarum, hoc est 
super ipsum Dominum. Quod melius ex considerato or- 
dine ipso templi edificati patebit, ut in quibusdam vide- 
licet figura ad ipsum Dominum, in quibusdam vero ad 
omnes electos pertineat; in quibusdam intemeratam in 
coelis angelorum felicitatem, in quibusdam invictam in 
terris hominum patientiam describat, in quibusdam collata 
hominibus angelorum auxilia, in quibusdam remunerata 
cum angelis hominum certamina demonstret. Designat 
eandem domum Domini spiritualem, etiam tabernaculum 
quondam factum in eremo per Moysen. Verum quia 
illa domus in itinere, quo ad terram repromissionis venie- 
batur, heec autem zedificabatur in ipsa terra repromissionis 
et in civitate Hierusalem ; illud ut de loco ad locum crebro 
Levitarum ministerio deportatum tandem in terram pro- 
misse heereditatis induceretur, hec ut mox in patria ipsa 
et civitate regia constructa inviolabili semper fundamento 
consisteret, donec inditum sibi figurarum ccelestium munus 
impleret ; potest in illa preesentis ecclesize labor et exilrum, 
in hac futura requies et beatitudo figurari. Vel certe quia 
a solis filiis Israel illa, heec autem a proselytis etiam et 
gentibus facta est; possunt in illa principaliter patres 
veteris testamenti, et antiquus ille Dei populus, in hac 
autem congregata de gentibus ecclesia figuraliter exprimi. 
Quamvis eedificium utriusque domus enucleatius spirituali 
sensu discussum, et labores przesentis ecclesize quotidianos, 
et preemia in futuro perennia, gaudiaque regni ccelestis, et 
electionem prime de Israel ecclesiz, et salutem omnium 
gentium in Christo multimodis ostenditur insinuare figuris. 

Tractaturi igitur juvante Domino de eedificatione templi, et 
in structura materiali spiritualem Dei mansionem quesi- 
turi, opportunum videtur ut primo de operariis ejus, qui 
et unde fuerint, simul et de ipsa materia unde factum est, 
aliqua dicamus. Nam et hec spiritualibus gravida esse 
sacramentis testatur apostolus, qui ait, Omnia in figura 
contingebant illis, scripta sunt autem propter nos. 

Cap. 11. Narrat Regum historia, quia Salomon edifica- 
turus domum Domino, queesierit auxilium ab Hiram rege 
Tyri, qui erat amicus David omni tempore, et cum ipso 
quoque Salomone, postquam regno potitus est, pacem ha- 
bere jam coeperat; promptumque mox ad adjuvandum se 
in omnibus ejus animum invenerit, ita ut artifices illi et 
ligna, et aurum, prout opus habebat, dederit. Cujus be- 
neficii gratia, Salomon ei per annos singulos plurimos 
tritici et olei coros, in cibum domui ejus dabat. Nulli 
autem dubium, quod Salomon, qui interpretatur pacificus, 
et ipso nomine, et serenissimo regni sui statu, illum signi- 
ficet, de quo dicit Esaias: Multiplicabitur ejus imperium, 
et pacis ejus non erit finis. Hiram vero, qui Latine dicitur 
vivens excelse, credentes. ex gentibus et vita simul cum 
fide gloriosos figuraliter exprimit. Neque aliquid prohibet, 
quin Hiram, quia rex erat, regalique potentia Salomonem 
in edificio domus Domini juvabat, conversos ad fidem 
ipsos rerum dominos typice denuntiet, quorum ope con- 
stat ecclesiam seepius adjutam, nobiliter augmentatam, et 
contra hzreticos, schismaticos, et paganos principalibus 
erectam esse decretis. Petit ergo Salomon in opere templi 
auxilium ab Hiram, quia cum veniens in carne Dominus 
dilectam sibi domum, videlicet ecclesiam, edificare dispo- 
neret, non de Judzis tantummodo, verum etiam de gen- 
tibus adjutores operis elegit. Nam de utroque populo 
ministros sermonis assumpsit. Misit Hiram Salomoni 
preecisa de Libano ligna cedrina et abiegna, que in domum 
Domini ponerentur, quia conversa gentilitas misit ad Do- 
minum viros quondam in seculo claros, sed securi Domi- 
nicee increpationis de monte suze superbie jam dejectos et 
humiliatos, qui ad normam evangelice veritatis instituti, 

in edificio ecclesia pro suo quoque merito, vel tempore 
collocantur. Misit quoque artifices, quia conversos ad 
veram sapientiam philosophos, qui gratia eruditionis po- 
pulis, quoque regendis jure preponerentur, Domino gen- 
tilitas obtulit. Qualis ipsis apostolorum temporibus Dio- 
nysius Areopagita, qualis deinceps doctor suavis et fortis- 
simus martyr Cyprianus, aliique quamplurimi. Misit et 
aurum, quod in eadem significatione accipitur, quia nimi- 
rum viros sapientia claros ostendit. Pro quibus cunctis 
oblationibus gentilitas a Domino expectat dona gratiz 
ceelestis, triticum videlicet verbi Dei, et oleum caritatis 
atque unctionis, et illuminationem Spiritus Sancti. Con- 
venit autem apte rebus ecclesiz, quod in auxilrum operis 
sancti flagitanter ait ad Hiram Salomon: Precipe igitur 
ut preecidant mihi cedros de Libano, et servi mei sint cum 
servis tuis. Servi quippe Hiram, qui precidebant Salo- 
moni cedros de Libano, doctores sunt electi de gentibus, 
quorum officium est, eos qui in hoc mundo rebus et gloria 
leetabantur, a superbize fastu corrigendo sternere, atque 
ad obsequium sui Redemptoris eorum vota transferre. Cum 
quibus videlicet servis erant et servi Salomonis, ac pariter 
memorato instabant operi; quia primi doctores ex gentibus 
necesse habebant ipsorum apostolorum, qui a Domino 
didicerant eruditione in verbo fidei institui, ne si absque 
magistris docere inciperent, magistri existerent erroris. 
Idcirco enim Salomon servos Hiram czdere sibi voluit 
ligna de Libano, quia doctiores erant servis suis ad ceden- 
dum. Et idcirco simul servos suos adesse voluit, ut 
ostenderent czedentibus, cujus mensure ligna fierl debe- 
rent. Cujus rei figura in promptu est, quia nimirum 
apostoli certius verbum evangelii, quod a Domino audire 
meruerunt, aliis preedicare noverunt; sed gentiles ab 
errore conversi atque ad veritatem evangelii transformati, 
melius ipsos gentium errores noverant, et quo certius 
noverant, eo artificiosius hos expugnare, atque evacuare 
didicerunt. Paulus quidem sacramentum evangelii, quod 
per revelationem didicerat, melius novit, sed Dionysius 

cum erroribus syllogismus a puero et argumenta cuncta 
noverat. Cui sensui convenit apte quod sequitur: Scis 
enim quod non est in populo meo vir qui noverit cadere 
ligna sicut Sidonii. Non enim erat in populo Judeorum, 
ubi Dominus corporaliter praesens docebat, ullus eorum qui 
tam docte nosset errores refellere gentium, quam ipsi con- 
versi ad fidem gentiles, et ex gentibus facti Christiani. 
Sidonii namque et Tyrii, quia gentilium fuere populi, 
merito in figura gentium accipiuntur. 

Cap. 111. Quot autem servos Salomon noster in hoc 
opus miserit, in sequentibus mystico sermone designatur 
cum dicitur: Elegit Salomon operarios de omni Israel, et 
erat indictio triginta millium virorum, mittebatque eos 
in Libanum decem millia per menses singulos vicissim, 
ita ut duobus mensibus essent in domibus suis. Ubi 
primo notandum, quod non frustra Salomon operarios 
de omni Israel elegit, neque erat ulla portio populi de qua 
non digni tantopere viri assumerentur; quia nimirum non 
nunc de una stirpe sacerdotis Aaron eligendi, sed de omni 
sunt ecclesia querendi, qui zdificare domum Domini vel 
exemplo suo vel dicto sufficiant, et ubicunque inventi 
fuerint, mox in officium doctorum absque ulla personarum 
acceptione promovendi. ‘'Talesque cum ad erudiendos in- 
fideles atque in collegium ecclesize vocandos ordinantur, 
quasi ad czedendas in Libano templi materias viri strenui 
atque electi nutriuntur. Kt quidem numerus triginta 
millium quo lidem lignorum czsores censebantur, potest 
ad eorum figuram apte referri, qui in fide Trinitatis sunt 
perfecti, quod doctoribus maxime congruit. Verum quia 
triginta millia ita erant ordinata, ut dena millia per menses 
singulos operi sancto instarent, magis denarii numeri 
sacramentum perpendere debemus. Dena namque millia 
virorum de Israel ad cadenda ligna in opus Domini 
mittuntur; quia quicunque doctores atque insipientium 
eruditores sunt ordinandi, decem precepta legis per omnia 
et ipsi observare, et auditoribus suis debent observanda 
monstrare, et praemia in ccelis futura, que denario solent 
figurari, et ipsi Sperare, et auditoribus suis speranda sem- 

per debent intimare. Terni autem menses, quorum distan- 
tia singulis erat cezsoribus imposita, perfectionem trium 
virtutum evangeliorum typice denuntiant, eleemosynz 
videlicet, orationis, et jeyunil. Cum enim dixisset Domi- 
nus in evangelio, Attendite ne justitiam vestram faciatis 
coram hominibus, ut videamini ab eis; in prosecutione 
ejusdem sententiz, non aliud quam eleemosyne, orationis, 
et jejunii fecit mentionem, quze non ad hominum osten- 
tationem, sed ad solam inspectoris interni gloriam essent 
facienda, alioqui a fructu zternitatis vacua manerent. Qui- 
bus verbis aperte docuit, omnes virtutum fructus his tribus 
quasi ramis de una caritatis radice prodeuntibus insinuari. 
Per eleemosynam namque comprehenduntur omnia, que 
ad dilectionem proximi explendam benevole in fratres 
operamur. Per orationem omnia quibus per internam 
compunctionem nostro Conditori conjungimur. Per jeju- 
nium omnia quibus nos a contagione vitiorum et illece- 
bris seculi observamus, ut libera mente et corpore casto, 
dilectioni valeamus inherere semper et Conditoris nostri 
et proximi. Et isti sunt tres menses operariorum templi. 
Nam quia mensis plenitudine dierum lunaris circuli per- 
ficitur, per illum plenitudo virtutis cujusque spiritualis 
ostenditur, in qua mens fidelium a Domino quotidiana 
illustratione, quasi luna a sole respicitur. Unus mensis 
quo ligna ad opus templi caedebantur, eleemosyna est, id 
est, opus misericordiz quo erga salutem proximi, ut in 
unitatem sanctz ecclesiz bene proficiendo perveniant, 
docendo, castigando, commoda temporalia impendendo, 
viteeque exempla monstrando laboramus. Duo autem 
reliqui menses, quibus in domibus suis manere ac suis 
necessitatibus sunt vacare permissi, oratio est et jeju- 
nium, quibus preter ea, que erga necessitatem fratrum 
foris operamur, nostre salutis proprize curam intus con- 
versi mente ad Dominum gerimus. Et quoniam illi solum 
perfecte, vel suze vel fraternz salutis curam gerunt, qui 
se intuitioni divine gratiz humiliter subdunt, recte sequi- 
tur: Et Adoniram erat super hujuscemodi indictionem. 
Adoniram namque, qui Latine dicitur Dominus meus ex- 

celsus, quem melius quam ipsum quem nomine imitatur 
insinuat, Dominum videlicet Salvatorem? Et nune Ado- 
niram operariis templi preeponitur, ut sua provisione rite 
ordinetur, quibus mensibus singuli ad operandum exeant, 
quibus denuo ad curandum domum suam redeant; cum 
Dominus et Salvator noster mentes sanctorum preedicato- 
rum sua familiarius illustratione informat ad discernendum, 
quando oporteat zdificandi ecclesiam opus inire predi- 
cando, vel alia pietatis opera prestando ; et quando rursum 
conveniat ad suam ipsorum conscientiam examinandam, 
quasi ad inspiciendam domum suam reverti, et hance ora- 
tionibus ac jejuniis superno visitatore ac inspectore dignam 
reddere. Fuerunt itaque Salomoni septuaginta millia 
eorum, qui onera portabant, et octoginta millia latomorum 
in monte, absque preepositis numero trium millium trecen- 
torum precipientium populo et his qui faciebant opus. 
Latomos dicit lapidum cesores. Idem autem lapidum 
ceesores, quod et lignorum figurate designant; hoc est, 
sanctos preedicatores, qui mentes insipientium labore verbi 
Dei exercent, eosque ab ea in qua nati sunt turpitudine 
ac deformitate transmutare contendunt, ac regulariter in- 
stitutos unitati fidelium, zedificationi videlicet, aptos reddere 
curant. Quod autem et ligna et lapides in monte ceedun- 
tur, et casa ac preparata utraque materies ad montem 
domus Domini transfertur, patet sensus, quod omnes 
homines in monte superbiz nati sumus, quia de preevarica- 
tione primi hominis, quam superbia fecit, originem carnis 
traximus. Quicumque autem gratia Dei preordinati ad 
vitam excidimur catechizando, et sacramenta fidei percipi- 
endo, de monte superbiz in montem domus Domini trans- 
ferimur, quia eruti de potestate tenebrarum, ad arcem 
virtutum, que est in unitate sanctz ecclesia, pervenimus. 
Notandum autem, quod udem operarii ita erant distributi, 
ut pars in monte lapides cederent, pars item onera porta- 
rent. Diversa namque sunt dona Spiritus, et quidam 
majorem dicendi, atque protervos arguendi constantiam 
habent, quidam mitiores ad consolandos pusillanimes et 
sublevandos infirmos existunt; quidam utriusque virtutis 

munere preediti ad opus Domini conveniunt; quales fieri 
voluit quibus loquitur Apostolus dicens, Corripite inquie- 
tos, consolamini pusillanimes, suscipite infirmos, patientes 
estote ad omnes. Preepositi autem qui preerant singulis 
operibus, ipsi sunt sacree conditores scripture, quorum 
magisterio in omnibus erudimnr, quomodo inscios docere, 
contemptores corripere, quomodo nos invicem onera nostra 
portare, ut impleamus legem Christi, conveniat. Quanto 
autem quisque plus in sustentandis proximorum necessi- 
tatibus, sive in castigandis eorum erratibus laborat, tanto 
certiora in futuro praemia, vel quietis animarum post 
mortem, vel beatez corporum immortalitatis expectat. 
Unde recte preefati operarii Lxx. millia et Lxxx. millia esse 
perhibentur. Septuaginta videlicet propter sabbatismum 
animarum ; septimus enim dies in sabbatum, id est, re- 
quiem consecratus est. Octoginta propter spem resurrec- 
tionis, que octava die, id est, post sabbatum in Domino 
preecessit, et in nobis quoque octava die simul et octava 
tate, futura speratur. Preepositi autem erant tria millia 
trecenti, propter fidem nimirum sancte Trinitatis, quam 
sancta nobis eloquia predicant. Quod vero pro tribus 
millibus trecentis praepositis, in libro Paralipomenon tria 
millia sexcenti sunt scripti, ad eandem prorsus sublimium 
virorum respicit perfectionem. Nam quia in senario 
numero Dominus mundi ornatum complevit, recte in eo 
perfecta bonorum solent opera figurari; et quia sancta 
scriptura cum fide veritatis opera justitiz docet habenda, 
recte prepositi templi tria millia sexcenti fuisse perhiben- 
tur. Nec pretereundum, quod hec septuaginta et octo- 
ginta millia portantium onera, et latomorum cum przpo- 
sitis suis non fuere de Israel, sed de proselytis, id est, 
advenis qui morabantur inter eos. Scriptum namque est 
in libro Paralipomenon: Numeravit autem Salomon omnes 
viros proselytos, qui erant in terra Israel, post dinumera- 
tionem quam dinumeravit pater eyus David, et inventi sunt 
centum quinquaginta tria millia sexcenti, fecitque ex eis 
septuaginta millia, qui onera portarent, et cetera. Pros- 
elytze autem Grace vocabantur, qui ex aliis nationibus 

progeniti in fidem et consortium populi Dei accepta cir- 
cumcisione transierunt. Fuerunt itaque operarii domus 
Domini de filiis Israel, fuerunt de proselytis, fuerunt de 
gentibus. De fils videlicet Israel triginta millia, qui ad 
preecidendas de Libano cedros missi sunt. De proselytis 
isti de quibus nunc locuti sumus, lapidum cesores. De 
gentibus Hiram ipse et servi ejus, qui cum servis Salomo- 
nis ligna cedebant de Libano. Omne igitur hominum 
genus, per quod eedificanda erat ecclesia, in zdificio tem- 
pli preecessit. Judzei namque, proselyti, et gentiles con- 
versi ad veritatem evangelil, unam eandemque Christi 
ecclesiam, sive recte vivendo, sive etiam docendo con- 
struunt. 

Car. iv. Precepitque rex, ut tollerent lapides grandes 
pretiosos in fundamentum templi, &c.| Fundamentum tem- 
pli nullum est aliud mystice intelligendum, quam illud 
quod ostendit Apostolus dicens: Fundamentum enim aliud 
nemo potest ponere, praeter id quod positum est, quod est 
Christus Jesus. Qui propterea recte fundamentum domus 
Domini potest vocari, quia (sicut ait Petrus) non est aliud 
sub celo nomen datum hominibus, in quo nos oporteat 
salvos fieri. In quod fundamentum lapides grandes et 
pretiosi tolluntur, cum precipui factis ac sanctitate viri, 
familiari mentis sanctitate suo adhzrent Conditori, ut quo 
firmius in eo spem suam ponunt, eo fortius aliorum vitam 
dirigere, quod est latitudinem portare, sufficiant. Lapides 
ergo qui in fundamentum templi ad portandum eedificium 
omne ponebantur, proprie sunt prophetz et apostoli, qui 
verbum et sacramenta veritatis, sive visibiliter sive invisi- 
biliter, ab ipsa Dei sapientia perceperunt. Unde et nos 
qui horum doctrinam, sive vitam studemus pro nostro 
modulo imitari, fundatos dicit Apostolus super fundamen- 
tum apostolorum et prophetarum. Sed et generaliter 
perfecti quique, qui fideliter ipsi Domino adherere, et 
impositas sibi fratrum necessitates fortiter ferre didicerint, 
his possunt lapidibus grandibus ac pretiosis indicari. 
Qui bene lapides primo quadrari, ac sic in fundamento 
poni jubentur. Quadratum namque omne, quocunque ver- 

titur, fixum stare consuevit. Cui nimirum figure corda 
assimilantur electorum, que ita in fidei firmitate consistere 
didicerunt, ut nulla occurrentium rerum adversitate, nec 
ipsa etiam morte, a sui rectitudine status possint inclinari. 
Quales videlicet doctores ecclesia non solum de Judea, 
verum etiam de gentibus perplures suscepit. Unde bene 
de lapidibus hujusmodi grandibus pretiosis et quadratis 
subditur: Quos dolaverunt czementarii Salomonis et ca- 
mentarii Hiram. Dolantur namque lapides pretiosi, cum 
electi quique credentium, sanctorum instructione et in- 
stantia quicquid in se habent noxium et inane relinquunt, 
atque ante conspectum sui Conditoris solam insitz justitia 
reguiam, quasi quadrature formam ostendunt. Dolave- 
runt autem lapides non solum czmentarii Salomonis, sed 
etiam camentarii Hiram; quia ex utroque Dei populo 
fuere nonnulli, qui ipsorum quoque doctorum sublimium 
jure doctores existerent, et quasi quadrantes eos ad suble- 
vandum domus Domini edificlum pararent. Neque enim 
solum Hieremias et Isaias, et cateri ex circumcisione pro- 
phetz ; verumetiam beatus Job cum filiis suis qui erant 
ex gentibus, maximam vitz sive patientiz formam, max- 
ima doctrine salutaris preconia sequentis evi doctori- 
bus ministravit, quo abjectis verbis, actibus, cogitatibus 
supervacuis, ad portandum onus sanctz ecclesiz digni 
fierent et apti. Porro Giblii preeparaverunt ligna et lapides 
ad eedificandam domum. Giblos est civitas Phoenicia, cujus 
meminit Ezechiel, dicens: Sapientes tui, Tyre, facti sunt 
gubernatores tui, senes Gibli et prudentes ejus; pro qua 
in Hebrzo continetur Gobel sive Gebel, quod interpre- 
tatur definiens, sive disterminans. Quod vocabulum apte 
convenit eis, qui corda hominum ad eedificium spirituale, 
quod ex virtutibus anime construitur, parant. Sic etenim 
solum suos auditores fidem et opera justitize docere suffi- 
ciunt, dum ipsi prius sacris paginis edocti, diligenter que 
sit fides tenenda, quo virtutum calle incedendum, certa 
definitione veritatis didicerunt. Nam frustra sibi officium 
doctoris usurpat, qui discretionem catholicz fidei ignorat. 
Neque sanctuari'um Domino, sed ruinam sibi zdificant, 
VOL. VIII, T 

qui docere alios regulam, quam ipsi non didicere, conan- 
tur. In edificanda enim domo Domini, primo sunt ligna 
et lapides ceedendi de monte; quia eos quos in fide veri- 
tatis instituere querimus, primo necesse est ut abrenun- 
tiare diabolo, ac de sorte prime preevaricationis, in qua 
nati sunt, doceamus renascendo erui. Dein querendi 
sunt lapides pretiosi et grandes, atque in fundamentum 
templi deponendi; ut meminerimus abdicata conversa- 
tione priori eorum in omnibus vitam moresque inspicere, 
eos nostris auditoribus imitandos proponere, quos per vir- 
tutem humilitatis specialiter Domino adherere noverimus, 
quos invincibili mentis stabilitate quasi quadratos quo- 
dammodo, atque ad omnes tentationum incursus immo- 
biles perdurare conspicimus, quos pretiosos et grandes 
fama et merito comperimus. Post fundamentum vero 
talibus ac tantis lapidibus compositum, zedificanda est 
domus, preeparatis diligentius lignis ac lapidibus, ac decenti 
ordine collocatis, quz olim prisco suo situ vel radice fue- 
rant abstracta; quia post fidei rudimenta, post collocata 
in nobis juxta exemplum sublimium virorum fundamenta 
humilitatis, addendus est in altum paries bonorum operum, 
quasi superimpositis sibi invicem ordinibus lapidum, am- 
bulando ac proficiendo de virtute in virtutem. Vel certe 
lapides fundamenti grandes, pretiosi quadrati, primi sunt 
(ut supra dixeram) ecclesiarum magistri, qui ab ipso Do- 
mino verbum audiere salutis. Suppositi autem ordines 
lapidum sive lignorum, sequentes suo quique tempore 
sacerdotes ac doctores, quorum vel praedicatione ac minis- 
terio fabrica crescit ecclesize, vel ordinatur virtutibus. Quali 
autem colore fuerint lapides, quibus factum est templum, 
in libro Paralipomenon aperte declaratum est, dicente 
David ad Salomonem, cum ei impensas templi, quas pre- 
paravit, ostenderet: Omnem pretiosum lapidem et mar- 
mor Parium abundantissime preparavi. Marmor autem 
Parium, marmor candidum dicit, quale eadem insula gig- 
nere consuevit; unde poeta dicit : 
Olearon, niveamque Paron, sparsasque per equor 
Cycladas, et crebris legimus freta concita ventis. 

Niveam ergo Paron dicit, eo quod marmor candidissimi 
generis mittat; est autem una de Cycladibus, quo videlicet 
lapide templum fuisse factum Josephus insinuat, dicens: 
Elevavit itaque templum usque ad cameram, ex lapide albo 
constructum, altitudo fuit 60 cubitorum et centum; nec 
mysterli sensus in abdito est. Cuivis etenim patet, quia mar- 
mor candidum, ex quo domus Domini constructa est, mun- 
dam electorum actionem simul et conscientiam ab omni 
nevo corruptionis castigatam designat. . Quales esse voluit 
sapiens ille architectus eos, quos super fundamentum Christi 
locabat, lapides pretiosos auro argentoque redimitos: Caris- 
simi, inquit, mundemus nos ab omni inquinamento carnis 
et spiritus, perficientes sanctificationem in timore Dei. 

Cap. v. Factum est igitur quadringentesimo et octogesimo 
anno egressionis fiiorum Israel de terra Atgypti, &c.| Quod 
dicitur anno quarto, mense Zio, ipse est mensis secundus 
regis Salomonis super Israel, ordinis sensus est. In anno 
quarto regis Salomonis, mense Zio, ipse est mensis secun- 
dus. Mensem autem secundum Maium dicit: namque 
Aprilis, quo Pascha celebratur, principium mensium apud 
Hebrzos primus erat in mensibus anni. Ex quo mani- 
feste claret, quia mox, peracto Pascha, ccepit zedificare 
domum Domino, et consecratus mystica solennitate popu- 
lus manus ad opus mysticum misit. Fit autem comme- 
moratio egressionis de Adigypto, quando tabernaculum edi- 
ficari cceptum est, ut admoneatur lector, quot annorum 
tempus inter edificationem utriusque domus extiterit, et 
hujus quoque summe temporis sacramentum spirituale 
cognoscat. Quater namque centeni et viceni, quadrin- 
gentos et octoginta faciunt. Quatuor autem evangelice 
perfectioni apte conveniunt, propter ipsum evangelista- 
rum numerum. Centum 20, doctrine legali, propter 
annos totidem legislatoris. In quo etiam numero virorum 
gratiam Spiritus Sancti primitiva suscepit ecclesia, paten- 
ter ostendens, quia qui lege legitime utuntur, id est, qui 
Christi in ea gratiam cognoscentes amplectuntur, jure Spi- 
ritus ejus gratia replentur, qua in caritate ejus amplius 
ignescant. Diximus autem per tabernaculum quod fecit 

in deserto Moyses et filii Israel synagogam; per templum 
vero, quod Salomon et filii Israel cum proselytorum et 
gentilium auxilio construxit, ecclesiam gentium posse 
designari. Permansit autem cultus et religio tabernaculi 
annis quadringentis et 80, et sic templum eedificari ince- 
pit, quia scriptura veteris testamenti tanta perfectione 
redundat, ut si quis eam bene intellexerit, cuncta in se 
novi testamenti mysteria contineat. Patres quoque vete- 
ris testamenti perplures, tantz perfectionis arcem vivendo 
tenuerunt, ut in nullo apostolis apostolicisque viris putandi 
sint esse minores. Manebat tabernaculum usque ad con- 
structionem templi in populo Dei per annos quadringentos 
et 80, id est, centum 20, per quatuor multiplicatos: quia 
ex tempore datz legis Dei usque ad incarnationem Domi- 
nicam, et tempus revelatz gratia, non defuere viri qui in 
lege constituti, evangelicam per omnia perfectionem mente 
et opere servarent ; non defuit scriptura, que gratiam novi 
testamenti in veteri propheticis intimaret eloquiis. Quod 
autem quarto anno regis Salomonis eedificari coepta est 
domus Domini, potest eo referri mystice, quod post exple- 
tam dispensationem Dominic incarnationis, que in qua- 
tuor evangelii libris scripta est, misso de celo Spiritu 
Sancto, ecclesiz structura cceperit. Et quod mense se- 
cundo ccepta est, potest ad electionem gentium referri, 
quze secundo loco post Israel edificationem in se susce- 
perit creatos. Unde et secundus mensis in lege concessus 
est ad faciendum Pascha his, qui immundi super anima, 
vel in via procul positi ad faciendum in primo mense 
Pascha, occurrere nequirent.. Ubi nos apertissime desig- 
nati sumus, qui Immundi super anime nostre morte, et 
procul adhuc positi a populo Dei, non potuimus primum 
Pascha facere, quod in carne et sanguine Agni fiebat. Cele- 
bramus autem hodie Pascha secundum, quod in corpore 
et sanguine Redemptoris nostri, a quo quesiti et mundati 
sumus, actum est. In quo autem loco templum sit edifi- 
catum, manifestius in libro Paralipomenon ostenditur, ubi 
scriptum est: Et coepit Salomon edificare domum Do- 
mino, in Hierusalem, in monte Moria, qui demonstratus 

fuerat David patri ejus, in loco quem paraverat David in 
area Ornan Jebuszxi. Audificatur ergo in monte domus 
Domini, in visione pacis, quia dilatata per orbem ecclesia 
in una eademque fide et veritatis catholice societate con- 
sistit. Namque in scissura mentium Deus non est, sed 
factus est in pace locus ejus, et habitatio ejus in Sion. 
Addificatur in monte, videlicet in ipso Domino Salvatore, 
de quo Esaias ait: Erit in novissimis diebus przeparatus 
mons domus Domini in vertice montium. Et ipse de se 
in evangelio: Non potest, inquit, civitas abscondi, supra 
montem posita. Ipse est enim mons montium, qui de 
terra quidem per originem assumptz carnis ortus est, sed 
omnium terrigenarum potentiam ac sanctitatem singularis 
culmine dignitatis transcendat. In quo nimirum monte 
civitas sive domus Domini constructa est, quia si non in 
illo radicem figat, spes et fides nostra nulla est. Qui recte 
mons Moria, id est, visionis vocatur, quia electos suos, quos 
ad eternam suz claritatis visionem conservat, in hac 
interim vita laborantes videre et adjuvare dignatur. Ipse 
est enim locus in quo obtulit Abraham Isaac filium Do- 
mino, ac devotione obedientiz videri ab illo meruit, unde 
et nomen accepit. Denique ubi Dominus ait: Tolle filium 
tuum unigenitum quem diligis, Isaac, et vade in terram 
visionis, atque offer eum holocaustum. Pro terra visionis, 
in Hebrzeo terram Moria habet. Kt quia immolatio Isaac 
typus Dominicz passionis extitit, recte in loco immola- 
tionis ejusdem templum eedificatur; quia per fidem et 
mysteria Dominicz passionis ecclesia dedicata, crescit in 
templum sanctum in Domino. De quo monte bene sub- 
ditur : Qui demonstratus fuerat David patri ejus. Osten- 
sus namque erat David, sicut et ceteris prophetis, venturus 
in carne Dominus, qui vocatam de gentibus ecclesiam, per 
sacramenta ejusdem sue incarnationis ablueret a peccatis, 
atque in domum sibi fidelem dilectamque consecraret. 
Bene autem additur: In loco quem paraverat David. 
Paraverat namque David psallendo, paraverant alii pro- 
phetze vaticinando locum Domino, vero utique Salomoni, in 
quo domum edificaret, quia corda auditorum suorum fide 

veritatis instituerunt; sedulo admonentes, ut venientem 
in carne Dei Filium, fideli ac devota mente susciperent. 
Hine etenim Dominus, de paratis sibi ad credendum po- 
pulis, ait discipulis: Levate oculos vestros, et videte 
regiones, quia albe sunt jam ad messem; et qui metet, 
mercedem accipit, et congregat fructum in vitam eternam, 
ut qui seminat, simul gaudeat et qui metit. Quasi aliis 
verbis de edificatione templi diceret: Levate oculos ves- 
tros, et videte locum, quia paratus est jam ad zdificandam 
domum Domini. Et qui docendo eedificat, mercedem acci- 
pit, et congregat lapides pretiosos in vitam eternam, ut et 
qui parat locum edificio, simul gaudeat et qui eedificat ; 
id est, propheta venturum preedicens, et apostolus venien- 
tem preedicans Dominum una simul in illo mercede potian- 
tur. Bene idem locus in area erat Ornan Jebuszi, quia 
ecclesia arez vocabulo solet designari, dicente Joanne de 
Domino: Cujus ventilabrum in manu sua, et permundabit 
aream suam. Ornan, qui interpretatur illuminatus, erat 
natione Jebuszeus. Natione gentiles quidem significat, no- 
mine autem eosdem illuminandos a Domino, atque in filios 
ecclesia commutandos ostendit, quibus merito dicat apo- 
stolus: Fuistis aliquando tenebre, nunc autem lux in 
Domino. Jebus eadem est civitas, que et Hierusalem. 
Et Jebus quidem interpretatur conculcata; Hierusalem 
autem visio pacis: in qua quamdiu Ornan gentilis reg- 
nabat, Jebus dicta est. Cum vero David in ea locum 
holocausti emeret, cum Salomon in ea templum Domino 
eedificaret, non jam Jebus, sed Hierusalem vocata est; 
quia nimirum gentilitas, quamdiu divini cultus nescia 
permanebat, conculcabatur et illudebatur ab immundis 
spiritibus ad simulachra muta, prout ducebatur sequens. 
Cum vero illum gratia sui Conditoris respexit, continuo 
pacis in se; et locum invenit et nomen, dicente de ipsa 
Domino: Beati pacifici, quoniam filii Dei vocabuntur. 
Cum ergo Ornan in hac civitate regnum adhuc ha- 
beret, Jebus vocabatur; cum autem locum aree suze 
cum bobus ac tribulis David regi venderet, nomen 
Hierusalem accepit; quia persistens adhuc in sua obsti- 


DE TEMPLO SALOMONIS. 279 


natione gentilitas conculcabatur, quasi vilis et abjecta, a 
malignis spiritibus. Porro cum omnia sua vendere, ac 
vero regi offerre didicit, non ultra conculcari a demonibus 
ac vitiis potuit, sed internz pacis, quam cum suo Conditore 
haberet, magis compos effecta est. 

Cap. vi. Domus autem quam edificabat rex Salomon 
Domino, habebat 60 cubitos in longitudine, &c.| Longitudo 
domus, longanimitatem designat sancte ecclesiz, qua in 
exilio peregrinationis hujus patienter adversa quaeque tole- 
rat, donec ad patriam, quam expectat, perveniat. Latitudo 
insinuat caritatem, qua dilatato sinu mentis non solum 
amicos in Deo, sed inimicos gaudet diligere propter Deum, 
donec veniat tempus, quando ad pacem suam conversis seu 
funditus extinctis, cum solis gaudeat amicis in Deo. Alti- 
tudo spem denuntiat future retributionis, cujus intuitu 
libenter infima quzeque sive que demulcent, seu que ad- 
versantur, contemnit, usque dum, utrisque transcensis, sola 
mereatur videre bona Domini in terra viventium; unde 
apte longitudo domus, sexagenario cubitorum numero 
comprehenditur. Senarius namque numerus, in quo mun- 
dus factus est, perfectionem solet operum designare bono- 
rum. Et necesse est nos ita per longanimitatem molestias 
ferre nostre peregrinationis, ut merito bonz operationis 
promissam patriam, cum apparuerit, valeamus intrare. La- 
titudo vicenario numero determinatur, propter geminam 
ejusdem caritatis, qua Deum et proximum amamus, dis- 
tantiam. Altitudo tricenario, propter fidem sanctz Trini- 
tatis, qui unus est Deus, in cujus visionem cuncta spel 
nostre desideria suspenduntur. Sex ergo ad operis per- 
fectionem, duo ad dilectionem Dei et proximi, tria pertinent 
ad spem divine visionis. Singuli autem numeri recte per 
decem multiplicantur, quia non nisi per fidem et custodiam 
decalogi legis, vel patientia nostra salubriter exercetur, vel 
caritas utiliter ardescit, vel spes sublimiter ad eterna 
desideria rapitur. Ubi notandum est quo 30 cubiti altitu- 
dinis non usque ad tectum templi, sed usque ad coenaculum 
inferius pertingebant: namque in libro Paralipomenon 
aperte scriptum est, quod altitudo 120 cubitorum erat. 

De cujus rei sacramentis aptius in sequentibus tractabitur, 
ubi ad medium usque ccenaculum, ac tertium lectionis ordo 
pervenerit. Porticus erat ante templum 20 cubitorum 
longitudinis, juxta mensuram latitudinis templi, et habebat 
10 cubitos latitudinis ante faciem templi. De hac porticu 
in libro Paralipomenon ita scriptum est: Porticum vero 
ante frontem que tendebatur in longum juxta mensuram 
latitudinis domus, cubitorum 20. Patet ergo quia porticus 
ista ad orientalem templi partem facta est. Templum 
namque erat conversum ad orientem, sicut et tabernacu- 
lum, habebatque ostium porticus ab oriente contra ostium 
templi, juxta quod historicus Judeorum Josephus apertis- 
sime docet; ita ut sol equinoctialis oriens, directis radio- 
rum suorum lineis per ostia tria, porticus videlicet, et 
templi, et oraculi, arcam testamenti perfundere posset. 
Quia vero templum sanctam ecclesiam designat, porticus 
quze erat ante templum et propior, lumen solis accipere 
solebat; quid aptius quam illam ejus partem quz Dominicz 
incarnationis tempora precessit, typice denuntiat ? in qua 
sunt patriarche et prophetz, qui orientem huic mundo 
Solem Justitia primi susceperunt, et nascenti Domino 
in carne testimonium, sive vivendo, sive preedicando, sive 
nascendo, sive moriendo prebuerunt. Ostium ergo templi, 
Dominus est; quia nemo venit ad Patrem, nisi per ipsum. 
Hine alibi dicit: Ego sum ostium; per me si quis introierit, 
salvabitur. Ostium porticus, sermo propheticus est, qui 
quasi recto calle ingredientes ad ostium Domini perduce- 
bat; quia gratiam Domini Salvatoris, qua mundum erat 
redempturus, predicabat. Factura ergo porticus tota, 
fideles illius temporis signat. Ostium ergo in porticu, doc- 
tores, qui caeteris lucem vitz, januamque intrandi ad Domi- 
num pandebant, exprimit. Kt bene unum ostium propter 
consonam in omnibus sanctis fidem ac dilectionem veritatis ; 
quze videlicet porticus juxta latitudinem templi 20 cubitos 
longa erat, quia nimirum antiqui justi multa diu patientia et 
longanimitate expectabant, quando apparens in carne Do- 
minus novam evangelii gratiam mundo afferret, non acceptis 
ipsi promissionibus, sed a longe eas aspicientes et salutantes. 

Aiquabant ergo longitudine sua longitudinem templi, quia 
per longanimitatem devote mentis desiderabant venire 
dilatationem ecclesize in caritate Dei, que est in Christo 
Jesu Domino nostro; qui quamvis adhuc tempore fuerint 
a sacramentis Dominice incarnationis separati, fide tamen 
ac preedicatione fuere proximi. In hujus sacratissime por- 
ticus prima fronte, fuere beatus protomartyr Abel, et Seth, 
et Enoch, ceeterique justi mundi originalis ; in intimo autem 
penetrali ejus et quasi prope murum templi mysticum obti- 
nuere locum parentes preecursoris Domini, Symeon, et Anna, 
et czteri. Qui etsi nativitatem ejus videre meruerunt, ad 
auditionem tamen doctrinz ejus et perceptionem sacra- 
mentorum ejus pervenire nequiverunt. Que bene porticus 
decem cubitos erat lata, quia tales etsi necdum verba sive 
mysteria evangelii, que erant per Dominum tradenda, re- 
ceperunt ; precepta tamen decalogi, que perceperunt 
perfecta dilectione dilatati in Domino cordis servabant. 
Cap. vil. Fecitque in templo fenestras obliquas.| Fenes- 
tree templi doctores sunt sancti, et spirituales quique 
in ecclesia, quibus mente excedentibus Deo arcana secreto- 
rum ccelestium specialius ceteris videre conceditur. Qui 
dum ea que in occulto vident, publice fidelibus pandunt, 
quasi suscepto lumine solis fenestrze oblique, id est, intus 
latiores fuisse perhibentur; quia nimirum necesse est, 
ut quisque jubar supernze contemplationis vel ad momen- 
tum perceperit, mox sinum cordis amplius castigando 
dilatet, atque ad majora capescenda solerti exercitatione 
preparet.. Et edificavit super parietem templi tabulata 
per gyrum, in parietibus domus, per circuitum templi 
et oraculi, et fecit latera in circuitu. Tabulatum quod 
supererat quinque cubitos habebat latitudinis, et medium 
tabulatum sex cubitorum latitudinis, et tertium tabulatum 
septem habens cubitos latitudinis. Hee tabulata in evan- 
gelio, ubi Dominus tentabatur a diabolo, pinnacula temphi 
vocabantur. Sed et Jacobum fratrem Domini apostolum 
in pinnaculum templi, unde ad populum concionaretur, 
levatum esse legimus. Utrum autem moris fuerit docto- 
ribus, ut in his sedentes tabulatis ad circumstantem in- 

ferits turbam facerent sermonem, nusquam in scripturis 
invenimus. Patet ergo ratio sacramenti, quia tabulata hee 
tria totidem fidelium gradus, conjugatorum videlicet, con- 
tinentium, et virginum, designant, distinctos quidem alti- 
tudine professionis, sed societate fidei et veritatis eyusdem 
omnes ad domum Dei pertinentes, eique fixa mente in- 
herentes. Ubi pulchre dicitur, quia tabulatum quod su- 
pererat, quinque cubitos habebat latitudinis, medium sex, 
tertium septem. Supremum ergo tabulatum erat czteris 
angustius, medium supremo latius, sed infimo erat factum 
angustius, quia nimirum altior professio virtutis altiorem 
debet vitam tenere vivendi. Nam quicunque abrenuntiato 
vinculo conjugali virginitatem suam Domino consecra- 
verint, mores simul oportet virginitati condignos ostendere. 
Abstineant ab otiosis eloquiis, ira, rixa, detractione, habitu 
impudico, comessationibus, potationibus, contentione, et 
zmulatione; et e contrario vigiliis sanctis, orationibus, 
lectionibus divinis, et psalmis, doctrine et eleemosynis, 
ceeterisque Spiritus fructibus operam impendant, ut qui 
future statum vite in professione tenent im qua non 
nubent, neque nubentur, sed sunt sicut angeli Dei in celo. 
Hujus quoque statum, quantum mortalibus possibile est, 
in preesenti contendant imitari. At vero infimum tabula- 
tum amplioris erat latitudinis, quia non dicitur conjugatis : 
Vade, vende que habes et da pauperibus: sed, si vis, 
inquit, ad vitam ingredi, serva mandata. Non homicidium 
facies, non adulterabis, non furtum facies, non falsum 
testimonium dices, et cetera. Medium inter hos locum 
tenent continentes, quantum virginibus inferiores, tantum 
eminentiores conjugatis. Quorum portio gloriosissima 
primitivam in Hierusalem eedificabat ecclesiam, scribente 
beato Luca, quia multitudinis credentium erat cor unum et 
anima una, et cetera. Quorum maximam partem uxorios 
reliquisse complexus testatur historia sancti Stephani, ubi 
foeminas eadem religione pollentes, non conjuges, sed viduas 
appellat eorum. Singula autem tabulata in circuitu habe- 
bant latera, id est, turriculas, ne quis in eisdem tabulatis 
consistens, sive residens, posset ad inferiora decidere, quod 

Ochoziz regi contigisse legimus in Samaria. Que nimi- 
rum latera non incongrue quotidiana divine protectionis 
erga nos munimenta designant. De quibus Psalmista: 
Immittet, inquit, angelus Domini in circuitu timentium 
eum, et eripiet eos. Ascendit quidem in coenaculum Ocho- 
zias rex Samariz, qui se a domo David separaverat, sed per 
cancellos decidit; quia etsi sive heretici sive schismatici 
aliquam bonz actionis arcem conscendere videntur, quia 
tamen compagem ecclesiz unitatis non habent, quasi pa- 
tentibus et non solidis laterum presidiis, semper ad vitio- 
rum infima relabuntur, dum divino destituti auxilio suze 
pertinacize fastu intereunt. Qua autem arte prefata tabu- 
lata parietibus templi sint affixa declaratur, cum subditur : 
Trabes autem posuit in domo per circuitum forinsecus, ut 
non hererent muris templi. Trabes ergo, que intrinsecus 
domum muniebant et ornabant, tantz erant longitudinis, 
ut capita earum forinsecus prominerent, in infimo quidem 
ordine cubitorum septem, in medio sex, in supremo 
quinque. At in eisdem capitibus earum tabulata compone- 
rentur, nequaquam muris templi infixa, sed juxta muros 
trabes, que de muris exierant superposita. Qui itaque 
per trabes domus, que tabulata portabant, nisi predicato- 
res sunt typice designati? Qui dum ipsi sublimem atque 
honorabilem in ecclesia Dei locum tenent, infirmiores quos- 
que ac fragiles suis przedicationibus ab infimorum appetitu 
sustollunt, atque ad ccelestia desideranda ac speranda sus- 
pendunt, suis etiam intercessionibus, ut in cceptis per- 
sistant, adjuvant. Legimus autem in libro Paralipomenon, 
quod trabes templi, sicut et cetera ejus interiora, fuerint 
auro vestitz. Quod ita factum esse non dubium est, ut 
illee trabium partes, quze intus in templo erant, auri essent 
laminis tecte, que vero foris parebant, he minime de- 
aurate, ipsam cedri speciem formamque cunctis osten- 
derent. In qua tamen imposita sibimet tabulata gestabant. 
Quod ergo extrinsecus eminebat trabium, vitam sanctorum, 
quz nobis inferius innotescere potuit, designat. Quod 
intus in templo deauratum fulgebat, claritatem illam qua 
in celesti patria, qua in aspectu sui Creatoris gaudent, 

fizurate denuntiat. Que nimirum claritas trabium aurea 
illis solummodo, qui templum intraverant, patebat; quia 
quam sit magna multitudo dulcedinis Dei, quam abscondit 
timentibus se, et perfecte sperantibus in se, soli norunt illi 
qui regnum cceleste meruerunt intrare. Et tamen nos 
cum vitam, passiones, doctrinam sanctorum cernentes, sive 
in scripturis legentes, ad benefaciendum exemplo excitamur 
eorum, quasi in capitibus trabium foras apparentibus a terra 
sublevamur, quia quamvis internam sanctorum gloriam 
percipere necdum valemus, ex eo tamen quod exterius 
videre valuimus, sublimibus ecclesiz membris fideliter ad- 
heremus. Possumus etiam hee de sanctis in hac vita, 
adhuc positis, intelligere, quorum puritatem dilectionis 
qua in secreto cordis coram Domino refulgent, inspicere 
nequimus. Attamen ex eis quz loquendo, vel agendo, 
vel patiendo foras ostendunt, auxilium nostre salutis in- 
venimus. 

Domus autem cum edificaretur de lapidibus dolatis, &c.| 
Hee ad illam ecclesiz partem, que post hujus seculi 
labores et certamina ad zterna preemia meruerit introduci, 
proprie pertinent. Ibi etenim perfecti solummodo et im- 
maculati, atque ab omni labe iniquitatis castigati, ingre- 
diuntur. Non enim aliquid coinquinatum faciens abomina- 
tionem et mendacium intrabit in illam civitatem, sicut in 
Apocalypsi scripsit Joannes. Malleus et securis, et omne 
ferramentum, non auditur, quia hic tundimur adversitati- 
bus, et disciplina veritatis exercemur, ut illic locis juxta 
meritum congruis disponamur, et castigatione cessante 
solo amoris glutino, quo adinvicem copulemur, uno impleti 
spiritu perfundamur. Ceterum quamvis dicatur Noe vir 
perfectus in generationibus suis, et beati immaculati in via, 
et catera hujusmodi, nullus vere perfectus et absque ma- 
cula, quamdiu in hujus vite via est, incedere potest. Non 
est enim justus in terra qui faciat bonum, et non peccet. 
Veruntamen secundum hujus temporis modum perfecti et 
immaculati vocantur, qui tune vere perficientur, cum nexi- 
bus corporis absoluti ad immortalem illum domus Domini 
decorem pervenerint, locumque tabernaculi gloriz ejus 

ascenderint, perfectique solummodo et immaculati, atque 
ab omni labe iniquitatis castigati, ingredientur in illam 
civitatem. 

Cap. vitt. Ostium lateris medit in parte erat domus dex- 
tere, §c.| Quidam hunc locum male intelligentes, putant 
ostium templi a meridie fuisse, non attendentes quia si hoc 
significare voluisset scriptura, non ita diceret; ostium 
lateris medii in parte erat domus dexterze, sed ita potius 
simpliciter, et habebat domus ostium ad meridiem. Nune 
autem longe aliud significat. Partem namque domus dex- 
terze, latus templi meridianum dicit. In cujus parte orien- 
tali ostium erat in ipso angulo factum, juxta terram. In 
quod introeuntes, statim ad altiora gradatim ascendebant, 
habentes viam ascensus per ipsa parietis interiora, donec 
tali itinere ad medium ceenaculum, et a medio pervenirent 
ad tertium. Heéec ita esse non dubitandum, quamlibet 
scriptura non dicat, quia sic ascendentes creberrimas habe- 
bant a meridie fenestras, quarum luce certum per omnia et 
sine offensione iter agerent. Qui nimirum locus proprie 
ad corpus Dominicum, quod de virgine assumpsit, respicit. 
Ostium namque lateris medii in parte erat domus dextere, 
quia defuncto in cruce Domino, unus militum lancea latus 
ejus aperuit. Et bene in parte domus dexterz, quia dex- 
terum ei latus a milite apertum sancta credit ecclesia. 
Ubi et apto etiam verbo usus est evangelista, ut non per- 
cussit diceret aut vulneravit, sed aperuit, videlicet quasi 
ostium lateris medii, per quod nobis iter ad ccelestia pan- 
deretur. Denique ita subjunxit: Et continuo exivit san- 
guis et aqua. Aqua scilicet, qua abluimur in baptismo, 
et sanguis quo consecramur in calice sancto. Per hoc 
namque hostium nobis est ascensus in medium ceenaculum, 
et a medio in tertium; quia per fidem et mysteria nostri 
Redemptoris, de preesenti ecclesiz conversatione, ad re- 
quiem animarum post mortem ascendimus, rursumque de 
requie animarum adveniente die judicii ad immortalitatem 
quoque corporum quasi in tertium ccenaculum sublimiore 
profectu penetrabimus, ex quo in magna amborun, cor- 
poris videlicet et anime, beatitudine, perpetuo vivamus. 

Quod quidem iter invisibiliter agebatur, ita ut soli hoe qui 
intraverant nossent, quamvis ipsum ostium etiam foris 
positi viderent, quia nimirum actus fidelium in hoc seculo, 
et celebrationes sacramentorum etiam reprobi possunt in- 
tueri; verum arcana fidei et intimz gratiam dilectionis 
nullus nisi per hec Domino duce ad ccelestia scandit, 
agnoscat. Qui enim se dicit nosse Deum, et mandata 
ejus non custodit, mendax est. Notandum sane quod 30 
cubiti altitudinis, de quibus supra legitur, usque ad medium 
coenaculum pertingebant. Denique alii triginta cubiti 
usque ad tertium ccenaculum addebantur, quousque ad 
porticum que erant circa templum ab austro et aquilone 
et occasu tectum perveniebat, ut Josepho narrante disci- 
mus. Deinde usque ad supremum templi tectum alii 60 
cubiti numerabantur, et sic tota altitudo domus juxta 
librum Paralipomenon in 120 cubitos consummata est. 
Porticus quoque que erat ante frontem templi ad orien- 
tem, juxta fidem preefati voluminis, eandem cubitorum sum- 
mam in altitudine habebat. (Qui videlicet liber illas de 
quibus prediximus porticus circa templum, cellaria vocat 
et cubicula. Dedit autem, inquit, David Salomoni filio 
suo descriptionem porticus et templi, et cellariorum, et 
coenaculi, et cubiculorum in adytis et domus propitiationis. 
Ubi etiam exteriorum domorum, que erant extra atrium 
sacerdotum in circuitu templi fecit mentionem, cum 
protinus adjunxit: Necnon et omnium que cogitaverat 
atriorum et exedrarum per circuitum in thesauros domus 
Domini, et in thesauros sanctorum. Quod autem omnis 
altitudo templi 120 cubitorum erat, ad idem sacramentum 
respicit, quod primitiva ecclesia in Hierosolymis post pas- 
sionem, resurrectionem, et ascensionem Domini in ccelos 
in hoe numero virorum gratiam Sancti Spiritus accepit. 
Quindecim namque, qui ex septem et octo constant, solent 
nonnunquam ad significationem referri futuree vite, que 
nunc in sabbathismo geritur animarum fidelium, perficie- 
tur autem in fine seculi resurrectione corporum immorta- 
lium. Ipsa autem quindecim in trigonum ducta, id est, 
cum omnibus suis partibus annumerata 120 efficiunt. 

Quapropter apte numero centenario et vicenario magna 
electorum beatitudo in futura vita designatur. Apte in 
hoc tertium domus Domini ccenaculum consummatur, quia 
post przesentes fidelium labores, post acceptam in futuro 
requiem animarum, plena totius ecclesiz felicitas in resur- 
rectionis gloria complebitur. Ad quod mysterium zque 
pertineat, ut diximus, quod resurgens a mortuis Dominus 
atque ad coelos ascendens, huic numero virorum Spiritum 
Sanctum in linguis igneis misit, qui eos, qui diversitate 
linguarum ab invicem discreti erant, cognatione loquela- 
rum communem in laudem Dei fecit habere sermonem. 
Nam et ecclesia suo tempore resurgens a morte, atque ad 
ccelos in carne incorruptibili ascendens, plene ac perfecte 
dono Sancti Spiritus illustrabitur, quando secundum pro- 
missum apostoli erit Deus omnia in omnibus. Tunc plena 
erit adunatio linguarum in omnibus ad predicanda mag- 
nalia Dei, quia consona mente ac voce omnes divine 
gloriam majestatis, quam przsentem visuri sunt, collau- 
dabunt. 

Carv.1x. Kt edificavit domum, et consummavit eam, &c. | 
Laquearia sunt tabulata, quae, magno decore composita et 
ornata, ab inferiori parte trabibus affiguntur. Et quia 
tern altitudinis domus Domini facta fuerat, terna nimi- 
rum habebat laquearia. Quid autem aptius per laquearia, 
quam sublimiores quosque in sancta ecclesia justos signi- 
ficare credamus? Quorum opus et doetrina cunctis in 
exemplo proposita quasi longius in alto preeeminet, quique 
suis intercessionibus et exhortationibus animos infirmorum 
ne in tentationibus deficiant protegunt. Que nimirum 
laquearia, recte cedrina esse describuntur. Cedrus namque 
arbor est imputribilis omnino nature, odoris jucundi, 
aspectus nitidi, serpentes accensa nidore fugans ac peri- 
mens. Que perfectis quibusque conveniunt, quorum in- 
superabilis est patientia, fama virtutum eximia, preesentia 
cunctis gratissima bonis, auctoritas ad revincendos confu- 
tandosque eos qui veritati resistunt constantissima, qui et 
in hac vita et in futura singulari pree ceteris sanctis emi- 
nentia fulgent. 

Et edificavit tabulatum super omnem domum, &c.| Tur- 
riculas significat, que in supremo domus tecto per cir- 
cuitum erant factz, ne quis ad altiora perveniens repente 
laberetur ad ima. Quod in omni domo, quam quisque 
eedificaret, Moyses fieri pracepit. Cum zedificaveris, in- 
quiens, domum novam, facies murum tecti per circuitum, 
ne effundatur sanguis in domo tua, et sis reus labente alio, 
et in preceps ruente. Heec autem tabulata sive turricula, : 
supra sunt latera vocata; ubi cum dictum esset, Addifica- 
vit super parietem templi tabulata per gyrum, in parietibus 
domus, per circuitum templi et oraculi; continuo subjunc- 
tum est, Et fecit latera in circuitu. In quibus nimirum 
lateribus intelleximus divina esse preesidia designata, quze 
nos in hoc adhuc seculo laborantes, ac pro captu nostro ad 
superiora nitentes, quotidie ne deficiamus, adjuvant. Ad 
cujus formam sensus etiam hunc locum intelligere debe- 
mus, sed ea distinctione, quod in hac vita inter crebra vel 
hostis impacati tentamenta, vel nostre fragilitatis obsta- 
cula, crebro immo continuo superne pietatis munere, ne 
corruamus, defendimur. In illa vero vita, quam supremum 
templi tectum, ut supra docuimus, insinuat, tanta pre- 
sentis gratia munimur, ut nec velimus ultra peccare, nec 
possimus, nec ullo mortis sive doloris, sive tentantis adver- 
sarii metu afficimur. De przsentibus Domini auxiliis, 
quasi de lateribus tabulatorum, dicit ipse Dominus, lo- 
quens de populo suo: Invocavit me, et ego exaudiam eum, 
et glorificabo eum. De futura autem ejus gratia, qua 
superna illa civitas illustratur, dicit eidem civitati pro- 
pheta: Lauda, Hierusalem, Dominum, et cetera usque: 
Fines tuos pacem. Bene autem hoc tabulatum in tecta 
domus Domini quinque cubitos altum esse memoratur, 
quia nimirum ita nos in illa patria divine presentia cla- 
ritatis adimplet, ut nihil aliud visus noster, nihil auditus, 
nihil olfactus, nihil gustus, nihil tactus, dulce habeat, nisi 
diligere Dominum Deum nostrum ex toto corde, tota 
anima, tota virtute; diligere et proximum tamquam nos 
ipsos. Kt operuit domum lignis cedrinis. Hic supremum 
ipsum domus tectum dicit, id est, tabulatum illud, quod 

supremis trabibus superpositum erat. Non autem habebat 
templum culmen in superioribus, sicut nec tabernaculum ; 
sed erat zquale, quomodo omnibus in Palesthina et 
Aigypto domos zdificantibus facere moris est. Idipsum 
autem hoc tabulatum, quo operta est domus et laquearia, 
designat eximios quosque in resurrectionis gloria viros, et 
singulari sanctitate ad ipsum virtutis apicem pervenientes ; 
de quorum uno dicitur, Inter natos mulierum non surrexit 
major Joanne Baptista. Cujus si comparem magnitudinis 
scire vis, audi quid Patri ipsius angelus ait: Et ipse pre- 
cedet ante Dominum in spiritu et virtute Helix. Et 
eedificavit parietes domus intrinsecus tabulatis cedrinis, a 
pavimento domus usque ad summitatem parietum, et usque 
ad laquearia operuit lignis. Intrinsecus autem domus 
cedro erat vestita. Nam forinsecus tanto nitore lapis ipse, 
de quo facta erat, fulgebat, ac si calculo candido esset tecta. 
Juxta sensus vero mysticos, parietes templi, sunt populi 
fidelium, ex quibus sancta universalis ecclesia consistit ; 
quorum dilatationem per orbem latitudo designat parietum, 
spem vero et intentionem omnem ad ccelestia erectam 
altitudo. Vel certe altitudo parietis, qui ex ordinibus 
lapidum super invicem positis constat, preesentis statum 
ecclesiz designat; ubi electi super fundamentum Christi 
omnes eedificati, sibi invicem in ordine per temporum cur- 
ricula succedunt, seseque invicem portantes, legem Christi, 
que est caritas, adimplent. Dum enim, qui nunc prece- 
dentibus erudiuntur magistris, rursum ipsi alios erudiunt, 
quasi super invicem positis ordinibus, quique lapidum 
vivorum in domo Dei, sic ab aliis fixa constantia portantur, 
ut ad portandos alios et ipsi sufficiant, usque ad ultimos, 
qui in fine mundi nascituri sunt, justos; qui quasi in 
summo domus Dei locati cacumine, docentur et portantur 
ab aliis; sed quos doceant, quorumve fragilitatem tolerent, 
ipsi non habent; qui videlicet intrinsecus tabulatis cedrinis 
operiuntur, cum corda fidelium amore virtutis redundant. 
Sicut enim cedri natura perfectos homines, ut supra docui- 
mus, typice denuntiat; ita etiam locis opportunis celsitu- 
dinem virtutum, quibus ad eandem perfectionem perve- 
VOL. VIII. ai 

nitur, non immerito designat. Teguntur autem omnia 
lignis, a pavimento domus usque ad summitatem parietum, 
et usque ad laquearia, cum electi a primis fidei rudimentis, 
usque ad perfectionem bone actionis, et usque ad ingres- 
sum patriz ccelestis, bonis insudare non desistunt operibus, 
cum a primis justis usque ad ultimos, in consummationem 
seculi omnes virtutibus student, quorum merito jure valeant 
protestari, quia bonus Christi odor sumus Deo in omni 
loco. Et texit pavimentum tabulatis abiegnis. Hoc 
quomodo factum sit, plenius in libro Paralipomenon ex- 
plicatur, ubi scriptum est: Stravit quoque pavimentum 
templi pretiosissimo marmore, stratum decore multo. Unde 
patet quod tabulas abiegnas, quibus pavimentum tegeret, 
nequaquam in terra posuit; sed primo illud marmore pre- 
texit, ac deinde tabulas superposuit; ac tertium his duo- 
bus auri vestitum superaddidit, ut in sequentibus legitur. 
Sicut autem altitudo parietis in altum exsurgens, atque 
usque ad laquearia perveniens, profectus virtutum, quibus 
electi ad regnum celeste perveniunt, vel certe ipsos electo- 
rum choros, sibimet per tempora variantia succedentes 
significant, ita equalitas pavimenti concordem eorundem 
humilitatem, qua in temporali adhuc vita positi, socialiter 
invicem caritate dictante conversantur, non immerito de- 
monstrat. Quod videlicet pavimentum pretiosissimo erat 
marmore stratum, decore multo; idemque marmor mox 
tabulis tectum abiegnis; quia nimirum vita justorum 
primo fidei firmitate praemunienda in corde, ac deinde vir- 
tutum spiritualium latitudine est adornanda in opere ; alio- 
quin quid utilitatis habebat decor marmoris pretiosissimi 
lignorum tabulis obtectus, si non mysticum aliquid tacite 
signaret, ac bonorum amplitudinem operum fortitudine 
fidei intemerate suffulciendam esse docebat? Abies vero 
propter altitudinem sui, et robur durabile, mentem electo- 
rum infima mentis queeque desideria spernentem, et cce- 
lestium contemplationi semper intentam, virtuteque pa- 
tientiz excellentem, non incongrue demonstrat. Auri autem 
laminz, que marmori ac tabulis sunt abiegnis superposite, 
ipsa est latitudo caritatis, de puro corde, et conscientia 

bona, et fide non ficta; que sicut aurum aliis pretiosius 
est metallis, ita ceteris eximior virtutibus, in templo Dei 
singulari luce refulget. Unde bene apostolus, cum plu- 
rima virtutum bona, que humilibus corde essent servanda, 
quasi pavimenti ornatus enumeraret, dicens: Induite vos 
ergo, sicut electi Dei, sancti et dilecti, viscera misericordiz, 
benignitatem, humilitatem, patientiam, modestiam, suf- 
ferentes invicem, et donantes vobismetipsis, si quis adver- 
sus aliquem habet querelam: sicut Christus donavit nobis, 
ita et vos facite; repente, velut desuper addendo auri vela- 
mine subjunxit: Super omnia autem caritatem habentes, 
quod est vinculum perfectionis. 

Cap, x. Aidificavit quoque 20 cubitorum, tabulata 
cedrina, &c.| Posteriorem templi occidentalem dicit. Ab 
ortu enim solis ingressum habebat templum, et ab occasu 
domum interiorem, hoc est sancta sanctorum. Quod autem 
tabulata, que interiorem domum ab exteriore separabant, 
a pavimento usque ad superiora esse dicit eedificata: non 
usque ad laquearia significat, que 380 cubitis erant in 
sublime a pavimento suspensa, ut supra jam dictum est; 
sed tantum usque ad cubitos 20 altitudinis, ut in sequenti- 
bus aperte legitur. Reliquum vero erat supra tabulata 
apertum et inane, usque ad laquearia cubitorum decem 
altitudinis, et cubitorum 20 longitudinis, juxta latitudinem 
domus, per quam nimirum januam fumus incensorum 
thymiamatis solebat in sancta sanctorum ascendere, atque 
ad arcam Domini operiendam penetrare. In qua distinc- 
tione domus Domini patet figura mystica, et apostolo 
exponente luce clarius est; quia prior domus, in qua sem- 
per introibant sacerdotes, sacrificiorum officia consum- 
mantes, presens est ecclesia, ubi quotidie piis insistentes 
operibus, Domino sacrificia laudis offerimus. Interior vero 
domus, quee ad posteriorem templi partem erat facta, ipsa 
est promissa nobis vita in ceelis, interior quidem hac con- 
versatione nostri exilii; quia in preesentia Regis summi, 
perpes ibi beatorum angelorum et hominum solennitas agi- 
tur. Unde bene de ea merito servo dicitur, Intra in gau- 
dium Domini tui. Sed posterior est tempore, quia post 

seculi hujus labores, ad illius ingressum perducimur. 
Tabulata autem que utramque domum ab invicem divi- 
dunt, ipsa sunt claustra coeli, quorum nobis apertionem 
quotidie suspiramus: et quantum Dominus donaverit, pia 
semper instantia, donec aperiantur, et intrare liceat, pulsa- 
mus: ubi etsi necdum ante solutionem corporum intrare 
permittimur, apertam tamen habemus januam divine pie- 
tatis, qua orationum nostrarum, eleemosynarum, jejunio- 
rum, ceterorumque operum thymiamata premittamus. 
Hine est enim quod paries cedrinus, domus interioris 
januam habebat in superioribus per totum, ubi fumus 
incensorum intraret; quia oculi Domini aperti sunt super 
domum ejus, nocte ac die, et aures ejus in orationes ser- 
vorum suorum intendentes, et hoc per totam latitudinem 
diffusze per orbem ecclesiz. Altare quoque thymiamatis, 
quod in domo quidem exteriore, sed prope ostium stabat 
domus interioris, typus fuit perfectorum justorum, qui 
carne quidem adhuc in mundo retenti, sed omni desiderio 
sunt ad ccelestia suspensi, et velut incenso thure fumum 
ascendentem in sancta sanctorum emittunt; quia superno 
amore flagrantes, crebris orationum vocibus aures sui pul- 
sant auctoris. Apertamque late januam fumus incensorum 
in superioribus invenit; quia quanto mundiores quique 
in terris, et quasi viciniores ccelesti patria commorantur, 
tanto citius a Domino cuncta que poscunt accipiunt. 
Bene autem interior domus 20 cubitos longa facta est, 
propter mysterium gemine dilectionis, de qua supra dixi- 
mus, que in hac interim vita ex parte maxima electorum 
illustrat mentes, sed in illa patria, cessantibus aliarum vir- 
tutum operibus, sola perpetuo regnat. Porro 40 cubito- 
rum erat ipsum templum, pro foribus oraculi. Diximus 
ipsum templum ecclesiz typum gessisse ; unde recte fuit 
40 cubitorum: qui numerus sepe in significationem poni- 
tur presentis fidelium laboris, quomodo quinquagenarius 
in significatione future quietis et pacis. Denario namque 
numero continentur precepta, quorum observatione ad 
vitam pervenitur. Denario zque significatur ipsa, quam 
desideramus, et pro qua laboramus, vita perennis. Qua- 

dratus vero est mundus, in quo pro acquirenda eadem 
vita certamus. Unde et Psalmista congregandam de gen- 
tibus ecclesiam preevidens aiebat: De regionibus congrega- 
vit eos, a solis ortu et occasu, ab aquilone et mari. Decem 
autem quater ducta, sexaginta faciunt. Unde populus ab 
Aigypto liberatus, in figuram presentis ecclesiz, quadra- 
ginta annis in eremo multis laboribus exercebatur, simul et 
pane ccelesti reficiebatur, ac sic tandem ad promissam olim 
patriam pervenit. Exercetur enim tentationibus quadra- 
ginta annis, ut latores ecclesiz, quibus totum per orbem 
in observanda Dei lege desudat, insinuentur: pascitur 
manna de colo per eosdem quadraginta annos, ut osten- 
dantur ipsz, quas ecclesia tolerat passiones, spe denarii 
ccelestis, hoc est, zternze beatitudinis esse levigandz: ubi 
hi qui nunc esuriunt et sitiunt justitiam, saturabuntur ; et 
sicut eadem ecclesia suo canit Redemptori Deo, Ego autem 
cum justitia apparebo in conspectu tuo, satiabor, dum 
manifestabitur gloria tua. Pariter ergo populus Dei et 
afficitur adversis, et reficitur manna; ut sit illud apo- 
stoli, Spe gaudentes, in tribulatione patientes. In qua 
figura et Dominus noster quadraginta diebus jejunabat 
ante mortem carnis sue: quadraginta etiam epulabatur 
cum discipulis suis post resurrectionem carnis sue, appa- 
rens eis in multis argumentis, et loquens de regno Dei, et 
convescens. Jejunando etenim ostendebat nostrum in se 
laborem, manducando autem et bibendo cum discipulis, 
ostendebat in nobis suam consolationem. Jejunans velut 
clamabat: Attendite ne graventur corda vestra in crapula 
et ebrietate, et curis hujus vite: manducans autem et 
bibens, velut clamabat, Ecce ego vobiscum sum usque ad 
consummationem seculi; et iterum ait: Videbo vos, et 
gaudebit cor vestrum, et gaudium vestrum nemo tollet a 
vobis. Simul enim cum viam Domini carpimus, et a vani- 
tate praesentis seculi jejunamus, et promissione futuri refi- 
cimur, hic non apponentes cor, illic pascentes sursum cor. 

Cap. x1. Kt cedro omnis domus intrinsecus vestiebatur, 
&c.] Diximus de cedro, quod insuperabilem virtutum 
venustatem signaret. Quo nimirum ligno, omnis domus 

Domini intrinsecus vestitur, cum corda justorum solo 
bonorum operum amore nitescunt. Habet domus Domini 
in tabulis cedrinis tornaturas suas, et conjuncturas fabre- 
factas, cum electi quique sese ad invicem pulcherrima 
caritatis copula connectunt; ita ut cum innumera sit 
multitudo fidelium, unum tamen cor, unam habere animam 
pro communis fidei ac dilectionis societate merito di- 
cantur. Namque tornature, que juncturis tabularum ap- 
ponebantur, ut unum ex omnibus fieret tabulatum, ipsa 
sunt officia caritatis, quibus ad invicem fraternitas sancta 
copulatur, atque in unam Christi domum toto terrarum orbe 
componitur. Quz etiam domus habet czlaturas eminen- 
tes, cum opera virtutum sancti nequaquam occulte tegunt, 
sed manifesta expressione foris omnibus, quales sint ipsi, 
quid agant, in exemplum vivendi proferunt; quomodo 
fecit apostolus Paulus, qui non solum przdicando Chris- 
tum gentibus, et patiendo pro Christo, quantum emineret, 
ostendebat, verumetiam in epistolis ad ecclesias destinatis, 
quot pericula pro Christo tolerarit, quantis revelationibus 
sit a Christo sublimatus, felici glorificatione declarabat, qui 
cum dicere suis auditoribus non dubitaret: Imitatores mei 
estote, sicut et ego Christi. Quid in domo Domini, nisi — 
ceelaturas eminentes ostendit, quia singulari culmine virtu- 
tis se cunctis imitabilem przbuit? Omnia cedrinis tabulis 
vestiebantur, nec omnino lapis apparere poterat in pariete. 
Et lapides parietis sive pavimenti, et tabule et aurum, 
sanctorum omnia in ecclesia vitam designant. Sed ea 
utique distinctione, cum pariter ponuntur, ut lapides vivi 
sint sancti, fortitudine fidei in unam eandemque regulam 
sibimet agglutinati; tabula cedrine sive abiegne sint 
sancti, latitudine variarum virtutum, secundum donationes 
Sancti Spiritus in una eademque fide sibimet alterutrum 
connex1; aurilaminz, sunt sancti supereminentes, scientize 
caritatem habentes, hujusque fulgore gratissimo ad invicem 
congaudentes. Que tria beatus apostolus una sententia 
complexus est, dicens, Nam in Christo Jesu neque circum- 
cisio aliquid valet, neque preputium, sed fides que per 
dilectionem operatur. Fidei namque invictz lapis figuram 

tenuit, cedrus actionis odoriferee, aurum transcendentis 
omnia dilectionis. Vestiturque lapideus paries tabulis ce- 
drinis, cum professio fidei bonis ornatur operibus, ne sine 
operibus otiosa judicetur aut mortua. Verum quia lex in 
lapide scripta, doctrina vero evangelii per lignum est Do- 
minice passionis confirmata, unde et populus lapide cir- 
cumcidebatur in preeputio, nos signo crucis consecramur 
in fronte. Possunt non incongrue parietes templi, lapidei, 
sive pavimentum pretiosissimo marmore stratum, eorum 
qui in lege fideliter ac perfecte vixerunt, typum gerere ; 
tabulee vero cedrinez sive abiegnze, novi testamenti justos 
indicare, qui volentes post Dominum venire, abnegant 
semetipsos, et sumpta cruce sua quotidie sequuntur illum. 
Et quoniam utriusque temporis justos communis gloria 
superne manet retributionis, lapidibus ac lignis pretiosis 
terna est species aurearum adjuncta laminarum. Nec con- 
trarium debet videri, quod supra diximus, porticum que 
erat ante templum, antiquorum figuram gestare fidelium ; 
ipsum vero templum, eorum qui post incarnationis Domi- 
nicze tempus in mundum venerunt; porro domum interio- 
rem regni ccelestis gaudia, que utrisque justis dantur, 
figurare ; nunc autem dicamus parietes lapideos antiquum 
Dei populum, tabulata cedrina novum, aureas laminas 
utriusque in ccelis premia designare, cum lidem parietes 
templi, et in porticu, et in ipso templo, et in sanctis sancto- 
rum pari fuerint modo de lapidibus et lignis et auro com- 
pacti. Multiplex namque est in diversis rebus earundem 
repetitio figurarum. Sed et hocdicendum, quia fuerunt et 
in lege, et ante scriptam legem plurimi, qui legaliter Do- 
mino deservirent, non occidentes, non fornicantes, non 
furtum facientes, non falsum testimonium loquentes, hono- 
rantes patrem et matrem, et diligentes proximos sicut 
seipsos. Hi ad parietes porticus lapideos pertinebant. 
Fuerunt alii, qui majori perfectione, relictis mundi negotiis, 
et assumpta cruce sua, sequebantur Dominum, qui ut 
apostolus ait: Ludibria et verbera experti, insuper et 
vincula et carceres, lapidati sunt, secti sunt, tentati sunt, 
in occisione gladii mortui sunt; circuierunt in melotis, in 

pellibus caprinis, egentes, angustiati, afflicti, quibus dignus 
non erat mundus. Hi qui ante manifestata tempora evan- 
gelii, vitam duxere evangelicam, quid nisi ante ingressum 
templi tabulata cedrina in porticu fulgebant? Quos utros- 
que, quia idem regnum cceleste communiter, quamvis in 
mansionibus discretis recipit, quasi porticus templi, post 
lapides et cedrum, intrinsecus est auro cooperta. Sunt 
autem hoc in tempore perplures, qui legalibus_ contenti 
preceptis, que supra commemoravimus, sufficere sibi cre- 
dunt tantum, si ad vitam venire mereantur. Sunt alii qui 
ad perfectionem nitentes, venditis que habent omnibus, 
Dominum sequuntur, memores promissi illius, quo talibus 
in resurrectione non solum vitam, sed et specialem pre- 
dixit honorem esse tribuendum: Amen dico vobis, inquit, 
quod vos qui secuti estis me, in regeneratione, cum sederit 
Filius hominis in sede majestatis suze, sedebitis et vos super 
sedes duodecim, judicantes duodecim tribus Israel. Hi ad 
parietes templi albo de lapide factos, ili figuraliter ad 
cedrina pertinent tabulata, utrique a Domino perpetuz 
preemia lucis, quasi auri laminas quibus decorentur, ex- 
pectant. Sunt in abditis templi lapides pretiosi, sunt 
tabulz ligni aromatici, utraque auro cooperta; quia et illi 
qui in lege Domini immaculate ambulaverunt, et qui gra- 
tiam evangelii perfecte susceperunt, pariter eterna vita 
perfruuntur. Oraculum autem in medio domus in in- 
teriore parte fecerat, ut poneret ibi arcam foederis Domini. 
Hoc superius preeoccupando expositum est ; quia videlicet 
interna domus secreta patriz ccelestis, arca foederis Domi- 
num Salvatorem, in quo solo foedus pacis apud Patrem 
habemus, designaret; qui post resurrectionem suam as- 
cendens in coelum, carnem quam assumpserat ex virgine, 
in Patris dextera collocavit. Porro oraculum habebat vi- 
ginti cubitos longitudinis, et viginti cubitos latitudinis, et 
viginti cubitos altitudinis. Parietem significat cedrinum, 
qui oraculum, id est, sancta sanctorum ab ede exteriore 
segregabat, sicut et supra diximus. Oraculum ergo, ubi 
erat arca, habebat vicenos cubitos in longitudine et latitu- 
dine et altitudine, id est, per quadrum ; quia in superna illa 

patria, ubi Regem in decore suo vident oculi sanctorum, 
sola caritas divine ac fraterne gratiz per omnia fulget ; 
quod presentibus quoque verbis astruitur, cum dicitur, Et 
operuit illud atque vestivit auro purissimo. Quod est 
aperte dicere, quia supernz mcenia civitatis gratia caritatis 
implevit. 

‘Cap. xii. Sed et altare vestivit cedro.| Altare dicit 
thymiamatis, quod erat ante oraculum, de quo paulo post 
subinfertur: Sed et totum altare oraculi texit auro. Unde 
intelligi datur, quod idem altare de lapide quidem fuerit 
factum, et cedro vestitum, ac deinde auro coopertum. 
Significat autem typice perfectorum vitam justorum, qui 
quasi in vicinia oraculi sunt positi; quia desertis infimis 
delectationibus, de solo regni ccelestis ingressu curam 
omnem impendunt. Unde bene in hoc altari non carnes 
victimarum, sed sola incendebantur thymiamata; quia 
tales non adhuc peccata carnis et illecebras cogitationum 
in se mactare opus habent, sed tantum orationum spiritua- 
lium et ccelestium desideriorum odoramenta, per ignem 
zterni amoris in conspectu sui Conditoris offerunt. Quid 
autem in hujusmodi altari lapis, cedrus, et aurum figurent, 
ex his que superius dicta sunt, facile potest intelligi. 
Domum quoque ante oraculum operuit auro purissimo, et 
fixit laminas clavis aureis. Domum ante oraculum pre- 
sentis ecclesiz typum tenere diximus, ubi ita Redemptoris 
nostri amore flagramus, ut necdum ipsum videre facie 
ad faciem valeamus. Unde apte domus hec auro quidem 
optimo cooperta, sed interposito erat medio pariete ab 
oraculo secreta. Oraculum namque vocatur, cum vel 
divina hominibus, vel angelica allocutio cum secretorum 
quorumque revelatione conceditur. Unde bene oraculum 
in abditis, hoc est, in interiore domo factum est; quia 
in superna patria et angelorum nobis visio et allocutio, 
ipsaque Dei presentia revelabitur ; juxta hoc quod Veritas 
ipsa diligentibus se pollicetur, dicens: Qui autem diligit 
me, diligetur a Patre meo, et ego diligam eum, et mani- 
festabo ei meipsum; et iterum: Venit hora cum jam non 
in proverbiis loquar vobis, sed palam de Patre meo annun- 

tiabo vobis. Domus ergo ante oraculum auro tecta est, 
quia perfecti quique justi in hac vita, ubi necdum palam 
de Patre audire; id est, necdum palam videre queunt, 
fidem et opus justitiz divino ornant amore, per quem per- 
fectam visionem et plenam Dei cognitionem mereantur. 
Lamine aurez, quibus cooperta est domus, operationes 
sunt multifaric pietatis, quos in obsequium vel sui Creato- 
ris, vel fraterne necessitatis amor castus exhibet. Clavi 
aurei quibus erant affixee laminz, ipsa sunt precepta cari- 
tatis, sive promissa eterne claritatis, per que in exercitio 
studioque virtutis, ne deficiamus, donante Christi gratia 
continemur. Unde bene de eisdem clavis in libro Para- 
lipomenon scriptum est, Sed et clavos fecit aureos, ita ut 
singuli clavi siclos quinquagenos appenderent. Quinqua- 
genario namque numero solet in scripturis remissio pecca- 
torum, et gratia Spiritus Sancti, et requies eterna figurari ; 
quoniam quinquagesimus Psalmus est pcenitentiz et re- 
missionis, quinquagesimus annus jubilzus, et quinquage- 
sima die post Pascha Spiritus Sanctus adveniens primitivam 
ecclesiam consecravit. Et quinquagenorum erant siclorum 
clavi singuli, quibus lamin aurez affigebantur, in parieti- 
bus domus Domini; quia nimirum verba ccelestia, quibus 
in amore bonorum operum proficimus, et conservamur, 
veniam nobis promittunt peccatorum, gratiam Spiritus 
Sancti, et sabbatismum in futuro pollicentur eternum. Et 
hi quidem clavi dilectionis. Sunt vero alii clavi timoris, 
quibus incipientes quique, et necdum ad perfectionem per- 
venientes, illecebras vitiorum carnalium voluptatumque 
mortificant ; illi videlicet sermones veritatis, quorum in- 
stitutione carnem nostram crucifigere cum vitiis et concu- 
piscentiis edocemur, quos habere desiderabat propheta 
cum ait: Crucifige clavis et timore tuo carnes meas, 
a judiciis enim tuis timui. Qui rursum ad _ perfectionem 
perveniens dicit de clavis dilectionis: Mihi autem ad- 
herere Deo bonum est. Nihilque erat in templo, quod 
non auro tegeretur. Sed et altare totum oraculi auro 
texit. Supra de altari dictum est, plenius vero hee in 
libro Paralipomenon explicantur, ubi porticus quoque, que 

erat ante frontem templi deaurata esse intrinsecus, cce- 
nacula quoque tecta esse perhibentur. Ubi figura mysterii 
in promptu est, quod tota ecclesia, et in hoc seculo 
et in futuro, pre ceteris virtutibus Deo placitis dono 
caritatis abundat, et sola hic quasi singulariter eminens 
clare videtur. Deaurata est quippe porticus ante templum, 
quia patres veteris testamenti Deo per caritatem placu- 
erunt; deauratum est templum, quia eadem ipsa caritas 
Dei diffusa est in cordibus nostris per Spiritum Sanctum, 
qui datus est nobis; deaurata est domus interior, quia in 
superna patria sola caritas regnat. Sed ibi eo verius 
et securius, quo presens ipse Deus, qui est caritas, videtur : 
ibi eo certius, quo ipse Mediator Dei et hominum, qui solus 
paternorum est conscius secretorum, velut arca testamenti 
semper aspicitur. Quod autem ccenacula quoque tecta 
sunt auro, ad eundem sensum respicit. Sicut enim in- 
terior domus sancti sanctorum, ubi erat arca foederis, 
vitam sanctorum in conspectu sui Conditoris et Redempto- 
ris designat, juxta illud psalmistae, Abscondes eos in abs- 
condito vultus tui a conturbatione hominum ; ita coenacula 
eandem in alto vitam, hoc est, in ceelis esse, et non in hoc 
mundo designant, dicente apostolo: Que sursum sunt 
queerite, ubi Christus est in dextera Dei sedens; que 
sursum sunt sapite, non que super terram. 

Cap. xi. Ht fecit in oraculo duos Cherubin, &c.] 
Cherubin, sicut propheta Ezechiel aperte declarat, angelice 
dignitatis vocabulum est, numeroque singulari Cherub, 
plurali Cherubin dicitur. Unde apte in figuris Cherubin, 
quze erant in oraculo facta angelica ministeria, qua Con- 
ditori suo in ccelis semper assistunt, possunt intelligi. 
Qui recte de lignis olivarum facti esse perhibentur, quia 
nimirum virtutes angelice gratia Spiritus Sancti, ne unquam 
ab amore Dei arescant, unctz sunt. Ipsi etenim una 
nobiscum sunt participes illius, de quo ait in laude Christi 
propheta: Unxit te Deus Deus tuus oleo letitie pre 
participibus tuis. Recte de lignis olivarum sunt figura- 
liter facti, quos luce sapientize ccelestis mox ipse qui cre- 
avit, implevit. Unde Cherub appellari voluit, qui Latine 

multiplicata scientia, sive scientize multitudo interpretatur. 
Decem autem cubitorum sunt altitudinis, quia denario 
vite eterne fruuntur, habentes inviolatam in se sui Re- 
demptoris imaginem, servata in perpetuum sanctitate et 
justitia et veritate, quam a prima conditione perceperunt. 
Denarius namque decem obolis constat, et continere in se 
nomen Ceesaris et imaginem consuevit. Quapropter et 
figure regni celestis aptissime congruit, ubi et sancti 
angeli in imagine sui Conditoris, ad quam facti sunt, 
semper manent, et electi homines imaginem ejus, quam 
peccando amiserant, recipiunt. Scimus enim, inquit, quia 
cum apparuerit, similes ei erimus, quoniam et videbimus 
eum sicuti est. Quinque cubitorum ala Cherub una, et 
quinque cubitorum ala Cherub altera, id est, decem cubi- 
tos habentes a summitate ale unius usque ad alee alterius 
summitatem. Ale cum in sanctorum hominum figura 
ponuntur, virtutes significant eorum, quibus ad ccelestia 
semper volare, atque in his conversationem delectantur 
habere. Cum vero in significatione angelorum ponuntur 
ale, quid aptius quam gratiam perpetue et indefective 
felicitatis eorum, qua semper in ceelestibus in ministerio 
sul persistunt Auctoris? Vel certe quia levitate spiritualis 
nature sunt preediti, ita ut ubicumque voluerint, statim 
quasi volando perveniant, et hic cum alis figurati, et pro- 
phetis sunt cum alis ostensi. Bene autem dicitur quod 
quinque cubitorum fuerit ala Cherub una, et quinque 
cubitorum ala Cherub altera; quoniam virtutes angelice 
legem Dei, que in quinque libris descripta est, indefessa 
devotione custodiunt, diligendo videlicet Deum et Domi- 
num suum ex omnibus viribus suis, diligendo et proxi- 
mos tanquam seipsos. Plenitudo enim legis est caritas. 
Proximi autem eorum, et ipsi adinvicem sunt angelici 
spiritus, et homines electi eorum eque concives. Unde 
utraque ala ejusdem esse mensurz perhibetur, quia videlicet 
eadem ipsa devotione, qua sese in alterutrum in Deo dili- 
gunt, nostram quoque ad se ascendentium societatem desi- 
derant. Sicque simul ala decem cubitos complent cum in 
gemine caritatis exhibitione angeli de Conditoris sui pre- 

sentia letantur. Decem quoque cubitorum erat Cherub 
secundus mensura pari, et opus unum erat in duobus 
Cherubin. Duo erant facti Cherubin propter consortium 
ejusdem, de qua loquimur, caritatis significandum ; quia 
minus quam inter duos stare caritas non potest. Unde 
et Salvator binos ad preedicandum mittere discipulos cura- 
vit, ut tacite doceret, ab eis qui verbum fidei przedica- 
rent, virtutem dilectionis ante omnia opera esse tenendam. 
Uniusque mensure et operis erant duo Cherubin, quia 
disparilitas voluntatum sive cogitatuum in superna illa 
patria nulla est, ubi una omnes eademque Dei presentis 
visione et gloria illustrantur. Posuitque Cherubin in 
medio templi interioris. Extendebant autem alas suas 
Cherubin, et tangebat ala una parietem, et ala Cherub 
secundi tangebat parietem alterum. Ale autem altere 
in medio pariete templi, se invicem contingebant. Manifes- 
tum est ex his, que przeedicta sunt, quare Cherubin in 
medio templi interioris sint positi, quorum habitatio sem- 
per est in celis. Extendebant autem alas Cherubin quasi 
ad volandum, quia spiritus angelici semper habent animum 
ad obsequium divinz voluntatis paratum. Quod vero ala 
una tangebat parietem, et ala Cherub secundi alterum pari- 
etem, ad illam caritatis administrationem, quam nobis ex- 
hibent angeli, pertinet. Quod alee alterze in medio templi 
se invicem contingebant, eam dilectionis gratiam qua se 
alterutrum complectuntur, exprimit. Bene autem sequi- 
tur: Texit quoque auro Cherubin, quia et naturam eorum 
Conditor immortali caritate sublimavit, et mentem vera 
dilectionis atque humilitatis luce replevit. Notandum 
sane, quod Moyses, dum tabernaculum faceret, fecit et 
duos Cherubin aureos, quos posuit in propitiatorio, quod 
erat super arcam. Salomon autem addidit alios duos 
majores, quos in templo poneret, sub quorum alis arcam 
in medio poneret cum propitiatorio et Cherubin prioribus. 
Sicque factum est, ut in tabernaculo quidem essent Che- 
rubin duo, in templo autem quatuor. Ad unam vero ean- 
demque significationem utrique pertinent. Sed repetitum 
est opus auguste factum et per Salomonem, ut typice 

doceretur, quia multiplicata per incarnationem Dominicam 
ecclesia, latius esse gentibus sublimitas ceeli civium panden- 
da. Qui sic Conditorem de collato sibi munere beatitudinis 
collaudant, ut de nostra quoque ereptione, atque ad eandem 
beatitudinem introductione congaudeant. Extendunt enim 
alas adinvicem super arcam, cum ad laudem Domini Salva- 
toris referunt bonum omne quod acceperunt. Extendunt 
alteras alas ad parietes oraculi, cum sanctos etiam homines 
secum videre letantur, eosque velut alarum suarum summi- 
tatibus tangunt, quos consortes atque imitatores fuisse in 
hac vita suze puritatis exultant. Duos autem cque parietes 
alis suis tangunt, quia fideles utriusque populi, Judzos 
scilicet et Gentiles, possessores secum habent aulze cceles- 
tis. Non quod in illa patria distinctio sit localis inter 
utrumque populum, sed quia major fiat festivitas internze 
beatitudinis, de consortio adunate fraternitatis. Exten- 
dunt ergo Cherubin ad utrumque parietem oraculi alas 
suas, quia laetantes in ceelesti patria justos utriusque populi 
visione quoque sue gloriz ad laudem sui Creatoris excitant. 
Nec solum de illorum, quos secum intus habent, hominum 
justorum felicitate letantur agmina ccelestia, verumetiam 
nostri, qui foris adhuc positi, de profundis ad Dominum 
clamamus, curam gerunt sedulam. Unde bene de eisdem 
Cherubin, in libro Paralipomenon scriptum est: Ipsi autem 
stabant erectis pedibus, et facies eorum versz erant ad 
exteriorem domum. Stabant erectis pedibus Cherubin, 
quia a via veritatis, in qua mox ut conditi sunt positi, 
nunquam aberraverunt. Angeli habent facies ad exterio- 
rem domum, quia nos ab hujus erumna peregrinationis 
ereptos, ad suum desiderant pervenire consortium. Sic 
ergo pedibus stabant erectis, sic alas suas ad auro textos 
oraculi parietes extendunt, ut facies habeant ad domum 
versas exteriorem; quia angeli sic suam perpetuo inno- 
centiam conservant, sic de animarum sanctarum in ceelis 
beatitudine congaudent, ut eis quoque quos in terris adhuc 
peregrinari conspiciunt, electis opem ferre non desinant, 
donec et illos ad celestem patriam introducant. Omnes 
enim sunt administratorii spiritus, in ministerium missi, 

propter eos qui hereditatem capiunt salutis. Possunt 
etiam per duo Cherubin, duo testamenta figurari; qui 
nimirum Cherubin in oraculo sunt facti, quia in consilio 
divine provisionis nobis utique inaccessibili atque incom- 
prehensibili ante secula dispositum est, quando, et qualiter, 
quibusve auctoribus sacra scriptura conderetur. De lignis 
olivarum sunt facti, quia per viros misericordiz, quorum 
pietatis opera non defuerunt, per viros unctione Spiritus 
Sancti illustratos, divini sunt libri conscripti. De lignis 
olivarum sunt facti, quia lucem nobis scientize tribuunt, 
juvante flamma caritatis Dei, qui per Spiritum Sanctum 
diffunditur in cordibus nostris. Decem cubitis sunt alti, 
quia per observantiam decalogi legis Deo serviendum 
predicant ; quia Deo servientes fideliter, denario remune- 
randos esse regni perpetis ostendunt. Geminas habent 
alas, quee testamenta per aspera zque et prospera inde- 
fesso proposito semper ad ccelestia tetendisse, ac perve- 
nisse declarant; quia hoc quidem suis auditoribus facien- 
dum esse demonstrant. (Quinque cubitorum ala Cherub 
una, et quinque cubitorum ala Cherub altera; quia in 
omni labentium dierum varietate, sancti universos sui cor- 
poris sensus in obsequium sui Conditoris extendunt, oculos 
habentes semper ad Dominum, audire desiderantes vocem 
laudis ejus, et enarrare universa mirabilia ejus, dulcia 
faucibus suis habentes eloquia illius, super mel et favum 
ori suo, currentes in odore unguentorum ejus, et donec 
superest habitus in eis, et Spiritus Dei in naribus, non 
loquentes labiis iniquitatem, nec in lingua sua stultitiam 
personantes. Sicque per arma justitie a dextris et a 
sinistris incedentes, ad perceptionem ccelestis denarii, quem 
summus paterfamilias cultoribus suze promisit vineze, per- 
veniunt. Et opus unum erat in duobus Cherubin, quia 
utriusque instrumenti scriptores una eademque castitate 
operis, et caritatis devotione Deo serviebant, una et con- 
sona Domini voce ac fide predicant. Et quidem novum 
testamentum de Dominica incarnatione, passione, resur- 
rectione, ascensione, gentium vocatione, Judzeorum expul- 
sione, multimoda ecclesia tribulatione facta narrat; hzc 

eadem vetus testamentum, si recte intelligitur, veraciter 
fienda predicabat. Adventum ergo Antichristi, finem 
seculi, extremi diem judicil, et zternam bonorum gloriam, 
poenamque reproborum concordi utrumque testamentum 
veritate probat. Ale igitur Cherubin interiores super 
arcam se invicem contingebant, quia utraque testamenta 
pari de Domino attestatione consentiunt. Item alis ex- 
terioribus iste unum parietem, ille alterum contingebant ; 
quia vetus testamentum proprie antiquo Dei populo scrip- 
tum est, novum vero nobis, qui post incarnationem Domi- 
nicam ad fidem venimus: et secundo parieti, id est, sep- 
tentrionali recte comparamur, quibus post frigora, ac tene- 
bras idololatrize lucem veritatis cognoscere datum est. Nam 
etsi primitiva ecclesia maxime de Judezeis effloruit, et omnis 
Israel circa finem seculi salvandus esse creditur, plurimi 
tamen fidelium hujus temporis de gentibus congregantur 
ad evangelii suscipienda sacramenta; quibus etiam divini- 
tus hoc datum est, ut revelatis oculis sui cordis, manifeste 
cognoscant literam veteris testamenti evangelice gratiz 
plenam esse mysteriis. Versas habent facies Cherubin 
ad exteriorem domum, quia ad nos qui adhuc foris stamus, 
nec re ipsa, sed spe salvi facti sumus, divini sunt libri 
conditi; quia scriptores eorum jam regnantes cum Domino, 
illumque collaudantes in ccelis, curam nostre gerunt salu- 
tis, proque nostris erratibus apud ejus pietatem interpel- 
lant. Circumdati sunt auro Cherubin, quia preclaris 
scriptorum suorum operibus confirmatur auctoritas tes- 
tamentorum. Manifestata autem cognitione per orbem 
divinarum scripturarum, sive interna gloria ccelestium 
agminum, (utrumque enim Cherubin, ut diximus, et angelos 
videlicet, et testamenta designant,) confestim plures ad 
fidem converti et bonis abundare cceperunt operibus, 
unde apte subditur : 

Cap. xiv. Ht omnes parietes templi per circuitum sculp- 
sit, &c.] Omnes parietes templi per circuitum omnes 
sanctze ecclesiz populi sunt, quibus super fundamentum 
Christi locatis, totius ambitum orbis replevit, coeptumque 
fidei aedifictum, quotidie nova membrorum suorum pro- 

genie, quasi lapidum pretiosorum appositione superaug- 
mentare non desistit. Qui nimirum parietes variis czlatu- 
ris sculpuntur, cum alii datur per Spiritum sermo sapien- 
tiz, alii sermo scientiz, secundum eundem Spiritum; 
alteri fides in eodem Spiritu, alii gratia sanitatum in uno 
Spiritu, alii operatio virtutum, alii prophetia, alii discretio 
spirituum, alii genera linguarum, alii interpretatio sermo- 
num. Et ut ad illas veniamus, quas omnes habere vale- 
mus virtutes; caritas, gaudium, pax, longanimitas, patien- 
tia, benignitas, bonitas, fides, modestia, continentia, et 
ceeteri fructus Spiritus, quid nisi czlature sunt parietum 
templi? quia ornamenta sunt mentium populi Dei. Scul- 
puntur udem parietes et torno, cum prompto pollent animo 
fideles ad faciendum cuncta que Dominus precepit, ad 
patiendum cuncta que permittit, dicentes ex animo per 
singula que occurrunt: Benedicam Dominum in omni 
tempore; et, Paratum cor meum, Deus, paratum cor 
meum; cantabo, et psalmum dicam Domino. Sculpuntur 
torno, cum in tantum virtutibus operam impendunt, ut 
ab harum tramite nullis circumstantium rerum periculis, 
nullis possint blandimentis averti. Quia enim tornatura 
et ceteris artibus velocitate przecellit, et ipsa sibi regulam, 
qua sine errore opus perficiat, sistit; apte per hanc pia 
sanctorum vita signatur, que et parata est semper ad 
obsequium divine voluntatis, et hanc absque diverticulo 
errandi complere longo virtutum usu exercitata didicit. 
Unde et sancta ecclesia in Canticis Canticorum sponsi et 
Redemptoris sui virtutes admirata, dicebat: Manus ejus 
tornatiles auree, plenz hyacinthis. Tornatiles quippe 
sunt manus ejus, quia apparens in carne, sanctitates et 
miracula queecunque voluit, absque omni morarum tardi- 
tate, absque ullis errorum ambagibus, Dei virtus et 
sapientia perfecit. Aurez sunt, quia que foris verbo 
jussit intus ut fierent, divina plenius potentia dedit. 
Plenze sunt hyacinthis, quia ad gloriam Patris universa 
quee fecit, retulit; quia per opera que fecit, nostros ad 
celestia queerenda sensus erigit. Ommnes ergo parietes 
templi per gyrum variis celaturis et torno sculpuntur, 
VOR. Vill, x 

cum per mundum ecclesia virtutum spiritualium execu- 
tioni, absque ullo prorsus errore, prompta devotione in- 
sistit, ubi bene dicitur: Et fecit in eis Cherubin et palmas, 
et picturas varias, quasi prominentes de pariete, et egre- 
dientes. Cherubim namque in parietibus templi facit Salo- 
mon, cum electos suos ad regulam sanctarum scripturarum, 
in quibus est multitudo scientia, vitam suam dirigere 
donat. Cherubim facit, cum eos in hoc mundo castitatem 
angelicee conversationis, pro modulo suo docet imitari, 
quod maxime vigiliis ac laudibus divinis, dilectione sincera 
Conditoris et proximi geritur. Palmas facit, cum memo- 
riam eterne retributionis eorum mentibus infigit, ut eo 
minus ab arce justitiae declinent, quam semper ante cordis 
oculos habent: facit picturas varias, quasi prominentes de 
pariete, et egredientes, cum multifarias virtutum opera- 
tiones fidelibus tribuit; verbi gratia, viscera misericordiz, 
benignitatem, humilitatem, patientiam, modestiam, suf- 
ferre invicem et donare sibimetipsis, super omnia autem 
hee, caritatem habere, quod est vinculum perfectionis. 
Que videlicet virtutes cum in tantam electis consuetu- 
dinem venerint, ut velut naturaliter eis esse videantur 
insite, quid aliud quam picture domus Domini promi- 
nentes, quasi de pariete exeunt? Quia et verba, et opera 
veritatis non adhuc ab aliis extrinsecus discunt, sed infixa 
radicitus parata semper ab intimis cordis, que sunt agen- 
da sive docenda, proferunt. Sed et pavimentum domus 
texit auro intrinsecus et extrinsecus. Intrinsecus et ex- 
trinsecus, in oraculo et in ipso templo significat. Diximus 
autem supra, quod pavimenti eequalitas, humilem concor- 
diam designaret sancte fraternitatis; ubi cum sint Judai 
et gentes, barbari et Scythe, liberi et servi, nobiles et 
ignobiles, cunctise in Christo esse fratres, universi eundem 
se habere Patrem, qui est in ceelis, gloriantur. Neque enim 
de concordissima humilitate supernorum civium dubitare 
cuiquam fas est. Texit ergo Salomon pavimentum domus 
auro intrinsecus et extrinsecus, quia Rex noster pacificus 
et angelos et animas justorum, in ccelis perfecte ac plenarie 
dono dilectionis implevit, et peregrinantes in hoc seculo 

cives ejusdem patric ccelestis signaculo dilectionis a cate- 
rorum mortalium vilitate secrevit: In hoc cognoscent, in- 
quiens, omnes, quia mei estis discipuli, si dilectionem 
habueritis ad invicem. 

Cap. xv. Ht in ingressu oraculi fecit ostiola de lignis 
olwarum, &c.| Quod primo dixerat, Fecit ostiola de lignis 
olivarum, hoc ipsum apertius videtur explicare voluisse, 
cum adjunxit: Et duo ostia de lignis olivarum; unus 
quippe erat ingressus oraculi, sed idem ingressus duobus 
ostiis claudebatur. Rursumque reseratis eisdem aperieba- 
tur, sicut et templum et porticus ante templum unum non 
amplius habebant introitum ; certi utique causa mysterii, 
quia unus Dominus, una fides, unum baptisma, unus Deus, 
unus in ecclesiam presentem per baptismum, unus in 
regnum cceleste per opera fidei est sperandus introitus. 
Nam quod unus esset ingressus oraculi, testatur hoc quod 
inferius de arca scriptum est: Cumque eminerent vectes, 
et apparerent summitates eorum foris sanctuarium ante 
oraculum, non apparebant ultra extrinsecus. Ubi patenter 
ostenditur, ni fallor, quod unus erat ingressus oracul, et hic 
e regione factus arce, que erat in medio ejusdem oraculi; 
cujus ingressus ostiola, per significationem multifarie pos- 
sunt accipi. Nam et angelicos spiritus, quorum ministerio 
in habitationem patriz ccelestis introducimur, apertissime 
designant ; et apostolicorum zeque virorum, que apostolo- 
rum figuram tenent, quibus claves regni ccelorum datz 
sunt; que accepta a Domino potestate ligandi atque sol- 
vendi, et dignos intra januam regni admittunt, et con- 
tumaces impuros et superbos excommunicando, vel ana- 
thematizando ab ingressu vitz perennis eliminant. Sed et 
opera justitiz, quorum merito ad regnum ceeleste perveni- 
tur, recte per ostia, per que in sancta sanctorum ingredie- 
batur, possunt typice designari; juxta quod in libro 
Sapientiz scriptum est, Custoditio autem legum, consum- 
matio incorruptionis, incorruptio autem facit proximum 
Deo. Concupiscentia autem sapientie deducit ad regnum 
perpetuum. Quibus omnibus apte congruit, quod eadem 
ostiola de lignis fiunt olivarum; quia nimirum et angeli et 

x2 


308 DE TEMPLO SALOMONIS. 


homines perfecti, fructu  misericordiz, et operibus lucis 
sese in domo Dei gloriosos exhibent ; immo omnes electi per 
arma lucis et pietatis aditum sibi patrize ccelestis aperiunt. 
Duo sunt autem ostiola, sive quia Deum et proximos dili- 
gunt et angeli et homines sancti; neque januam vite nisi 
per hance geminam dilectionem possunt intrare; seu quia 
utrisque populis fidelibus, Judeis videlicet et gentilibus, 
eadem vite januareseratur. Postes habent angulorum quin- 
que, quia non solum animas electorum aula cceli recipit, sed 
et corporibus immortali gloria praeditis, in judicio suas fores 
aperiet. Quinque enim sunt sensus corporis nostri, quorum 
et supra meminimus; visus, auditus, gustus, olfactus, et 
tactus. Vel certe postis uterque tabernaculi quinque factus 
est cubitorum, quia solis illis supernz patrize introitus pandi- 
tur, qui omnibus sul corporis et cordis sensibus Domino 
servire studuerint ; corporis videlicet cum per eosdem sen- 
sus aliquid pro illo agunt, cordis vero, cum sobrie, et juste, 
et pie cogitant de eis, que per ipsos corporis sensus agere 
decernunt. Kt sculpsit in eis Cherubin, et palmarum fa- 
cies, et anaglypha valde prominentia, et texit ea auro. 
T'Av¢y Greece, Latine dicitur celatura. Cuncta autem 
heec supra idem cum Cherubin in ornatu parietum templi 
posita, et pro captu nostro exposita sunt. Nec laborandum 
in astruendo, quod virtutum operibus, que per totum or- 
bem ecclesia in suis sanctis ac perfectis exercet, illi pre- 
cipue, quibus fidelium cura commissa, et claves regni cce- 
lorum sunt datz, omni debeant solertia insistere ; ut quan- 
tum gradu preeminent ceteris, tantum et merito precellant 
bone actionis. Habent namque in se picturam Cherubin 
sculptam angelicam in terris vitam, quantum mortalibus 
possibile est, et mente imitantur, et opere. Habent et 
palmarum species, cum dona superne retributionis fixa 
semper intentione meditantur. Palma namque manus 
victricis ornatus est. Habent anaglypha valde prominen- 
tia, cum certissima bonorum operum documenta, et que 
nemo in sinistram partem interpretari valeat, cunctis sese 
intuentibus ostendunt. Et hec omnia opera aureis sunt 
laminis operta, cum sicut seepe dictum est et semper dicen- 

dum, ceteris virtutum floribus specialius in magnis ecclesize 
membris fulgor supereminet amoris. His ostiolis etiam 
velum fuisse additum, Verba dierum narrant. Fecit quo- 
que velum, inquit, ex hyacintho, purpura, cocco, et bysso, 
et intexuit ei Cherubin. Quod decoris quidem gratia fac- 
tum est, ut inter parietes deauratos etiam holosericum ful- 
geret. Sed in ejusdem mysterii significatione, cujus et 
ostiola ante arcam, atque ingressum oraculi appensum est ; 
ut sicut ostiola congruis horis aperiebantur, sic et velum 
revelaretur quoties advenirent, quibus in sancta sanctorum 
esset ingrediendum. Hujus ergo veli sedula revelatio legis 
apertionem significat, et regni ccelestis, qua nobis per 
incarnationem Domini et Salvatoris nostri donata est. 
Unde et baptizato eo, coli aperti sunt, ut ostenderetur 
quia per baptisma quod nobis ipse consecravit, januam 
patriz ccelestis deberemus ingredi. Et moriente illo in 
cruce, idem velum scissum est medium: a summo usque 
deorsum, ut aperte doceretur, quia figuree legales jam tunc 
ad finem venissent, ac veritas evangelii arcanaque ccelestia, 
et ipse cceli ingressus non adhuc prophetandus, ac figu- 
raliter significandus, sed jamjamque esset proxime omnibus 
aperiendus, qui ab initio mundi usque ad id temporis in 
fide veritatis de mundo transierunt. Nam die post resur- 
rectionem Domini quadragesimo, universi cum eo colum 
petierunt, remotoque omni velamine, multifarias in domo 
Patris mansiones pro suis quique meritis acceperunt. Sed 
et nobis qui adhuc futuri eramus, eadem hora jam rese- 
ratus est superne illius civitatis ac domus Patris ingressus. 
In quam profecto civitatem, non nisi per interna eter- 
norum bonorum desideria, per fidem et sacramenta Domi- 
nice passionis, per fervorem sincere dilectionis, per mor- 
tificationem concupiscentiz carnalis, et per quotidiana 
angelorum auxilia conscenditur. Unde bene idem velum, 
sub quo in oraculum intrabatur, ex hyacintho et purpura, 
cocco et bysso factum esse, ei quoque Cherubin intexti esse 
memorantur. Hyacinthus quippe, qui cceli colorem imi- 
tatur, supernorum desideriis apte comparatur; purpura 
que sanguine conchyliorum conficitur, et sanguineam 
ipsam profert speciem, non immerito sacramentum Do- 

minicz passionis signat, quo nos initiarl, quod imitari 
crucem nostram portando, debemus. Coccino, qui rubeo 
colore flammescit, congrue exprimitur virtus amoris, de 
quo mirantes dixere, qui cum Domino ambulaverunt, dis- 
cipuli: Nonne cor nostrum ardens erat in nobis, dum 
loqueretur in via, et aperiret nobis scripturas? Byssus 
qui de terra virenti germine nascitur, et longo artificum 
exercitio, nativum exuit virorem, atque ad albentem dedu- 
citur speciem, congrue castigationem nostre carnis insi- 
nuat. Cujus quasi humorem ingenitum exsiccari jubet 
apostolus Paulus, dicens: Mortificate membra vestra, quee 
sunt super terram, fornicationem, immunditiam, libidinem, 
concupiscentiam malam, et avaritiam, quze est simulachro- 
rum servitus. Ad quantam vero candoris gratiam hance 
velit perduci, ostendit idem apostolus, dicens: Obsecro 
vos, fratres, per misericordiam Dei, ut exhibeatis corpora 
vestra hostiam viventem, sanctam, Deo placentem; ratio- 
nabile sit obsequium vestrum. Intexuntur velo Cherubin, 
eisdem quatuor coloribus eximiis conficiuntur, cum in 
universis qu pie agimus a venenatis damonum telis, per 
angelorum preesidia, Domino donante, protegimur. Intex- 
untur velo Cherubin, cum in bonis que agimus, multitu- 
dine scientiz indesinenter utimur, respicientes semper ad 
eloquia divina; et ne forte a virtutum calle aberremus, 
horum intuitu contenti, vestigia nostra regimus. Fecitque 
in introitu templi postes, de lignis olivarum quadrangu- 
latos, et duo ostia de lignis abiegnis altrinsecus; et utrum- 
que ostium duplex erat, et se invicem tenens aperiebatur. 
Sicut ingressus oraculi, quo ad arcam Domini Cherubin 
perveniebatur, introitum significat regni ccelestis, quo ad 
visionem nostri Conditoris supernorumque civium nos 
introduci speramus, et desideramus ; ita introitus in tem- 
plum, primordia nostrz conversionis ad Deum, quando in 
preesentem ecclesiam ingredimur, typice demonstrat. Iste 
ingressum nostrum ad fidem, ille designat ad speciem. 
Unde apte postes hujus introitus quadrangulati sunt facti, 
propter quatuor sancti evangelii libros, quorum doctrina in 
fide veritatis erudimur; seu propter totidem quatuor vir- 
tutes principales, prudentiam, fortitudinem, temperantiam, 

justitiam, quarum veluti fundamine quodam firmissimo, 
omnis bonorum actuum structura innititur. Prudentia 
namque est, qua discimus quid nos agere, qualiter vivere 
deceat. Fortitudo, per quam ea que agenda didicimus, 
implemus ; quas uno versiculo virtutes propheta breviter 
complectitur, dicens: Dominus illuminatio mea, et salus 
mea. Illuminatio videlicet, ut quz agere debeamus, edo- 
ceat; salus vero, ut ad hac nos peragenda confirmet. 
Temperantia, qua discernimus, ne plus aut minus justo 
prudentize sive fortitudini operam dare inveniamur. Et 
quoniam quisque prudentia, fortitudine, temperantia utitur, 
absque ulla contradictione justus esse probatur. Virtus 
quarta post prudentiam, fortitudinem, temperantiam, jus- 
titia sequitur. Duo ostia que in hunc ingressum facta 
sunt, dilectio est Dei et proximi; que bene altrinsecus 
facta esse dicuntur, quia ad invicem respiciunt, adeo ut una 
sine altera nequaquam possit haberi: Omnis enim qui 
credit quoniam Jesus est Christus, ex Deo natus est. Et 
omnis qui diligit eum qui genuit, diligit eum qui natus est 
ex ipso. Et sicut iterum dicit: Quia qui non diligit fra- 
trem suum quem videt, Deum quem non videt, quomedo 
potest diligere ? Unde recte ostium exterius dilectio fra- 
terna, interius dilectio intelligitur divina; quia illa prior 
tempore, hec est dignitate sublimior. Et per illam ad 
hance intratur, quia ex amore proximi discitur, qualiter 
amari Conditor debeat. Utrumque autem ostium duplex 
erat, et se invicem tenens aperiebatur; quia in utraque 
dilectione duo sunt, que principaliter observare debemus. 
In dilectione etenim Dei, fidem veritatis, et puritatem 
necesse est habeamus bone operationis. Sine fide enim 
impossibile est placere Deo; et fides sime operibus mor- 
tua est; in amore autem fraternitatis patientia est et be- 
nignitas servanda, dicente apostolo Paulo: Caritas patiens 
est, benigna est. Patiens videlicet ad tolerandas molestias 
injuriasque proximorum; benigna vero ad dimittendum 
ex corde, et benefaciendum eis, quorum injurias sustinet. 
Qualem nos caritatem habere Dominus voluit, cum ait: 
Dimittite, et dimittetur vobis; date, et dabitur vobis. 

Dimittite injurias ledentibus vos, date subsidia pietatis 
eis quibus laxatis injurias. Qualem nos impendere dilec- 
tionem desiderat ipse, qui nos in oratione dicere precepit : 
Panem nostrum quotidianum da nobis hodie; et, Dimitte 
nobis debita nostra, sicut et nos dimittimus debitoribus 
nostris. Utrumque autem ostium duplex erat, et dilectio 
utraque gemino ordine perficitur. Utrumque se invicem 
tenens aperiebatur, quia juncte sunt virtutes, neque ab 
invicem queunt dividi. Nam neque fides sine operibus, 
neque sine fide possunt opera bona placere. Neque item 
injurias ferre sufficit, qui ei quem tolerat etiam que ne- 
cesse habet, cum posset, ministrare contempsit ; neque ei 
qui substantiam mundi habuerit, sat est de hac egenti 
proximo dare, si non eas quas sibi forte irrogaverit moles- 
tias, sincero ex corde remittit. Quod enim de utroque illo 
ostio dicitur, quia se invicem tenens aperiebatur, non hec 
apertio separationem ab invicem spiritualium designat vir- 
tutum ; sed hoc potius indicat, quod per harum conjunc- 
tionem ingressus nobis sanctz ecclesiz magis patescit, ut 
quo his amplius abundemus, eo verius sanctorum ccetibus 
associemur. Sicut etiam divisio Maris Rubri, per quam 
populus Dei Aigyptium persequentem evasit, non divi- 
sionem unici baptismatis, sed apertionem potius signavit, 
qua, extinctis peccatis omnibus, ad littus et solitudinem 
transeamus virtutum; vel certe ostium quod invicem se 
tenebat, aperitur, cum per ministerium predicatoris dis- 
cernitur, quid proprie ad cognitionem fidei, quid ad vi- 
vendi castitatem pertineat; que tamen utraque a sua 
nequeunt connexione separari; quantum distet inter se 
proximorum mala tolerare, et eis nostra bona commendare, 
cum heee certissime soleant in uno eodemque corde per- 
fectorum indissolubilia permanere. Notandum sane, quod 
in ingressu oraculi, duo quidem ostia fuisse dicuntur, sed 
hee duplicia fuisse non dicuntur; in templi vero, id est, 
domus prioris introitu ita erant duo ostia, ut duplex esset 
utrumque ; quia nimirum in presenti ecclesia talem nos 
ingredi ac ducere vitam necesse est, in qua dilectionem 
Dei et proximi per fidem et operationem, per patientiam 


DE TEMPLO SALOMONIS. 313 


et benignitatem, servemus. In futura autem vita, ubi 
Deum et proximos in luce zterne beatitudinis videbimus 
eadem utique dilectione gemina, absque ullo prorsus la- 
bore, immo in magna requie, multitudine divine dulcedinis 
fruemur. Unde apte introitus domus interioris duo qui- 
dem ostia, sed hic simplicia habebat. Non enim ibi fides 
necessaria est, ubi ea que nunc credimus ac speramus, 
omnia manifesta luce videbimus; non enim est labor ope- 
rum necessarius, ubi mercede perpetua eorum que hic 
laboramus, donabimur; non necessaria patientia, ubi nemo 
aliquid adversi irrogat; non munificentia benignitatis, ubi 
nemo indiget quod opus est. Heec de ostiorum figura pro 
modulo nostro, sequentes patrum vestigia, disseruimus ; 
verum juxta formam operis, decoris gratia provisum est, 
ut in uno eodemque templi ingressu, duo essent ostia. 
Necesse etenim erat parietes domus, que viginti cubitos 
habebant in altitudine, nonnullas etiam grossitudines ha- 
bere, in cujus nimirum grossitudinis extrema parte ostia 
erant affixa, ita ut equale parieti esset utrumque ostium, et 
sive intus sive foris templum quisque positus ostium inspi- 
ceret, unus ei per omnia paries esse videretur. Similiter 
et cedrinus paries, cum vicenorum in longitudine et altitu- 
dine esset cubitorum, non parvam et ipse debuit habere 
grossitudinem. Quapropter et in hujus ingressu duo facta 
sunt ostia, ut videlicet ab utroque latere, hoc est, intus et 
foris, zequale parieti ostium pateret; et quoniam easdem 
picturas ostium, quas et paries habebat, veraciter unus per 
omnia et continuatim extentus paries videretur; unum 
decoris gratiam pretendens, aliud mysterii dispensationem 
prefigurans. Quod vero descriptis templi ostiis sequitur, 
Et sculpsit Cherubin et palmas, et celaturas valde emi- 
nentes, operuitque omnia laminis aureis, opere quadro ad 
regulam, jam supra expositum est; quia et in parietibus 
domus, et in ostiis, et in interioribus ecclesiz picture sive 
celaturze sunt factz. Patetque ratio figura, quare easdem 
ipsas picturas et czelaturas, eosdem Cherubin prima templi 
janua, quos et interior recipiat; quia nimirum eadem 
arcana fidel, spel, et caritatis, sublimes quique ac perfecti 


314 DE TEMPLO SALOMONIS. 


sublimiter capiunt. Quzque omnes electi in ccelis plene 
in divina visione percipiunt, etiam catechizandos rudibus 
per suos quosque discenda et confitendo traduntur, qua- 
tenus sacris initiati mysteriis, quandoque etiam ad capi- 
enda ea que pie credidere, perveniant. 

Cap. xvi. Atdificavit atrium interius tribus ordinibus 
lapidum politorum, &c.| De interiore atrio breviter loquitur, 
de exteriore prorsus tacere videtur. Verum in Verbis die- 
rum utriusque fit mentio, ubi ita scriptum est: Fecit etiam 
atrium sacerdotum, et basilicam grandem, et ostia in basi- 
lica quee texit ere. Atrium ergo interius, quod vocatur 
sacerdotum, eo quod sacerdotes et Levitz in eo ministra- 
rent, ex omni parte erat templo circumdatum, sed ab 
oriente, unde templi erat ingressus, multo longius erat a 
templo, quam a ceteris tribus plagis secretum; quia nimi- 
rum in ea plaga, id est, in facie templi, fiebant ministeria 
sanctorum. Ibi altare z2neum ad hostias Domino offeren- 
das, ibi decem conchz ad lavandas easdem hostias, ibi 
mare zneum erat positum, ad lavandas manus pedesque 
sacerdotum, cum ad ministrandum intrarent. Habebat 
autem hoc atrium tres cubitos altitudinis, ut Josephus 
narrat, quatenus ab ingressu templi exteros prohiberet, et 
solum hoc sacerdotibus licere significaret. Eratque janua 
ad orientalem plagam, ad quam usque populus hostias 
suas et sacrificia inserebat, inde suscipienda a sacerdotibus, 
atque ad altare perferenda. De exteriore vero atrio, quod 
Verba dierum basilicam grandem vocant, ita Josephus scri- 
bit: Extrinsecus autem hujus templi, aliam edificavit 
aulam, quadranguli schemate factam, erigens maximas 
porticus atque latas; et portas excelsas et amplas, per 
quatuor mundi partes in eo constituens, quarum singulze 
ad unumquemque ventum, quatuor angulis attendebant, 
ubi zereas januas collocavit. Et paulo post: In hoc sacra- 
rium omnes populi, quibus purgatio et observatio legiti- 
morum inerat, introibant. Has vero porticus Cassiodorus 
senator in Pandectis, ut ipse Psalmorum expositione com- 
memorat, triplici ordine distinxit. Primum videlicet ordi- 
nem ponens extra atrium sacerdotum, ex omni parte per 

quadrum ; secundum eodem modo extra intimas porticus, 
undique versum in gyro; extremum similiter ex omni 
latere priorum porticuum in circuitu. Sicque templum 
triformi zdificiorum presidio ab omni erat parte munitum, 
facto pavimento sub divo inter eedificia singula de mar- 
more, et parietibus domorum interioribus; hoc est, eis qui 
ad templum respiciebant, factis inter columnis, exteriori- 
bus vero solidis. Sicque fiebat ut omnis structura templi 
pro graduum esset varietate rationabiliter distincta. Nam 
quando in sancta sanctorum ingrediebatur pontifex, in 
ipsum templum sacerdotes erant purificati; in atrium 
sacerdotum sacerdotes non purificati, una cum Levitis 
et cantoribus in intimum atrium basilicz majoris, viri 
Judzei purificati stantes et orantes, sub divo si sere- 
num esset, si tempestas in porticus proximas sese reci- 
pientes ; in exterius autem atrium mulieres Judze puri- 
ficate; in extremum vero atrium, Gentiles et Judzi, 
qui nuper venerant ex gentibus, usque ad sextum puri- 
ficationis diem. Hec, ut in pictura Cassiodori repe- 
rimus distincta, breviter annotare curavimus, ita eum ab 
antiquis Judzeis didicisse; neque virum tam eruditum 
voluisse in exemplum legendi proponere, quod non ipse 
prius verum esse cognovisset. Heec sunt loca quorum 
meminit supremus graduum Psalmus, qui ita incipit: 
Kece nunc benedicite Dominum, omnes servi Domini, qui 
statis in domo Domini, in atriis domus Dei nostri. In his 
porticibus Hieremias et alii prophet, in his Dominus et 
apostoli verbum populo preedicabant. In harum aliqua 
Dominus sedebat docens, quando a tentantibus Phariszis 
mulier illi adultera judicanda oblata est. In his invenit 
vendentes et ementes boves, et oves et columbas, hosque 
cum suis mercimoniis eliminavite templo. In his Petrus 
et Joannes claudum invenientes, sanaverunt, ac secum 
ingrediente interius ad orandum duxerunt. In his orabat 
omnis multitudo populi, quando incensum ponenti Zacha- 
rie, angelus ad altare thymiamatis apparuit, eumque de 
preecursoris Domini nativitate perdocuit. Non autem hec 
atria cum porticibus suis aspectum templi de longe aspec- 

tantibus abscondere potuerunt, quia locus in quo templum 
erat situm, multo sublimior erat, quam ubi porticus fun- 
datze fuere. Nam sic Josephus scribit: Extremz atriorum 
fabricee, cum in quadringentis cubitis essent erectze, tamen 
ad verticem usque montis, in quo templum edificatum est, 
pervenerunt; hee quidem destructura templi studioso 
lectori credidimus intimanda. Verum in eis quacumque 
scriptura sacra referre commodum duxit, figuras mysterio- 
rum queramus, ceteris per historiz cognitionem simpli- 
citer utamur. Aidificium ergo templi intra atrium sacerdo- 
tum, perfectorum in sancta ecclesia, et sublimium vitam ex- 
primit virorum, eorum videlicet qui et excellentia virtutum 
Domino appropinquare, et aliis verbo atque opere ducatum 
solent ostendere salutis. Sacerdos namque ab eo Latine 
nomen accepit, quod sacrum prebere ducatum minoribus 
debeat. Quo nomine in scripturis mystice non soli altaris 
ministri, episcopi videlicet et presbyteri, sed omnes utique 
censentur, qui altitudine recte conversationis, ac doctrine 
salutaris eminentia, nec sibimetipsis tantummodo, sed sibi 
et pluribus prosunt, dum corpora sua hostiam viventem, 
sanctam, Deo placentem exhibent. Neque enim episcopis 
solis aut presbyteris, verum universe ecclesiz loquebatur 
apostolus Petrus, cum ait: Vos autem genus electum, 
regale sacerdotium, gens sancta, populus acquisitionis. 
Cujus honore dignitatis etiam antiquus Dei populus erat 
insignitus, dicente ipso ad Moysen: Hee dices domui 
Jacob, et annuntiabis filiis Israel. Et paulo post: Et vos 
eritis mihi regnum sacerdotale et gens sancta. Basilica 
vero grandis, que erat extra atrium sacerdotum, in quo 
omnis populi multitudo adorare, sive ad verbum audien- 
dum confluere solebat, carnalium in sancta ecclesia vitam, 
moresque secularium figuraliter insinuat, quibus dicit 
apostolus: Et ego, fratres, non potui vobis loqui quasi 
spiritualibus, sed quasi carnalibus, tanquam parvulis in 
Christo lac potum vobis dedi, non escam. Qui bene per 
basilicam grandem designatur, quia absque ulla dubietate 
multo major est in sancta ecclesia talium quam perfecto- 
rum numerus. Sed quantum numero prestant, tantum 

succumbunt merito. Unde apte basilica hec grandis, etsi 
plurimos capit, non eos tamen in interiora templi deaurati, 
non ad altaris officium, non in ipsum saltem atrium sacer- 
dotum intromittit; quia carnales quique atque infirmi 
adhuc in ecclesiis, etsi ob meritum caste fidei ac pietatis 
Deo devoti, ad electorum sortem pertinent, longe tamen 
abest ut illis aquentur, qui cum fiducia proloquuntur: 
Non enim audeo aliquid eorum loqui, quze per me non efficit 
Christus in obedientiam gentium, verbo et factis. Et iterum: 
Bonum certamen certavi, cursum consummavli, fidem ser- 
vavi, de cetero reposita est mihi corona justitiz. Acce- 
debat quidem vulgus usque ad atrium sacerdotum, et 
hostias suas ad hujus usque januam deferebat susceptas a 
sacerdotibus, atque in altari oblatis oculis prosequebatur. 
Tn ipsum etiam templum cum aperiebatur, intuitum suum 
alonge dirigebat, nec tamen atrium sacerdotum intrandi 
facultatem habebat; verum de inferioribus clamabat ad 
Dominum, quia nec carnalium in ecclesia simplicitas a 
Domino despicitur, quando fideliter ea qu valent, vota 
pietatis offerunt. Dirigunt enim visus a longe in templum 
Dei, cum vitam sublimium discere et imitari sedulo con- 
gaudent, et quos virtutis imitatione sequi nequeunt, pize 
venerationis affectu amplectuntur. Vident hostias sacer- 
dotum in altari igne sacrosancto consumi, quia magna 
operum przemia cognoscunt a Domino per Spiritum Sanc- 
tum dignanter accipi. Adferunt et suas hostias ad atrium 
sacerdotum offerendas Domino per illos, dum bona que 
prevalent operantes, majorum ac doctiorum et firmantur 
exhortatione, et intercessione commendantur. Offerunt 
etiam tunc hostias suas sacerdotibus per eos Domino com- 
mendandas, cum sanctis quibusque egentibus necessaria 
mundi hujus, quibus ipsi abundant, summez mercedis 
intuitu tribuunt, Domino admonente ac dicente: Facite 
vobis amicos de mammona iniquitatis, ut cum defeceritis, 
recipiant vos in eterna tabernacula. Kt quicumque (in- 
quit) potum dederit uni ex minimis meis, calicem aque 
frigidee tantum in nomine discipuli, Amen dico vobis, non 
perdet mercedem suam. Ac sic utrorumque hostias unus 

idemque in altari Dei ignis absumit, quando Dominus 
eleemosynas divitum, quibus ministraverunt sanctis, una 
cum magnis eorumdem sanctorum virtutibus suo intuitu 
ac retributione dignas judicat. Multitudo ergo creden- 
tium, qui, relictis possessionibus, uno corde et anima Do- 
mino serviebant, ipsa est templum Dei, et locus intra 
atrium sacerdotum specialiter illi consecratus. Porro basi- 
lica grandis, et orantes in ea circa atrium sacerdotum in 
gyro, figuram gestant eorum, qui eodem tempore crede- 
bant ex gentibus in Syria et Antiochia, ceterisque pro- 
vinelis et civitatibus, quibus apostoli et seniores qui erant 
in Hierosolymis nihil amplius imponebant oneris, quam 
abstinerent se ab idolis immolato et sanguine, et suffo- 
cato, et fornicatione. Quorum tamen oblationibus vole- 
bant pauperes sanctorum, qui erant in Hierosolymis, sus- 
tentari, quatenus eis carnalia sua ministrantes, spiritualium 
eorum possent fierl participes. Barnabas vero et Paulus 
cum sociis suis qui oblationes eorum accipientes Hiero- 
solymam deferebant, ipsi sunt sacerdotes, qui oblationes 
suscipientes, ad altare Domini consecrandas perducebant, 
quia devotionis eorum, sanctis pro illis orare deberent, 
attulerunt. Atrium ergo quod positum inter locum vulgi 
et sacerdotum medium erat, divisionem illam significat ; 
quze carnales in sancta ecclesia nuper quidem incipientes 
viam justitiz ab arce perfectorum, non quidem sorte elec- 
tionis, sed meritorum quantitate discernit. Namque car- 
nales sufficere sibi credunt, si fidem, spem, et caritatem, 
operum quoque munditiam habeant. Perfecti autem et 
hee habent, et insuper verbo predicando laborant, pau- 
peribus omnia sua tribuunt, vigiliis, jejuniis, hymnis, et 
canticis spiritualibus, sacris quoque lectionibus operam 
dant, persecutiones, pericula propter justitiam tolerant, et 
ceetera quee se fecisse cum sociis Paulus gloriatur, prompta 
devotione mentis exequuntur. Unde bene atrium sacer- 
dotum tribus ordinibus lapidum politorum, et uno ordine 
lignorum cedri zedificatum esse memoratur. Tres quippe 
ordines sunt lapidum politorum, fides, spes, caritas. Et 
recte politorum, quia certe necessaria est discenda solertia, 

quo quisque modo quid credere, quid sperare, seu quid 
diligere debeat, dinoscat. Unus autem ordo lignorum 
cedri, ipsa est bona operatio sine corruptione simulationis 
exhibita, sine cujus superadyjectione, fides, spes, caritas, 
vera esse non valet. Dictum namque est sapius, quod 
ligna cedri propter odoris gratiam, et imputribilem suze 
nature potentiam, perseverantiam, famamque piz de- 
signent actionis. Ad hoc atrium usque universi conscen- 
dunt electi, qui fide, spe, et dilectione atque opere Deo 
placere appetunt. Hoc alta meritorum gratia transcen- 
dunt perfecti, cum in tantum virtutum culmine profi- 
ciunt, ut dicere suis auditoribus possint: Imitatores nostri 
estote, sicut et nos Christi; glorianturque et dicunt: 
Nescitis quoniam angelos judicabimus, quanto magis secu- 
laria ? 

Cap. xvii. Anno quarto fundata est domus Domini, &c.| 
Patet allegorize sensus, quare septem annis edificata sit do- 
mus Domini: quia nimirum sancta ecclesia toto hujus seculi 
tempore, qui sex dierum circuitu peragitur, ex electis con- 
struitur animabus, et cum fine seculi suum quoque cre- 
mentum ad finem ipsa perducit. Vel certe septem annis 
eedificatur, ob significationem gratize spiritualis, per quam 
ecclesia solum ut sit ecclesia, percipit. Septem quippe 
dona Sancti Spiritus enumerat Esaias, sine quibus nemo 
vel fidelis effici, vel fidem servare, vel merito fidei ad 
coronam potest pervenire justitiz. Quod autem in sep- 
timo anno, et in octavo ejus mense perfecta est domus 
Domini in omni opere suo, et in universis utensilibus, ad 
futurum seculum diemque judicii pertinet, quando ad tan- 
tam jam perfectionem sancta ecclesia perveniet, ut quid ei 
amplius addi possit, inveniri non possit. Habebit enim 
tunc, quod pius ille desiderator supplex a Domino quere- 
bat, dicens: Domine, ostende nobis Patrem, et sufficit 
nobis. Constat enim quia dies judicii spe in scripturis 
octonario numero typice exprimitur, eo quod hoc seculum, 
quod septem diebus currit, sequatur. Unde et propheta 
Psalmo titulum pro octava imposuit, quem ob metum 
ejusdem districti judicis cantavit, ita incipiens: Domine, ne 
in ira tua arguas me, neque in furore tuo, et reliqua. Sed 

non contemnenda nascitur questio, quomodo dicatur 
domus Domini in mense octavo perfecta in omni opere 
suo et in universis utensilibus; cum in sequentibus lega- 
tur, mense septimo perfectionem et dedicationem ejus esse 
completam. Neque autem incredibile est, quod septem 
quidem annis templum edificans Salomon, octavo mense 
octavi anni perfecerit, vel usque ad septimum anni noni 
mensem, dedicationem perfecte distulerit. Unde potius 
verisimile videtur, domum septem annis ac septem mensi- 
bus eedificatam, ita ut eodem mense septimo dedicationis 
sit celebrata soJennitas, ac die vicesimo tertio ipsius mensis, 
ut verba dicrum narrant, populum Salomon ad tabernacula 
sua dimiserit, sicque post unam septimanam, adveniente 
mense octavo, perfecta inventa sit domus Domini, et ope- 
ribus ejus videlicet universis, et ipsa dedicatione prius 
completa. Nisi forte putandum est post dedicatum tem- 
plum aliquid adhuc utensiliorum in ministeria ejus addi- 
tum fuisse, usque ad ingressum octavi mensis, accelerante 
rege, ut omnino mense septimo, qui totus erat solennis, 
templum dedicaretur; atque ita verum reperiatur utrum- 
que, et templum videlicet octavo mense in omni opere suo 
atque utensilibus perfectum, et ipsum septimo mense dedi- 
catum fuisse. Misit quoque rex Salomon, et tulit Hiram 
de Tyro filium mulieris vidue, de tribu Nephthalim patre 
Tyrio, artificem zrarium, et plenum sapientia, et intel- 
ligentia et doctrina, ad faciendum omne opus ex ere. Qui 
cum venisset ad regem Salomonem, fecit omne opus ejus. 
Et hoc mysterii gratia factum est. Artifex quippe Tyrius, 
quem adjutorem Salomon assumpsit, operis electos de 
gentibus verbi ministros significat; qui videlicet artifex 
pulchre dicitur, quia filius erat mulieris vidue de Israel. 
In qua persona solet nonnunquam presentis ecclesia tem- 
poris figurari, pro qua vir suus, videlicet Christus, morte 
gustata resurrexit, atque in coelos ascendens, eam interim a 
se peregrinantem reliquit in terris. Non autem laboran- 
dum in explanando, quomodo hujus viduee filii sint sancti 
praedicatores, cum omnes electi viritim se filios esse fa- 
teantur ecclesia, cum etiam de eisdem predicatoribus novi 
testamenti specialiter promittatur, dicente propheta: Pro 

patribus tuis nati sunt tibi filli, constitues eos principes 
super omnem terram. Fecit autem Hiram omne opus 
Salomoni; quia nimirum sancti preedicatores, dum fideliter 
ministerio verbi insistunt, opus utique Dei operantur ; 
quoniam illis loquendo foris viam veritatis aperiunt, quos 
illustrando intus ipse ad vitam preeordinavit eternam. Ego 
(inquit) plantavi, Apollo rigavit ; Deus autem incrementum 
dedit. Fecit autem opus ex ere, quia illis committere 
verbum quzrit doctor strenuus, qui pie suscipere ac per- 
severanter custodire desiderant, quique etiam aliis prz- 
dicando latius diffamare quzecunque ipsi didicerunt, recte 
satagunt. Atris namque metallum valde esse durabile 
constat, atque omnimodo sonorum. 

Cap. xvitt. Ht finxit duas columnas ereas, &c.| He 
sunt columne, de quibus Paulus ait: Jacobus et Czphas 
et Joannes, qui videbantur columne esse, dextras dederunt 
mihi et Barnabe societatis; ut nos in gentes, illi autem in 
circumcisionem. Quibus verbis quasi exponere videtur 
mysterium columnarum materialium, et quid videlicet 
figuraverint, et quare duz sint factz. Apostolos namque 
et doctores cunctos spirituales significant, fortes nimirum 
fide et opere, et contemplatione ad superna erectos. Duce 
sunt autem, ut et gentes et circumcisionem preedicando in 
ecclesiam introducant. Stabant in porticu ante fores tem- 
pli, et ingressum illius, suo decore ac pulchritudine, ex 
utraque parte mirabiliter ornabant. Ostium autem templi 
Dominus est, quia nemo venit ad Patrem, nisi per illum: 
et sicut alibi dicit, Ego sum ostium ; per me si quis intro- 
ierit, salvabitur. Quod videlicet ostium columne ab utro- 
que latere coram posite circumstant, cum ministri sermonis 
utrique populo introitum regni ccelestis ostendunt, ut sive 
a luce scientiz legalis quisque, seu ex rigore gentilitatis ad 
fidem evangelii venerit, habeat paratos eos, qui iter sibi 
salutis et verbo monstrent et exemplo. Vel certe quia de 
eis columnis in libro Paralipomenon ita scriptum est, Ipsas- 
que columnas posuit in vestibulo templi, unam a dextris, 
et alteram a sinistris; ideo sunt factze duc columne, atque 
ita disposite ut nobis et in prosperis et in adversis 

VOL. VIII. a 


322 DE TEMPLO SALOMONIS. 


ingressum patriz ccelestis ante oculos mentis habendum 
esse doceant. Hinc etenim Paulus columna utique domus 
Domini excellentissima, per arma justitiz nos a dextris et 
a sinistris communiendos esse, suis suorumque sedulus 
hortatur exemplis; ut nec prosperis delectati, nec fracti 
asperis, a regia vitz via, qua ad promissam nobis hzredita- 
tem patric ccelestis gradiendum est, ulla in parte decline- 
mus. Notandum sane in hac sententia Paralipomenon, 
quam posui, quod eadem porticus templi etiam vestibulum 
templi vocabatur; et quod in prophetis legimus, Inter 
vestibulum et altare orabant sacerdotes ; inter porticum et 
altare debere intelligi. Bene autem utraque columna 18 
cubitos altitudinis habere memoratur. Ter etenim seni, 
decem et octo faciunt. Tria vero ad fidem pertinere propter 
sanctam Trinitatem, sex ad operationem, quod in eo die- 
rum numero mundus sit factus, luce clarius est. Et tria per 
sex multiplicantur, cum justus qui ex fide vivit, cognitio- 
nem piz credulitatis executione bonz actionis accumulat. 
Columna namque ante fores templi decem et octo cubitos 
alta est, cum pradicator quisque egregius palam cunctis 
insinuat, non nisi per fidem et opera justitiz nos ad 
superne gaudia vitae posse pervenire. Quamvis possit et 
hoc altius intelligi, quod nomen Jesu apud Grecos ab hoc 
numero incipiat. Prima enim litera nominis Jesu apud 
eos decem, secunda octo significat. Et apte octodecim 
cubitos alte sunt columnz domus Dei; quia doctores 
sancti, immo omnes electi, ad eum finem bene vivendo in- 
tendunt, ut Conditorem suum facie videre mereantur ad 
faciem. Neque enim ultra quid querere habebunt, cum 
ad eum, quiest super omnia, pervenerint. Et linea cubito- 
rum duodecim ambiebat columnam utramque. Linea cu- 
bitorum duodecim, norma est apostolicz institutionis ; que 
nimirum linea ambit columnam utramque, cum quisque 
doctor sive Judeis sive gentibus pradicare missus, ea 
tamen facere curat, ea docere, que sancta per apostolos 
accepit ac didicit ecclesia. Nam si quis aliter vivere sive 
preedicare voluerit, et vel apostolica decreta spernere, vel 
pro suo libitu nova quezelibet statuere maluerit, non est talis 


DE TEMPLO SALOMONIS. B25 


columna templo Dei apta; quia dum apostolica statuta se- 
qui contemnit, quasi vel exilitate inertiz suze vel elationis 
tumidz grossitudine duodecim cubitorum linez non con- 
venit. Has nimirum lineas Dominus templi sui columnis 
circumdedit, cum missis ad docendas baptizandasque 
omnes gentes discipulis ait: Docentes eos servare omnia, 
quzcunque mandavi vobis. Qui ergo servat, ac docet 
omnia quecunque mandavit apostolis Dominus, neque alia 
superaddens, neque horum quidpiam preeteriens, ipse pro- 
fecto est columna in domo Dei, quz est ecclesia, et firma- 
mentum veritatis, qualem fore Timotheum monuit aposto- 
lus Paulus. Verum quia absque scientia scripturarum non 
potest esse firma vel vita vel loquela doctorum, apte sub- 
ditur: Duo quoque capitella fecit, que ponerentur super 
capita columnarum, fusilia ex zre. Quinque cubitorum 
altitudinis capitellum unum, et quinque cubitorum altitu- 
dinis capitellum alterum. Capita enim columnarum, hoc 
est suprema pars earum, precordia sunt doctorum fidelium, 
quorum Deo devotis cogitationibus, sicut capite membra, 
ita ipsorum omnia opera diriguntur et verba. Duo autem 
capitella, que his capitibus erant superposita, duo sunt 
testamenta, quorum meditationi atque observantie doc- 
tores sancti toto et animo subduntur, et corpore. Unde 
bene utrumque capitellum quinque cubitos habebat altitu- 
dinis; quia nimirum quinque libris scriptura Moysaicz 
legis comprehensa est, quinque etiam seculi ztates tota 
veteris testamenti series complexa est. Novum vero testa- 
mentum non alia nobis pradicat, quam quze Moyses pree- 
dicanda per hoc preedixerat, et prophetz. Unde Dominus 
Judzeis veteris testamenti literee frustra adherentibus, et 
gratiam novi spernentibus, ait: Si crederetis Moysi, crede- 
retis forsitan et mihi; de me enim ille scripsit. Scripsit 
enim Moyses de Deo, et multa figuraliter, et illud apertis- 
sime, cum promissum narrat Abrahz per Dominum, quia 
in semine tuo benedicentur omnes familie terre ; et cum 
per se ipse dicit filiis Israel, Quia prophetam vobis suscita- 
bit Dominus Deus vester de fratribus vestris, tamquam 
meipsum audietis, juxta omnia gueecunque locutus fuerit 
Ye 

vobis. Cujus preesagii admonuit discipulos vox Patris de 
ccelo, cum apparente illis Domino in gloria, inter ipsum 
Moysen et Heliam, in monte sancto intonuit, ita dicens: 
Hic est Filius meus dilectus, in quo mihi bene complacui, 
ipsum audite. Cum ergo admirabili divine operationis 
concordia, et primo novi testamenti gratia in velamine 
erat veteris condita, et nunc sacramenta veteris testamenti 
per lucem sunt novi revelata, quasi capitellum utriusque 
columnz quinque est cubitos altum; quia videlicet mani- 
festum est, quod in testamento veteri, cujus sacramenta vel 
in quinque libris legis preesignata, vel in quinque ztatibus 
omnia sunt plenius comprehensa, evangelicze quoque per- 
fectionis est insita gratia. Sicque fit, ut preedicator quis- 
que egregius, sive ad Judzos, seu mittendus ad gentes, 
consono divinorum eloquiorum testimonio confirmatus, 
certamen fidei, et operis rectitudinem, absque errore con- 
servet ; noveritque docens proferre de thesauro suo nova et 
vetera. Non solum autem testamenta sibi invicem divino- 
rum sacramentorum relatione concinunt, sed et omnes, qui 
in eorundem testamentorum libris scripti continentur electi, 
una fide preediti, eademque sunt ad invicem caritate con- 
nexl. Unde apte de ipsorum capitellorum factura sub- 
infertur: Et quasi in modum retis, et catenarum sibi 
invicem miro opere contextarum, utrumque capitellum 
columnarum fusile erat. Quod in libro Paralipomenon 
ita scriptum est, Nec non et quasi catenulas in oraculo 
et superposuit eas capitibus columnarum. Species namque 
catenarum, similitudo retis in capitellis, varietas est virtu- 
tum spiritualium in sanctis, de qua Domino canitur in 
Psalmis: Astitit regina a dextris tuis in vestitu deaurato, 
circumdata varietate ; hoc est, in vestitu fulgidze dilectionis 
circumamicta varietate diversorum charismatum. Vel certe 
multiplex contextio catenarum, et retis expansio, multi- 
farias electorum personas insinuat ; qua cum yerbis sanc- 
torum predicatorum fideliter auscultando, atque obediendo 
adherent, quasi columnarum capitibus superposite cate- 
nule miraculum suze connexionis cunctis aspectantibus 
prebent. Hz etenim catenz miro sibi invicem sunt opere 

contexte ; quia mirabili prorsus gratia Spiritus Sancti 
actum est, ut vita fidelium et locis et temporibus, et gradu 
et conditione, et sexu et etate, multum secreta ab alter- 
utrum, nihilominus una eademque fide ac dilectione sit 
ad invicem conjuncta. Nam quod hec conjunctio fraterna 
justorum locis et temporibus disjunctorum adunatione fiat 
donorum spiritualium, sequentibus quoque verbis ostendi- 
tur, cum de capitellorum factura adjungitur: Septena 
versuum retiacula in capitello uno, et septena retiacula in 
capitello altero. Septenario namque numero Spiritus Sancti 
solet gratia designari, Joanne attestante in Apocalypsi; 
qui cum vidisse se diceret Agnum habentem cornua septem 
et oculos septem, mox exponendo subjunxit, Qui sunt 
septem Spiritus Dei, missi in universam terram. Quod 
propheta Esaias apertius explicat, cum de nascituro Do- 
mino in carne loquens: Requiescet (inquit) super eum 
Spiritus Domini, Spiritus sapientize et intellectus, Spiritus 
consilii et fortitudinis, Spiritus scientiz et pietatis, et 
replebit eum Spiritus timoris Domini. Septena ergo ver- 
suum retiacula erant in capitello utroque, et patres utrius- 
que testamenti per gratiam unius ejusdemque Spiritus 
septiformis, ut essent electi, acceperunt. Et fecit columnas 
et duos ordines per circuitum retiaculorum singulorum, ut 
tegerent capitella. Duo quidem ordines erant retiaculorum 
in gyro capitelli, sed uterque ordo septemplici versuum 
numero currebat, donec circumacto capitello rursum in 
selpsum, quasi circulo facto, rediret. Hec figura sacra- 
menti in abdito non est, quare duo retiaculorum sint 
ordines, cum constet geminz discretionis esse virtutem 
dilectionis; quando videlicet Deum ex toto corde, et ex 
tota anima, tota virtute, et proximum tanquam nosipsos 
amare precipimur. Sed uterque ordo ille septem habet 
versuum retiacula; quia nec Deus absque gratia Spiritus 
Sancti potest amari, nec proximus. Manet namque sen- 
tentia veridica, quia caritas Dei diffusa est in cordibus 
nostris, non ex merito nostro, sed per Spiritum Sanctum 
qui datus est nobis. Ubi autem caritas Dei, ibi profecto 
et proximi diffunditur in cordibus fidelium, quia nimirum 
una sine altera haberi nequaquam valet. Facta sunt autem 

retiacula hee, ut tegerent capitella, hoc est undique in 
gyro circumdarent ; quia omnis scripture sanctz pagina, 
cum recte intelligitur, gratiam per omnia caritatis sonat 
ac pacis. Capitellum etenim divinorum eloquiorum, retia- 
cula sunt vincula mutuz dilectionis. Et retiaculis tegun- 
tur capitella, cum sacra eloquia, ut ita dixerim, dono cari- 
tatis undique probantur esse restituta. Nam et in eis, 
quee non intelligimus in scripturis, caritas late patet. 
Bene autem de eisdem retiaculis sive capitellis adjungitur : 
Que erant super summitatem malogranatorum. Malo- 
eranata namque, quorum natura est, uno foris cortice 
multa interius grana circumdare, apte in figura sancte 
ponuntur ecclesia, quee catholica unius fidei munimine 
innumera electorum agmina solet includere. Potest autem 
et uniuscujusque justitiam moresque designare, qui velut 
plurima uno cortice grana circumplectens, multa cogitatio- 
num virtutumque spiritualium insignia, ne forte diffluant, 
firma fidei et humilitatis curat vallare custodia. Et apte 
prorsus mysterio capita columnarum malis granatis erant 
in gyro circumdata; quia sanctos doctores necesse est 
priorum vitam fidelium ad memoriam revocare, eorumque 
exemplis semper actus suos ac sermones omni ex parte 
communire; ne sialiter forte, quam illorum habet regula, 
vixerint aut docuerint, errent. Sicut ergo retiaculorum 
admiranda connexio, unitatem designat fidelium, que est in 
vinculo pacis; ita etiam mala granata eandem ipsam typice 
denuntiant unitatem, que innumeros per orbem populos in 
unam fidei catholicee regulam cohibet. Vel certe mirabilis 
retiaculorum connexio, manifestam omnium fidelium con- 
cordiam demonstrat; malorum granatorum vero positio 
internas animi virtutes, que ab aliis videri nequaquam 
queunt, exprimit; patientiam videlicet, humilitatem, be- 
nignitatem, modestiam, et cetera hujuscemodi. Et quasi 
pulcherrima foris pomorum superficies apparet, sed inclusa 
intus granorum copia non paret, cum pia sanctorum opera- 
tio palam cunctis ostenditur ; sed ea que intus est, fidei, 
spei, ac dilectionis, caeeterorumque animi bonorum gratia non 
cernitur. Cum ergo dictum sit de retiaculis, ut tegerent 
capitella, que erant super summitatem malorum granato- 

rum, videtur juxta ordinem operis illius, quia mala granata 
fucrint facta in circuitu capitellorum, a parte inferiori, 
atque ex eisdem malis granatis orirentur retiacula, quibus 
capitella ex parte aliqua tegerentur. Patetque figura mys- 
terll, quia retiacula super summitatem fuerint malorum 
granatorum adnexa, que ad unam pene significationem 
sive personarum seu virtutem pertinent spiritualium. Sci- 
mus enim virtutes de virtutibus nasci, et sanctos ambulare 
de virtute in virtutem, donec videatur Deus deorum in 
Sion. Unde et apostolus: Scientes (inquit) quia tribula- 
tio patientiam operatur, patientia autem probationem, pro- 
batio vero spem. Sed et in ipso universali electorum col- 
legio varie sibimet invicem succedunt persone justorum, 
minoresque majorum ac predecessorum suorum gaudent 
fideliter adherere vestigiis eorumque dictis sive scriptis, 
ne forte in errorem labi possint, inniti. Retiacula ergo 
super summitatem sunt malorum granatorum apposita, 
cum concordia caritatis perfectis fuerit superadjecta operi- 
bus. Et cum utroque virtutis munere, et operatione vide- 
licet, et caritate, vita sanctorum clarescit, quasi circulum 
malorum granatorum in capitellis column concatenatio 
retiaculorum superaddita comitatur. Et quoniam omnia 
virtutum dona przsentium ad eterne gloriam remunera- 
tionis, que per evangelium est nobis promissa ac minis- 
trata, respiciunt, apte subjungitur: Capitella autem que 
erant super capita columnarum, quasi opere lili fabricata 
erant in porticu, quatuor cubitorum. Quid per lilia nisi 
superne claritas patrie, atque immortalitatis floribus re- 
dolens, paradisi designatur amcenitas? Quid per quatuor 
cubitos, nisi evangelicus sermo, qui introitum nobis 
eeternz beatitudinis illius promittit, et iter, quo ad hance 
perveniatur, ostendit? Cum ergo sancti doctores pro- 
missa nobis limina regni ccelestis in quatuor sancti evan- 
gelii libris ostendunt, quasi capita columnarum opus in se 
lilii quatuor cubitorum exhibent. Ubi notandum juxta 
literam, quia cum opus lilii in capitellis quatuor cubitoram 
esse memoratur, neque addidit latitudinis aut altitudinis, 
lectoris utique judicio, utrum in altitudine an in latitudine 
intelligi debeat, relictum est. Constat autem absque ulla 

prorsus dubietate, quia columna, quam duodecim cubito- 
rum restis ambiebat, quatuor habebat cubitos grossitudinis. 
Omnis etenim circulus quantum habet spatii in diametro, 
tantum habet ter in gyro. Denique mare zneum, quia 
diametrum habebat decem cubitorum, ut in sequentibus 
legitur, consequenter habebat triginta cubitos in gyro. 
Verum quia dicitur opus lilii quatuor fuisse cubitorum, 
sive latitudinem seu designet altitudinem, nihilominus 
ratio figurze perspicua est; quia non nisi per evangelium 
exoptatissima illa mundo vox insonuit, dicens: Peeni- 
tentiam agite, appropinquabit enim regnum ccelorum. 
Quod vero sequitur: Et rursum alia capitella in summi- 
tatibus columnarum desuper, juxta mensuram columne, 
contra retiacula; juxta mensuram columne dicit, tante 
altitudinis quantz erat et columna, cujus tamen altitudo 
quanta fuerit, minime narratur. Hec autem capitella 
qualiacunque et quantacunque fuerint (non enim men- 
suram eorum aperte scriptura designat) more llorum 
videntur esse apposita; de quorum factura si quid mysti- 
cum inquirere delectat, illam regni perennis sublimitatem 
potest non incongrue designare, quam nec oculus vidit, 
nec auris audivit, nec in cor hominis ascendit, que pre- 
paravit Deus diligentibus se. Post lilia etenim quatuor 
cubitorum, alia sunt apposita capitella, quorum altitudo 
quanta fuerit, non dicitur; quia multa quidem de ccelesti 
beatitudine in evangelio legimus, quod videlicet ibi mundi 
corde Deum videbunt, quod erunt zquales angelis Dei, 
quod non nubunt, neque nubentur, quod nec mori ultra 
poterunt, quod ubicunque est Christus, ibi et ministri ejus 
erunt, quod manifestabit seipsum illis, quod palam de Patre 
annuntiabit eis, quod gaudium visionis ejus nemo tollet ab 
eis. Sed ipsa species horum que diximus, ipse status 
et conversatio patrize ipsius ceelestis, quomodo sese habeat, 
solis eis qui hanc intrare meruerunt, ejus civibus patet. 
Unde bene factura sive altitudo horum capitellorum, que 
supra liltum erant, ut incomprehensibilis esset terrestribus, 
qualitas coelestis habitationis insinuatur; de qua tamen 
hoe minime latet, quia omnes ibi communi felicitate divinze 
visionis fruuntur, tanto quisque sublimius, quanto mun- 

diores ad eum videndum oculos habuerit cordis. Qui 
enim dixit, Benedixit omnes timentes Deum, pusillos cum 
majoribus ; ipse dixit, Quia tu reddes singulis secundum 
opera eorum. Communis ergo ibi benedictio omnium 
erit electorum. Attamen pro distincta operum qualitate, 
multe sunt mansiones beatorum in una eademque domo 
Patris zeterna in ceelis: quod in harum quoque structura 
columnarum mystice reor esse designatum, cum dicitur: 
Et rursus alia capitella in summitate columnarum de- 
super, juxta mensuram columne, contra retiacula. Juxta 
mensuram quippe columre fiunt capitella desuper, cum 
sancti doctores, immo omnes justi, eorundem doctorum 
vestigia sequentes, przemia superne retributionis, secun- 
dum merita piz recipiunt operationis. Contra retiacula 
quoque fiunt eadem capitella, quia juxta modum dilectio- 
nis, qua sibi ad invicem in hac vita fraternitas sancta 
copulata est, supernorum quoque civium societate in pree- 
sentia sui Creatoris conjungetur in ccelis. Verum quod 
eadem supernorum societas civium utriusque populi fideli- 
bus tribuitur, recte subjungitur: Malorum granatorum 
autem ducenti ordines erant in circuitu capitelli secundi. 
Diximus mala granata totius sancte ecclesie typum 
tenere ; centenarilus vero numerus, qui ad dexteram ma- 
num primus pervenit, nonnunquam vitam zterne beatitu- 
dinis figurare consuevit. Duplicatur autem hic numerus 
malorum granatorum in circuitu capitelli secundi, ut in- 
sinuetur mystice, quod utriusque testamenti populus ad- 
unandus in Christo ad zeternee vite sit introducendus coro- 
nam. Cui figure convenit hoc, quod de apostolis post 
resurrectionem Domini piscantibus scriptum est, cum ipsum 
in litore stantem viderunt: Non enim longe erant a terra, 
sed quasi cubitis ducentis, trahentes rete piscium. Per 
ducentos autem cubitos rete plenum magnis piscibus dis- 
cipuli ad Dominum trahunt, effectum suze resurrectionis 
in litore monstrantem, cum sancti pazedicatores et Judzis 
et gentibus verbum fidel committunt, atque utriusque 
populi electos a fluctibus przsentis seculi extractos, ad 
future gloriam pacis et immortalitatis perducunt. Cir- 

cuitus ergo capitelli secundi ducentos habet ordines malo- 
rum granatorum, cum sublimitas regni ccelestis, utriusque 
populi electos in una beatitudinis arce colligit. Et statuit 
duas columnas in porticu templi. Cum statuisset colum- 
nam dexteram, vocavit eam nomine Jachin, id est, firmitas. 
Similiter erexit secundam columnam, et vocavit nomen 
ejus Booz, id est, in robore. Dextera columna, ut supra 
diximus, exprimit figuram doctorum, qui primitivam in 
Hierosolymis instituerunt ecclesiam; secunda eorum qul 
ad preedicandum gentibus destinati sunt. Vel certe dex- 
tera columna eos significat, qui venturum in carne Domi- 
num prophetando preedixerant; secunda illos, qui hunc 
jam venisse, et mundum suo sanguine redemisse, testantur. 
Et apte vocabulo simili ambe censebantur column, cum 
una firmitas, altera in robore dicta est; ut una fidei et 
operis fortitudo cunctis inesse doctoribus monstraretur, 
nostrique temporis inertia notaretur, ubi se nonnulli doc- 
tores, sacerdotes et columnas Dei videri, atque appellari 
volunt, cum nihil in se prorsus firme fidei ad contemnen- 
das seculi pompas, ac desideranda inyisibilia bona, nihil 
habeant roboris ad corrigendos, nihil industriz saltem 
ad intelligendos eorum, quibus preelati sunt, errores. 

Cap. xix. Fecit quoque mare fusile, &c.| Mare hoc 
fusile in figuram lavacri salutaris, quo in remissionem 
peccatorum emundamur, factum est. Namque sacerdotes 
in eo lavabantur, ut verba dierum aperte testantur. Sacer- 
dotes autem constat omnes electos typice in scripturis 
vocari, eo quod sint membra summi sacerdotis Domini 
nostri Jesu Christi. Et recte huic vasi nomen maris 
scriptura indidit, in memoriam videlicet Maris Rubri, in 
quo prius per extinctionem Adgyptiorum, et populi Dei 
liberationem, forma baptismi precessit, exponente Apos- 
tolo ac dicente: Quoniam omnes patres nostri sub nube 
fuerunt, et omnes mare transierunt, et omnes in Moyse 
baptizati sunt in nube et in mari. Sacramentum autem 
baptismi, et vitae nobis munditiam acquirit in hoc seculo, 
et vite nobis eternz gloriam promittit in futuro. Quod 
utrumque in mari hoc zneo una sententia designatur, cum 

esse decem cubitorum a labio usque ad labium perhibetur. 
Decem namque preceptis, in lege Dominus omnia que 
facere debeamus, expressit. Denario zque mercedem 
benefactoram signavit, cum hunc in vinea laborantibus 
dandum esse preedixit. Krat ergo mare decem cubitorum 
a labio usque ad labium; quia a primo baptizato in nomine 
Jesu Christi usque ad ultimum, qui in fine seculi credi- 
turus, et baptizandus est, omnis fidelium chorus unam 
eandemque viam veritatis ingredi, et communem debet a Do- 
mino coronam sperare justitiz. Rotundum erat in circuitu, 
ut orbis universus in gyro lavacro vite a sorde peccatorum 
designaretur esse mundandus ; de quo bene subditur, Quin- 
que cubitorum altitudo ejus; quia nimirum quicquid visu, 
quicquid auditu, quicquid olfactu, quicquid gustu, quicquid 
tactu delinquimus, totum hoc nobis gratia Dei per ablu- 
tionem vivifici fontis relaxat. Sed non sufficit preterito- 
rum remissio peccatorum, si non quisque bonis deinceps 
insistere studuerit operibus; alioquin diabolus qui exierat 
de homine, si hunc a bonis vacare actibus viderit, multi- 
plicius redit, facitque novissima hominis illus pejora priori- 
bus. Unde apte subditur: Et resticula triginta cubitorum 
cingebat illud per circuitum. Per resticulam namque 
disciplina przeceptorum ccelestium, qua a nostris volupta- 
tibus religamur, potest apte signari, scriptura teste; quia 
funiculus triplex difficile rumpitur; quia nimirum obser- 
vatio mandatorum Dei, que in cordibus electorum, fide, 
spe, et dilectione superne retributionis firmata est, nullo 
temporalium rerum potest obstaculo dissolvi. Et resticula 
mare ambit, cum sacramentum baptismi quod accepimus, 
piis communire operibus studemus; que nimirum resti- 
cula apte triginta dicitur esse cubitorum. Quinquies 
etenim seni triginta faciunt. Senario autem numero, in 
quo Deus hominem fecit cum non esset, et cum perisset, 
refecit, recte bona operatio etiam nostra figuratur. Et sex 
per quinque multiplicantur, ut ad triginta pervenias, cum 
omnes nostri corporis sensus divinis humiliter subjugamus 
imperiis. Possumus autem et aliter hunc tricenarium 
mystice maris numerum non inconvenienter accipere ; 

ter etenim deni, triginta faciunt. Et genus humanum 
post diluvium ex progenie trium filiorum Noé, latitudi- 
nem totius orbis implevit. Sem quippe prosapia Asiam, 
Cham posteri Africam, Japhet soboles Europam et insulas 
maris obtinuit. Et quia mysterium baptismi cum execu- 
tione bonorum operum, et spe celestium przmiorum, 
cunctis erat nationibus ministrandum, apte resticula tri- 
ginta cubitorum mare illud, in quo baptismatis unda 
figurabatur, cingebat. Sed et hoc dicendum, quod Domi- 
nus triginta habens annos etatis venit ad Jordanem bap- 
tizari a Joanne. Qui quoniam baptismate suo, quod tri- 
cenarius accepit, undam nobis lavacri salutaris consecravit, 
recte mare, quod nostrum baptisma figurabat, triginta 
cubitorum restis circuibat; ut significaretur a dono illius 
qui baptisma sine peccato subiit, baptisma nobis omnibus 
in eum credentibus in remissionem peccatorum dedicari. 
Kt sculptura subter labium circuibat illud decem cubitis 
ambiens mare. Duo ordines sculpturarum histriatarum 
erant fusiles. Cum predictum sit supra, quod resticula 
triginta cubitorum mare circumierit, et nunc addatur, 
quod sculptura hoc subter labium posita decem cubitis 
ambierit ; patet ex utraque relatione, quod vas erat in 
modum lili repandum ac diffusum, quod a triginta cubitis 
circuitus, quos habebat in labio, usque ad decem est cubi- 
tos coaptatum. Sculptura autem histriata est, quz histo- 
rias rerum aliquas imitatur. Unde recte per sculpturas 
histriatas, quibus mare circumdabatur, exempla sunt prio- 
rum temporum designata, que necesse est nos solerter 
intueri, ut videamus quibus operibus sancti Deo placue- 
runt ab initio, qua obstinatione in sceleribus perdurarunt 
iniqui, quanta iniquitate ob scelera perierint reprobi; quo- 
modo in exordio nascentis seculi Cain ob malitiam invi- 
diz damnatus, Abel sit ob justitiz meritum coronatus, 
Lamech ob adulterium et homicidium maledictus, Enoch- 
ob gratiam pietatis ad paradisum reductus ; quomodo post 
diluvium Cham ob impietatem a patre detestatus, Sem et 
Japhet populi ob obsequium reverentiz perpetua sint 


benedictione donati, Abraham ob meritum fidei heres sit 
x 

divine promissionis effectus, cetera gentium multitudo 
in avita sit infidelitate relicta; qualiter adveniente in 
carne Domino, Judea ob perfidie noxam repulsa, et 
gentilitas sit per gratiam fidei ad salutem reducta; et 
cetera hujusmodi que in utroque testamento solerter ac 
pie considerata multum studiosis quibusque prosunt. Et 
ideo forsitan duo sunt ordines sculpturarum histriatarum 
in mari ezneo facti, ut hi qui fonte baptismatis imbuti 
sunt, utriusque testamenti diligenter auscultent historias. 
Ideo decem cubitorum erant in gyro, ut quoscunque in 
usdem historiis deditos, jussis ccelestibus, ac tota inten- 
tione ad superna preemia suspensos esse perspexerint, hos 
imitari contendant. Bene autem sequitur: Et stabat 
super duodecim boves, e quibus tres respiciebant ad aqui- 
lonem, et tres ad occidentem, et tres ad meridiem, et tres 
ad orientem. Per boves quippe apostolos et evangelistas, 
immo omnes verbi ministros debere intelligi, Apostolo do- 
cente, cognoscimus, qui exponens mandatum legis, quo 
dictum est: Non alligabis os bovi trituranti. Numquid 

de bobus (inquit) cura est Deo? an propter nos utique | 
dicit; nam propter nos scripta sunt, quoniam debet in 
spe qui arat, arare, et qui triturat, spel suze fructus per- 
cipere. Duodecim ergo boves, duodecim apostoli sunt, 
et omnes qui vice eorum regendam susceperunt ecclesiam 
sanctam; qui nimirum boves mare sibi superpositum 
portant, cum apostoli apostolorumque successores in- 
junctum sibi evangelizandi officium prompta implere devo- 
tione satagunt. Et tres ad aquilonem, et tres ad occi- 
dentem, et tres ad meridiem, et tres ad orientem respiciunt, 
cum in universis quadrati orbis partibus fidem sanctze Trini- 
tatis preedicant. Nam et apostoli eo mysterio duodecim, 
hoc est, quater terni sunt electi, ut fidem et confessionem 
sanctz Trinitatis per quatuor mundi plagas evangelizantes 
baptizarent in nomine Patris, et Filii, et Spiritus Sancti; 
quorum videlicet apostolorum successorumque eorum ver- 
ba, actus et passiones perfacile in presenti videre, vel 
legendo cognoscere valemus; que vero illos in futuro 
maneat gloria retributionis, necdum videre possumus. 

Unde apte subditur : Quorum posteriora universa intrinse- 
cus latitabant. Intrinsecus namque latitant universa boum 
posteriora; quia qua mercede sancti preedicatores in perpe- 
tuum donentur, in interni arbitri examine jam dispositum 
est; sed nobis, quiadhuc foris sumus, manet omnimodis oc- 
cultum. Quibus tamen hoc esse occultum nullatenus potest, 
quia omnis qui lavacrum baptismi ad salutem accipit, et 
vitam, fidem, spem, et caritatem debet habere ; nec sine his 
tribus virtutibus quisque aliquid jam operari, neque mtrare 
ad vitam valet. Unde recte subjungitur: Grossitudo autem 
luteris trium unciarum erat. Grossitudo etenim luteris 
in mari, firmitas est virtutis in baptismo. Et trium unci- 
arum est hee grossitudo, dum fidei, spei, et dilectionis 
robore perceptio baptismi communitur. Neque aliter 
proficuum esse accipientibus ostenditur, nisi harum firma 
certitudo virtutum mentem accipientium, simul et opera 
confirmet. Accipitur autem, et celebratur baptismi lava- 
crum in exemplo Dominic passionis et resurrectionis a 
mortuis; juxta quod Apostolus exponens ait, Quia qui- 
cunque baptizati sumus in Christo Jesu, i morte ipsius 
baptizati sumus. Consepulti enim sumus cum illo per 
baptismum in morte, ut quemadmodum resurrexit Chris- 
tus a mortuis per gloriam Patris, ita et nos in novitate vite 
ambulemus. Si enim complantati facti sumus similitudini 
mortis ejus, simul et resurrectionis erimus. Quod in figura 
quoque maris znei typice signatum est, cum consequenter 
adjungitur: Labiumque ejus sicut labium calicis, et fo- 
lium repandi lili. Per labium namque calicis, gustus 
Dominic passionis; per folium lili repandi, patefacta 
claritas resurrectionis ipsius exprimitur. Nam quod in 
calice poculum passionis designetur, ait ipse Dominus, 
qui veniens ad passionem Patrem orat dicens: Pater, si 
vis, transfer calicem istum ame. Lilium vero quod comi- 
tante odoris jucundissimi gratia candidum foris colorem, 
intus ostendit aurosum, apte gloriam resurrectionis ejus 
insinuat, qui et corporis immortalitatem foris ostendit 
discipulis, et animam divina luce coruscam, simul sibi 
inesse perdocuit. Potest etiam in lilio repando ipse Media- 

tor Dei et hominum, post passionem mortis gloria et 
honore coronatus, non inconvenienter accipi; qui ante 
passionem quidem suam, quasi clausum adhuc lilium fuit, 
cum signis miraculorum, quz fecit, clarus homo refulsit ; 
post resurrectionem vero et ascensionem suam repandum 
se lilium supernze patrize civibus exhibuit, quod in assumta 
humanitate potentiam divine claritatis, quam habuit apud 
Patrem priusquam mundus esset, ostendit. Unde et in 
amoris Cantico lili se vocabulo designare voluit, dicens : 
Kigo flos campi, et lilium convallium. Labium ergo maris, 
in quo sacerdotes lavabantur, quasi labium fuit calicis, et 
foltum repandi lilii; quia lavacrum salutare, quo membra 
summi sacerdotis efficimur, in fide nos sacrosanct passio- 
nis ejus a peccatorum omnium labe purificat, ac purifica- 
tos ad visionem gloriz ipsius perennis intromittit: in 
quo nimirum lavacro uterque populus, circumcisionis 
videlicet et przeputii, per fidem, spem, et dilectionem 
unum in Domino efficitur, ipso attestante, qui circum- 
cisionem per se preedicans ait inter alia: Et alias oves 
habeo, que non sunt ex hoc ovili, et illas oportet me 
adducere; et vocem meam audient, et fiet unum ovile et 
unus Pastor. Quod in hoc quoque mari typice figuraba- 
tur; nam sequitur, Duo millia batos capiebat. Millena- 
rlus namque numerus pro significatione perfectionis solet 
poni in scripturis; quia nimirum denarium numerum qua- 
dratum solidum facit. Decim quippe decies ducti, cen- 
tum faciunt. Que vicelicet figura jam quadrata, sed adhuc 
plena est. Verum ut in altitudinem surgat, et solida effi- 
ciatur, multiplica centum per decem, et fiunt mille. Quo 
profecto numero stabilis et insuperabilis, et velut conqua- 
drata, justorum conscientia designatur. Quacumque enim 
verteris, quadrum stabit. Sic et animus electorum nullo 
tentationum occursu novit a sue rectitudinis statu incli- 
nari. Batus autem Hebreorum mensura est, quam ipsi 
bath nominant, habens modios tres. Ipsa est et ephi, 
quod et illi epha nuncupant. Sed et ephi ad mensuram 
pertinet aridarum frugum, tritici, hordei, leguminum ; 
batus vero est in speciebus liquidis, vino, oleo, aqua. 

Itaque batus, qui certze norm mensura est, opera designat 
equitatis et justitia, quibus hi qui in remissionem pec- 
catorum baptizantur, necesse habent institui, Batosque 
mille capiebat mare, cum aqua baptismatis plebem Jude- 
orum abluens, ad regnum celeste transmisit. Recipiebat 
et alios mille, cum etiam turbas nationum eodem fonte 
renatas, et operibus justitiz confirmatas, ejusdem regni 
perennis fecit esse participes. Notandum sane hoc in 
loco, quia sunt qui putant lege Dei prohibitum, ne vel 
hominum, vel quorumlibet animalium, sive rerum simili- 
tudines sculpamus, aut depingamus in ecclesia aut pariete, 
aut alio quolibet loco, eo quod in decalogo legis dixerit: 
Non facias tibi sculptile, neque omnem similitudinem, quz 
est in coelo desuper, et qu in terra deorsum, nec eorum 
quze sunt in aquis sub terra. Qui nequaquam hoc puta- 
rent, si vel Salomonis opus ad memoriam revocassent, qui 
et in templo intus palmas fecit, et Cherubin cum variis 
celaturis ; in columnis illius mala granata et retiacula, in 
mari quoque hoc zneo duodecim boves et sculpturas 
histriatas, sed et in basibus luterum, ut in sequentibus 
legitur, leones cum bobus, palmas, axes, et rotas, cum 
Cherubin et vario picturarum genere fecit ; vel certe ipsius 
Moysi opera considerassent, qui, jubente Domino, et Che- 
rubin prius in propitiatorio, et postea serpentem fecit 
geneum in eremo, cujus intuitu populus a ferorum serpen- 
tium veneno salvaretur. Si enim licebat serpentem ex- 
altari aneum in ligno, quem aspicientes filii Israel vive- 
rent; cur non licet exaltationem Domini Salvatoris in 
cruce, qua mortem vicit, ad memoriam fidelibus depin- 
gendo reduci, vel alia ejus miracula et sanationes, quibus 
de eodem mortis auctore mirabiliter triumphavit, cum 
horum aspectus seepe multum compunctionis soleat pra- 
stare contuentibus, et eis quoque qui literas ignorant, quasi 
vivam Dominicz historiz pandere lectionem? Nam pic- 
tura Greece Cwypadia, id est, viva scriptura vocatur. Si 
licuit duodecim boves zneos facere, qui mare superpositum 
ferentes quatuor mundi plagas terni respicerent; quid pro- 
hibet duodecim apostolos depingere, quomodo euntes doce- 

rent omnes gentes, baptizantes eos in nomine Patris, et 
Fili, et Spiritus Sancti; viva, ut ita dixerim, pre oculis 
omnium designare scriptura? Si contra legem non fuit in 
eodem mari sculpturas histriatas in gyro decem cubitorum 
fieri, quomodo legi contrarium putabitur, si histriatas sanc- 
torum ac martyrum Christi sculpamus, sive pingamus in 
tabulis, qui per custodiam divine legis ad gloriam merue- 
runt zternz retributionis attingere? Verum si diligen- 
tius verba legis attendamus, forte parebit non interdictum 
imagines rerum ac animalium facere, sed. hec idololatriz 
gratia facere, omnimodis esse prohibitum. Denique dic- 
turus in monte sancto Dominus, Non facies tibi sculptile, 
neque omnem similitudinem; premisit, Non habebis deos 
alienos coram me; ac deinde subjunxit, Non facies tibi 
sculptile, neque omnem similitudinem, que est in ccelo 
desuper, et que in terra deorsum, nec eorum que sunt in 
aquis sub terra; atque conclusit, Non adorabis ea, neque 
coles. Quibus verbis aperte declaratur, quod ill simili- 
tudines fieri prohibentur ab omnibus, quas in veneratione 
deorum alienorum facere solent impli, quasque ad colen- 
dum atque adorandum gentilitas errabunda reperit. Cza- 
terum simpliciter hec fieri, nulla, ut reor, legis divine 
litera vetuit ; alioquin et Dominus tentantibus se Phariszis 
de tributo Czesaris reddendo, in quo nomen et imaginem 
Ceesaris expressam esse dicebant, nequaquam ita respon- 
deret, Reddite ergo que sunt Cesaris, Czesari, et quae sunt 
Dei, Deo; sed potius eorum corrigeret errorem, dicens : 
Non licet vobis percussura auri vestri imaginem facere 
Ceesari, quia talem sculpturam lex divina prohibet esse ; 
neque locutus ostenso sibi numismate census hoc diceret, 
si in eo Cesaris imago causa idololatriz, et non ad judi- 
clum magis regiz potestatis esset deformata. 

Cap. xx. Ei fecit bases decem eneas, &c.| Multifarie et 
multis modis una eademque nostre salutis sacramenta 
prefigurantur. Namque idem apostoli apostolicique viri, 
qui per boves mare portantes designati sunt; designantur 
etiam per bases, que portandis erant luteribus przeparatz, 
quomodo ipsi luteres ejusdem lavacri spiritualis, cujus et 

mare typum gerebant. Siquidem ut verba dierum nar- 
rant, omnia in eis, que in holocaustum oblaturi erant, 
lavabant. Holocaustum ergo Domini generaliter omnis 
electorum multitudo potest intelligi, quae juxta vocem 
preecursoris baptizata est ab ipso in Spiritu Sancto et igni. 
Sicut ergo sacerdotes, qui in mari lavabantur, formam 
exprimunt eorum, qui per baptisma efficiuntur summi 
sacerdotii consortes, quod est in Domino Jesu Christo; 
ita etiam eorundem figuram holocausta apertissime prz- 
tendunt, cum per ablutionem baptismi gratia Spiritus 
Sancti implentur. Lavatur namque in lutere hostia, cum 
quis fidelium aqua perfunditur; offertur vero in holo- 
caustum, cum per impositionem manus episcopi, donum 
Spiritus Sancti accipit. Philippus evangelista cum pre- 
dicaret in Samaria, quid nisi in lutere templi hostias Do- 
mini lavabat? Sed quia necdum in quenquam eorum 
Spiritus Sanctus descenderat, sed baptizati erant tantum 
in nomine Domini Jesu, velut ablutz hostiz, necdum ad 
sacrosancti altaris ignem pervenerant; at cum missi illo 
Petrus et Joannes imponebant baptizatis manus, et acci- 
piebant Spiritum Sanctum, loquebanturque linguis, jam 
ad ignem altaris pervenerant hostiz, ut fierent holocaus- 
tum, quod Latine dicitur totum incensum; quia videlicet 
conscientiam illorum gratia Spiritus Sancti adimplens, 
divino fecit amore fervescere. Quia vero ad portandos 
luteres decem sunt bases facta, poterat ita mystice inter- 
pretari, quod ministri lavacri vitalis ad eterne gaudia 
beatitudinis, quee denario solet numero figurari, eos quos 
imbuunt voce, exempli opere fulciunt. Verum quia de 
illis luteribus distincte in sequentibus scriptum est, quod 
videlicet quinque ex his positi sint ad dexteram partem 
temphi, et quinque ad sinistram, magis in eis quinarii 
numeri sunt intuenda mysteria. In utraque etenim parte 
templi sunt bases luterum, ut utrique Dei populo sacri 
fontis gratia designaretur esse pandenda. Et quinque 
sunt in utraque parte, ut sicut in expositione maris, quod 
quinque cubitis altum esse jam diximus, sic et in quinque 
basibus luterum demonstraretur typice, universa fidelibus, 

quee per quinque corporis sensus deliquerant, per lavacrum 
baptismi esse remittenda. Sicut ergo in uno mari duode- 
cim bobus superposito unitas exprimitur baptismatis, que 
per apostolos toto erat orbi preedicanda; ita et per duos 
ordines luterum mystice ostenditur, quod gentilitas et 
Judza in unum consortium fidei per baptismatis erat 
undam colligenda. Nam etsi in geminis luteribus hostiz 
lavabantur, quedam quidem a dexteris atrii, quedam vero 
a Sinistris, uno tamen igne consumebantur altaris, ut holo- 
caustum fieret ; quia sive quis in parte circumcisionis, sive 
in preputii lavacrum Christi susceperit, uno omnes Spi- 
ritu, ut filii Dei fierl possint, sanctificantur. Hine et 
enim apostolus, Sed accepistis (inquit) Spiritum adoptionis 
filiorum, in quo clamamus, Abba Pater. Unum (inquit) 
Spiritum accepistis, in quo omnes filii adoptionis efficia- 
mini; in quo nimirum Spiritu clamamus, Abba Pater; Abba 
videlicet qui ex Hebrzis venimus ad fidem; Pater, qui ex 
gentibus, variis quidem linguis pro diversitate nationum, 
sed unum eundemque Patrem Deum, propter unius donum 
Spiritus invocantes. Quod autem quatuor cubitorum lon- 
gitudinis, et quatuor cubitorum latitudinis, et trium cubi- 
torum altitudinis, bases singulz fuere, facile intellectu est. 
Longitudo etenim ad patientiam longanimitatis, latitudo 
ad dilatationem dilectionis, altitudo pertinet ad spem su- 
perne retributionis. (Quatuor autem sunt principales vir- 
tutes, quibus czetera virtutum structura imminet ; prudentia 
scilicet, fortitudo, temperantia, atque justitia. Et ideo 
quaternorum cubitorum erat longitudo et latitudo basium, 
quia sancti preedicatores sive adversa mundi, et longitu- 
dinem exilii atque laborum prezsentium foris tolerent, seu 
cor in dilectione sui Conditoris suorumque proximorum 
in exultatione eterna dilatent, semper operam dare vir- 
tutibus curant, prudenter videlicet inter bona et mala dis- 
cernentes, fortiter adversa sustinentes, cor ab appetitu 
voluptatum temperantes, justitiam in operatione tenentes. 
Trium vero cubitorum fit altitudo basium, cum per exer- 
citium virtutum, quas cum patientia malorum et dilectione 
bonorum exercent, continua intentione ad Sancte Trini- 
Z2 


340 DE TEMPLO SALOMONIS. 


tatis pervenire visionem satagunt. Et ipsum opus basium 
interrasile erat, et sculpture inter juncturas. Juncturas 
videtur dicere eas, quibus ipse luterum tabule sibimet 
invicem connexze sunt, ut scilicet ex quatuor sive quinque 
tabulis una fieret basis. Quales autem sculpturas inter 
has juncturas, id est, in ipsis suis lateribus ante et retro, a 
dextra et sinistra, et supra quoque habuerint, subdendo 
aperitur, cum dicitur: Inter coronulas et plectas, leones, 
et boves, et Cherubin, et juncturas similiter desuper. Non 
ergo plana erat illa ex parte superficies basium, sed undi- 
que versum mysticis sculpta figuris; quia mentes sanc- 
torum, immo universa conversatio eorum, virtutum in om- 
nibus gratiam przetendit, neque aliqua illas hora inanis et 
vacua preterit, in qua piis vacare operibus, vel sermonibus, 
vel certe cogitationibus desistant. Coronulas quippe in se 
sculptas habent, cum ad ingressum vite perennis infatiga- 
bili desiderio anhelant. Et plectas habent, cum inter de- 
sideria vite, qua sursum est, nunquam fraternze societatis, 
quee juxta est, vincula dissolvunt. Habent inter coronulas 
et plectas leones, cum ita ad speranda ccelestia mentem 
erigunt, ita ad diligendos proximos dilatant, ut in peccantes 
quosque, qui sibi commissi sunt, fervorem asperz invec- 
tionis exercere non tardent. Habent cum leonibus boves, 
quando ipsam invectionem corripiendi cum spiritu mansue- 
tudinis exhibent ; quando in fervore corrigendi nunquam 
fissam ungulam discrete actionis ad loquelam, nusquam 
verba divinz lectionis velut ruminanda in ore volvere 
cessant. Denique beatus Stephanus, basis videlicet templi 
Domini eximia, seevos leonis dentes atque ungues osten- 
dere videbatur, cum suis persecutoribus aiebat: Dura 
cervice, et incircumcisi corde et auribus, vos semper Spi- 
ritui Sancto resistitis. Quem prophetarum patres vestri 
non sunt persecuti? et cetera. Verum hec loquens, 
quantum pietatis, et, ut ita dixerim, bubule mansuetudinis 
intus in corde gestaret, ostendit, cum pro iisdem persecuto- 
ribus usque ad necem suam deszevientibus, genu flectens, 
dixit: Domine, ne statuas illis hoc peceatum. Sed quia 
neque spem eternorum in ccelis, neque amorem proximo- 

rum in terris, neque fervorem zeli mordentis, neque leni- 
tatem modestize compatientis absque sanctarum scientia 
scripturarum habere possumus, apte inter coronas et plec- 
tas, leones et boves, Cherubin esse sculpti memorantur. 
Cherubin namque constat scripture sacre typum tenere, 
sive quia duo cherubin in propitiatorio arc, in figuram 
duorum testamentorum concorditer de Christo canentium 
sunt, seu quia ipsum nomen scientiz multitudinem sonat. 
Quanto autem quisque studiosius legendis divinorum elo- 
quiorum paginis institerit, tanto necesse est amplius in 
omnibus que agit aut judicat, interni testis aut judicis 
examen pertimescat, ne aut plus juste in peccantes vindi- 
cans, aut rursum absque moderamine juste discretionis 
ignoscens, iram justi Judicis incurrat. Qui enim addit 
scientiam, addit et laborem. Unde hic quoque preter 
sculpturas Cherubin, convenienter adjungitur: Et super 
leones et boves, quasi lora ex aere dependentia. Super 
leones quippe et boves lora dependent, quando sancti doc- 
tores et in severitate districtionis, qua peccantes judicant, 
et in mansuetudine lenitatis, qua pcoenitentibus remittunt, 
judicium sui timent auctoris, ne forte injuste ligando ipsi 
juste ligari ab eo cujus judicium errare nequit, mereantur. 
Kt quatuor rotz per bases singulas, et axes enei, et per 
quatuor partes quasi humeruli subter luterem fusiles, 
contra se invicem respectantes. (Quatuor rote, quatuor 
sunt evangeliorum libri, qui aptissime rotis comparantur : 
quia sicut volubilitas rot citissimo cursu quocunque du- 
citur currit; ita sermo evangelicus, juvante Domino, per 
apostolos universas in brevi mundi plagas implevit. Sicut 
rota superimpositum sibi currum a terra sublevat, et sub- 
levatum quo auriga dirigit, portat ; ita evangelica preedi- 
catio mentes electorum a terrenis cupiditatibus in ccelestia 
desideria suspendit, ac suspensos ad profectum bonz ope- 
rationis, sive ad ministerium predicationis, quocunque 
adjuvans gratia Spiritus voluerit, ducit. Namque in se- 
quentibus dicitur, Quia tales erant rote, quales in curru 
fieri solent. Legimus autem de sanctis: Currus Dei 
decem millium, multiplex millia latantium. Quid est ergo 

quod rote basium rotis assimilantur curruum, nisi quia 
unus idemque sermo evangelii, quosdam eorum quos insti- 
tuit currus Dei, quosdam bases facit? Quicunque ad 
evangelizandum verbum doctores longe lateque mitteban- 
tur in mundo, utique currus Dei, et quidem velocissimi 
fuerunt; quia per cuncta discurrentes, Deum ad corda 
credentium perducebant. At vero illi, qui in uno loco 
commorantes, verbum salutis proximis annuntiant, eosque 
ad lavacrum vite, que vel in baptismo, vel in compunc- 
tione lachrymarum celebratur, accendunt, quasi bases sunt 
templi, quze portant luteres ad lavandas hostias. Quia ita 
fidelibus, quibus przesunt, ministerium salutis impendunt, 
ut longius excurrendi ad acquirendos novos populos, la- 
bores non subeant. Rotz ergo basium rotis sunt curruum 
similes; quia lidem libri evangeliorum, qui hos doctores 
ad preedicandam fidem veritatis mittunt, illos ad confir- 
mandam amplius fidem inter doctores, jam sacramentis 
celestibus imbutos, manere precipiunt. Rotz quatuor 
basim luteris sustentabant, cum evangelia Jacobum fra- 
trem Domini ad confirmandam in Hierosolymis ecclesiam 
residere jusserunt. Rote earum similes curruum Dei 
supposite ad currendum parabant, cum eadem evangelia 
Paulum et Barnabam ad pradicandum gentibus per omnia 
discurrere voluerunt. Rotz bases suppositz ad portandum 
luterem templi a terra sustollebant, cum nostris nuper 
temporibus beatus papa Gregorius, evangelicis roboratus 
eloquius, Romanam rexit ecclesiam. Rota eedem currui 
Dei subnexze longe stabant, cum reverendissimi patres 
Augustinus, Paulinus, et czeteri socil eorum, eisdem evan- 
gelicis confirmati oraculis, jubente illo, venere in Britan- 
niam, et verbum Dei commisere dudum incredulis gentibus. 
Si ergo bases luterum sancti doctores sunt, qui lavacrum 
nobis vitze ministrant, et rote quaterne basium quatuor 
sunt libri evangeliorum, quid axes rotarum qui bases ges- 
tant, nisi ipsa eorundem sunt corda doctorum? qui dum 
preceptis evangelii sedulo intenti eos ab infimorum ap- 
petitu sustollunt, velut immissi rotis axes altius basim a 
terra sublevant. Porro humeruli, qui rotis antepositi, ne 

ab axibus delabi possent, assistebant, preeconia sunt pro- 
phetarum, quibus evangelica et apostolica scriptura, ne cui 
legentium in dubium forsitan veniat, confirmatur. Unde 
et apostolus Petrus de Domino loquens, ait: Kt habemus 
firmiorem propheticum sermonem, cui benefacitis inten- 
dentes. Sed et omnes evangelistz atque apostoli in eis 
quze scripsere, legis et prophetarum mentionem facere 
solebant. Denique Marcus ait, Initium evangelii Jesu 
Christi Filii Dei, sicut scriptum est in Esaia propheta; et 
Matthzeus, Hoc totum factum est, ut adimplerentur scrip- 
turze prophetarum, et cztera hujusmodi. Bene autem 
dicitur, quod humeruli, qui per quatuor partes subter 
luterem erant positi, contra se invicem fuerint respec- 
tantes ; quia nimirum omnis scriptura prophetica sibimet 
consentanea est, utpote uno dicitur Spiritu condita. Qua- 
tuor autem fuere per bases singulas humeruli, videlicet 
juxta numerum rotarum, non quia quatuor sunt tantum 
libri prophetici, sed quia in omnibus que locuti sunt pro- 
phetz et Moyses, dictis quatuor evangelistarum testimo- 
nium przbuere, ut ex consensu utriusque una fides et 
dilectio Christi nostra omnium corda firmaret. Os quoque 
luteris intrinsecus erat in summitate capitis, et quod forin- 
secus apparebat unius cubiti, erat totum rotundum, pari- 
terque habebat unum cubitum et dimidium. Os luteris 
unius cubiti erat, propter unitatem confessionis et fidei ; 
qua omnes in confessione Patris et Fil et Spiritus Sancti 
baptizamur, dicente apostolo: Unus Dominus, una fides, 
unum baptisma, unus Deus et Pater omnium. Ht ipsum 
os in capitis erat summitate, ut ad ccelestia nobis regna 
per baptisma iter esse patefactum doceret. Ipse vero luter 
in amplitudine cubitum habebat unum et dimidium, prop- 
ter operis nimirum perfectionem, et initium contempla- 
tionis. Integer etenim cubitus in lutere, perfectionem 
bonze designat actionis. Quod absque ulla dubietate ha- 
bebat ille, de quo tentatori antiquo Dominus aiebat: Nun- 
quid considerasti servum meum Job, quod non sit e1 
similis in terra, homo simplex et rectus, ac timens Deum, 
et recedens a malo? Est vero alter cubitus divine visionis, 

qui ex parte nonnulla etiam in hac adhuc vita retentis 
fidelibus donari consuevit, ut idem Job devicto adversario 
cum Domino loquens ait: Auditu auris audivi te, nunc 
autem oculus meus videt te; ut Moysi Dominus facie 
visus est ad faciem, ut Esaize sedens in solio regni circum- 
stantibus cum laude debita cceli civibus, ut caeteris saepe 
visus est prophetis, ut beato Stephano in articulo pas- 
sionis, apertis coeli januis gloria Dei ostensa est, ut Paulo 
introitus paradisi, et tertii coeli sunt patefacta mysteria. 
Sed universa hec ex parte permodica, in comparatione 
ejus, quee in futuro revelanda est gloria. Ideo post cubi- 
tum bonz operationis, que in hac vita perfici potest in 
sanctis, cubitus incipit supernz contemplationis, quee in 
futura vita in cunctis jam constat perficienda electis. Que 
nimirum mensura unius et dimidii cubiti, non luteribus 
tantum, sed et rotis earum inerat ac basibus. Scriptum 
namque est in sequentibus, Una rota habebat altitudinis 
cubitum et semis. Et paulo post, In summitate autem 
basis erat queedam rotunditas unius et dimidi cubiti, ita 
fabrefacta, ut luter desuper posset imponi. Luterum 
quippe mensura unius erat cubiti et dimidii; quia nimirum 
ea fide in fonte vite lavamur, ut per opera justitiae ad 
vitam intrare mereamur zternam, quamvis sine peccato, 
dum hic vivimus, esse nequeamus. Ipsam vero vite cce- 
lestis dulcedinem gustare ex parte, ac diligere in hac in- 
terim vita, perfecte autem videre nulla ratione valemus. 
Rotz quoque uno ac dimidio cubito mensurantur; quia 
studium lectionis evangelicz, qualiter hi qui perfecti esse 
velint, vivere debeant, ostendit; spemque nobis zternz 
retributionis in preesenti demonstrat, ipsam vero retribu- 
tionis illius qualitatem in futuro nobis pandendam, simul 
et donandam esse promittit. Bases et ipse unum habent 
cubitum, ac semissem amplitudinis in summitate sui, ubi 
luteres reciperent; quia ipsi doctores summi, ac ministri 
lavacri salutaris, opere quidem perfecti in hac vita fulse- 
runt, sed luce contemplationis ex parte sunt fruiti, unde et 
aiunt, Ex parte enim cognoscimus, et ex parte propheta- 
mus ; cum autem venerit quod perfectum est, evacuabitur 

quod ex parte est. In hunc modum fecit decem bases, 
fusura una et mensura, sculpturaque consimili. Fecit 
quoque decem luteres zneos. Quare sint bases facta, 
totidemque eis superpositi luteres, supra jam dictum est. 
Quod vero una erat fusura mensuraque, et consimilis sculp- 
tura omnium basium sive luterum, non in ea significatione 
factum est, quod zqualia possint esse omnium merita doc- 
torum ; sed in ea potius, quod una fides evangelii, qua 
instituuntur, unum est et sacramentum baptismi, quo 
abluuntur, unus idemque Spiritus est, quo omnes conse- 
crantur electi, tametsi donationes habent diversas in ipso 
Spiritu, qui dividit singulis prout vult. Quadraginta batos 
capiebat luter unus. Quadragenarius numerus_ solet 
magne perfectionis typum tenere, quia nimirum quater 
deni faciunt quadraginta. Decem autem sunt preecepta, 
quibus omnis nostra operatio in lege divina preefixa est; 
quatuor vero evangeliorum libri, quibus per dispensa- 
tionem Dominice incarnationis ccelestis patriz nobis est 
patefactus introitus. Et quia omnes, qui ad mysterium 
sacri baptismatis pertinent, cum fide et sacramentis evange- 
lii debent fructum rectz operationis ostendere, apte luteres 
singuli, in quibus holocausta lavabantur, quadraginta batos 
capiebant. Quod vero sequitur, EHratque quatuor cubito- 
rum, sive in altitudine seu in latitudine significet, intel- 
lectus mysterii in promptu est. Luter enim unus quatuor 
cubitorum erat, vel propter sancti evangelii libros, in qui- 
bus forma nobis baptismi preefixa est; vel propter quatuor 
cardinales virtutes, quibus quisque fidelis, si non frustra 
fidelis est, debet institui; vel certe propter mundi quatuor 
plagas, quibus lavacrum salutis ministratur, dicente Psal- 
mographo: Quos redemit de manu inimici, de regionibus 
congregavit eos, a solis ortu et occasu, ab aquilone et 
mari. Quod vero supra dixit, Pariterque habebat unum 
cubitum et dimidium; et neque ibi altitudinem an ampli- 
tudinem significaret, adjecit, videtur quod fundum ipsius 
luteris unius esse amplitudinis voluerit intelligi. (Quod ex 
mensura (ni fallor) basis, in qua positus erat, quisque luter 
facillime conjicitur, quz ita describitur: In summitate 

autem basis erat quedam rotunditas unius et dimidii 
cubiti, ita fabricata, ut luter desuper imponi posset. Lati- 
tudo ergo fundi in luteribus, unius erat cubiti ac dimidii, 
ipsa vero capacitas luterum, quatuor habebat cubitos. Sed 
utrum in altitudine, an in longitudine, an in utroque dicat, 
qui noverit? Et constituit decem bases, quinque ad dex- 
teram partem templi, quinque ad sinistram. Dexteram 
partem templi et sinistram non intus in templo ipso, sed 
ante templum dicit ad orientalem plagam, videlicet in atrio 
interlore, quod sacerdotum proprie vocabatur. Quinque 
autem posuit ad dexteram partem templi propter Judzos, 
qui Sole Justitiz pro doctrina legis antiquitus uti sole- 
bant: et quinque ad sinistram propter nos, qui ceco diu- 
tius corde servituti adherebamus ejus, qui ait: Ponam 
sedem meam ad aquilonem; quod est aperte dicere: Illis 
in cordibus requiescere desidero, quz a luce veritatis et 
flamma divine caritatis aliena esse considero. Mare autem 
posuit ad dexteram partem templi, contra orientem ad 
meridiem. Et hoc in eodem atrio positum est ad orien- 
tem. Quod autem ait, Ad dexteram partem templi, hoc 
est quod repetit dicens, Ad meridiem. Ingredientibus 
enim atrium ab oriente, primo divertendum erat ad meri- 
diem, ubi mare in ipso angulo stabat, sacerdotibus ad 
lavandum paratum; deinde progredientibus intro, occur- 
rebant luteres ad lavandas hostias, ab utraque parte positi; 
intra hos erat basis znea quinque cubitorum longitudinis, 
et quinque cubitorum latitudinis, et trium cubitorum alti- 
tudinis, in qua stans Salomon dedicavit templum; deinde 
ultra progredientibus, occurrebat altare holocausti contra 
meridiem atru; deinde porticus templi sive vestibulum, 
in quo erant columne erez, circa ostium templi. Quod 
ergo mare posuit ad dexteram partem templi, significat nos 
per lavacrum baptismi ad regnum ceeleste, quod jure voca- 
bulo dexter figuratur, debere pervenire. Qui enim cre- 
diderit et baptizatus fuerit, salvus erit. Nam ubi dextera 
simul et sinistra in bono accipiuntur, vel Judzam et gen- 
tilitatem, ut in expositione basium supra diximus; vel 
presentem ecclesiz vitam et futuram, vel letitiam sancto- 
4) 

rum et tristitiam, vel aliquid hujusmodi; ubi vero absolute 
dextera in bono ponitur, eterna gaudia seepius demonstrat. 
Quod vero contra orientem posuit mare, ad eandem prope 
significationem respicit, quod videlicet per lavacrum sacri 
fontis splendor nobis interne claritatis aperitur. Quod ad 
meridianum latus atrii, significat fideles per acceptionem 
Sancti Spiritus ad flagrantiam solere vere caritatis accendi. 
Fervor etenim meridiani solis consuevit in scripturis ardo- 
rem dilectionis, et illustrationem Spiritus Sancti, per quem 
eadem dilectio diffunditur in cordibus electorum, signi- 
ficare. 

Cap. xxi. Omnia vasa de aurichalco erant, &c.] 
Apte in regione Jordanis fusa sunt vasa domus Domini, in 
quo videlicet flumine Dominus noster baptizari dignatus 
est, tinctusque ejus undis aquarum nobis elementum in 
ablutionem peccatorum convertit: quia omne fidelium 
baptisma, quo Domino consecrantur, in exemplum cele- 
bratur baptismatis illius, quo ipse aquas_ sanctifica- 
vit. Recte in regione Jordanis vasa domus Domini sunt 
facta. Neque enim aliter vasa electionis et misericor- 
diz fieri possumus, nisi ad baptisma illius, quod illo in 
flumine subiit respicientes, et ipsi vitali flumine sata- 
gamus ablui. Notandum autem, quod non tantum in 
regione Jordanis, sed et in campestri regione illius facta 
dicit eadem vasa; significans multiplicationem fidelium, 
quze non solum in Judea, sed et in omnium nationum erat 
latitudine futura, expleta prophetia que dicit: Gaudebunt 
campi, et omnia que in eis sunt. Cui simile est hoc, 
quod idem Psalmista de sacramenti Dominicz incarna- 
tionis arcano, a qua ad fidem venerunt, ait: Ecce audivi- 
mus eam in Ephrata, invenimus eam in campis sylve. 
Audimus quippe in Ephrata, id est, im Bethleem sacra- 
menta Dominica; quia revelatum per prophetas de Vir- 
gine, que erat ex eadem civitate, de fructu ventris ejus 
Christum in carne venturum. Invenimus ea in campis 
sylvee; quia revelata in latitudine gentium per orbem, 
ipsi cognovimus, 1psi vidimus, ipsi participes sumus facti. 
Fudit ergo rex vasa domus Domini in campestri regione 
Jordanis, quia Dominus baptismum salutis, de quo vasa 

misericordiz faceret, per totam mundi latitudinem implevit. 
Argillosa autem terra, de qua factee sunt forme ad fundenda 
vasa domus Domini, que melius quam scriptura sacra, 
de qua regulam bene vivendi accipimus, valet intelligi? 
Quasi enim argilla ignibus durata formam vasis Domini, 
quanta et qualia fieri debeant, exhibet, cum nobis scrip- 
tura regulam justitize quam sequamur, ostendit, sancto- 
rumque nobis exempla, qui in igni tribulationum invin- 
cibiles perdurarunt, in omnibus sequenda pramonstrat. 
Si vasa in domo Domini electa ac pretiosa esse concupis- 
cimus, sicut zs igni liquefactum argillz formas ingreditur, 
quo vas possit aptum ministeris ccelestibus effici; ita et 
ipsi salubriter humiliati, et flamma sive divine caritatis, 
seu etiam humane adversitatis emolliti, viam patrum 
bonum operando intramus, ut ad premia patrum bene cur- 
rendo perveniamus. Neque enim semper nos regulis ne- 
cesse est bone operationis aptari, sed completa operatione 
bona palma est speranda beatz retributionis; quia nec 
‘semper vasa in formis argilla tenebantur inclusa, verum 
ubi ad perfectionem pervenerant, fractis formarum clau- 
stris producebantur in lucem, et in templo Domini pro 
suis queeque locis disponebantur. Hoc autem dicimus, 
non quia opera sanctorum unquam sint interitura, sed quia 
ubi coronam justitiz, quam bene operando meruerunt, 
acceperint, laboriose operationis cuncta jam cessent officia. 
Quis enim in illa vita pro fide Christi martyrium patiatur, 
ubi, expulsis adversariis, omnes electi in presentia Christi 
letantur? Quis ibi mortuum sepeliat, ubi sola viventium 
terra est? Quis lugentem consoletur, ubi absterget Deus 
omnem lachrymam ab oculis sanctorum? Quis ibi domum 
peregrino et hospiti aperiat, ubi omnes simul electi habita- 
tionem ex Deo habent, domum non manufactam, eternam 
in coelis? Quis mihi illic panem esurienti, potumve adfe- 
rat sitienti,ubi Dominus pascet me, et nihil mihi deerit ? Di- 
ruptis ergo formis vasorum quondam necessariis, vasa ipsa 
in domo Domini splendida jam refulgent ; quia cessan- 
tibus in fine seculi non solum persecutionibus, quas prop- 
ter justitiam patiuntur, verum etiam laboriosis justitia 
operibus quibus sponte sua pro eterna beatitudine insu- 

dant electi, sola visione sui Conditoris przecepta immorta- 
litis claritate letabuntur. 

Cap. xxi. Fecitque Salomon omnia vasa in domo Domini, 
&c.| Altare aureum corda significat perfectorum justorum, 
interne claritatis et castitatis luce corusca, quorum sub- 
limitati significandze etiam locus convenit ejusdem altaris. 
Stabat enim ante ostium sancti sanctorum, ut in factura 
tabernaculi manifeste legimus. In quo videlicet altari non 
hostiarum sanguis, neque libamina, sed thymiamata tan- 
tum incendebantur, quorum fumus ad superiora ascendens 
operiebat arcam, atque oraculum odore suavitatis imple- 
bat. In quo figuram exprimebat sanctorum, qui, dum 
neglectis temporalium cupiditatibus, tota intentione cce- 
lestia querunt, velut intus in vicinia oraculi sunt positi, 
nec longe remoti sunt a velo, quo templum et sancta 
sanctorum dirimuntur. Qui corpore tantum terram inco- 
lunt, czeterum secundum interiorem hominem totam con- 
versationem habent in ceelis. Ascenditque ab hujusmodi 
altari fumus incensorum intra sancta sanctorum, ubi arca 
est recondita, cum orationes sanctorum flamma caritatis 
excitatee, ad ccelum usque perveniunt, ubi Christus est in 
dextera Dei sedens. Non enim in hoc altari sanguis hosti- 
arum, sed thymiamata tantum incendebantur; quia tales 
viri non habent opera carnis et sanguinis, qu in ara sul 
cordis immolantes Domino mactant, sed solummodo lachry- 
marum et orationis ei vota, pro desiderio regni ccelestis 
offerunt. Verum quia nemo repente fit summus, sed per 
oblationem carnalium voluptatum sollicita mente ad desi- 
derium cceleste conscenditur, non preetermisit scriptura in 
mystica domus Domini factura et illorum ponere figu- 
ram, qui carnales adhuc in se concupiscentias, que 
militant adversus animam, flamma superni laboris in- 
cendere laborant, quatenus his corde sive corpore suo 
extirpatis, consequenter ad majora possint ascendere, ac 
Deo spiritualium thymiamata orationum et compunctionis 
offerre. Factum namque est aliud altare ad offerendas 
victimas, multo quidem majus, sed quantum magnitudine 
preestans, tantum situ loci, et specie metalli inferius. Nam 

et de ere factum, et ante fores positum erat templi. In 
quo nimirum illi sunt figuraliter expressi, qui tali devo- 
tione Domino deserviunt, ut caro eorum adhuc concupiscat 
adversus Spiritum, et Spiritus adversus carnem, soleantque 
dicere, Quia mente servimus legi Dei, carne autem legi 
peccati. Qui cum incentiva carnis edomare, fluxa luxuriz 
restringere, frequentibus jejuniis et orationibus, vigiliis et 
eleemosynis, ceterisque Spiritus fructibus ad tranquilli- 
tatem castimoniz Deo digne accedere contendunt, quid 
nisi victimam illi suze devotionis immolant, implentes illud 
apostoli, quo obsecrat nos per misericordiam Dei, ut exhi- 
beamus corpora nostra hostiam viventem, sanctam, Deo 
placentem? Qui quoniam flagrant spiritualis fervore 
amoris, sed nondum triumpho eminent devictz concupis- 
centiz carnalis, altare holocausti ignem quidem de ceelis 
sacrosanctum habet, sed speciem eris, et non auri pre- 
tendit. Verum quia plures sunt in sancta ecclesia car- 
nales, quam spirituales, plures qui vitiorum illecebras refree- 
nando cohibent, quam qui superato ac sopito vitiorum cer- 
tamine de adepta virtutum securitate letantur, merito 
altare holocausti majus esse multo, quam altare thymia- 
matis asserebatur. Scriptum namque de eo est in libro 
Paralipomenon: Fecitque altare e2neum 20 cubitorum lon- 
gitudinis, et 20 cubitorum latitudinis, et 10 cubitorum alti- 
tudinis. Et quidem altare thymiamatis Moyses fecit in ere- 
mo, habens cubitum longitudinis, et alterum latitudinis, et 
duos cubitos in altitudine. Quantz autem magnitudinis hoe 
Salomon fecit, scriptura non dicit, sed tantum quod altare 
aureum fecerit, dicitur. Constat autem quia tantum facere 
non potuit, quantum fecit holocausti; quia si viginti cubito- 
rum in longitudine factum esset, totam templi latitudinem 
impleret. Quanto igitur ulterius erat positum altare holo- 
causti quam incensi, quantumque genere oblationis ac vili- 
tate metalli ignobilius fuit, tantum quantitate mensure, et 
hostiarum frequentatione praestabat; quia nimirum plures 
sunt multo, quibus dicatur: Si vis ad vitam ingredi, serva 
mandata; quam quos audire delectet, Si vis perfectus esse, 
vade, vende que habes, et da pauperibus. Nec tamen hujus 

mensura altaris ratione mystica caret, et numero. Habet 
enim viginti cubitos longitudinis, et totidem cubitos latitudi- 
nis, et decem cubitos altitudinis; de quo quidem numero in 
expositione templi, et vestibulo ejus diximus. Sed et nunc 
dicendum breviter. Quod altare holocausti electorum in 
ecclesia typum tenet, qui suum corpus et animam Deo 
consecrare per ignem amoris illius querunt, perseverantia 
horum in bona operatione per longitudinem altaris, ampli- 
tudo in caritate Dei et proximi, per latitudinem, spes in 
expectatione divine visionis, per altitudinem figuratur. 
Quod vero longitudo et Jatitudo altaris vicenorum erat 
cubitorum, magnam utique perfectionem designat ejusdem 
indefessz longanimitatis ac sincerze dilectionis, que per 
utriusque testamenti nobis observantiam tribuitur. Quater 
enim quini vicenarlum numerum complent. Quinque 
autem libri Moysaicz legis, quatuor evangelice sunt liber- 
tatis. Et cum ad intelligentiam atque custodiam legis 
spiritualem illustrante evangelii gratia pervenimus, vice- 
narium profecto numerum perficimus. Fitque idem nume- 
rus vicenarius in longitudine et latitudine altaris, cum 
corda electorum, docente utroque testamento, et adjuvante 
ipso uno utriusque testamenti auctore, et perseverantiam 
boni operis etiam in persecutionibus servant, et hilaritatem 
dilectionis in eos qui persequuntur exhibent. Denario 
autem numero spes ceelestium premiorum designari solet, 
Domino affirmante, cum eos qui in vinea magni patrisfami- 
lias laborabant, denario remunerandos esse testatur. Et 
merito per hunc numerum merces zterna figuratur, in qua 
nostra natura, et in eternum divine visioni conjungitur, quia 
in ipso numero mystice divina simul et humana natura de- 
signatur, Deus quippe trinitas est. Homo autem septenario 
numero comprehenditur; quaternario videlicet propter 
corpus, quod ex quatuor elementis consistit ; ternario vero 
propter triplicem interioris hominis differentiam quam 
scriptura nobis sancta ostendit, cum diligere nos jubet 
Deum ex toto corde, ex tota anima, ex tota virtute. Unde 
et in decalogo legis tria sunt mandata, que nos ad cultum 
divini amoris excitant, septem que dilectionem commen- 

dant proximi. Qui ergo decalogum in Dei et proximi 
amore custodiunt, jure mercedem hujus custodiz in Dei 
simul et proximi visione percipiunt. Quique in hac vita 
et proximum quem vident, et Deum quem non vident, 
diligunt, hi in futura vita et Deum regem in decore suo, 
et proximum glorificatum ac decoratum videbunt. Et 
ideo altare quod in figura factum est electorum, ad signifi- 
candam eorum vitam perpetuam, decem erat cubitos altum. 
Cum vero dictum esset quod fecit Salomon altare aureum, 
additum est continuo: Et mensam, super quam ponerentur 
panes propositionis, auream. Mensa autem aurea, scrip- 
tura est sacra spiritualis intelligentiz claritate foecunda ; 
de qua Psalmista Domino, Parasti (inquit) in conspectu 
meo mensam, adversus eos qui tribulant me. Ne enim 
nos adversarii tribulantes ad errorem inflectant, mensam 
nobis Conditor noster scientize coelestis, per quam in fide 
veritatis confortemur, paravit. Panes namque propositio- 
nis, sancti sunt doctores, quorum nobis opera, vel verba 
salutaria, ad exemplum vite proposita, semper in divinis 
paginis quisquis bene querit, invenit. Unde et apte iidem 
panes in Exodo duodecim fieri przecepti sunt, videlicet 
propter apostolos duodecim, per quorum ministerium et 
novi scriptura testamenti condita est, et instrumenti vete- 
ris, donante Domino, revelata mysteria. Quo nimirum 
numero non tantum idem apostoli, sed et omnes sunt 
designati, qui preedicando verbum pabulum vite fidelibus 
ministrant; quia omnes utique ipsam doctrine formam, 
quam apostoli a Domino accepere, sequuntur. Legimus 
autem de his panibus in Exodo, per singula sabbata eos 
mutari debere et novos pro veteribus in mensa Domini 
proponi, unius quoque mensure ac similis forme: semper 
eos parari preceptos. De quibus omnibus mysticus de 
interna refectione sensus, luce clarior refulget. Ablatis 
enim veteribus, novi restituuntur panes, cum assumptis 
de hac vita aliquibus doctorum fidelium alios loco eorum 
sancta ordinat ecclesia. Kt hoc non nisi de die sabbati, 
quia quisquis bonum certamen certaverit, cursum con- 
summayerit, fidem servaverit, tempore sue resolutionis 

requiem beatz perennitatis intrabit. Unius mensure, et 
non disparis, similes semper fiebant panes; quia nimirum 
una eademque forma est veritatis et fidei, quam primo 
apostoli suis auditoribus ostendebant, ac deinde succes- 
sores eorum, et omnes usque ad fidem seculi pii doctores 
in ecclesiis Christi per orbem preedicare non desistunt. 
Cap. xx11I. Quod vero in verbis dierum legimus, quia 
fecit Salomon mensas decem, et posuit eas in templo, 
quinque a dextris, et quinque a sinistris, phialas quoque 
aureas centum, non tam ad panes propositionis, quam ad 
vasa Domini factas esse, credibile est; phialas videlicet, 
quas pariter factas scriptura refert; thymiamateria, thu- 
ribula, et cetera que in sequentibus leguntur. Nam 
quod paulo post in eodem verborum volumine. subinfer- 
tur: Fecitque omnia vasa domus Domini, et altare zneum, 
et mensas, et super eaS panes propositionis; vel pluralem 
posuit pro singulari, more scripturis usitatissimo; ut in 
Jesu Nave, Filii autem Israel praevaricati sunt mandatum, 
et usurpaverunt de anathemate, cum Achan solus, et non 
plures filii Israel hoc fecerint; vel certe quia panes pro- 
positionis solebant ante sabbathum coqui, ut in sabbatho 
mox poni possent in mensam propositionis; potuit fieri, 
ut panes noviter cocti, mox illis mensis imponerentur, 
ibidemque nocte illa servarentur operti, donec primo 
mane ablatis veteribus, super mensam propositionis pone- 
rentur calidi. Non autem he mensz decem a figura unius 
mens propositionis discrepant. Nam sicut mensa duo- 
decim panibus onusta unanimem totius scripture concor- 
diam, auctoritate apostolica munitam designat; ita non 
immerito et mensee decem aurez divine legis, et prophe- 
tarum eloquia figurate denuntiant, que vel refectionem 
nobis verbi Dei, quasi panes propositionis offerunt, vel 
nobis exempla fidelium, quasi positorum in se vasorum, 
Domini claritatem et miracula proponunt. Recte autem 
bis quinz sunt mensz, non solum quia legislator quin- 
que volumina scripsit, verum etiam quia tota veteris 
testamenti series quinque ztates seculi complectitur. 
Geminatur autem numerus mensarum quinarius, et quin- 
VOL. VIII. Aa 

que a dextris, et quinque a sinistris ponuntur, cum post 
incarnationem Dominicam eadem scriptura, sive utrique Dei 
populo, Judo scilicet et gentili, committitur, sive evange- 
licis plena figuris ostenditur, quae quondam Dei populo anti- 
quo juxta literam solum intelligenda esse putabatur. Cum 
enim legentes in sancta scriptura, verbi gratia, Abel coro- 
natum martyrio, Enoch translatum de mundo, Noe per- 
eunte mundo mirabiliter salvatum, hospitalem Loth exter- 
minatis impiis sublimiter remuneratum, Abraham merito 
obedientiz patrem cunctarum gentium constitutum, Jo- 
seph post venditionem merito castitatis et innocentiz exem- 
plum virtutis assumimus; quid mensz quinque aurez, 
sive vasa Domini, seu panes propositionis adhuc in sinistris 
templi, nisi quia divine. literze juxta historicum sensum 
januam nobis et recte vivendi, et eterna pramia a Domino 
speranda aperiunt? At cum easdem altius intelligentes, 
vel dispensationem Dominicz incarnationis, vel alia que- 
libet sanctee ecclesiz sacramenta sonare videmus; quasi 
alias quinque mensas ad portanda vasa electionis, et alimo- 
niam vite spiritualis in dextris templi invenimus; quia 
eadem ipsa verba sacrz historia novum omnino fulgur 
nobis sapientize ccelestis, novos aperire sensus de veteribus 
cognoscimus; in qua profecto figura et candelabra quina 
sunt facta in templo. Cum enim dixisset scriptura regem 
Salomonem fecisse mensam, super quam ponerentur panes 
propositionis, auream, adjunxit subsequenter, et ait, 

Cap. xxiv. Ht candelabra aurea quinque, &c.| Hee enim 
mense ex typo sancte scripture recte ponuntur, quia et 
justitiam esurientibus panem verbi ministrant, et vasa 
ferunt ministeri ccelestis, id est, justorum nobis actus in 
exemplum proponunt; ita et aptissime per candelabra 
eadem divina eloquia figurantur, videlicet quia lucem 
sapientiz errantibus proferunt. Hine etenim Psalmista, 
Lucerna (inquit) pedibus meis verbum tuum, &c. Hine 
etenim Salomon ait, Quia mandatum lucerna est, et lex 
lux. Quare autem quinque a dextris, et quinque a sinis- 
tris, sint posita candelabra, ex his que de mensis tractavi- 
mus, facillime patet. Cum vero dixisset, Quinque a dex- 

tris, et quinque a sinistris, convenienter additur, Contra 
oraculum. Oraculum namque ubi erat arca, ut seepe dictum 
est, aditum designat patrize ccelestis, ubi Christus est in 
dextera Dei sedens, paternorum utique conscius secretorum. 
Vel candelabra templi aurea contra oraculum sunt posita, 
quia divina eloquia ad habitationem semper superne civi- 
tatis aspectant, ut hujus agnitionem ac desiderium nostris 
cordibus infundant, et eos qui originem carnis e terra 
habent, ad appetendam promerendamque in ceelestibus 
sedem perpetuz mansionis accendant. Sunt autem qui 
hoc quod de candelabris dicitur, quinque ad dexteram, et 
quinque ad sinistram, ita putant intelligendum, quod 
quinque fuerint a dextris illius candelabri, quod fecit 
Moyses in deserto, et quinque a sinistris, utraque tamen 
ad meridianam plagam, in qua candelabrum, quod unum 
fecit Moyses, stare preceptum est. Quod eodem ordine 
de mensis decem intelligunt, quae omnes quidem ad sep- 
tentrionalem plagam fuerint posite ; sed quinque ad dex- 
teram Mosaic illius menseze, et quinque adlevam. Verum 
si consideres verba sacre scripture, quibus dicitur, Et 
candelabra aurea quinque ad dexteram, et quinque ad 
sinistram contra oraculum; patet, ni fallor, quod aque 
utraque per latus utrumque templi in longum sint posita. 
Nam si omnia candelabra ad australe latus templi in lon- 
gum posita essent, non diceretur contra oraculum posita, 
sed potius contra aquilonem, sive contra mensas, sive etiam 
in mensis ubi stabant; quod dictum est in Exodo, de illo 
uno candelabro in tabernaculo testimonii, e regione mense, 
in parte australi; itemque in libro Numerorum, Cum posu- 
eris septem lucernas contra eam partem, qua candelabrum 
lucere debuit. Ex utraque parte templi candelabra, ex utra- 
que erant mensz ; quia divina scriptura ad illustrationem ac 
refectionem utriusque Dei populi condita est, que nos in 
prosperis et adversis, tristibus ac letis venientibus vel acci- 
dentibus reficere, ne deficiamus, et ne czeci remaneamus, 
illustrare consuevit. Vasa quoque misericordiz sibi super- 
posita, hoc est, scripta in se justorum opera, utrisque nobis, 
per quee in actione justitize et ipsi confortemur, proponit. 
Aa2 

Si autem queris, quid inter candelabra et lucernas eorum 
typice distet, possumus recte intelligere lucernas esse viros 
sanctos, qui oleo Sancti Spiritus infusi, et ipsi igni dilec- 
tionis ardent in corde, et proximis lucem scientiz profe- 
runt in lingua. Candelabra autem que has lucernas in 
sublime tollunt, ut longe lateque videri possint in ecclesia, 
scripturam esse sacram, que sanctorum nobis virtutes, 
et doctrinam sua lectione demonstrat ; cui videlicet inter- 
pretationi annuit sermo Domini, quo dicitur de Joanne, Ile 
erat lucerna ardens et lucens. Possumus etiam ita aptis- 
sime dicere, quia lucerne sunt divina eloquia, juxta illud 
Psalmistee, quod et supra posuimus: Lucerna pedibus 
meis verbum tuum. Candelabra autem harum lucernarum 
sancti omnes, qui sua corda et corpora ferendis Domini 
mandatis, humili semper intentione supponunt. Quisquis 
enim in nullo propriam sequi curat voluntatem, verum in 
omnibus que scriptura sancta dicit, attendit, eyusque se 
subjicere mandatis satagit; auscultare promissis, quasi 
candelabrum domus Dei aureum aureas ejus gestat lucer- 
nas ; quia casta corporis sul membra castas mentis cogi- 
tationes ad facienda que Deus jubet, supponere contendit. 
Kt hoc tam fixa intentione quam candelabrum, necesse est 
firmiter ad superna erectum, impositas sibi lucernas non 
solum absque ruina, sed etiam absque ulla status sui 
mutatione servare. Quod vero cum dixisset, Et candela- 
bra aurea quinque ad dexteram, et quinque ad sinistram 
contra oraculum ex auro puro; addidit, Et quasi lilii flores, 
et lucernas desuper aureas, videtur juxta literam, quia 
suprema pars candelabrorum in modum sit lili repandi 
deformata, quod in candelabro tabernaculi factum esse 
legimus, cujus et stipes medius, et calami ex ipso proce- 
dentes cum scyphis et spheerulis, lilia scribuntur habuisse 
perplurima. Flores autem lili, sicut saepe dictum, amce- 
nitatem semper virentis terre viventium designant. De 
qua dicit beatus Petrus, regeneratos nos a Domino in 
spem vivam, in hzereditatem incorruptibilem, et inconta- 
minatam, et immarcessibilem conservatam in ceelis. Et 
bene lili flores aurei in candelabro sunt facti domus 

Domini, quia divina scriptura, spretis temporalibus gaudiis, 
ad appetenda nos bona patriz ccoelestis provocare consue- 
vit. Et quomodo erectum in altitudine candelabrum lili 
flores et lucernas habet aureas in capite ; ita omnes electi 
qui in eadem scriptura sacra continentur, erecto ad superna 
sensu, ccelestia bona a Domino quesisse, et percepisse 
probantur. Diximus plenius de mensa et candelabro, et 
utroque altari, ac basi domus Domini, in libris quos de 
factura tabernaculi et habitu sacerdotali scripsimus. Si 
quis ergo juxta capacitatem nostri sensus ex patrum tradi- 
tione progenitam de his scire desiderat, in illo opere requi- 
rat. Sequitur: 

Cap. xxv. Et cardines ostiorum domus Domini, §c.] 
Si ostia domus interioris sancti sanctorum angelica sunt 
mysteria, que nobis de corpore egressis introitum vite 
coelestis reserant, et ostia domus templi doctores sancti ac 
sacerdotes, qui instruendo, baptizando, Dominici corporis 
et sanguinis mysteria communicando, prima nobis pre- 
sentis ecclesiz lumina pandunt, quid cardines utrorumque 
ostiorum, nisi sensus et corda eorundem sunt angelorum 
sive sanctorum, quibus immobiliter contemplationi ac di- 
lectioni sui Conditoris adhzrent, ut eo ministerium divini- 
tus sibi delegatum, recte compleant, quod a voluntate 
illius, cui ministrant, nunquam oculos avertunt. Aperiun- 
tur ergo et clauduntur ostia tempore congruo, sed nullo 
suum cardinem tempore deserunt; quia et angeli et homi- 
nes sancti sive in hac vita fidei, sive in illa speciei fideles 
atque electos suscipiant, semper animum in radice interne 
dilectionis fixum tenent. Unde bene lidem cardines ex 
auro facti esse perhibentur, propter videlicet meritum 
proprize claritatis. 

Et perfecit omne opus, &c.| Perficit Salomon opus quod 
faciebat in domo Domini, cum Rex pacificus noster in die 
novissima omnes electos resurrectionis immortalitate glori- 
ficat. Alioquin quamdiu status hujus seculi geritur, facit 
quidem opus domus Domini Salomon, sed nondum perfi- 
cit; quia corda electorum Dominus, ut bona operentur, 
inspirat et adjuvat; nullum tamen in hac vita duntaxat 

commorantem absque peccato esse tribuit; namque hoc 
donum future vite beatitudini reservat. Perficit vero 
omne opus templi sui, et hoe dedicationi aptum reddit, 
cum translatos de hac vita electos, eternum perducit ad 
regnum. Quod bene significatur et im hoc, quod templum 
septem annis edificatum est, octavo autem perfectum ac 
dedicatum est. Septem namque diebus omne hoc tempus 
volvitur. Octava est dies judicii et resurrectionis future, 
de qua Psalmi sextus et undecimus attitulati sunt; cui 
videlicet tempori convenit apte quod sequitur: 

Et intulit que sacrificaverat pater ejus David, &c.| Argen- 
tum namque ad nitorem eloquentiz ; aurum ad splendo- 
rem sapientia, vasa generaliter ad rationalem pertinent 
creaturam. Sanctificatque David pater Salomonis argen- 
tum, cum Deus pater eloquentes quosque gratia Sancti 
Spiritus ad loguendum verbum evangelii confortat ; sanc- 
tificat aurum, cum naturali ingenio preeditos suo replens 
Spiritu, ad consideranda in lege sua mirabilia illuminat ; 
sanctificat et vasa, cum omnibus generaliter filiis ecclesia 
ejusdem Spiritus gratiam largitus, ad amanda illos, et 
appetenda dona perpetue salutis inflammatur. Hoe au- 
tem argentum, hoc aurum, hec sanctificata vasa Salomon 
infert in templum, cum Dominus noster peracto universali 
judicio omnes electos, et doctores videlicet, et caeterorum 
fidelium ccetum in gaudium regni ccelestis introducit : 
reponitque vasa diversi generis argentea sive aurea in the- 
sauris domus Domini, quando eos qui multitudine dulce- 
dinis ejus frui meruerint, abscondit in abdito vultus sui a 
conturbatione hominum. Et apte multi sunt thesauri, 
in quibus vasa electionis recondantur, sed una domus 
Domini in qua iidem sunt facti thesauri; quia et una est 
ecclesia, in qua omnes continentur electi, quantumlibet 
meritis distent: et una est et non diversa patria illa cceles- 
tis, quee electis promittitur omnibus; quamvis, sicut stella 
a stella differt in claritate, ita et resurrectio mortuorum. 
Quod utrumque judex ipse ac distributor pramiorum 
Dominus una sententia demonstravit, cum ait: In domo 
Patris mei mansiones multe sunt. Unam ergo domum 

Domini fecit Salomon, sed multos in ea thesauros ad 
recipienda vasa diversi generis, una tamen benedictione 
Sanctificata paravit; quz nimirum domus Patris non 
manutacta eterna est in coelis; sed multe in ea mansiones, 
ad recipiendos omnes timentes se ac diligentes, quibus 
Dominus benedixit, pusillis cum majoribus. Amen. 

PRAFATIO. 


ExiM1vs sacre interpres ac doctor scripturze Hieronymus, 
cum libros ejusdem scripturze in epistola ad amicum brevi- 
ter percurreret, et que in singulis continerentur, strictim 
contingeret ; Ezras, inquit, et Neemias, adjutor videlicet 
et consolator a Domino in uno volumine narrantur, et 
instaurant templum, muros exstruunt civitatis; omnisque 
illa turba populi redeuntis in patriam, et descriptio sacer- 
dotum, Levitarum Israel, proselytorum, ac per singulas 
familias murorum et turrium opera divisa, aliud in cortice 
preeferunt, aliud retinent in medulla. Quapropter, reve- 
rendissime antistes Acca, tuis diligenter obsecundans hor- 
tamentis, considerando eidem volumini operam dedi. Con- 
fidens vero adjutore et consolatore Domino ac Salvatore 
nostro Jesu Christo, quia donet nobis propitius, retecto 
cortice liter, altius aliud et sacratius in medulla sensus 
spiritualis invenire ; quod videlicet ipsum Dominum, ac 
templum et civitatem ejus, quae nos sumus, propheticis 
quidem figuris, sed manifesta ratione designet. In quo 
nimirum opere maximo nobis adjumento fuit prefatus 
ecclesiz magister Hieronymus in explanatione propheta- 
rum; qui eadem que Ezras et Neemias facta scribunt, 
ipsi sub figura Christi et ecclesiz fienda predixerant. 

LIBER PRIMUS. 


Cunctis legentibus liquet, domum sive templum Dei 
in scripturis sanctis, et unumquemque electorum, et omnem 
simul ecclesiam, hoc est universitatem justorum solere 
appellari; pro eo quod in cordibus in se credentibus ac 
sperantibus, seque diligentibus, Deus inhabitare dignetur, 
juxta hoc quod ipse ait: Si quis diligit me, sermonem 
meum servabit, et Pater meus diliget eum, et ad eum 
veniemus, et mansionem apud eum faciemus. Unde et 
apostolus: Templum, inquit, Dei sanctum est, quod estis 
vos. Et in epistola ad Hebraos: Et Moyses quidem 
fidelis erat in tota domo ejus, tamquam famulus, in testi- 
monium eorum que dicenda erant; Christus vero tan- 
quam filius in domo sua, que domus sumus nos, si 
fiduciam et gloriam spei usque in finem firmam reti- 
neamus. In cujus figuram domus sive templi spiritualis, 
Salomon rex fecit templum Domino in Hierusalem; nam 
Salomon ipse, qui interpretatur pacificus, apte figuram 
tenuit ejus de quo canit propheta: Multiplicabitur ejus 
imperium, et pacis non erit finis. De quo et apostolus 
ecclesiz de gentibus scribens: Et veniens, inquit, evan- 
gelizavit pacem vobis qui longe fuistis, et pacem his qui 
prope; quoniam per ipsum habemus accessum ambo in 
uno Spiritu ad Patrem. Quod vero idem templum septem 
annis edificavit, octavo autem consummavit ac dedicavit, 
significat quod toto tempore seculi hujus, quod septem 
diebus circuit, ecclesiam Dominus collectis ad edificium 
celeste fidelibus construit. Porro in vita futura, apparente 
gloria resurrectionis, ad integrum perficit, atque in gaudium 
vitze immortalis in eterna suz claritatis visione sustollit. 
Quia enim ipse octava die, hoc est post septimam, sabbati 
resurrexit a mortuis, recte octonario numero tempus etiam 
nostre resurrectionis exprimitur. Quod autem evo se- 
quente queedam templi eedificia pranimia vetustate dissolvi 
ceeperunt, sed eadem mox instantia regum ac sacerdotum, 
qui illis fuere temporibus, instaurata, et in pristinum sus- 

citata sunt statum; significat quotidianos fidelium ac 
levissimos erratus, de qualibus Salomon: Septies, inquit, 
cadit justus, et resurgit; qui quotidiana eque ipsorum 
solertia, donante Domino, per exempla vel exhortamenta 
preecedentium justorum, quasi per regum ac sacerdotum 
Dei corriguntur industriam ; reges namque ac sacerdotes 
merito omnes in ecclesia perfecti vocantur, cum sint mem- 
bra regis ac sacerdotis summi, cum seipsos bene regere, 
cum sua corpora Domino hostiam viventem exhibere didi- 
cerint. Quod postmodum crescentibus malis, ipsum tem- 
plum idolorum sordibus profanatum, et ad ultimum a 
Chaldzis destructum atque incensum est; significat gra- 
viores lapsus eorum qui per confessionem quidem rectz 
fidei, ac sacramentum lavacri salutaris, sanctz ecclesiz 
-membris adunati, sed denuo fraude malignorum spirituum 
ab statu fidei dejecti, ac vitiorum sunt flamma combusti. 
Quod diruto templo, ac destructa pariter urbe Hierusalem, 
cives ejus in Babyloniam transmigrati, sed post annos 70 
acta de malis suis pcenitentia, ad patriam sunt Domino 
miserante remissi, ac rursus idem templum atque urbem 
sanctam grandicum labore restaurarunt; figurate designat 
eos qui decepti a diabolo, non solum fidei sinceritatem 
atque integritatem boni operis perdunt, verum etiam per 
acerbitatem scelerum gentilibus ac publicanis assimilari 
videntur, juxta illud Dominicum: Si autem ecclesiam non 
audierit, sit tibi sicut ethnicus et publicanus. Quorum 
tamen nonnulli per divine respectum gratiz resipiscentes, 
ad ecclesiam revertuntur; cum illustratione Sancti Spiritus 
compuncti, preecepta divinz legis, que reliquerant, denuo 
audire incipiunt, et custodire. Septem namque sunt dona 
Sancti Spiritus, que propheta Esaias manifesta distinc- 
tione enumerat. Decem vero preceptis omnis divine legis 
summa comprehenditur. Et septem multiplica per decem, 
septuagenarium numerum perficiunt. Unde apta signifi- 
catione, qui per opera perversa in Babyloniam fuerant 
captivati, post septuaginta annos liberantur, ac domum 
Dei et civitatem sanctam reeedificant. Quia nonnunquam 
hi, qui per sua peccata a communione ac societate sanctz 

ecclesiz separati, infidelium sorti ac numero copulabantur ; 
rursum per donum Sancti Spiritus, studio se bonz opera- 
tionis exercent, ac per hoc consortium fidelium, domus 
videlicet et civitatis Domini, de qua fuerant ejecti, recipiunt. 
Notandum enim, quod unam eandemque pecenitentium ad 
ecclesiam reversionem, et domus Domini reeedificata post 
incendium, et civitas restaurata Hierusalem post destruc- 
tionem, necnon et populus post captivitatem patriam re- 
missus, et vasa sancta, que ablata erant, domum reducta, 
typice denuntient. Verum quia de his omnibus propheta 
Ezras, quomodo sint facta, sufficienter explicat, libet de 
volumine ejus aliqgua commemorare, et, prout Dominus 
dederit, spirituali sensu exponere ; quo manifestius patefiat, 
qualiter his qui per negligentiam vel errorem perierant, sit 
ad poenitentiam redeundum; quanta Dei gratia, quanto 
ipsorum conatu sit admissorum poscenda vel impetranda 
venia; quomodo lidem peenitentes, una cum eis qui nuper 
ad fidem venerant, unam eandemque Christi domum eedifi- 
cent, ac pariter in futuro dedicationis illius solemnia ex- 
pectent. 


IN CAP. 1. 


Cap.1. In anno primo Cyri regis Persarum, &c.| Nar- 
rant veteres historiz, quibus et prophetz Danielis scriptura 
concordat, Cyrum regem Persarum, juncto sibi socio Dario 
rege Medorum, Babyloniorum destruxisse imperium, oc- 
ciso ultimo eorum rege Balthasar, et ipsa urbe diruta ac 
vastata. Qui videlicet Cyrus sciens a Deo Israel regnum 
sibi traditum, mox ut regnum illud, quod populum Israel 
captivarat, ac servitio premebat, superavit, dedit facultatem 
eidem populo patriam redeundi, ac domum Dei sui, que 
in ea erat incensa, reeedificandi; eandemque libertatis sen- 
tentiam non tantum verbo presentibus intimavit, verum 
etiam eis qui longius per omnes regni sui provincias aber- 
rant, missis epistolis mandavit, ipsum qui est Deus Israel, 
verum esse Dominum et Deum coli, omniumque regnorum 
auctorem, publica voce est confessus. Quze omnia sic 
futura, prophetz sancti, et Hieremias aperte praedixerunt. 

Quorum Hieremias etiam numerum annorum quibus es- 
sent in Babylonia servituri, et quando in patriam revo- 
candi, precinuit. Esaias autem etiam nomen regis Cyri, 
per quem a servitio liberandi, et in patriam revocandi, 
cujus permissu templum essent restauraturi, sine ullis 
prophetice locutionis enigmatibus ostendit. Ait enim 
Hieremias: Heec dicit Dominus exercituum, Deus Israel, 
omni transmigrationi quam transtuli de Hierusalem in 
Babylonem: Atdificate domos, et habitate, &c. Haeec dicit 
Dominus exercituum: Cum cceperint impleri in Babylone 
70 anni, visitabo vos, et suscitabo super vos verbum meum 
bonum, et reducam vos ad locum istum. Porro Esaias: 
Hec dicit Dominus Redemptor tuus, et Formator tuus ex 
utero: Ego sum Dominus faciens omnia. Et paulo post: 
Qui dico profundo, desolare, et flumina tua arefaciam. 
Qui dico Cyro: Pastor meus es, et omnem voluntatem 
meam complebis. Qui dico Hierusalem: Aidificaberis, et 
templo fundaberis. Hzee dicit Dominus Christo meo 
Cyro, cujus apprehendi dexteram, ut subjiciam ante faciem 
ejus gentes, et dorsa regum vertam, et aperiam coram eo 
januas, et porte non claudentur. Ego ante te ibo, et 
gloriosos terre humiliabo. Portas reas conteram, et 
vectes ferreos confringam. Kt dabo tibi thesauros abscon- 
ditos, et arcana secretorum, ut scias quia ego Dominus, 
qui voco nomen tuum Deus Israel, propter servum meum 
Jacob, et Israel electum meum. Et vocavi te in nomine 
tuo, assimilavi te, et non cognovisti me. Ego Dominus, et 
non est amplius, extra me non est deus. Accinxi te, et 
non cognovisti me. Ex qua Esaiz prophetia credendum 
est, maxime Cyrum regem dilexisse filios Israel, eosque de 
captivitate exemptos domum remisisse, ac templum Do- 
mini reeedificare jussisse, quod audierit prophetas eorum per 
Spiritum Dei de suo regno et Babyloniorum destructione 
fuisse prelocutos. Nam specialiter ipsum genus expugna- 
tionis, quo Babylonia destrui ccepit, expresserant idem 
prophetz; quorum Esaias, Qui dico, inquit, profundo, 
desolare, et flumina tua arefaciam. Porro Hieremias: 
Murus Babylonis ille latissimus suffossione suffodietur, et 

portze ejus excelsee igni comburentur. Narrant enim his- 
tori, quia diviso atque exinanito per plurimos rivos flu- 
mine Kuphrate, qui per medium Babylonis influebat, per 
arefactum ac desolatum ejus profundum, urbem_ hostis 
intraverit. Hzec de historia paucis dixerimus. At vero 
juxta mysticos sensus, Cyrus rex Dominum Salvatorem 
et nomine designat, et factis, quod non ex nostra conjec- 
tura, sed ex manifestissimis Esaize verbis dicimus, quibus 
ex persona Domini dicebat : Assimilavite, et non cognovisti 
me. Assimilavit namque eum Deus filio suo, quamyis 
ipse Deum se assimilantem minime cognoverit ; primum 
in eo quod Christum suum eum cognominare dignatus 
est; deinde quod eum Cyrum, qui interpretatur heeres, 
multo antequam nasceretur, vocandum esse disposuit ; 
hoc etenim vocabulum recte congruit illi, cui dicit idem 
Deus Pater: Postula a me, et dabo tibi gentes hzreditatem 
tuam. De quo et apostolus: Quem constituit haredem 
universorum, per quem fecit et secula. De quo etiam in 
carne apparente, inimici persequentes dicebant: Hic est 
heres, venite occidamus eum, et nostra erit hereditas. 
Sed et in eo Deus Pater, quod subjecit ante faciem Cyri 
gentes, et dorsa regum vertit, portas creas contrivit, et 
vectes ferreos confregit, videlicet Babylonis, vel aliarum 
quas cepit civitates; quod dedit ei thesauros absconditos, 
et arcana secretorum, diversarum videlicet opes ignotas 
provinciarum assimilavit eum Domino et Salvatori nostro, 
qui preedicantibus per orbem apostolis, gentium sibi univer- 
sarum colla subjecit, ipsos quoque rerum dominos, et 
sapientiz secularis auctores suze ditioni substravit; qui 
portas inferorum destruxit, ut ablatos inde electos suos ad 
libertatem patrize ccelestis introduceret ; qui errores con- 
trivit gentium, et doctrinas humana ratione munitas, per 
humilium ora subvertit; ut eisdem correctis lumen suz 
fidei et veritatis aperiret, in quo sunt omnes thesauri 
sapientize et scientize absconditi. (Quos videlicet thesauros 
idem Dominus noster in natura Divinitatis eternaliter ex 
Patre habuit; sed in assumpta humanitate ex tempore 
accepit, illo nimirum, ex quo ipse esse homo ccepit. Assi- 

milavit ergo Cyrum Dominus unigenito Filio suo, Deo et 
Domino nostro Jesu Christo; quia sicut ille, destructo 
Chaldzorum imperio, populum Dei liberavit, ac patriam 
remisit, templumque quod erat incensum in Hierosolymis, 
reeedificari precepit, et hoc ipsum edictum etiam per lite- 
ras manifestare curavit, ut implerentur verba Hieremie, 
quibus hoc futurum esse preedixit; ita Mediator Dei et 
hominum, destructo per orbem diaboli regno, electos suos 
qui erant dispersi, ab ejus tyrannide revocatos, in suam 
congregat ecclesiam. Que et in presenti justificata ex 
fide, pacem habet ad Deum per ipsum, et ad visionem 
perpetuz pacis festinat in futuro: Hierusalem quippe 
visio pacis dicitur. Qui etiam templum, quod erat incen- 
sum, facit restaurari, cum illos qui insidiis antiqui hostis 
fidem perdiderant ad salutem reducens, sua mnhabitatione 
dignos efficit. Sed et scripturas sanctas universum misit 
in mundum, quibus fidem sui nominis, ac spem salutis 
cunctis qui ad regnum suum pertinent, hoc est electis 
omnibus predicaret. Quod ita futurum non Hieremias 
solus, sed communi sensu omnes predixere prophetee. 
Juxta hoc quod ipse discipulis ait: Quoniam necesse est 
impleri omnia que scripta sunt in lege Moysi, et Prophetis, 
et Psalmis de me. Suscitavit autem Dominus Spiritum 
Cyri regis Persarum, ut, agnita potestate ac providentia 
Dei Israel, faceret que de eo narrat scriptura. Kt Do- 
minus ait in evangelio Judeeis: Cum exaltaveritis Filium 
hominis, tune cognoscetis quia ego sum, et a me ipso facio 
nihil; sed sicut docuit me Pater, hec loquor. Quod vero 
in scriptura sua dicit idem Cyrus, Omnia regna terre dedit 
mihi Dominus Deus cceli; bene quidem Deum Israel, 
Dominum Deum cceli esse confessus est, quem etiam regna 
terrze omnia in potestate habere, et cuicumque vellet, dare 
posse cognovit. Sed minus verum videtur sonare, quod 
sibi omnia regna terre ab eo tradita dicit ; nisi forte intel- 
ligendum est, quod eo tempore, quo hee scripsit, nullum 
sui regni adversarium habuerit; vel certe victo, destructo, 
atque exhausto tam robusto tamque antiquo Chaldeorum 
imperio, nullum suo regno in toto orbe resistere posse 

crediderit. . Veraciter autem hic sermo convenit majestati 
ejus, qui dixit: Data est mihi omnis potestas in ccelo et in 
terra. Sequitur eadem scriptura Cyri: 

Quis est in vobis de universo populo ejus, sit Deus illius 
cum eo, &c.| Magna in his verbis fides regis, magna claret 
pietas. Fides quidem, quod populum Israel pre ceteris 
nationibus Dei esse populum intellexit. Pietas, quod nullo 
prorsus excepto, omnes qui vellent liberos patriam redire 
permisit. Fides, quod eundem Dominum Deum et habi- 
tare in coelis, et esse in Hierusalem, et cum singulis rever- 
tentium de Babylone in Hierusalem ascendere posse confes- 
sus est. Annon luce clarius est, quod hunc non corporeum, 
et loco comprehensibilem, sed Spiritum, et ubique przesen- 
tem credidit ? quem ita in Hierosolymis et in templo habere 
locum confessus est, ut simul eum regno cceli presidere 
non dubitaret; ita in ccelis regnare credidit, ut nihilominus 
cum. suis fidelibus esset in terra, eorumque et animos, et 
manus ad ea quee salutaria essent, facienda dirigeret ? 
Czeterum omnia scripture hujus verba spiritualem sen- 
sum redolent. Cui enim non facile pateat, solos illos, 
cum quibus Deus est, de confusione peccatorum, ad vir- 
tutum opera, quasi de servitio Babylonico, in Hierosoly- 
mam ad libertatem posse transire? uia sine ipso nihil 
possumus facere. Quis non videat recte in eadem sen- 
tentia ascensionem esse nominatam? Quia nimirum omnes 
qui peccant, quique seculi curis serviunt, in imo sunt. 
Qui vero Deo placere desiderant, ad altiora necesse est 
mentem erigant, ccelestia suspirent, pompas mundi omnes 
atque illecebras zternorum amore transcendant. Hieru- 
salem quoque esse in Judza, hoc est in confessione memo- 
ratur; ut qui per oblivionem Dei captivari a Chaldeis, 
qui interpretantur quasi dzemonia, hoc est, malignis spi- 
ritibus mancipari meruimus, per confessionem divine pie- 
tatis ad visionem libere pacis et lucis redeamus; ibique 
edificemus domum Domino Deo Israel, hoc est in unitate 
catholicz pacis, in confessione sive nostre iniquitatis, seu 
divine miserationis et gratiz. Przeparemus corda nostra, 
in quibus Dominus ipse propitius inhabitare, atque sua 

presentia illustrare dignetur. Sed et proximorum corda 
ad laudem sui Conditoris, et opera pietatis accendere cure- 
mus. Utroque etenim modo domum Domino edificamus, 
cum vel nosmetipsos in operibus justitiz exercemus, vel 
eos quos valemus ad iter justitize et exemplis provocamus, 
et verbis. Sequuntur reliqua ejusdem scripture Cyri 
regis : 

Et omnes reliqui in cunctis locis, ubicunque habitant, adju- 
vent eum, &c.| Notanda distinctio verborum, quia omnibus 
solutis ab injuria captivitatis, dedit facultatem rex, ut qui- 
cunque vellet, ad zdificandum templum Domino duce 
ascenderet. Non tamen omnes illuc ascendere jussit. Si 
qui enim essent de eodem populo Dei, quos plus aliis qui- 
busque in locis libertate donata uti delectaret, hos ascen- 
dentibus auxilio esse de suo quemque loco precepit, data 
scilicet illis in necessitatem tam longi itineris pecunia sive 
pecoribus. Sed et alia illis dona eos dare et commendare 
desideravit, quze illo pervenientes, in templum Domini pro 
memoria manentium offerre deberent. Omnes ergo de 
captivitate Babylonica liberati sunt. Omnes pietatis acti- 
bus sunt dediti; sed perfectiores ad edificandum Domino 
templum ascenderunt, cateri eos qui ascenderant adjuva- 
runt. Quia etsi omnes electi de potestate tenebrarum 
eruti, ad libertatem pertinent gloriz filiorum Dei, omnes 
ad societatem sanctz civitatis, id est, ecclesia, sed adnu- 
merari letantur; non tamen omnium, sed _ perfectorum 
solummodo est, in edificationem ejusdem ecclesiz etiam 
aliis praedicando laborare. Unde tales pre ceteris fideli- 
bus, duplici honore ab apostolo digni esse censentur; sicut 
et angelus Danieli, Qui docti fuerint, inquit, fulgebunt 
quasi splendor firmamenti; et qui ad justitiam erudiunt 
multos, quasi stellz in perpetuas zternitates. Qui nimi- 
rum eruditores multorum, quo magis suos adjutores ad 
ceelestia queerenda ac diligenda instituunt, eo minus ipsi 
pro terrenis acquirendis sive possidendis curam gerunt, 
immo etiam szpissime, quacumque temporalia acquisiere, 
cuncta pro spe eternorum relinquunt. Unde necesse est 
eorum inopiz, ut ad preedicandum subsistant, ditiorum, 

qui preedicare nequeunt, largitate subveniri, ut etiam ipsi 
divites preedicationis ejusdem possint esse consortes. Ex 
quorum persona dicit Gaio Joannes: Pro nomine enim 
ejus profecti sunt, nihil accipientes a gentibus. Nos ergo 
debemus suscipere hujusmodi, ut cooperatores simus veri- 
tatis. Quamobrem nunc dicitur, quod hi, qui ascendebant 
ad edificandam domum Domini, adjuvari deberent largi- 
tione pecuniarum ab amicis suis ubicunque habitarent, id 
est, sive in Chaldzea, sive altis in locis, in que ob metum 
profugissent Chaldeorum ; excepto, inquit, quod volun- 
tarie offerunt templo Dei, quod est in Hierusalem; quia 
oportet eos qui temporalibus abundant divitiis, non solum 
ex his pauperibus Christi necessaria ministrare, verum 
etiam ipsos bona quz possunt pro se libenter operari; 
quatenus horum merito velut oblationis spontanez, et ipsi 
in templo Dei, quod est ecclesia, partem mereantur habere. 
Hee de scriptura regis Cyri paucis dixisse sufficiat. Neque 
aliquis ambiget, ejus verba spiritualibus redundare sacra- 
mentis; cum predictum sit, quod Deus suscitaverit Spi- 
ritum ejus, ut hec scribenda sive imperanda esse intellige- 
ret ; cum ad implenda prophetarum verba, hzec eum populis 
mandasse, ipse propheta Ezras admonuerit. (Quomodo 
enim fieret, ut arcana ccelestia scribere non posset rex 
divino admonitus instinctu, qui Deum cognovisse, et con- 
fessus esse, verumque decorem domus ejus dilexisse, atque 
instaurare probatur? cum preses perfidus, hostis et homi- 
cida Redemptoris nostri, maximum fidei vere scripserit 
sacramentum, ut cruci ejus superposuerit: Hic est Jesus 
Nazarenus, rex Judzorum. In cujus intentione titull, 
tam fixus perstiterit, ut nullatenus eum Judzis, licet mul- 
tum poscentibus, posset corrumpere. Quem etiam certi 
nobis mysterii gratia, Hebraice, Greece, et Latine conscrip- 
sit; quia nimirum omnis divina lex, quam habebant 
Hebrzi, omnis sapientia mundana, in qua gloriabantur 
Greeci, omne regnum terrestre, in quo tunc maxime pre- 
eminebant Romani, Christum regem contestatur omnium 
sanctorum et confitentium Deum. Si ergo Deo infesti 
principis scriptura tot et tantis est gravida sacramentis, 
VOL. VIII. Bb 

quanto magis amator ac factor divini cultus rex, et Domino 
inspiratus sive suscitatus, ut propheta dicit, ea quee Domini 
sunt preedicare simul et scripto divulgare potuit arcana? 
Quem autem fructum edicta vel scripta ejus habuerit, 
sequens ex ordine scripture sacree textus ostendit. 

Et surrexerunt principes patrum de Juda et Benjamin, 
&c.] Cyrus quidem, transducta voce, et missis literis in 
universo regno suo, permisit, immo przecepit de universo 
populo Israel, qui duodecim tribubus constabat, eos cum 
quibus esset Deus, ascendere Hierusalem, ad zedificandum 
domum Domini. Nec tamen de omni populo, sed tantum 
de Juda et Benjamin, et tribu sacerdotali ac Levitica, 
ad quos ipsa Hierusalem prius ac templum Domini perti- 
nebat, ascendere voluerunt. Nam ceteree decem tribus 
jam olim fuerant sub rege Hieroboam a templo Domini et 
cultu pietatis alienatz, atque ob meritum tantez trans- 
gressionis a regibus Assyriorum captivate, et ultra Medo- 
rum montes transmigrate, neque unquam omnes _ per- 
hibentur patriam remisse. Porro due tribus Juda et 
Benjamin, que Hierosolymam et circumpositas Jude re- 
giones tenebant, una cum sacerdotibus et Levitis, ad quos 
ministerium templi pertinebat, quamvis et ips peccata 
decem tribuum fuerint imitate, non tamen unquam habi- 
tationem urbis Hierusalem, et templi cerimonias dese- 
rebant. Unde et ultimz sunt capte a Chaldzis, et prime, 
regnantibus Persis, domum redire permisse; et merito, 
quia de tribu Juda ortus est Dominus noster, materque ejus 
Maria etiam de tribu Levi erat consanguinitatis jure sociata. 
Unde Elizabet, uxor Zacharie sacerdotis, cognata ejus 
ab angelo nuncupatur. ‘Tribus quoque Benjamin his sese 
religiosa fide conjunxerat, maxime quod ipsa civitas Hieru- 
salem in ejus sorte fuerit, atque ideo collate illis misericor- 
dize meruit esse particeps. Pulchre autem dicitur: Quia 
principes patrum de preefatis tribubus surrexerint ut as- 
cenderent ad edificandum templum Domini. Principum 
namque et patrum, id est, magistrorum est opere et doc- 
trina preedicatorum, ad edificandam mentem errantium, in 
studio boni operis exhortando, increpando, corrigendo cer- 

tamen pii laboris assumere. Qui bene etiam surrexisse 
dicuntur, ut ascenderent in Hierusalem ; quia quasi jacent 
animo debili atque inerti, qui vel suze vel fraterne salutis 
curam gerere detrectant. Surgunt vero audito regis edicto, 
immo suscitante spiritum ipsorum Domino, ut ad eedifican- 
dam domum Domini ascendunt; cum verbis sanctarum 
scripturarum admoniti, et gratia sui Conditoris accensi, 
veternum negligentiz prioris discutiunt; atque arrepto 
proposito instituti melioris, quotidianis bonorum operum 
profectibus, velut quibusdam gradibus ascensionum, ad 
summa virtutum, que sunt in eterne pacis visione, ten- 
dere satagunt. In quibus videlicet gradibus primi sunt, ut 
quisque propriam vitam a vitiis bene vivendo compescat. 
Secundi, ut etiam proximos a suis erratibus sive negligen- 
tiis bene docendo convertat. Supremi, ut post bona opera 
et doctrinam gaudia perpetue remunerationis expectet. 
Quod autem eos qui ita ascenderunt ad edificandum 
domum Domini, universi qui erant in circuitu, adjuvarunt 
in argento et auro, substantia et pecoribus; superius 
breviter, quomodo sit mystice accipiendum, disseruimus ; 
preedicatorum videlicet inopiam, divitum credentium de- 
bere copia sustentari. Quod etiam ita recte potest accipi; 
quia manus edificantium templum socii sui, qui zedificare 
nequeunt, datis adjuvent pecuniis ; cum viri seculares pree- 
dicatoribus sanctis liberos suos vel familiam Domino edu- 
candam committunt; ut quod per seipsos nequeunt, per 
eos qui perficere possunt, Domino munus suze devotionis 
offerant. Dant autem vasa argentea, cum viros eloquentia 
nitidos; dant aurea, cum naturali ingenio preeclaros; dant 
jumenta, cum sensu tardiores, sed ad portandum jugum 
leve ac suave onus evangelii mansuetos; dant pecora, cum 
‘humiles spiritu ac mites, qui de substantiis suis, quasi de 
lacte sive lanis, pauperibus gratis dare soleant ; dant etiam 
substantiam et supellectilem variam, cum multifariis bono- 
rum operum floribus insignes viros sive foeminas parentes 
vel Domini sui sanctis doctoribus commendant, per quos 
Domino consecrentur, atque in edifictum domus ejus pro- 
ficiant. Sunt enim plerique naturali dono casti, patientes, 
Bb2 

modesti, liberales, abstinentes, benigni, honores simul mundi 
ac delicias respuentes, amatores justitie non minus quam 
sapientiz, et forte sicut Cornelius, orationibus atque elee- 
mosynis instantes; de qualibus dicit apostolus: Quia 
legem non habentes, naturaliter ea que legis sunt faciunt. 
Hi cum sanctis predicatoribus in Christo renascendi, vel 
in fide amplius confirmandi offeruntur, quasi supellex 
varia, quee ad zedificandum domum Domini deferatur, prin- 
cipibus patrum tribuitur. 

Rex quoque Cyrus protulit vasa templi Domini, &c.| Na- 
buchodonosor tulit vasa Domini de Hierusalem, cum qui- 
libet immundus spiritus fidelium aliquos de ecclesia rapiens, 
gaudio interne pacis privat. Ponit autem ea in templo 
Dei sui, cum eos consortio jungit reproborum, qui sunt 
templum et civitas diaboli, capitis videlicet omnium malo- 
rum et angelorum et hominum. Sed profert ea Cyrus rex, 
et annumerat principi Juda referenda in Hierusalem, cum 
Dominus noster, qui est heres universorum, eos quos ad 
salutem preedestinavit aternam, de potestate Satan eruit, 
et ecclesiz sacerdotibus reconciliandos per pcenitentiam 
offert ; et bene annumerata esse dicit vasa principi Juda ; 
quia novit Dominus numerum electorum suorum, neque 
aliqua perit ex ovibus ejus confitentibus nomini ejus magno 
et terribili; Juda enim confessio interpretatur. 

Et hic est numerus eorum: phiale auree triginta, &c.| 
Diversa vasorum species, diversas fidelium personas sive 
operationes designat. Denique in Apocalypsi legimus, 
quia viginti quatuor seniores habebant phialas aureas 
plenas odoramentorum; et exponens scriptura subdidit, 
Que sunt orationes sanctorum. Phiale ergo, que sunt 
vasa patula, lucida; simplicium corda designant, quz 
nihil in se subdolz cogitationis celare norunt, sed ea que. 
animo tenent, pura solent lingua proferre. Unde recte 
talibus aromata, hoc est orationes Deo acceptabiles inesse 
referuntur. At contra impura reproborum pectora spon- 
gis, quae czecis sunt tenebrosz anfractibus, merito compa- 
rantur. Unde et Judzi Domino crucifixo spongiam aceto 

plenam obtulerunt ;.ut tali ministerio figurarent, quia Con- 

ditori suo ad se in carne venienti, de corde subdolo cogita- 
tiones et verba acerba, ac procul a meracissimo patrum 
suorum sapore degenerantia offerant. Cultri vero, qui- 
bus utebantur ad incidendos ac dividendos juxta rationem 
congruam artus victimarum, ut omnibus rite distinctis, 
pars in altari sacro igne consumeretur, pars in sacerdotum, 
pars in Levitarum, pars in offerentrum usum cederet; illos 
nimirum in ecclesia demonstrant, qui discretionis sunt 
gratia insignes, qui perfecte norunt discernere de sacrificio 
salutari, quod est Christus, que omnibus sint dicenda, 
que perfectioribus tantum, que humanz cogitationis mo- 
dum excedentia, Spiritus Sancti sint igni tribuenda; item 
quia victimze Dei sint omnes qui ei fideli obsequio manci- 
pantur. Cultri quibus artus victimarum in frusta divi- 
duntur, scribz docti in regno coelorum sunt typice intelli- 
gendi; qui merita sensusque auditorum suorum solerter 
examinantes, bene dijudicare norunt, quem in quo gradu 
ministeril ecclesiastici promovere debeant. Scyphi, que 
sunt vascula potandi, illos figuraliter exprimunt, qui fer- 
ventiore caritatis interne solent flagrantia inebriari. Quod 
autem vasa quadam aurea, queedam argentea fuisse re- 
feruntur; aurea significant eos, qui majore sapientiz spiri- 
tualis splendore rutilant; argentea illos, qui dicendi venus- 
tate nitidi, eloquentius ea que norunt exponere sciunt; 
quos ab invicem distinguens apostolus, ait: Ali datur per 
Spiritum sermo sapientize, alii sermo scientiz secundum 
eundem Spiritum. (Quod autem numerus vasorum, et 
specialiter singulorum, et in summa generaliter omnium 
commemoratur; admonet nos, quia Dominus summam 
electorum suorum, non solum eorum qui in accept fidei 
munditia perseverant, verum etiam eorum qui postquam 
deviavere, resipiscendo ad fidem redeunt, in libro eter- 
nz memoriz scriptam continet. In quorum figuram apte 
subjungitur : 

Universa tulit Sasabasar, &c.| Quia nimirum nullus de 
his qui ad vitam predestinati sunt, perire in perpetuum 
potest; sed omnes qui Domini sunt, quamvis tempore 
aliquo in Babylonem, id est, confusionem peccatorum, esse 

videantur abducti, divina provisione per societatem justo- 
rum quoquo modo ad pacem reducuntur ecclesiz. Porro 
vasa que exercitus Chaldzorum capta Hierusalem fregisse, 
et fracta in Babyloniam transtulisse perhibetur, illorum 
typum exprimunt, qui ita victore diabolo capiuntur, ut 
priusquam peenitendo salventur, ab humanis rebus ablati 
perennem rapiantur ad poenam. 


IN, CAP. II. 


Cap. 1. Hi sunt autem filit provincia, qui ascenderunt de 
captivitate, &c.| Filios provinciz Jude dicit, non Baby- 
loniz. Ad hanc enim pertinebant non tantummodo illi qui 
de ea in Babyloniam transmigrati, sed etiam qui ex illorum 
stirpe in Babylonia fuerant nati. Qui etsi in Babylone 
corporaliter orti sunt, animo tamen toto Judeam et Hiero- 
solymam suspirabant. Quorum figuram gerebat dux egre- 
gius ipsorum Zorobabel, qui nomine quidem ipse, quod 
sit ortus in Babylone demonstrat; sed intentione et actibus, 
quod sit civis Hierosolymitarum ostendit. Altero autem 
sensu filii sunt ecclesiz, filil patrize ccelestis, non solum qui 
ecclesize sacramentis jam sunt imbuti, verum etiam illi qui 
etsi foris, hoc est inter impios tempore aliquanto oberran- 
tes, divina tamen electione ante secula przordinati ad 
vitam, divine sunt gratiz mysteriis suo tempore con- 
secrandi. De quibus apte subditur: 

Et reversi sunt in Hierusalem et Juda, &c.] Cum enim 
liberati de potestate Satanz hi qui a fide aberraverunt, 
cum eis qui nuper fidem didicerant, in Hierusalem optatze 
pacis, et in Judam devote confessionis sive laudationis 
redierint, mox suam quisque civitatem repetens ingreditur ; 
id est, custodiam atque operationem virtutum, quam ipsi 
divina largitio secundum mensuram fidei largita est, devo- 
tus exequitur. Et bene cum dixisset generaliter reversos 
eos esse in Hierusalem et Judam, continuo subjecit, Unus- 
quisque in civitatem suam; quia nimirum sic in suis 
singuli civitatibus commorabantur, ut generaliter omnes ad 
Hierusalem et Judam pertinerent. Designet ergo Hieru- 
salem, universalem sanctz ecclesiz, que per orbem est, 

statum. Designant civitates ad eam pertinentes, singulas 
fidelium virtutes, in quibus quasi preesidio civitatum, a 
tentamentis atque incursibus malignorum spirituum muni- 
untur; possunt per civitates, in quibus commorabantur hi 
qui de captivitate in Hierusalem et Judam venerant, etiam 
diversz per orbem Christi ecclesiz, ex quibus omnibus una 
catholica perficitur, accipi. In quibus quicunque conver- 
santur, singuli se filios catholicz ecclesia, quasi cives Hie- 
rusalem profitentur. Utebantur autem ante alios ducibus 
Zorobabel et Jesu; quorum unus de regia, alter de sacer- 
dotali prosapia genus duxisse, multis sacre historiz locis 
ostenditur; quiambo unam eandemque Redemptoris nostri, 
veri videlicet regis, et summi sacerdotis personam designant. 
Tpse enim solus est, per quem venire ad salutem debeamus. 
Unde ait: Nemo venit ad Patrem, nisi per me. Qui singu- 
los electorum, sive per seipsum occulta inspiratione, seu 
aperta eruditione per sanctos preedicatores, de confusione 
vite preesentis ad visionem perpetue pacis, et confessionem 
divine laudis, quasi ad Hierusalem et Judam de Babylone 
colligit. Que nimirum visio pacis, queeque confessio gratia- 
rum, ipso donante, in preesenti quidem inchoatur, sed in 
futuro perficitur. 

Numerus virorum populi Israel, filii Phares duo, &c.] 
Post catalogum ducum, consequenter numerus populi; 
post recensitam populi summam, dicati Dei gradus in 
ordine sequuntur. Populum autem Israel, tribum Juda et 
Benjamin dicit, et quicumque de aliis tribubus Assyriorum 
quondam evaserant manus; sed cum his a Babyloniis 
comprehensi, nihilominus in captivitatem fuerant abducti. 
Denique notandum, quia in ipsa serie catalogi, magisque 
ubi idem catalogus in secunda parte libri, hoc est in verbis 
Neemiz repetitur, quindecim ferme civitatum vocabula 
inseruntur; quz, ni fallor, omnia non nisi in Juda et Ben- 
jamin tribu inveniuntur. Unde verisimile est, populum 
Israel hoc loco de ipsis maxime tribubus, una cum sacer- 
dotibus et Levitis, qui inter eos sortem habuerant, debere 
intelligi. Nathinnei autem, qui post sacerdotes, Levitas, 
cantores, et janitores in ordine describuntur, ipsi tunc 

fuere, qui nunc in ecclesia subdiaconi vocantur, obedientes 
officiis Levitarum, et oblationes in templo suscipientes a 
populis. Porro filii servorum Salomonis dicebantur auc- 
tores templi, qui curam habebant ad sacra tecta reficienda ; 
aut quecumque fuissent vexata, per eos denuo de sacra 
pecunia restaurarentur. Quod autem de vasis supra dixi- 
mus, idem nunc de populo dicendum; quod ideo scriptura 
tam vigilanter distinxerit, quot de quaque generatione cap- 
tivorum patriam soluti rediermt; ut ex eo admoneamur, 
quanta certitudine Dominus summam electorum suorum 
in libro vitze conscribat, et velut in albo cceli consignet, 
quot animas quique fidelium, vel przedicando, vel bono- 
rum exempla operum monstrando ab errore converterint ; 
pro quibus singulis certa mercede illos, qui converterant, 
remuneret. 

Et hi qui ascenderunt de Thelmela, &c.| Hoe in loco 
etiam juxta literam, gratia Dei, qua et in veteri testamento 
gentiles ad salutem recipiebantur, ostenditur. Dum expo- 
sito catalogo eorum quos veraciter ad populum Dei perti- 
nere constabat, adjuncti sunt etiam aliqui ex eis, qui utrum 
ex Israel an ex proselytis essent, ignorabatur, eorumque 
simul inter filios Israel numerus exponitur. Qui etsi ob lon- 
gam separationem patrum suorum a templo vel populo Dei, 
quomodo ad eum pertinerent, indicare nequiverant ; tamen 
quia data generali licentia, de captivitate ascenderant, et 
cum eis qui certum ex Israel semen duxerant, ad edifican- 
dum Deo templum properabant, recipiebantur ab illis ut 
soci. Gaudebant namque eos ob amorem communis fidei 
et religionis habere velut fratres et notos, tametsi ob incer- 
titudinem originis carnalis videbantur eos minus cognitos 
habuisse. Porro in sensu spirituali, inter ‘poenitentes, qui 
liberati a captivitate vitiorum, ad edificandam, vel in se- 
ipsis vel in aliis, domum Domini ascendunt. Sunt plerum- 
que nonnulli gravioribus peccatis adstricti, qui adeo ab 
omni actu pietatis et castitatis videntur alienati, ut nihil 
prorsus bonitatis ac religionis, quam a doctoribus sanctis 
acceperant, in eis remansisse videatur. De quibus quid 
aliud dicendum, quam non posse eos indicare, utrum ex 


IN EZRAM, CAP. II. O77 


Israel, id est, ex sancta ecclesia fuerint generati credendo ; 
quia nimirum tales peccando facti sunt, ac si in nullo 
unquam ad semen sanctum pertinuissent; qui tamen 
peenitendo nonnunquam adeo corriguntur, ac meliorem 
convertuntur ad vitam, ut numerus eorum inter veros Isra- 
elitas, in quibus dolus non est, merito conscribatur in ccelis. 

Kt de filiis sacerdotum, fil Thobia, &c.| Kadem cautela 
filii transmigrationis erga sacerdotes agunt, qua et erga 
populum egisse referuntur. Curabant namque multum, 
ut sine confusione patesceret, qui vere ad populum Israel 
vel ad sacerdotale genus pertinerent ; qui autem suspecti, 
aut certa proselytorum, hoc est advenarum, essent stirpe 
procreati. Itaque sacerdotes suspectos ab altaris quidem 
officio, usquedum certius eorum origo claresceret, amove- 
runt; sed nihilominus in societate transmigrantium un- 
anima secum pace servabant. Juxta sensum vero mysti- 
cum, querunt filii sacerdotum, de captivitate Babylonica 
ascendentes, scripturam genealogiz suze, et non inve- 
nientes de sacerdotio ejiciuntur; cum ipsi altaris ministri 
tanta in scelera, tamve infanda dogmata decidunt; ut si 
penitendo ad salutem redeant animz, non tamen digni 
fieri possint, qui ad sacrum quem perdidere gradum pro- 
moveantur, ac docendi in evangelio, sive sacramenta con- 
ficiendi officium repetant. Hi etenim quamvis inter fideles 
vitam expectant eternam, non tamen scripturam gradus 
sui, quem repetere nequeunt, inter perfectos sacerdotes 
inveniunt. | 

Omnis multitudo quasi unus, &c.| Nota gratiam primi- 
tive ecclesia, in qua multitudinis credentium erat cor et 
anima una, etiam in hoc transmigrantium ccetu reperiri: 
ita ut cum tantus esset exercitus, qui prope quinquaginta 
millium summam compleret, et hic diversi gradus et con- 
ditionis existens, nihilominus omnis multitudo ob eandem 
fidem et dilectionem, quasi unus esse videretur homo, 
donante illo qui habitare facit unanimes in domo. Servi 
autem et ancille redeuntium de Babylone Hierusalem, 
illorum in ecclesia typum tenent, qui profectu quidem vita 

satagunt ; necdum tamen ipsi sibi ad provyidendam viam 
vite regularis sufficiunt, sed eorum potius qui in Christo 
preecesserunt, opus habent adhuc industria coerceri, atque 
ad tramitem desideratz veritatis dirigi. Sequitur: 

kit in ipsis cantores atque cantatrices ducenti.| Non 
solum in ordine Levitarum cantores cum janitoribus tem- 
pli et Nathinneis, sed idem quoque in ipso Dei populo 
junctis sibi cantatricibus reperti, ad restauranda domus 
Dei eedificia properant. Cantores autem juxta literam 
appellat eos qui psalmos dulci modulamine resonabant; 
quod Levitas in templo Dei inter sacrificia quotidiana 
facere solitos, verba dierum testantur. Sed hoc ipsum eo 
tempore etiam plurimos de plebe suis quemque in locis 
fecisse credibile est. Juxta vero mysticos sensus, cantores 
sunt in templo vel populo Dei, qui majore animi dulcedine 
et coelestia mandata ipsi custodiunt, et haec eadem suis 
auditoribus custodienda crebris exhortationibus commen- 
dant. Bene autem cantoribus etiam cantatrices junguntur, 
propter sexum videlicet foemineum, in quo plurime repe- 
riuntur personz, quz non solum vivendo, verum etiam 
preedicando, corda proximorum ad laudem sui Creatoris 
accendant, et quasi suavitate sancte vocis zdificantium 
templum Domini adjuvent laborem. Quorum omnium 
ministerio congruit et titulus et textus Psalmi xcv. Est 
enim titulus, Quando domus Domini zdificabatur post 
captivitatem, canticum huic David. Quod secundum lite- 
ram, restaurationem templi, de qua presens liber scribit, 
sonare videtur. Sed anagogico, id est altiori sensu, eedifi- 
cationem insinuat sanctze ecclesiz, que sit de animabus a 
captivitate deemoniaca salyatis, atque ad agnitionem sui 
Creatoris revocatis; in qua videlicet edificatione canticum 
laudis et confessionis, manu forti ac desiderabili, videlicet 
Domino Jesu Christo, electus quisque debet resonare ; 
veraciter intelligens, quod absque gratia ipsius nihil possit 
boni facere. Cui videlicet titulo congruit et Psalmus: 
Cantate, inquit, Domino canticum novum, cantate Do- 
mino, omnis terra. Cantate Domino, et benedicite nomini 
ejus, benenuntiate de die in diem salutare ejus. Annun- 


IN EZRAM, CAP. II. 379 


tiate inter gentes gloriam ejus, in omnibus populis mira- 
bilia ejus, &c. Primo ergo jubemur in edificatione domus 
Domini, ipsi Domino cantare canticum novum, id est, amo- 
rem ejus et interno in corde retinere, et observantiam 
mandatorum ejus foras ostendere ; et hoc non pauci, sed 
omnis terra facere, per quam ecclesia sancta dilatata est. 
Deinde salutare ejus, videlicet Christum evangelizare (hoc 
est enim Latine bene nuntiare) preecipimur: et hoc non 
paucis auditoribus, sed omnibus populis quibus ecclesia 
constat toto orbe diffusa; non quia unus aliquis In omni- 
bus possit gentibus evangelizare, sed omnes in omnibus 
suo quisque tempore vel loco possumus, singulique uni- 
versis et debemus et possumus gaudium perpetuz salutis 
optare, dicentes: Laudate Dominum, omnes gentes, et 
callaudate eum, omnes populi. Quoniam confirmata est 
super nos misericordia ejus, &c. 

Equi eorum sexcenii triginta sex, &c.| Mulus ex asino et 
equa gignitur, mula ex equo et asina. Inter homines ergo 
qui de captivitate ascenderunt, etiam animalia, quibus iter 
eorum adjuvabatur, pariter describuntur; eorumque, sicut 
et hominum numerus in libro prophetico designatur. 
Quia nimirum sunt multi in ecclesia, vel sensu tardiores, 
vel etiam animo carnales, qui tamen cum magistris spi- 
ritualibus submissa devotione obtemperant, atque ad por- 
tanda humiliter onera fraterne necessitatis, dorsum mentis 
supponunt, et ipsi cum ceteris electis de confusione dia- 
bolic captivitatis erepti, ad supernz civitatis moenia ten- 
dunt. Quorum profecto numerus, sicut et perfectiorum, 
integer in memoria interni testis zterna conservatur. Unde 
ex persona sanctz universalis ecclesie Deo dicitur: Im- 
perfectum meum viderunt oculi tui, et in libro tuo omnes 
scribentur. Et in alio Psalmo: Homines et jumenta sal- 
vos facies, Domine ; quemadmodum multiplicasti misericor- 
dias tuas, Deus. At mox de perfectioribus: Fil autem 
hominum in protectione alarum tuarum sperabunt, &c. 

kt de principibus patrum, cum imgrederentur templum 
Domini, &c.| Magnze indicium devotionis est, cum quis 
non debitas tantum oblationes, id est, Domini lege pra- 

ceptas, sed insuper alia, quorum non preceptum, sed con- 
silium accepit, donaria sua sponte divinz majestatis obtu- 
tibus offert. Praeceptum namque est: Non homicidium 
facies, non adulterabis, non facies furtum, non falsum tes- 
timonium dices; honora patrem et matrem, et diliges 
proximum tuum sicut teipsum. Voluntaria vero oblatio : 
Si vis perfectus esse, vade, vende quz habes, et da pau- 
peribus. Et quod apostolus ait: De virginibus autem 
preceptum Domini non habeo, consilium autem do. Et 
de seipso: Et Dominus ordinavit his qui evangelium an- 
nuntiant, de evangelio vivere: ego autem nullo horum 
usus sum. De quo et ad Thess. Neque gratis panem 
manducavimus ab aliquo, sed in labore et fatigatione nocte 
et die operantes, ne quem vestrum gravaremus ; non quasi 
non habuerimus potestatem, sed ut nosmetipsos formam 
daremus vobis ad imitandum nos. Recte ergo principes 
patrum donaria ad construendum domum Dei sponte 
obtulisse referuntur ; quia quo amplius quique cum con- 
tinentia interdictorum etiam a licitis abstinent, eo effica- 
cius ecclesiam Dei edificant; cum omnes qui exempla 
perfectionis eorum cognoverint, tanto magis in illicitis 
defluere ipsi formidant, quanto eos nec licitis per omnia 
uti considerant; sed potius dicere, Omnia mihi licent, sed 
non omnia expediunt. Bene autem dicitur, quia secun- 
dum vires suas dederint in impensas operis. Hec est 
namque mensura humane perfectionis, juxta vires quem- 
que pro Domino laborare, ac statum sanctz ecclesize primo 
in sua recte conversatione, deinde et in proximorum cor- 
rectione firmare. Et recte hi qui taliter in populo Dei 
conversantur, principes patrum vocantur; quia nimirum 
per suz perfectionem vite ac doctrine, etiam illis qui per 
studium pie sollicitudinis patres in ecclesia vocari meruere, 
altius vivendo et generalia legis mandata transcendendo 
principantur. Dederunt autem ultroneam oblationem, 
aurum, argentum, vestes sacerdotales. In auro sapientize 
claritatem, in argento nitorem eloquii, in vestibus sacer- 
dotalibus opera justitiz, vulgi mores multum transcen- 
dentia, et sacerdotalibus tantum ac Deo consecratis cordi- 

bus digna. Thesaurus enim desiderabilis requiescit in ore 
sapientis; et eloquia Domini, eloquia casta, argentum igne 
examinatum; et sacerdotes tui induantur justitia. Aurum 
ergo et argentum, et vestes sacerdotales, principes patrum 
secundum vires suas in impensas offerunt operum templi, 
cum viri sancti, quicquid sapientiz, quicquid eloquentia, 
quicquid percipiunt actionis bonz, totum hoc bene utendo 
in eedificationem conferunt fidelium Christi. Certum 
autem pondus auri et argenti, certus vestium numerus 
sacerdotalium in sacra historia continetur; ut juxta pre- 
cedentem expositionem numeri vasorum, hominum, et 
animalium, meminerimus Dominum omnes cogitatus nos- 
tros, sermones, et actus nosse semper, ac digna mercede 
remunerare. Inter hec vero notandum est, quantum po- 
pulo Dei injuria captivitatis ac longz servitutis profuerit. 
Qui enim in paucissimo numero captivati sunt, hoc est 
anime hominum, ut Hieremias scribit, quatuor millia 
sexcentz, ceteris vel occisis vel timore hostium longe 
lateque dispersis, vel certe eorundem hostium miseratione 
in patria relictis, nunc inter hostes multiplicati, ad quin- 
quaginta ferme millia in patriam viri redierunt. Qui 
nudati opibus, et zequali omnis servitio addicti transmigrati 
sunt, nunc non solum liberati, sed et auro et argento, ves- 
tibus, servis, substantia, et jumentis locupletati revertun- 
tur. Et quia maxime ad rem pertinet, qui propter multi- 
tudinem deorum falsorum patriam perdiderant, ita ut eis 
increpante propheta diceretur, Secundum numerum quippe 
civitatum tuarum erant dii tui, Juda; nunc eandem pa- 
triam repetere, non tantum unius veri Dei fide gaudentes, 
verum etiam ipsam fidem una concordes et animz devo- 
tione colentes, atque ejus sese laudibus canendis, religiosa 
mente ac lingua subdentes ; ita ut qui quondam ob diver- 
sitatem religionis diviso Israel et Juda nomine censeban- 
tur, nunc ob unitatem pietatis antiquo Israel vocabulo 
omnes appellarentur. Cultum namque pietatis, quem in 
terra sancta prophetis reclamantibus, atque exempla justitize 
demonstrantibus spreverunt, hunc in terra aliena hostibus 
idololatriz servientibus ad animum vocarunt. Quid ergo 

in his intuendum? quid memorize commendandum? nisi 
quod eos, quos libertas et copia rerum omnium in patria 
negligentes reddidit, et coelestium immemores mandato- 
rum, ipsos servitus peregre et inopia ad obsequium sui 
Creatoris ac Liberatoris adduxit. Familiaris namque res 
est, humanum cor opibus ac libertate dissolvi, zrumnis 
vero ac paupertate ad semetipsum recolligi. Quod ergo 
de uno populo semel factum est, hoc de omnibus post 
peccatum poenitentibus quotidie solet actitari; dum hi qui 
per negligentiam in tentationes et laqueos inciderunt dia- 
boli, per industriam peenitentiz divinitus adjuti resurgunt ; 
qui virtutum opibus ab hoste antiquo nudati, de ecclesize 
societate recesserunt, plerumque ad communionem illius 
majoribus quam antea perdiderunt virtutibus exerciti rede- 
unt; quia nimirum quo se gravius errasse meminerunt, 
eo ardentius bonis insudare operibus satagunt. 
Habitaverunt ergo sacerdotes et Levite de populo, &c.] 
Universum Israel dicit, non decem tribus solummodo, 
quze quondam Israel vocabantur, ad distinctionem duarum 
tribuum, que Juda vocabantur; sed omnes generaliter 
qui ex captivitate ascenderant, sive ex Juda et Benjamin, 
seu de alus tribubus originem ducentes. Nam decem 
tribubus in Assyrios transmigratis, et Samaritis in terra 
eorum substitutis, quicunque remanserant, dereliquerunt 
ac fregerunt omnia simulacra, et integro ex corde Domino 
servire, atque in templum hostias suas offerre cceperunt ; 
ut verba dierum manifeste probant, ubi scriptum est: 
Abstulit ergo Josias cunctas abominationes de universis 
regionibus filiorum Israel, et fecit omnes qui residui erant 
in Israel, servire Domino Deo suo, cunctis diebus ejus non 
recesserunt a Domino Deo patrum suorum. Et paulo 
superius sub eodem rege, cum de instauranda domo Do- 
mini ageretur: Acceptaque, inquit, pecunia que illata 
fuerat in domum Domini, et quam congregaverant Levitz 
et janitores de Manasse et Ephraim, et universis reliquiis 
Israel, ab omni quoque Juda et Benjamin, et habita- 
toribus Hierusalem, tradiderunt in manibus eorum qui 
preerant operariis in domo Domini. Hi ergo qui residui 

cum tribu Juda et Benjamin, quibus sociati fuerant, simul 
captivati in Babyloniam, ac simul sunt in patriam remissi, 
suasque singuli civitates, quas vacuas cum agris ac villulis 
ingressi reperiunt. Non enim eas, cum ipsi in Babylonia 
servirent, sicut nec duarum tribuum terras quisquam colo- 
nus intrarat, dicente scriptura: 81 quis evaserat gladium, 
ductus in Babylonem, servivit regi et filiis ejus, donec 
imperaret rex Persarum, et compleretur sermo Domini 
ex ore Hieremie, et celebraret terra sabbata sua. Cunctis 
enim diebus desolationis egit sabbatum, usquedum com- 
plerentur 70 anni. Completo itaque hoc longissimo sab- 
bato, recepit terra Judea cum reliquis Israel habitatores 
suos. Porro major pars decem tribuum, que transmigrata 
erat ab Assyriis ultra Medorum montes, nunquam domum 
redit; que nec si rediret, suas poterat civitates ingredi, 
quippe Samaritz quas possidere. De quibus hodie Judzi 
multum Judaice et infideliter sibi promittunt, quod veni- 
ente ac regnante Christo suo, hi etiam cum ceteris sux 
gentis hominibus sint in Judaam reversuri, atque in toto 
orbe regnaturi; non intelligentes dicta prophetarum, qui 
regnum et divitias Hierusalem civitatis Dei, non uni genti 
Judeeze carnaliter, sed omnibus in Christo gentibus spiritu- 
aliter, quod nunc per orbem agitur, promiserint. Heec 
de superficie literze paucis sint dicta. Spirituali autem 
sensu, sacerdotes, Levite, cantores, janitores et Nathinnel 
in urbibus suis, universusque Israel in civitatibus suis 
habitant, revertentes de Babylone ; cum et ministri altaris 
sancti, ac doctores, et ipsa Dei plebs in suis singuli gradi- 
bus Deo fideliter serviunt ; sive qui eodem gradu aliquan- 
do vitiis sordidato vel perdito, per poenitentiam correcti 
sunt; seu qui nuper de regno diaboli ad ecclesiam veni- 
entes, bonum sibi gradum bene ministrando acquisierunt. 
Suas etenim civitates introierunt Levitz, vel fil Israel ; 
non solum illi qui easdem civitates quondam captivati 
amiserant, verum etiam hi qui de captivorum stirpe pro- 
geniti, ad ipsas se civitates ex paterna successione perti- 
nere didicerunt. Sic et in sensu spirituali civitatem suam, 
de qua transmigratus est a Chaldeis, Levita recipit, quan- 

do diaconus aliquis sancte ecclesiz virtutem perfectionis, 
quam a diabolo seductus perdiderat, Domino donante 
redintegrat. Verbi gratia, qui per ebriositatem, vel con- 
cupiscentiam, vel superbiam, ad gradum quem acceperat, 
factus est indignus; et denuo per continentiam, parsimo- 
niam, humilitatem, et cztera vite correctioris insignia, ad 
eundem dignior redit. Rursus Levita in Babylone natus, 
civitatem suam in terram Judezam veniens ingreditur, 
quando quis regeneratus in Christo, reatum primz preva- 
ricationis exuit, ac bene institutus in ecclesia, semel accep- 
tum diaconatus gradum, regulari moderamine custodit. 
Nam et ille sicut per gratiam sui Redemptoris, quasi de 
Chaldzea servitute liberatus est, ita etiam per executionem 
bonorum operum, in quibus preedecessores ejusdem gradus 
conversati sunt, velut ad mcenia propriz civitatis ascendit. 
Quicunque vero filiorum Israel ita captivi abducti sunt, 
ut nunquam patriam reversi, aliis potius suas civitates ac 
fundos possidendos relinquerent ; illorum utique designant 
erratus, qui sic peccando ab ecclesia discedunt, ut nunquam 
peenitendo resipiscant; sed aliis potius qui digni sunt, 
promissa sibi premia percipienda relinquunt; quorum 
uni, immo universitati pcenitentiam suadens, dicit in Apoca- 
lypsi Dominus: Memor esto itaque unde excideris, et age 
penitentiam, et prima opera tua fac. Sin autem, venio 
tibi, et movebo candelabrum tuum de loco suo, nisi peeni- 
tentiam egeris. Qui rursum alteri in fide perstanti, ne 
caderet, suggerens: Ecce, inquit, venio cito; tene quod 
habes, ut nemo accipiat coronam tuam. 

Cap. 111. Jamque venerat mensis septimus, et erant filit 
Israel in civitatibus suis, &c.| Septimus mensis, qui apud 
nos Octobris appellatur, totus erat prze ceteris mensibus 
legali observatione solennis ; in quo etiam dedicatio templi 
celebrata est. Congruebat ergo devotioni fidelium, qui 
de captivitate ascenderant, ut cum primo suas civitates 
singuli cum pecudibus, et pecunia quam attulerant, intras- 
sent, atque in his mansiones sibi suisque congruas provi- 

dissent, mox omnes pariter in Hierusalem confluerent, 
ibique altare ad offerenda Deo holocausta construerent ; et 
hoc eo tempore anni, quo olim templum ipsum cum altari 
et omnibus vasis ejus consecratum est, quo ad diem con- 
secrationis ejusdem annuatim venire consueverant. Altiore 
autem sensu, mensis septimus gratiam Spiritus Sancti, 
quze in Esaia propheta, et in Apocalypsi sancti Joannis 
septiformis describitur, insinuat. In quo videlicet mense 
post captivitatem de civitatibus nostris in Hierusalem con- 
venimus, cum post ablutas sordes, erroresque vitiorum, 
post inchoata presidia operum bonorum, majore ejusdem 
Spiritus gratia iluminamur, sicque in amore superne pacis, 
quze in vera unitate continetur, accendimur: Hierusalem 
quippe visio pacis dicitur. Et bene dicitur, quod omnis 
Israel quasi vir unus septimo mense in Hierusalem con- 
gregatus sit; hoc etenim quotidie in spirituali Israel agitur, 
cum per gratiam Sancti Spiritus omnes per orbem electi, 
una eademque fide Deum colunt, una et non dispari dilec- 
tione ad gaudia perpetuze pacis et fidelitatis anhelant ; 
atque hezec in quantum valent, etiam in presenti alterutrum 
sese diligendo ac sufferendo imitantur. Bene autem sub- 
ditur : 

Et surrexit Josue filius Josedech, &c.| Utebatur enim ad 
opus divini cultus magistris Josue et Zorobabel, qui ambo, 
ut supra diximus, unam eandemque Domini et Salvatoris 
nostri figuram complent: Josue videlicet propter sacer- 
dotium, Zorobabel propter regnum ; quia ille de sacerdo- 
tali, hic de regia stirpe descendit. Dominus autem noster 
verus est rex Israel, id est, omnium Dominum videntium ; 
verus et pontifex secundum ordinem Melchisedech. Pon- 
tifex scilicet, quia nos per hostiam corporis sui lavat a 
peccatis nostris, qui etiam post passionem et ascensionem 
suam ad dexteram Patris interpellat pro nobis. Rex, quia 
et in preesenti ad bellum nos spirituale accingit, atque ut 
vincamus, adjuvat, et vincentibus in futuro regnum perenne 
tribuit. Non solum autem Josue ac Zorobabel, sed et 
fratres eorum cum eis in edificationem plebi przefuerunt ; 
illi nimirum fratres, de quibus idem rex et sacerdos noster, 

post gloriam suze resurrectionis mulieribus se quzrentibus 
apparens ait: Ite nuntiate fratribus meis. Qui videlicet 
fratres, id est, altiores quique in ecclesia, et suo Redemptori 
familiarius adherentes, domum ejus cum illo edificant, 
cum corda fidelium verbis et exemplis suis, ipso auxiliante, 
confirmant. Et bene fratres Josue sacerdotes appellat. 
Cunctze namque ecclesiz dicit apostolus Petrus: Vos 
autem genus electum, regale sacerdotium. De cuncta 
item ecclesia, dicit in Apocalypsi Joannes: Beatus et sanc- 
tus qui habet partem in resurrectione prima: in his 
secunda mors non habet potestatem, sed erunt sacerdotes 
Dei et Christi. Cum enim electi quique membra sint 
summi sacerdotis, qui cum exhibent membra sua hostiam 
viventem, cum spiritum suum contritum Deo sacrifictum 
reddunt, recte et ipsi cum merito fraternitatis et sacerdotii 
nomine censentur. Magna autem provisione religionis, 
filii transmigrationis primo omnium altare Dei edificave- 
runt, ut quia templum Dei necdum erat fundatum, habe- 
rent tamen ubi holocaustomata et hostias offerendo, devo- 
tionem mentis suze ostenderent. Quod et nos hodie spi- 
ritualiter facimus in ecclesia, cum ante omnia in corde 
nostro fidem Dominicz incarnationis et passionis colloca- 
mus, cum hanc nostris auditoribus ante alia suscipiendam, 
atque intimo corde radicandam tradimus, juxta illud apo- 
stoli, quod rudibus in Christo adhuc Corinthus loquitur, 
dicens: Non enim judicavi me scire aliquid inter vos, nisi 
Christum Jesum, et hunc crucifixum. In quo videlicet 
altari holocaustomata nostra, hoc est cogitationes et opera 
perfecta, offerre debemus ; quia nimirum itasolummodovota 
actionum nostrarum, Deo Patri possunt esse placabilia, si 
sacramentis nostri Redemptoris participemus, si virtute Spi- 
ritus ipsius quasi igne sacrosancti altaris incendimur ;_holo- 
caustum namque totum incensum dicitur, quo nomine illa 
sacrificia vel hostias vocabant, ex quibus nil in humanos 
usus cedere, sed totum Deo dari, et sacro igne consumi 
preceptum erat. Quibus mystice illorum vita fidelium 
exprimebatur, qui nihil proprium quzrentes, omne quod 
vivunt, in famulatum interni arbitri impendunt. Qui non 

solum voluptates anime sive corporis sui pro Domino cal- 
care, sed et ipsam animam pro illo ponere gaudent, qui 
possunt dicere cum apostolis: Ecce nos reliquimus omnia, 
et secuti sumus te; quid ergo erit nobis? De quibus et 
ipse respondens: Et omnis, inquit, qui reliquerit domum, 
vel fratres, aut sorores, aut patrem, aut matrem, aut uxo- 
rem, aut filios, aut agros, propter nomen meum, centuplum 
accipiet, et vitam eternam possidebit. Hoc autem holo- 
caustum vite continentioris, et sacratioris in altari Dei 
Israel offerendum est, quia non nisi per fidem Redemptoris 
nostri, bona nostra opera, ut diximus, Deo Patri esse pos- 
sunt accepta. Nam Diogenes, et similes ejus stultz phi- 
losophize sequaces, cum. propria reliquissent, et nudam in 
seculo ac pauperem vitam gererent, Dominum non seque- 
bantur. Holocaustum quidem facere videbantur, sed hoc 
in altari Dei Israel non fecerunt; quoniam a suis quidem 
se voluptatibus alienos reddiderunt, sed Christum Jesum 
apud Patrem advocatum habere nescierunt. De quo altari 
bene subditur : . 

Collocaverunt autem altare super bases suas, &c.| Bases 
quippe altaris sunt corda electorum, ad suscipienda Domi- 
nice fidel sacramenta, preceptis magistrorum prezeceden- 
tium, quasi fabrorum ferramentis preparata. Et bene 
unum altare, sed plures sunt que hoc portent bases; quia 
unus Dominus, una fides, unum baptisma, unus Deus, sed 
multa sunt corda fidelium, que una veritatis regula insti- 
tuta, quasi equalem collecta in sinum, communi devotione 
celestium onus portant sacramentorum. Alioquin quisque 
minus instructis, et necdum vitia pristina deserere curan- 
tibus, fidei sacramenta committit, quasi altare Domini in 
terram sine basibus ponit, quia terrenis adhuc mentibus 
quee sunt ccelestia tradit. Congruit autem huic loco, quod 
in evangelio Dominus ait: Neque accendunt lucernam, et 
ponunt eam sub modio, sed super candelabrum, ut lticeat 
omnibus qui in domo sunt. Sicut altare Dominus recte 
vocatur, quia nos ab iniquitatibus nostris emundat, quia 
vota orationum nostrarum suscipiens Patri commendat ; 
sic etiam lucerna potest non inconvenienter appellari, quia 

in testa assumpte humanitatis lumen imposuit eternz 
divinitatis. Supponuntur autem bases altari, supponitur 
lucerne candelabrum, cum fideles quique sua corda sive 
corpora ad exercendum operando quod credunt, humili 
intentione submittunt. Bene autem, cum diceretur collo- 
casse eos altare super bases suas, adjunctum est, deterren- 
tibus eos per circuitum populis terrarum; quia cum in- 
ceeptis fidelium Deo devotis, mox aderit contradictio nefan- 
dorum vel spirituum vel hominum, qui opus bonum ne 
perficiatur, impedire contendunt. Unde bene tales populi 
terrarum vocantur, ad distinctionem eorum videlicet qui 
dicunt: Nostra autem conversatio in ccelis est. Sed quam- 
vis populi terrarum deterreant, necesse est cives supernz 
civitatis coeptis virtutum operibus insistant. Nam sequi- 
tur: Et obtulerunt super illud holocaustum Domino mane 
et vespere. Offerimus namque holocaustum Domino super 
altare ipsius, cum stabilita in corde nostro fidei ejus in- 
tegra devotione, bonis actibus operam damus. Et hoc 
mane ac vespere facimus, cum nos pro certo meminerimus, 
et initia salutiferze intentionis ab illo accepisse, et non nisi 
per auxilium gratize ejus, ea que inchoavimus bona posse 
perficere, ideoque illi vota gratiarum in omnibus, cum 
ardente desiderio pize conversationis referimus. Item mane 
holocaustum facimus, cum pro lumine accepto spiritualis 
scientize, Conditori nostro vicem bene vivendi rependimus. 
Vespere holocaustum facimus, cum pro requie sempiterna, 
quam nos in illo post bona opera accepturos speramus, 
incessabili studio flagramus. Potest et juxta literam recte 
accipl, mane nos et vespere holocaustum Domino offerre, 
cum ita divinz majestatis obtutibus placere omni tempore 
curamus, ut diluculo surgentes, non prius ad agenda hu- 
mane fragilitatis necessaria procedamus, quam igne divine 
caritatis inflammati, devotis nos orationibus Domino com- 
mendemus, juxta eum qui dixit: Et mane oratio mea pre- 
veniet me. Similiter completis diei operibus, non ante 
demus somnum oculis nostris, aut palpebris nostris dormita- 
tionem, quam locum Domino in nobis solertiore oratio- 
num instantia consecremus, juxta hoc quod idem. dicit 

propheta: Dirigitur oratio mea sicut incensum in con- 
spectu tuo, elevatio manuum mearum sacrificlum vesper- 
tinum. 

Feceruntque solennitatem tabernaculorum, &c.| Solennitas 
tabernaculorum, que in evangelio Grace Scenopegia, id 
est, fixio tabernaculorum nuncupatur, festivitas erat sep- 
tem dierum, incipiens a quinto decimo die mensis septimi, 
in quibus preecepit Dominus omnem populum facere sibi 
tabernacula de frondibus ac ramis ligni pulcherrimi, et 
egredientes de domibus suis, manere in lisdem tabernaculis 
septem diebus, quotidie decreta divine legis scrutantes, et 
holocausta Domino offerentes in igne. Hoc autem totum 
facere sunt Jussi in memoriam temporis, quo egressi quon- 
dam de Augypto, in tabernaculis morabantur in solitudine, 
predicante legem Moyse,et crebrius in divina sibi apparente 
przsentia, expectans longo tempore, quando terram repro- 
missionis intrare liceret, ne unquam eis tanti gratia bene- 
ficli mente excideret. Venientes ergo qui de Babylone 
ascenderant in Hierusalem, cum essent magna devotione 
ad facienda omnia Domini mandata accensi, hanc solenni- 
tatem quintodecimo die septimi mensis collecti celebrare 
curabant, diebus singulis eyjusdem septimanz ea que erant 
lege precepta gerentes. Quz nos omnia pari devotione 
spiritualiter agere convenit. Egressi enim sumus et nos 
per sanguinem agni de Agyptia servitute, ut veniremus ad 
terram repromissionis, cum in sacramenta Dominic pas- 
sionis baptizati, jugum grave prevaricationis abjecimus, 
quatenus in libertatem gloriz filiorum Dei adoptati, he- 
redes regni ceelestis esse possimus. Manebamus namque 
in tabernaculis et tentoriis, per desertum longo tempore 
iter agentes, donec veniremus ad patriam, cum in baptismo 
renuntiantes non solum Satanz quasi regi Augypti, id est, 
tenebrarum, sed et omnibus pompis atque operibus hujus 
seculi, velut peregrinos nos in hoc mundo ac viatores, 
alterius autem vita, quam a Domino speraremus, cives 
esse promisimus. Cujus in memoriam spei et promis- 
sionis, septimo mense debemus in tabernaculis manere, 
hoc est illustrante nos gratia Spiritus Sancti, que septi- 
formis describitur, tota mente hunc mundum velut extra- 

neum urgentemque deserere, ac fixa intentione ad immar- 
cescibilia paradisi gaudia properare; et hoc nos septem 
diebus, hoc est toto tempore vite presentis, que totidem 
diebus circumagitur, indesinenter facere oportet, singu- 
lisque diebus hujus hebdomadis holocaustum facere debe- 
mus, et opus diei in die suo; holocaustum videlicet, hoc 
est oblationem totam incensam, in his que ad divinum 
servitium proprie pertinent, ut sunt orationes et jejunia. 
Opus vero diei in die suo, in illis que ad obsequium fra- 
ternz dilectionis attinent; ut est esurienti panem, potum 
sitienti, algenti vestem, hospitium peregrino, infirmo visi- 
tationem, sepulturam mortuo, erranti doctrinam, dolenti 
solatium ministrare. Et bene cum diceret eos holocaustum 
diebus singulis secundum preceptum legis, et opus diei in 
die suo facere, interposuit, Per ordinem; quia nimirum 
quicquid in obsequiis sive divini seu fraterni amoris inor- 
dinate geritur, meritum suz perfectionis amittit. Honor 
enim regis judicium diligit; nam quzecunque in honorem 
summi regis devote agimus, certe necesse est discretione 
judicii, quando vel quantum sint agenda distinguamus ; ne 
si rectum opus nostrum minus ordinate agimus, normam 
ejus rectitudinis depravemus. Hec nobis solennia taber- 
naculorum, hoc est scenopegize mystice celebranda, Paulus 
insinuabat, cum inter preedicandum scenofactoriz arti va- 
cabat. Faciebat enim scenomata, id est, tabernacula, ut et 
selpsum incolam esse mundi, ac peregrinum doceret, et 
eos quos erudiebat, peregrinandum in hac vita, in futuro 
autem patriam expectandam sperandamque institueret. 
Tabernaculis namque peregrinantes vel iter agentes uti 
solemus; quod in hac vita sanctos agere testatur idem 
apostolus, cum ait: Dum sumus in hoc corpore, peregri- 
namur a Domino. Et ad Hebraos: Non enim habemus 
hic manentem civitatem, sed futuram inquirimus. Quo- 
niam vero voluit ut hi qui mentem perfecte a mundo alie- 
nant, ac se cives ejus que sursum est patrie fideliter con- 
fitentur, mox universis in se virtutibus introitum pandant, 
recte subjungitur : 

Et post hec holocaustum juge, &e.| Holocaustum juge 
dicit, quod mane offerebatur et vespere. Calendas autem 


IN EZRAM, CAP. Ill. 391 


vocat initia mensium, id est, ortum lune nascentis ; a quo 
semper Hebrzi menses incipiebant, utpote nullos menses 
exceptis lunaribus habentes. Unde pro calendis Greci 
melius neomenias, hoc est novilunia, nuncupant. Si autem 
mense, propter dies triginta, quibus implentur, plenitudi- 
nem designant operur lucis, quando in fide Sanctze Trini- 
tatis decalogi preecepta perficimus; quid exordia mensium, 
in quibus luna, ut denuo nobis lucere queat, nuper a sole 
dicitur accendi, nisi initia designat uniuscujusque bone 
operationis, que donante gratia Conditoris nostri, quasi 
Solis Justitia przesentia percipimus? Ob cujus signifi- 
cantiam divine illustrationis, sine qua nihil boni vel in- 
ehoare vel perficere valemus, Dominus omnes calendas, 
hoc est, exordia mensium celebrari, et victimarum czrimo- 
nias observari preecepit. Unde est illud Psalmistze : Canite 
in initio mensis tuba, in die insigni solennitatis vestree. 
Quod est aperte dicere: Gaudete, justi, in Domino et 
verbo doctrine proximis insonante ; mox ut vos ad facien- 
dum opus bonum ab illo esse respectos consideratis in 
luce insigni internz inspirationis ejus, per quam vos a 
cupiditate mundi hujus avocari, ac divinis rebus altius 
vacare condecet. Bene ergo dicitur, quod peracta festivi- 
tate tabernaculorum, filii transmigrationis faciebant holo- 
caustum juge, tam in calendis quam in universis solenni- 
tatibus Domini, que erant consecrate, et in omnibus in 
quibus ultro offerebatur munus Deo. Quia postquam 
animus semel huic mundo perfecte abrenuntiaverit, oportet 
ut totum se obsequio divine voluntatis, quod holocaustum 
designare diximus, jugiter impendat; et hoc faciat tam 
inchoatione cujusque bonz actionis, quam in earum quas 
Dominus precepit devota executione virtutum, necnon et 
in eis quibus pia mens exceptis generalibus mandatis 
sponte Domino famulari letatur. De qualibus ipse Domi- 
nus non precipiens, sed consilium tribuens: Si vis, inquit, 
perfectus esse, vade, vende que habes. Et cum de uxore 
non ducenda disputaret, non imperando, sed suadendo ait : 
Qui potest capere, capiat. Sed et Paulus de his que 
in spontaneum munus Domino obtulerat, gloriabatur di- 

cens: Numquid non habemus potestatem manducandi et 
bibendi? numquid non habemus potestatem sororem mu- 
lierem circumducendi? et cetera, ejusdem loci. 

A primo die mensis septimi ceperunt holocaustum, &c.| 
Szepius dictum est, septimum mensem, septiformem gratiz 
spiritualis illustrationem designare. Unde bene nunc dici- 
tur: Quoniam a primo die mensis septimi cceperunt offerre 
holocaustum Domino, quia nimirum ab ipso exordio di- 
vinze inspirationis, necesse est humana conscientia immu- 
tetur, ac neglectis infimis delectationibus, in ea que Do- 
mini sunt, sola cogitanda atque agenda inardescat. A die 
primo mensis septimi, hoc est a prima illustratione gratiz 
ceelestis, offerebant holocausta virtutum Domino, qui super- 
veniente in igneis linguis Spiritu Sancto, mox velut ab 
eo quod fuerant immutati, novis jam intimi amoris facibus 
ardere, et omnium linguis gentium magnalia Dei praedicare 
ceeperunt ; atque adeo sunt hoc holocausto dediti, immo 
ipsi holocaustum factum, ut facilius occidi ab eis, qui 
contraria sapiebant, quam a sua intentione possent re- 
vocari. Unde merito idem mensis septimus apud Hebrzos 
novus annus vocatur; suo nobis nomine indicans, quia per 
donum Sancti Spiritus fidelibus datur, ut mandatum 
novum mutuz dilectionis implere, et canticum novum 
superne laudis in edificatione domus Domini valeant 
resonare. De cujus videlicet mensis observatione Dominus 
ita mystice precepit: Mense septimo, prima die mensis 
erit vobis sabbatum memoriale, clangentibus tubis, et voca- 
bitur sanctum; omne opus servile non facietis in eo, 
et offeretis holocaustum Domino. Sabbatum quippe me- 
moriale, id est, requies erit prima mensis hujus die, cum 
mens accensa divinitus, a temporalibus sese illecebris abs- 
tinuerit, et in contemplanda Dei voluntate contenderit. 
Clangunt tubis sacerdotes, cum fideles eam quam cceperint 
flagrantiam internz suavitatis, etiam proximis praedicare 
satagunt. Omne opus servile non fit in tali sabbato, cum 
ab omni delectatione et contagio peccati, quantum in hac 
vita potest, mens se placendo Deo immunem servaverit ; 
servile namque opus peccatum est. Quia qui facit pecca- 

tum, servus est peccati. Atque ideo recte holocaustum 
Domino in eodem sabbato offertur, quia nimirum ille 
veraciter a servitio peccati liber redditur, cujus totum cor 
igne amoris incenditur. Notandum autem juxta literam, 
quod septimo mense congregatus esse populus in Hierusa- 
lem, ibidemque congregatis omnibus Josue et Zorobabel 
cum fratribus suis altare edificasse, atque a primo die 
ejusdem mensis septimi holocaustum Domino obtulisse 
referuntur. Unde colligitur, hoc altare multum citato 
opere de lapidibus impolitis compositum, et non sicut olim 
de ligno fabrefactum, atque zreis esse laminis coopertum. 
Neque enim aliter, tametsi plurima fabricantium turba 
instante, potuit una eademque die, qua cceptum est perfici 
atque ad offerendum in eo holocaustum preparari. Nam 
et in libro Machabzeorum de lapidibus factum probatur, 
ubi ab ethnicis profanatum, et post annos sex a Juda 
Machabzo renovandum fuisse memoratur. Et acceperunt, 
inquit, lapides integros secundum legem, et zedificaverunt 
altare novum secundum illud quod fuit prius. Notandum 
quoque, quod initium quintee etatis mundi, sicut et quatuor 
preecedentium, oblatis Domino holocaustis consecratur. In 
prima namque ztate beatus protomartyr Abel, primo om- 
nium electorum, de primogenitis ovium suarum, et de 
adipibus earum, Deo holocausta obtulit, ingressumque 
seculi nascentis, et primo hostiis pecorum, et ad extremum 
proprio cruore dicavit. Secundz exortum etatis Noe, 
oblatis Deo holocaustis de cunctis que arca continuerat 
animabus mundis consecravit. Tertiam etatem Melchi- 
sedec sacerdos Dei summi, et Abraham patriarcha, hic 
pane et vino, ille proprio filio Deo oblato, sacratum ; cujus 
ipsum quoque principium, id est, acceptum, cum venisset 
in terram repromissionis, facto ibi altari, et invocato ejus 
nomine, consecravit. Quartam ztatem rex David Domino 
consecrayit, adificato altari i area Areuna Jebusei, et 
oblatis Deo holocaustis, quibus iram ejus, quam in populo 
numerando contraxerat, placaret. In quo loco et quondam 
Abraham filium obtulisse perhibetur ; et deinde aedificato 
a Salomone templo altare holocaustorum constat esse loca- 

tum. Quinte nunc etatis exordium Josue filius Josedech 
sacerdos magnus, et Zorobabel filius Salathiel, aedificato in 
eodem loco altari, et oblatis Deo holocaustis, mox ut 
discusso jugo longe captivitatis, Hierosolymam rediere, 
dedicarunt; ac deinde holocausto jugi quotidie Dominum 
sibi placare curabant. Que cuncta in figuram preces- 
serunt ejus qui in sexta etate venturus in carne, et hostia 
ejusdem suze carnis ac sanguinis totum orbem erat re- 
dempturus. Aidificato igitur altari, et oblatis Deo holo- 
caustis, sequitur scriptura dicens : 

Porro templum Dei fundatum necdum erat.| Fundatio 
templi Dei, illorum hoc in loco typice figuram tenet, qui 
nuper ad fidem conversi, locum mansionemque Domino in 
suo corde et corpore preparant, dicente apostolo: An 
nescitis quoniam membra vestra templum sunt Spiritus 
Sancti, qui in vobis est? Et iterum: Per fidem habitare 
Christum in cordibus vestris. Qui ergo de captivitate 
liberati Hierosolymam venerant, zedificare quidem templum 
disposuerunt, quod etiam postmodum opere patrarunt ; 
sed primum eedificato altari, seipsos quotidianis holocausto- 
matibus Domino commendabant, ut sic purgatiores ad 
eedificandum templum mererentur accedere. Sic autem et 
in spirituali aedificatione, sic omnimodo necesse est, ut 
quisquis alios docere decreverit, prius seipsum doceat ; qui 
proximos ad timorem vel amorem Dei instituere intendit, 
primo seipsum instantius Deo serviendo dignum doctoris 
officio reddat, ne audiat ab apostolo: Qui ergo doces alium, 
teipsum non doces? qui predicas non furandum, furaris ? 
Unde et ipse de se apostolus: Castigo, inquit, corpus 
meum, et servituti subjicio; ne forte aliis predicans, ipse 
reprobus efficiar. Quapropter apte filii transmigrationis, 
non ullas alias victimas, vel sacrificia, quam holocausta, hoc 
est totas incensas oblationes Deo obtulisse reperiuntur ; 
quia totum se, necesse est, bene vivendo, et a licitis etiam 
continendo, suo Creatori mancipet, quisque male vivens 
cupit ab illicitis actibus docendo compescere, ut et merito 
bone actionis supernum copiosius in predicando obtineat 
auxilium, et exemplo ejusdem boni operis suos auditores ad 

ea que docet, efficacius sequenda provocet. Potest etiam 
ita mystice interpretari, quod, zedificato altari, holocausta 
offerant Deo; sed necdum templum eedificant hi qui nuper 
ad Dominum conversi, mox fide ejus agnita, tanto dili- 
gendo illum toto ex corde inardescunt, ut jam inter per- 
fectos adnumerari valeant, etiam si necdum bona que 
cupiunt, operandi ac perficiendi tempus sive facultatem 
accipiant. Hujusmodi holocaustum beatus Abraham Do- 
mino, etsi nondum constructo templo, obtulit, cum perfec- 
tus jam fide extitit, et priusquam opera fidei exequeretur, 
‘dicente scriptura: Credidit Abraham Deo, et reputatum 
est illi ad justitiam. Cum ergo fidei perfect operis quo- 
que boni plenitudinem addidit, offerens Isaac filtum suum 
super altare, quasi etiam templo constructo, perfectiora 
Deo obtulit holocausta; quia nimirum singuli actus sive 
gressus pie devotionis, velut ordines sunt lapidum polito- 
rum, quibus nostro in corde dilectam Deo domum habita- 
tionemque construimus. Quomodo autem filii transmigratio- 
nis post altare constructum, post oblata Deo holocausta, ad 
eedificandum templum pervenerint, subsequenter ostenditur. 

Dederunt autem pecunias latomis et cementariis, &c.| La- 
tomi sunt lapidum cesores. Unde scriptum est in libro Pa- 
ralipomenon: Et preecepit David, ut congregarentur omnes 
proselyti de terra Israel, constituit ex his latomos ad cz- 
dendos lapides. Czementarii sunt, qui ceementa ad conglu- 
tinandos lapides ex gypso vel calce faciunt. Unde alia 
translatio pro latomis et ceementariis, caesores lapidum et 
fabros habet. Notanda ergo pia populi solertia, quia in 
nullo suis opibus parcentes, ex his quz sibi necessaria 
erant, et ex quibus ipsi vivebant, vel materias ad edifica- 
tionem templi emebant, vel operarios conducebant. Joppe 
autem est civitas Paleestinz maritima, xu. fere millibus 
passuum ab Hierosolymis distans. Porro Sidon et Tyrus 
urbes fuere Phcenicis nobilissime, Libanum montem ha- 
bentes in vicino. Unde illorum auxilia comparantes fili 
transmigrationis, rogaverunt sibi ligna cedrina de Libano 
cedi, et hee ratibus per mare in Joppen usque deferri, 
unde rursum per terram possent Hierosolymam ad opus 

templi perferri, quod eodem ordine constat in prima templi 
constructione fuisse factitatum. Propter quod sibi Salo- 
mon regali potentia, ab amico rege Hiram, absque nullo 
labore queque voluit accipiebat. Hic autem exules post 
multa annorum curricula patriam repedantes, quia poten- 
tiam regni non habuere, cuncta pretio que opus desidera- 
tum poscebat, obtinebant. Spirituali autem sensu latomi 
sunt in constructione domus Dei, qui corda proximorum 
docendo, vel increpando instituunt; quos dum firmo gradu 
inter participes ejusdem gratiz consistere docent, quasi 
quadrando circumpositis lapidibus aptant. CQuocumque 
enim verteris quadratum, stabit. Et electorum mens dum 
inter universa mundi, sive adversa, seu prospera perman- 
serit immota, quasi quadratam sibi inesse figuram virtutis 
invictee demonstrant. In qua significatione etiam arca 
Noe de lignis quadratis facta esse describitur. Nam ean- 
dem ecclesiam, quam templum de lapide factum significat, 
etiam arca de Jignis compacta figuravit. Kandem et taber- 
naculum de tabulis et cortinis compositum demonstravit. 
Czementarii vero sunt in domo Domini, iidem sancti pre- 
dicatores ; qui dum eos quos bonis operibus instituunt, 
copula caritatis ad invicem nectunt, quasi quadratos poli- 
tosque lapides, ne ordinem suz compositionis deserant, 
ceementi infusione conjungunt, dicentes: Kstote prudentes 
et vigilantes in orationibus, ante omnia mutuam in vobis- 
metipsis caritatem habentes continuam. Et apostolus 
Paulus habenda nobis precipiens viscera misericordiz, 
benignitatem, humilitatem, modestiam, patientiam, et cze- 
tera hujusmodi, velut lapides, videlicet eedificii ccelestis, 
continuo subjecit: Super omnia autem hee caritatem, 
quod est vinculum perfectionis. Sed et Sidonu Tyriique, 
qui ceedebant ligna cedrina de Libano ad structuram tem- 
pli, eosdem sanctos preedicatores figurate denuntiant, qui 
homines quondam in gloria seculi hujus sublimes ac 
nitidos, securi sermonis Dei de statu priscee conversa- 
tionis dejiciunt, ut salubriter prostratos, et velut ab hu- 
more corruptivo ingeniti sensus excoctos, ab omni vitio- 
rum tortitudine corrigant, atque in ornatum sive muni- 

mentum sanctz ecclesiz sublimiter erigant. De quo 
typice dicitur in Psalmo qui inscribitur, In consumma- 
tione tabernaculi: Vox Domini confringentis cedros. Vox 
‘quippe Domini confringit cedros, ut consummetur taber- 
naculum, cum superna inspiratione corda superborum 
humiliantur, ut, his quoque correctis, sanctz ecclesiz nu- 
merus perficiatur. Unde bene Sidonii venatores, Tyrii 
coangustiati interpretantur. Venatores quippe sunt sancti 
preedicatores, cum vagos atque erraticos malorum sensus 
retibus fidei Christo subjiciendos capiunt, ipso dicente: 
Venite post me, et faciam vos fieri piscatores hominum. 
lidem sunt et coangustiati, quia pressuram habent in 
mundo; tametsi confidentes, quia Dominus vicerit mun- 
dum. Latomi ergo et cementarii, lapides et cementum 
preeparantes; Sidonii et Tyri, cedros de Libano ad opus 
templi deferentes, sanctos pradicatores insinuant, qui 
mentes auditorum suorum ad societatem ecclesiz eru- 
diendo instituunt. Dant autem principes patrum, Josue 
videlicet et Zorobabel, ac fratres eorum, pecunias eisdem 
latomis et ceementariis, quo eos promptiores ad operandum 
reddant, cum evangelizantibus verbum, hi qui tempore, 
merito, eruditione preecessere doctores, Christo auctore vel 
exempla virtutum suarum proponunt, vel divinorum api- 
cum paginas largiuntur, quorum exhortationibus vel pro- 
missis confortati, minus in labore ceelesti lassescant. Dant 
et Sidoniis Tyriisque cibum, potum, et oleum, ut deferant 
ligna cedrina de Libano ad mare Joppen, cum eisdem doc- 
toribus, ut ad praedicandum idonei esse valeant, spiritualia 
charismata, in quibus maxima est caritas, emulanda com- 
mendant. Vel certe cum Dominus noster, quem per 
Josue simul et Zorobabel designari docuimus, eisdem verbi 
sui ministris spiritualia dona partitur; quibus intus illus- 
trati, fortiores efficiantur ad debellandam przedicando su- 
perborum jactantiam, ac sapientiam stultam. Neque opus 
habet doceri, quomodo cibus, potus, et oleum internam 
mentis nostre refectionem significet, qui bene dicit illud 
Psalmistee Domino canentis: Parasti in conspectu meo 
mensam adversus eos qui tribulant me. Impinguasti in 

oleo caput meum, et poculum tuum inebrians quam pre- 
clarum est. Dantur ergo pecuniz latomis et czementariis, 
datur lignorum czsoribus cibus, potus, et oleum, ut ad 
eedificandum domum Domini materias preepararent, cum — 
preedicatoribus veritatis divinitus virtutum copia confertur, 
quibus adjuti ad corrigenda pravorum corda, ac percep- 
tioni supernorum bonorum aptanda sufficiant. Deferunt 
vero ligna excisa in mare, non in illo demergenda, sed per 
illud Joppen, que interpretatur pulchritudo, perferenda ; 
cum iidem doctores auditoribus suis ad fidem vocatis, ten- 
tationes mundi sibi occursuras, sed fide superandas pro- 
nuntiant, ita ut primo sive vitiorum, seu pravorum homi- 
num, feri sint fluctus tolerandi, et sic ad pulcherrima vir- 
tutum moenia portumque perveniendum. Possumus et ita 
intelligere, ligna ad zdificium templi futura per mare ad 
Joppen deferri, ut primum quidem abrenuntiemus diabolo, 
qui dictus est a propheta draco, rex omnium que sunt in 
aquis, hoc est impiorum; quorum conversatio non est in 
coelis, sed in maris est perturbationibus seculi fluctuantis. 
Abrenuntiemus omnibus pompis atque operibus ejus, ac 
deinde ad pulchritudinem perveniamus fidei, qua sanctam 
Trinitatem, unum et verum Deum, qua dispensationem 
Dominice incarnationis, qua unitatem sanctz ecclesiz, 
remissionem peccatorum, carnis resurrectionem confite- 
mur. Unde recte in hac civitate Petrus Thabitam, devo- 
tam Deo foeminam, a morte suscitavit; quia nimirum m 
hujus perfectione fidei, et generaliter omnis ecclesia per 
baptisma a morte suscitatur peccatorum; et cum post 
baptisma denuo mortem peccati incurrimus, per eandem 
necesse est fidem poenitendo reviviscamus, ac per recon- 
ciliationem sacerdotum ecclesiz rursus fidelium ccetu red- 
damur. 

Cap.1v. In anno autem secundo adventus eorum, &c.| 
Ad templum Dei eos venisse dicit, non quia templum fac- 
tum invenerunt, quippe cum preedictum sit illud, necdum 
fuisse fundatum; sed ad templum Dei dictum est, ad locum 
templi Dei, ad opus quod templum reeedificare cupiebant. 
Fallunturque moderni Judi, qui dicere solent numquam 

parietes templi, sed tantummodo tectum a Chaldzis fuisse 
subversum; cum manifeste scribat Ezras, filios transmi- 
grationis templum a fundamentis fecisse. Cum autem 
supra dicatur, quod septimo mense venerunt in Hierusa- 
lem; hic vero addatur, quod anno secundo adventus 
eorum, mense secundo, opus templi inchoaverint; patet 
profecto, quod in septem mensibus lapides, cementum, 
ligna, et cetera opera necessaria preeparaverint; octavo 
autem incipiente mense operi optato jam instare cceperint. 
Sex enim erant menses anni primi, et septimus sequentis ; 
quod in magno utique mysterio gestum quisque doctus 
facillime inveniet. Septem quippe ad sabbatum pertinent, 
in quo die Dominus vel condito mundo requievit ab omni- 
bus operibus suis, vel redempto per passionem suam 
mundo requievit in sepulchro. Octo ad primam sabbati, 
in qua ipse resurrexit a mortuis. Septem ad spem nostri 
post mortem sabbatismi. Octo respiciunt ad gaudium 
nostre post resurrectionem perpetuz beatitudinis. Quia 
ergo omnis electorum operatio, qui sunt templum et domus 
Dei, per gratiam Sancti Spiritus et incipit, et perficitur, 
omni respectu et intentione future quietis et immortalitatis 
peragitur ; recte scrutatores templi a septimo mense oblatis 
Deo holocaustis, sumptus ad edificandum preparare inci- 
piunt, atque in septem mensibus sumptibus preparatis, 
octavo opus ipsum aggrediuntur. Neque alius omnino in 
preeparatione tanti operis reperitur numerus, quam ille qui 
vel gratiam Sancti Spiritus septiformem, qua adjuvamur 
operantes, vel requiem animarum, aut resurrectionem cor- 
porum, quam bene operantes speramus, figurate denun- 
tiat. Quid autem tempus significet quadraginta et sex 
annorum, quibus edificatum est templum, ut etiam evan- 
gelii scriptura testatur, suo loco exponitur. Magna autem 
totius populi illius devotio, et nobis quoque solerter imi- 
tanda ostenditur, cum non solum majores natu, Zorobabel 
videlicet et Josue, et reliqui sacerdotes ac Levitz, sed et 
omnes qui venerant de captivitate in Hierusalem a majore 
usque ad minorem, statuerunt Levitas, qui urgerent opus 
Domini. Gaudebant namque, se de captivitate Babylonica 

Hierosolymam fuisse reversos ; et quantum superbe civi- 
tatis idola ac flagitia que evaserant, horrebant, tantum 
sacrate Domino civitatis, ad quam pervenire meruerant, 
decorem videre cupiebant. Quantum phana idolorum, 
quibus diutius interfuerant, abominabantur; tantum tem- 
plum sui Conditoris, quod dirutum esse dolebant, et a 
quo diutius captivi exulaverunt, ocius restaurari volebant. 
Kodem namque ordine etiam nunc non solum episcopi ac 
presbyteri, et plebem fidelium, domum videlicet Dei, de- 
bent zedificare docendo, et doctores illi qui opus verbi 
sanctissimum diligenter impleant, consulendo preeponere. 
Sed et ipse populus de captivitate vitiorum, ad visionum 
veree pacis vocatus, ministerium sibi verbi necesse est ab 
his qui dicere norunt, exigat. Qui videlicet ministri ser- 
monis, id est, Levite, a viginti annis et supra constituti 
esse narrantur; quia nimirum tales sunt ad preedicandum 
Dei verbum populo preferendi, qui decalogum legis, non 
solum executione operis in exemplum suis auditoribus 
ostendant, sed et puritate atque integritate cordis in con- 
spectu sui Conditoris intemeratum custodiant. Nec dubi- 
tandum est ibi statum ecclesiz prosperum sumere profec- 
tum, ubi et presules suum gradum rite custodientes, 
populo magistros veritatis, a quibus erudiatur, regulariter 
ordinant, et ipse populus datos sibi magistros, ne a dicendo 
cessent, diligenter audiendo, ac dictis eorum obtemperando 
compellunt. Sed heu, proh dolor, juvat nostrorum socor- 
diam temporum, majoresque simul et minores leedit, hos a 
preedicando verbum, illos ab audiendo, utrosque a faciendo 
preepediens, quod minus sollicite pensemus, vel quanta 
acerbitas deemonice captivitatis, de qua eruti sumus; vel 
quanta sit solennitas, ad quam vocati sumus, supernz 
Hierusalem matris omnium nostrum, cujus in presenti 
ecclesia jam pignus accepimus. Verum intueamur eximia 
patrum opera, quo amplius de nostrz actionis pusillitate 
confundamur. Sequitur: 

Stetitque Josue et filii ejus, &c.] Josue hoc loco non 
filium Josedec sacerdotem magnum dicit, sed unum de 
Levitis, de quibus preedictum erat, quod constituti fuerint 

a viginti annis et supra ad urgendum opus Domini; de 
quibus fuit et Cedmiel, et filii Henadad, qui pariter in- 
juncto sibi eidem operi, cum filus et fratribus suis curam 
adhibuisse narrantur; denique supra in catalogo populi 
Israel, hi post sacerdotes, primi Levitarum nominatim 
commemorantur. Levita, inquit, filii Josue, et Cedmiel 
filiorum Odeviee Lxxiv. Unde ex utroque loco colligitur, 
principes eos et patriarchas fuisse Levitarum temporis 
illius. Ubi bene filii Juda in medio Levitarum interpo- 
nuntur, qui simul instaurando templo Domini curam im- 
penderint; et hi propter eundem pietatis consensum quasi 
unus stetisse commemorantur. Hic namque est ille, de quo 
preediximus, nobis semper imitandus ordo virtutis, ut ec- 
clesiam sanctam, et dicati Deo gradus omnes, et communis 
populi totius devotio pro suo quisque modulo eedificet. 
Notandumque, et crebrius rememorandum, quantum boni 
populo malum captivitatis contulerit; de qua eruti tanta 
omnes intentione, quanta nunquam antea ceelestibus obse- 
quiis operam dare probantur. Sed et hodie multis qui in 
pace ecclesiz negligenter vixerant, subito errasse, et in 
flagitia aliqua cecidisse profuit, dum post casum poenitendo 
erecti, vigilantius Domino servire cceperunt; et qui pigri 
ac desides in innocentia stare videbantur, per accidentem 
sibi ruinam admoniti sunt solertius erga sui custodiam 
contra omnes antiqui hostis insidias accingi; ita ut qui nec 
propriam vitam curando offenderant, postmodum etiam 
fraternee salutis cum sua erectione curam gerant. Omnis 
igitur populus revertentium de Babylone in Hierusalem, 
curam templi restaurandi, sed maxime Levite, et filii Juda 
habuere, videlicet propter sacerdotalem simul et regiam 
sancte ecclesiz dignitatem. Regalis enim precipue et 
sacerdotalis tribus templum edificant; quia omnes nimi- 
rum, qui corda fidelium vel docendo vel bene vivendo 
instituunt, ad corpus eterni regis ac sacerdotis, hoc est 
Domini et Salvatoris nostri pertinent. Unde et ipsi auc- 
tores operis de utraque tribu, Jesus videlicet de sacerdotali, 
Zorobabel vero de regia, originem duxere. 

Fundato igitur a cementaruis templo Domini, &c.| Magna 

omnium personarum devotio ostenditur, cum fundato 
templo Domini, et sacerdotes, et Levitee, et populus omnis, 
juxta suum quique gradum misericordiam Domini lauda- 
bant. Sacerdotes quidem sanctis ornati vestibus, prout 
stante adhuc templo consueverant, tubis personantes, et 
cor populi ad suavitatem superne laudis accendentes: Le- 
vitaze autem in cymbalis bene sonantibus hymnos Domino 
concinentes ; populus vero clamore communi affectum sul 
cordis in laudando Dominum ostendens. Laudabant au- 
tem Dominum Levitz per manus David, sive in organis, 
quze ipse fecit; sive psalmos, quos ipse instituit, conci- 
nentes, sive quia David in collocatione arce principem 
fecit ad confitendum Domino Asaph et fratres ejus, ut 
Verba Dierum testantur, de quo rursum dicitur: Quia filii 
ejus sub manu ipsius erant, prophetantes juxta regem. 
Merito et hoc in loco, cum filii Asaph laudarent et confi- 
terentur Domino, per manus David, hoc est juxta dispo- 
sitionem ejus hoc fecisse intelligendi sunt. Juxta mysticum 
vero sensum, fundato a czementariis templo Domini, stant 
sacerdotes in ornatu suo cum tubis, cum conyersis ab 
errore peccatoribus, et fundata in corde illorum fide ac 
dilectione Christi, congaudent omnes qui audiunt eccle- 
siarum magistri; seque ipsos solertius operibus bonis or- 
nantes, tubis doctrine salutaris insonant, quatenus et ex- 
emplo virtutum, et hortamento sermonum adjuvent bona 
ceepta eorum qui vel nuper ipsi poenitendo ad gratiam 
Christi convenire, vel nuper alios ad gratiam Christi do- 
cendo convertere. Stant et Levita, ut laudent Deum in 
cymbalis, cum etiam secundi ordinis ministri ad informa- 
tionem neophytarum puis actibus suo Conditori deserviunt, 
et hoc in mutuz dulcedine caritatis. Cymbala namque, 
que se invicem tangunt ut resonent, aptissime opera 
caritatis exprimunt, quibus alterutrum se sancti ad laudem 
sui excitant auctoris. Laudant etiam illum per manum 
David regis Israel, cum ipsius Domini et Salvatoris ea que 
per carnem gessit opera diligenter considerare, et in quan- 
tum sufficiunt imitari satagunt. 

Plurimi etiam de sacerdotibus et Levitis, &c.] Qui vide- 

rant templum prius fundatum, et hoc templum coram 
oculis suis, partim fletus, partim gaudii voces emittebant. 
Gaudi quidem, quia templum Domini, quod destructum 
fuerat, jam restaurari coepisset. Fletus vero, quia dolebant, 
cernentes quantum paries cceptus illius temporis a magni- 
ficentissima quondam Salomonis potentia, qua prius tem- 
plum fundatum est, distaret. Leetabantur multum, quia 
soluti a captivitate, templum reeedificandi facultatem acce- 
perant. Sed flebant voce magna, quia prius templum 
ob sua scelera noverant esse dirutum, cujus nec magnitu- 
dinem ipsi, nec decorem ullatenus equiparare valebant. 
Nam quia propheta dicebat: Magna erit gloria domus 
Domini istius novissimze, plus quam prime; quia majoris, 
non ad magnitudinem vel ornatum domus, sed ad rem 
ipsam pertinet; quia majoris miraculi, et evidentioris erat 
divinze virtutis, quod paucz captivorum reliquize inimicis 
etiam resistentibus tantum opus perficere valuerunt, quam 
quod rex opulentissimus, nullum omnino habens adver- 
sarilum, immo potentissimum ac ditissimum Tyri regem 
habens adjutorem, hoc cum artificibus doctissimis, prout 
voluit, fecit. Item major erit gloria domus illius novis- 
sim, quam primze; quia in priore domo cultores veteris 
testamenti, legis et prophetarum scripta populis preedica- 
bant. In secunda autem Christus et apostoli gratiam novi 
testamenti, ac regni ccelestis evangelizabant introitum. 
Sed et in reedificatione templi spiritualis fletus et leetitia 
simul principibus nascitur. Gaudent namque doctores 
sancti in salute poeenitentium ; lugent, quia unquam pceni- 
tenda commiserint, et non semper in Auctoris sui voluntate 
perstiterint. Exultant ipsi de sua salute, qui per poeniten- 
tiam a morte anime surrexerunt; lugent se unquam pec- 
cando vitam anime perdidisse. lLeetantur et neophyti 
gratia sui Redemptoris se esse collectos; dolent se cum 
toto genere humano in primo parente. perisse, et quasi 
corrupto ab hostibus templo Dei, statu videlicet corporis 
et animz immortalis, in Babylonem, id est, confusionem 
preesentis exilii se fuisse transmigratos. Verum quia cres- 
centibus bonorum profectibus, crescit pariter invidia ma- 

lorum, neque unquam inter augmenta piorum deerunt 
tentamenta pravorum, qui vel bonum ficte ostentando, vel 
aperte malum ingerendo, sanctos ledere conentur, recte 
subjungitur. 

IN CAP. IV. 

Audierunt autem hostes Jude et Benjamin, &c.| Nota 
est historia; quia hostes Judz et Benjamin Samaritas 
dicit, quos captivitatis decem tribubus rex Assyriorum de 
diversis gentium populis in civitates eorum et terras trans- 
tulit. Qui postmodum accepta Dei lege, et hanc ex parte 
servabant, et nihilominus eisdem quibus antea simulacris 
serviebant. Hi ergo, quia veros Dei cultores abominaban- 
tur, polliciti sunt eis auxilium operis, ut in societatem 
recepti possent inferre dispendium. Facile autem cuivis 
patet, quia tales populi falsos fratres, hoc est hzreticos, et 
malos catholicos figuraliter exprimunt. Qui hostes sunt 
Jude, hoc est confessionis et laudis, quam ecclesia Domino 
in presenti per fidem rectam et opera fide digna offert. 
Hostes quoque Benjamin, hoc est fil dextera, dum eos 
qui se audiunt, a sorte segregant populi fidelis, qui ad 
dexteram Judicis in futuro benedictionem est et regnum 
percepturus eternum. ‘Tales ergo dicunt ad Zorobabel et 
principes patrum, Aidificemus vobiscum, quia ita ut vos 
querimus Deum vestrum, cum affectant heretici auctori- 
tatem sibi praedicandi zque inter catholicos tribui, promit- 
tentes se unam eandemque cum eis rectz fidei et ope- 
rationis tenere ac diligere castitatem, quatenus accepta 
potestate docendi in medio boni seminis, a quo apostolus 
Paulus cognomen accepit, ut spermologos, id est, semini- 
verbius diceretur, zizania doctrinz occulte interserant. 
Sic fecere quidam in Niczeno concilio, qui recte fidei inter 
catholicos patres non catholica mente subscripserunt ; ut 
quo fidelibus familiarius essent admixti, eo recipiendz 
perfidize Arianze liberius locum struerent. Sic Pelagius in 
concilio Palzstino hzresim suam, qua gratiam Dei acer- 
rime impugnabat, confessione et scripto non ex animo 
anathematizavit, ne ipse a catholicis sacerdotibus ana- 
thematizatus, locum docendi in ecclesia, ac suum erro- 

rem seminandi facultatem amitteret. Ecce, inquiunt, nos 
immolavimus victimas ex diebus Assorhaddan regis Assur, 
qui adduxit nos huc. Immolastis victimas, sed immundas; 
quia non renuntiastis idolis. Quz enim participatio jus- 
titiae cum iniquitate ? aut que societas luci ad tenebras? 
quze autem conventio Christi ad Belial? Intrastis namque 
terram filiorum Israel, non a Josue introducti, non Hiero- 
solymorum imperio subditi, sed a rege perfido, ab hoste 
populi Dei, in terram ejus adducti, non ut in hac Domino, 
sed eidem regi adversario serviatis. Sic etenim heretici, 
sic falsi catholici, cum pacem ecclesiz, vel vivendo per- 
verse, vel etiam docendo impugnant, ab Hierosolymorum 
sunt regno prorsus extranei, et ad gentilium magis, quo- 
rum peccata non deserunt, sortem perditam pertinent; 
immo, ut apertius dicam, tales non Domino Jesu, sed dia- 
bolo duce, cujus figuram Assorhaddan rex Assur tenuit, 
sanctze ecclesiz fines introeunt. Quo enim nisi diabolo 
instigante agitur, cum quis sacramenta ecclesiz percipit, 
non ut per hc ipse Deo consecretur sanandus, sed ut 
consecratus Deo alios ex familiaritate corrumpat, acrius 
indamnandus? Sic fecit Simon ille Magus, qui baptismum 
im ecclesia, non ob suze studium salvationis, sed ut res 
ecclesiz certius ex vicinitate dignosceret, accepit ; quod 
exitu ipso perdocuit, cum ecclesiam, que in persona ficti 
fratris nequit, in persona aperti hostis acerbissime turbavit. 
Sequitur : 

Non est vobis et nobis, ut edificemus domum Deo nostro, 
&c.] Non est hereticorum zdificare domum Domini, que 
est ecclesia, a qua ipsi probantur esse alieni; sed eorum 
solummodo qui Christo vero regi ac sacerdoti adherentes, 
principes patrum vocati meruerunt, ob curam videlicet 
piam, quam habent erga eos qui Deum videre desiderant, 
quod interpretatur Israel. 

Factum est igitur, ut populus terre impediret, &c.| Recte 
populum terre dicit eos, qui operarios veritatis turbabant, 
atque opus ecclesiz tentabant impedire. Populum autem 
Juda, id est, confitentem, et glorificantem eum qui integra 
mente Domino Deo suo edificare, hoc est eyus voluntatem 

faciendam, gloriam quzrendam, omnium quos posset ani- 
mos atque ora convertere querebat. Quoties autem he- 
retici non solum in civitatibus singulis, verum et in pro- 
vinclis integris, vel perverse docendo, vel etiam hostiliter. 
seeviendo, dogma vere confessionis impedierint, utinam 
nesciremus. Nam ut de magistro gentium sileamus, qui 
biennio vinctus in Ceesarea ob persecutionem Judeorum, 
ab officio edificande domus Dei linguam compescuit ; 
ecce sequentium heereticorum insidiis, beatus Athanasius 
pluribus annis patria profugus, Ambrosius in sua civitate 
obsessus, Hilarius in exilium relegatus, Eusebius marty- 
rium passus; plures in Africa episcopi linguis abscisis, a 
sua provincia ejecti, alii atque alii diversis pcenis vexati vel 
interempti, domum Dei, quam eedificaverant, populis terre, 
hoc est hominibus sua querentibus, non que sunt Jesu 
Christi, prophanandas demisere ; donec tempore divinitus 
proviso, denuo sapientibus architectis rezedificandz post 
captivitatem ejusdem domus copia suppeteret; id est, 
donec catholicis patribus restaurandz, post deprehensas ac 
superatas heereses, ecclesiz facultas daretur. 

Conduxerunt autem adversum eos consiliatores, &c.| No- 
tanda distinctio verborum ; quia consiliarios quidem, dicit, 
dato pretio conduxerunt adversum instauratores templi, 
ut destrueretur consilium eorum; non tamen destructum 
dicit consilium eorum esse, aut quod opere cessarent, pri- 
usquam scripta ad Artaxerxen epistola accusationis, ipso 
jubente prohibuerunt eos, ut scriptura dicit, In brachio et 
robore. Ibi enim sequitur: Tunc intermissum est opus 
domus Dei in Hierusalem, et non fiebat usque ad annum 
secundum Darii regis Persarum. Unde colligitur, quia 
toto quidem tempore Cyri operi ccepto, quamvis segnius 
justo, instabant; illo autem mortuo, non consiliis pravis 
impediti, sed aperta sunt impugnatione ab operando repul- 
si. Non enim audebant hostes, vivente adhue Cyro, qui 
opus illud jusserat fieri, aperte obluctando, quamvis occulte 
suggerendo vel consiliando, edictis illus contraire. In 
promptu est autem allegoricus sensus: quia ecclesiam 
heeretici, prout temporis opportunitas arriserit, nunc con- 

siliis malignorum dogmatum, nunc acerbiore gladiorum 
pugna insequuntur, et aliquando etiam suffragio genti- 
lium principum eam vexare non metuunt. Impediunt 
enim manus populi Jude, cum ecclesiam in membris suis 
infirmioribus ab operibus pie professionis retardant. De- 
struere nituntur consilium operandi, cum etiam animos 
eorum ab intentione ipsa bone actionis revocare satagunt. 
Accusant eos ad reges, cum principum quoque terreno- 
rum contra ecclesiam presidia conquirunt. Quod quan- 
tum noceat fidei, tempore Ariane perfidiz luce clarius 
innotuit. 

Cap. v. In anno autem regni Asueri, scripserunt 
accusationem, &c.| Artaxerxen hunc, qui epistolam accusa- 
tionis a Samaritis suscipiens, vetuit Hierusalem ac tem- 
plum construi, Josephus putat esse Cambysen filium Cyri, 
qui post patrem triginta annis imperio functum, ipse octo 
annis regnavit; et post eum Magi uno anno regnantes, 
Darium filium Hystaspis regni habuere successorem. Cu- 
jus secundo anno, templum quo eedificari permisit, dixit per 
Zachariam prophetam angelus, pro populo interveniens : 
Domine exercituum, usquequo tu non misereberis Hierusa- 
lem et urbium Juda, quibus iratus es? Iste septuagesi- 
mus annus est. Asuerus autem, cui pariter epistola accu- 
sationis missa dicitur, ideo fortasse an aliquid rescripserit, 
aut responderit, tacetur, quia vel eodem quo regnare ccepit 
anno decedens, Artaxerxi potius apicem regnandi, et hec 
curandi reliquit; vel contemporaneus quidem erat Arta- 
xerxl, sed quasi minoris potentize illum magis hee tractare 
ac decernere permisit. 

Hoc est exemplar epistole, &c.| Artaxerxes, cui suadetur, 
et qui suasus precepit, ne Hierusalem cedificaretur, figu- 
ram tenet vel alicujus gentilium principum, ecclesiz uti- 
que inimici et persecutoris; vel ipsius antiqui hostis om- 
nium bonorum, adversariique Judeis qui accusabant apud 
regem viros ecclesiasticos: Samaritani, qui accusabant, 
heereticos, ut semper, designant. Unde congrua sibi voce 
Hierusalem civitatem rebellem ac pessimam nuncupant. 
Talem namque heretici catholicam, quam impugnant, 

unitatem judicant. Re autem vera rebellis est, et muros 
parietesque rectz fidei lapidibus testimoniorum ccelestium 
adversus tela impugnantium errorum componit, de quibus 
Ksaias dicit: Et occupabit salus muros nostros, et portas 
tuas laudatio. Sed non est pessima dicenda, nisi ab illis 
solummodo, qui ab optima sunt sententia prorsus aversi. 
Inter que notandum, quod ex eo tempore populus Dei, 
Judzorum ccepit nomine censeri, eo quod ex tribu Juda 
maxime fuerint hi qui primo de captivitate ascendentes, 
Hierosolymz urbis moenia, et opus templi restaurarunt, 
evacuatamque habitatore provinciam, denuo superatis hos- 
tibus, qui proxima tenebant loca, possederunt. 

Nune igitur notum sit regi, &c.| Deo gratia, quia verum 
de civitate Domini, que est ecclesia, hostes ipsius civitatis 
confitentur; quia si edificata post captivitatem fuerit, et 
muri illius civitatis de lapidibus vivis, hoc est animabus 
sanctis, contra mundi hujus superbiam erecti, tributum 
nefandze servitutis cives illius, hoc est electorum populi, 
ultra malignis spiritibus peccando non dabunt. Quinimmo 
principibus potestatis aeris hujus, zedificatio pietatis nocebit, 
dum quotidie per lavacrum regenerationis regno diaboli 
auferuntur plures ex his, qui in servitium regni illius ob 
reatum prime transgressionis fuerant generati; qui agente 
gratia Dei per Jesum Christum Dominum nostrum, am- 
plus hosti indebitum, sed suo Conditori jam justum 
vectigal debite servitutis tribuunt, annuosque redditus 
primitiarum ac decimarum suarum, que per inchoationem 
ac perfectionem bonorum operum fiunt, illi a quo accepe- 
runt largitori donorum, et bene vivendo, et gratias agendo 
referunt. 

Nos ergo memores salis quod in palatio comedimus, &c.| 
Sal in palatio comedunt Samaritani, cum heretici sapore 
mundanz philosophiz, cum suavitate rhetoricze, cum ver- 
sutia dialecticz artis instituunt. Qui etiam lesiones regis 
perfici videre nefas ducunt, cum sufferre nequeunt, si qui 
regnum diaboli pia fide vel actione impugnare conantur, 
et timent bella concitari in ecclesia, ne a propugnatoribus 
illius hzereses et fallacia ipsorum una cum gentilium dog- 

matibus debellentur, duce nimirum illo qui ait: Non veni 
pacem mittere, sed gladium. Et iterum: Ignem veni 
mittere in terram ; et quid volo, nisi ut ardeat? Gladium 
videlicet sui verbi, quo adversarios sternat; et ignem 
caritatis, quo suorum corda accendens, omnia contrariz 
sectze arma et scuta comburat. 

Nuntiamus nos regi, quoniam si civitas illa edificata 
fuerit, &c.] Fluvium dicit EKuphratem, intra quem Syria 
est. Qui merito rivum sancti baptismatis insinuat, vel 
quia unus de quatuor fluminibus est, quee de uno paradisi 
fonte orientia totum orbem irrigant ; in figuram nimirum 
quatuor evangelistarum, qui ab uno fonte vita, id est 
Domino Salvatore inspirati, consona voce gentibus cunctis 
lavacrum salutis preedicant; vel quia Euphrates frugifer 
interpretatur; quod vocabulum aptissime congruit illi 
sacramento, quo orbis ablutus et sanctificatus, fructum 
animarum tricenum, sexagenum, et centenum Deo gignere 
consuevit. Querit ergo rex Persarum, qui interpretantur 
tentantes, possessionem trans fluvium, cum antiquus hostis 
excitatis tentationum incursibus, ecclesiz fines irrumpere, 
et eos etiam qui sacro sunt fonte redempti, sibi subjugare 
conatur. Juvant eum Samaritz, cum impugnantes eccle- 
siam heeretici, pro regno diaboli militant, et quasi dolentes 
dicunt: Quoniam si civitas illa adificata fuerit, et muri 
ipsius instaurati, per fidem utique rectam, et opera religiosa 
justorum, ille trans fluvium, id est in cordibus eorum qui 
jam Deo renati sunt per baptismum, possessionem locum- 
que habere non possit. Intelliguntur etiam hi qui fidem 
rectam non intelligunt, quod unam eandemque mentem 
lux simul et tenebra, iniquitas et justitia, Christus et 
Belial, possidere nequeunt. 

Verbum misit rex ad Rehum Beelteem et Samsai scribam, 
&c.| Patet literze sensus, patet et allegoriz ; quia rex pro- 
fanus, antiquus videlicet adversarius, libentissime favet votis 
eorum qui ecclesiam persequuntur, et eam vedificari prohi- 
bent. Habitant autem hostes Hierosolymorum in Sama- 
ria, que interpretatur custos; non quia precepta fidei et 
veritatis ulla ratione possint custodire, qui visioni vere 

pacis obstinata mente probantur contraire, sed quia ipsi 
custodiam penes se virtutum manere jactant, quando ad- 
versus mcenia pacis per heresim pugnant. 

Itaque exemplum edicti Artaxerwis regis lectum est, &c.| 
Patet autem ordo historie, quod hostes populi Dei primo 
opus sanctum persequendo impediebant, deinde consilium 
rectz intentionis eorum consiliis nequam dissipare tenta- 
bant, nec adhuc tamen eos ex toto ab opere domus Domini 
retrahere valebant, priusquam regali auxilio fulti, auctori- 
tate illis publica obsisterent. (Quorum notanda in accu- 
sando fraudulentia, quod eos qui domum Dei edificabant, 
civitatem contra regnum Persarum eedificare querebantur ; 
et preecipiente rege ne civitas eedificaretur, ipsi mox ac- 
cepta regalium literarum auctoritate, ne templum eedifica- 
retur, noxia virtute restiterunt; cum neque ipsi aliquid de 
constructione templi, sed tantummodo civitatis accusas- 
sent, neque rex aliud quam civitatem prohibuisset con- 
strul. 


LIBER SECUNDUS. 


LN CAP. V. 


Cae. vi. Prophetaverunt autem Haggeus propheta, et 
Zacharias, &c.| Wee in libris eorundem prophetarum 
plenius scripta sunt ; quibus videlicet verbis ipsi vel socor- 
diam redarguerint eorum qui negligentiores erga opus 
templi extiterant, vel promisso Dei auxilio eos ad operan- 
dum accenderint ; qua item devotione ad exhortationem 
illorum Zorobabel ac Josue, seu populus omnis sese ad 
opus edificande domus Domini accinxerint. Et quidem 
Haggeus propheta ita incipit: In anno secundo Darii 
regis, In uno die mensis sexti, factum est verbum Domini 
in manu Haggei prophetz dicens: Dic ad Zorobabel filium 
Salathiel, et ad Jesum filium Josedec sacerdotem magnum, 
dicens: Hee ait Dominus exercituum, dicens: Populus 
iste dicit, Nondum venit tempus domus Domini edificande. 
iit factum est verbum Domini in manu Haggei prophetz 

dicens: Nunquid tempus vobis est, ut habitetis in domibus 
laqueatis, et domus ista deserta? Kt paulo post: Et 
suscitavit Dominus spiritum Zorobabel filii Salathiel ducis 
Juda, et spiritum Jesu filii Josedec sacerdotis magni, et 
spiritum reliquorum de omni populo; et ingressi sunt, et 
faciebant opus in domo Domini exercituum Dei sui, in die 
vicesima et quarta mensis, in sexto mense, in anno secundo 
Darii regis. Et in sequentibus, quod supra posuimus: 
Magna erit gloria domus istius novissime plus quam 
prime, dicit Dominus exercituum. Item Zacharias ita 
incipit: In mense octavo, in anno secundo Dari, factum 
est verbum Domini ad Zachariam, filium Barachiee filium 
Addo, prophetam. Ex quo titulo clarius apparet, quomodo 
eundem prophetam Ezras filium Addo nominet, videlicet 
quod nepos illius fuerit. Ipse autem Addo propheta fuisse 
nobilis intelligendus est, cujus Zacharias cum esset eximius 
in prophetis, jure filius diceretur. Inter que notandum, 
quanti spiritus isti prophetz fuerint, ut adversum tanti 
regis edictum et Samaritanos, gentesque cunctas per cir- 
cuitum eedificationem templi impedientes, juberent tem- 
plum exstrul. Zorobabel quoque et Jesus, et populus qui 
cum eis erat, non minoris fidei probantur extitisse, ut 
prophetas magis audirent jubentes, quam prohibentis regis 
imperium. Verum quia seepius in hoc volumine de Zoro- 
babel et Josue, sive Jesu (unum enim est nomen), diximus, 
quomodo Dominum Salvatorem, regem ac sacerdotem sum- 
mum et genere designarent et actione, commodum videtur 
ipsa etiam nomina eorum, quomodo illum significent, ex- 
ponere. Zorobabel ergo dicitur hortus in Babylone, sive 
magister Babylonis; Salathiel petitio mea Deus; Jesus 
sive Josue, salvator ; Josedec, Dominus justus. Ht quidem 
aperte, sicut et filius Nun Dominum Christum Jesum 
sonat. Unde uterque populum in terram repromissionis, 
ille de longo incolatu eremi, hic de longiore servitio capti- 
vitatis introduxit, in figuram veri Jesu, qui electos suos ab 
omnibus malis eruens, ad promissa superni regni gaudia 
inducit, qui est filus Josedec, id est, Domini justi, de quo 
canitur in Psalmo: Dominus justus concidet cervices pec- 
9) 

catorum, confundantur et revereantur omnes qui oderunt 
Sion. Zorobabel, quod hortus in Babylone vocatur, juxta 
historiam ad ipsum respicit ; quia ibi natus est, cum esset 
de stirpe David, qui est natus in Bethlehem. Juxta vero 
allegoriam, ad Dominum pertinet ; qui ut modum a con- 
fusione errorum erueret, in Babylone, id est, in confusione 
hujus mundi ad tempus oriri et conversari dignatus est. 
Qui etiam magister Babylonis vocatur, non quod ea que 
Babylonis, id est, hujus mundi sunt doceat ; sed quod eos 
quos Babyloniorum jugo pressos invenit, ad gratiam liber- 
tatis erudiat, atque eruditos ad mecenia patrie ccelestis 
perducat. Cujus pater est Salathiel, id est, petitio mea 
Deus, qui ipse dicit in Psalmo: Pete a me, et dabo 
tibi gentes hereditatem tuam. Sed et unusquisque fide- 
lium Deum et Patrem Domini nostri Jesu Christi invocans 
cum non aliud ab illo quam ipsum Deum querit, potest 
recte Salathiel, id est, petitio mea Deus nominari, juxta 
illud psalmiste : Quid enim mihi restat in ccelo, et a te 
quid volui super terram? et cetera, usque dum ait: Mihi 
autem adherere Deo bonum est. Petitio ergo nostra Deus 
est, cum ipsum solum ab ipso querimus, ut zterna ipsius 
mereamur visione perfrui. 

In wso tempore venit ad eos Thathannai, &c.| Patet 
literze sensus, quia confortati verbis prophetarum optimates 
Judzorum, non valebant hostium insectationibus a sancto 
opere prepediri, a quo quiescentibus adhuc prophetis pre 
timore hostium cessaverant. (Quod eodem nunc ordine in 
sancta ecclesia geritur, dum hi qui malignorum vel homi- 
num vel spirituum insidiis retardati, tepidiores erga opus 
bonum aliquandiu permanserant, repente verbis sive doc- 
torum fidelium seu divinarum scripturarum correcti, in 
tantum bonis studuis fervere incipiunt, ut nullis tentationum 
valeant machinis vinci, aque proposito suz intentionis revo- 
cari. Queritur autem merito, quomodo dictum sit, Ad 
quod respondimus eis; quasi et ipse qui scripsit, tune 
preesens adfuerit, cum Ezras hunc librum scripsisse dica- 
tur, qui non his temporibus Hierosolyme fuisse, sed longo 
post tempore, regnante Artaxerxe, illo venisse reperitur. 

Aut ergo vere ibi fuit tempore illo quo templum zedificaba- 
tur, et facto templo rediit Babyloniam, ut plures de filiis 
Israel reduceret ad Hierusalem ; aut certe etiam si adhuc 
ibi non erat, cum edificaretur templum, se tamen illis 
jungit qui zdificabant, quia quasi suum esset omne quod 
erga fratres suos agebatur, vel quod ipsi agebant, zstima- 
bat. Sic et apostolus ob concordiam fraternitatis, se quo- 
dammodo consociat eis qui in fine seculi futuri sunt 
sanctis: Nos, inquit, qui vivimus, qui residui sumus, 
in adventu Domini nostri non preveniemus eos qui 
dormierunt. 

Placuitque ut res ad Darium referretur, &c. usque ad 
finem epistole.] Multum dissimilis est hac epistola, quam 
Thathannai scribit Dario, illi epistole quam Rehum et 
Samsai scripserunt Artaxerxi. Illa namque accusatione 
Hierosolymitarum, hc laude non solum gentis, sed et Dei 
omnipotentis plena est. Denique ita incipit: Dario regi 
pax omnis. Notum sit regi, isse nos ad Judeam pro- 
vinciam, ad domum Dei magni, que edificatur lapide 
impolito, et ligna ponuntur in parietibus, opusque illud 
diligenter exstruitur, et crescit in manibus eorum. In- 
terrogavimus ergo senes illos, et ita diximus eis: Quis 
dedit vobis potestatem, ut domum hanc edificaretis? &c. 
In quibus verbis hoc quoque notandum, quomodo dictum 
sit, lapide impolito domum Dei zdificatam ; cum constet, 
tantum opus non nisi de politis lapidibus potuisse fieri. 
Sed lapide impolito intelligendum est lapide novo, quem 
ipsi quidem impolitum repererunt, sed poliendo aptum 
zedificio domus Domini fecerunt; nam etsi veterum lapi- 
dum, qui, sicut Hieremias plangens ostendit, dispersi erant 
in capite omnium platearum, aliqui remanserunt; nulli 
tamen dubium, quin novi essent lapides poliendi, ex quibus 
opus templi possit impleri. Cujus nimirum rei in promptu 
est mysterium, cum viderimus ecclesiam Dei zedificari, non 
solum de his qui poenitendo resipiscunt ad vitam sanctita- 
tis, quam olim peccando perdiderant ; verum etiam de illis 
qui nuper ad fidem vocati, institutione magistrorum quasi 
norma opificum compositi, atque in edificium domus Do- 

mini congruo sibi sunt ordine locati. CQuamvis et ita recte 
possit accipi, quod de veteribus ac novis lapidibus, de 
jamdudum politis, ac diutius impolitis templum sit edifica- 
tum ; cum de utroque populo, Judzorum scilicet et gentili, 
una Christi ecclesia colligitur; uno, qui jamdudum cogni- 
tione atque observantia legis Dei velut politus extiterat; 
altero, qui idololatriz mancipatus, nulla spiritualium archi- 
tectorum industria, nullo pietatis cultu deformitatem agres- 
tis ac terrenze mentis exuerat. Quodque sequitur in eadem 
epistola: Et ligna ponuntur in parietibus. Ligna que ad 
monimentum vel ornatum erant parietum templi apposita, 
eandem sanctorum vitam in ornatum sancte ecclesiz, quam 
et lapides signant, juxta quod supra docuimus. Quorum 
videlicet lignorum meminit propheta in Psalmo, in quo 
domus Domini edificatur post captivitatem: Tunc exulta- 
bunt omnia ligna sylvarum ante faciem Domini, quoniam 
venit judicare terram. Exultant quippe corda superborum 
quondam, quoniam de monte impio paterne traditionis 
excidi, atque in edificationem domus Domini meruere 
transferri. Exultant autem ante faciem Domini, quoniam 
venit judicare terram ; cujus districtionem judicil salubriter 
timendo prevenerunt, et cujyus adventum quondam pecca- 
tores poterant timere, jam nunc correcti et justificati, 
ocius hune ad se desiderant. Hla ergo epistola insidiosis, 
hee amicalibus est scripta literis; et merito, quia illa 
a Samaritis hostibus ubique Judzorum; hc autem missa 
est a duce regionis, qui erat trans flumen, hoc est inferioris 
Syriz ac Pheenicis, et a sociis ejus, qui nullas contra 
Judzos inimicitias habuere domesticas, sed tantum regis, a 
quo potestatem ducatus acceperunt, voluntatem scire et 
exequi curabant. Unde recte Samaritee, qui primam scri- 
bentes epistolam, animos regis adversus structores templi 
accenderunt, hzereticis comparantur, qui ecclesiam sepe in 
tantum foeda peste commaculant, ut etiam gentilibus ex- 
osam reddant, eorumque furorem adversus illam excitent. 
Porro dux iste Syria, qui regem de opere domus Dei non 
accusando instigat, sed consulendo interrogat, eorum recte 
imaginem exprimit, qui adhuc in gentilitate positi, fidem et 

opera mirantur ecclesia; nec se credituros abnegant, si 
hance veram esse ac justam divinitatis culturam intelligere 
possint. Denique audiens a senibus Judzorum, cum 
rationem sue eedificationis redderent: Nos sumus servi 
Dei cceli et terre, et edificamus templum, quod erat 
exstructum ante hos annos multos, quodque rex Israel 
maenus edificaverat et exstruerat. Postquam autem ad 
iracundiam provocaverunt patres nostri Deum cceli, et 
tradidit eos in manu Nabuchodonosor regis Babylonis 
Chaldzei, domum quoque hance destruxit; et catera, que 
de renovatione ejusdem templi, que per Cyrum precepta 
est, responderunt; nil ultra cum suis consiliariis contra- 
dicere, neque edificantes volebat impedire ; verum simplici 
animo perquirebat, utrum nam Cyrus templum edificari 
jussisset, et utrum ipse Darius hoc edificarivellet. Agnita 
autem voluntate utriusque regis, sive edificatione templi 
diligenter, et ipse cum suis, ut totius opus perficeretur, 
auxilium ferre curavit, ut in sequentibus scriptum est. 
Quz cuncta menti et actioni conveniunt eorum, qui in 
gentili prius vita constituti, conversationem sancte ecclesize 
repente visam obstupescere, deinde rationem ejusdem reli- 
gionis audire ac discere student; atque ad ultimum agnito, 
quod hzc a Deo cceli et terra, qui est solus Deus verus, 
originem sumpserit, et ipsi ejus sacramentis credentes 
communicare, ejusque zedificium juvare letantur. Verum 
Darius rex, accepta ducis et consiliatorum ejus epistola, 
quid egerit videamus. 


DNS GA BNL: 


Cap. vit. Tunc Darius rex precepit, &c.| Josephus 
nomen loci in quo hz Cyri literze sunt inventz, ita posuit: 
Et inventus est in Ecbatanis constructa turre, in regione 
Mediz codex. Porro alia translatio sic habet: In Egba- 
tana, in eedificio tutissimo regionis Medorum. Unde veri- 
simile videtur, quod nomen Medena, non aliud quam 
Mediam significet. Quod autem sequitur: 

Et ut ponant fundamenta supportantia, &c.| Non est 
nobis exponendum ; quia neque in priore templi edifica- 

tione, neque in posteriore aliquid harum mensurarum vel 
hujusmodi operis invenitur. Unde colligitur hoc Cyrus 
de suo sensu protulisse, et mensuram sive ordinem operis, 
ut sibi congruum videbatur, annotasse; siquidem tem- 
plum, ut Verba Dierum narrant, in mensura prima, hoc est 
intra muros interiores, habebat sexaginta cubitos longi- 
tudinis, viginti cubitos latitudinis. Porro altitudinis, ut 
Regum historia scribit, usque ad ccenacula cubitos triginta ; 
deinde alios triginta cubitos usque ad ccenaculum superius, 
quousque altitudo porticnum ascendebat, ut Josephus 
testatur; deinde alios sexaginta usque ad summum tecti; 
id est, simul centum viginti cubitos, ut Verba Dierum do- 
cent. Quomodo autem dicit ordines ponendos de lapidi- 
bus impolitis tres, et sic ordines de lignis novis, cum tem- 
plum omne fuerit interius cedro vestitum ? nisi forte Per- 
sarum erat moris ita templa facere opere variato, ut terni 
ordines lapidum essent per parietes, et quartus de lignis 
fabrefactis: et hoc quoque in templo Hierosolymorum 
eodem modo fieri debere putavit. An forte de atrio sacer- 
dotum intelligendum est eum dixisse, quod circa templum 
in gyro factum, tres ordines habebat lapidum politorum, 
et quartum lignorum cedri, eratque astantibus ad pectus 
usque altum; aut certe domus Domini, que erat ante 
faciem templi, de qua scriptura, cum palatium regis Salo- 
monis fabricaretur, ita commemorat: Fecit et atrium majus 
rotundum trium ordinum de lapidibus sectis, et unius 
ordinis de dolata cedro, necnon et in atrio domus Domini 
interior, et in porticu domus. 

Sed et vasa templi aurea et argentea, &c.| Quod dicit 
posita tunc fuisse vasa in templo Dei, significat templum 
Babyloniorum, in quo ea Nabuchodonosor posuerat, ut 
apertius supra legitur, de quo hee Cyrus auferri, ac Hiero- 
solymam jusserat referri. Hucusque literee Cyri regis, 
quae in Ecbatanis fuerant invente; quibus repente novo 
atque insolito more ex persona et auctoritate Darii regis 
additum est : 

Nunc ergo Thathannai dux regionis, &c.| Talis est ergo 
consequentia textus, quasi si Darius ipse legisset Cyri 

literas, easdemque perlectas statim sua auctoritate con- 
firmaret, ita ut omnes adversarios eorum compescens, 
templum Dei, prout illis legebatur, in loco suo edificare 
juberet, cultoresque illius ipse in omnibus devotissima 
mente ad serviendum illius voluntate juvaret. Designet 
ergo Artaxerxes, qui supra domum vel civitatem Dei edifi- 
cari vetuit, illos dominos, qui constructioni sancte ecclesiz 
mortis persecutionibus contradixerunt ; inter quarum per- 
turbationes eadem ecclesia maxime martyrum victoria 
floruit. Designet Darius piam illorum regum devotionem, 
qui agnita voluntate Christiane fidei, non solum non 
resistere, sed et suis eandem adjuvare curabant. FE qui- 
bus multi interdictis priorum persecutionibus, se quoque 
Ipsos cum subjectis sibi populis ejusdem fidei sacramentis 
consecrari voluerunt; quorum personz convenit apte, 
quod verbis Darii regis subsequenter adjungitur : 

Sed et ame preceptum est, &c.| Quis etenim explicare 
valeat, quantum ecclesia liberalitate donorum regalium, 
vel adjuta sit, vel etiam locupletata per orbem? Quamvis 
etiam juxta allegoriam possit accipi, quod de arca regis 
sumptus in opus templi tribuantur, cum etiam ex familia 
principum secularium aliqui ad fidem Christi faventibus 
ipsis principibus conveniunt; qui velut in arca erant regis, 
dum regalium essent arcanorum conscil. Sed dantur 
presbyteris, hoc est senioribus Judzorum in sumptus 
operis templi, dum his qui in Christi confessione przeces- 
serunt magistris erudiendi, atque ecclesiz membris ad- 
unandi committuntur; qualis fuit Cassiodorus quondam 
senator, repente ecclesiz doctor ; qui dum in expositione 
Psalmorum, quam egregiam fecit, diligenter intuitus est, 
quid Ambrosius, quid Hilarius, quid Augustinus, quid 
Cyrillus, quid Joannes, quod ceteri fratres dixerunt, edoc- 
tum se procul dubio a senioribus Judzorum, id est, con- 
fitentium et laudantium, probavit. Cui simile est illud 
quod sequitur : 

Quod si necesse fuerit, et vitulos, &c.| Quis namque ne- 
sciat vitulos, agnos, et heedos, que sunt munda animalia, 
frumentum quoque, sal, vinum et oleum, queque per 

legem Deo offerebantur, seepius in scripturis sanctis in sig- 
nificatione bonorum hominum, sive operum perfectorum, 
seu charismatum spiritualium solere intelligi? Quz cuncta 
nunc, jubente rege, in holocaustum Deo cceli offeruntur, 
cum faventibus mundi hujus potestatibus res sanctze eccle- 
sia crescunt, subditique eis populi undique in unam ean- 
demque fidem veritatis Christo consecrandi aggregantur, 
et quicquid boni naturalis quisque divinitus audierit, 
quicquid a viris ecclesiarum salubre didicerit, totum hoc 
in obsequium divini cultus impendit. De quibus apte 
dicitur, quod secundum ritum sacerdotum qui sunt in 
Hierusalem, dari deberent; quia nimirum ita solum ac- 
cepta fiunt Domino vota offerentium, si secundum catho- 
licee pacis ritum offerantur. Nam quecunque vel pagana 
superstitione vel contentione hzretica sunt bona permixta, 
hee bona estimari nullatenus debent. Offerunt autem 
ea sacerdotes iidem pro vita regis et filiorum ejus, juxta 
illud apostoli: Obsecro igitur primo omnium fieri obsecra- 
tiones, orationes, postulationes, gratiarum actiones pro 
omnibus hominibus, pro regibus, et omnibus qui in sub- 
limitate sunt, ut quietam et tranquillam vitam agamus. 

A me ergo positum est decretum, &c.| Patet literze sensus: 
quia gravissima voluit poena perire eum, si quis decretum 
sue religionis mutare tentasset; damna videlicet, et om- 
nium qu habere possit, et animee sue, quam etiam con- 
fixus in ligno, cum tormento diutini cruciatus, amitte- 
ret. Sed et spiritualis patet intellectus, quia opera nostra 
lignis omnia comparantur; bona quidem fructiferis, prava 
autem sterilibus atque incendio dignis. Tolliturque lig- 
num de domo illius, qui holocaustis Domini contradi- 
cere nisus est; et erigitur, atque in eo ipse configitur, 
cum opera eorum qui paci sanctz universalis ecclesia 
repugnant, omnibus manifeste quam sint inutilia, quam 
perversa, patescunt; et ipsi in eisdem operibus non gau- 
dium sibi vite, sed mortis potius laqueum conquisisse 
probantur. Domus quoque talium publicatur, id est 
publico censui perscribitur, cum corpora etiam eorum in 
quibus diutius in hac vita manserunt, ad resurrectionem 

perpetuo punienda tormento szvissimis exactoribus, hoc 
est spiritibus in potestatem traduntur. Bene autem ac 
fideliter Darius decretum suum auxilio divine potenti 
confirmari desiderat, dum repente deprecando subjungit, 
dicens: Deus autem qui habitare fecit nomen suum ibi 
dissipet omnia regna, et populum qui extenderit manum 
suam, ut repugnet et dissipet domum Dei illam, que est 
in Hierusalem. 

Ego Darius statui decretum, &c.| Et ipse ergo sicut 
homo temporaliter regno preditus, pro pace domus Dei, 
publica lege omnia quz potest facit, contradicentes in 
quantum potest confringit: et Deum, quia eternam atque 
omnipotentem habet virtutem, hoc idem veraciter perficere 
rogat, piaque devotione desiderat, ut et nomen ejus in 
domo sua perpetuo maneat; et quicunque hanc impugnare 
presumpserint, ipsi in ezternum regno et vita priventur. 
Quod eodem ordine nunc quoque in sancta ecclesia geritur, 
cum terrenze potestates ad fidem conversz, pro statu ejus- 
dem ecclesiz publica edicta proponunt, et hanc Domino 
adjuvante, atque inimicos omnes sub pedibus ejus ponent, 
placidam semper habere quietem cupiunt, ac pacem. 

Igitur Thathannai dux regionis trans flumen, et Starbuzan- 
nat sic diligenter executi sunt, &c.| Et nunc quoque 
confluentibus ad fidem populis, et aliquando etiam ex his 
qui foris sunt, paci illius faventibus, seniores Judzorum, 
hoc est illi qui sede magisterii sunt digni, ecclesiam suam 
quotidie vel verbo vel exemplo edificant ac prosperantur ; 
quia etsi aliquandiu antiquus hostis impugnet, invenit 
tamen sermo Dei aliquos, in quibus vincat, ac fugatis 
adversariis muros veritatis exstruat. 

Et prosperabantur juxta prophetiam, &c.| Preedixerant 
enim iidem prophetee, quia si edificando templo insisterent, 
mox donante Domino, et opus ipsum complerent, et bonis 
quoque omnibus pro mercede devotionis largius abunda- 
rent. E quibus est illud Zachariz: Manus Zorobabel 
fundaverunt domum istam, et manus ejus perficient eam ; 
et scietis, quia Dominus exercituum misit me ad vos. 
Hoc est, cum videritis templum ab ipso Zorobabel, a quo 

est fundatum, esse perfectum, tunc intelligetis missum a 
Domino, et que locutus sum, ipso mandante, dixisse. Item 
Haggeus: A die, inquit, vigesimo et quarto noni mensis, a 
die qua fundamenta jacta sunt templi Domini, ponite super 
cor vestrum: Nunquid jam semen in germine est? et 
adhuc vinea et ficus, et malogranatum, et lignum olive 
non floruit ex die ista? Quod veraciter fuisse preedictum, 
ipse exitus rerum docuit. Sed et omnes prophete, immo 
omnes sacre auctores scripture prospera structoribus 
sanctze ecclesize, id est, doctoribus pollicentur, si non ipsi 
adversitatibus fatigati, a labore sancto quiescant. Aderit 
namque divinum auxilium, quo ccepta domus Domini in 
auditorum corde credendo ac bene vivendo compleatur. 
Adveniet architectis eisdem benedictio frugum vinee, fici, 
malogranati, et olive, id est, abundantia copiosior spiritu- 
alium charismatum, que absque ulla dubietate tanto nobis 
largius a Domino preestabitur, quanto diligentius habitacu- 
lum gloriz illius, sive in nobisipsis, seu in proximorum 
cordibus exstruere sategerimus. Neque aliquis hoc quod 
ait Haggeus, sub Dario rege templi esse jacta fundamenta, 
contrarium estimet huic sacre quam exponimus historie, 
in qua scriptum est: Secundo anno regis Cyri fundatum 
esse a cementariis templum, multum gaudente et collau- 
dante Deum populo. Namque tunc ipsius templi fundatio 
descripta est, id est, domus sanctz interioris, cujus men- 
suras specialiter et Regum et Paralipomenon’ historia 
refert. Nunc autem cum zdificatione domus ipsius etiam 
porticuum et gazophylaciorum, que ipsam domum undi- 
que versum in gyro ambiebant, zedificia fundata narrantur, 
quorum in libro Paralipomenon ita fit mentio: Fecit etiam 
atrium sacerdotum, et basilicam grandem, et ostia in ba- 
silica, quae texit ere. In qua basilica templo circumposita, 
et populus ad orandum consistere, et custodes ac janitores 
templi per vices suas die noctuque solebant excubare, sicut 
ibidem liber Paralipomenon abundantissime docet. Hee 
aliquando generaliter domus cum ipso templo adnumera- 
tur; ut in evangelio, ubi docente in templo Domino mu- 
lierem in adulterio deprehensam adduxere Pharisei et 

Scribe, quam nullatenus nisi in porticus templi aliquas 
introducere potuerunt; aliquando separatim, sub nomine 
gazophylaciorum, sive exedrarum, sive porticuum, sive 
atriorum. Unde est illud Psalmistz: Qui statis in domo 
Domini, in atris domus Dei nostri. 

Et edificaverunt et construxerunt, &c.| Artaxerxen dicit 
illum qui post Darium regnavit, cujus tempore Ezras de 
Babylone Hierosolymam ascendit. Quzritur autem quo- 
modo dicatur, jubente non solum Cyro et Dario, sed et 
Artaxerxe, domum Dei esse constructam; cum continuo 
subjungitur, eam regnante adhuc Dario fuisse completam 
ac dedicatam. Nisi forte credendum est etiam Artaxerxen 
misso Hierosolymam plurimo auri et argenti pondere, jus- 
sisse, ut si quid minus in edificatione, vel in ornatu templi, 
Sive vasorum ejus esset completum, ex ipsa quam miserat 
et donaverat pecunia perficeretur. Nam et Ezra illuc pro- 
perante scriptum est, quod idem rex cum principibus et 
consiliariis suis plurimum auri et argenti, et vasorum pre- 
tiosorum, miserit ad templum. Ubi inter alia positum est 
in exemplari regis epistole: Sed et catera quibus opus 
fuerit in domo Dei tui, quantumcunque necesse est ut 
expendas, dabis de thesauro et de fisco regis. Mensis 
autem Adar, cujus die tertia domus Domini completa est, 
ipse est qui apud nos Martius vocatur, quem scriptura 
duodecimum annum juxta cursum lune solet appellare. 
Nec vacat a mysterio, quod domus Domini, que septimo 
mense in eedificio altaris coepta est, duodecimo est mense 
perfecta. Ccoepta est enim initio septimi mensis; quia 
omne quod facimus bonum, preveniente nos gratia Spi- 
ritus Sancti, incipimus, et hac comitante ad perfectionem 
tendimus. Completa est autem duodecimo mense, ob 
significantiam perfectionis, que hoc numero continetur, 
maxime propter summam apostolorum, in quorum fide ac 
doctrina ecclesia perficitur. Item duodenarius numerus 
ideo perfectionem rectz fidei et operationis designat, quia 
sive tria per quatuor, seu quatuor per tria multiplices, duo- 
decim consummabis. ‘Tria autem ad fidem merito propter 
confessionem Sanctz Trinitatis referuntur; quatuor ad 
opus bonum, propter totidem virtutes excellentiores, pru- 

dentiam, fortitudinem, temperantiam, et justitiam; qua- 
rum liber Sapientiz, in laudibus ipsius sapientiz ita me- 
minit, dicens: Sobrietatem enim et prudentiam docet, et 
justitiam et virtutem, quibus utilius nihil est in vita homi- 
nis. Recte ergo domus Domini septimo mense inchoata, 
et duodecimo est perfecta ac dedicata; quia mens elec- 
torum gratia Spiritus Sancti illustratur, ut ad perfectionem 
bone operationis perveniat cum fide sancte et individuee 
Trinitatis, sicque letabunda dedicationem beatz retribu- 
tionis expectat. Et quoniam hec ipsa retributio futurze 
nostre solennitatis in tempore universalis resurrectionis, 
et in visione eyusdem in quam nunc credimus Trinitatis 
perficitur, recte domus Domini non solum duodecimo 
mense, sed et tertia ejus die completa esse memoratur ; 
quia enim Dominus tertia die resurrexit a mortuis, recte 
nostra resurrectio triduano potest numero designari, de 
qua dicit propheta: Quia ipse ceedit, et sanabit nos; per- 
cutiet, et curabit nos; vivificabit nos post duos dies, in die 
tertia suscitabit nos. Ccepta est adificatio templi primo 
anno Cyri regis, et sexto Darii anno consummata; qui sunt 
anni juxta fidem Chronicorum xu. Siquidem Cyrus reg- 
navit annis triginta, post quem Cambyses filius ejyus annos 
octo, qui in hoc volumine, ut Josephus autumat, Artaxerxes 
vocatur ; post quem Magi qui illum interfecerunt, anno 
uno, post quos Darius usque ad consummationem ac dedi- 
cationem templi, annis sex; qui sunt, ut diximus, anni 
quadraginta quinque. Queritur autem quomodo, dicente 
Domino Judzis subfigura templi de passione ac resurrec- 
tione sua: Solvite templum hoc, et in tribus diebus exci- 
tabo illud; responderunt ipsi: Quadraginta et sex annis 
edificatum est templum hoc, et tu tribus diebus excitabis 
illud? cum non amplius quam quinque et sexaginta anni 
reperiantur a primo Cyri usque ad sextum Darii regis 
annum. Sed si in Historia Josephi legamus, in qua post 
consummationem ac dedicationem templi, tres adhuc annos 
addit, in quibus peribolos, id est, cireumposita templo 
munitionum constructio, et queedam alia quae remanserant 
perfecta sint; videbimus quia recte in edificatione templi, 
quadraginta et sex annorum potuerit summa computari, in 


IN EZRAM, CAP. VI. 423 


quibus eminentiora ejus edificia fuere cuncta completa. 
Verum nos hoc evangelii capitulo admoniti, debemus animo 
retinere, quia templum, quod a Salomone edificatum, a 
Zorobabel et Jesu reedificatum est, multiplicem habet 
figuram. Nam et unamquamque animam designat electam, 
que propter inhabitantem in se Christum, Christi domus 
ac templum ejus recte vocatur; et ecclesiam totam, hoc 
est congregationem omnium electorum, et angelorum et 
hominum ; et ipsum Domini corpus, quod ex virgine 
natum, ac sine peccato in mundo conversatum, ab impiis 
morte solutum, sed ab ipso est die tertia resuscitatum ad 
vitam. Cujus figuree specialiter aptatur illud, quod tem- 
plum quadraginta sex annis edificatum esse dicitur. Nar- 
rant namque physiologi, quod hoc numero corpus huma- 
num in utero a tempore conceptionis, usque ad perfecta 
membrorum lineamenta crescendo perveniat. Et decebat 
omnimode, ut domus que Dominici figuram corporis erat 
habitura, eo annorum numero conderetur in Hierusalem, 
quo dierum numero ipsum Domini corpus in utero vir- 
ginis sacrosancto erat creandum, que videlicet virgo vera- 
cissime Hierusalem, id est, civitas Regis magni, et visio 
pacis est cognominanda, illius nimirum de qua dictum 
est: Ipse est pax nostra, qui fecit utraque unum. Sicut 
etiam illud quod de eodem templo scriptum est: Ostium 
autem lateris medii in parte erat domus dextre, et per 
cochleam ascendebant in superius ccenaculum, et a supe- 
riore in tertium; specialiter Dominici corporis figuram 
pretulit, de quo scriptum est: Sed unus militum lancea 
latus ejus aperuit, et continuo exivit sanguis et aqua. Os- 
tium quippe lateris medii in parte erat domus dextra, hoc 
est ab orientali angulo lateris meridiani in terra incipiens, 
et per interiora ejusdem lateris occulto itinere paulatim ad 
altiora coenaculorum perducens ; quia Dominus et Salvator 
noster januam nobis salutis in dextro latere sui corporis 
voluit aperire, per cujus sacramenta abluti ac sanctificati, 
altiorem regni ccelestis aulam possimus intrare. Ascen- 
dimus namque per ostium lateris medii in superius coena- 
culum, quando per aquam baptismatis, et poculum Dominici 
ealicis consecrati, ab hac terrestri conversatione ad coelestem 

animarum vitam pervenimus. A superiore quoque in ter- 
tium penetramus coenaculum, cum beatitudinem animarum, 
etiam corporum immortalium perceptione cumulamus. 
Cap. vit. Fecerunt autem fil Israel, sacerdotes, et 
Levite, &c.|  Merito gaudent filii transmigrationis, quod 
ipsi et jugum captivitatis abjicere, et domum Dei, que 
destructa erat, merentur construere, offeruntque quasi 
devoti Deo famuli plurimas in dedicationem domus ejus 
hostias; offerunt etiam quasi fraternitatis amatores pro 
peccato totius Israel, hoc est non eorum tantummodo, qui 
preesentes adesse potuerunt, verum etiam illorum qui vel 
in Babylone, vel in aliis adhuc provinciis positi, extra ter- 
ram repromissionis inter hostes degebant; rogantes eis 
quoque Deum fieri propitium, et eos vel inter hostes a 
malis custodire, vel ab hostibus erutos optatam revocare 
ad patriam. Verum quia rezdificatio domus post capti- 
vitatem illorum, ut szepe dictum est, correctionem designat, 
qui a via veritatis, quam paululum inchoayerant, peccando 
aberraverunt ; apte restauratum hujusmodi templum dedi- 
catur a sacerdotibus et Levitis, et reliquis filiorum transmi- 
grationis in gaudio; quia correctis his qui peccavere, mul- 
tum fit gaudium in celo coram angelis Dei. Fit et 
magistris qui pro errantium salute laboraverunt; fit et 
omnibus qui a Babylone, id est, confusione peccatorum 
ad virtutum arcem, terram utique repromissionis mente et 
opere transmigraverunt. Et sacerdotes ergo et Levitz, et 
omnis populus in dedicatione restaurate domus Domini 
gaudent, quia omnes necesse est ordines sancte ecclesiz, 
reconciliatis per poenitentiam his qui peccaverunt, con- 
gaudeant. Offerunt in hance dedicationem hostias, cum 
per errantium conversationem vota gratiarum Deo referunt, 
cum multi conspecta eorum vita Deo devota, et ipsi se 
ad majorum virtutum opera accingunt, nolentes eis seg- 
niores in operibus bonis existere, quibus innocentiores 
minus peccando permanserant. Quod etiam de eis qui 
nuper ad fidem, ad sacramenta Christi suscipienda per- 
veniunt, que potest accipi, quod multi sepe illorum 
qui in fide praecesserunt, ferventiora novitiorum studia 
emulentur, et eorum in bono perficiant exemplis. Non 

solum autem sacerdotes, Levitz, et populus hostias in 
dedicationem domus Domini, quam renovaverant, sed etiam 
pro peccato totius Israel offerebant ; quia nimirum sic 
oportet eorum qui nobiscum adsunt bonis favere, sic 
illorum bona imitando, nostra facere, ut etiam pro statu 
totius que per orbem est ecclesiz, solerti cura Dominum 
precemur juxta ipsum Dominicze orationis exemplum; in 
qua sibi nemo specialiter panem quotidianum dari, vel 
peccata dimitti, vel se specialiter a tentatione et malo 
liberari, sed potius pro omnibus qui eundem habent 
Patrem in ccelis, orare jubetur. Item edificato templo 
dedicatio sequitur, cum impleta in fine seculi summa 
electorum pervenerit ad gratiam ccelestium premiorum. 
In quam dedicationem offeruntur hostize Deo multum 
acceptabiles ; ille nimirum de quibus eadem domus Dei, 
id est sancta ecclesia, post captivitatem longam erumnee 
mortalis, rezdificata per gloriam immortalitatis suo Con- 
ditori ac Redemptori canit, dicens: Disrupisti vincula mea, 
tibi sacrificabo hostiam laudis. Et quoniam eadem hostia 
laudis offerenda est Deo, non solum ob collata virtutum 
dona, verum etiam ob expurgatas atque ablatas sordes 
vitiorum : recte post oblatos in dedicationem templi vitulos, 
arietes, et agnos, hirci quoque pro peccato totius Israel 
mactati esse perhibentur ; gratia namque Dei, que virtu- 
tum beneficia confert, ipsa nequitiam scelerum aufert. 
Neque ullum Pelagius in domo Dei habet locum, qui se 
suosque persuadebat libertate proprii arbitrii, vel liberari a 
malis, vel confirmari posse in bonis. Offeruntur autem 
in hac vita hirci pro peccato, cum electi supernz pietatis 
supplicant, ut liberentur a peccatis. Offeruntur et in 
futura, cum idem gratias ei referunt, quod ipso concedente 
sint liberati a peccatis ; ideoque misericordias Domini 
in. zternum cantabunt; quia nunquam se miseros fuisse ac 
per donum ipsius beatos esse factos obliviscuntur. 

Kt statuerunt sacerdotes in ordinibus suis, &c.] Ordo 
poscebat devotionis, ut post edificatam ac dedicatam 
domum Domini, mox sacerdotes ac Levit, qui in ea 
ministrarent, ordinarentur; ne sine causa domus erecta 

fulgeret, si deessent qui intus Deo servirent. Quod 
seepius inculcandum eis qui monasteria magnifico opere 
construentes, nequaquam in his statuunt doctores, qui ad 
opera Dei, populum Dei cohortentur, sed suis potius inibi 
voluptatibus ac desideriis serviant. Quod autem dicit 
sacerdotes in ordinibus suis, et Levitas in vicibus suis con- 
stitutos, vices hebdomadarum significat ; in quibus ccetus 
omuis utriusque gradus, per viginti quatuor partes erat dis- 
tributus, ita ut unusquisque ordo vicem suze hebdomadis 
per octonos dies, videlicet a sabbato usque ad sabbatum in 
templo ministraret ; et deinde viginti tres hebdomadas tem- 
pli liber officiis, curam propriz domus ageret, ut Verba 
Dierum narrant. Nam et in circuitu interioris sacrarii jam 
fecerunt porticus templi, in quarum januis per vices obser- 
vabant Levite, sicut et ibi legitur. Quod vero dicitur, 
Sicut scriptum est in libro Moysi; non ad vices Levita- 
rum, sed ad opera Dei pertinet. Moyses namque scripsit 
quid sacerdotes, quid Levitz in domo Dei operari debe- 
rent; vices vero Levitarum, et ordines sacerdotum per viginti 
quatuor sortes, de quibus diximus, non Moyses, sed Da- 
vid rex cum prophetis, sacerdotibus, et Levitis illius tempo- 
ris descripsit. Kt nunc quoque zdificata ac dedicata Christi 
ecclesia, per regenerationem novorum ad fidem populorum 
statui decet sacerdotes ac Levitas in ordinibus et vicibus 
suis, super opera Dei; et non solum sacramentis fidei ini- 
tiantur populi, sed exemplis atque eruditione preceden- 
tium in Christo justorum ad agenda ea que Dei sunt, 
instituantur; et hoc non pro captu humani ingeni, sed 
sicut scriptum est in libro Moysi. Cui consonat illud 
Dominicum: Euntes ergo docete omnes gentes, bapti- 
zantes eos in nomine Patris et Filii et Spiritus Sancti, 
docentes eos servare omnia queecunque mandayi vobis. 
Non ergo nostros auditores nostra propria, sed ea que 
legis et evangelii sunt mandata, docere debemus, si ad pre- 
mia que Dominus promisit, una cum eisdem auditoribus 
pervenire curamus. 

Fecerunt autem filit transmigrationis pascha, &c.| Quid 
pertinuit ad historiam de celebratione pasche post edifi- 

catam domum Domini referre ? cum jamdudum esset pro- 
missum, quod a die primo adventus sui in Hierusalem, in 
cunctis solennitatibus Domini legitimas hostias atque holo- 
causta offerrent; nisi forte propterea de pascha facto 
specialiter referre voluit, ut admoneret lectorem, quia filii 
transmigrationis aedificationem templi eadem qua ccepe- 
rant mentis devotione complerint. Ibi namque preedictum 
est, quia congregatus est populus quasi vir unus in Hieru- 
salem, et surrexit Josue filius Josedec, et fratres ejus 
sacerdotes, et Zorobabel filius Salathiel, et fratres ejus, et 
eedificaverunt altare Dei Israel, ut offerrent in eo holo- 
caustomata, Et nunc dedicato templo, instante jam anno 
quadragesimo sexto, eadem pietas religionis omnium men- 
tibus imesse memoratur, dum dicitur purificatos fuisse 
sacerdotes et Levitas quasi unum, omnes mundos ad im- 
molandum pascha. Que enim major in hac vita potest 
esse perfectio, quam mundz unitas multitudinis? Multa 
namque sacerdotum, multa Levitarum millia erant, qui 
tamen omnes purificati et mundi fuerant ad immolandum 
pascha. Neque hoc diversis animarum intentionibus, sed, 
sicut Lucas de primitiva novi testamenti scribit ecclesia, 
corde et anima una, que vera fidei ac dilectionis in Deum, 
nec dispar in populo unitas dilectionis et castitatis inve- 
nitur. Cum dicitur ad immolandum pascha universis filis 
transmigrationis, et fratribus suis sacerdotibus, et sibi, sta- 
tim subinfertur : 

Et comederunt filii Israel, &c.| Universis ergo filiis trans- 
migrationis immolatum est pascha, omnes comederunt fil 
Israel, non solum qui reversi fuerant de captivitate, sed et 
omnes qui alicubi antea constituti, eo tempore sese parave- 
rant a coinquinationibus gentium terre ad eos. Quod 
etiam de proselytis recte potest intelligi, qui cum natura 
essent gentiles, irritum converterentur populi Dei, accepta 
circumcisione, et hostiis purificati legalibus, ut digni essent 
et ipsi participatione sacrificii salutaris. Kt notandum, 
quia gentes terre dicit eos, qui coinquinantibus serviunt ; 
ut e contrario gentes esse cceli doceret eos, qui ab eis sepa- 
rati, in unitate et castitate Domino servirent, eyusque solen- 

nia sincero corde celebrarent. Nusquam alias, nisi fallor, 
idem populus Israel, ex quo egressi sunt ex Aigypto per 
Moysem, tantz devotionis cum sacerdotibus et Levitis, 
magistris videlicet suis extitisse reperitur: sed hec devotio 
castigatione divina facta est, cum pro peccatis suis hosti- 
bus affligendi sunt traditi; afflicti adversitatibus, a peccatis 
sunt peenitendo aversi; merito pcenitentiz et conversa- 
tionis sunt liberati ab hostibus; et Deo melius servituri, 
propriam revocati ad patriam. Sed et hactenus vide- 
mus sepissime illos, qui templum sui corporis szpius 
peccando prophanaverunt, et per hoc diabolo sunt capti- 
vati, redire ad Dominum per pcenitentiam. Et merito 
majore instantia quam prius consueverant, bonis insudasse 
operibus, quibus mansionem denuo in seipsis suo Auctori 
preparent. Notandum enim, quod Salomon prius tem- 
plum in pace sui regni permaxima, tempore brevi, nullo 
omnimode contradicente perfecit ; nunc autem destructum 
hoc propter peccata, filii transmigrationis in magna cordis 
compunctione labori longo insistentes, et saepissime ab ini- 
micis retardati, tandem divinitus adjuti restaurarunt. Fa- 
cile namque est, conversum quemque ad fidem agnitionem- 
que veritatis, abrenuntiare diabolo, et confiter1 Deum vivum 
et verum, sacramenta Christi percipere; hisque initiatum, 
in remissionem omnium peccatorum, templum ejus effici, 
atque acceptam vite innocentiam comitante ejus gratia 
servare; sed multi laboris est, eum qui accepta fidei sacra- 
menta peccando contemnit, pristinam recipere dignitatem ; 
quia non huic facile emundatio per aquam baptismi denuo 
dari potest, sed infectum scelus longo pcenitentie labore, 
largis lachrymarum fluentis, districtiori continentiz sudore 
eluendum est, cujus emundatione ipsa quoque consuetudo 
vitiorum, quasi inimica Samaritanorum turba, repugnat ; 
tanto ad superandum difficilior, quanto diutius terram cor- 
dis virtute vacuam possidebat. Potest et hoc dici, quod 
ideo specialiter rezedificata ac dedicata domo Domini, de 
pascha facto commemoretur, cum nulli esset dubium, quin 
homines tantz religionis pascha suo tempore facere vel- 
lent; ut mystice insinuaretur, hance esse summam totius 

perfectionis, cum transcensis mundi cupiditatibus, atque 
illecebris universis, tota semper intentione mentis, alte- 
rius vite meditamur ingressum. Pascha enim transitus 
interpretatur, nomen inde habens, quod vel filii Israel in eo 
per immolationem agni de Algyptia servitute ad gaudia 
libertatis transirent, vel ipse Agnus immaculatus, id est, 
Dominus Christus immolatus pro nostra redemptione, 
transierit ex hoc mundo ad Patrem. Quod et nos imita- 
mur, cum ab infimis voluptatibus ad celestia querenda 
transimus. Vere autem perficimus, cum a carnis ergastulo 
soluti celeste regnum intramus. Cui sensui apte convenit 
quod sequitur : 

Kt fecerunt solennitatem azymorum, &c.| Hance namque 
solennitatem quomodo spiritualiter facere debeamus, docet 
apostolus dicens: Itaque epulemur non in fermento veteri, 
neque in fermento malitize et nequitia, sed in azymis sin- 
ceritatis et veritatis. Quze septem diebus est celebranda ; 
quia per omne seculi hujus tempus, quod tot diebus currit, 
in sinceritate nobis est et veritate, immo in omnium bono- 
rum operum victimis atque holocaustis vita ducenda. Quo- 
niam vero Dominus noster paschali tempore mortem trans- 
itorie gustatam, eterna resurrectionis virtute devicit ; 
potest hoc in loco celebratio pasche ad tempus nostree 
resurrectionis typice referri; ut adificatio quidem templi 
presentem sanctz ecclesize statum designet, dedicatio 
vitam futuram, que in animarum sanctarum, cum de cor- 
pore exierint, exultatione geritur. Immolatio pasche glo- 
riam insinuet resurrectionis, cum omnes electi carne Agni 
immaculati, id est, Dei et Domini nostri, non amplius in 
sacramento credentes, sed in re ipsa ac veritate videntes 
reficiuntur. Unde et in hoc pascha omnes sacerdotes ac 
Levitz, omnis populi ccetus, omnes qui de gentibus ad eos 
confluxerant, mundi fuisse omnes, quasi unus adfuisse 
perhibentur ; quia tunc veraciter Agnus Dei tollit pec- 
cata mundi. Et sicut Joannes apostolus ait: Sanguis 
Jesu Filii Dei emundat nos ab omni peccato. Tune vera 
erit unitas, cum fuerit Deus omnia in omnibus. Tunc 
vera azymorum solennitas in letitia celebrabitur, cum 

nullo in electis permanente fermento malitiz et nequitie, 
omnes in veritate ac sinceritate cordis, divine visioni 
adhzrebunt; et hoc non in septem diebus seculi labentis, 
sed in una die vite perennis in atriis Domini, que melior 
est super millia in luce Spiritus Sancti, cujus nobis septi- 
formem Propheta gratiam commendat. 

Fecerunt solennitatem azymorum septem diebus, &c.| Heee 
est namque maxima in hoc seculo et in futuro leetitia 
justorum, perfectum esse opus ecclesiz, conversis etiam 
gentilibus, qui olim resistebant, ad adjuvandum ejus statum 
et confirmandam per orbem universum pacem Christiane 
ecclesiz religionis. Hucusque reditus de Babylone in 
Hierusalem populi, qui captivatus fuerat ; reductio vaso- 
rum, que abducta; restauratio ac dedicatio templi, quod 
incensum ; celebratio solennitatum, et decantatio cantico- 
rum Domini, quz in terra aliena non poterant, sub ducibus 
Zorobabel et Josue scribitur. Que cuncta unam eandem- 
que cognitionem humane in Christo salvationis continent, 
cum vel hi qui cum peccato prime prevaricationis in 
mundum venerant, sacramentis fidei purificati salvantur ; 
vel hi qui peccando fidem acceptam corruperant, poeni- 
tendo resipiscunt, et utrique per unum eundemque Salvato- 
rem, verum regem ac sacerdotem, quasi pascha felicissimum 
celebrantes, de hoc mundo ad Patrem, de morte transeunt 
ad vitam. Verum quia templo incenso, atque urbe Hiero- 
solyma subversa, scripture quoque sanctz, que ibidem 
servabantur, simul fuerant hostili clade peruste, et has, 
miserante Domino atque ad suum populum reverso, re- 
parari oportebat; ut quia eedificia eruta restauraverant, 
haberent unde ipsi admoniti, restaurari intus in fide et 
dilectione sui Creatoris discerent. Unde bene sequitur: 

Cap. 1x. Post hec autem verba in regno Artaxerxis 
regis Persarum, &c.| Hune Artaxerxen, sub quo Ezras de 
Babylonia Hierosolymam ascendit, Josephus putat esse 
Xerxen filium Darii, qui post eum regnavit. Porro Chroni- 
corum libri, successorem ejusdem Xerxis, qui etiam apud 

eos Artaxerxes appellatur, hic designatum estimant. Reg- 
navit autem Darius, sub quo edificatum est templum, 
annos triginta sex; post quem Xerxes annos viginti; post 
quem Artabanus menses septem, quos chronographi pro 
anno posuere; post quem Artaxerxes annos quadraginta. 
Scriba autem velox in lege Moysi Ezras, eo quod legem 
quze erat consumpta reficeret ; non solum legem, sed etiam, 
ut communis majorum fama est, omnem sacre scripture 
seriem, que pariter igni absumpta est, prout sibi videbatur 
legentibus sufficere, rescripsit. In quo opere ferunt, quia 
nonnulla verba, que opportuna arbitraretur, adjecerit; e 
quibus est illud: Et non surrexit propheta in Israel sicut 
Moyses, quem nosset Dominus facie ad faciem; et cetera. 
Que videlicet verba non nisi is qui longo post Moysen 
tempore viveret, dicere potuit. Et in libro Samuelis: Olim 
in Israel sic loquebatur unusquisque vadens consulere 
Deum, Venite et eamus ad videntem. Qui enim Pro- 
pheta dicitur hodie, vocabatur olim Videns. Nonnulla 
autem integra volumina, que quondam in populo Israel 
habebantur, intacta reliquit ; quorum ideo nunc nil aliud 
in sacra scriptura, quam nominis tantum memoria habetur ; 
ut est illud in libro Numerorum: Unde dicitur in libro 
bellorum Domini. Et in Josue: Nonne scriptum est hoc 
in libro Justorum? Sed et in Regum et Paralipomenon 
volumine commemorantur libri historici prophetarum Achiz 
Silonitis, et Semeicze, Jaddo, et Nathan, Esaiz quoque, 
et Jehu filii Hanani; de quo dicitur, quia librum Regum 
Israel scripserit ; et multa alia, e quibus omnibus dicunt 
hodie nulla uspiam posse vestigia reperiri. Ferunt quoque 
Hebreei, neque apud eos de hac re ulla dubitatio est, quod 
idem Ezras leviores literas excogitaverit sub nominibus 
earum quas eatenus habuerant, quibus velocissime tantam 
librorum copiam, que erat consumpta, reficeret. Unde 
non solum scriba, verum etiam scriba velox cognominatur. 
Priores autem literze remanserunt apud Samaritas, quibus 
illi quinque libri Moysi, quos solos de sancta scriptura 
receperant, scribere solebant. 

Et ascenderunt de filtis Israel, &c.] Quia in primo die 

mensis primi ccepit ascendere de Babylone, et in prima 
mensis quinti venit in Hierusalem, przeoccupando dicit eos 
venisse in Hierusalem. Nam et in sequentibus quomodo 
venerint, et ubi exercitum suum coadunaverint, plenius ex 
ordine describit. Notandum autem, quod in capite volu- 
minis hujus scriptum est, quia ad promissum Cyri ascen- 
derint de Babylone, ducibus Zorobabel et Josue, de filiis 
Juda et Benjamin cum sacerdotibus et Levitis omnes, 
quorum suscitasset Deus spiritum. De quibus etiam ad- 
ditum est, quod essent de captivitate quam transtulerat 
Nabuchodonosor rex Babylonis in Babylonem. Hic autem 
sub Ezra duce nulla Jude et Benjamin, nulla trans- 
migrantis Nabuchodonosor, sed tantummodo filiorum 
Israel, et sacerdotum ac Levitarum, qui cum illo ascen- 
derint, mentio est. Unde verisimile videtur, quod illi 
qui tunc revocati sunt Hierosolymam, de Juda et Benjamin 
fuerunt, qui a Nabuchodonosor fuerant in Babyloniam 
transmigrati. Hi autem qui nunc reducti per Ezram 
leguntur, de decem tribubus, qui specialiter post divisionem 
Israel vocabantur, extiterint; quos reges Assyriorum longe 
ante tempora Nabuchodonosor captivarunt, et ultra montes 
Medorum habitare fecerunt. Tunc itaque duz tribus 
maxima ex parte domum redierunt, ac templum gravi cum 
labore restaurarunt. Decem autem tribus, que minorem 
templi et religionis curam habuerunt, jubente licet rege, 
patriam redire neglexerunt, eo quod destructo Chaldzo- 
rum imperio, libere sub regibus Persarum, qui gentem 
ipsorum diligebant, viverent. At vero cum templum re- 
edificatum, et comprehensam esse Samaritanorum in- 
vidiam compererant, tandem et de ipsis aliquid domum 
redire consenserunt ; tametsi plures ibidem resederunt, 
quorum progenies usque hodie eisdem in partibus detineri, 
et Persarum genti servire perhibetur. Sicut autem Zoro- 
babel et Jesus, ut seepe dictum est, Dominum Salvatorem 
designant, qui captivitatem generis humani sua gratia 
relaxat, suamque in nobis domum ipse nos sanctificando 
ac possidendo edificat; sic et Ezras sacerdos ac scriba 
velox, eundem Dominum, qui non venit solvere legem, sed 

adimplere, manifeste denuntiat. Qui et ob id scriba legis 
Dei, sive scriba velox in lege Moysi potuit recte vocari, 
quia ipse Moysi legem per angelum dedit, ipse prophetas 
sanctos per gratiam sui Spiritus docuit omnem veritatem, 
ipse omnium mentes electorum mox ut suo amore tetigerit, 
intelligendam faciendamque Dei Patris voluntatem accen- 
dit. Unde gratiam novi testamenti promittens propheta 
dicebat: Et hoc testamentum quod disponam domui Israel 
post dies illos, dicit Dominus ; dabo leges meas in mentem 
eorum, et in corde eorum superscribam eas. Cujus scribe 
pulchre meminit Psalmista dicens: Lingua mea calamus 
scribze velociter scribentis. Lingua quippe prophete cala- 
mus erat scribz velocis; quia que Dominus illum sine 
ulla mora temporis intus illustrando docuit, hec ipse per 
oficium lmguz foris hominibus temporaliter declaravit. 
Quem suo quoque nomine Ezras, qui interpretatur adjutor, 
aperte demonstrat. Ipse est enim, per quem solum popu- 
lus fidelium a tribulationibus liberari, et quasi de Baby- 
lonica captivitate ad libertatem Hierosolymorum, de con- 
fusione vitiorum ad pacem serenitatemque virtutum, pro- 
ficientibus meritorum gradibus solet introduci. In secundo 
Anabathmon, hoc est, ascensuum eorundem Psalmo ex- 
clamat cunctis ad summa tendentibus, quo duce tendere ac 
pervenire debeant, insinuans: Auxilium meum a Domino, 
qui fecit colum et terram. Cujus etiam in actibus suis 
figuram Ezras tenuit, cum et ipse partem populi non mini- 
mam de captivitate Hierosolymam reduxit, simul et pecu- 
niam ac vasa Deo sacrata in gloriam templi ejus advexit, 
cum eundem populum ab uxoribus alienigenis pontificali 
auctoritate purgavit. Quze cuncta quid in ecclesia sancta 
gestum a Domino, sive gerendum insinuent, docto patent 

lectori; sed et nos, ut etiam simplicioribus pateant, elabo- : 
rare curabimus. Quod enim ascendit Ezras de Babylone, 
ascenduntque cum eo de filiis Israel, et de filiis sacerdotum 
ac Levitarum ; significat piam Redemptoris nostri dispensa- 
tionem, qua in carne apparens, confusionem mundi hujus, 
liber ipse a confusione vitiorum, intrayit, ut nos secum 
rediens, ab omni confusione liberatos, ad tranquillitatem 

superne pacis induceret ; cujus videlicet pacis sempiternz 
in presenti ecclesia pignus accepimus, dicente Domino: 
Pacem relinquo vobis, pacem meam do vobis ; id est, tem- 
poralem in terra peregrinantibus relinquo, perpetuam ad 
ceelestem patriam pervenientibus do. De quo benedicitur, 
quia in primo mense cceperit ascendere de Babylone, 
et quinto mense cum filiis transmigrationis, quos ducebat, 
venerit in Hierusalem. Quatuor namque mensibus iter 
de Babylonia Hierosolymam completur; quia per quatuor 
libros sancti evangeli, fidem et sacramenta veritatis disci- 
mus, quibus de captivitate hostis antiqui Domino duce 
eripi, atque ad libertatem gloriz filiorum Dei debeamus 
ascendere. Quatuor eisdem libris preecepta continentur ope- 
rum, quorum quasi gressibus quotidianis ad superna pro- 
missa pervenire valeamus. Neque hoc sine figura mysteril 
factum est, quod prima die mensis ccepit ascendere de 
Babylone, et prima rursum die mensis pervenit in Hieru- 
salem; primordium namque mensis, in quo luna novum a 
sole lumen mutuari creditur, novum doni ccelestis initium 
designat. Et apte prima die mensis primi ascendit Ezras 
de Babylone cum eis quos a captivitate salvabat; quia 
principium sanctz conversationis, in quo Satanz et regno 
ejus abrenuntiamus, illustratione divine pietatis agitur 
in nobis. Prima quoque die mensis quinti pervenit in 
Hierusalem, quia et hoc non nostri libertate arbitrii, sed 
Inspiratione superne lucis geritur in nobis, ut, auditis 
evangelii oraculis, sanctz ecclesiz membris incorporemur. 
Pulcherque ac salubris in ecclesia mos, doctrina patrum 
inolevit, ut his, qui catechizantur, quatuor evangeliorum 
sacramentum explanetur, ac recitentur exordia. Item 
prima die mensis quinti venit cum his qui liberati ab 
hostibus fuerant, in Hierusalem; quia dum completis 
quatuor sancti evangelii praeceptis cceleste regnum ingredi- 
mur, quasi novum mensis initium celebramus, quia nove 
jam lucis gaudia in Sole Justitiee cernimus, et velut post 
quatuor menses lucidz actionis, quod in via vite peregrinus, 
quintum mensem perpetuze remunerationis in luce patrize 
ceelestis agimus. 

Kit in prima mensis quinti venit in Mierusalem, &c.| Id est, 
confirmatus gratia et protectione divina, quia prosperum 
coeptum iter perficeret. Item in sensu mystico venit in 
ecclesiam mediator Dei et hominum, juxta manum Dei 
sui bonam super se, id est, juxta dispositionem divinee 
virtutis, que erat in ipso. Deus enim erat in Christo, 
mundum reconcilians sibi. Que videlicet manus erat 
super illum, secundum id quod ille homo factus est. Unde 
ait: Pater major me est. Major namque humanitate 
Christi, divinitas est non solum Patris, sed et ipsius 
Christi, et Spiritus Sancti, que una est. Qua etiam manu 
divine potentiz exaltatus in passione, ad meenia supernze 
civitatis ascendit, hac fidelibus suis se humiliter sequenti- 
bus ascensionis iter ostendit. 

Ezras enim paravit cor suum, &c.| O quanta virtus dicti, 
quee sublimitas meriti, parare hominem cor suum ad ob- 
sequium divine voluntatis, ac dicere posse: Paratum cor 
meum, Deus, paratum cor meum, cantabo, et psalmum 
dicam Domino! Id est, et animo toto exultabo in Domino, 
et operum executione que ejus sunt jussa perficiam. Pa- 
ravit ergo cor, ut investigaret ac rescriberet legem Domini, 
quam flamma vorax absumpserat. Paravit etiam, ut ipse 
prior hance faciendo impleret, et sic ad alios docendos os 
aperiret. (Quod eodem modo de Domino Jesu accipere in 
promptu est; paravit namque cor suum, ut investigaret 
legem Domini, quia talem sibi hominem quem susciperet, 
divinitus providit, qui non solum sine peccato, verum etiam 
plenus esset gratize et veritatis, quia nulla sibi repugnante 
lege peccati, legem Dei absque omni mentis sive carnis 
contradictione servaret. Unde dicit in Psalmo: In capite 
libri scriptum est de me, ut facerem voluntatem tuam, 
Deus meus, volui legem tuam in medio cordis mei. Item 
Dominus investigavit legem Dei, quia abjectis Phariszeorum 
traditionibus, sanctam scripturam, qualiter esset mystice 
intelligenda, quid arcanorum spiritualium intra tegmen 
literee celaret, edocuit; quia decreta evangelii, que ipse 
attulit mundo, magis perfecta, magis Deo Patri accepta, 
quam que Moysen premiserat, ostendit. Unde ait ipse: 

Audistis quia dictum est ab antiquis, Diliges proximum 
tuum, et odio habebis inimicum tuum: ego autem dico 
vobis, Diligite inimicos; et czetera hujusmodi. 

Hoc est exemplar epistole edicti, &c.| Artaxerxes hic, qui 
devotissima mente pro suo modulo templum ac sacerdotes 
Dei veneratur, eique promptum defert famulatum, Chris- 
tianos principes, sicut et praedecessor ejus Darius, signifi- 
cat. Nec mirandum, si successores Cyri, qui templum 
Domini et civitatem eedificari fecerunt, qui servos ejus ac 
legem dilexerunt, atque juverunt, Christianorum regum 
figuram tenere dixerimus, cum ipse Dominus per pro- 
phetam, Cyrum in figuram venire dixerit filil sui, eyusque 
illum nomine honorari dignatus sit, dicens: Hee dicit 
Dominus Christo meo Cyro; et cetera, que de illo supra 
latius posuimus. 

Artaxerxes rex regun Ezre sacerdoti, &c.| Scribam 
legis Dei cceli doctissimum nominat, quia et ad ipsum 
regem fama pervenerat divine virtutis, per quam ille 
incensam a Chaldzis legem eisdem quibus prius sermoni- 
bus, tametsi alio literarum charactere, novaverit. Deum 
autem cceli et ipse nominat, ad distinctionem illorum quos 
de hominibus mortuis, aut certe nonnullis, stultam misero- 
rum vesaniam instituisse noverat. Obsecro autem, ne sit 
grave lectori, breviter textum epistolz percurrere, et quan- 
tum persone Christianorum regum conyeniat, videre. 

A me decretum est, &c.] Omnibus qui velint ire Hiero- 
solymam, licentiam tribuit, nullum ire compellit: et Chris- 
tiani principes nullum cogentes, ne sit incerta aut dubia 
voluntas fidei, universis quibus placuerit de suo regno 
Christum colere permittunt. 

A facie enim regis et septem consiliatorum ejus missus es, 
&c.] Et in libro Hesther legimus moris fuisse regibus 
Persarum, ut in cunctis, que agenda sive decernenda 
essent, septem sapientum uterentur consilio. Septem 
consiliariis utuntur fideles, cum in omnibus que faciunt, 
precepta ac decreta sequuntur scripture divine. De qua 
dicit Psalmista: Eloquia Domini eloquia casta, argentum 
igne examinatum, probatum terre purgatum septuplum. 

Hoc est, sancta septiformis Spiritus illustratione perfectum. 
Quod si cui videtur incongruum consiliarios ejus regis 
Persici, a quibus populus et propheta Domini laxati a 
captivitate ad patriam remittitur, aliquid in ecclesia sancta 
boni posse figurari, legat opuscula patrum, qui actus sive 
casus regum reproborum Sauli et Jechoniz sanctissima 
Redemptoris nostri opera figuraliter designari dixerunt: 
Saulis videlicet uncti in regem, sed merito scelerum suorum 
occisi, super innoxia regis Christi morte interpretantes: 
Jechoniz vero translationem de Juda in Bethlehem, quam 
propter peccata sua tenuit, ad gratiam Redemptoris nostri 
ejusdem typice referentes, quo relictis ob perfidiam Judzis 
ad salvandas per orbem nationes transmigrare dignatus 
est. Qui dicta vel acta Pharaonis, sive Nabuchodonosoris, 
typice super hostibus ecclesiz intelligenda tradiderunt. 
Verbi gratia, Pharao precepit infantes populi Dei masculos 
in flumine necari, foeminas reservari; quia diabolus fortia 
in nobis extinguere, fluxa et infirma cupit enutrire. Item 
Nabuchodonosor jussit omnes populos sibi subditos audita 
voce symphoniarum et musicorum prostratos adorare sta- 
tuam suam. Et diabolus satagit genus humanum per 
dulcedinem pompz terrestris, a rectitudine mentis in- 
flectere, et ad sequendam cupiditatem, que est simulachro- 
rum servitus, deceptorum corda pervertere. Si ergo mala 
reproborum opera in figura non solum malorum, sed 
et bonorum przecesserunt; cur non et boni bonorum actus 
sive sermones, que in prophetico volumine continentur, 
bona sequentium gesta przefigurare potuerunt? Item 
videamus opuscula sancti Augustini, qui etiam septem 
viros unius mulieris sine fils defunctos, de quibus Saddu- 
cai resurrectionem negantes, Dominum tentabant, certam 
ecclesiastici sacramenti figuram dixit habere, necnon et 
mulierem, et sterilitatem ejus, et mortem. Ipsorum quo- 
que virorum mortem figuras esse rerum memorabilium 
docuit, cum hanc historiam neque ipse Dominus, neque 
evangelistarum quisplam ex sua persona narraverit ; sed 
quee impii nefando ore contra Dominum protulerant, evan- 
gelistze propter sacratissimum Domini responsum suis lite- 


438 ALLEGORICA EXPOSITIO 


ris indiderint. Mittitur ergo Ezras a facie regis et septem 
consiliatorum ejus, ut visitet Judzeam et Hierusalem. Et 
conversi ad fidem principes seculi, et scripturarum quoque 
sanctarum cohortationibus roborati, Dominum Christum 
ad salvandam ecclesiam suam, et congregandam de gentibus 
per quotidianum auxilium, quod Ezre nomen significat, 
venire desiderant, sedulo voce proclamantes : Domine Deus 
virtutum, convertere, respice de celo, et vide et visita 
vineam istam. Ut visites, inquit, Judazam et Hierusalem 
in lege Dei tui, qua est in manu tua. Lex enim Dei 
in manu erat Ezrz; quoniam hance non lingua solum 
preedicabat, sed actu implebat. Dominus quoque noster 
in carne apparens, legem in manu habebat, non solum 
quia legis praecepta in omnibus secutus est, verum etiam 
quia in potestate edicta legis habebat; et ipse videlicet 
eam quondam per Moysen, prout volebat, statuens, et nunc 
eandem prout volebat per seipsum immutans, atque ad 
perfectiora transferens. Unde aiebat: Audistis quia dic- 
tum est antiquis, ego autem dico vobis. Et mirum quo- 
modo verbum, quo uti solebant prophet, in epistola 
Artaxerxis inveniatur, ut dicat legem Dei esse in manu 
servi illus. Scriptum est enim: Factum est verbum 
Domini in manu Haggei prophetz; et, Dominus fecit 
quod locutus est in manu servi sui Heliz; et, Testificatus 
est Dominus in Israel et in Juda per manum omnium 
prophetarum. Quia nimirum prophetz non minus ope- 
rando quam loquendo cunctis ea, que Dei sunt, pradica- 
bant, sequitur : 

Et ut feras argentum et aurum, &c.| Notanda fides 
ac sapientia regis et consiliatorum ejus, qui dona qua 
Domino offerre voluerunt, magis per illum qui legem Dei 
in manu habebat, id est, opere complebat, offerenda esse 
intellexerunt. Mirumque dictu, quam fideliter ac docte 
rex ipsum in Hierusalem habere tabernaculum dicat, 
quem supra Deum cceli dixerat ; tabernaculo namque 
in itinere uti solemus, et Deus cceli tabernaculum habet in | 
Hierusalem ; quia qui eternam in ccelis sedem habet, ipse 
cum peregrinantibus in hac ecclesia sanctis ad tempus 

demorari dignatur. Unde est illud Apocalypseos, Ecce 
tabernaculum Dei cum hominibus. Verum quia beatus 
Ezras non solum predicatorum sanctz ecclesiz, e quibus 
unus ipse erat, sed etiam Domini Salvatoris, ad cujus 
membra pertinebat, typum gessit, quasi per illum dona 
nostra offerimus, cujus in omnibus opitulatione indigemus, 
ut bona quz agimus, Deo Patri esse possint accepta. 
Nemo enim, inquit, venit ad Patrem nisi per me. Et de 
illo Joannes: Ipse est enim propitiatio pro peccatis nostris. 

Et omne argentum et aurum quodcunque inveneris, &c.| 
Patet historia, quod ad hoc rex et consiliatores ejus dede- 
runt Ezre pecuniam ad templum Domini deferendam, 
ad hoc et alios dare cupiebant, ut de hac pecunia emerentur 
hostiz, et sacrificia, et libamina, que offerrentur super 
altare Dei: et si quid superesset pecuniarum, hoc non 
aliter nisi juxta voluntatem Dei dispensaretur. Ubi et hoc 
notandum, quia dum dicit de sacerdotibus oblaturos in 
domum Dei sui, manifeste docet, et si aliqui de sacerdoti- 
bus ac Levitis cum Ezra Hierosolymam ascenderint, non- 
nullos tamen adhuc in Babylonia cum residuis sui populi 
remansisse. Patet et sensus allegorice, quia fideles ad 
hoc sua opera bona in sancta ecclesia clarescere cupiunt, ut 
et ipsi per hzc partem cum sanctis habere mereantur, et 
alii ipsorum proficiant exemplis. Nam velut de argento et 
auro nostra sacrificia, libamina, et hostiz ad offerendum 
Domino comparantur, cum conspecta nostrorum operum 
claritate proximi convertuntur ad officium pietatis, quo et 
ipsi bene vivendo, Domino consecrentur. Sed et si quid 
argenti superesset, et auri, de quo oblationes non essent 
emendz, et hoc secundum voluntatem ac placitum Dei 
jussit ordinari. Sunt enim quedam clarissimz sanctorum 
virtutes, que non tamen omnibus in exemplo operis 
possunt ostendi, sed tantum ad glorificandam Dei gratiam 
recitari; ut est illud quod Daniel et Hieremias pueri 
prophetaverunt, quod Joannes nondum natus, quod Cor- 
nelius cum domo sua nondum baptizatus, Spiritum Sanc- 
tum accepit, ut sunt innumera sanctorum miracula, que 
instar argenti et auri fulgent in domo Domini; nec tamen 

ex eodem argento sive auro oblationes, que super altare 
imponantur, emi possunt; quia talia cum audimus, mirari 
quidem velut divina debemus, sed non hee tamen quasi 
possibilia valemus imitari. Sacrificia autem proprie dice- 
bantur, que de frugibus terre offerebantur, ut est panis, 
simila, spice; libamina autem, que de vino ac liquidis 
rebus fiebant. 

Vasa quoque que dantur tibi in ministerium domus Dei 
tui, &c.| Non solum argentum et aurum diversi ponderis, 
verum etiam vasa dantur Ezre deferenda in Hierusalem. 
Sed et Dominus noster typicus, videlicet Eras, vasa quae 
sibi creduntur ab hominibus, cujusmodi est vas electionis 
Paulus, et de quibus ille loquitur, vasa misericordiz, cunc- 
ta tradidit in conspectu Dei Patris in superna Hierusalem. 
De his vasis loquitur ipse in evangelio: Aut quomodo 
potest quisquam intrare in domum fortis, et vasa ejus 
diripere, nisi prius alligaverit fortem, et tune bona illius 
diripiet? Fortis etenim rex erat Babylonis, id est, diabolus 
reprobis male dominans; sed victus ac ligatus a Domino, 
ea quz injuste possidebat vasa, id est, electorum corda, 
amisit. Neque hee auferenti, atque ad supernam ciyi- 
tatem, cujus erant propria, reducenti contradicere potuit. 

Et a me ego Artaxerxes rex statui, atque decrevi, &c.| 
Et principes Christiani subjectis sibi omnibus imperant, 
ut quicquid ab eis petierit Dominus et pontifex noster, 
absque mora tribuant, nil omnino retractantes, quin veloces 
divine voluntatis jussa perficiant. Dent autem illi aurum 
in confessione vere fidei, frumentum in ostensione bonz 
operationis, vinum in fervore dilectionis, oleum in exhi- 
bitione et hilaritate misericordiz. Et hac cuncta sub 
numero centenario sacerdoti magno et scribe legis Dei 
coli dari jubentur; id est, Domino Jesu Christo, qui 
ceelestia nobis a Patre deferens mandata, ccelestia sequen- 
tibus in domo Patris preemia repromisit ; et nulla prorsus 
alia quam superne gratia retributionis bonis insistamus 
actibus. Centenarius namque numerus, qui in computo 
digitorum de leva transit in dexteram, ea que in dextera 
indicis, hoc est, in vita eterna sunt, solet gaudia designare. 

Talentum autem triplicis esse mensure traditur, minimum 
hbrarum Lt; medium librarum Lxxi1; summum librarum 
CXX; coros xxx modu, batos qui et ephi, decima pars 
cori, id est, modii sunt tres. 

Sal vero absque mensura. Omne quod ad ritum, &c.| Sal 
sapientiam designare constat omnibus, unde et in com- 
muni locutione insulsi vocantur hebetes; sed distat cujus- 
modi sit sal. Nam et Dominus per legem in omni sacri- 
ficio sal offerri praecepit, et in evangelio dicit: Habete in 
vobis sal, et pacem habete inter vos. Nec tamen frustra 
David in valle salinarum Idumeos percussisse legitur, 
quia nimirum sal ccelestis sapientiz, quo initiantur cate- 
chumeni, in cunctis operum nostrorum sacrificiis offerre 
jubemur. Salinas vero vallium cum incolis suis percutit 
David, quia infirmam ac mundanam sapientiam cum secta- 
toribus ejus destruit Christus. Unde bene nunc preci- 
pitur, sal absque mensura tribui diligenter in domo Dei 
ceeli; quia nimirum necesse est, ut quicquid sapientiz 
quis habet, totum hoc in obsequium sui Creatoris exhibeat. 
Kt recolendum, quod in superioribus hujus libri legitur 
dixisse Samaritanos, scribentes ad alterum Artaxerxen, 
quia memores fuerint salis quod in palatio comederant, 
ideoque tolerare non potuerint, ut templum et civitas Dei 
contra utilitatem ejus eedificaretur. Nunc autem hic Arta- 
xerxes jubet omnibus arcz publice custodibus, ut inter 
alia donaria sal suum, in quantum opus sit, in domum 
Dei ceeli tribuant. Ibi namque cognoscitur, quod heeretici 
nonnunquam ad impugnandam ecclesiam fraudulento hu- 
mano sapientie gustu animentur. Hic autem insinuatur, 
quod conversi ad fidem simul sapientes, ipsam seepe fidem 
per disciplinam ejusdem sapientiz secularis adjuvent, dum 
adversarios ejus per eam potentius vincunt. 

Vobisque notum facimus de universis sacerdotibus, &c.|_ 
Hoc privilegio, quo sacerdotes, Levite, et ceeter1 domus 
Dei ministri a vectigalibus immunes redduntur, manifeste 
ostenditur, quod czetera plebs filiorum Israel, ad patriam 
perveniens, tributa regi pendebat. Quod discreta omni- 
mode provisione rex fecisse cognoscitur, ut hi qui in divino 

servitio semper occupati erant, a suo essent famulatu 
liberi; quique nil in terra proprium possidebant, sed ex 
decimis populi vivebant, ab his nemo tributa solvenda 
exigeret. Ex quibus omnibus apertissime probatur, regem 
non solum dilexisse, sed et optime didicisse que divinze 
servitutis posceret cultus. 

Tu autem Ezra secundum sapientiam Dei tui, &c.] Repe- 
tit rex sermonem quem dixerat, et veritatem, quam cog- 
novit, iterato sermone confirmat. Supra namque ait, in 
manu Ezrz legem esse Dei ipsius. Nunc autem dicit, 
sapientiam Dei ejus in manu illius. Quia nimirum sapi- 
entia est lex Dei, dicente Psalmista: Os justi meditabitur 
sapientiam, et lingua ejus loquetur judicium. Lex Dei 
ejus in corde ipsius. Et justus in manu sua legem Dei 
et sapientiam habet, dum in omnibus que agit et loquitur, 
memorem se esse divine voluntatis ostendit. Patet ergo 
literee sensus, patet et intelligentia spiritualis, quia videlicet 
Dominus et Salvator noster habet sapientiam Dei in manu 
sua. Ipse enim Dei virtus et Dei sapientia, cujus solius 
est constituere judices ac preesules ecclesiarum, qui secun- 
dum voluntatem ejus judicent omnia, et indoctis per orbem 
fidem ejus predicent. Et omnis qui decreta contemnit 
legis illius, vel presenti poena, vel futura juxta modum 
quisque sui punietur erratus. Hzec ergo Artaxerxes scri- 
bens Ezre, et amorem quem erga cultum religionis habe- 
bat literis comprehendens, patenter expressit, quid futuris 
temporibus Christiani reges devotionis habituri, quid erga 
fidem veritatis essent acturi, Unde breviter epistolam 
ejus, quibusque licet intermissis, commemorare curavi- 
mus; ut lector cognosceret, quantum concordet his que 
revelata evangelu gratia Christiani principes pro sancte 
ecclesia pace fecerunt. Possumus sane personam Ezre 
non solum ad Dominum Christum, sed etiam aliquem 
presulem sive doctorem ecclesiz figuraliter referre; qui- 
bus spe reges ac principes literas pro fidelium statu 
miserunt. Meritoque ipse Ezra, cui hec est data epistola, 
subsequenter in Dei laudem erumpit, dicens : 

Benedictus Dominus Deus patrum nostrorum, &c.| Et 

quis dubitet sancta ejus ac mystica dicta confiteri, qua 
propheta divinitus ei inspirata commemorat, a quo etiam 
domum Domini glorificatam asseverat ? 

Cap. x. Et ego confortatus manu Domini Dei mei, &c.] 
Manum Dei, virtutem Dei, que omnia operatur, appellat. 
Merito autem ille congregat, quos de Babylone Hiero- 
solymam adducat, qui manum Dei, qua confortetur, ipse 
habere in se cognoscitur. Quia nimirum sic demum quis- 
que idoneus ad alios Deo per suam doctrinam aggregan- 
dum efficitur, dum prius ipse gratiam ejus contra omnia 
quze opus sanctum impediunt, intus in mente roboratur. 

Mi sunt ergo principes familiarum, &c.| Usque ad finem 
genealogiz diligenter principes qui secum de Babylone 
ascenderunt, enumerat, et genealogiam ipsorum explicat. 
Numerum quoque eorum qui ad Mm. cccc. et xu. pervenit, 
adjungere satagit; ut ita insinuet, quia nomina eorum 
qui de confusione mundi hujus ascendunt, in libro vite 
Agni continentur ascripta. Sed et doctores quique, prin- 
cipes videlicet familiarum populi Dei, quantum animarum 
numerum Domino acquisiere, in tantum augmenta per- 
petuze remunerationis accipiunt, juxta illam evangelii para- 
bolam, ubi dicente servo bono et prudente: Domine, ecce 
mna tua decem mnas acquisivit. Respondit eidem domi- 
nus, dicens: Et tu esto super decem civitates; id est, 
ex eorum quos docuisti vita, gloriosior in ccelesti regno 
appare. 

Congregavi autem eos ad fluvium qui decurrit ad Ahava. | 
Nomen hoc loci nusquam alibi me legisse memini. Cum 
vero in sequentibus scriptum est, Et praedicavi ibi jeju- 
nium juxta fluvium Ahava; et post aliquanta, Promovimus 
ergo a flumine Ahava duodecimo die mensis primi; vide- 
tur verisimile, quod et Ahava fluvius sit, et alter aliquis 
fluvius in eum decurrat, in quorum confinio Ezras eos, 
qui ascenderunt secum, congregaverit. Josephus autem 
pro hoc nomine ponit Euphratem. Unde potest Ahava 
non incongrue rivus aliquis fluminis Kuphratis intelligi. 

Et mansimus ibi tribus diebus, &c.] Opportune egit 
Kzras, ut priusquam iter tantum inciperet, diligenter sibi 
copiam provideret ministrorum domus Dei, per quos Hie- 
rosolymam perveniens, ea que in templi usus essent neces- 
saria, perficeret. 

Et misi eos ad, Eddo, &c.| Mare Caspium, ut scribit 
Orosius, sub aquilonis plaga ab oceano oritur, cujus 
utraque circa oceanum littora et loca deserta incultaque 
habentur. Inde meridiem versus per longas angustias 
tenditur, donec per magna spatia dilatatum, Caucasi 
montis radicibus terminetur. Habet ab oriente usque 
oceanum Hircanorum et Scytharum gentes plurimas, 
propter terrarum infcecundam diffusionem late oberrantes. 
Ab occidente gentes habet plurimas. Sed generaliter 
regio multo Albania ulterior sub mari et monte Caspio, 
Amazonum nuncupatur. Ubi notandum, quod cum his- 
torici Caspium scribant, Ezras hoc loco Casphiz nominet. 
Hebrzi namque P literam non habentes, pro hoc in nomi- 
nibus Grecis sive barbaris Ph litera utuntur, ut Phetrus, 
Philatus. Ergo et in Casphiz loca filii Israel per captivi- 
tatem Assyriorum vel Chaldaorum pervenisse probantur, 
dum illo mittit Ezras, ad adducendos sibi ministros domus 
Domini, Levitas videlicet et Nathinneos, quos Josephus 
sacros servos nominat. De quibus notandum, quod mul- 
tum libera in pace, quamvis inter exteros vivebant, qui 
statim ad imperium sive ad preces Ezre, tantam exercitus 
copiam destinare valebant. Nam ducentos quinquaginta 
et octo viros electos in illa expeditione fuisse, sequens 
eorum catalogus ostendit; quibus adjunctus Ezras, in 
exercitu suo mille septingentorum prope virorum summam 
habuisse reperitur. 
orandi, cum aliquid magne virtutis incipere volumus ; et 
quia nunquam fallit fida in Dominum spes, neque fieri 
potest, ut quod justum a pio et justo auxiliatore per con- 
tinentiam atque orationes cum fide querimus, non impe- 
tremus. Sed diligentius intuendum, quod jejunium pre- 
mittitur, et sic oratio subsecuta docetur. Primo namque 

ait, Et praedicavi jejunium, ut affligeremur coram Domino. 
Ac deinde subjungit: Et peteremus viam rectam nobis et 
fils nostris, &c. usque in conclusionem sententiz: Jeju- 
navimus autem, et rogavimus Dominum nostrum pro hoc, 
et evenit nobis prospere. Oportet namque omnimode, ut 
quicunque ad deprecandam misericordiam Domini ingre- 
ditur, primo continentius vivendo, dignum se qui exau- 
diatur preebeat ; atque ita Dominum rogans, non dubitet 
prospere sibi eventura que postulat. : 

Cap. x1. Ht separavi de principibus sacerdotum duodecim, 
&c.| Seprus dictum est, quod argentum et aurum, et vasa, 
que de Babylone Hierosolymam mittebantur, animas de- 
signarent, quz de confusione et erroribus mundi hujus 
converterentur ad Dominum. Unde apte hujusmodi vasa 
sacerdotibus commendat Ezras, qui ea Hierosolymam per- 
ferant; quia per sacerdotum necesse est manus diluantur 
in baptismo, et consecrentur Domino, quicunque ad con- 
sortium sancteze ecclesiz pertingere desiderant. Per sacer- 
dotum eque officium debent reconciliari sanctz ecclesiz 
peenitendo, qui ab ejus societate peccando recesserant, et 
in servitium diaboli, in captivitatem Babylonii regis in 
peccatis perseverando deciderant. Kt bene duodecim sunt 
sacerdotes, quibus hzec cura delegata est, propter duodecim 
apostolos, per quorum doctrinam ecclesia et per orbem 
primo fundata est, et usque ad finem seculi per successores 
eorum eedificari non desinit. Quibus convenit hoc quod 
eisdem sacerdotibus dixit Ezras: 

Vos sancti Domini, et vasa sancta, &c.| Oportet enim ut 
doctores ecclesiz nunquam obliviscantur sanctimoniz, qua 
ipsi sunt Domino consecrati per Spiritum Sanctum, in die 
redemptionis, ad quam suscipiendam etiam suos auditores 
instituant ; ut qui jam Domino oblati sunt per rudimenta 
fidei, etiam per eorum qui in fide praecesserunt exempla ac 
monita magis magisque confirmentur, ac supernee civitatis 
introitu digni efficiantur. Quibus vigilandum est per om- 
nia, et curandum, ne aliqua de creditis sibi animabus, vasis 
videlicet Domini pereat, sed integro eos numero ad sanctz 
civitatis adyta perducant. 

Vigilate et custodite, donec appendatis, &c.| Appendimus 
autem argentum et aurum, et vasa, que accepimus ab 
Ezra, coram principibus sacerdotum et Levitarum, et du- 
cibus familiarum Israel in Hierusalem, et in thesaurum 
domus Domini, quando eos quos nobis superna dispositio 
commisit, tales instruendo ac docendo exhibemus, qui irre- 
prehensibiles inveniantur, et apti thesauro aule ccelestis, 
hoc est sedibus interne pacis ac lucis; et hoc non judicio 
quorumlibet hominum qui facile possint falli, sed examine 
beatorum apostolorum, ceterorumque sublimium virorum, 
qui cum Domino sunt de nostris actibus judicaturi. Hi 
etenim merito principes sacerdotum ac Levitarum, et duces 
familiarum Israel, hoc est virorum sive animarum Deum 
videntium sunt intelligendi. De quibus Psalmista Do- 
mino: Constitues, inquit, eos principes super omnem ter- 
ram. Et de quibus Salomon in ecclesiz laudibus: Nobilis, 
inquit, in portis vir ejus, quando sederit cum senatoribus 
terre. In portis autem, in discrimine dicit novissimi 
examinis. 

Promovimus ergo a flumine Ahava duodecimo et czetera 
omnia plena mysteriis.] Superius namque legitur, quod 
prima die mensis primi cceperint ascendere de Babylone ; 
et nunc dicitur, quod duodecimo ejusdem mensis die pro- 
moverint a flumine Ahava. Primo ergo die mensis de 
portis Babyloniz exierunt, sed usque ad duodecimum 
diem juxta memoratum flumen expectabant, donec ad se 
Levitas et Nathinneos de Casphiz locis evocarent, seque 
ipsos ob pericula longi itineris solertius Domino ex tem- 
pore jejunando et orando commendarent. Et nos ergo 
cum novos ecclesiz populos diabolo renuntiare, et Deum 
verum credere ac confiteri docemus, quasi primi mensis 
initio de Babylone cum pecunia Domino consecranda 
egredimur; quia principium eis nove conversationis, quz 
ereptos a diabolo ad regnum cceleste ducat, ostendimus. 
Unde idem mensis in scriptura sacra mensis novorum sive 
novarum frugum solet appellari. Nam et ipso mense, sub 
eadem significatione nove conversationis, patres de Aigypto 
per Moysen educti sunt. Verum cum eisdem nove vitz 

auditoribus symbolum fidei tradimus, quod per duodecim 
apostolos ordinatum, et totidem est sententiis comprehen- 
sum, quasi duodecim diebus in prima mansione consisti- 
mus; et sic coeptum ad terram repromissionis iter aggre- 
dimur, qui per acceptam fidei notitiam, virtutum eis callem, 
quo ad vitam perveniamus, ingrediendum esse monstramus. 
Quibus diebus Ezras cum filiis transmigrationis, jejuniis, et 
orationibus, et congregatione Levitarum ac Nathinneorum 
deditus erat; quia nimirum necesse est, ut cum novos 
populos fidei acquirere proponimus, tum ipsi virtutum stu- 
diis maxime operam demus, quibus et nosipsos Domino 
familiarius commendemus, et eis, quos erudimus, exemplum 
bone actionis praebeamus; fratrum quoque cohortem re- 
ligiosam nobis in auxilium advocemus, quo adjuti animas 
fidelium ad societatem electorum, atque ad arcem vite 
perfectioris, quasi vasa sancta ad templum Domini effica- 
cius transferamus. Apte quoque subjungitur, quia veni- 
entes Hierosolymam qui ascenderant de Babylone, triduo 
manserint ibi, et sic argentum et aurum, et vasa que 
attulerant, oblata et appensa sint in domo Domini. Tres 
quippe dies sunt mansionis in Hierusalem, eximize virtutes 
cunctis fidelibus habendee, fides, spes, et caritas. Has 
ergo oportet doctores primo in seipsis ostendere, et sic eos 
quos docuerunt, quosque eisdem virtutibus instituerunt, 
preecedentibus in Christo patribus probandos offerre. Cum 
enim sancta ecclesia eos, quos catechizamus, in fide et 
actione probos invenerit, quasi vasa que offerimus in tem- 
plum, per manum sacerdotum appendens, et puri metalli 
et perfecti ponderis esse reperiet. Quod et in hac ecclesia 
per electos quotidie in credentium vita examinanda agitur, 
et in superna zque Hierusalem, ut supra diximus, in eis 
qui ad eam intrare meruerint, perfectius completur. In 
hac namque vita doctores sancti quasi triduo manentes in 
Hierusalem, quarto die argentum et aurum quod obtule- 
rant appendendum, sacerdotibus offerunt, cum et sese fide 
fortes, spe sublimes, dilectione ferventes exhibent, et suos 
quoque auditores per confessionem rectz fidei, instar ar- 
genti probati clarescere, per puritatem sensus inviolati, in 

modum auri primi fulgescere, per susceptionem in se spi- 
ritualium charismatum, quasi vasa Deo consecrata praemi- 
nere demonstrant. In superna quoque patria iidem doc- 
tores cum primo pro sua fide, spe, et caritate, deinde etiam 
pro illis, quos docuerunt, gratiam remunerationis accipiunt, 
quasi post gaudium triduanz mansionis in Hierusalem, ob 
donaria et vasa pretiosa, ac Deo digna que attulerunt, 
amplius honorantur. Distat autem inter hac vasa que 
Ezras cum sacerdotibus in Hierusalem offert, et ea quee 
supra Zorobabel ac Jesus obtulisse referuntur; quod illa 
de templo Domini translata in Babylone, et postmodum 
sunt Hierosolymam relata; hac autem in ipsa Babylonia 
facta, sed devotionis sunt gratia Hierosolymam missa a 
rege vel principibus Persarum, vel etiam a populo Israel, 
qui illis in partibus morabatur. Illa ergo vasa designant 
eos qui post acceptam notitiam et sacramenta fidei, post 
inchoata virtutum opera decipiuntur ab hoste antiquo, et 
in confusione rapiuntur errorum; sed miserante Christi 
gratia revocantur ad salutem. Hzec autem illos qui cum 
peccato prime transgressionis morte obnoxii erant nati, 
sed per lavacrum regenerationis sacerdotum ministerio 
explati, sanctz ecclesiz sunt fills aggregati. Illa poeni- 
tentes de suis erroribus, hac perseverantes virtute coepta 
gentes insinuant. De quibus bene subjungitur: 
Descriptumque est omne pondus in tempore illo.| Omne 
quippe pondus argenti et auri, et vasorum, que Domino 
offeruntur, sacerdotes in templo describunt, cum doctores 
studiosi diligenter vitam examinant subditorum, et quan- 
tum singuli ad fidem vel operationem profecerint, subtili 
indagine dijudicant, et juxta suze modum capacitatis quem- 
que in domo Dei per gradus sibi competentes ordinant. 
Sed etsi nunc preepositorum ignavia torpet, vitamque sibi 
commissorum aut ignorat, aut se nosse dissimulat, adest 
internus arbiter, qui numerum credentium, pondusque 
animi singulorum in trutina sui examinis integrum con- 
servat, ut reddat unicuique secundum opus ejus. Potest 
et ita dici; quia pervenientibus sanctis preedicatoribus ad 
supernam Hierusalem cum his quos instruxerant, descri- 

batur in tempore illo omne pondus bone actionis eorum, 
in libro vita, et digna in ccelis retributione donetur. 

Sed et qui venerant de captivitate filii transmigrationis, 
&c.] Magna devotio et religiositas ostenditur eorum, qui 
dum venerant a captivitate, pervenientes ad templum et 
altare Domini, primo omnium obtulerunt holocausta, non 
tantum pro seipsis, sed etiam pro omni Israel, hoc est, et 
pro eis qui jam domum reversi fuerant, et pro illis qui 
adhuc extorres patriz durabant, ut omnia omnis auctoris 
sui misericordia protegeret. Patet etiam spiritualis intel- 
lectus ; quia illi veraciter et perfecte captivitatem antiqui 
hostis, qua peccando tenebantur, poenitendo evaserunt, qui 
se fixa intentione divino servitio subdunt, qui totos se ab 
infimis abstractos cupiditatibus, flamma desiderii ccelestis 
ad superna accendunt. Hoc est autem holocausta, id est, 
tota incensa sacrificia vel hostias Domino offerre, nil nisi 
ejus voluntatem in omnibus cogitare vel facere. Perfectz 
quoque mentis indicium est, cum quis pro omni Israel 
immolat, id est, pro generali fidelium omnium sospitate, 
quasi unitatis in omnibus ac fraternitatis memor, supernze 
pietati supplicat. 

Dederunt autem edicta regis satrapis, &c.| Alia editio 
habet: Et clarificaverunt populum et domum Dei. Le- 
vaverunt ergo populum, dum eam auctoritatem regiam, 
qua Ezras sublimatus est, honorabilem omnibus fecerunt. 
Levaverunt et domum Dei augustius ornando vasis ac 
donariis, quee ad illam rex et consiliaril ac principes ejus 
miserunt; ministros quoque ac sacerdotes illius a tributis 
et vectigalibus, praeterquam Domino soli, liberos reddendo. 
Mystice autem populus et templum Dei unam eandemque 
sancte ecclesie figuram tenuit; quam levat Ezras et fili 
transmigrationis, allatis de Babylone vasis Deo sacris, cum 
predicatores sancti aggregatis ei donante Domino cre- 
dentium ccetibus, honorabilem eam omnibus etiam externis 
ac terribilem exhibent. Item predicatores iidem, cum 
eos quos suis vel exemplis in bona conversatione instituere, 
vel verbis usque ad ccelestium perceptionem pramiorum 
provehunt, levant jam populum et domum Dei; quia mag- 

num profecto et manentibus in superna patria, et peregri- 
nantibus adhuc in terra electis gaudium faciunt. 

Cap. x11. Postqguam autem hec completa sunt, &e.| THu- 
jus culpa transgressionis, et in Malachia propheta mani- 
feste descripta, ac prophetica auctoritate redarguta est ; 
quia videlicet reversi de captivitate Babyloniz tam prin- 
cipes et sacerdotes ac Levitz, quam reliquus populus, 
abjecerunt uxores suas Israelitici generis, que pauper- 
tate et imopia longioris vite, et fragilitate sexus, non 
ferentes laborem, confectz erant, et infirmitatem ac de- 
formitatem corporum contraxerunt, et cum alienigenis 
vel ztate florentibus, vel cultu corporum pulchrioribus, 
vel potentum ac divitum filiabus matrimonia copula- 
runt. Quod non de Israel, qui tunc cum Ezra, sed de 
illis intelligendum est, qui cum Zorobabel et Jesu jam- 
dudum de captivitate ascenderant; neque enim poterant 
hi, qui cum Ezra venerant, tam cito tanti ducis ac pre- 
sulis, ut intelligendum est, contemnere doctrinam, ut nec- 
dum quinque mensibus in patria demorati, suas reliquerint, 
et uxores acceperint externas; de quorum numero potius 
intelligendi sunt hi principes fuisse, qui hoc facinus ad 
Kzram referentes castigare curarunt. Nec mirandum quo- 
modo hoc populus Israel cum sacerdotibus et Levitis sce- 
lus patrasse dicatur; cum illa transmigratio magis de 
Juda et Benjamin, quam decem tribubus, que Israel voca- 
bantur, extiterint. Sciendum enim, quod abducto in cap- 
tivitatem Israel, id est, decem tribubus, indifferenter pris- 
tino nomine, et duz tribus Juda ac Benjamin appellant 
Israel. Populus igitur Israel hoc loco non ad distine- 
tionem Judz et Benjamin decem tribus sunt accipiende, 
sed ad distinctionem populorum terrarum, generaliter popu- 
lus Dei intelligendus, qui dignitatem sui nominis ccelestis, 
terrenorum societate polluerit. Nam et idem Malachias 
propheta, quem ipsum esse Ezram Hebrei asseverant, in 
libro suze prophetiz hujus preevaricationis ita meminit : 
Transgressus est Judas, et abominatio facta est in Israel et 

in Hierusalem ; quia contaminavit Judas sanctificationem 
Domini, quam dilexit, et habuit filiam Dei alieni. Dis- 
perdat Dominus virum qui fecit hoc, magistrum et disci- 
pulum de tabernaculis Jacob, et offerentem munus Domino 
exercituum. Ubi Judam dicens, manifeste prime trans- 
migrationis populum hoe facinore pollutum  significat. 
Quod vero adjungit, Disperdat Dominus virum qui fecerit 
hoc, magistrum et discipulum de tabernaculis Jacob; 
appellatione magistri et discipuli, et principes et populum 
hac preevaricatione pollutum, atque consortio sanctorum, 
si non corrigent, ambos eradicandos esse docuit. Et quod 
addidit, Offerentem munus Domino exercituum; admonet 
incassum eos Domino victimas hostiarum offerre, qui se- 
ipsos peccando non timent diabolo subdere. Inter quee 
miranda fides, et propositum optimum populi de captivi- 
tate eruti, qui semen sanctum, alias autem gentes ad dis- 
tinctionem suam populos terrarum appellant; ut palam 
insinuent, seipsos, quamvis de terra procreatos, non tamen 
in terra, sed in ccelis habere conversationem, dum pre 
ceteris nationibus in Deum cceli credebant, et ccelestia ab 
illo beneficia consequi sperabant. Unde merito dolent 
sanctificationem suam ab hominibus gentium esse coin- 
quinatam ; et quod gravius est, principes etiam, a quibus 
corrigi debuerant, primos errasse fatentur. Notandumque 
diligenter, atque in exemplum operis trahendum, quod ea 
que principes peccaverunt, et plebem sibi commissam 
peccare fecerunt, zeque principes alii, qui sanctius vivebant, 
corrigere satagunt. Verum quia per seipsos nequeunt, 
referunt ad pontificem, id est, archiepiscopum suum cau- 
sam, cujus auctoritate flagitium tam grave, tam multifi- 
dum, tam diutinum expietur. Nulli autem dubium, quin 
uxores alienigenze hzereses et superstitiosas philosophorum 
sectas figuraliter exprimant. Que cum in ecclesiam incaute 
admittuntur, non solum semen sanctum catholice veritatis 
et pure actionis suis contaminant erroribus, sed et peccata 
omnia, quibus ethnici solent pollui, dum Christiani non 
erubescunt imitari, quasi per uxores alienigenas degene- 
ratam a semine sancto verbi Dei, quo fuerant generati, 
Gg2 

dicente apostolo Jacobo: Voluntarie enim genuit nos verbo 
veritatis; et quasi profanam de filiabus exterorum sobo- 
lem procreant, dum illecebras errantium secuti, perversos 
ex his actus in cunctorum notitiam proferunt. 

Cumque audissem sermonem istum, scidi pallium meum, 
&c.| Ezras intimum cordis dolorem ostendit, scidit vesti- 
mentum, evellit pilos capitis et barbz; sedet meerens, ut 
tali de honestamento corporis et indumenti cum moerore 
vultus velocius omnium animos ad pcenitentiam vel sui, 
vel fraterni reatus excitet; quia per vestimenta solent 
opera nostra designari, quibus aut ad gloriam, si munda; 
aut ad interitum quis induatur, si polluta, nec nuptiali 
splendida caritate probentur. Per pilos capitis cogita- 
tiones, que de occulta cordis radice, velut de internis cere- 
bri sinibus, oriuntur. Que si rectz sunt, conservari; sin 
autem reprobi, debent abscindi. Unde de Samuele, qui 
sanctus erat futurus, ait genitrix: Et novacula non ascen- 
det super caput ejus. Et apostolis Dominus, Et capillus, 
inquit, de capite vestro non peribit; quia nimirum omnes 
sanctorum cogitatus zterna apud Dominum sunt memoria 
digni. At vero peccator, ut mundari possit ab iniquitati- 
bus suis, reprobas necesse est a se cogitationes, origines 
videlicet et fomites malorum operum, abjiciat. Unde lepro- 
sus in Levitico cum recepisset sanitatem, inter alias puri- 
ficandi czerimonias, etiam omnes pilos suz carnis eradere 
precipitur, ut sic expiatus hostiis castra mereretur in- 
gredi. Quia tunc demum a vitiorum foeditate perfecte 
mundamur, cum non solum actus, sed et cogitatus a nobis 
noxios expellere satagimus. Barba quoque, que virilis 
sexus et etatis index est, in significatione virtutis poni 
solet. Scidit pallium et tunicam pontifex, ut populum 
quem regebat, minus perfecta habere opera designaret, et 
quem sua soliditate necesse esset discindi per pcenitentiam, 
atque in meliorem habitum renovari. Evellit pilos capitis, 
ut eidem populo intimaret cogitationes nequam suo de 
corde extirpandas, ac renascendis utilibus locum esse dan- 
dum. LK yvellit et pilos barbe, ut in ipsis etiam, quas 
habere videbantur, virtutibus humiliarentur, et parva hee 

aut nulla in examine interni arbitri esse meminissent, 
que vitiis esse permixta clarescebat. Sedit mcerens, ut 
per lamenta pcenitentize veniam reatus tanti promerendam 
esse doceret. Nec mirandum, si tanta boni presulis ccepta, 
magnum mox in subditis fructum virtutis procrearent. 
Vide enim quid sequatur: 

Kit convenerunt ad me omnes qui timebant, &c.| O quanta 
rerum mutatio! Supra dictum est, quod perfidia princi- 
pum et magistratuum multi sunt ad luxuriam  secuti, 
et nunc bono principe in lamenta converso, et per suos 
luctus ac lachrymas quid esset peccatoribus agendum innu- 
ente, convenisse dicuntur ad eum omnes qui timebant ver- 
bum Dei, quo transgressores esse puniendos comminatur. 
O quantum exempla pia bonos juvant doctores! Nihil 
omnino locutus Ezras, sed solo audito scelere, in lachrymas 
et ploratus esse conversus scribitur, et turbam ad se fide- 
hum non vociferando, sed mecerendo traxisse. Subjun- 
gitur : 

it in sacrificio vespertino surrext de afflictione mea, &c. | 
Paraverat se Ezras per compunctionem cordis, simul et 
afflictionem corporis, qui dignus efficeretur auditu superne 
pietatis, et sic in verba orationis prorumpebat. Curvat 
autem genua, et expandit manus, fundit ad Dominum 
preces in tempore sacrificii vespertini; hoc Deo sacri- 
ficium gratius fore non ambigens, quod in spiritu humili- 
tatis, et in anima contrita, quam quod carnibus et sanguine 
offerretur pecudum. Typice autem, quod indumento scisso 
curvat genua, et expandit manus ad Deum, et fusis pre- 
cibus ac lachrymis plurimorum mentes ad peenitentiam con- 
vertit, ut in sequentibus scriptum est; Dominum Salva- 
torum ostendit, qui pro nostris sceleribus et ante pas- 
sionem, et in ipso tempore passionis orare dignatus est ; 
quique, extensis in cruce manibus, indumentum sue carnis 
ob nostram restaurationem ad tempus vulneribus scindi ac 
mortificari voluit ; ut qui, sicut apostolus ait, mortuus est 
propter peccata nostra, resurgat propter justificationem 
nostram. Quod apte in tempore sacrificii vespertini fac- 
tum est, vel quia Dominus in fine seculi sacrificrum suz 
carnis et sanguinis obtulit Patri, ac nobis in pane et vino 

offerendum precepit ; vel quia ad finem perveniente sacri- 
ficio legali, sua nos passione liberavit, atque a populis terra- 
rum separans, ceelestes fecit, et castos sibi corde ac cor- 
pore concessit adherere. Ipsa quoque oratio, qua se, cum 
esset justus, populo peccatori sociabat, dicens : 

Deus meus, confundor et erubesco, &c.| Humilitati con- 
gruit Redemptoris nostri, qui in similitudine carnis peccati, 
ut peccata mundi tolleret, apparuit. Unde et in Psalmis, 
qui, evangelio teste, ex ipsius persona scripti sunt, manifeste 
sua delicta appellat, que in se susceperat nostra, dicens : 
Deus meus, Deus meus, quare dereliquisti me? Et adji- 
ciens: Longe a salute mea, inquit, verba delictorum meo- 
rum. Et iterum: Deus, tu scis insipientiam meam, et 
delicta mea a te non sunt abscondita; non quia ipse 
delicta in se, vel insipientiam posset habere; qui, sicut 
apostolus ait, factus est nobis sapientia a Deo, et justitia, 
et sanctificatio, ac redemptio; sed quia causam eorum quos 
salvare venerat, in se suscipiens, etiam ea quee illorum fra- 
gilitati veraciter convenerant, in se transferre dignatus est. 

Cap. x11. Sic ergo orante Ezra, et implorante, &c.] 
Quantum oratio, fletus et lamentatio Ezre profecerit, 
ostenditur, cum mox ad eum ccetus fluentium permaximus 
utriusque sexus et omnis etatis collectus esse perhibetur. 
Flebant autem vel hi qui peccaverant, poenitentiam sui 
reatus agentes; vel ill qui in castitate permanserant, de 
fratrum suorum preevaricatione et casu dolentes. Sed sive 
hi, sive illi, sive utrique fleverint, multum omnes conturbati 
ad preces et lamenta sui pontificis ostenduntur, cum etiam 
mulieres, cum pueri quoque hic interfuisse narrantur. 
Potest autem et ea discretione factum intelligi, quod prius 
innocentes et recti ad eum confluxerint, cum ait: Et con- 
venerunt ad me omnes qui timebant verbum Dei Israel, 
pro transgressione eorum qui de captivitate venerant ; 
nunc vero etiam ipsi qui peccaverunt, cum uxoribus suis et 
liberis peenitentiam acturi convenerint. 

Et respondit Sechenias, &c.| Secheniam hunc Josephus 
dicit primum fuisse Hierosolymitarum, qui et ipse, ut 

principem decebat, maxima auctoritate, mox intentione 
Kzre juvabat, et populum videlicet una secum peccasse 
confitendo, et poenitentiam esse agendam suadendo, ab- 
jectis uxoribus alienigenis, cum eis qui ex illis nati erant 
liberis. 

Et nune si est poenitentia in Israel super hoc, &c.| Si 
populum, inquit, perfecte hujus transgressionis pcenitet, 
primo conversi ad Dominum promittamus correctionem, ac 
postulemus veniam; deinde ad nosipsos reversi, omnem 
a nobis patrati facinoris et radicem extirpemus et fruticem, 
ejectis videlicet uxoribus cum omni sua sobole non licitis ; 
hoc est enim quempiam veraciter agere pcenitentiam, et 
totum intus in corde ad Dominum converti, et foris omnes 
peccandi materias ab ipsa origine resecare. (Quodque sub- 
jungit: 

Surge, tuum est decernere, &c.| Decentissime docet quo- 
modo sit apud majores in consilio agendum, ut videlicet 
quisque pro suo sensu quod optimum intellexerit, sive 
intellexisse sibi visus fuerit, dicat ; et tamen ei qui potest, 
locum decernendi relinquat, paratus obtemperare omnibus 
quze ille secundum voluntatem ac legem Dei agenda dis- 
posuerit. , 

Et surrexit Ezras ante domum Dei, &c.] Eliasib erat 
summus sacerdos temporis illius, si quidem post Jesum 
filium Josedec, Joachim filius ejus, et post eum Eliasib 
filius illius, summi sacerdotii gradu functus est; et ut 
sequentia hujus sacree historiz, et Judaica Josephi probat 
historia. 

Panem non comedit, &c.| Exemplum hic habebunt exi- 
mium non solum flendi et orandi, verum etiam jejunandi 
pro his qui peccaverunt; et cum beati sint lugentes, qui 
propria deflent peccata, quoniam accepta remissione con- 
solantur, quanto esse beatiores credendi sunt, qui etiam 
fraternis lugent erratibus ; et hoc in tantum, ut ne panem 
quidem et aquam, que abstinentium est refectio, contingere 
velint, neque domum suam ingredi, vel in lectum sui 
stratus ascendere, sed in atriis domus Domini potius oran- 
tes pernoctare gaudeant. Ibi enim erat domus sacerdotis, 

quam vespera superveniente Ezras perhibetur ingressus. 
Denique alia editio pro cubili Johanan, pastophoriam 
Johanan habet, quo nomine solet szepe scriptura porticus 
illas cognominare, quibus templum erat undique circum- 
datum, et in quibus ministri et custodes ejusdem templi 
manere consuerant. Lugent etiam nunc in transgressione 
eorum qui de captivitate venerant, qui dolent eos qui 
nuper a peccatis poenitendo erepti erant, rursus ad ea 
peccando esse prolapsos, per quz denuo a diabolo possint 
captivari. De quorum seductoribus quasi de parentibus 
uxorum immundarum, loquitur Apostolus Petrus: Superba 
enim vanitatis loquentes, pelliciunt in desideriis carnis 
luxuriz eos qui paululum effugiunt. Et paulo post de eis 
qui velut de captivitate ascendentes, nihilominus per luxu- 
riam sunt capti: Si enim, inquit, refugientes coiquinationes 
mundi, in cognitione Domini nostri et Salvatoris Jesu 
Christi, his rursus implicati superantur, facta sunt eis 
posteriora deteriora prioribus. 

Et missa est vox in Juda et Merusalem, &c.| Dum 
dicuntur filu Juda et Benjamin convenisse, manifeste patet, 
quia hi qui alienigenarum uxorum connubio polluti sunt, 
de prima transmigratione fuerant, que de his tribubus 
erat, ac per Jesum et Zorobabel domum revocata est, sicut 
et superius diximus. 

Ipse est mensis novus, vicesimo die mensis, &c.| Nonus 
mensis ipse est, qui ab Hebrzis Casleu, a Romanis voca- 
tus December, quem in medio hyemis venire et esse pluvi- 
alem ac tempestivum, mirum quis nesciat. Unde dili- 
gentius notandum, quia cum in medio hyeme populus 
convenerit, tremere a peccato et pluviis memoratur. Cum 
enim pluvias ipso etiam tempore pluviarum ultra solitum 
cadere cernerent, reversi ad conscientiam, intellexerunt 
hoc ob sua scelera factum, iramque superventuram cceles- 
tem, ex ipsa aeris perturbatione admonititimuerunt. Ideo- 
que non in privatis domibus sua negotia agere preesumpse- 
rant, sed in platea domus Domini, assumpto pcenitentiz et 
humilitatis habitu, consederunt. Hoe propter eos qui 
turbatis licet elementis, et vel ventorum fragore, vel in- 

undantia pluviarum, vel nivium acervis vel ardore siccitatis 
vel etiam exitio hominum sive animalium desuper in- 
gravescente, atque ipso judice per aperta indicia vim suze 
iree minitante, nihil omnino de correctione morum, qua 
judicem placent, plagamque impendentem evadant, in- 
quirunt; sed tantum seduli pertractant, qua arte adversa 
quz exterius propter peccata deszeviunt, aut evitent aut 
superent. Sedit autem populus in platea domus Dei, hoc 
est circa atrium sacerdotum, quo ipsa domus Dei undique 
versum erat circumdata, ut supra docuimus; habens circa 
se ex omni parte per quatrum edes atriorum amplissimas, 
in quibus etiam populus, si quando propter pluvias opus 
esset stare poterat, et nihilominus ea que in templi januis 
gerebantur, vel circa templum, videre. Habebant namque 
interlores parietes juxta terram in columnis factos, exterio- 
res solidos. 

Et surrexit Ezras sacerdos, et dixit, &c.| Hic locus 
respondet ad hoc quod supra dictum est, Et surrexit Ezras 
ante domum Dei, et abit ad cubiculum Johanan filii 
Eliasib, et ingressus est illuc, panem non comedit, et 
aquam non bibit; lugebat enim. Ubi notanda devotio 
pontificis, qui lugens, orans, ac jejunans pro transgressione 
populi, per triduum in atriis templi permanebat; nec prius 
domum suam volebat intrare, quam accepta consensione 
populi ex toto illum corde poenitentem, conversumque ad 
Dominum videret. Cujus devotionis etiam reliqui princi- 
pes fuisse consortes videntur, cum dicuntur et ipsi finita 
synodo abiisse in domos patrum suorum. Nam si non 
voluit hoc hac sententia sacree scriptor historiz significare, 
quid opus fuit scribere, quod expleto colloquio Ezras 
et principes familiarum in domos patrum suorum de 
templi septis exeuntes abierint, cum eos hoc facturos, 
etiam si scriptura non dixisset, nemo non sciret? Quid 
opus addere, Et omnes per nomina sua, cum et hoc esset 
omnibus notissimum; nisi quia tales eos voluit intelligi 
quorum nomina et actus merito in memoria tenerentur, ac 
posteris noscenda traderentur ? 

Et sederunt in die prima mensis decimi, &c.] Nota nume- 

rum ternarium figuris mysticis esse usitatissimum. Supra 
dictum est, quod in tribus diebus omnes filii transmigratio- 
nis venire deberent in Hierusalem; et nunc in tribus 
mensibus, decimo videlicet, undecimo, et duodecimo, casti- 
gantur ab uxoribus alienigenis. Tres namque sunt virtu- 
tes, sine quibus ad vitam pervenire nequimus, fides, spes, 
et caritas. Tertio tempore seculi veniens in mundum 
Dominus, gratiam nobis evangelii contulit. Primum nam- 
que tempus ante legem in patriarchis, secundum in pro- 
phetis sub lege preemisit, in tertio ipse cum gratia venit ; 
quia sua nos passione redimens, tertia die resurrexit a 
mortuis; per cujus gratiam, quia et consortio sancte 
ecclesiz copulamur, et a vitiorum expurgamur illecebris, 
apte filii transmigrationis, et in tribus diebus castigandi ab 
erroribus suis Hierosolymam convenerunt, et in tribus 
mensibus ipsi castigandi opus compleverunt. Sed et juxta 
literam opportune satis ac salubriter elaboraverunt princi- 
pes familiarum et Levitz, ut ante initium mensis primi 
consummarentur omnes qui profano erant connubio ma- 
culati; id est, a tali scelere purgarentur, quatenus ipsum 
mensem primum in quo erat pascha faciendum, mundi 
intrarent, mundi paschalia festa peragerent, mundi annum 
quem mundi inchoassent, ad finem usque perducerent. 
Quod etiam nos omnibus annis in Quadragesima pasche 
convenit imitari; ut instantibus solenniis Dominice re- 
surrectionis, mundemus nos ab omni inquinamento carnis 
et spiritus, quo et ipsi participes resurrectionis esse 
valeamus. 

Cap. xiv. Et inventi sunt de filiis sacerdotum qui duxe- 
rant, &c.| Hebrei huic loco aptant illud Zachariz pro- 
phete : Et ostendit mihi Dominus Jesum sacerdotem 
magnum stantem coram angelo Domini, et Satan stabat a 
dextris ejus, ut adversaretur ei. Et paulo post: Et Jesus 
erat indutus vestibus sordidis, et stabat ante faciem angeli. 
Kt respondit, et ait ad eos qui stabant coram se, dicens : 
Auferte vestimenta sordida ab eo. Et dixitad eum: Ecce 
abstuli a te iniquitatem tuam, et indui te mutatoriis. Et 
ponite cydarim mundam super caput ejus. Recte, in- 

quiunt, stabat Satan a dextris illius et a sinistris, ut 
adversaretur el, quia vera erat accusatio, eo quod et ipse 
cum ceeteris alienigenam accepisset uxorem. Quod autem 
dicitur, quia Jesus erat indutus vestibus sordidis ; triplici- 
ter interpretatur, vel ob conjugium illicitum, vel ob peccata 
populi, vel propter squalorem captivitatis. Angelus autem, 
ante cujus faciem stabat Jesus, precepit ceteris angelis ex 
persona Domini, ut auferant ab eo sordida vestimenta, 
de quibus diximus. Qui cum preceptum opere com- 
plessent, rursus idem angelus loquitur ad Jesum: Ecce 
abstuli a te iniquitatem tuam; hec sunt sordida vesti- 
menta ; et indui te mutatoriis, hoc est, Israelitem tibi 
conjugem copulavi. Quodque sequitur, Ponite cydarim 
mundam super caput ejus; quze mitra a plerisque dicitur ; 
in hac volunt intelligi sacerdotii dignitatem, quod, ablutis 
sordibus peccatorum, mundum habuerit sacerdotium. Sed 
intuendum, quod non scribit Ezras, Jesum ipsum alieni- 
genam duxisse uxorem, sed quosdam de filiis et fratribus 
ejus hoc facinore dicit esse pollutos. Quamvis et culpa 
filiorum ad patrem respiciat, nec perfecte possit esse justus 
qui filios delinquentes, dum potuit, corrigere neglexit. 
Unde aiunt quidam prefatam de Jesu prophetiam non ad 
filium Josedec, sed ad Dominum Salvatorem esse referen- 
dam. Qui cum sit splendor gloriz, et figura substantiz 
Dei, sordida ad tempus vestimenta acceperit, ex com- 
passione nostrz fragilitatis, dicente Esaia: Ipse autem 
vulneratus est propter iniquitates nostras, et infirmatus est 
propter peccata nostra; cui Satan stabat a dextris, ut 
adversaretur ei, queerens semper dextris ejus, et virtutibus 
contraire, ut sacra evangelii refert historia. Et apostolus : 
Est, inquit, per omnia pro similitudine absque peccato. 
A quo sordida vestimenta auferuntur, et induitur muta- 
toriis, cum laverit nos a peccatis nostris In sanguine suo; 
ut sit quod apostolus ait, Quicunque ergo in Christo bapti- 
zati estis, Christum induistis. Vel qui sordida habuit 
vestimenta in passione, mutatoria accepit in resurrectione, 
ita ut de illo veraciter dicere possimus: Qui etsi nove- 
ramus Christum secundum carnem, sed jam nunc non 

novimus. Cydarim quoque accepit in capite, quia sempi- 
ternum habere probatus est sacerdotium, juxta illud Psal- 
miste: Tu es sacerdos in zternum. Quod vero dicit 
Ezras, fratres quoque Jesu filii Josedec uxores duxisse 
alienigenas; non fratres ejus carnales, sed more sanctz 
scripture cognatos oportet intelligi: neque enim fratres 
ejus germani eatenus in carne vivere, et voluptati operam 
dare potuerunt, cum centum et eo amplius anni essent 
transacti, ex quo Cyrus regnare incipiens, Jesum et Zoro- 
babel cum transmigratione Juda et Benjamin, ad con- 
struendam domum Domini Hierosolymam remisit. Se- 
quitur : 

Et dederunt manus suas, ut eicerent uxores, &c.| Primo 
a se uxores abjiciunt illicitas, et sic pro se arietem offerunt, 
ut ablato scelere mundi ad altare accederent. Difficile 
namque est ejus acceptam Deo esse victimam, qui non 
prius culpam, pro qua offert, relinquere contendit, dicente 
Ksaia: Quiescite agere perverse, discite bene facere. Et 
quia filii vel fratres fuere summi sacerdotis, qui primi 
peccaverant, recte in castigationem sceleris, arietem de 
gregibus offerunt, ut tali hostia designent, quia seipsos qui 
doctores populi ac principes quasi duces gregum sequen- 
tium esse videbantur, a pristina vita mactare, ac purgatos 
dignam pcenitentiam Deo per meliorem vitam offerre dis- 
posuerant. Notandum inter ea, quanta arte pugnandi 
diabolus fideles semper impugnet, quam nullum eis un- 
quam securum a certando tempus relinquat. Ecce enim 
qui adversitatibus superari non poterant, superantur blan- 
dimentis; vincebant hostes publicos eedificato templo Do- 
mini ac dedicato, sed vincebantur amore mulierum genti- 
lium, ne templa cordium vel corporum suorum Deo in- 
habitatore digna servarent. Cujus rei temporibus nostris 
manifestissime est figura completa, cum videamus animos 
fidelium multo periculosius nunc interius tentari, a concu- 
piscentia sua abstractos et illectos, quam tentabantur quon- 
dam extrinsecus, cum immanis adversarius contra eorum 
constantiam ferro et igne szviebat. Sed aderit pietas 
Domini, que sicut tunc illis adversus aperta furentium 

certamina, virtutem patientiz largita est; ita et nobis 
adversus surripientium laqueos blanditiarum cautelz donet 
custodiam. Denique agente industrio pontifice et his qui 
timebant Dominum cunctis compuncti sunt corde qui 
peccaverant, et ejecerunt uxores alienigenas; sicque ex- 
pulsa turpitudine luxuriz, rediit decus castimonie, atque 
in civitate Domini ejecto rudere vitiorum, respersi sunt 
flores et aromata virtutum. Hucusque verba Ezra, quibus 
et primo Zorobabel ac Jesu, et deinceps sua facta de- 
scripsit. Et ipse autem typum Domini Salvatoris mani- 
feste tenuit, in eo quod sanctam renovavit scripturam, 
quod populum de captivitate Hierosolymam revocavit, qua 
demum Domini majoribus donis sublimavit, quod duces 
trans flumen Euphratem, ac presides qui legem Dei nos- 
sent, constituit, quod filios transmigrationis ab uxoribus 
castigavit externis. Restauravit enim Dominus scripturam 
sacram, quia quam Scribe et Phariszi, vel per traditiones 
suas foedaverant, vel juxta literam tantum intelligendam 
esse docebant, ipse spirituali sensu plenam, prout a Moyse 
vel prophetis scripta erat, ostendit. Sed et novum testa- 
mentum misso desuper Spiritu Sancto per apostolos sive 
apostolicos viros fecit describi. Eduxit populum de Baby- 
lonica captivitate, et ad Hierosolymam, terramque repro- 
missionis liberatum induxit ; quia et semel passus in cruce 
mundum suo sanguine redemit, ac descendens ad inferos, 
quoscunque ibi veros Israelitas, id est, electos invenit, 
abductos inde ad mcenia superne civitatis adduxit, eisque 
gaudia olim promissz hereditatis concessit. Et quotidie 
fideles a perturbatione mundi hujus congregans, ad con- 
sortium sanctz ecclesiz regnumque perenne convocat. 
Auxit ornatus templi auro et argento et vasis pretiosis, 
que vel populus Israel, vel principes Persarum illo per 
eum miserant; quia in se credentes de utroque populo, 
Judzo videlicet et gentili, in ecclesiam introducens, clari- 
tate fidei et operis eorum hanc semper ornare ac glori- 
ficare non desistit. Constituit duces ac presides omni 
populo trans flumen, qui legem Dei nossent ac docerent ; 

quia in sancta ecclesia, que et flumine sacri baptismatis 
abluta est, et flumen Babylonium, hoc est, perturbationem 
seculi fluctuantis fidei sinceritate transcendit, apostolos, 
evangelistas, pastores posuit, et rectores. Castigavit filios 
transmigrationis ab uxoribus alienigenis, quia illos qui pro- 
fessione fidei mundo abrenuntiaverant, illecebris mundi 
ultra servire prohibuit. Ejecit et filios talium genitricum 
de ceetu transmigrationis, ne forte adulti perfidiam potius 
earum, quam fidem sequerentur patrum ; quia opera nostra 
etiam que hominibus bona videntur, si carnalibus sint 
delectationibus permixta, si originem de contagio humani 
favoris sumpserint, reprobasse docuit, neque illorum con- 
sortio digna, qui mundum perfecte relinquentes, tota mente 
ad ceelestia transeunt; qui non blandimentis enervari tem- 
poralibus, sed adversitatibus magis exerceri, atque ad 
requiem sempiternam gaudent preparari. Quod si quis 
objicere voluerit, non esse scriptum, quod filios adultera- 
rum, sed tantum ipsas mulieres ejecerint; quamvis supra 
suggerente Sechenia, ac dicente: Percutiamus foedus cum 
Deo nostro, et projiciamus universas uxores, et eos qui de 
his nati sunt; subjunctum sit continuo, et dictum: Sur-. 
rexit ergo Eras, adjuravit principes sacerdotum et Levita- 
rum, et omnem Israel, ut facerent secundum verbum hoc, 
et juraverunt; intelligat, quia si non projecerunt hos filii 
transmigrationis liberos, quos sibi mulieres alienigenze 
pepererant, illa fuerit causa, quod eos abrenuntiare ma- 
ternz infidelitate docuerunt, et consecratos Domino per 
circumcisionem et hostiam salutarem, sue fidei et casti- 
tatis consortes esse fecerunt. Cujus profecto rei in promptu 
esse mysterium constat, quia bona opera, que intuitu tem- 
poralis commodi, vel favoris, vel delectationis agimus, aut 
inter mala sunt opera reputanda, aut infima intentione 
secernenda, et pro ceelesti solum retributione sunt facienda. 
Qui enim, verbi gratia, jejunat, orat, eleemosynam dat illa 
intentione, ut videatur et laudetur ad hominibus, talis 
nimirum proles bonz actionis, quasi de immunda genitrice 
nata est conscientiz sordidantis; ideoque transmigrantium 

in coetu, qui de Babylone Hierosolymam ascenderunt, par- 
tem habere non potest, quia nimirum Justitia, vel potius 
simulatio justitize, quee in preesenti mercedem suam recepit, 
futura in ccelis mercede carebit. At si talis auctor operis 
mentem ad meliora convertens, pro ccelesti retributione 
facere cceperit, que pro inanis appetitu laudis faciebat, 
quasi sobolem suam, tametsi indigne editam, Domino con- 
secrans, civem Hierosolymitanam facit; quia opus male 
inchoatum corrigens ex tempore, perpetua in ccelis mer- 
cede dignum reddit. 


FINIS VOL. VIII. 

